
Motto: 


„Care este misterul faptei sburătorilor? 

Care sunt elanurile cu care o ursitoare fericită a dăruit în plin 
acest tineret, care nu înțelege decât „să servească” într-o mentali- 
tate specifică lui, uneori total neînţeleasă de comunul pământean? 

Sborul este la baza formaţiunii lor morale și spirituale. 

Sborul formează și selecţionează. 

A sbura Înseamnă a strivi în tine instincul de conservare, a te 
smulge pământescului și a te da spațiului infinit, a deschide drum 
nou nestâmpărului de a te depăși pe tine însuţi, a lărgi până la stele 
imperiul morții, turburând prin prezenţa lor acolo liniștea eternă a 
spațiului. 

lată curajul în înfăptuire, iată ce angajează viața sburătorului, 
când o cere loialismul profesional și datoria către Patrie. 

Acest curaj nu este risc; numai neformații riscă tot în cele mai 
dese cazuri din lipsă de inteligență și (din) vanitate. 

Toţi sburătorii manifestă constanță în curaj și zi de zi înfruntă 
adversităţile naturii: ceaţă, ploaie, furtună-cu seninătatea cârmaciu- 
lui la punte. 

Dar mai ales toţi se întrec în a-și asuma experienţe noi, pentru a 
servi progresul, Tronul și Patria. 

Toţi perseverează, toți măsoară obstacolele cu privirea liniștită 
dar iscoditoare, cântăresc, calculează rece șansele și dacă una sin- 
gură le poate asigura reușita, atunci nu ezită, înfruntă elementele 
contrare, se încredințează instinctelor lor de supraom, urmează 
destinul lor. 

Toţi se întrec în a fi mai bine, a atinge perfecțiunea, căci sborul 
nu admite jumătăţi de măsură, lui îi trebuie dat totul, ori nimic. 

Întreaga ființă fizică, morală și intelectuală a sburătorului 
urmărește deci un singur scop: a servi. 

Această întrecere în perfecțiune îi face mai exigenți unul față de 
celălalt și față de ei însăși, iată cum Aviația își stabilește ierarhia 
valorilor.” 

Subsecretar de Stat al Aerului 
General de Escadră aviator 
Gheorghe JIENESCU 
(„Magazin Aeronautic”, an.1, nr.1, 1941) 


ARGUMENT 


Naţiunile civilizate arată cinstire personalităţilor militare, dovedind 
că înțeleg și apreciază istoria lor militară ca parte integrantă a istoriei 
generale a societăţii. La români, ca și pretutindeni, există tradiţia 
respectului față de faptele de arme ale militarilor în situaţii deosebite, 
precum cele din timpul marilor conflagrații mondiale ale secolului 
al XX-lea. 

Căpitanul aviator Mircea T. Bădulescu, căruia îi este consacrată 
monografia Destinul unui zburător, a fost un brav ofițer al Armatei 
Române, combatant în anii celui de al doilea război mondial, cu fapte 
de arme eroice, distins pentru acestea cu cele mai înalte decorații mi- 
litare românești de război-Ordinul Militar „Mihai Viteazul” cu spade, 
Ordinul „Virtutea Aeroanutică” cu spade în gradul de Comandor. El a 
luptat în anii 1942-1945, atât pe frontul de Est, cât și pe frontul de Vest, 
ca pilot de război și comandant de escadrilă în faimoasele grupuri de 
aviaţie române-Grupul 3 Bombardament Picaj „Stuka” și Grupul 8 
Asalt Picaj, totalizând circa 300 de misiuni de război, fapt ce îl situează 
între așii aviaţiei de bombardament în picaj, spre gloria nemuritoare a 
Aripilor Românești. 

Numeroase documente militare din acei ani elogiază calităţile și 
faptele de arme deosebite ale căpitanului aviator Mircea T. Bădulescu. 
Comandantul Corpului 1 Aerian Român, generalul aviator Emanoil M. 
Ionescu, îl apreciază astfel: „Foarte bun executant, disciplinat și ordo- 
nat. Frumoase aptitudini militare, alese calități sufletești. Pe front a 
dovedit că este un foarte bun luptător, curajos, tenace, cu mult spirit 
de sacrificiu.” lar comandantul Grupului 8 Asalt Picaj, căpitanul aviator 
loan Eftimopol, în Nota-Raport pentru acordarea Ordinului Militar 
„Mihai Viteazul” preciza: „Temerar, dotat cu alese virtuţi ostășești, a 
constituit exemplu sublim de jertfă, de bravură și de înțelegere a luptei 
Neamului său.” 


Monografia Destinul unui zburător. Căpitanul aviator Mircea T. 
Bădulescu (1917-1967) reconsituie, pe etape de viaţă, biografia aces- 
tui brav ofițer aviator, faptele sale de arme eroice, pe fundalul 
momentelor grave în care s-au aflat Armata Română și Neamul romă- 
nesc în anii celui de al doilea război mondial și după aceea. 

Apreciez că lucrarea se constituie într-o însufleţită evocare a vieții 
și activităţii celui care a fost căpitanul aviator Mircea T. Bădulescu, as 
al aviaţiei române de bombardament în picaj, om cu alese calităţi 
sufletești, admirabil soț și părinte. În alt plan, lucrarea Destinul unui 
zburător poate îi considerată un autentic act de identitate al aviatorilor 
români, confruntaţi cu momente vitrege, specifice stării de beligeranță 
în care s-a aflat România în urmă cu peste șase decenii. Ei n-au 
pregetat nici o clipă să servească, până la jertfa de sine, interesele 
supreme ale statului român și ale Neamului românesc. 

Sunt convins că pilde ca acelea cuprinse în această carte fortifică 
spiritual, întăresc demnitatea contemporanilor noștri. Astfel că, peste 
ani, căpitanul aviator Mircea T. Bădulescu continuă să trăiască în 
memoria noastră. De aceea, am primit cu plăcere invitația colegului și 
prietenului meu Doru-Laurian Bădulescu de a prefața lucrarea 
Destinul unui zburător, care ne restituie amplu memoria părintelui 
său, ilustrul pilot de război și comandant de escadrilă de bombarda- 
ment în picaj pe cerul învolburat al ultimei conflagrații mondiale a se- 
colului al XX-lea. 

Felicit Comisia Română de Istorie Militară pentru sprijinul acordat 
în elaborarea acestei lucrări, precum și pe autor, istoricul militar 
comandor aviator (r) prof. dr. Aurel Pentelescu, iar cititorilor le urez o 
lectură plăcută și antrenantă, încredințându-i că vor parcurge o carte 
vie, cu momente istorice care nu își vor epuiza niciodată resursele. 


(Asti 
Prof. univ. dr. loan-Mircea PAȘCU, 
Ministrul Apărării Naţionale 


AMINTIREA TATĂLUI MEU 
(Cuvânt câtre cititor) 


Amintirea tatălui meu îmi este uneori atât de vie înaintea ochilor, 
încât mă întreb dacă, atunci când a trăit, am făcut toate cele de trebu- 
ință pentru a-l cinsti. „Cu fapta și cu cuvântul cinstește pe tatăl tău și 
pe mama ta, ca să-ţi vină binecuvântare de la ei.” (Eclesiasticul, 3,8). 
Dar anii pe care i-am trăit alături de tatăl meu au fost atât de puțini... 

Tatăl meu, Mircea T. Bădulescu s-a născut la 1 noiembrie 1917 la 
Buzău, unde a urmat școala primară și faimosul Liceu de băieţi „B.P. 
Hasdeu” timp de opt ani, la secţia științifică, având profesori renumiţi. 
A urmat apoi Școala de Ofiţeri Aviaţie, fiind înălțat la gradul de sublo- 
cotenent aviator la 10 mai 1941, cu puţin timp înainte de intrarea 
României în război. După ce a fost brevetat pilot de război, din toam- 
na anului 1942 s-a aflat pe front, la Stalingrad și în Cotul Donului, în 
Kuban și în Crimeea. După 23 august 1944 a luptat pentru eliberarea 
Transilvaniei și pe frontul din Ungaria și cel din Cehoslovacia, până la 
terminarea războiului în Europa, la 8 mai 1945. 

Tatăl meu a servit în cadrele active ale Armatei până în anul 1951, 
când a fost înlăturat, ca și alți camarazi de ai săi, combatanți pe front, 
pe criterii politice, la abia împliniţi 34 de ani. Purta atunci gradul de 
căpitan aviator, ultimul grad în activitate, primit cu calificativul 
„Excepţiona!”, imediat după război. Era un om care nu își exterioriza 
trăirile, amintirile, sentimentele, fără să fi fost posac, dimpotrivă; 
momentele de bună dispoziţie, chiar de entuziasm tineresc au existat 
în viața sa, văzute de mine, copil, în casa părintească, împreună cu 
mama mea, Polixenia Bădulescu, aflată în viață. Spun toate acestea 
pentru că mult timp, până prin ultimile clase de liceu, nu am cunoscut 
nimic despre activitatea tatălui meu pe front, în Est sau în Vest, din 
armată, în general. 


În adevăr, lumea aviatorilor a fost şi rămâne una fascinantă pentru 
cine dorește să se apropie de ea și să o cunoască. Tatăl meu a cunos- 
cut-o pe deplin. l-a închinat cei mai frumoși ani ai săi-anii tinereții, cu 
sinceritate și devotament. Acum când știu mai multe despre tatăl meu 
ca aviator, sunt ferm convins, că, dacă vremurile nu ar fi fost vitrege, 
profesia de ofițer aviator pilot ar fi fost unica practicată de el. A cunos- 
cut suprema dimensiune a profesiei de aviator pilot militar, aceea de 
pilot de război, ca luptător aerian și comandant de escadrilă de zbor 
pe front, cu toate onorurile și riscurile aferente unui zburător temerar 
de excepție. Cine s-ar fi gândit că va sfârși tragic, nedrept și stupid, în 
timpul serviciului, într-un accident de trecere peste calea ferată, lovit 
de tren, la volanului autoturismului fiind șoferul instituţiei, în data de 19 
iunie 1967, la Nucet, lângă Târgoviște, când mai avea doar câteva luni 
până să împlinească jumătatea de secol de viaţă! 

Vorbesc despre tatăl meu la timpul trecut. Putea să fie printre noi, 
la 85 de ani, să îl sărbătorim cu ocazia zilei sale de naștere, un venerat 
veteran de război, Cavaler al Ordinului Militar „Mihai Viteazul” cu 
spade și al Ordinului „Virtutea Aeronautică” în gradul de Comandor, 
cel mai înalt grad al acestui ordin. Nu a fost să fie așa. Rămășițele sale 
pământești odihnesc acum în Cimitirul Ghencea Civil-București, aleea 
principală, în stânga capelei. Dumnezeu să-l odihnească în pace! 

Amintirile mele despre tatăl meu sunt relativ puţine, pentru că 
puţini au fost anii cât am trăit împreună, nici douăzeci. Le voi scrie, 
poate, cândva. Acum spun doar atât: port în suflet, permanent, un sen- 
timent de tristețe, de neîmpăcare, de neîmplinire...În vara acelui an 
fatidic, 1967, urma să mergem cu toții la mare, după ce voi fi terminat 
examenele primului an de facultate. Mă simțeam de acum bărbat și 
visam să îl invit pe tatăl meu la o bere și să-i spun bărbătește (cum nu 
făcusem încă niciodată!), privindu-l drept în ochii săi albaștri-verzui: 
„Măi, tată, ia spune-mi ce grozăvii ai făcut tu în război de te-au făcut 
erou și eu nu știu nimic?!” Berea aceea, împreună cu tatăl meu, la 
mare, va rămîne veșnic nebăută... 

Aveam să aflu mai târziu din cărţi și din spusele mamei mele 
despre acele „grozăvii”, aproape în exclusivitate referitoare la frontul 
de Vest, la bombardarea podurilor de la Budapeste și alte acțiuni de 
luptă, comnsemnate în lucrarea Aripi Românești sau în Istoria aviației 
române. Este lesne de înţeles că atunci când, cu doi ani în urmă, am 
aflat de proiectul inițiat de „Revista de Istorie Militară” și spijinit de 
Comisia Română de Istorie Militară din subordinea Ministerului 

Apărării Naţionale de a se alcătui o lucrare monografică consacrată 
tatălui meu, căpitanul aviator Mircea T. Bădulescu, am salutat proiec- 
tul cu entuziasm. De altfel, „Revista de Istorie Militară”, inimosul ei 
redactor-șef, comandorul aviator (r) Gheorghe Vartic a instituit și un 
premiu anual „Căpitan aviator Mircea Bădulescu” pentru cele mai bune 
lucrări de istorie militară în domeniul Aeroanuticii pe care m-am simțit 
onorat să îl pot susţine, după posibilităţile mele, sub raport financiar. 

Acum când lucrarea Destinul unui zburător. Căpitanul aviator 
Mircea T. Bădulescu (1917-1967) este încheiată și pregătită pentru a 
intra la tipar, nu-mi rămâne decât să aduc mulțumirile mele istoricului 
militar comandor aviator (r) prof. dr. Aurel Pentelescu pentru efortul de 
cercetare și de redactare prestat, precum și pentru finalizarea profe- 
sionistă a proiectului. Personalitatea tatălui meu, sub multiple ipos- 
taze-cea de pilot de război fiind, firesc, dominantă-a fost surprinsă 
corect, nuanțat, fără exagerări, cu multe aspecte inedite chiar și pen- 
tru membrii familiei noastre. 

Sper ca cititorul-fie acesta avizat sau nu - să afle în lucrarea de 
față informaţia căutată, iar personalitatea căpitanului aviator Mircea 
T. Bădulescu să devină accesibilă cunoașterii sale, pentru ca astfel - 
de ce nu? - să dezvolte, curat și sincer, sentimentul preţuirii postume 
pe care acest erou al celui de al doilea război mondial - tatăl meu - o 
merită pe deplin. 


Bucureşti, ziua — 
29 aprilie 2002 CZ ose__ 
Doru-Laurian BĂDULESCU, 
senator 

NOTA AUTORULUI. 
Mulţumiri 


Am realizat lucrarea de față ca cercetare istoriografică deschisă, 
întrucât investigaţiile în arhive și pe teren, destul de ample și siste- 
matice, nu au fost întotdeauna fructuaose și pe măsura proiectului 
iniţial, care viza o dezvoltare în adâncime a acelorași capitole ale volu- 
mului, destinat să apară în toamna anului 2002, la comemorarea a 85 
ani de la nașterea lui Mircea T. Bădulescu. De fiecare dată, la locul 
potrivit, s-a menţionat necesitatea continuării cercetărilor. 

Textului de bază s-a adăugat un corpus important de documente, 
în extrase sau în text integral, referitoare, în principal, la activitatea mi- 
litară a căpitanului aviator Mircea T. Bădulescu. La fel, anexele, care 
oricând pot lua forme dezvoltate. Un Glosar de termeni și expresii 
specifice din aviaţie ce s-au folosit în text s-a impus, fără a fi exhaus- 
tiv și nici ostentativ. Textul cu titlul Preliminariile, liniar ca dezvoltare, 
înceară să extragă din materia textului de bază consideraţiile cele mai 
generale care nu era nimerit să se afle în capitolele lucrării. În fine, mai 
multe mărturii iconografice, completează lucrarea. 

Desigur, pentru o lectură obișnuită, un roman pe această temă ar fi 
fost mult mai interesant. Nu am avut nici căderea și nici deprinderea 
să îl scriu. Poate mai bine. Strădania autorului a fost să depisteze și 
să reconstituie faptele, povestea o poate închipui fiecare. Cu fapte de 
arme eroice, specifice combatanţilor aflați în prima linie, în contact per- 
manent cu inamicul, locul lui Mircea T. Bădulescu, în calitatea sa de 
ofițer al Armatei Române, aviator pilot de război, as al aviației române 
de bombardament în picaj „Stuka”, este, fără îndoială, în istoria mili- 
tară a Neamului românesc. El a fost un om, un luptător, care în împre- 
jurări deosebite a dezvoltat calităţi deosebite, umane și profesionale, 
rod al unei temeinice pregătiri individuale. În alt plan, dramatismul vieții 
și faptelor sale de arme, îl indică, fără exagerare, ca un posibil erou de 
roman sau de film. 

Este o datorie elementară să amintesc aici numele multor persoane 
și instituţii care în variate forme și modalităţi m-au sprijinit la realizarea 
proiectului. Lucrarea de faţă nu ar fi putut fi scrisă și tipărită fără aju- 
torul lor sincer și dezinteresat. Mulţumiri: 

+ Mai întâi, pentru „Revista de Istorie Militară”, a cărui redactor-șef, 
comandorul aviator (r) Gheorghe Vartic, în virtutea prerogativelor pro- 
fesionale și a admiraţiei față de memoria aviatorului Mircea T. Bădu- 
lescu, mi-a propus proiectul și eu l-am acceptat în calitatea de istoric 
militar, membru al Comisiei Române de Istorie Militară (președinte: 
colonel dr. Petre Otu); 

* Domnului senator Doru-Laurian Bădulescu, care aflând de proiect 
l-a salutat cu entuziasm, acordându-i întregul sprijin, inclusiv financiar, 
și a purtat cu autorul mai multe convorbiri rodnice despre părintele 
său, căpitanul aviator Mircea T. Bădulescu; 

* Doamnei Polixenia E. Bădulescu, distinsa soţie a eroului acestei 
lucrări, care, în pofida sănătăţii precare, a acordat autorului numeroa- 
se întrevederi, în cadrul cărora evocarea omului Mircea T. Bădulescu 
a devenit copleșitor de vie și de apropiată, semn al unor amintiri pro- 
funde și al prețuirii deosebite, nealterate de-a lungul anilor; 

+ Doamnei Tincuţa E. Dabija, mezina între surorile Polixenia, Geor- 
geta și Niculina, născute Dumitrescu, fără a cărui ajutor permanent și 
impresionant de concret multe din paginile acestei lucrări nu ar fi fost 
scrise, mai ales cele privitoare la genealogia familiilor Teodor Bădules- 
cu și Enache Dumitrescu, la drama postbelică a acestora; 

+ Doamnelor Carmen Drăgan și Elena lonescu, născute Batiste, 
nepoate de soră a lui Mircea T. Bădulescu, care, deși l-au cunoscut 
prea puţin pe unchiul lor, au oferit autorului informaţii pertinente și do- 
cumente de familie; 

+ Doamnei Cornelia Ghinea, fost arhivist cercetător la Centrul de 
Cercetare și Păstrare a Arhivelor Militare Istorice „General Radu R. 
Rosetti”, căreia nicicând autorul nu îi va putea răsplăti ajutorul acordat 
în munca de cercetare,admirabila colegialitate, sugestiile și sfaturile 
competente avansate; 

* Domnului general aviator loan-Stratilat Dobran, veteran de război, 
coleg de promoţie cu Mircea T. Bădulescu, care n-a pregetat să 
acorde autorului, mai întâi un mare credit moral, apoi o bogată docu- 
mentaţie de epocă din arhiva personală, precum și vibrante amintiri, 
altele decât cele cuprinse în lucrarea sa, Jurnalul locotenentului 
Dobran (Modelism, 1998); 

+ Domnilor comandori aviatori în retragere Constantin Dragomir 
(Cluj-Napoca), Dumitru Pasăre (Brașov), Carol Anastasescu (Bucu- 
rești), veterani de război, care în calitatea lor de foști colegi de liceu 
(Liceul „B.P.Hasdeu”, Buzău) și colegi de promoție în Școala de Ofițeri 
Aviaţie, precum și camarazi de front cu Mircea T. Bădulescu au oferit 
autorului cu generozitate copleșitoare bogate amintiri și documente din 
arhiva lor personală; 

* Domnului căpitan-comandor aviator în retragere Nicolae Stan, 
combatant pe frontul de Est, în Cotul Donului, în Kuban și în Crimeea, 
precum și pe frontul de Vest, fost adjutant aviator, pilot de război, și 
camarad cu Mircea T. Bădulescu, a oferit autorului, în repetate rânduri, 
informaţii pertinente și documente din arhiva personală; 

+ Domnului căpitan aviator în retragere Vasile Pungan, veteran 
de război, fost sergent radiotelegrafist de bord și trăgător aerian, 
care a efectuat numeroase misiuni de luptă pe frontul de Est în 
echipaj cu Mircea T. Bădulescu, amintirile sale fiind preţioase 
pentru autor; 

* Domnilor Emil lonescu, inginer, fost director al Trustului Regional 
Gostat Ploiești în anii 1967-1979, Oreste Costineanu, economist șef la 
aceeași instituție, Titi Frânculescu, inginer, fost director la l.A.S. Bilciu- 
rești, care l-au cunoscut pe Mircea T. Bădulescu; aprecierile și 
amintirile dezvoltate fiind, la fel, preţioase pentru autor; 

+ Scriitorului loan Cherecheș, autorul volumului În căutarea eroilor 
(1981), care, în calitatea de ziarist militar, căpitan aviator, la publicaţia 
„Apărarea Patriei”, l-a intervievat, în 1965, pe căpitanul aviator Mircea 
T. Bădulescu, tipărind despre el un întreg capitol în lucrarea amintită; 
a oferit autorului rememorarea acelei împrejurări unice; 

+ Distinsului coleg și prieten Gavriil Preda, istoric militar, fără sprji- 
nul moral și ajutorul concret în activitatea de cercetare multe din pagi- 
nile acestei cărți rămâneau nescrise; mai tinerilor colegi istorici militari 
Florin Șperlea și Laurenţiu Popescu pentru ajutorul concret acordat în 
multiple împrejurări. La fel, gânduri alese istoricului militar orădean 
Constantin Moșincat, prieten și colaborator apropiat; 

* Soților Cristina și Cristian Crăciunoiu, admirabili colaboratori, care 
au oferit cu generozitate fotografii și documente spre consultare din 
arhiva personală și a căror sugestii și observaţii au încurajat pe autor; 
la fel și pentru domnul Dan Antoniu, inginer, istoric al aviaţiei; 

+ Soţilor Livia și Ilie Manole pentru ajutorul dat la elaborarea acestei 
lucrării, în diferite etape ale acesteia; 

+ Copiilor mei Adriana-Meaa și Mihai-Dan, pentru înţelegerea ară- 
tată, în amintirea mamei lor și soția mea Aurelia, născută Damian. 

Încă multora, nenominalizaţi, toată prețuirea autorului, cu scuzele 
de rigoare. 

Am aflat un sprijin deosebit în activitatea de cercetare din partea 
unor persoane și instituţii de profil, între care: 

* Serviciul Arhivistic Militar (colonel dr. Teofil Oroian); 

+ Centrul de Cercetare și Păstrare a Arhivelor Militare Istorice „Ge- 
neral Radu R. Rosetti” (colonel Puiu Diţă); 

* Arhivele Naţionale ale României. Direcţia Judeţeană Buzău (arhi- 
vist Marilena Gaiţă); 

* Arhivele Naţionale ale României. Direcţia Judeţeană Prahova (di- 
rector Constantin Dobrescu); 

* Muzeul Militar Naţional. Secţia Documentare (muzeograf prof. 
Neculai Moghior, muzeograf Doina Tudor); 

* Muzeul Judeţean de Istorie Buzău (muzeograf Valeriu Nicolescu); 

* Muzeul Aviației Române (muzeograf dr. Valeriu Avram); 

* Muzeul Căilor Ferate Române (muzeograf Andrei Teodoru); 

« Primăria municipiului Buzău. Starea civilă (Elena Coriolan); 

+ S.C. Ceres S.A. Ploiești, depozitara arhivei fostului Trust Regional 
Gostat Ploiești (director: Cornelia Popa, arhivar: Melania Mititelu). 

* Un gând pios pentru neuitatul /on Țarălungă (1928-1999), pictor 
profesionist și istoric al aviaţiei, care, cel dintâi, după 1989, a evocat în 
scris personalitatea căpitanului aviator Mircea T. Bădulescu. El a afir- 
mat tranșant, cu valoare emblematică: „Există un punct de la care 
Bădulescu devine-în aviația războiului-simbol al Grupurilor de Stuka” 
(„Revista de Istorie Militară”, nr.4-5, 1995, p.83). 

PRELIMINARIILE 


1. Armata Română a intrat în vâltoarea celui de al doilea război 
mondial la 22 iunie 1941, alături de forțele Axei. Scopul declarat și real 
al acțiunilor militare desfășurate a fost eliberarea teritoriilor românești 
dintre Prut și Nistru răpite de sovietici prim ultimatumurile din 26 și 28 
iunie 1940, respectiv nordul Bucovinei, cu capitala Cernăuţi și Basara- 
bia, cu capitala Chișinău. În Ordin de zi către Armată, datat 22 iunie 
1941, Comandantul de Căpetenie al Armatei, general lon Antonescu 
ordona: „Ostași, Vă ordon: Treceţi Prutul. Sdrobiţi vrăjmașul din răsărit 
și miazănoapte. Desrobiţi din jugul roșu al bolșevismului pe fraţii noștri 
cotropiți. Reîmpliniţi în trupul ţării glia străbună a Basarabilor și codrii 
voevodali ai Bucovinei, ogoarele și plaiurile voastre.”! 

La acţiunile militare eliberatoare au participat trupe ale celor trei 
categorii de forțe ale Armatei Române-Trupele de Uscat, Aeronautica, 
Marina Militară, în cooperare cu forțe terestre aeriene și marine ale 
Wehrmachtului. Operațiunile militare pentru eliberarea nordului 
Bucovinei s-au încheiat la 5 iulie 1941, cele pentru eliberarea Basara- 
biei la 26 iulie 1941.2 Fiind în coaliția Axei, trupele române, pe baza 
deciziei personale a generalului lon Antonescu, au continuat operaţiu- 
nile militare ofensive dincolo de Nistru, pe teritoriul U.R.S.S., finalizate- 
în campania anului 1941-cu bătălia pentru Odessa care a fost cucerită 
la 16 octombrie 1941.3 

Armata Română a fost alături de forțele Axei și în campaniile anilor 
1942, 1943 și 1944, până la 23 august 1944, luptând terestru, aerian 
și maritim contra trupelor sovietice la Stalingrad și în Cotul Donului, în 
Caucaz și în Crimeea. De la 16 noiembrie 1942, când forțele militare 
sovietice, sprijinite puternic (sub raport logistic) de celelalte state ale 
coaliției Naţiunilor Unite (Statele Unite ale Americii, Marea Britanie), au 
declanșat contraofensiva pe frontul de la Stalingrad, Armata Română 
a desfășurat acțiuni militare defensive, retrăgându-se, în contact cu 

inamicul, pe aliniamente succesive, spre Vest, frontul germano-sovie- 
tic stabilizându-se la sfârșitul lunii martie 1944 pe aliniamentul Carpaţii 
Orientali-Pașcani-lași-Chișinău.4 În perioada 4 aprilie-20 august 1944 
aviația strategică anglo-americană a efectuat puternice bombarda- 
mente aeriene asupra întregului teritoriu al României, îndeosebi în 
zona petroliferă Ploiești-Valea Prahovei, cu mari pierderi materiale și 
vieți omenești.5 

La 23 august 1944, România a trecut de partea Naţiunilor Unite, în 
condiții internaţionle complexe, când soarta războiului în Europa nu 
era încă decisă. Ca urmare, Armata Română a dezvoltat acţiuni mili- 
tare ofensive împotriva foștilor aliaţi, alături de forțele Naţiunilor Unite 
(Armata sovietică-Frontul 2 Ucrainean) până la 12 mai 1945, când la 
circa 80 kilometri de Praga se mai dădeau lupte, deși Germania capi- 
tulase la 8 mai 1944. În felul acesta, forţele terestre, aeriene și mariti- 
me ale Armatei Române au avut prilejul, în perioada 22 iunie 1941-12 
mai 1945, deci timp de aproape patru ani din cei șase ai celui de al 
doilea război mondial să fie în ambele tabere beligerante-situaţie 
unică, de altfel-, ocupând locul al treilea în Axă și locul al patrulea în 
Naţiunile Unite, ca desfășurare de forțe militare și resurse economice 
puse la dispoziţia frontului.6 

Se impune a arăta, în context, că în pofida acestui mare efort mili- 
tar și economic al României alături de Naţiunile Unite, Conferinţa Păcii 
de la Paris din anul 1946, prin Tratatul de Pace semnat de România la 
10 februarie 1947, a refuzat statului român cobeligeranţa, tratându-l ca 
stat învins în cel de al doilea război mondial, obligându-l la plata unor 
mari daune de război (către U.R.S.S.), precum și la acțiuni drastice de 
destructurare a forțelor sale militare terestre, aeriene și maritime.? 

Azvârliră în braţele „aliatului” sovietic, România-ţară cu un regim 
democratic accentuat, de factură occidentală-europeană, statornicit pe 
durata unui secol de viață, de la 1848 încoace, a suferit, până în 
decembrie 1989, regimul politic impus de Moscova, în cadrul căreia- 
între altele-prigoana împotriva celor care au luptat pe frontul din Est în 
anii 1941-1944 a îmbrăcat forme dintre cele mai diverse: prizonierat, 
detenţie politică, marginalizări dirijate, o psihoză specifică, etc. Mani- 
festându-se fățiș sau nu, „aliatul” sovietic-prin organele de represiune 
politică românești-nu a uitat nici o clipă faptul că militarii Armatei 
Române, de la general la soldat, au fost, în virtutea regulilor generale 
ale războiului, dincolo de Nistru, în Cotul Donului, la Stalingrad, în 
Caucaz sau în Crimeea. 8 

Înlăturarea din rândurile cadrelor active ale Armatei Române a 
foștilor combatanți pe frontul de Est, dar și a celor care luptaseră pen- 
tru eliberarea Transilvaniei în vara-toamna anului 1944, până la 25 
octombrie 1944, și după această dată, pe frontul din Ungaria, Austria 
și Cehoslovacia, a fost, indiferent de motive (politice, sociale, etc.), o 
acţiune dirijată, de proporții, finalizată prin implementarea modelului 
sovietic în structurile militare românești, în jurul anului 1951. În decem- 
brie 1955, la Congresul al Il-lea al P.M.R. (din 1965, Congresul al 
VII-lea al P.C.R.), Emil Bodnăraș raporta cu satisfacţie îndeplinirea 
misiunii ce a avut (din decembrie 1947, când a fost numit ministru al 
Apărării Naţionale) pentru „făurirea armatei populare” a României 
„după experienţa militară a Partidului Comunist al Uniunii Sovietice”, 
subliniind că, în anii războiului, „două dintre marile unităţi ale armatei, 
diviziile «Tudor Vladimirescu-Debreţin» și «Horia, Cloșca și Crișan», 
fuseseră crescute la școala Armatei Sovietice.” 

În acest proces, anul 1951, a marcat decizia Moscovei, personal al 
lui |.V. Stalin, de a trece la „înarmarea tuturor țărilor lagărului socialist”, 
încălcându-se în acest scop chiar unele prevederi ale Tratatului de 
pace din 10 februarie 1947, precum introducerea aviaţiei reactive (de 
producţie sovietică) în structura forțelor aeriene ale României ș.a.10 Cu 
atât mai mult, înlăturarea foștilor combatanți de pe fronturile anilor 
1941-1945 a fost accentuată și, practic, finalizată în Armata Română 
în primii ani ai deceniului șase. 

2. În campaniile anilor 1941, 1942, 1943 și 1944 (până la 23 august 
1944) forțele aeriene ale României au participat la acţiunile militare pe 
frontul de Est atât în subordinea (la dispoziţia) celor două armate de 
operații, cu structurile Comandamentul Aero Armata 4-a și Comanda- 
mentul Aero Armata 3-a, incluzând escadrile de aviaţie de legătură și 
escadrile de aviaţie de observaţie, cât mai ales (majoritatea forțelor 
aeriene) de sine stătător, ca forță de izbire, în structura Gruparea 
Aeriană de Luptă (G.A.L.), iar din 1943, Corpul 1 Aerian Român, care 
includeau flotile de aviaţie (de informaţii -observaţie, recunoaștere-, de 
vânătoare, de bombardament), structurate pe grupuri de aviație, iar 
acestea pe escadrile de aviaţie, urmând, în principiu, regula triadei. 
Cert este că în acţiunile militare, Armata Română a dispus de toate 
categoriile de aviaţie necesare unor misiuni eficiente, chiar dacă 
dotarea unităţilor (grupurilor) și a subunităţilor (escadrilelor) de aviație 
era de cele mai multe ori insuficientă și precară: aviația de recunoaș- 
tere, de observaţie, de vânătoare (de zi, de noapte), de bombarda- 


20 


ment (greu, ușor, în picaj), de asalt, hidroaviaţie, de legătură, de trans- 
port (poștă, muniții și materiale, răniţi, planoare, etc.), sanitară.11 

Cu totul remarcabilă, în contextul lucrării de faţă, a fost contribuția 
categoriilor de aviaţie amintite pe frontul de la Stalingrad și în Cotul 
Donului în vara-toamna anului 1942, în acţiunile militare ofensive. Cele 
106 avioane de luptă (55 de vânătoare, 51 de bombardament, 28 de 
recunoaștere) ale Grupării Aeriene de Luptă (comandant: general avi- 
ator Ermil Gheorghiu) reprezentau la acea dată (septembrie 1942) o 
forță aeriană capabilă să dezvolte acțiuni militare eficiente, tactice și 
de importanţă strategică.12 Acţiunea aviației de bombardament ușor 
(Grupul 3 Bombardament Ușor-în picaj) s-a dovedit eficace asupra tru- 
pelor în mișcare (coloane de vehicule, de tancuri, etc.) pe căile de 
comunicaţie (inclusiv calea ferată), precum și a celor neadăpostite, 
mai ales datorită faptului că a atacat de la mică înălţime și de pe aero- 
dromuri înaintate (Bukovskaia), de unde s-au putut executa 3-4 ieșiri- 
avion, cu rapida încărcare cu bombe la aerodrom. În timpul con- 
traofensivei sovietice (19-25 noiembrie 1942) s-a acţionat în acest 
mod (când starea vremii, în general proastă, cu ceaţă densă până la 
sol, a permis executarea zborurilor) în zona de contact a trupelor 
române cu cele sovietice la Kletskaia, Gura Hoper, Valea Zuzkan.13 

De la 1 ianuarie 1943, Gruparea Aeriană de Luptă a primit denu- 
mirea de Corpul 1 Aerian Român, fiind complet reorganizat și dotat, 
inclusiv (din iunie 1943) cu un grup de aviaţie de bombardament în 
picaj, cu avioane germane Junkers Ju.87 Stuka-Grupul 3 Bombarda- 
ment Picaj (comandant: căpitan-comandor aviator Galeno Francisc), 
care a acţionat cu rezultate remarcabile în acțiunile militare defensive 
la retragerea trupelor româno-germane din capul de pod Kuban, apoi, 
până în aprilie 1944, în Crimeea.14 A existat, ulterior, și Grupul 6 
Bombardament în picaj „Stuka”, cu acțiuni militare eficiente pe front. 

După 23 august 1944, Corpul 1 Aerian Român (comandant, din 
iulie 1943: general aviator Emanoil lonescu; din martie 1945: general 
aviator Traian Burduloiu), reorganizat pe aerodromul Craiova, a par- 
ticipat cu toate forțele sale la acțiunile militare contra forțelor germano- 
maghiare la eliberarea nordului Transilvaniei, până la 25 octombrie 
1945, apoi, după o nouă reorganizare, pe teritoriul statului ungar și a 
a celui cehoslovac. Desele reorganizări ale unităților și subunităţilor 
Corpului 1 Aerian Român pe frontul de Vest au fost determinate, în 
principal, de uzura fizică și insuficiența materialului volant (avioanele 
de provenienţă germană Ju.87 Stuka, Ju.88 bombardament greu ș.a.), 

precum și de dinamica acţiunilor militare ale Aliaților (Armata Sovie- 
tică). Cu toate acestea, contribuţia aviatorilor români la reușita unor 
operaţii militare importante (cucerirea Budapestei, în ianuarie 1945 
ș.a.) a fost, fără exagerare, definitorie. La 1 august 1944 unităţile și 
subunitățile Corpului 1 Aerian Român erau deja înapoiate în ţară, pe 
aerodroamele Turda, Brașov, Craiova ș.a.15 

3. Anii primului război mondial ai secolului al XX-lea au impus 
avionul (care fusese de curând creat ca aparat mai greu decât aerul) 
ca mijloc/instrument/armă de luptă, în misiuni militare de recunoaștere, 
de bombardament, de vânătoare liberă. Prin aceasta, teatrul operaţiu- 
nilor militare a dobândit o nouă componentă/dimensiune-cea aeriană, 
alături de componentele terestră și maritimă, utilizate încă din antichi- 
tate. De fapt, avionul, tancul și arma chimică (aceasta din urmă 
interzisă, prin acte normative internaţionale) au fost marile noutăţi 
tehnico-tactice în confruntarea beligeranţilor pe teatrele de operaţiuni 
militare în anii 1914-1918. Binomul avion-tanc avea să domine gândi- 
rea și practica militară din toate ţările lumii în prima jumătate a secolu- 
lui al XX-lea. Ulterior, componenta cosmică a teatrului de operaţiuni 
militare a dat o dezvolare aparte problematicii complexe a războiului. 
Dar, atunci, în primele două decenii după prima mare conflagrație 
mondială, teoreticienii și constructorii militari au declanșat, sub variate 
forme, o impresionantă febră a înarmărilor aeriene clasice. În pofida 
costurilor ridicate pentru dotarea/înarmarea cu avioane de luptă tot 
mai performante, aproape toate statele lumii-inclusiv România-au dez- 
voltat forțe aeriene proprii, cu structură distinctă în cadrul armatelor, iar 
unele dintre aceste state (România s-a numărat printre ele) au creat o 
puternică industrie aeronautică, cu fabricarea avioanelor de luptă în 
concepţie proprie sau sub licență. În anul 1939, spre exemplu, 
România deținea nu mai puţin de patru importante stabilimente 
aeroanutice, între care uzinele I.A.R. din Brașov erau cele mai mari din 
sud-estul Europei (peste 3000 lucrători, marea lor majoritate cu califi- 
carea specifică și cu înaltă specializare).16 

Este lesne de înţeles că, prinsă în dinamica unui puternic avânt avi- 
atic european și mondial, România (ca precursoare a aviaţiei mondi- 
ale, prin marile realizări tehnice și de zbor de la începutul veacului al 
XX-lea, datorate unor personalităţi ca Traian Vuia, Henri Coandă, 
Aurel Vlaicu ș.a.) a dezvoltat și un sistem de pregătire adecvat al per- 
sonalului civil și militar destinat atât construcţiilor de avioane cât și 
zborului ca atare. În anii dintre cele două războaie mondiale ale seco- 

lului al XX-lea în România existau mai multe centre școlare de 
pregătire a personalului militar navigant-ofițeri și subofițeri (adjutanți 
aviatori)-, cele mai importante fiind la București (Cotroceni)-Școala 
pregătitoare ofițeri aviaţie, cunoscută sub numele Școala de Ofiţeri 
Aviaţie, și la Tecuci-Școala de pilotaj și antrenament sau, pe scurt, 
Școala de Pilotaj. La Buzău, în anii 1927-1940 a funcţionat Școala de 
Perfecţionare Pilotaj pentru obţinerea brevetului de pilot de război, 
mutată în timpul războiului la Ghimbav-Brașov (comandant: căpitan 
comandor av. C. Budac). Școlile dispuneau de instructori de zbor 
experimentați și deosebit de exigenţi, unii dintre aceștia foști comba- 
tanți în războiul întregirii Neamului românesc din anii 1916-1919.17 Așa 
se face că, în rândul aviaţiilor europene de prestigiu (franceză, brita- 
nică, germană, italică), dar și a aviaţiei mondiale, în general, în anii 
dintre cele două războaie mondiale ale secolului al XX-lea, precum și 
în timpul celui de al doilea război mondial, forțele aeriene ale României 
dispuneau de un corp al personalului navigant-aviatori piloţi (ofiţeri și 
subofiţeri) deosebit de riguros selecționat și cu o temeinică pregătire 
teoretică și practică de zbor. Atât piloţii sovietici doborâţi de aviatorii 
români, cât și cei americani sau britanici, au recunoscut, în prizionerat 
fiind sau ulterior, repatriați, valoarea de necontestat a piloților de 
război brevetaţi în cadrul sistemului de școlarizare românesc.18 În 
campaniile anilor 1941, 1942, 1943 și 1944, piloţii germani și-au ma- 
nifestat nu o dată-documenitele din arhive atestă bogat acest fapt-sin- 
cera admiraţie pentru profesionalismul camarazilor români, îndeosebi 
cei de la vânătoare, bombardament în picaj Stuka și de la asalt. Cu 
îndreptăţită mândrie, la mulţi ani după încheierea celui de al doilea 
război mondial, un as al aviaţiei române de vânătoare-generalul avia- 
tor (r) Anton (Mache) Mărășescu, afirma: „Aviația română a trebuit să 
lupte și a luptat concomitent împotriva celor mai puternice aviaţii anga- 
jate în război: aviația americană, aviația britanică și cea sovietică, iar 
după 23 august 1944 a luptat contra aviaţiei germane; practic, cu 
excepţia forțelor aeriene nipone, aviația română a luptat cu toate avi- 
aţiile mari și puternice din perioada celui de al doilea război mondial. 
O luptă inegală și disperată, prin care ea (aviația română-n.n.) a știut 
și a reușit să se facă respectată și temută."19 In anii războiului, de cele 
mai multe ori neajunsurile materialului volant din dotarea forțelor 
aeriene române angajate în misiuni (viteza de zbor, plafonul maxim, 
armamentul de bord, etc.) au fost suplinite prin măiestria de zbor a 
piloților și iscusința acestora de a rezolva rapid și eficient situaţiile de 
luptă dintre cele mai dificile. 

În acest context, se cuvine a arăta, spre exemplu, că promoţia de 
sublocotenențţi aviatori 10 mai 1941 a Școlii de Ofiţeri Aviaţie Cotro- 
ceni-Bucureşti a fost cea mai numeroasă din câte a dat Școala în exis- 
tenţa ei de trei decenii-113, din care majoritatea combatanți naviganţi 
și doar câţiva combatanți nenaviganțţi, repartizaţi la unităţile de aviație 
din teritoriu.20 Aproape întreaga promoţie, după brevetarea ca piloți de 
război în toamna anului 1941 și o intensă pregătire de zbor în unităţile 
în care au fost repartizaţi, în vara anului 1942 au plecat pe front, în 
Cotul Donului și la Stalingrad sau au rămas în ţară la unităţile (în prin- 
cipal de vânătoare) destinate pentru apărarea aeriană a teritoriului 
naţional, a zonei petrolifere Ploiești-Valea Prahovei, în special. Se 
poate spune că, din august 1942 și până în mai 1945, promoţia de 
ofițeri aviatori 10 mai 1941 și-au făcut cu prisosință datoria de piloţi de 
război, atât pe frontul de Est, cât și pe frontul de Vest. Spre exemplu, 
pe frontul de Vest, trei dintre colegii de promoţie-locotenenţii aviatori 
Munteanu Lazăr, Bădulescu Mircea și Gavriliu Vasile au fost distinși 
pentru faptele lor de arme deosebite cu cea mai înaltă decorație de 
război românească Ordinul Militar „Mihai Viteazul" cu spade.21 Pe fron- 
tul de Est, dintre ofițerii promoţiei, doar locotenentul aviator Dușescu 
Gh. Ariton, de la Grupul 9 Vânătoare supranumit, pe merit, „asul man- 
şei", a fost distins cu Ordinul Militar „Mihai Viteazul" clasa a IIl-a.22 

Nu este scopul acestei lucrări de a etala pe larg valoarea promoţiei 
de ofițeri aviatori 10 mai 1941, dar se poate spune că a fost promoţia 
care a făcut războiul, ca luptători aerieni în partea cea mai dramatică 
a acestuia: retragerea din Cotul Donului, din Kuban și din Crimeea; tre- 
cerea, la 23 august 1944, de partea Naţiunilor Unite; lupta împotriva 
foștilor aliaţi și camarazi de front; eliberarea Transilvaniei; dezvoltarea 
acţiunilor ofensive pe teritoriul Ungariei și al Cehoslovaciei. Mai mult, 
după înapoierea în ţară, în vara anului 1945, ca și pe ceilalți comba- 
tanți români din anii 1941-1945, îi așteptau situații noi, inedite, nu mai 
puțin dramatice, sub raport politic, social și uman, de fapt, vâltoarea 
unor altfel de bătălii, un fel de război de după război: o lume în schim- 
bare, care le-a impus eforturi, uneori supraomenești, pentru supravie- 
țuire. Unii dintre acești combatanți au izbutit să treacă, în viață fiind, 
cumpăna veacurilor și a mileniilor, depunând mărturia faptelor lor 
demne, de aleasă prețuire. Toţi s-au aflat sub aripa destinului: vremea 
vremuiește, timpul dăinuiește... Gloria este a celor mulți care și-au 
făcut, pe front, pentru Patrie, datoria, cu simplitate și dăruire, iar apoi, 
în condiţiile istorice date, și-au purtat frustrările cu aleasă demnitate. 

Vii sau morții, acești eroi ai Neamului Românesc, merită cu prisosință 
recunoștința noastră, astăzi și de-a pururi. 


NOTE 

1. Cf. „Monitorul Oficial", partea |, nr.145, 22 iunie 1941, p.3587. 

2. Vezi pentru aceasta pe larg lucrarea monografică Eliberarea Basarabiei și a nor- 
dului Bucovinei (22 iunie-26 iulie 1941), Editura Fundaţiei Culturale Române, București, 
1999, 374 p. 

3. Vezi pe larg volumul Pe țărmul Nord-Pontic (17 iulie 1941-4 iulie 1942), Editura 
Fundaţiei Culturale Române, București, 1999, 284 p. Acest volum continuă pe cel de la 
nota precedentă. (Operația militară pentru cucerirea Odessei, p.85-131). 

4. A se vede Golgota Estului (iulie 1942-martie 1944), Editura Fundaţiei Culturale 
Române, București, 2000, 416 p. 

5. Vezi, între altele, studiul nostru Războiul aerian (1939-1945), în „Dosarele isto- 
riei", an IV, nr.9(37), sept. 1999, p.35-38. 

6. Cf. Mark Axworthy ș.a., Third Axis, Fourth Aly, Arms and Armour Ed., London, 
1995, 368 p. 

7. Vezi pe larg aceste probleme în România de la război la pace, 1939-1947. 
Semnificaţii politico-militare (Studii semnate de lon Alexandrescu, Constantin Botoran, 
Florin Constantiniu, Alesandru Duţu, Petre Otu), Editura Vasile Cârlova, București, 
1997, 122p. Vezi, de asemenea, studiul nostru, Distrugerea Armatei Române prin 
clauzele Tratatului de Pace de la Paris, în România și Al Doilea Razboi Mondial, Editura 
DMPress, Focșani, 2000, p.452-463. 

8. Vezi, între altele, Analele Sighet 2. Instaurarea comunismului-între rezistență și 
opresiune (Studii semnate de lie Manole, Șerban Pavelescu și Gheorghe Creţu, 
Constantin Hlihor, Tatiana Pokivailova ș.a.), Fundaţia Academia Civică, 1995, p.171- 
188, 198.201. 

9. Congresul al II-lea al Partidului Muncitoresc Român, 23-28 decembrie 1955, 
Editura de Stat pentru Literatura Politică, București, 1956, p.437, 438. 

10. Vezi pentru acesta documentul inedit pus în circuitul științific de Alexandru Oșca 
și Vasile Popa, sub titlul În culisele preliminariilor Tratatului de la Varșovia, în „Dosarele 
istoriei", an V, nr.8(60), august 2001, p.3-8. 

11. Vezi toate aceste aspecte în lucrările de la notele 2, 3 si 4, capitolele privitoare 
la Aeronautica Română, astfel: Eliberarea Basarabiei și a nordului Bucovinei..., p.93-99, 
314-323; în Pe țărmul Nord-Pontic..., p.202-218; în Golgota Estului..., p.287-328. Autor 
al acestor capitole: Aurel Pentelescu. 

12. Cf. Golgota Estului..., p.291. 

13. Ibidem, p.308. 

14. Ibidem, p.313 și urm. 

15. Pentru acţiunile militare purtate de Corpul 1 Aerian Român în perioada 23 
august 1944-12 mai 1945 vezi pe larg lucrarea monografică Aripi românești. Contribuţii 
la istoricul Aeronauticii, Editura Militară, 1966, p.121-260 (Autori: Vasile |. Mocanu, 
Constantin Ucrain). 

16. Vezi pentru aceasta ibidem, p.53-96 (Autori: lon Gudju, Gheorghe lacobescu, 
Radu Stoika). De asemenea, vezi lon Gudju ș.a., Construcţii aeronautice românești, 
1905-1970, Editura Militară, 1970, 334p. 

17. Vezi Istoria aviaţiei române, Editura Științifică și Enciclopedică, București, 1984, 
p.161-167. 

18. Vezi memoriile maiorului James Beane, comandantul unui grup de bombarda- 
ment strategic, prizonier de război în urma atacului din 1 august 1943, în „Revista de 
Istorie Militară", nr.1, 2 si 3/1995. 

19. Cf. Cornel Marandiuc, Inimi cât să cuprindă cerul patriei, Editura Dacia, Cluj- 

ianuarie 1943-23 august 1944, Editura Fast Print, 1994, p.447. 

Capitolul | 


FAMILIA, COPILĂRIA ȘI ADOLESCENȚA. 
ULTIMII ANI DE LICEU 


„Mai întâi e copilăria, liceul, camarazii, apoi vine 
ziua când se dau examenele. Când se primește o 
diplomă. Când se trece, cu o strângere de inimă, pe 
sub o anumită poartă, dincolo de care, dintr-o dată, 
ești bărbat. Atunci pasul calcă mai apăsat pământul. Îi 
croiești drumul în viață. Primii pași ai drumului tău...” 

Antoine de Saint-Exupery, 
Pilot de război, |. 


1. Buzău-orașul natal 


La sfârșitul veacului al XIX-lea și începutul veacului următor, 
Buzăul era un oraș de provincie („comună urbană”- cum se stipula în 
documentele vremii) care își contura o personalitate distinctă, cu 
accentuat urbanism prin construcţii arhitectonice impunătoare, exis- 
tente în mare parte și astăzi. Primarul orașului Nicu |. Constantinescu 
(1840-1905; primar: 1883-1888; 1889-1890; 1890-1892; 1895-1899; 
1901-1905) se dovedise un om energic, plin de iniţiative, iar realizările 
sale cu totul remarcabile, fiind un autentic ctitor al Buzăului modern.! 
În cele de urmează, câteva dintre aceste realizări, solicitate de con- 
textul lucrării de faţă. 

Mai întâi, bulevardul Parcului, denumit de la 1886 Ion C. Brătianu, 
azi Nicolae Bălcescu, care unește centrul orașului (Piaţa Daciei) cu 
faimosul Crâng, parcul orașului (cu stejari seculari) pe o lungime de 
aproape doi kilometri. S-a realizat după 1890, în mai multe etape, prin 
asanarea canalului de deversare a apelor reziduale (așa-numitul 
„apeduct”), fiind pavat și plantat cu arbori de ornament (în principal 
castani), astfel încât un document de epocă arată cum datorită aces- 
tui „prea frumos” bulevard „curge către oraș, în locul unor ape infec- 

tate, un râu de aer curat din pădurea apropiată (Crâng-n.n.).”2 
Bulevardul străbate orașul de la est spre vest, fiind și astăzi locul de 
promenadă preferat al buzoienilor. 

Instituțiile publice construite în lungul acestui bulevard la cumpăna 
veacurilor al XIX-lea și al XX-lea au fost, între altele: Palatul Justiţiei, 
a cărui construcţie s-a încheiat în anul 1912, Banca Naţională, Spitalul 
„lon C. Brătianu”, construit în 1895, Școala primară de băieți nr.2 (azi 
Școala Generală nr.1, clasele I-VIII), ș.a. De precizat că Școala pri- 
mară de băieţi nr.2 a fost înființată în anul 1882, fiind la acea vreme 
cea de a treia instituţie școlară de acest fel din urbea Buzău, mutată în 
propriul local, existent și astăzi, patru ani mai târziu, în 1886, la 
așezarea pietrei de temelie fiind prezent cărturarul și omul politic libe- 
ral D.A. Sturdza, ministrul instrucţiunii, însoţit de tânărul colaborator 
Spiru Haret.3 

Aproape de Crâng, vizibilă din bulevardul I.C. Brătianu, s-a con- 
struit ulterior (în 1923) impunătoarea clădire a Școlii Normale de băieți 
(azi Liceul pedagogic „Spiru Haret”). Pentru ca, tot în apropiere de 
Crâng, în partea sudică a orașului, să se afle, construite încă de la 
sfârșitul secolului al XIX-lea, Cazărmile, Spitalul Militar, iar ulterior 
Cimitirul Eroilor din războiul întregirii neamului (1916-1919). Dincolo 
de calea ferată, la fel în partea sudică a orașului se aflau terenul (aero- 
dromul) Aviația şi faimosul târg Drăgaica (de Sânzâiene, la 24 iulie).4 

Fără îndoială, pentru buzoieni, ca citadini, mândria orașului a fost 
și a rămas, sub raport arhitectural, Palatul Comunal, sediul primăriei, 
construit în anii 1899-1903, primarul N.I. Constantinescu având bucu- 
ria să îl inaugureze înainte de a-și da abștescul sfârșit, la 65 de ani, cu 
tot ceremonialul politic și religios adecvat. De precizat că Palatul 
Comunal, așezat în centrul orașului, în Piaţa Daciei, de unde pornesc 
largi deschideri stradale spre cele patru puncte cardinale (faptul aces- 
ta releva o concepție urbanistică avansată în epocă) se impune și 
astăzi prin monumentalitatea sa, cu fațada principală spre sud și 
foișorul lateral, cu cinci nivele, spre vest, înălțat semeţ deasupra 
clădirii. Fațadele dinspre sud și vest, la etaj, prezintă logii largi cu fusul 
coloanelor de o eleganţă arhitecturală impresionantă. Bogat ornamen- 
tată, clădirea Palatului Comunal reţine îndelung privirea trecătorilor. În 
1902, când Nicolae lorga a vizitat orașul și a văzut clădirea încă la roșu 
a exclamat emblematic în scris: „Va fi neîndoielnic, cea mai frumoasă 
primărie din ţară și o podoabă de mare preț, pentru Buzău”.5 Oameni 
mândri, buzoienii i-au confirmat prevestirea. Cum se consemna în 

Monografia județului Buzău (1943), „Până în anul 1918, localul 
Palatului Comunal din Buzău a contat ca cea mai impunătoare con- 
strucție comunală din întreaga ţară.”6 

Dinspre Palatul Comunal, spre sud, străbate până la gară bulevar- 
dul Elisabeta Doamna, plantat cu castani la începutul veacului al XX- 
lea. Undeva, pe la mijlocul distanţei dintre Piaţa Daciei și gară, chiar la 
începutul bulevardului Elisabeta Doamna, cu fațada spre centrul 
orașului și biserica Banului, se profilează clădirea cu două nivele a 
Liceului de băieţi „Alexandru Hasdeu”, care din toamna anului 1932 a 
primit numele „Bogdan Petriceicu Hasdeu”, întrucât în acel an s-a 
împlinit un sfert de veac de la moartea marelui savant. Oficialitățile 
orașului au decis atunci ca denumirea unicului liceu din Buzău să fie a 
fiului, în loc de a tatălui, cu inclusiv dezvelirea unui bust din bronz (rea- 
lizat de Oscar Han) a lui B.P. Hașdeu (1838-1907) în micul parc din 
faţa clădirii.7 

Buzăul nu este nici astăzi un „oraș studențesc”, cum se spune, 
adică un centru universitar, ca atâtea orașe similare din ţară. In 
schimb, este posesorul unui liceu cu mare faimă, Liceul „B.P. Hasdeu”, 
înființat în anul 1867 și rămas peste veacuri mândria buzoienilor. 
Clădirea actuală este cea construită în anii 1889-1890, aproape în 
formă de potcoavă, cu etaj și ferestre largi, luminoase, cu o curte inte- 
rioară închisă pe latura sudică de clădirea separată a Sălii de gimnas- 
tică.8 

A fi buzoian (din oraș sau judeţ) și a fi „hasdeean” (în sensul de a 
fi urmat cele opt clase de liceu, cu bacalaureatul luat!) echivala, mai 
ales în anii dintre cele două războiaie mondiale ale veacului al XX-lea 
cu un fel de titlu de castă, de blazon nobil, distincție unică! Nu oricine 
putea rezista timp de opt ani exigenţelor intelectuale și comportamen- 
tale impuse elevilor de un corpus profesoral ce dobândise faimă nu 
numai pe plan local sau zonal, ci în întreaga ţară, inclusiv peste 
Carpaţi, la Brașov, Sibiu, Oradea sau în Banat. În Moldova şi în estul 
Munteniei funcționau licee de prestigiu, similare, la lași, Bacău, 
Focșani, Galaţi, Ploieşti. În București, licee de mare prestigiu erau „Sf. 
Sava”, „Gh. Lazăr”, „Spiru Haret”, „Mihai Viteazul”, iar la Craiova, 
„Carol Il”. Chestiunea era reală, în termenii unei exigenţe școlare 
maxime, care a dat rezultate deosebite, în sensul că în astfel de licee 
s-a pregătit, în faza preuniversitară, intelectualitatea ţării. 

Ca dovadă, cine consultă astăzi monografia Colegiului „B.P. 
Hasdeu” din Buzău, apărută recent, va întâlni un titlu de capitol redac- 

tat tranșant: „Colegiul «Hasdeu»- generator de personalităţi”, pentru 
ca în conţinutul capitolului respectiv să afle pleiada de „hasdeeni”, în 
adevăr, impresionantă: George Emil Palade, laureat al Premiului 
Nobel, Constantin Giurescu, Constantin |. Parhon (care a făcut studi- 
ile gimnaziale la Buzău), Cristea Mateescu, Radu G. Vlădescu, Ștefan 
Vencov și alți membri ai Academiei Române, precum și artiștii și scri- 
itorii Vasile C. Voiculescu, lon Caraion (Stelian M. Diaconescu), Nae 
C. Leonard, supranumit „prinţul operetei”, actorul Aristide Demetriad și 
mulți alții.9 

În acest periplu citadin, evident Buzăul este de neconceput fără 
Episcopia ortodoxă, veche de pe la 1496, focar de credinţă creștină și 
de cultură românească tradițională și cultă. De altfel, în anii dintre cele 
două războaie mondiale ale secolului al XX-lea, stema judeţului Buzău 
avea pe scutul heraldic profilul bisericii episcopale, cu turnul clopotniţei 
pe pronaos și altarul, evident, la răsărit. Despre județul și urbea Buzău 
Dicţionarul enciclopedic ilustrat „Cartea Românească”, apărut în 1931, 
titra: „BUZĂU, judeţ în Muntenia; capitala Buzău; 4936 km.p.; 2 
comune urbane (Buzău, Râmnicu Sărat-n.n.); 97 (comune) rurale; 8 
parohii urbane, 151 rurale, 269 biserici, 4 mănăstiri; ţine de eparhia 
episcopiei Buzăului; de circumscripţia Curţii de Apel București; are 361 
școli primare; are 8 cooperative agricole, 3 de producţie, 41 de 
aprovizionare (consum-n.n.), 29 pentru exploatare de păduri. Numele 
vine de la râul Buzău."10 Cât despre orașul Buzău, în amintitul 
dicționar se consemna: „Comună urbană, capitala jud. Buzău, pe 
malul drept al râului Buzău-afluient al Siretului pe dreapta (lângă 
comuna Măscineni-n.n.), izvorăște din Transilvania; 38.000 locuitori, 
reședința unei episcopii; are 6 biserici ortodoxe, o sinagogă, un liceu 
de băieţi numit „Alexandru Hasdeu”, înființat în 1867, și o școală 
secundară de fete (înființată în 1919-n.n.), o școală normală, una pro- 
fesională și mai multe școli primare; are tribunal și judecătorii de pace, 
face parte din circ. Curţii de Apel din București; staţie c.f. pe linia 
București-Galaţi și București-Mărășești; are mai multe spitaluri. Orașul 
e vechi, se citează într-un document din 1350."11 

Oricât ar fi de laconică, descrierea de mai sus (se pare, la 1931, 
singura în istoriografie) oferă o imagine esenţială, satisfăcătoare, a 
urbei și judeţului Buzău, în deceniul ce a premers declanșarea celei de 
a doua mare conflagrație mondială a secolului al XX-lea. 

2. Familia Teodor Bădulescu 


Informaţiile din arhive, cât și cele orale despre soții Teodor și Sofia 
Bădulescu sunt, deocamdată, extrem de sumare și încă greu verifica- 
bile, date fiind mai multe cauze, între care dispariţia fizică firească a 
multor rude, cunoscuți și martori oculari, precum și, mai ales, lipsa 
unor documente de stare civilă, grav deteriorate de-a lungul anilor, 
înainte de a intra în arhivele istorice. 

Nu știm dacă Teodor Bădulescu s-a născut la Buzău sau nu. Pe 
piatra de mormânt din cimitirul Dumbrava (fost Sf. Filofteea, fondat la 
1872) din Buzău sunt menţionaţi anii 1884-1957, iar numele său este 
trecut ION.12 În arhivele buzoiene încă nu a fost depistat actul de 
naștere și nici cel de deces.13 Fără a menţiona anul nașterii, docu- 
mente din arhivele militare, confirmă, prin calcul aritmetic, anul 1884 
ca an al nașterii lui Bădulescu Teodor.14 La fel, precizarea vârstei (cu 
unele mici diferenţe) în actele de naștere ale copiilor, aflate toate la 
Primăria municipiului Buzău, Starea Civilă. Nu știm nici anul când s-a 
căsătorit cu Sofia, care era cu circa zece ani mai tânără decât el (prin 
calcul din datele oficiale) și se născuse în comuna Lipia, județul 
Buzău. Din frecvenţa cu care s-au succedat primii copii născuți-Virgil, 
la 11 ianuarie 1914, Alexandru, la 15 aprilie 1915, conceput la șase 
luni după primul, Mircea, la 1 noiembrie 1917, conceput la douăzeci și 
două luni după al doilea-soţii Teodor și Sofia Bădulescu s-ar fi căsă- 
torit în vara anului 1913 sau în primele luni ale acelui an. Când s-a 
născut Virgil, tatăl Teodor avea 29 de ani, iar mama sa Sofia 21 de ani, 
adică vârste firești, obișnuite, din punct de vedere al dinamicii sociale, 
pentru primul născut și deci pentru întemeierea unei familii în mediul 
urban. 

Un document din arhivele militare (atât Alexandru cât și Mircea au 
urmat carierea militară, iar Memoriul (dosarul) personal al fiecăruia se 
află în mod necesar, date mai mult sau mai puţin complete despre 
părinți) arată că Teodor Bădulescu, de profesie „maistru croitor”, 
deținea în orașul Buzău „două rânduri de case”, pe care „le-a vândut 
în 193815, fapt ce atestă o oarecare stare prosperă a familiei Teodor 
Bădulescu, posibilă, de altfel, știind că la începutul veacului al XX-lea 
un croitor (Teodor Bădulescu nu a avut niciodată atelier, cu ucenici 
etc.) prin munca prestată în acest domeniu, câștiga bine, cu asigu- 
rarea unor condiţii normale de trai pentru familie. Copiii Virgil și Mircea 
au urmat liceul, iar Alexandru Școala de meserii, ceea ce însemna 


31 


taxe școlare, uniforme, rechizite, manuale etc. Soţia sa Sofia purta 
rochii și pălării elegante, după moda vremii, cel puţin cum rezultă din 
puţinele fotografii care s-au mai păstrat în familie. 

Cele „două rânduri de case” în orașul Buzău care au aparținut fa- 
miliei Teodor și Sofia Bădulescu ar fi fost în strada Unirii nr.8, unde 
s-au născut, cum se va arăta, copii Virgil și Alexandru, și în strada 
Preot N. Mateescu nr.2, unde s-au născut copiii Mircea și Maria. 
Lucrarea Orașul Buzău. Nomenclatura străzilor (1936), arată că stra- 
da Unirii era practic cea mai lungă din oraș (2538 m) și îl străbătea de 
la nord la sud, de la podul peste râul Zăgazul Morilor până în Piaţa 
Cazărmilor-Șoseaua Ploiești-București, iar din 1930 această stradă 
s-a numit timp de peste un deceniu Carol 11.15 După 1978, strada Unirii, 
aproape în întregime a fost demolată și reconstruită cu blocuri de 
locuințe și magazine la parter (președinte al Consiliului Popular 
județean-Vasile Potop). 

Cât privește strada Preot N. Mateescu, aceasta se afla destul de 
aproape de centrul orașului (Piaţa Daciei), azi strada Gh. Doja, care 
traversa din strada Episcop Petre Bărbulescu (azi, strada Democraţiei) 
în strada Heliade Rădulescu, pe o lungime de 250 metri.16 Identifica- 
rea casei din strada Preot N. Mateescu nr.2 în care a locuit familia 
Teodor Bădulescu nu s-a realizat, cel mai probabil aceasta a fost de- 
molată, numărul 2 trecând la o clădire construită în anul 1935, cu iniţi- 
alele G.S. Denumirea Preot. N. Mateescu s-a dat străzii prin Decizia 
publică nr. 874 din 13 februarie 1913.16 

Văduv din anul 1927, Teodor Bădulescu s-a mutat în 1938 în casa 
existentă și astăzi din strada Dimitrie Sturdza nr.26, azi strada Dimitrie 
Cantemir, același număr, unde a și decedat, cum se spune, la 73 de 
ani, în 1957. Așa se face că, în 1939, când Mircea T. Bădulescu a 
devenit elev la Școala de Ofițeri Aviaţie, în foaia sa matricolă se con- 
semna ultimul domiciliu: Buzău, strada Dimitrie Sturdza nr. 26, precum 
și locul nașterii: Buzău, strada Preot N. Mateescu nr.2.17 

Sofia Bădulescu s-a născut în anul 1894 în comuna Lipia, judeţul 
Buzău, aflată la circa zece kilometri de orașul Buzău, spre Sărata 
Monteoru-Mizil. Un document păstrat în arhiva familiei lon Batiste 
oferă informaţii deosebit de valoroase despre Sofia Bădulescu, cu un 
an înainte de moarte. Este vorba de „Buletin de Înscriere / la / Biroul 
Populaţiei // Anul 1926 // Seria A No.158920 // Privitor pe D. Bădulescu 
Sofia din / Comuna Buzău / Judeţul Buzău."18 Din conţinutul documen- 
tului aflăm (p.2; 3): „Numele de familie Bădulescu T. / Pronumele de 

botez Sofia / Porecla- / Etatea treizeci și doi ani / Starea civilă căsăto- 
rit / Profesiunea casnică / Locul nașterii: comuna Lipia / Judeţul Buzău 
// Data nașterii: anul una mie opt sute nouă zeci și patru / luna-, ziua / 
Domiciliul: comuna Buzău, strada Petre Bărbulescu, No-"19 

Deosebit de importante sunt următoarele două pagini (p.4; 5) ale 
documentului amintit, întrucât permit compunerea portretului fizic al 
Sofiei Bădulescu, astfel: „SEMNALMENTELE // Etatea 32 ani / Statura 
mijlocie / Părul castaniu / Fruntea potrivită / Sprâncenele castanii / 
Ochii verzi / Nasul / Gura potrivite / Barba- / Bărbia ovală // Faţa (forma 
obrazului) ovală / Tenul (culoarea feţei) șaten / Semene particulare nu 
are / Semnătura declarantului (în caz de neștiință de carte impre- 
siunea degetului mare de la mâna dreaptă) (s-a aplicat-n.n.) // Semnă- 
tura șefului biroului populaţiei // Locul sigiliului: Poliția Orașului Buzău 
/ Biroul Populaţiei (cu majuscule, înconjurând sigiliul de stat-n.n.).”20 
Pentru ca pagina 6, intitulată „Pagina rezervată pentru fotografie”, să 
conţină fotografia în sepia a Sofiei Bădulescu (5x6 cm). Un chip fru- 
mos exprimând blândeţe și demnitate/mândrie. Avea și de ce, întrucât 
născuse patru copii, trei băieți, la rând, ceea ce pentru o mamă echi- 
valează un blazon de nobleţe, precum și o fată; se simţea împlinită. 
Doar rictusul din colţurile gurii, asociat cu privirea ușor visătoare, trăda 
o suferință/maladie profundă. De fapt, în anul următor, 1927, a dece- 
dat, presupunem spre sfârșitul anului, fără a fi cunoscută de noi cauza 
morții sale. Cel mai probabil: tuberculoză, ca și băiatul cel mare, Virgil, 
mort la 12 iunie 1936, în vârstă de 22 ani. 

Precizăm că documentul amintit, Buletinul de Înscriere la Biroul 
Populaţiei mai conţine, lipită de coperta a doua, chitanţa nr. 5961, anul 
1926, luna iulie 22, cu antetul Primăria Urbei Buzău prin care se arată 
că „s-a primit de la D. Bădulescu Sofia, P. Bărbulescu-” suma de „10 
lei”, sub semnătura (aceeași ca în Buletin) a comisarului șef de la 
Biroul Central de Populaţie. Prezenţa acestui document (Buletinul plus 
chitanţa) anulează erorile de pe piatra de mormânt cu privire la anul 
nașterii, 1892, și anul morţii, 1925, al Sofiei Bădulescu. 

Pe parcursul a doar șase ani, în perioada 1914-1920, soții Teodor 
și Sofia Bădulescu au dat viaţă la patru copii, astfel: Virgil, născut la 11 
ianuarie 1914 (duminică), act de naștere nr.30 din 11 ianuarie 1914, 
acasă, cu moașă, str. Unirii nr.8, Buzău; Alexandru, născut la 15 aprilie 
1915 (joi), act de naștere nr.347 din 15 aprilie 1915, acasă, cu moașă, 
str. Unirii nr.8, Buzău; Mircea, născut la 1 noiembrie 1917 (joi), act de 
naștere nr.553 din 2 noiembrie 1917, acasă, cu moașă, str. Petre 

Bărbulescu nr.- (Preot N. Mateescu nr.2), Buzău; Maria, născută la 13 
iunie 1920 (duminică), act de naștere nr.422 din 15 iunie 1920, acasă, 
cu moașă, str. Petre Bărbulescu nr.48 (Preot N. Mateescu nr.2), 
Buzău.21 

Cum va fi arătat casa soţilor Teodor și Sofia Bădulescu îmbucurată 
de trei băieţi, veniţi pe lume unul după altul la scurte intervale de timp, 
urmaţi apoi de o fată, este greu de imaginat, în lipsa totală a infor- 
maţiilor. Cert este că băieţii au urmat clasele primare la Școala primară 
de băieţi nr.2, aflată în apropiere de casa părintească din strada Preot 
N. Mateescu nr.2, în bulevardul lon C. Brătianu, iar Maria la Școala pri- 
mară de fete nr.3, care funcţiona într-o aripă a aceleeași clădiri cu 
Școala primară de băieţi nr.2, astfel: Virgil, patru clase primare, în anii 
1921-1925; Alexandru, cinci clase primare, în anii 1922-1927; Mircea, 
cinci clase primare, în anii 1924-1928 și 1929-1930; Maria, cinci clase 
primare, în anii 1927-1933, întrucât a repetat clasa a III-a, date fiind 
condițiile după moartea mamei.22 Se poate observa lesne că începând 
cu anul școlar 1927-1928, Teodor Bădulescu a purtat la școală simul- 
tan patru copii: Virgil era în clasa a Ill-a, cursul inferior la Liceul de 
băieți „B.P. Hasdeu”; A/lexanaru, tocmai terminase clasa a V-a primară 
și s-a înscris la Școala de meserii, secția tâmplărie; Mircea era în clasa 
a IV-a primară; Maria a intrat în clasa l-a primară. 

Este cu totul impresionant efortul pe care l-au făcut soții Teodor și 
Sofia Bădulescu pentru a asigura copiilor lor o pregătire școlară cât 
mai înaltă, asta în condiţiile în care Sofia Bădulescu era neștiutoare de 
carte, iar Teodor Bădulescu, după grafia semnăturii, avea carte puţină, 
probabil doar patru clase primare, fără să fi urmat Școala de meserii, 
secţia croitorie. Faptul acesta, că Sofia Bădulescu era neștiutoare de 
carte și Teodor Bădulescu avea carte puţină nu trebuie să ne mire, 
astăzi, sau să îl considerăm neonorant, întrucât la sfârșitul secolului al 
XIX-lea și începutul secolului al XX-lea majoritatea românilor din 
mediu rural, precum și categoriile sociale mai modeste din mediul 
urban erau fără știință de carte sau cu carte puţină. Abia pe măsura 
înaintării în secolul al XX-lea această situaţie grea de subdezvoltare 
s-a ameliorat simţitor în arealul românesc. Meritul soților Teodor și 
Sofia Bădulescu sporește considerabil, în aprecierea noastră, în raport 
cu realitatea dură pe care în copilăria și adolescenţa lor au trăit-o. Dar 
copiii lor au fost minunaţi, și au răsplătit mult efortul depus, dincolo de 
situația extrem de grea și bulversantă după moartea mamei lor Sofia 
Bădulescu în (toamna) anului 1927. 

În 1927, toamna, Teodor Bădulescu avea 43 de ani, Virgil 13 ani, 
Alexandru 12 ani, Mircea 10 ani, Maria 7 ani. Teodor Bădulescu nu 
s-a mai recăsătorit. Bucuria căminului său s-a risipit după nici cinci- 
sprezece ani de viaţă toţi împreună. S-a spus despre el că, prin anii 
războiului și mai ales după aceștia, era un om ursuz, chiar respingă- 
tor, în sensul că refuza conversaţia, explicaţiile, își vizita rar copiii 
ajunși fiecare la casele lor.23 Nu numai moartea soției sale l-a înăsprit, 
ci și moartea băiatului cel mare, în 12 iunie 1936. 

Apoi Maria, la 18 ani, în 1938, s-a măritat cu lon Batiste, italian de 
origine, băiat admirabil, plăcut și inteligent, cu care deja concepuse un 
copil, pe Stelian, mort la patru ani, în 1942. Cine știe care vor fi fost, 
tot în 1938, motivele pentru care și-a vândut „cele două rânduri de 
case” pe care le-a avut în strada Unirii nr.8 și în strada Preot N. 
Mateescu nr.2 și s-a mutat într-o casă extrem de sărăcăcioasă, cea 
din strada Dimitrie Sturdza nr.26. Cine i-a reţinut frământările și i-a 
consemnat gândurile, văduv, vreme de patruzeci de ani? Nimeni. El a 
întemeiat un neam, a lăsat în urmă copii, nepoți și strănepoți, și iată, 
neamul nu s-a stins, ba este în plină vigoare.24 Oare acest fapt este 
puţin?! Un fir de lumânare aprinsă pentru amintirea lui...La fel și pen- 
tru soția sa Sofia. Odihnească-se în pace! 


3. Anii copilăriei. Școala primară 


Virgil, fratele mai mare, a consituit pentru ceilalți fraţi, mai ales pen- 
tru Mircea, un înainte-mergător, un exemplu de urmat. Se pare că între 
cei doi frați exista și o afinitate specială, semănau nu numai fizic, dar 
şi ca fire, ca sensibilitate, ca mod de a fi și a se comporta. În ceea ce 
îl privește pe Mircea, acesta semăna, ca fizionomie, cu mama sa. 
Aceeași acardă a sprâncenelor. Aceeași culoare a feţei și a ochilor 
(verzi la mama sa, albaștri-verzui la Mircea). Aceeași tăietură a buze- 
lor și deschidere a nărilor nasului. La fel, bărbia ovală, pomeţii obraji- 
lor, statura mijlocie. În chip firesc, Alexandru și cu Maria aduceau, ca 
fizionomie, mai mult cu tatăl, care va fi fost brunet, mai corpolent. 

Din puţinele mărturii ajunse până la noi despre Virgil, rezultă că 
acesta realiza bune performanţe școlare. În clasa a IV-a primară (anul 
școlar 1924-1925) a primit premiul al III-lea pe clasă la Școala primară 
de băieţi nr.2 Buzău, unde învăţa, după cum s-a mai arătat.25 De reți- 
nut, în acea vreme, și clasa școlarilor era una singură și cele trei pre- 
mii care se acordau (numai premii!) erau unice. lar în anii de liceu 

(1925-1932) a promovat toți anii fără corigenţe la examenele de la 
finele anilor școlari.26 Mai mult, desena frumos, cu talent deosebit. Se 
pare că acest dar de la Dumnezeu l-a făcut celebru în liceu și chiar în 
oraș, întrucât desenele sale au trecut peste hotare, la Paris.27 Singura 
dovadă ajunsă până la noi în acest sens este fotografia mamei sale din 
amintitul Buletin de Înscriere la Biroul Populaţiei, care prezintă un fin 
caroiaj în creion (3x3 mm), numerotat lateral stânga și executat profe- 
sionist (cu axul vertical pe simetria rădăcinii nasului și tot în acest loc 
axa orizontală ș.a.m.d.). Nu încape nici o îndoială că Virgil a executat, 
pe acest caroiaj, portretul mamei sale în creion sau în cărbune, even- 
tual în tuș sau acuarelă, mijloacele tehnice la îndemâna oricărui licean. 
Și Mircea desena, mai ales caricaturi, ale colegilor și camarazilor săi. 
Fostul adjutant aviator Nicolae Stan își amintește de „o pânză albă 
mare, aproape cât un cearceaf”, la Karankut sau Bagherovo, în 
Crimeea, desenată de sublocotenentul aviator Mircea T. Bădulescu, 
unde camarazii săi de front erau „pictaţi” în felurite poziții „cât mai 
hazoase."28 Notele mari la desen obținute de Mircea atât în școala pri- 
mară, cât și în liceu confirmă această predispoziție. 

Trăia mama sa Sofia, când, în toamna anului 1924, Mircea a fost 
înscris în clasa întâia primară la Școala primară de băieţi nr.2 din 
Buzău în data de 15 septembrie, pe baza „act de bunăvoie”, cum scrie 
în Matricula no.23 pe anul școlar 1924-1925, completată și semnată 
de directorul școlii, institutor N. Movileanu (care va fi director și în 
următorii doi ani școlari).2% Institutoarea la clasa întâi era Eugenia 
Nicu, iar clasa cuprindea 38 elevi cu Bădulescu T. Mircea al treilea la 
catalog: Adam N. loan, Apostol C. Zamfir, Bădulescu T. Mircea, 
Barbu |. Gheorghe, Boiangiu N. Petre, Caloian A. Mircea, Castaldo V. 
Vasile, Chițu |. Vasile, Cruţescu N. Trotuș, Dojan |. Gheorghe 
ș.a.m.d.30 

Faptul cel mai frapant era că toți copiii proveneau din familii mo- 
deste, catalogul clasei incluzând și profesiunea părinţilor: precupeț, 
grădinar, croitor (tatăl lui Mircea T. Bădulescu), cojocar, grădinar, sâr- 
boaică (?), zidar, grădinar, militar (tatăl elevului Cruţescu), pescar 
ș.a.m.d.; circumscripția școlară unde funcționa Școala primară de 
băieţi nr.2 cuprindea cartierul din partea de nord a oraşului. În pofida 
acestui fapt, rezultatele școlare ale multor copii erau mulțumitoare, ale 
altora nu, numărul repetenţilor sporind, de regulă după primele două 
clase primare. După clasa a IV-a, mulţi dintre copii își scoteau certifi- 
cate școlare, fie pentru a intra ucenici pe la diverși intreprinzători par- 

ticulari din oraș, fie pentru a urma Școala de meserii, cu diferite trepte 
de calificare și profesii. 

Elevul Mircea T. Bădulescu o promovat clasa întâia cu media opt și 
șase sutimi, parcurgând, timp de trei trimestre, următoarele obiecte de 
studiu: Limba română, care includea citirea (media 7), exerciţii de me- 
morie și liberă reproducere (media 8), exerciţii de iniţiere (media 7), cu 
media 7,33; Matematicile, cu media 8; Celelalte cunoștințe (religia- 
media 8, istoria-, geografia-, științele fizico-naturale-) cu media 8, Dex- 
terităţi (caligrafia-media 8, desenul-media 8, cântul-media 8, exerciții 
corporale și jocuri gimnastice-media 8); Purtarea-media 10; Frecven- 
ța-media 10.31 

Și în clasa a doua (anul școlar 1925-1926) elevul Mircea T. Bădu- 
lescu a avut aceeși institutoare, Eugenia Nicu, despre care, din păca- 
te, nu deţinem nici un fel de informaţie ca persoană fizică sau activita- 
te profesională. Media generală de promovare a clasei a doua de către 
elevul Mircea T. Bădulescu a fost de 7 și 58 sutimi32, iar cea de pro- 
movare a clasei a treia (în anul școlar 1926-1927) a fost de 7 și 63 suti- 
mi33, performanţe școlare care îl situează între elevii buni ai clasei 
sale. 

Și în anul școlar 1927-1928 (clasa a patra) elevul Mircea T. Bădu- 
lescu a obținut o medie generală ridicată la obiectele de învățământ 
(16, cu purtarea și frecvenţa) de 7 și 95 sutimi34. Numai că în acest an 
școlar, catalogul și foaia matricolă consemnează: nota 7 la purtare pe 
trimestrul trei (aprilie, mai, iunie), după nota 10 pe trimestrele ante- 
rioare, precum și un total de 12 absenţe din care 9 nemotivate, ceea 
ce a dus la cotarea frecvenţei cu nota 9. Mai mult actele școlare arată 
că la 19 iunie 1928 elevului Mircea T. Bădulescu (evident, la solicitarea 
tatălui său-cererea scrisă nu a fost depistată în arhiva școlii) i s-a eli- 
berat certificatul școlar nr.119 din respectiva dată, director al școlii fiind 
institutorul Ștefan Popescu.35 

Această situație o punem pe seama bolii și morţii mamei sale, care 
a bulversat, în chip firesc, activitatea și comportarea celorlalți membrii 
ai familiei. Este posibil să se fi adăugat și condiţiile grele de trai, care 
prevesteau criza din anii 1929-1933. Drept urmare, cauza retragerii 
elevului Mircea T. Bădulescu de la școală și ce anume a făcut acesta 
în anul 1928-1929 rămân neprecizate. Într-un document autobiografic 
datat 19 aprilie 1951, căpitanul aviator Mircea T. Bădulescu consem- 
nează, la rubrica „22. Întreprinderile sau instituţiile în care a lucrat 
înainte de a veni în armată”, următoarea precizare: „De la Aug. 1929 / 

Până la Dec.7929 / Funcţia ucenic la tipografie / Tipografia Luca 
Oprescu Buzău.'36. Este posibil ca respeciva activitate de ucenic să fi 
fost în perioada august 1928-decembrie 1928 sau în cazurile: decem- 
brie 1928-august 1929, august 1928-august 1929, întrucât docu- 
mentele școlare din anul de învățământ 1929-1930 îl menţionează 
urmând clasa a cincea primară, cu toate cele trei trimestre frecventate 
și media generală finală de 8 și 8 sutimi, dar în schimb cu notele la 
purtare de 9, 7 și 6, cu 8 absenţe nemotivate, ceea ce atestă unele 
acţiuni de independenţă și libertinaj ale adolescentului Mircea T. 
Bădulescu, drastic sancţionate de institutorul clasei a cincea Ștefan 
Popescu.37 Acesta, între altele, a înaintat direcţiunii Școlii primare de 
băieți nr.2 (director: institutor N. Movileanu) următorul document 
școlar: 
„Situaţia la finele an șc. 1929-30. 


Casa V-a 

a) Promovați b) Repetenți 
1. Neagu A. lon 8,24 10. Chițu Vasile 
2. Bădulescu Mircea 8,08 11. lonescu Andre 
3. Moise R. Eugen 7,68 12. Oprescu Const. 
4. Mocanu Dumitru 7,55 
5. lonescu Victor 7,43 Institutorul clasei 
6. Imagaciu Paul 6,05 (s.s.) Ștefan Popescu“38 
7. Segal Sigmund 5,70 
8. Niculescu Vicenţiu 5,63 
9. Satir D. Const. 5,B2 


Spre a ne da seama de numărul destul de mare al elevilor (băieţi) 
existenţi în școală în acel an școlar, un document „Situaţia generală / 
pe anul 1929-1930 / al școalei urbane de băieţi nr.2 / cu limba de pre- 
dare limba română“3 este cât se poate de edificator și pe care îl 
prezentăm în tabelul alăturat. 


a) Situaţia la finele anului 1929/30: 
Clasele | II II VvV Total 
Elevi 63 61 45 29 12 210 
Promovaţi 54 51 32 26 9 172 
Repetenți 1 6 11 1 3 22 
Alte situații”) 8 4 2 2 - 16 
*) retrași, eliminaţi, morţi 

b) Situaţia elevilor pe naţionalităţi: 


Clasele LII II IV V Total 
63 61 45 29 12 210 
Români 63 62 44 26 11 204 
Evrei - - - 3 1 4 
Armeni - 1 1 - - 2 


c) Personalul didactic: 

5 bărbaţi (5 români) 

Institutori: - Gradul | = 4 

- Gradul Il = 1 

Numărul sălilor de clasă: 4 

Biblioteca = 50 volume (românești, originale). 

Din actele școlare rezultă că cei patru institutori (învățători) erau: N. 
Movileanu, Z. Săndulescu, F. Constantinescu, Șt. Popescu. La fel, 
este de menţionat că pe toată durata anilor școlari adresa elevului 
Mircea T. Bădulescu a fost aceeași, consemnată în catalogul claselor: 
Buzău, str. Preot N. Mateescu nr.2. 

Cu adeverinţa nr.146 din 19 iunie 1930, semnată de directorul insti- 
tutor N. Movileanu, elevul Mircea T. Bădulescu a depus concurs de 
admitere la Liceul „Al. Hasdeu“ din Buzău, fiind declarat admis și 
înscris în clasa l-a, cursul inferior, în anul școlar 1930-1931.40 


4. Adolescenţa. Ultimii ani de liceu 


Cei opt ani de liceu (1930-1938) au fost pentru elevul Mircea T. 
Bădulescu, ca de altfel pentru oricare coleg licean, o etapă distinctă de 
activitate școlară și de maturizare a comportamentului, pe măsura tre- 
cerii anilor și ieșirea din adolescenţă. La 1 noiembrie 1930 împlinise 13 
ani, pentru ca la terminarea liceului și susținerea bacalaureatului în 
vara anului 1938 să fie deja de aproape 21 de ani! „Nici o vârstă nu e 
mai puțin metafizică decât maturitatea-afirmă filosoful Vasile Băncilă. 
În privința aceasta chiar și bătrânețea o întrece. lar copilăria e mult 
superioară. Și adolescenţa e apogeul.“41 Pentru a argumenta, între 
altele: „Adolescentul suferă că nu-și poate limpezi unele probleme ge- 
nerale și atunci când aceasta i se dă, mai ales de către un om în care 
are încredere, ce lumină subtilă îi apare pe faţă și cum privește cu o 
recunoștință ce uită complet de sine, uneori aproape cu misticism!“42 

Faptul că Mircea T. Bădulescu a promovat, fără corigenţe, toţi cei 
opt ani de liceu, atestă o înţelegere matură a responsabilităţilor sale 

școlare. „Mircea alias Gicu -afirmă colegul său de clasă și prieten 
apropiat Carol Anastasescu- era totdeauna mai bun la învăţătură ca 
mine, incomparabil mai bun, fără corigenţe, cu judecată matură, pro- 
fundă, serioasă. Dar să știți că nu era posac, ba chiar era o fire veselă, 
cu poante la orice împrejurare; te sficșuia cu ironia lui dacă îl călcai pe 
bombeu, cum se zice. Ştiam că e orfan de mamă, apoi că a murit 
fratele său mai mare, nu știu cum îl chema (Virgil-n.n.), la care ţinea 
foarte mult. În recreaţia mare, de cele mai multe ori mâncam mânca- 
rea mea împreună.“43 

Noi credem, cum s-a mai arătat, că, la început, până în 1936, cel în 
care a avut încredere și pe care l-a urmat a fost fratele său mai mare, 
Virgil. Apoi au urmat dascălii săi din liceu, personalități marcante ale 
învățământului liceal buzoian, între care dirigintele său din ultimii doi 
ani de liceu, profesorul de istorie Dimitrie Gh. lonescu (1900-1982), 
om tânăr, energic, deosebit de cult, dar și deosebit de sever.4 De fapt, 
atmosfera școlară în Liceul „B.P. Hasdeu“ excela prin severitate și 
ordine aproape cazonă. Toţi profesorii erau numai bărbaţi și, în mod 
firesc, se manifestau aspru, cum, de altfel, liceenilor nu le displăcea, 
se simțeau, la rându-le, bărbaţi, mai ales cei din cursul superior. 

Precizăm că Virgil T. Bădulescu a absolvit clasa a șaptea de liceu 
în anul 1932 și a susținut examenul de bacalaureat în sesiunea din 
iunie acel an, întrucât a funcţionat în baza reformei învățământului din 
mai 1928 care prevedea un liceu unitar de șapte ani, cu două cicluri 
(cursuri)-primii patru ani, ciclul inferior; următorii trei ani, ciclul superior, 
iar absolvenţii cu șapte clase aveau să urmeze la facultate „un an 
preparator“.45 Prin Legea învățământului din 1934 s-a revenit la liceul 
cu opt clase, „câte două cicluri de 4 ani“, cu examen de admitere în 
ciclul (cursul) superior.46 

Rezultă că Mircea T. Bădulescu a fost coleg de liceu cu fratele său 
Virgil timp de doi ani, 1930-1932, ceea ce, credem noi, a fost deosebit 
de benefic pentru el, în sensul că avea un spijin, un ajutor, un exem- 
plu de urmat. Se pare că din 1932 până în 1936 Virgil a urmat anul 
preparator și trei ani la Facultatea de Drept din București.47 Moartea, 
la 22 de ani împliniţi, l-a surprins în plină afirmare. Nu putem să nu ne 
imaginăm durerea resimţită de Mircea T. Bădulescu, care avea deja 
18 ani, la moartea fratelui său Virgil. Faptul cel mai surprinzător este 
că, peste ani, nu amintea nici de fratele său, nici de mama sa, soției.48 
Va fi luat, probabil, totul ca atare, îndârjindu-se tot mai mult în sinea 
sa, iar, de la caz la caz, afișa un chip vesel, cu ironie sficșuitoare. Nota 

de zeflemea, ironică, păstrată de-a lungul anilor, până la moartea 
năpraznică va fi fost, desigur, mai întâi, reacţia la frustrare, apoi-de ce 
nu?-un fel de a fi în forul său interior.49 

Examenul de admitere la liceu a constat din probe scrise și orale la 
limba română și la matematică. Reușiţi: peste 120 elevi, repartizaţi în 
două clase a întâia (de liceu), A și B. Elevii proveneau de la cele cinci 
școli primare din oraș, dar mai ales de la școlile primare aflate pe raza 
judeţului Buzău. Cert este că pe parcursul anilor numărul elevilor 
rămași în liceu a scăzut simţitor, aproape la jumătate, aceasta din vari- 
ate cauze: exigenţele școlare tot mai ridicate, cu număr mare de repe- 
tenţi pe anul școlar, situație menţinută chiar și în ultima clasă de liceu, 
a opta, după cum se va arăta; retrași pe motive de boală, de mutare la 
liceele din alte orașe sau din lipsa condițiilor materiale (financiare) 
pentru menţinerea în internatul liceului ș.a.m.d.50 Spre edificare, situ- 
ația numerică a elevilor clasei în care a funcţionat Mircea T. 
Bădulescu, pe ani școlari, se prezintă ca în tabelul alăturat.51 


An şcolar | Clasa | Nr. elevi Observaţii 
1930-1931 LA 60 Ciclul (cursul) inferior, 
1931-1932 IA 51 cu examen de admitere 
1932-1933 II A 50 în cursul superior. 
1933-1934 IVA 44 

1934-1935 VA 36 În ultimii doi ani de 
1935-1936 VIA 27 liceu: secţia literară-A; 
1936-1937 VII B 40 secţia știinţifică-B. 
1937-1938 | VIIIB 33 


Din numărul de 60 elevi admiși în clasa întâia A de liceu, la Liceul 
„B.P. Hasdeu“ din Buzău, în anul școlar 1930-1931, au ajuns în clasa 
a opta B ȘȘiiinţifică (total 33 elevi) doar 5 elevi, astfel: Bădulescu T. 
Mircea, Belciu Constantin, Constantinescu Corneliu, Cotigă |. 
Dumitru, Nuţu |. Gheorghe, iar în clasa a opta A Literară (total 9 elevi) 
doar 3 elevi astfel: Lupescu |. lonel, Rosenstein Emanuil, Stancu P. 
loan. Ceilalţi elevi din clasa a opta B Științifică au provenit din clasa 
întâia B de liceu, precum elevi Anastasescu St. Carol, Pasăre A. 
Dumitru ș.a. Lor li s-au adăugat elevi de la alte licee reușiți la exame- 
nul de admitere în clasa a V-a, elevi transferați, foști repetenţi etc.52 

Dăm mai jos catalogul celor 36 elevi din clasa a V-a A care au 
reușit la examenul de admitere în cursul superior de liceu la liceul „B.P. 
Hasdeu“ din orașul Buzău, în anul școlar 1934-1395, astfel: 

1. Bădulescu T. Mircea 19. Nicolau L. Laurian 
2. Belciu T. C-tin 20. Nuţu |. Gheorghe 
3. Constantinescu P. Corneliu 21. Pasăre A. Dumitru 
4. Cotigă |. Dumitru 22. Pârvu V. Teodor 
5. Cursaru Gh. Dumitru 23. Porfireanu Gh. Costache 
6. Danciu St. Nicu 24. Simion |. Nicolae 
7. Filipescu D. Gheorghe 25. Simionescu C. Nicolae 
8. Ghizea |. Mircea 26. Stancu P. loan 
9. lonescu N. Nicolae 27. Stănescu Gh. Alexandru 
10. Lupescu |. Solomon 28. Schwartz |. lancu 
11. Marcovici |. Mihail 29. Ştefănescu P. Gheorghe 
12. Marinescu Gh. Dan 30. Rosenstein M. Emanull 
13. Mihalașcu P. Gheorghe 31. Tengher |. Ovidiu 
14. Militaru Gh. C-tin 32. Tomescu N. Daniel 
15. Marinescu D. Titus 33. Vasile Gh. lordache 
16. Moise R. Ștefan 34. Vasilescu V. Vasile 
17. Neagu C. Radu 35. Radu V. loan 
18. Nenciu C. Dumitru 36. Tomescu M. Ștefan.53 


Se poate observa cum colegii de clasă Bădulescu T. Mircea, Belciu 
T. Constantin, Constantinescu P. Corneliu, Cotigă |. Dumitru, Nuţu |. 
Gheorghe au rămas nedespărțiţi (în aceeași clasă) pe toată durata 
anilor de liceu, evident printr-un hazard al împrejurărilor. Selecţionarea 
elevilor pentru ultimele două clase de liceu s-a făcut după opțiuni, dar 
și (mai ales) după aptitudini, obiectele de studiu Matematica, Fizica, 
Chimia, acestea din urmă denumite Științe fizico-chimice, dispuneau 
de un număr sporit de ore la clasă săptămânal (cinci la matematică, 
trei la fizico-chimice), dar și de exigenţa, pe drept, a profesorilor la 
respectivele obiecte de studiu. Așa se face că, de regulă, la aceste 
obiecte de studiu notele și mediile cantonau între cinci și șapte. Profe- 
sorul de matematică Alexandru Stancu (1886-1965), un renumit das- 
căl al Liceului „B.P. Hasdeu“, titular al catedrei de matematică de la 1 
septembrie 1920 și director al liceului în mai mulţi ani (1922-1926; 
1931; 1933-1938) afirma răspicat: „Cine vrea să ajungă om în viaţă, să 
învețe matematică.“54 În pofida exigenţelor sale (notele de „Cinci“ și 
„Patru“, „Trei“ și „Două“, scrise astfel în catalog, erau în dreptul fiecărui 
elev), liceenii îl preţuiau foarte pentru sinceritatea sa, pentru spiritul 
său de dreptate. „Nu era un om rău, de departe așa ceva! Preda exce- 
lent, învăţai lecţia din clasă, demonstrația, modul de a gândi în spiritul 
matematicilor-simplu, corect, sobru. El însuși era un om riguros, scria 

pe tablă tot ce demonstra. Când vorbea, nici o vorbă în plus, nici o 
vorbă în minus. L-am avut diriginte în primii ani de liceu (1931-1933- 
n.n.), apoi a fost director și profesor. O somitate. Nu știam că a trăit 
așa de mult și după război (până în 1965-n.n.).“55 
Mai stăruim asupra exigenţelor din cadrul liceului de băieţi „B.P. 
Hasdeu“ din Buzău în anii dintre cele două războiaie mondiale al seco- 
lului al XX-lea. Vom spune că exigenţele amintite erau specifice 
liceelor, mai ales de băieţi, din acea perioadă istorică, dar și după 
război, până la pensionarea vechiului corp de cadre didactice. „Nu ne 
plăcea, este drept, să fim monitorizaţi permanent, dar, la urma urmei, 
am fost mândri că ne-am obișnuit cu disciplina severă, aproape 
cazonă, cu asprimile vieţii. În rest, viața zburda în noi ca la orice ado- 
lescent.“56 
În catalogul clasei a Vill-a B al Liceului „B.P. Hasdeu“ pe anul 
școlar 1937-1938, în cuprinsul unor rubrici specifice, în dreptul rându- 
lui consacrat fiecărui elev, aflăm o mulţime de notări ale profesorilor, 
dar mai ales ale dirigintelui Dimitrie Gh. Ionescu, privitoare la compor- 
tamentul diurn al liceenilor, dar și de altă natură, astfel: 
„1. Alexandru 1. Alecu 
-Corigent Mat., Fizică (cl. VII B). 
-Situaţia în sept. 1937: promovat. 
-Purtare: 9/trim.I (12 abs. nemotiv.). Eliminat pe 5 zile pt. port ne- 
reglementar de uniformă (25-30 oct. 1937). 
-Purtare: 8/trim.Il (foarte obraznic; 12 abs. nemotiv.). 
2. Anastasescu St. Carol 
-Corigent Franc., Mat. (cl. VII B). 
-Situaţia în sept. 1937: promovat. 
-Purtare: 6/trim.I (20 abs. nemotiv). Eliminat pe 5 zile pt. port ne- 
reglementar de uniformă (19-24 oct. 1937). 
-Eliminat pe timp de 7 zile (12-19 ian. 1938) pt. nesocotirea dispo- 
zițiunilor școlare. 
-Exmatriculat, azi 01.11.938. 
-Reînscris, azi 03.11.938. 
-Purtare: 6/trim.Il. 
3. Bădulescu T. Mircea 
-Situaţia în iunie 1937: promovat. 
-Situaţia în sept. 1937:- 
-Purtare: 9/trim.I (15 abs. nemotiv.). Eliminat pe 3 zile (17-20 oct. 
1937) pt. abateri de la Reg. școlar. 

-Purtare: 8/trim.Il (3 abs. nemotiv.). 
-Adresa: Pr. N. Mateescu nr.2.“57 

Suita unor astfel de remarci, mai mult sau mai puţin telegrafice, ar 
putea continua. Ele sunt marcante fără a fi însă definitorii. Rămâne 
pregătirea temeinică asigurată elevilor pe durata celor opt ani de 
studiu (chiar dacă notele și mai ales mediile sunt mici) de către dascăli 
de mare valoare, pedagogi desăvâșiţi, care au creat, pe merit, faima 
Liceului „B.P. Hasdeu“ din Buzău. 

Din nou despre profesorul de istorie Dimitrie Gh. lonescu, diriginte- 
le clasei a VIll-a B Ştiinţifică: „Era chintesenţa apostolului, a educato- 
rului prin exelenţă, a psihologului care știa să-și stăpânească auditori- 
ul, recte (respectiv-n.n.) elevii, prin elocință, prin organizarea discuţi- 
ilor, prin prestanţă. De statură înaltă (peste 1,80 m), deși în vârstă (în 
1938 era de 38 ani, ceea ce în ochii liceenilor părea în vârstă-n.n.) nu 
avea tendinţa de a fi (cuvânt neinteligibil-n.n.), cu o voce domoală, 
chiar lină, dar pătrunzătoare, cu o plimbare lentă prin clasă când expli- 
ca, plecai cu lecţia învățată odată cu predarea ei. Pot spune că a fost 
unul din factorii cheie care mi-au sădit în suflet dragostea de Neam și 
Țară. Nu i-am împărtășit niciodată crezul său politic (legionar-n.n.).“58 

La fel vor fi fost și alți profesori asupra cărora, din păcate, nu dis- 
punem de mărturiile, chiar și idealizante ale foștilor elevi. Nominalizăm 
câţiva dintre aceștia, profesori titulari, pe baza unui Tabel cu repartiţia 
orelor pe anul școlar 1937-1938, unde sunt menţionaţi pentru clasa a 
VIll-a B Științifică: Preot 1. Vasilescu-Religia (Această disciplină s-a 
predat în toți anii de liceu în limita a una oră săptămânal); Constantin 
Tomulescu-Româna, 3 ore pe săptămână; loachim Botez-Franceza 
(La limba franceză, clasa paralelă, a VIll-a A Literară, în limita tot a 
două ore săptămânal preda Daniel Cluzel, membru al misiunii 
Universitare Franceze); loan Renovici-Germana, 3 ore pe săptămână; 
Dimitrie Gh. lonescu-lIstoria, 2 ore pe săptămână, plus 1 oră Educaţie 
morală (dirigenţia, azi), Cristea Teodor-Geografia, 1 oră pe săp- 
tămână, Drept-1 oră pe săptămână; loan A. Teodoru-Filosofia, 2 ore 
pe săptămână; Alexandru E. Stancu-Matematica, 5 ore pe săptămână; 
N. Baciu-Fizico-chimice, 3 ore pe săptămână, plus 1 oră laborator; P. 
S. Moisescu-Naturale, 2 ore pe săptămână, plus 1 oră muzeu; Mihail 
Rădulescu-Desen, 1 oră pe săptămână (În primii doi ani de liceu aces- 
ta preda, în limita a două ore săptămânal, Caligrafia, ceea ce explică, 
în mare parte, acurateţea grafiei hasdeenilor buzoieni din anii cercetaţi 
de noi).59 

Ultimii patru ani de liceu au fost pentru elevul Mircea T. Bădulescu 
o perioadă rodnică, urmare a efortului școlar prestat, în pofida unor 
absenţe mai mult sau mai puţin motivate (se absenta, de regulă, atun- 
ci când temele nu erau pregătite din varii motive). A reușit la examenul 
de admitere în clasa a V-a de liceu, sesiunea septembrie 1934, cu 
media șapte și zece sutimi, ceea ce era un rezultat bun. 50 

Dacă în primii patru ani de liceu (1930-1934) examenele la sfârșit 
de an erau doar orale (în afara lucrărilor scrise/teze trimestriale) și la 
puține materii, cel mult trei (limba română, matematica, limba france- 
ză), în anii superiori de liceu examenele anuale erau și scrise și orale 
la limba română, matematică, limba franceză, limba latină și orale la 
celelalte materii din programa școlară. Pe clase de școralizare, situ- 
aţia, în acest sens, pentru elevul Mircea T. Bădulescu se prezenta ca 
în tabelul alăturat.51 


Note la examene cl. V-a cl. VI-a cl. Vil-a cl. VIll-a 
Obiectele S|0|M SI0|M | S|I0|M| S|O|M 
Limba română 6 | 5 |5,50| 7|6|6,50| 7 | 7 |7,00| 4 | 6 [5,00 
Limba latină 4 | 7|5,50| 5|6 [5,50 -|- -|-|- 
Limba franceză 6 6 |6,00| 6 [6 16,00| 6 |5 |5,50|5 |4 [4,50 

Limba germană 8 5 5 - 
Istoria 8 7 6 4 
Geografia 7 7 7 7 
Filosofia.Sociologia - 5 5 - 
Matematica 7 | 6 16,50| 4| 7 |5,50| 6| 6 [6,00| 4 | 6 [5,50 
Fizico-Chimice 4 6 5 6 
Științele naturale 5 8 9 = 


NOTĂ: S= examen scris; O= examen oral; M= media la examen, 

care se însuma cu media anuală (rezultată din notele trimestriale 

ale anului școlar) și rezultă media totală (finală, pe an, cu sutimi). 
Este lesne de sesizat numărul mare de examene anuale, aproape 
la toate obiectele din programa școlară, mai puţin la Religie, Muzică, 
Desen, Gimnastică, ceea ce însemna un efort școlar important, chiar 
dacă notele la examen erau relativ mici. Comparând rezultatele 
școlare anuale ale elevului Mircea T. Bădulescu cu acelea ale colegilor 
săi de clasă se poate cloncluziona, fără exagerare, că erau bune, chiar 
meritorii, întrucât a promovat toți anii școlari fără corigenţe și în sesiu- 
nea din iunie a fiecărui an școlar. Spre exemplu, la sfârșitul anului șco- 

lar 1936-1937, din totalul de 33 elevi ai clasei a VIl-a B Științifică, doar 
17 elevi au promovat fără corigenţe sesiunea din iunie 1937, între care 
Bădulescu T. Mircea, Belciu T. Constantin, Cotigă |. Dumitru, Cursaru 
Gh. Dumitru, Nuţu Gheorghe ș.a.62 „Obligaţiile școlare erau atât de 
mari, încât abia de mai aveam timp liber pentru noi, pentru o plimbare 
sau un film. E drept că pentru filme, liceul dispunea de cinematograf 
propriu, cu cel puţin un film pe săptămână, gratis, vizionarea filmelor la 
cinematografele din oraș fiind permisă doar cu părinţii. Plimbările pe 
bulevardul Brătianu sau în Crâng erau interzise după orele 20.00, din 
câte îmi amintesc. Ce mai, era severitate și restricție deosebită. Dar 
numai așa ne-am învăţat să respectăm munca și ordinea socială. Pot 
spune că în afară de părinţi, rolul școlii, recte al liceului, a fost 
covârșitor pentru formarea noastră ca oameni cu comportament social 
demn, în respectul față de ceilalţi. Asta nu înseamnă că unii dintre 
colegii de liceu nu fumau pe ascuns sau, fără uniformă, dădeau raite 
prin oraș, prin Crâng, unde era răcoare, aer curat și puteai visa în voie. 
În ceea ce mă privește, cum locuiam în cartierul C.F.R. tatăl meu fiind 
mecanic de locomotivă, îmi cheltuiam energia jucând cu alți copii din 
cartier mingea din cârpă la marginea aerodromului până cădeam frânţi 
de oboseală și lihniţi de foame. De fapt, acolo, pe aerodrom, mai ales 
după ce am văzut evoluţiile acrobatice unice ale „Dracilor Roșii“ (Mihail 
Pantazi, Max Manolescu și Petre Ivanovici), prin anii 1934-1936, nu ţin 
minte cu exactitate anul, dar i-am văzut de mai multe ori, s-a iscat în 
mine dorința aprigă de a ajunge și eu aviator. Și, iată, am ajuns, mul- 
țumesc lui Dumnezeu, scăpat din iureșul războiului, cu un an în lagărul 
german, după 23 august 1944, și așa mai departe, cu deja optzeci de 
ani în urma mea.“63 

Dacă în clasa a VIl-a B Ştiinţifică situaţia la învățătură a elevilor a 
fost deja arătată (17 promovați fără corigenţe din 33 elevi), în ultima 
clasă de liceu, a VIll-a B Ştiinţifică, în iunie 1938, tabloul clasei se 
prezenta astfel: 19 promovați, 8 corigenţi (cu câte două corigenţe, din 
care una la matematică), 4 repetenţi (din care 3 eliminaţi), 2 retrași, 
total 33 elevi.64 Printre cei prmovaţi, în ordinea din catalog: Bădulescu 
T. Mircea, Belciu Constantin, Cocora Octavian, Cotigă Dumitru, 
Cursaru Dumitru, Nuţu Gheorghe, Pasăre Dumitru ș.a. La clasa para- 
lelă, clasa a Vil-a Literară, din cei nouă elevi ai clasei doar unul singul 
a rămas corigent în urma examenelor de sfărșit de an din iunie 1938.65 

Situaţia matricolă a elevului Bădulescu T. Mircea în clasele cursu- 
lui superior liceal se prezenta în iunie 1938 ca în tabelul alăturat.66 

Anul școlar 1934-35 | 1935-36 | 1936-37 | 1937-38 
Obiecte de studii cl.V A cl. VI A cl. VII B_|cl. VIII B 
Religia 8,00 8,00 7,33 8,33 
Limba română 6,08 6,75 7,33 5,16 
Limba latină 5,75 5,25 5,00 - 
Limba franceză 6,00 5,50 5,25 5,25 
Limba germană 8,00 5,00 5,00 6,00 
Istoria 8,00 7,33 6.34 5,33 
Filosofia - 5,50 5,67 6,33 
Dreptul - - 6,67 6,33 
Geografia 7,17 7,33 7,00 7,33 
Matematici 6,42 6,08 6,17 5,00 
Șt. fizico-chimice 5,17 6,17 5,00 6,17 
Științe naturale 5,67 7,83 8,00 7,00 
Igiena - - A 6,67 
Desenul 8,33 9,67 8,00 8,00 
Muzica vocală 5,33 6,33 6,33 - 
Educația fizică 5,33 7,00 6,67 9,33 
Purtarea 9,00 9,00 10,00 9,00 
Frecvența Reg. Reg. Reg. Reg. 


NOTĂ: Reg.= (frecvenţa) regulată. 


În pofida notelor (mediilor) relativ mici la obiectele de studii, elevul 
Mircea T. Bădulescu a acumulat o pregătire generală temeinică, fapt 
pentru care ulterior va fi apreciat de șefii și superiorii săi în termenii 
superlativi, după cum se va arăta. Doveditor în acest sens este și fap- 
tul că la examenul de bacalaureat din luna iunie 1938, cu media gene- 
rală de 6,30 a fost clasificat al unsprezecelea din 74 candidaţi reușiți, 
ceea ce era realmente o performanţă școlară în cadrul Liceului de 
băieţi „B.P. Hasdeu“ din Buzău. 67 

Cât privește notele de novă la purtare se înscriu în același regim de 
exigențe școlare deja amintit. Mai prezentăm câteva exemple privi- 
toare la elevul Bădulescu T. Mircea, consemnate în catalogul claselor 
respective, astfel: în catalogul clasei a Ill-a (anul școlar 1932-1933) 
sub data de 16 febr. 1933: „Dezordonat în ora de muzică“, iar sub data 
de 23 febr. 1933: „Vorbește la ora de muzică.“58 Pentru ca în catalogul 
clasei a VI-a A (anul școlar 1935-1936) să aflăm următoarea con- 
semnare: „Astăzi 17.111.36 elevul B.M. a ieșit din clasă după intrarea 
mea, pretextând o boală în familie. După explicaţiile Dlui indescifrabil- 

n.n.) elevul era motivat.“ Semna: Dimitrie Gh. lonescu, profesorul de 
istorie.69 

Este lesne de sesizat, în raport cu cea din urmă consemnare, că la 
mijlocul lunii martie 1936, Virgil, fratele mai mare era acasă sau la spi- 
tal și bolnav. Mircea T. Bădulescu nu avea nici un motiv să se sustragă 
de la ora de istorie, unde notele sale au fost întotdeauna mari. De fapt, 
începând cu acest an școlar, 1935-1936, tatăl, Teodor Bădulescu, nu 
mai semnează, ca de obicei, în catalogul clasei, unde adăuga și 
adresa: str. Pr. Mateescu 2. Drama familiei Teodor Bădulescu se 
accentua vertiginos. Mircea T. Bădulescu avea 18 ani deja împliniţi 
când profesorul Dimitrie Gh. Ionescu, viitorul diriginte, consemnase 
despre „o boală în familie“, cu mereu aceeași suspiciune a dascălilor 
dintotdeauna: „pretextând o boală în familie.” 

În anul școlar 1937-1938, cum s-a arătat, sora mezină, Maria, a 
plecat de acasă, și s-a măritat cu lon Batiste, iar Teodor Bădulescu 
și-a vândut casele și s-a mutat în str. Dimitrie Sturdza nr.26. Destul de 
multe „lovituri“ pentru adolescentul Mircea T. Bădulescu în doar zece 
ani: moartea mamei, în 1927; moartea fratelui Virgil, în 1936; măritișul 
surorii sale Maria la optsprezece ani... Nu este de mirare că, traumati- 
zat de vâltoarea evenimentelor familiale, adolescentul Mircea T. Bădu- 
lescu s-a închis în sine. Ironia sa nu putea fi decât o armă de autoa- 
părare sau zvâcnirile copilului vesel și sănătos care va fi fost până la 
zece ani. Se va regăsi pe sine mult mai târziu, în colectivul tonic de 
elevi ai Școlii de Ofiţeri Aviaţie, gustând din plin bucuria zborului... 
Liceanul Mircea T. Bădulescu cu uniforma sa bleumarin și cu același 
număr matricol cusut pe mâneca stângă -616- în toţi anii de liceu, va 
fi atunci departe, aproape uitat. 

Bacalaureatul în științe, la Liceul „B.P. Hasdeu“ se dovedise -cum 
de altfel fuseseră avertizaţi de către dirigintele Dimitrie Gh. Ionescu și 
alţi profesori- o acţiune destul de anevoioasă prin numărul mare de 
probe (irei scrise și șapte orale, la șapte obiecte de învățământ), cu 
președintele comisiei desemnat de Ministerul Educaţiunii Naţionale, cu 
exigenţele firești etc., etc. Dar mândria de a primi un titlu, un fel de bla- 
zon, acela de „bacalaureat“ depășea toate obstacolele. Și acest fapt, 
în toate liceele din ţară din acea perioadă istorică, nu numai la faimo- 
sul Liceu „B.P. Hasdeu“ din Buzău. Cert este că la sfârșitul lunii iunie 
1938 elevul Mircea T. Bădulescu finalizase toate examenele, fiind de- 
clarat bacalaureat, iar profesorul său de geografie, Cristea Teodor, 
numit directorul liceului din luna martie acel an, îl felicitase public, 

împreună cu ceilalți bacalaureaţi, la adunarea ce avusese loc în 
amfiteatrul liceului de la etajul întâi al clădirii, președintele comisiei, 
Miron Nicolescu, viitorul membru al Academiei Române, fiind de față.70 

Bac-ul fusese destul de „dur“, cu doar 74 de candidaţi reușiți din 
peste o sută prezenți la examen (de la toate liceele din judeţ). Situaţia 
notelor obținute la examenul de bacalaureat de către elevul Mircea T. 
Bădulescu era următoarea: 

Notele la probele scrise 


Limba română 7(şapte) 
Limba franceză 5(cinci) 
Matematică 4(patru) 
Notelel la probele orale 

Limba română 8(opt) 
Limba franceză 6(șase) 
Istoria 8(opt) 


Geografia României  8(0pt) 
Filosofia și Dreptul 8(opt) 


Matematica 5(cinci) 
Științe fizico-chimice  4(patru) 
Media generală 6,30(șase și 30%) 


Clasificat al XI-lea din 74 candidaţi reușiți.71 

La data de 5 septembrie 1939 Mircea T. Bădulescu și-a ridicat 
diploma de bacalaureat de la secretariatul liceului, semnând pentru 
aceasta „de două ori“, adică pe diploma propriu-zisă și pe „cotor“, 
partea rămasă în arhiva liceului.72 

Diploma era cât se poate de frumoasă. De dimensiuni mai puțin 
obișnuite (32x44 cm), era imprimată pe o hârtie groasă, rezistentă la 
diverse împăturiri. Pe un fond galben-verzui era gravat un portal, cu 
arabescuri (frunze de acant) pe pilonii laterali, cât și în partea superi- 
oară, unde trona portretul alb-negru al regelui Carol al Il-a în uniformă 
de mareșal, profil stânga, într-o ramă ondulată, susținută de doi lei (si- 
milari celor din stema Regatului României) și coroana regală dea- 
supra. Cei doi piloni ai portalului aveau la bază, în rame drepte, dese- 
nate identic, de o parte și de alta: sigiliul statului, precum și numele 
autorului diplomei: A(urel) Bordenache (1)931, la baza pilonului din 
stânga paginii, spre cotor, iar la baza pilonului celălalt, la fel, cu majus- 
cule: Gravat de V. Grigoriu. În partea de jos, unind cei doi ploni, la fel, 
arabescuri cu frunze de acant și locul pentru timbrul sec: România. Mi- 
nisterul Educaţiunii Naţionale, cu diametrul de 5 cm. Fundalul galben- 

verzui avea imprimat, fără a contrasta coloristic, stema Regatului 
României cu inscripția Nihil sine deo, flancată la bază, simetric, de o 
stemă cu coroana și cifrul regal stilizată, cu inițialele M.E.N. (Ministerul 
Educaţiunii Naţionale). Portalul avea culoarea verde închis striat, iar 
literele tipărite erau o imitație a scrisului arhaic românesc. Pe portal, în 
partea superioară sta scris: MINISTERUL / EDUCAȚIUNII / NAȚIONA- 
LE. Sub acesta, imprimat: DIPLOMA / de / BACALAUREAT, cu foto- 
grafia lui Mircea T. Bădulescu (văzut din faţă), lipită și stampilată, în 
partea stângă, iar în partea dreaptă cu caseta datelor personale: ele- 
vul Bădulescu T. Mircea / Născut în anul 71917 luna N-brie / Ziua 1 în 
comuna Buzău / Judeţu Buzău / Fiu al lui Teodor Bădulescu / De cetă- 
țenie română / Naţionalitatea română / De religie ortodoxă. Conţinutul 
diplomei era, evident, oficial, ceremonios: „Noi Ministerul Educaţiunii 
Naţionale văzând încheierea examenului de BACALAUREAT / ţinut în 
sesiunea lunie 1938 în orașul Buzău dăm elevului Bădulescu T. 
Mircea | absolvent al Liceului „B.P. Hasdeu“ din Buzău prezenta Diplo- 
mă de / Bacalaureat secțiunea științifică obținută cu nota medie șase 
și 30% spre a se bucura / de toate drepturile acordate de legile și regu- 
lamentele în vigoare // Ministrul educațiunii Naţionale (s.s. Indescifra- 
bil) // Președintele comisiunii (s.s. Miron Nicolescu) // Inspectoratul 
școlar București / No.18499 // Dată în Buzău la 5 Septembrie 1938 / 
Directorul Școalei (s.s. Cristea Teodor) / No.Școală 880 / Semnătura 
elev Bădulescu T. Mircea.“73 Pe verso: Situaţia matricolă a elevului Bă- 
dulescu T. Mircea / În clasele cursului superior liceal // Examenul de 
bacalaureat / Anul 1938. Exemplarul descris avea ștanțată seria 
83519.74 

Nu credem că Mircea T. Bădulescu nu s-a bucurat enorm când, 
ieșit de la secretariatul liceului, fie coborând scările, fie afară, așezat 
direct pe iarbă în parcul din fața Liceului „B.P. Hasdeu“ a citit și recitit 
diploma de bacalaureat primită și proaspăt semnată cu tuș negru. 
După o muncă de 13 ani de școală (cinci clase primare și opt clase de 
liceu) era această dilplomă cea mai importantă dovadă a efortului 
prestat. Se va fi dus la Biserica Banului, din apropiere, să aprindă o 
lumânare în memoria mamei sale și a fratelui său Virgil? Nu știm. 
După cum nu știm-și poate nu vom ști niciodată-de ce și-a scos diplo- 
ma de bacalaureat în ziua de 5 septembrie 1938, care era într-o zi de 
luni, și nici ce a făcut timp de un an de zile din septembrie 1938 până 
în septembrie 1939. A încercat la facultate și nu a reușit? Sau a reușit 
și nu a mai urmat, lipsindu-i resursele financiare necesare pentru a fi 

student: taxe, cămin etc.? La ce facultate va fi încercat să dea probele 
de examen? Știm doar că Nuţu Gheorghe, colegul său de clasă, a 
urmat facultatea de Drept și a ajuns avocat în Buzău.75 

Dacă colegul și prietenul său Carol Anastasescu, silit să repete 
clasa a VIll-a de liceu (eliminat din cauza absenţelor nemotivate), era 
axat pe idea intimă de a se face aviator, în totală contradicţie cu 
părerile mamei sale, Mircea T. Bădulescu, un liceean în fond eminent, 
aspira la cu totul altceva. Să-l urmeze pe fratele său Virgil la facultatea 
de Drept? Să cerceteze, după studii universitare de geografie și 
geofizică vulcanii noroioși din munții Buzăului, care îl impresionaseră 
enorm când i-a vizitat, cu clasa, în ultimii ani de liceu? 76 Nu credem 
că aviatorii și avioanele de la Buzău l-au fascinat, cel puţin în acel an, 
1938, spre a declara cu entuziasmul specific: „Mă fac aviator!“ Aviația 
a iubit-o cu patimă mult mai târziu, după primul zbor în dublă comandă 
și apoi în simplă comandă cu avionul Fleet 10G, „prima dragoste!“, pe 
aerodromul Otopeni... Abia atunci „Barbu cel Dârz“, cum îl porecliseră 
colegii aviatori (fiecare avea câte o poreclă ce exprima cât se poate de 
exact pe cel căruia îi fusese destinată!), Mircea T. Bădulescu și-a găsit 
vocaţia de aviator, mai precis, s-a învins pe sine, dăruindu-se total 
avioanelor și aerodromurilor, devenind, cum se va arăta, un as al avi- 
aţiei de bombardament în picaj „Stuka“, un erou al acţiunilor de luptă 
aeriene în anii celui de al doilea război mondial, o glorie a Aripilor 
românești temerare. 


NOTE 
1. Buzău-orașul natal 

1. Vezi pentru aceasta Dimitrie Gh. lonescu, /storia orașului Buzău, Editura Litera, 
Bucureşti, 1979, p.176-178; Valeriu Nicolescu, Gheorghe Petcu, Buzău-Râmnicu Sărat. 
Oameni de ieri, oameni de azi, vol.1, Editura Alpha MDN, Buzău, 1999, p. 209-212. 

2. Apud Dimitrie Gh. lonescu, op.cit, p.176. 

3. Monografia judetului Buzău întocmită de Prefectura jud. Buzău, f.ed., 1943, 
p.93; Constantin Gh. Dumitrescu, Material documentar privind viața orașului Buzău 
până în anul 1944, vol.5. (Învățământ. A. Școli Primare.), Arhivele Naţionale. Direcţia 
Județeană Buzău, fond Manuscrise, p.193-198. 

4. Cf. Petre N. Oprescu, C. lanculescu, Planul de orientare al orașului Buzău 
pentru călăuza cetățeanului și uzul școalelor, 1925 (harta). 

5. Apud Dimitrie Gh. lonescu, op.cit, p.179. 

6. Monografia județului Buzău..., 1943, p.122. 

7. Colegiul „B.P. Hasdeu“. Monografie (1867-1997), Buzău, 1997, p.25. 

8. Ibidem, p.16. 

9. Ibidem, p.55-92. 

10. Dicţionarul enciclopedic ilustrat „Cartea Românească“, Editura Cartea 
Românească, București, 1931, p. 1550. 

11. Ibidem. 

2. Familia Teodor Bădulescu 

12. Este vorba de cavoul famiiei lon Batiste, aflat în cimitirul Dumbrava din Buzău, 
aleea principală, ultima alee pe dreapta, aproape de gard, oseminte reînhumate. Pe 
crucea de la mormânt aflăm: „Fam. ION BATISTE // ION 1914-/MARIA 1920- // Copii / 
STELIAN 1938-1942 / ȘTEFAN 1943-1947 // Părinţi / ION 1884-1927 / SOFIA 1892- 
1925 // Frate / VIRGIL 1915-1936.“ Se va dovedi că unele date sunt eronate. Starea 
sănătăţii soţilor lon și Maria Batiste nu a permis accesarea acestora pentru interviu, nici 
după repetate insistențe adresate membrilor familiei. În unele documente școlare ale 
copiilor apare și numele de lon, chiar alături de Teodor. Este posibil ca numele lon să 
fie un al doilea nume de botez, dar și destul de probabil, numele tatălui lui Teodor, 
întrucât toți copiii semnau cu T de la Teodor, ceea ce desemna un fel de tradiţie. lon 
Batiste a decedat în primăvarea anului 2002. 

13. Arhivel Naţionale al României. Direcţia Judeţeană Buzău, fondul Starea civilă, 
registrele cu născuţii pe anii 1883, 1884 și 1885 nu posedă actul de naștere al numitu- 
lui Bădulescu Teodor, întrucât prezintă deteriorări și foi lipsă. Este posibil ca Bădulescu 
Teodor (lon) să nu se fi născut la Buzău. Caz similar şi pentru anul decesului, 1957. 

14. Serviciul Arhivistic Militar (sigla S.A.M.), fond Memorii, litera B, dosar 2046, f.39. 

15. Petre N. Oprescu, Orașul Buzău. Îndrumătorul cetățeanului. Nomenclatura 
străzilor, f.ed., 1936, p.17-18. 

16. Ibidem, p.85. 

17. S.A.M,., fond Memorii, lit.B, dosar 2046, f.8. 

18. Documentul, cu dimensiunile 8x11 cm, prezintă coperţi și patru file cartonate 
(opt pagini numerotate tipografic), fiecare pagină cu stema Regatului României 
încadrată de o bandă cu motive naţionale românești continuă pe cele patru laturi. 
Deasupra stemei în arc: România, iar dedesupt, la fel, în arc: Buletin de înscriere. 
Stema, înscrisurile din jurul stemei, precum și banda cu motive naţionale sunt imprimate 
în culoarea albastru deschis. Peste acest fond, formularul a fost tipărit cu cerneală nea- 
gră și completat cu cerneală violet. 

19. Indicarea străzii Petre Bărbulescu fără număr sau cu numărul 48 (al casei aflată 
în colţ cu strada Preot N. Mateescu) este prezentă în mai multe documente ale familiei 
Teodor și Sofia Bădulescu din primele decenii ale secolului al XX-lea, pentru ca după 
anul 1925, în cataloagele de la Liceul „B.P. Hasdeu“ să apară numai strada Preot N. 
Mateescu nr.2, consemnată manu chiar de Teodor Bădulescu, ceea ce arată precizia 
specifică unui coportament urban sporit. 

20. Vezi nota 18. 

21. Primăria municipiului Buzău, Starea civilă, registrele cu născuţii pe anii 1914, 
1915, 1917 și 1920. 

22. Arhivele Naţionale ale României (sigla A.N.R.). Direcţia Judeţeană Buzău (sigla 
D.J.B.), fondurile Școala primară de băieți nr.2 Buzău, Școala primară de fete nr.3 
Buzău, dosarele Registrul matricol pe anii 1921-1933. 

23. Polixenia Bădulescu, Interviu acordat autorului, 13 iunie 2001; Carmen Drăgan, 
ibidem, 25 septembrie 2001; Elena Ionescu, ibidem, 12 noiembrie 2001. 

24. Vezi anexa nr.1, Genealogia familiei Bădulescu, Ramura paternă. 

3. Anii copilăriei. Școala primară 

25. A.N.R.D.J.B., fond Școala primară de băieţi nr.2, dosar 31, f.42. 

26. Ibidem, fond Liceul „B.P. Hasdeu“, dosar -catalogul claselor I-VII pe anii 1925- 
1932. 

27. Polixenia Bădulescu, Interviu acordat autorului, 19 ianuarie 2001. 

28. Nicolae Stan, Interviu acordat autorului, 30 mai 2001. 

29. A.N.R.D.J.B., fond Școala primară de băieţi nr.2, dosar 35, f.182 

30. Ibidem, dosar 31, f.3 și urm. 

31. Ibidem, dosar 35, f.182. 

32. Ibidem, dosar 37, f.115. 

33. Ibidem, dosar 38, f.77. 

34. Ibidem, dosar 39, f.134 

35. Ibidem, dosar 40, f.4. 

36. S.A.M., fond Memorii, lit.B, dosar 2046, f.8. 

37. A.N.R.D.J.B., fond Școala primară de băieţi nr.2, dosar 40, f.4. 

38. Ibidem, dosar 11, f.44. 

39. Ibidem, î.38. 

40. Ibidem, fond Liceul „B.P. Hasdeu“, dosar 75, f.1. 

4. Adolescenţa. Ultimii ani de liceu 

41. Vasile Băncilă, Adolescenţa-Proiecţie subiectivă, în Vasile Băncilă, Filosofia 
vârstelor, Editura Anastasia, București, 1997, p.119. Scris și tipărit între cele două 
războaie mondiale ale secolului al XX-lea, studiul Adolescența-Proiecţie subiectivă este 
nu numai extrem de actual, dar măsoară cu exactitate evoluţia normală a adolescentu- 
lui Mircea T. Bădulescu în anii interbelici; extinderea citatelor în conţinutul prezentei 
lucrări nu era nimerită. 

42. Ibidem, p.120. 

43. Carol Anastasescu, comandor aviator (r), Interviu acordat autorului, 2 noiembrie 
2001. 

44. Colegiul „B.P. Hasdeu”. Monografie (1867-1997), Buzău, 1997, p.69. Dimitrie 
Gh. lonescu: născut în comuna Tisău, jud. Buzău; absolvent al Seminarului teologic din 
Buzău; licenţiat în litere (1927), secţia istorie universală; studii postuniversitare la Atena 
și Paris. Autor de manuale școlare, studii și volume de istorie; premiul „Năsture!” al 
Academiei Române (1935) pentru volumul Felațiile României cu patriarhia de la 
Alexandria. A scris şi Istoria orașului Buzău (1979), deja citată. 

45. Ibidem, f.26. 

46. Ibidem. 

47. Polixenia Bădulescu, Interviu acordat autorului, 19 ianuarie 2001. 

48. Ibidem. 

49. Constantin Dragomir, comandor aviator (r), /nterviu acordat autorului, 29 decem- 
brie 2001. 

50. A.N.R.D.J.B., fond Liceul „B.P. Hasdeu”, dosar-cataloagele claselor I-VIII A și B 
pe anii 1930-1938 (dosar 1,4,5,7,9,11,14,16). 

51. Ibidem. 

52. Ibidem. 

53. Ibidem, dosar 9, f.2 și urm. 

54. Cf. Constantin Dragomir, I/nterviu..., 29 noiembrie 2001. Pentru profesorul 
Alexandru Stancu vezi fișa în Valeriu Nicolescu, Buzău-Râmnicu-Sărat. Oameni de ieri, 
oameni de azi, vol.2, partea 2, Editura Evenimentul Românesc, București, 2001, p.313. 

55. Ibidem. 

56. Ibidem. 

57. A.N.R.D.J.B., fond Liceul „B.P. Hasdeu”, dosar 16, f.2 și urm. 

58. Constantin Dragomir, Scrisoarea-interviu către autor, 16 ianuarie 2002. 

59. A.N.R.D.J.B., fond Liceul „B.P. Hasdeu”, dosar 129, f.1,2. 

60. Ibidem, dosar 75, f.1. 

61. Ibidem, dosar 75, f.1; 77, î.193; 81, f.22; 84, f.114. 

62. Ibidem, dosar 16 (catalog). 

63. Constantin Dragomir, Interviu acordat autorului, 29 decembrie 2001. Constantin 
P. Dragomir, născut la 16 ianuarie 1921, în Buzău; sublocotenent-10 mai 1941; locote- 
nent-23 martie 1944; căpitan-1947; prizonier de război-23.08.1944-15.08.1945, 
Germania; absolvent al Academiei Militare-1951; trecut în rezervă-15 mai 1952, art.40, 
lit. din Statutul Corpului Ofiţerilor. 

Capitolul II 


LA ȘCOALA DE OFIȚERI AVIAȚIE. 
PILOT DE RĂZBOI 


„Nu voi avea dreptul să vorbesc despre neaștepta- 
ta ivire în mine a altuia decât mine, de vreme ce pe 
acest altul decât mine eu îl construiesc. Nu am nimic 
altceva de așteptat de la aventura războiului decât 
această domoală pregătire. Ea își va da roadele mai 
târziu (...) Aventura războiului. Dar unde e aventura 
războiului?” 


Antoine de Saint-Exupery, 
Pilot de război, X. 


1. La Școala de Ofiţeri Aviaţie 


Din oricare parte a orașului ai veni, îţi dai repede seama că te afli 
într-o zonă a cazărmilor militare, fie prin clădirile specifice, fie, mai 
ales, prin sunetul trompetelor care îl auzi din toate părţile, semn că 
trompetistul (soldat în termen, cu aptitudini de suflător în muștiucul 
instrumentului și școlit în acest scop) își face cu prisosință datoria și 
sună semnalele imperative, ba adunarea sergenţilor de serviciu, ba 
masa, ba diferite alte activități din programul zilnic, iar seara târziu, 
prelung și duios, mult așteptata „Stingerea”, pentru ca a doua zi, în zori 
să o ia iar de la capăt, cu stridentul și nesuferitul semnal „Deștepta- 
rea”. O altă lume, în adevăr, cea a cazărmilor, dar când ești tânăr, cu 
vigoare în tine, nu bagi seama la amănunte, le treci pe toate așa cum 
sunt, cheltuindu-te fără a ține vreo evidenţă, vreo socoteală. Viaţa în 
grup îţi dă sentimentul de încredere în tine, de solidaritate unică, fără 
nici un fel de reţinere făță de camaradul tău, pe care, după un timp, îl 
știi, așa cum te știi pe tine însuţi, cu rele și bune... 

Dinspre Dâmboviţa, sus pe colină se vede maiestuoasă clădirea 
Școlii Superioare de Război, cu zidurile placate în travertin, cu încă 
schelele în partea dinspre Palatul Regal.! În intersecţie, după ce ai 
urcat strada flancată de Grădina botanică și Palat, statuia „Leu!”, cu 
Școala de Ofiţeri Geniu, în spatele ei, cu fațada la stradă.2 Apoi, bus- 
tul lui Alexandru Donici, obeliscul dedicat locotenentului Caranda3, și 
după colț la câţiva zeci de metri, clădirea Școlii de Ofițeri Aviaţie, cu un 
frumos portal din lemn la intrare. Ghereta santinelei, aleea pietruită, 
platoul de adunare, cu iarba roasă de atâta umblat... Abia acum îţi dai 
seama de măreția clădirii Școlii. Cu fațada spre platoul de adunare, 
inundată de soarele blând al toamnei, cu trei nivele și ferestre mari, 
boltite în partea lor superioară, cu mai multe intrări și lateralele con- 
struite în careu, parcă respiră un aer familiar, de comunitate închisă.4 
Dincolo de gardul Școlii, spre nord și nord-vest câmp cât vezi cu ochii, 
faimosul câmp al Cotrocenilor...Curând, prospeţii elevi ai primului an al 
Școlii de Ofiţeri Aviaţie îi vor cunoaște istoria5, dar îl vor și străbate în 
marș sau, de cele mai multe ori, în salturi și târâș, până departe spre 
comuna Militari, la nord, sau spre cartierul Ghencea, la nord-vest. 
Viaţa în cazarmă își are ritmurile ei intime, greu de sesizat și de înţe- 
les de cei ce nu au trăit-o, cu mult prea multe restricții, cu aspre pri- 
vaţiuni, cu bucurii puține și de scurtă durată...Chiar cu lacrimi șterse 
bărbățește, pe furiș! 

Mai avem o sută zile, 

Numărăm file cu file 

Zilele în calendar... 

Suflecată pân” la brâu 

Ducea, ducea rufele la râu... 

Aviația dă senzaţia 

Și te-învaţă să iubești...6 


„Promoţia noastră de elevi-mărturisește generalul aviator loan 
Dobran, veteran de război -a avut parte, în anii 1938-1941, de o sume- 
denie de evenimente politice și militare, care, într-un fel sau altul, indi- 
vidual sau colectiv ne-au marcat destinul, existența.“7 Și distinsul ge- 
neral le enumeră cu exactitate uluitoare: 1 septembrie 1939, începutul 
celui de-al doilea război mondial- „în acea zi, noi, bacalaureaţii de la 
liceele militare din țară -Târgu Mureș, unde am absolvit eu, lași, 
Cernăuţi, Mănăstirea Dealu, Craiova- ne-am prezentat, fără examen de 
admitere, la Școala de Ofiţeri Aviţie de la Cotroceni“; 18 septembrie 

1939, aterizarea avioanelor poloneze pe Otopeni; 21 septembrie 1939, 
moartea prim-ministrului Armand Călinescu, asasinat de un grup de 
legionari; 26 și 28 iunie 1940, notele ultimative ale guvernului sovietic, 
Basarabia și nordul Bucovinei au intrat în componenţa U.R.S.S.; 
pierderea părții de nord a Transilvaniei prin Diktatul de la Viena, la 30 
august 1940; la fel, pierderea Cadrilaterului (Dobrogea de sud) la 7 
septembrie 1940, în urma eșecului tratativelor româno-bulgare de la 
Craiova-România Mare făurită în 1918 fiind complet destrămată; abdi- 
carea Regelui Carol al II-lea la 6 septembrie 1940 și revenirea la tron a 
regelui Mihai |; cutremurul de pământ din noaptea de 9/10 noiembrie 
1940; asasinarea savantului Nicolae lorga la 27/28 noiembrie 1940; 21- 
23 ianuarie 1941, acțiunea de răsturnare a generalului lon Antonescu 
din fruntea guvernului, de către mișcarea legionară, reprimată de 
armată; investirea Regelui Mihai | cu titlul de Mareșal al României la 10 
mai 1941; declanșarea campaniei anului 1941 la 22 iunie 1941 și 
încheierea acesteia la 16 octombrie 1941, în urma eliberării Basarabiei 
și Bucovinei de nord și cucerirea, cu mari jertfe, a Odessei. „Pot spune 
-precizează generalul aviator loan Dobran- că promoția noastră, 
înălțată la gradul de sublocotenent aviator la 10 mai 1941, nu a avut o 
perioadă prea liniștită, dimpotrivă. Graţie unor oameni de toată isprava 
-mă refer la instructorii de zbor în primul rând, apoi la ceilalți ofițeri din 
conducerea Școlii de Ofiţeri Aviaţie-, noi ne-am văzut de pregătirea 
noastră, aparent domoală, chiar monotonă, plictisitoare. Înţelegea 
fiecare gravitatea evenimentelor internaţionale și încerca să dobân- 
dească temeinice cunoștințe și deprinderi de zbor cât mai corecte.” 
„Ţin minte -afirma comandorul aviator Constantin Dragomir-, la 
Ghimbav, comandantul Centrului de Perfecţionare în tehnica pilotajului, 
comandorul aviator Coriolan Budac ne-a spus chiar din prima zi după 
sosirea noastră în unitate, după ce ne-a urat bun venit: „Domnilor 
sublocotenenţi, vă cer ordine și disciplină. Treaba dumneavostră nu 
este deloc ușoară. Aţi venit să vă brevetaţi pilot de război. Pe front tre- 
buie să vă descurcaţi singuri, nu mai e nimeni care să vă ajute. Așa că, 
la treabă, vă urez succes!” Toate acestea se întâmplau pe la sfârșitul 
lunii mai 1941, când am ajuns la Ghimbav. Fiecare dintre noi era con- 
vins că mai devreme sau mai târziu România va intra în război, ceea 
ce s-a și întâmplat la 22 iunie 1941. Noi aveam să plecăm pe front abia 
în august 1942, la Stalingrad în Cotul Donului.”9 

În adevăr, anul 1939 a fost unul tensionat. Deja în vara acelui an, 
războiul era ca și declanșat. Concentrări de trupe, acţiuni iredentiste 

etc.10 „Timp de două săptămâni -mărturisește generalul aviator loan 
Dobran-, după terminarea examenului de bacalaureat, ca elev pluto- 
nier în liceul militar, am fost repartizat la Gura Humorului-Suceava 
pentru a spijini Centrul de instrucţie pentru premilitari. La fel, și alţi co- 
legi de ai mei, în diferite localităţi din ţară. Deja pe 20 iulie 1939 mă 
aflam acasă la părinți, în București. La această dată am primit înștiin- 
țare, de la Liceul Militar Târgu Mureș, că se fac înscrieri la Școala de 
Ofițeri Aviaţie Cotroceni. A doua zi m-am prezentat la școală, am 
depus actele și taxa de 300 lei, cu precizarea că pe 26 iulie urmează 
vizita medicală, iar pe 29 iulie probele de rezistenţă fizică. S-a mai pre- 
cizat: candidaţii proveniţi din liceele militare nu dau probe de cunoștin- 
țe. Pentru vizita medicală am fost transportaţi cu un camion Ford cu 
prelată de la Cotroceni la Pipera, unde era Centrul Medical Aeronautic, 
o instituţie extraordinar de bine organizată, cu toate dotările. Probele 
au fost eliminatorii, îndeosebi cele de oftalmologie și radiologie (plă- 
mâni, stomac), dar și alte specialităţi.!1 La fel, eliminatorii au fost pro- 
bele fizice, pe stadionul A.N.E.F., unde trebuia să ai baremul minim de 
1000 puncte. Eu am realizat 1980 puncte, având condiţie fizică bună 
dobândită în cei opt ani de liceu militar. Dar au căzut la probele fizice 
și colegi de la liceele militare. Apoi, până la 1 septembrie 1939 nu am 
mai avut treabă cu școala. La stadionul A.N.E.F. erau afișate listele cu 
admișii și respinșii."12 

Numai că în acel an, 1939, s-au dat două serii de examene de 
admitere la Școala de Ofițeri Aviaţie Cotroceni, una în vară și alta în 
toamnă, în ultima parte a lunii septembrie. Dată fiind situaţia internaţi- 
onală încordată, Ministerul Aerului și Marinei (ministru: generalul adju- 
tant Paul Teodorescu) a decis sporirea efectivelor de elevi admiși în 
școlile militare de aviaţie și marină. S-a procedat similar și la alte școli 
militare din țară.13 „La începutul lunii septembrie 1939 -scrie comando- 
rul Constantin Dragomir- o parte din foștii elevi ai clasei a VIll-a a Lice- 
ului „B.P. Hasdeu” din Buzău ne-am prezentat la examenul de 
bacalaureat la comisia care ni s-a fixat la Ploiești. Întrucât părinţii noștri 
dispuneau de venituri modeste, patru colegi, am luat cu chirie o came- 
ră pe perioada examenului. (Mircea T.) Bădulescu , care era o promo- 
ție mai veche ca a noastră (1938) a venit cu noi la Ploiești, pentru că 
nu avea ce face la Buzău.14 Discutând cu noi materiile de examen, și 
le împrospăta și el în vederea viitoarelor examene pe care le va susţi- 
ne (la Școala de Ofiţeri Aviaţie-n.n.). Menţionez că locuia cu noi cei 
patru (Dragomir Constantin, Dabija Dumitru, Iliescu loan, Mazilu Con- 

stantin) în aceeași cameră. Fiind în fața unui examen de importanţă 
capitală pentru noi (examenul de bacalaureat-n.n.), eram puţin timo- 
rați, stresaţi, ca să nu spun înfricați. Aici, el (Mircea T. Bădulescu-n.n.), 
fiind în afara situaţiei căuta să ne alunge aceste angoase. Precizez 
totodată că, deși fiecare îşi avea planurile lui de viitor, nu am discutat 
niciodată aceste opţiuni personale."15 

Și totuși, după examenele de admitere la Școala de Ofiţeri Aviaţie 
din București, în toamna anului 1939, s-au întâlnit mai mulţi buzoieni, 
declaraţi reușiţi, astfel: Bădulescu T. Mircea, Dragomir Constantin, 
Pasăre Dumitru, Constantinescu Cornel, Anastasescu Carol. Pasăre 
Dumitru, care urmase Școala de Ofiţeri de Rezervă de la Ploiești, 
avea, pe drept, mândria că făcea parte din „prima serie."16 În prima 
serie au reușit 77 de candidaţi, în a doua 43 de candidaţi.17 Concuren- 
ţa a fost mare, circa 6 candidaţi pe un loc, mulţi respinși la probele eli- 
minatorii. Toţi candidaţii au fost supuși probelor eliminatorii: examenul 
medical, condiţia fizică. La fel, în afara candidaţilor proveniţi din liceele 
militare, toți candidaţii au fost supuși examenelor de cunoștințe, cu 
probe scrise și orale. Aceste examene au fost la: limba română, mate- 
matici, fizică și geografie, cu examen oral doar la ultimile două 
materii.18 Cât privește probele de rezistenţă fizică, acestea au constat 
în: 100 metri sprint (plat); săritura în lungime; săritura în înălțime; 1000 
metri rezistenţă (fond), cu un minim total de 1000 puncte, cum s-a mai 
arătat.19 

În timp ce candidaţii din seria a doua dădeau probele amintite, cei 
ce reușiseră în prima serie, de la 4 septembrie 1939 au fost dispersați 
pe aerodromul Otopeni și cazaţi în cabanele existente pe aerodrom. 
La Otopeni se mai aflau și cei din anul trei de studii20, în practica de 
zbor, și care, conform tradiţiei, „ne-au luat în primire; câțiva, îmbrăcaţi 
în halate albe și făcând pe doctorii ne respingeau pe capete la vizita 
medicală: „Cum te numești?” „loan Dobran”, „Scrie, colega, inapt pen- 
tru zbor! Eşti cam pirpiriu, băiete, cum crezi că poţi să zbori, vii la anu”. 
Ce mai, eram toți albi ca varul la faţă, de spaimă! Apoi lucrurile au 
intrat în normal, s-a râs cu poftă etc., etc."21 

În perioada 1-4 septembrie 1939, cei 77 reușiţi la examenele din 
prima serie, au fost echipați cu ţinuta de elev școală militară, în varian- 
tele de instrucţie și de oraș, aceasta din urmă cu caschetă și pantalon 
larg. De asemenea, au fost repartizați pe secţii și escadrile, cu instruc- 
tori și comandanţi din cadrele permanente ale Școlii. Repartiția pe 
secţii și escadrile s-a făcut în chiar ziua de 1 septembrie 1939, după 

regula specifică regimului cazon: pe platoul de adunare din faţa pavili- 
onului Școlii, cei 77 elevi au fost înșiraţi pe un rând după înălțime, apoi 
puși să numere 1,2,3 de la stânga la dreapta; cei cu numărul unu au 
fost întorși la dreapta, iar cei cu numerele doi și trei aduși în stânga 
acestuia; după strângerea rândurilor „blocul” era perfect aranjat după 
înălţime... Peste o lună operaţiunea s-a repetat, în urma venirii celor 
43 reușiţi în seria a doua de examene. În final, pentru ciclul celor doi 
ani de studii, elevii au fost repartizaţi în trei „diviziuni”, A, B și C. Pentru 
instrucția de front și diverse acţiuni cu caracter administrativ organi- 
zarea era pe escadrile și secţii (|, II și III), cu comandant de secţie 
ofițer, iar cele trei secţii se sumau în Escadrila de elevi anul |, cu 
comandant de escadrilă ofițer. În anul doi de studii organizarea a fost 
similară.22 

„La Otopeni, luna septembrie 1939 a fost socotită de elevii anului 
întâi (prima serie) „luna iadului”, întrucât s-a făcut instrucție de front „la 
cataramă”, câte patru-cinci ore pe zi, apoi activităţi gospodărești (inclu- 
siv curățatul cartofilor la bucătărie, pe grupe de elevi, rotite periodic) și 
abia în ultimul rând...privitul la avioanele care zburau zilnic cu elevii 
anului trei. Au fost și mai multe ședințe informative pentru a învăţa 
avionul, părțile componente, apoi tipurile de evoluţie în zbor, insistân- 
du-se, la avionul Fleet F10G, pentru cunoașterea aparatelor de bord: 
busola, altimetrul etc. Elevii ascultau cu evlavie la aceste ședințe prac- 
tice predate de instructorii de zbor. Cei mai mulţi auzeau pentru prima 
dată de termeni cum sunt ampenaj, derivă, eleron, flaps, viraj, por- 
tanţă, vrie, looping, immelmann ș.a. La întrebarea firească „Când 
zburăm?” eram atenţionaţi să avem răbdare, să învăţăm mai întâi 
avionul, apoi tehnica pilotajului ș.a.m.d. Adunați ciopor lângă avion, cu 
instructorul la mijloc, explicând, ora de instructaj zbura ca o clipă, pen- 
tru ca apoi corvezile zilnice să pară nesfârşite... În noaptea de 7/8 sep- 
tembrie 1939 s-a dat alarma și elevii au fost duși să sape tranșee pen- 
tru apărarea aerodromului, aproape fiecare având fie lopată, fie 
cazma, fie târnăcop... Joi, 14 septembrie 1939, a căzut, prin pierdere 
de viteză de la 30-40 metri, un elev din anul trei, în simplă, a murit în 
drum spre spital. A fost cutremurător! A urmat apoi alt eveniment, cel 
din 18 septembrie 1939, când pe Otopeni au aterizat câteva zeci de 
avioane poloneze, cu piloții, mulţi încă elevi, triști, obosiţi... Înțelegeam 
că războiul a intrat într-o nouă fază. De fapt, cu o zi înainte trupele 
sovietice invadaseră partea de est a Poloniei, deciși să nu le scape 
prada. Sosirea polonezilor pe Otopeni a fost prima imagine, zguduitoa- 

re, a războiului la care, doar peste doi ani, aveam să particip din plin... 
S-a dat alarmă din nou când a fost omorât prim-ministrul Armand 
Călinescu, pe 21 septembrie.”23 

„Luna iadului” nu putea să nu se sfârșească pentru cei din prima 
serie, ba chiar au fost răsplătiți din plin întru toate cele îndurate, în sen- 
sul că după 1 octombrie 1939, timp de câteva zile au fost organizaţi să 
efectueze un zbor de agrement/aclimatizare, în limita a circa cinspre- 
zece minute fiecare, în tur de pistă cu avionul Fleet F10G. În Jurnalul 
său elevul loan Dobran a notat: „5 oct. 1939, ora 8.25. Zbor de aclima- 
tizare. Prea a fost frumos!”24 Pentru ca peste o lună să descrie cu lux 
de amănunte această împrejurare, astfel: „Marţi, 7 noiembrie 1939. Îmi 
amintesc de primul zbor. Joi, 5 octombrie 1939, ora 8.25. Înfofolit ca 
un urs, cu cască și ochelari, aștept la punct (punctul de zbor -locul de 
decolare și aterizare-n.n.). Aştept cu nepăsare, aproape fără nici un 
sentiment. Știu că orice ar fi, voi zbura. Prea a fost pregătită și frămân- 
tată mintal clipa asta ca să-mi aducă ceva nou. Am impresia că 
împlinesc un ritual. lată că apare la orizont F/eet-ul nr.88 în care urma 
să zbor: elegant, fin. Se așează ușor pe pământ apoi, zbătându-se, ia 
aspectul greoi. Nesuferit se târăște fără pic de farmec pe pământ. 
Situaţia lui e penibilă jos. De abia reușesc să ocup locul din față, în 
timp ce motorul, la relanti, detună lângă mine. În vreo câteva clipe 
legăturile parașutei mă îmbrățișează, stau comod, gata. Motorul urlă, 
fofeaza (elicea-n.n.) nebună dansează fantastic, simt că plecăm. Ce a 
urmat imediat, nu știu; știu că terenul (de zbor-n.n.) mi s-a părut prea 
mic și că rămânea undeva în urmă. Când am ajuns la o sută de metri 
(înălțime-n.n.), nici că aș putea spune; acolo am intrat în vis... Nu mai 
eram ca pe pământ, mergeam cu 140-150 kilometri pe oră și parcă 
ședeam pe loc sau parcă înaintam greoi. Era ceva ireal, de nedescris. 
Privind jos - un drumeag de ţară, o căruţă cu coviltir, un om. Sunt așa 
de fericit și mă simt sus și tare, Dumnezeule! Din locul meu am impre- 
sia că sunt singur în avion, îmi dă încredere, îmi dă mândrie. Pilotul 
(Locotenentul aviator Nicolae |. Brebenel, n. 1910, promoţia 1931-n.n.) 
încearcă vreo câteva viraje strânse care au darul să mă îmbete, o 
beţie dulce a aerului și a noilor senzaţii. Încep să mă gândesc, din ce 
în ce, să măţin. Mă aplec peste carlingă și o rafală de vânt îmi vine de 
după parbrizul avionului. Jos, careul Şcoalei (Școala de pilotaj de pe 
aerodromul Otopeni-n.n.) cu cabanele ce apar mici, mici ca jucăriile de 
copii pe movile de nisip. Nu știu unde să mă uit mai întâi, afară sau 
înăuntru (la aparatele de bord-n.n.). Șoseaua asfaltată (București- 

Ploiești-n.n.) ca o sfoară întinsă îmi atrage privirea. Încet, încet încep 
să mă pierd în senzații. Busola (incastrată în panoul de bord-n.n.) o 
pierdusem (din privire-n.n.) de mult, nu mai știu unde sunt. Privesc 
manșa: se mișcă nenatural (sic) la dreapta și la stânga. Nu înţeleg de 
ce pilotul leagănă avionul. Mișcarea se repetă. Îmi scapără prin minte 
că vrea ceva. Întorc capul, reduce motorul şi îmi urlă: „Ia comanda!” 
Mă năvălește o fericire plină de teama de a nu face greșeli și a fi mai 
prejos decât așteptările. Pun mâna rigidă pe manșă. Avionul începe un 
dans nestâmpănit. Prin botul lui văd linia orizontului instabilă, jucând în 
sus și în jos. Dependent de voinţa mea de a zbura orizontal, e imposi- 
bil, parcă merge pe valuri, joacă. Încep să mă supăr. Sunt încordat 
cremene. Îmi aduc aminte de sfaturile cuiva: „Să nu te încordezi!” Mă 
destind puţin și mă resemnez: în fond n-o să fiu pilot după prima dublă! 
Împing puţin de manșă, simt că devin mai uşor. Se suie ceva de jos în 
sus, avionul pică. Trag manșa, orizontul dispare, cabrez. Mă cuprinde 
o bucurie nebună, căci văd că pânza și fierul ăsta mă ascultă. Încerc 
iar să merg drept. Indicatorul de viraj e la locul lui (pe panoul de bord- 
n.n.), dar bila e alături: vasăzică sunt în derapaj... Credeam că e mai 
ușor să pilotezi un avion! Acum însă mi-e rușine de părerile mele ante- 
rioare, ce copil eram! Fără să las (din mână) manșa, o las ușoară în 
mâinile instructorului și mă plec în afară la un viraj. Jos, undeva e o 
baltă verde, murdară, ce bine e că plutesc pe deasupra! Și bondarul 
meu galben și albastru (avionul Fleet F 10G nr.88-n.n.) bâzâie regulat, 
uniform, sigur pe el. Nici o clipă nu mi-a trecut prin minte că aș putea 
să cad. Am atâta siguranţă! Dar fericirea, ca toate fericirile e de scurtă 
durată, timpul meu de zbor a trecut. Avionul ia priza de aterizare, vine 
domol, pământul crește, se apropie,o zguduitură și iar sunt pe pământ. 
În urmă îmi pare că am lăsat un vis frumos. E prima dată când am zis 
din tot sufletul: „Să trăiţi, domnule locotenent!” Azi mi-am împlinit 
visul.”25 

Chiar dacă acest text este unul elaborat ulterior (a se observa ter- 
minologia exactă, specifică, asupra zborului efectuat) rezumă 
prospeţimea și complexitatea stărilor sufletești ale celui ce a efectuat 
întâiul său zbor.26 Nu credem că exagerăm afirmând că dacă fiecare 
dintre elevi ar fi notat, cu detalii, impresiile primului său zbor, fie și de 
scurtă durată ca acesta, de doar nici douăzeci de minute, textele 
respective ar fi semănat între ele ca mărgelele pe aţă. Fiindcă nu se 
poate altfel! Când dorești din tot sufletul să zbori, mai mult, să faci din 
zbor o profesie în viață, răscolirile ce produce asupra ta cel dintâi zbor 

în dublă comandă sunt unice pentru fiecare, dar identice cu ale celor- 
lalţi, ca senzaţii noi, ca beţie a zborului.27 Acest „botez al aerului” este 
determinant, de cele mai multe ori, pentru etapele viitoare; viaţa aspră 
și austeră a aerodromurilor este practic anulată de această frumuseţe 
unică, dătătoare de energii nebănuite, a zborului. 

Fini psihologi, ajutați și de o tradiţie îndelungată, instructorii de zbor 
au „botezat” și în acel an, 1939, pe cei care aspirau la acest nobil bla- 
zon, acela de aviator. Din păcate, aspiranţii din seria a doua a Școlii 
de Ofițeri Aviaţie nu au mai beneficiat de un astfel de tratament în 
toamna anului 1939.28 Vor fi răsplătiți din plin în primăvara și vara anu- 
lui viitor, când zborurile pe aerodromul Otopeni vor deveni... pași pen- 
tru noua profesie. Ce mult mai era până atunci! Mai ales când colegii 
din „prima serie” nu conteneau să se laude cu „isprăvile” lor în aer, ba 
chiar imaginau (psihologic, fenomenul este firesc în colectivitate) felu- 
rite situaţii critice, gen „Bă, era cât pe ce să intrăm în vrie!” ș.a.m.d. 
Bucuria zborului, farmecul său sunt prea mari, cu trăiri profunde, de 
neuitat, ca să asemănăm comentariile celor care le-au trăit cu, 
bunăoară, lăudăroșenia vânătorilor ajunși în inima codrilor seculari... 

Duminică, 15 octombrie 1939, a avut loc mutarea de la Otopeni la 
Cotroceni a celor din mereu pomenita „prima serie”, după ce în ziua 
precedentă, făcuseră baia săptămânală la Spitalul Militar Central. În 
după amiaza zilei de duminică, 15 octombrie 1939, prima învoire în 
oraș. Săptămâna ce a urmat a fost „infernală”, marșuri și salturi pe 
câmpul Cotrocenilor, la Ghencea, spre comunele Militari și Roșu, de 
dimineaţă până la prânz, pe secții (plutoane-n.n.), cu toți elevii anului 
întâi din ambele serii. Motivul era mereu amintit: „Cum vrei, elev, să te 
călești pentru război fără să te fi ros vreodată bocancul!” Cei din prima 
serie regretau amarnic cele peste patruzeci de zile petrecute la 
Otopeni. Şi acolo făceau instrucţie de front „la cataramă”, dar se 
abăteau și pe la ferma Ștefănescu, unde, la prețuri mici, găseau per- 
manent brioși și lapte bătut.29 Aici doar câmp, câmp, câmp... presărat 
cu gunoaie, tranșee de exercițiu săpate de soldaţi, lăcașuri individuale 
de tragere. „Comentam mai mult în gând: „Aviaţie ţi-a trebuit, ai dat de 
pifăneală!” Dar a doua zi o luam iarăși de la capăt.”30 

Între timp, elevii din anul întâi au reușit să se edifice cu multe 
aspecte din Școală. Mai întâi faptul că toate activităţile de învățământ, 
cazare etc. se desfășurau în clădirea centrală, pe cele trei nivele. La 
parter erau sălile de clasă ale anului doi (trei, după cum le plăcea lor 
să spună), apoi laboratoarele, biblioteca, sala cu mese (sau cazionul). 

La etajul întâi funcționau birourile comandantului școlii, adjutantului 
său și directorului de studii, sălile de clasă ale anului întâi cu cele trei 
divizii/diviziuni A,B și C. Tot la etajul întâi se afla cancelaria profeso- 
rilor, în partea unde erau birourile conducerii Școlii. Accesul în această 
parte a clădirii la etaj se făcea pe o scară largă, evazată în partea de 
jos, cu un hol de intrare spaţios. Elevii, indiferent de an, nu aveau 
acces pe aseastă scară, fiind aspru pedepsiţi dacă o făceau. 
Pedepse? Câte pedepse nu sunt în lumea cazonă? Servicii peste rând 
la curăţatul alimentelor la bucătărie, alături de soldaţii destinaţi special 
în acest scop; servicii peste rând planton de noapte la dormitoarele 
colegilor tăi (un serviciu de planton-trei ore); alte diverse corvezi, peste 
rând, la curăţenia încăperilor, platoului de adunare etc.; arest, cel puţin 
24 ore la arestul Școlii ș.a. Nu mai încape îndoială, toate aceste 
pedepse, primite pentru încălcarea și a altor multe interdicții, erau 
aduse la cunoșştiința escadrilei de elevi pe anul de studii sau, de la caz 
la caz, pe Școală, iar pe secţie/diviziune era ceva curent. Suita unor 
astfel de împrejurări lăsa deseori impresia că problemele cele mai pre- 
sante erau cele de disciplină cazonă și nicidecum activitatea de 
învățământ, stadiul de pregătire teoretică și practică a elevilor, care se 
considera rezolvată de la sine, prin osârdia profesorilor.31 

La etajul trei al clădirii erau dormitoarele elevilor, în fiecare dormi- 
tor erau elevii unei diviziuni. Dormitorul, dotat cu două sobe din teraco- 
tă imense, avea paturi metalice, unele suprapuse, cu pături și cearcea- 
furi tip, cu saltele din lână sau bumbac, ciubucite. Lenjeria de pat se 
schimba în fiecare săptămână, sâmbăta, când era ziua de curăţenie 
generală, în după amiaza zilei, iar pijamalele (un fel de cămașă fără 
guler şi izmene cu sfoară) se schimbau la două săptămâni. În dormi- 
tor se mai aflau rastelele cu armamentul individual (din 1940, carabina 
Z.B. cu încărcare semiautomată), câteva dulapuri pentru ţinuta de 
oraș, precum și taburetul pentru hainele dezbrăcate în timpul nopții și 
împachetate după tipicul cazon. Curăţenia dormitorului și a depend- 
ințelor se asigura de către elevi, zilnic, prin programul de dimineaţă, 
înainte de gustarea de dimineaţă și cursuri.32 

Cât privește sălile de clasă, acestea erau spaţioase, foarte lumi- 
noase, înalte, ca de altfel toate încăperile (pentru a asigura, între 
altele, necesarul în metri cub de aer pe persoană prevăzută în regula- 
mentul de ordine interioară!), cu mese cu pupitre, a câte doi elevi la o 
masă și scaune din lemn cu spătar. Rechizitele școlare (caiete de 
notițe, creioane, cerneală etc.) se primeau periodic de către fiecare 

elev, după necesităţi, fără restricţii deosebite. La fel cazinoul (sala cu 
mese) era spaţios, luminos, cu parchet pe jos, ca toate încăperile, cu 
mese lungi, a câte șase-opt elevi, cu scaune cu spătar. Masa, de trei 
ori pe zi, gustoasă, relativ suficientă, cu pâine la discreţie.3 

Elevii au înţeles lesne că acestea erau condiţiile și locul unde timp 
de doi ani (de fapt numai pe durata cursurilor teoretice din timpul iernii) 
aveau să trăiască și să-și desfășoare activitatea. Aproape fiecare 
cotlon, inclusiv în pod, era cercetat, cunoscut, din pură curiozitate. Doi 
ani împreună la mai toate activităţile, doi ani în aceeași sală de clasă, 
în același dormitor, la zbor etc. înseamnă enorm. Comunitatea „faţă 
către față” nu te iartă pentru greșeli de comportament, nu te lasă pradă 
gândurilor solitare mai mult decât trebuie și are respectul pentru inti- 
mitatea fiecăruia. În doi ani împreună se pot șlefui caractere, se 
dobândesc desprinderi, se conturează legături sufletești trainice... 


2. Farmecul zborului 


Marţi, 31 octombrie 1939, au început cursurile propriu zise, con- 
form orarului săptămânal și lunar: tactica armelor; corespondenţă mili- 
tară etc.34 Toată ziua precedentă, dimineaţa a fost consumată cu 
deschiderea anului școlar, pe platoul de adunare, timp de două ore, 
apoi, pe escadrile și secţii, diverse comunicări de ordine și definiti- 
varea măsurilor organizatorice. Comandantul Școlii, căpitanul coman- 
dor Gheorghe Davidescu după ce a primit raportul comandanților de 
escadrile și a asistat la Te Deum-ul prilejuit de acest evenimet, a ros- 
tit un scurt discurs. A amintit elevilor că datoria lor de căpetenie este 
de a învăţa temeinic cursurile ce se predau și că „farmecul zborului” 
constă „numai și numai în cunoștințe teoretice solide.” Apoi a vorbit de 
ordine și disciplină, de războiul care este „lângă graniţele noastre."35 
Au urmat: defilarea pe escadrile, cu drapelul Școlii în frunte; depune- 
rea armamentului individual (la rastelele din dormitor); organizarea pe 
diviziuni (repartiția rechizitelor, alegerea colegului de bancă etc.); co- 
municarea de ordine ș.a.36 

Dăm mai jos, în ordine alfabetică, tabelul Diviziunii C din anii 1939- 
1941 al elevilor Școlii de Ofițeri Aviaţie: 


1. Bădulescu T. Mircea, 5. Cotea |. Nicolae, 

2. Constantinescu C. C-tin, 6. Dragomir P. Constantin, 
3. Constantinescu P. Corneliu, 7. Gavriloiu G. loan, 

4. Cioroiu |. loan, 8. Georgescu N. Costin, 

9. Giurgea M. loan, 23. Scurei P. Dumitru, 
10. lonescu F. Gabriel, 24. Secărescu C. Constantin, 
11. Jecu R. Vasile, 25. Sobieschi |. Florin, 
12. Maxim E. Nicolae-Sixtus, 26. Stănculescu St. Gheorghe, 
13. Mogoș N. Nina, 27. Ştefănescu T. Gheorghe, 
14. Oniceanu Gh. Marcel, 28. Stoian Șt. Dan, 
15. Panait C. loan, 29. Taină P. Vladimir Petre 
16. Paraschivescu T. Mircea, 30. Taraze G. Vasile, 
17. Patrichi Gh. Anton, 31. Ticușanu |. Moise, 
18. Paulian M. loan, 32. Triţă D. Marin, 
19. Păun P. Vasile, 33. Țiţei Tr. Nicolae, 
20. Pâslaru V. Vasile lon C-tin, 34. Vasiliu C. Mircea, 
21. Popescu C. George, 35. Vlaiculescu A. Pretorian.37 


22. Sârghi V. Mircea Nicolae, 

La 30 octombrie 1939, elevii anului întâi au mai fost anunţaţi că pe 
durata celor doi ani de studii au de parcurs nici mai mult nici mai puţin 
decât 34 discipline de învăţământ, din care 9 pe durata a doi ani, la 
care se adaugă note (medii) pe Grup și pe Școală la: Instrucţia mili- 
tară; Regulamente și educaţie militară; Purtare; Rânduiala și curăţe- 
nia; Aptitudini speciale. Cele 34 de discipline teoretice de învățământ 
erau structurate pe trei categorii: A) cunoștințe de cultură generală; B) 
cursuri de cultură militară/cursuri principale de specialitate aeronau- 
tică; C) cursuri de cultură militară/cursuri ajutătoare. În prima categorie 
intrau: a) în anul întâi. Algebra superioară; Analiza matematică; Meca- 
nica generală; Limba germană; Limba franceză; (b) în anul doi. Rezis- 
tenţa materialelor; Fizico-chimice; Limba germană; Limba franceză. În 
categoria a doua, aceea a cursurilor principale de specialitate aero- 
nautică intrau: a) în anul întâi Tehnologia meterialelor; Aerodinamică; 
Construcţii de avioane; Instrumente de bord și accesorii; Tir aerian; 
Navigaţie aeriană; Meteorologie aerodinamică; Motoare de aviaţie și 
termodinamică; Apărarea contra aeronavelor (A.C.A.); Georgrafie ae- 
ronautică militară; Forțe aeriene; b) în anul doi Infrastructură aero- 
nautică; Aerostatică; Foto-aeriană; Radioelectricitate și instalaţii de 
bord; Bombardament aerian; apoi cursurile din anul întâi: Instrumente 
de bord și accesorii; Tir aerian; Navigaţie aeriană; Meteorologie aero- 
nautică; Motoare de aviaţie și termodinamică; Forțe aeriene. Pentru ca 
în categoria a treia, aceea a cursurilor (militare) ajutătoare să intre: a) 
în anul întâi. Tactica infanteriei; Tactica artileriei; Tactica cavaleriei; 
Tactica armei chimice; Organizarea terenului; Topografia și utilizarea 

hărților, Scripte și corespondenţă militară; b) în anul doi Tactica gen- 
erală și servicii; Legături și transmisiuni; Geografia militară; Conferinţe 
de educaţie militară; precum și cursul din anul întâi: Topografia și utili- 
zarea hărţilor.38 

Sunt lesne de observat cel puţin două aspecte privitoare la disci- 
plinele de învățământ: a) caracterul politehnic a mai mult de jumătate 
din cele 34 de cursuri; b) evantaiul larg al cursurilor ajutătoare de 
cunoștințe militare generale, strict necesare oricărui ofițer. Vom mai 
spune că în stabilirea mediilor anuale pe disciplinele de învățământ se 
aplicau coeficienţi multiplicatori, derivați din importanţa respectivei dis- 
cipline teoretice pentru procesul de formare a ofițerilor naviganți. 
Acești coeficienţi erau, la aceeași disciplină de învăţământ, relativ 
diferiți de la un an de studiu la altul. Să dăm câteva exemple. În anul 
întâi: coeficient 6 la: Forțe aeriene; Aptitudini speciale; coeficient 5 la: 
Tir aerian; Navigaţie aeriană; Apărarea contra aeronavelor ș.a.; coefi- 
cient 4 la: Aerodinamică; Construcţii de avioane; Motoare de aviaţie 
ș.a.; coeficient 3 la: Algebră superioară; Analiză matematică; Mecani- 
că generală; Tehnologia materialelor; Instrumente de bord; Meteorolo- 
gie aeriană ș.a. Pentru ca în anul doi de studii să fie: coeficientul 6 la: 
Bombardament aerian; Tir aerian (coeficient 5 în anul întâi); Navigaţie 
aeriană; Aptitudini speciale; Purtare; coeficient 5 la: Radioelectricitate 
și instalații de bord; Instrumente de bord; Meteorologie aeronautică 
(coeficient 3 în anul întâi); Motoare de aviaţie; Forțe aeriene ș.a.m.d. 
În total, pe anul de studii, suma coeficienţilor era una sută.39 

Cert este că programa de învățământ se prezenta încărcată, atât 
ca număr al disciplinelor de învățământ, cât și, mai ales, al volumului 
mare de informaţii noi de specialitate. Mai mult, pe drept, profesorii mi- 
litari și civili, nu operau nici un fel de rabat la materiile principale de 
specialitate, îndeosebi. Se amintea mereu un mai vechi odagiu, rezul- 
tat din practica îndelungată: zboru-i zbor, cartea-i carte, una fără alta 
nu se poate.4 

După primul curs de Aerodinamică, din ziua de luni 6 noiembrie 
1939, elevilor le cam pierise pofta de aviaţie. Tabla se umplea de for- 
mule matematice, iar fenomenul fizic abia de se deslușea din noianul 
necunoscutelor din ecuaţiile lui Euler.41 Elevul loan Dobran a notat în 
Jurnalul său: „Înspăimântător!"42 Dar treptat, treptat lucrurile au intrat 
în normal, în sensul că suita noţiunilor și fenomenelor specifice aviaţiei 
dobândeau un conţinut concret, cu reprezentări clare în dinamica 
fenomenelor fizice. Ca urmare, și atmosfera în rândul elevilor a devenit 

mai destinsă, șotiile se țineau lanţ, elevii obțineau deja primele note la 
disciplinele de învățământ. Maxim E. Nicolae Sixtus își amintește: 
„Mircea (T. Bădulescu) stătea în banca întâi, în fața mea. Îi vedeam 
mișcările, îi auzeam șoaptele pline de ironie la adresa profesorilor care 
le meritau. Scurte, precis plasate. Profesorului de matematică, în 
vârstă, care explica după notițe (N. Dumitrescu-n.n.), îi încurca foile. 
Căci le punea pe pupitrul lui Mircea. Sau îi ascundea câte o filă. Și tot 
Mircea i-o găsea, pe sub o bancă, spre fericirea profesorului scăpat de 
încurcătură."43 

La 27 octombrie 1939 elevului Mircea T. Bădulescu i s-a întocmit 
Foaia matricolă, document prim la Memoriul personal, care îl va însoți 
în întreaga sa carieră militară, data fiind menţionată expres. În Foaia 
matricolă erau consemante: numele și prenumele, naționalitatea ro- 
mână, religia creștină ortodoxă, data și locul nașterii, prenumele părin- 
ților, Teodor și Sofia, ultimul domiciliu: Buzău, str. Dimitrie Strurdza 
nr.26.44 O rubrică specială preciza semnalmentele, astiel: talia- 
mijlocie; ochii-albașitri; părul-negru; nasul-potrivit; bărbia-rotundă; gura 
-potrivită; semne pariculare -o aluniţă în parte dreaptă a bărbiei.45 Se 
mai preciza distinct (ulterior): „Depus jurământ, 3 dec.1939 / p(roces) 
v(erbal) nr.1 / 1939 // Cat.Esc.Il Elevi / Cpt. T(itus) Ceaușu."46 

Festivitatea depunerii Jurământului a fost somptuoasă, pe măsura 
evenimetului. Data de 3 decembrie 1939 a fost într-o duminică. Toată 
ziua de sâmbătă 2 decembrie 1939 a fost consacrată pregătirilor, până 
la epuizarea fizică a elevilor: repetiţia generală, cu fanfara, pentru 
primirea ministrului Aerului și Marinei, generalul adjutant Paul 
Teodorescu; defilarea „ca la carte” a escadrilelor de elevi, cu Drapelul 
Școlii în frunte; curăţenie „farmacie” în sălile de clasă, în dormitoare și 
pe sectoarele fiecărei secţii; curățirea „lună” a armamentului individual; 
aranjarea și călcarea ținutei de oraș cu care se defila, plus baia săptă- 
mânală la Spitalul Militar Central. Seara, după stingere, nimănui nu 
i-a mai ars de șotii (mutarea paturilor cu cei care dorm adânc, mustăţi 
cu cărbune sub nas etc.), au adormit cu toții buștean, inclusiv plantoa- 
nele picau de somn... 

Jurământul s-a depus în fața preotului și a comandantului Escadri- 
lei de elevi anul |, căpitan aviator Titus Ceaușu. La secţia a Ill-a 
(Diviziunea C), alături de comandantul escadrilei de elevi era prezent 
și comandantul secţiei, sublocotenetul Iliescu Gh. Petru, provenit din 
infanterie, un admirabil instructor, ulterior confirmat în Aeronautică.47 
Textul Jurământului depus a fost: 

„Pe Dumnezeul Nostru cel Atotputernic, 
Jur credință Majestății Sale Regelui Carol al II-lea şi 
supunere legilor și îndatoririlor militare atât în timp de 
pace cât și în timp de război. 
Așa să-mi ajute Dumnezeu!” 
A semnat apoi fiecare în Foaia matricolă pentru Jurământ.48 
Au rostiti apoi scurte cuvântări comandantul Școlii, căpitan coman- 
dor Gheorghe Davidescu, comandorul aviator Emanoil lonescu, care îl 
însoțea pe ministrul Aerului și Marinei, generalul adjutant Paul Teodo- 
rescu, apoi, la urmă, și acesta. Fiecare dintre cei care au vorbit a ţinut, 
în mod firesc, să îi felicite pe elevii din anul întâi care au depus 
Jurământul, întrucât acest moment este „sfânt în viața fiecărui bărbat 
devenit militar (căpitan-comandorul aviator Gh. Davidescu)”, abordând 
apoi teme la ordinea zilei: războiul în Europa, amenințările asupra sta- 
tului român, grija pentru apărarea Țării ș.a.49 „Evident, atât pe gener- 
alul Paul Teodorescu cât și pe comandorul aviator Emanoil lonescu îi 
vedeam pentru prima dată. Atunci nici nu bănuiam că doar peste doi 
ani, pe front, și până la sfârșitul războiului aveam să-l văd și să-l întâl- 
nesc atât de des pe Pipiţu (porecla renumită în Aeronautică a coman- 
dorului aviator, ulterior general aviator Emanoil M. lonescu), care ne 
era șef superior, comandantul Corpului Aerian Român, un om de toată 
isprava căruia aviatorii și Aviația Română îi datorează enorm, cu toate 
că unii l-au condamnat verbal că a intrat în guvernul Petru Groza la 6 
martie 1945 ca subsecretar de Stat al Aerului. A intrat fiindcă i s-a 
cerut, nu fiindcă a voit el. La data aceea se afla pe frontul de Vest, la 
Miskolc, unde era comandamentul Corpului 1 Aerian Român. 
Generalul Paul Teodorescu, un om integru, susținător devotat al 
Regelul Carol al II-lea, a demisionat odată cu venirea generalului lon 
Antonescu la conducerea statului român. L-am mai văzut după război, 
prin anii '60 și ulterior. A murit în ianuarie 1981 la peste 90 de ani, fiind 
înmormântat la Mănăstirea Dintr-un Lemn, Vâlcea."50 
După vacanţa de Crăciun 1939 elevii nu au avut practic răgazul să 
constate, intraţi în anul 1940, cum deja au ajuns în primăvară, venită 
destul de devreme în acel an, chiar de pe la începutul lunii martie. La 
clasă, dascălii nu se grăbeau cu desfășurarea programei de învăţă- 
mânt, în schimb caietele cu notițe se umpleau văzând cu ochii, unul 
după celălalt. Când vreunul din elevi, fie obosea, fie visa privind către 
cadrul însorit al ferestrei, vocea celui de la catedră, explicând o planșă 
complicată cu funcţionarea unui motor de avion cu 12 cilindri în V și 

răcirea cu lichid, îl atenţiona fără menajamente: „Scrie elev, scrie că la 
examen tot pe pereţi o să te uiţi!”51 Că elevii așteptau cu nerăbdare 
practica de zbor, care avea să vină abia în luna aprilie, după exa- 
menele teoretice, și asta era adevărat. Profesorii știau dintr-o expe- 
riență veche acest fapt, de aceea nu le lăsa nici o clipă de reverie în 
timpul orelor la clasă, dimineaţa, cât și după amiaza, fie la studiul indi- 
vidual (i se spunea și meditaţie), fie la sălile de specialitate, după cum 
erau orânduiți prin program. Pentru că, în conformitate cu programul 
Școlii, de dimineaţa de la deșteptare și până seara la stingere, în afara 
celor nouăzeci de minute după masa de prânz, timp liber practic nu 
era, la dispoziția fiecăruia, cel puţin acum în anul întâi, când elevii erau 
consideraţi tacit sau nu „boboci”.52 

Cele aproape două săptămâni cât au durat lucrările speciale scrise 
și orale la Algebră superioară, Mecanica generală, Aerodinamică, 
Instrumente de bord, Tir aerian, Navigaţie aeriană și Forțe aeriene, în 
total șapte discipline de învățământ, au trecut incredibil de repede, 
nefiind situaţii „critice” (restanţieri) la diviziunile A, B și C ale anului 
întâi elevi. Între timp, aerodromul Otopeni, bogat la acea dată în felu- 
rite băltoace, se zvânta pentru atât de așteptata practică de zbor a 
elevilor, începând cu 1 aprilie 1940.53 

Dăm mai jos situaţia școlară a elevului Bădulescu T. Mircea, pe 
anul școlar 1939-1940, cu notele parţiale și mediile obţinute, pe disci- 
pline de învățământ, fără a preciza coeficientul multiplicator și produsul 
acestuia cu media parțială, astfel:54 


Denumirea cursului Note Medii 
Anul |, 1939-1940 parţiale parţiale 

Algebra superioară 5,6,4,5 5,00 
Analiză matematică 6,7 6,50 
Mecanică generală 7,7,7,5,6 6,40 
Limba germană 7,8 7,50 
Limba franceză 8 8,00 
Tehnologia materialelor 7 7,00 
Aerodinamică 6,8,8,1 5,75 
Construcţii avioane 10,10 10,00 
Instrumente de bord 9,8,7 8,00 
Tir aerian 5,5,6,4 5,00 
Navigaţie aeriană 7,79 7,66 
Meteorologie aeronautică 9,8 8,50 

Motoare de aviație 8,8 8,00 
Apărarea contra aeronavelor| 9 9,00 
Forțe aeriene 7,7,9,8,7,8,8 | 7,71 

Tactica infanteriei 7,6,8 7,00 
Tactica artileriei 7,8 7,50 
Tactica caveleriei 77 7,00 
Tactica armei chimice 8 8,00 
Organizarea terenului 9,7 8,00 
Topografia și utilizare hărţi 7,7 7,00 
Scripte și corespond. milit. 7,7 7,00 
Instrucție militară 7 7,00 
Purtare 6,6,6 6,00 
Rânduiala și curăţenia 7 7,00 
Aptitudini speciale 777 7,00 


Acest palmares de note și medii (22 discipline de învățământ cotate 
individual, iar ultimele 4 discipline cotate colectiv pe secţii, escadrile și 
șoală) ale elevului Bădulescu T. Mircea s-au finalizat în următoarea 
situație centralizatoare: 

-Media de promovare: 7,35 

-Clasificat al 29 din 105.55 

Se poate spune că elevul Mircea T. Bădulescu a obţinut în anul 
școlar 1939-1940 un rezultat final deosebit, dovedind, între altele, felul 
ales al său, matur, de a aborda activitatea de învățământ, deprindere 
de excepţie dobândită în acest sens în anii 1930-1938 la Liceul de 
băieţi „B.P. Hasdeu” din Buzău. Când, în vară, după practica de zbor 
și încheierea anului de învățământ li s-au anunţat mediile de pro- 
movare în anul doi de studii și clasificaţia realizată de fiecare, bănuim 
că elevul Mircea T. Bădulescu s-a bucurat sincer. „În clasa sa (divi- 
ziunea C) era printre cei mai buni. Pe primul loc se situa elevul Pâslaru 
V. Vasile, care a absolvit Școala ca șef de promoție, dar, din păcate, 
între ofițerii aviatori nenaviganți. El urma în paralel cursurile la 
Politehnică, devenind inginer, și avea și un oarecare defect de vorbire, 
altfel un om de o inteligenţă sclipitoare, aproape ieșită din comun. El 
era şeful clasei (diviziunea C), dar cel care făcea toate oficiile în locul 
său era elevul Stoian Dan, care era la fel de bun la învăţătură, s-a 
clasificat pe locul zece la absolvirea Școlii, în plus era extrem de ener- 
gic, ager în toate împrejurările, cu dicţie bună când comanda la 
instrucţia de front. A făcut războiului la Grupul 5 Bombardament Greu 


7i 


şi a scris o carte superbă despre acest Grup. În mod practic el era lide- 
rul informal al diviziei C, fiind și absolvent al Liceului militar din lași. Era 
un pui de moldovean, scund ca statură, calm din cale afară, bun la 
suflet, coleg și prieten deosebit. Nu era invidios și în orice moment era 
dispus pentru a-și ajuta colegii. A făcut războiul și în Est și în Vest, fiind 
scos din armată în anul 1951, cu aceeași nenorocită literă f. a art.40 
din Statutul Corpului Ofiţerilor, intrucât provenea dintr-o familie „mic 
burgheză” și luptase „la bombardament” pe frontul de Est.”56 

Să notăm între altele, că disciplina de învățământ Aptitudini speci- 
ale, la care se acordau note „pe Școală”, viza o multitudine de aspecte, 
unele știute de elevi, altele nu, între care: conduita generală ca viitor 
ofițer aviator, unde aceștia erau, la acea dată, parte din elita Armatei; 
spiritul de colegialitate, de grup sau „spiritul de corp”, cum se spunea 
atunci; dragoste pentru aviație, pasiunea cunoașterii „secretelor aces- 
teia; educaţia civică, națională, românească ș.a.m.d.57 Este drept, 
notele la această disciplină, mai mult comportamentală decât de cu- 
noștinţe științifice, deși individualizate, erau doar „orientative” asupra 
elevului în cauză și evident, subiective, cu tot efortul șefilor direcţi (de 
secţie, de escadrilă), care le acordau, de a fi obiectivizate.58 

Deja la 31 martie 1940 elevii anului întâi erau instalaţi pe aerodro- 
mul Otopeni, în cabanele de acolo, pentru practica de zbor, care va 
dura mai bine de șase luni, până vineri 6 octombrie 1940 când au ple- 
cat în vacanţă, timp de douăzeci de zile. „Șase luni de zbor aproape 
zilnic! Un program destul de încărcat dar care a trecut ca un vis! Am 
trăit în aceste șase luni o experienţă de viaţă unică în felul ei. Bravii 
noștri instructori de zbor, căci nu le pot spune decât bravi, adevărați 
eroi, au muncit cu fiecare în parte zi de zi și ne-au scos la simplă 
comandă mai întâi pe superbul avion de școală Fleet F10G, apoi pe 
Potez XXV. Ştiţi ce înseamnă să zbori în simplă comandă? Să simți 
avionul cum, sub tine, ascultă comenzile tale, face viraje line, urcă, 
coboară, e adus la aterizare ca o pasăre ce se așează din zbor pe 
pământ? Așa ceva, bucuria sufletească ce te cuprinde și aproape îţi ia 
minţile de atâta beatitudine este realmente greu de descris. Chiar dacă 
în timp uiţi, și uiţi detaliile acelor prime zboruri în simplă comandă, 
rămâne în suflet și în amintire un fel de dulceaţă fără seamăn, de 
nedescris. Să știți că această stare sufletească deosobită am trăit-o 
fiecare dintre noi, nu numai eu. Şi Gicu Bădulescu, și Pasăre și Cornel 
(Constantinescu) și Anastasescu, asta ca să mă refer la colegii 
buzoieni, care în adolescenţa noastră am văzut atâtea și atâtea avioa- 

ne decolând și aterizând. De aceea am zis și zic: instructorii noștri de 
zbor, în comportamentul lor simplu, uluitor de firesc, au fost niște eroi, 
ne-au învăţat, cu răbdare diabolică, să stăpânim un avion. Să îl 
decolăm, să îl zburăm și, mai ales, să îl aterizăm. Căci aterizarea e 
totul, la urma urmei, în aviaţie. Da, Gicu Bădulescu avea un calm fan- 
tastic, ca şi mine. Îl ţin mai bine minte de la Gimbav, unde am făcut 
punct de zbor în comun, ba chiar am zburat împreună. Căci atât pe 
Otopeni, cât și la Ghimbav, eram împărţiţi pe puncte de zbor, câte 
circa zece elevi, cu unu-doi instructori de zbor pe punctul de zbor. De 
multe ori, instructorul de zbor ateriza câte un elev și fără nici un fel de 
pauză o lua de la capăt cu un altul. Și asta circa șase-opt ore pe zi. 
Adevăraţi eroi! Lor le mulțumesc că am ajuns aviator. În memoria lor, 
nu odată creștinește mă închin.”59 

Atunci, pe aerodromul Otopeni elevilor li s-a dat un fel de registru, 
numit Carnet de zbor, fiind obligat fiecare să îl numeroteze filă cu filă 
„ca la armată”, în dreapta sus, cu cerneală neagră, și să scrie numele 
și prenumele cu inițiala tatălui pe coperta din carton duplex. Li s-a 
explicat din nou (luaseră cunoștință de aceasta la cursul Scripte și 
corespondenţă militară) că nu au voie să rupă file din Carnet, să-l com- 
pleteze ingrijit, zilnic, și să-l păstreze „ca ochii din cap”, toată viaţa, 
întrucât este „document oficial”, care „te arată cine ești."60 

În vâltoarea vremurilor, ca prin minune, Carnetul de zbor al căpi- 
tanului aviator Mircea T. Bădulescu s-a păstrat în bune condițiuni și se 
află în prezent în arhiva familiei. Este un document de mare valoare 
istorică pentru activitatea de aviator a titularului .61 Pe coperta din car- 
ton, aflăm următorul înscris: „Elev: 1.X.1939 / Adjutant maj. 10.V.1940 
/ Sit. av. 10.V.1941 / Lt. av. 23.11l.1944 / Cpt. av. 16.1X.1944 // BĂDU- 
LESCU T. MIRCEA GH."62 Evident, datele menţionate au fost comple- 
tate ulterior. Timp de zece ani (1940-1950) acest Carnet de zbor a fost 
purtat de Mircea T. Bădulescu împreună cu obiectele sale personale 
atât pe frontul de Est cât și pe frontul de Vest, precum și după război 
până când în aprilie 1950 a fost oprit de la zbor. Scrisul delicat al lui 
Mircea T. Bădulescu, împreună cu ștampilele de rigoare aplicate peste 
semnătura olografă a șefilor săi, atestă autenticitatea acestui docu- 
ment, fără de care, în adevăr, un pilot, mai ales un pilot de război, nu 
poate demonstra „cine este”.63 

Duminică, 1 aprilie 1940, elevul Mircea T. Bădulescu a efectuat 
primul zbor din viața sa. Un zbor numit „de aclimatizare”, cu avionul 
Fleet F10G nr.187, timp de zece minute la înălțimea de 200 metri, 

instructor de zbor: adjutant aviator Răutzoiu.54 Cum va fi reacţionat 
elevul Mircea T. Bădulescu în această împrejurare unică în felul ei? 
Din păcate nu știm, nu avem nici un fel de mărturie scrisă sau orală. În 
mod sigur, absolut normal: cu bucurie, cu entuziasm, cu acea dulceaţă 
în suflet specifică unor satisfacţii noi. În pofida faptului că Mircea T. 
Bădulescu (avea deja 22 de ani împliniţi la 1 noiembrie 1939) fusese 
marcat în adolescenţa sa de multe vicisitudini, știa să se bucure, adică 
să reacționeze firesc, tinerește, în faţa noilor descoperiri. Descoperea 
că zboară, că poate să zboare, că avionul zboară!65 

A urmat apoi o perioadă asiduă de zbor, cu circa patru zile de zbor 
pe săptămână. Astfel, în luna aprilie 1940 a totalizat 14 zile de zbor, în 
dublă comandă, cu șase ore și treizeci de minute, cu 33 de aterizări, 
instructor de zbor fiind adjutantul șef lvănescu.55 Până la 13 iunie 1940 
elevul Mircea T. Bădulescu a totalizat 34 zile de zbor, cu 139 aterizări, 
din care 30 efectuate de instructor și 109 aterizări efectuate sub supra- 
vegherea instructorului, în dublă comandă. Printre instructorii de zbor, 
câţiva din Misiunea italiană aflată pe aerodromul Otopeni: căpitanul 
Meille, sergentul major Dussa Giovani, sergentul Giovani Manzi.57 Ca 
urmare, la 13 iunie 1940, comandantul Escadrilei 4 Pilotaj, căpitanul 
aviator Traian A. Gavriliu nota în Carnetul de zbor al elevului Mircea T. 
Bădulescu cea dintâi izbândă a noului învățăcel în zbor aviatic: „Astăzi 
13.VI.'940 după 109 duble comenzi în 19 ore și 45 minute elevul 
(Mircea T. Bădulescu-n.n.) a trecut la simplă comandă pe avion Fleet 
F1OG'58 A semnat și a pus ștampila rotundă cu legenda: „România. 
Școala Ofiţeri av. Regele Carol II / Escadrila 4 Pilotaj”69 

Pentru ca luni, 25 iunie 1940, după un zbor în dublă comandă, timp 
de douăzeci de minute, cu trei aterizări, instructor fiind adjutantul avi- 
ator Ispas, elevul Mircea T. Bădulescu să realizeze „minunea” mult 
visată de el și de toți colegii săi: simpla comandă-cu avionul Fleet 
F10G nr.190, timp de 65 minute, la înălțimea de 150 metri, cu 13 ate- 
rizări.70 La ultima aterizare, a 13-a, fără a fi cu ghinion, colegii de la 
punctul de zbor i-au pregătit tradiționalul „pat” cu scaieţi (în lipsa lor, cu 
diferite vreascuri și ierburi uscate închipuind scaieţii) l-au înșfăcat de 
braţe și de picioare și după ce l-au legănat deasupra vreascurilor l-au 
azvâlrlit în sus pentru ca să cadă cât mai exact pe mormanul de uscă- 
turi... Strigătele de bucurie ale colegilor nu conteneau, în chip firesc. 
Adunat de pe vreascuri, noul „botezat” cu adevărat în tainele zborului 
a fost strâns în braţe de i-au trosnit oasele de către toți colegii de la 
punctul de zbor. Așa ceva nu se uită! Așa ceva este unic! De trata- 

mentul acesta a beneficiat fiecare dintre noii veniți în lumea atât de 
captivantă și grea a piloților aviatori.71 

În ziua următoare, marţi, 26 iunie 1940, elevul Mircea T. Bădulescu 
a efectuat cu același avion Fleet F10G nr.190, timp de 60 minute, de 
la înălțimea de 150 metri nu mai puţin de 15 aterizări în simplă 
comandă, apoi un zbor în dublă comandă, timp de 25 minute cu două 
aterizări, instructor de zbor fiind același adjutant aviator Ispas, care 
l-a scos la simplă.72 Probabil că „Meșterului” nu i-a plăcut ceva de la 
obligat să aterizeze de 15 ori pe durata unei singure ore, adică la 
fiecare patru minute sau pur și simplu să își întipărească bine în minte 
manevrele pentru o aterizare perfectă. În adevăr, aterizarea rămâne 
„secretul” fiecărui zbor! Un fost instructor de zbor, timp de opt ani, 
1928-1936, la Școala de Pilotaj de la Tecuci, locotenetul aviator Mihail 
Pavlovschi (din 1992, general aviator), care zbura câte opt și zece ore 
pe zi în dublă comandă, afirma în carte sa scrisă la 95 de ani: „Zborul 
în dublă comandă cu elevii este total diferit de zborul de unul singur. 
Într-un zbor în jurul aerodromului, aterizarea este cea mai grea. Întâi, 
după al 4-lea viraj, trebuie să apreciezi corect momentul de reducerea 
motorului pentru pantă și apoi pentru palier, ușor, fără să simţi atin- 
gerea pământului. În aceasta constă toată munca grea a instructorului 
pentru formarea unui pilot, ca să aibă viaţă lungă în siguranţa zboru- 
lui, de care TU (instructorul de zbor-n.n.) ești răspunzător."73 Distinsul 
general se confesa, între altele: „A zbura este știință, dar mai mult artă. 
Trebuie să simţi avionul, să simţi zborul... N-ai acest simţ, această artă 
de a aprecia tot ceea ce este în jurul tău, este mai bine să practici altă 
meserie! Meseria de aviator pilot nu numai că este extrem de grea, cu 
enorm de multe privaţiuni, dar ea te alege pe tine, nu tu pe ea. De 
aceea, când instructorul de zbor te scoate la simplă își asumă o mare 
răspundere. Răspunderea lui este să-ţi dea brevet pentru viață, nu 
pentru moarte."74 

Între timp s-au petrecut lucruri grave pentru Țară, aflate la Otopeni 
cu vădită îngrijorare, în chiar zilele ce au urmat evenimentelor. La 26 
și 28 iunie 1940, ultimatum-urile guvernului sovietic prin care ni s-a 
răpit nordul Bucovinei și Basarabiei. Marţi, 3 iulie 1940 clopotele tutu- 
ror bisericilor au umplut văzduhul cu dangătul lor îndurerat. În amiaza 
zilei s-a păstrat un moment de reculegere pentru provinciile românești 
Basarabia și Bucovina de nord ocupate de trupele Armatei Roșii... Era 
limpede că vremurile au ajuns să fie foarte grele, amenințările asupra 
României au devenit faptă! În săptămâna după 28 iunie 1940 câteva 

zile nu s-a mai zburat. Îngrijorarea se citea pe chipul fiecăruia. Elevii 
au fost sfătuiţi să își vadă de treburile lor, de soarta Țării are cine să 
se ocupe.75 Apoi, în lunile iulie și august s-a zburat intens, cu două și 
trei ieșiri avion pe zi de fiecare elev, inclusiv în zilele de duminică. Ca 
urmare, același comandant al Escadrilei 4 Pilotaj, căpitanul aviator 
Traian A. Gavriliu semna și aplica ștampila în Carnetul de zbor al ele- 
vului Mircea T. Bădulescu, sub următoarea consemnare: „La 
28.VIII.'940 elevul a terminat avionul școală Fleet F10G după 40,55 
ore în dublă comandă cu 213 aterisaje; 22,30 ore în simplă comandă 
cu 130 aterisaje”76 

Acest bogat palmares avea, dincolo de laconismul cifrelor (343 ate- 
risaje!), începând cu 8 iulie 1940, un efort considerabil atât din partea 
elevului cât și, poate, mai ales, din partea instructorilor de zbor, de 
data aceasta numai ofiţeri: locotenent aviator Stănescu Gh. Valentin, 
locotenent aviator Teodoru T. C-tin77, controlul în zbor fiind executat 
de căpitanul aviator Popârda Gh. Vasile.78 Zborul în dublă comandă cu 
locotenentul Stănescu Valentin a vizat în principal execuţia maniabi- 
lităţilor, cu urcare până la 1500 metri înălţime și execuţia unor viraje (în 
spirală) cât mai strânse, corecte. Apoi, toate aceste elemente de 
exercițiu, în simplă comandă, iar în dublă comandă ș.a.m.d., timp de 
cinsprezece zile de zbor, cu câte două-trei ieșiri avion pe zi și peste 
șasezeci de aterizări în totalul celor cinsprezece zile de zbor din luna 
iulie 1940. Programul de zbor cu locotenentul aviator Teodoru Con- 
stantin a vizat gama de acrobație aeriană atât de necesară unui pilot 
de război: looping, immelmann, răsturnare, ranversare etc., precum și 
exerciţii de rezistenţă la/până la 2500 metri, în mod gradat, cu durata 
de circa două ore de zbor fără aterizare.79 „Acrobaţia aeriană, numită 
prescurtat „gama” de la gama de acrobație aeriană posibilă în zbor ne 
plăcea foarte mult, deși era istovotoate ca efort psihic. | se mai zicea 
și „circ”, întrucât, privite de la sol, evoluţiile aeriene erau spectaculoa- 
se, emoționante, superbe... La școala de la Nicolaev, în 1943, când 
am fost brevetaţi pe avionul de bombardament în picaj Junkers Ju.87 
„Stuka”, instructorul de zbor, un neamţ tare simpatic, îi ziceam Toni, lo- 
cotenentul Anton Andorier făcea asta cu noi tot timpul, „circ”, el zicea 
„țircus”. S-a dovedit atunci valoarea deosebită a instructorilor de zbor 
din Școala de Ofițeri Aviaţie sau de la Centrul de perfecționare de la 
Ghimbav. Nu știi acobaţie aeriană la perfecţie, ca pilot de război, ești mort!”80 

Așadar, la 28 august 1940 elevul Bădulescu T. Mircea a încheiat 
programul de zbor complet pe avionul de școală și antrenament Fleet 

F10G. În mod practic, nu a fost elev care să nu iubească „la nebunie” 
acest avion pentru fineţea cu care zbura și răspundea la comenzi... O 
adevărată „prima dragoste” care nu se uită niciodată! A urmat în luna 
septembrie 1940 zborul pe avionul Potez XXV, cu instructor de zbor 
locotenentul aviator Stănescu Valentin, iar controlul, în dublă 
comandă, efectuat de căpitanul aviator Gavriliu Traian, comandantul 
Escadrilei 4 Pilotaj. Pentru ca la sfârșitul lunii septembrie și începutul 
lunii octombrie 1940, mai multe duble comenzi cu avionul /.A.R.27. La 
4 octombrie 1940, căpitanul aviator Gavriliu Traian consemna în 
Carnetul de zbor al elevului Mircea T. Bădulescu: „Se certifică de noi 
că elevul a zburat în escadrila II-a instrucţie: 5,20 ore pe avionul Potez 
XXV, din care 1,35 ore cu 20 aterisaje în dublă comanadă și 3,45 ore 
cu 47 aterisaje în simplă comandă; 1,10 ore cu 14 aterisaje în dublă 
comandă pe avion /.A.R.2781 

Cu aceasta se încheia un an școlar rodnic ca activitate profesională, 
trist ca evenimente politice naţionale și internaţionale. Când, la 30 
august 1940 se semna la Viena cedarea nordului Transilvaniei și încor- 
porarea acestui teritoriu în statul ungar, cu sprijinul Germaniei, elevul 
Mircea T. Bădulescu tocmai terminase programul de zbor pe avionul 
Fleet F10G şi începuse, în acea zi fatidică, zborul pe avionul Potez XXV 
nr.202 cu 9 aterizări în doar 35 minute, avându-l ca instructor de zbor 
pe locotenentul aviator Valentin Stănescu.82 Peste patru ani, în sep- 
tembrie 1944, locotenentul aviator Mircea T. Bădulescu lupta cu avionul 
de bombardament în picaj Junkers Ju.87 „Stuka” pentru eliberarea 
Transilvaniei, săvârşind fapte de eroism militar memorabile... 

Cât timp au fost evenimentele din jurul datei de 6 septembrie 1940- 
abdicarea Regelui Carol al II-lea, revenirea pe tron a Regelui Mihai |, 
generalul lon Antonescu devenit Conducător al Statului Român-, în 
chip evident, pe aerodromul Otopeni nu s-a zburat, îngrijorarea 
cuprinsese deopotrivă pe instructorii de zbor, cât și pe elevi. Dar au 
fost și puncte de speranţă. „Ascultam la radio știrile, citeam prin ziare 
cuvinte de îmbărbătare.”83 Apoi, activitatea de zbor a cuprins în iureșul 
ei pe fiecare. În fond, asta era, acum, treaba lor, să înveţe să zboare 
cât mai bine, perfect! Când, la începutul lunii octombrie 1940 progra- 
mul de zbor s-a încheiat, nici nu-și dădeau seama cum au trecut așa 
de repede cele șase luni de practică, peste 180 de zile! Număra 
fiecare câte zile a zburat, câte ore „a stat în aer”, câte aterizări a efec- 
tuat...Apoi, plecarea în vacanţă i-a bucurat pe fiecare. „În tren, spre 
casă, noi buzoienii nu aveam altceva de discutat decât grozăviile 

noastre în simplă comandă! Eram de acuma simpliști? Eram. Zburam? 
Zburam. Ce altă fericire era mai mare decât aceasta!”84 

Reveniţi din vacanţă, elevii au intrat iar în iureșul activităţilor 
cazone, specifice. Dar, spre mirarea lor, lunile de la cumpăna anilor 
1940/1941 au trecut repede, mai ales că o serie de evenimente au 
sacadat ritmul normal. Cutremurul de pământ din noaptea de 9/10 
noiembrie 1940, ora 3.30, a afectat grav clădirea Școlii, dormitoarele 
îndeosebi, care erau la ultimul etaj. Apoi, scara principală de urcare la 
etajul întâi s-a prăbușit. Spaima fiecăruia dintre elevi a fost firească. 
Peste nici douăzeci de zile, moartea năpraznică a savantului istoric 
Nicolae lorga a zguduit conștiințele. „Nimeni nu se aștepta la o astfel 
de crimă. În liceu citeam din cărţile sale, cei pasionaţi de istorie mai 
mult, alţii mai puţin. Toată lumea știa despre el că fusese profesor și 
sfetnic al Regelui Carol al II-lea.”85 În ianuarie 1941 acţiunea legiona- 
rilor a fost, de asemenea, zguduitoare, dar în alt plan. Răspunzând 
chestionarului, în Autobiografia sa, redactată la 12 aprilie 1951, deci 
peste zece ani și în alte condiţii social-istorice, căpitanul aviator Mircea 
T. Bădulescu consemna: „Desfășurarea evenimentelor politice și 
mișcarea legionară în perioada premergătoare războiului am privit-o 
sub prisma și influenţa educaţiei burgheze. Consideram juste pregăti- 
rile de război și acţiunile guvernelor de atunci, filo-germane. Din 1939 
eram elev în Școala militară și venirea la conducere a guvernului 
legionar (14 septembrie 1940-n.n.), precum și rebeliunea din 1941 (21- 
23 ianuarie-n.n.) nu am privit-o cu încredere. De altfel, în Școală eram 
învăţaţi cam în același fel; eram ţinuţi departe de orice fel de activitate 
politică, și mi se părea oarecum indiferent cine este la conducere. În 
timpul rebeliunii am fost ţinuţi în Școală, unde nu s-a produs nici o 
mișcare. Școala, prin elevi, a participat la paza șoselei București- 
Militari (azi bulevardul luliu Maniu-n.n.) pentru a opri pe legionarii care 
vroiau să fugă. Nu am rude legionari. În perioada dezvoltării lor, 1939- 
1941, fiind în Șc(oala) militară și neavând legături în afara cazărmii.”86 

Abia la data de 30 aprilie 1941 elevul Mircea T. Bădulescu efectua 
primul zbor pe aerodromul Otopeni în acel an, pe avionul /.A.R.27 
nr.25, instructor de zbor fiind locotenentul aviator Valentin Stănescu.87 
Dar până atunci, trei luni intense de activitate școlară, cu luna aprilie 
1941, rezervată, în principal, examenelor de absolvire, cu lucrări scrise 
și probe orale. Ca urmare, situația școlară pe anul doi de studii, 1940- 
1941, a elevului adjutant major (de la 10 mai 1940) Mircea T. Bădules- 
cu se prezenta ca în tabelul alăturat.88 

Denumirea cursului Note Medii 
Anul II, 1940-1941 parţiale parţiale 

Rezistenţa materialelor 5,7 6,00 
Fizico-Chimice 7 7,00 
Limba germană 8,7 7,50 
Limba franceză 8 8,00 
Infrastructura aeronautică | 8 8,00 
Aerostatică 8 8,00 
Foto-Aeriană 7 7,00 
Radio-electricitate 7 7,00 
Instrumente de bord 7,50 7,50 
Bombardament aerian 5 5,00 
Tir aerian 9,9 9,00 
Navigaţie aeriană 7,8,5 6,66 
Meteorologie aeronautică 8,9 8,50 
Motoare de aviație 9,8 8,50 
Forțe aeriene 6,7 6,50 
Tactica generală și servicii] 7 7,00 
Legături și transmisiuni 5,7 6,00 
Tragerile artileriei 7 7,00 
Explozivi și balistică 7 7,00 
Geografie militară 7 7,00 
Topografie și hărţi 7,50;8 7,75 
Conferinţe de ed. militară 9 9,00 
Instrucție militară 8 8,00 
Regulamente 8,8 8,00 
Aptitudini speciale 8 8,00 


Ca urmare, situația centralizatoare la sfârșitul anului doi de studii se 
prezenta pentru elevul Mircea T. Bădulescu astfel: 

-Media de promovare: 7,37 

-Clasificat al 60 din 113.89 

Pentru ca situația examenului de absolvire al Școlii să se prezinte 
astfel: 


Grupa | | II Media 
Lucrări scrise 5| 8 | 8,50| 7,17 
Oral 8 7 - 7,50 
Probe practice 7 7,00 

Media examenului a fost media aritmetică a celor trei medii: 7,22.90 

Situaţia generală la terminarea Școlii de Ofiţeri Aviaţie a elevului 
Mircea T. Bădulescu a inclus: 

-Media de promovare care a fost media aritmetică a mediilor de 
absolvire a celor doi ani de studii: 7,36; 

-Media generală de absolvire a Şcolii care a fost calculată după for- 
mula: Media de promovarex2+Media examenului supra 3. A rezultat: 
7,31. 

Ca urmare, clasificaţia a fost: al 57 din 113,91 ceea ce desemna un 
rezultat bun, mediu, constant în pregătire, cu dozarea echilibrată a 
eforturilor. De fapt, aprecierile comandantului Școlii, comandorul avia- 
tor Gh. Davidescu în Foaia de note a elevului Mircea T. Bădulescu 
aveau să fie pe măsură, astfel: „Cunoştinţe profesionale bune; mun- 
cește cu drag pentru a le completa. / Disciplinat, cinstit, cu simţul da- 
toriei dezvoltat. / Bun executant și comandant. / La zbor a dat rezulta- 
te bune. / Uşor îndrumat poate doveni un element util armei. / Clasifi- 
cat al 57 între 113.92 

Era aceasta cea dintâi caracterizare a elevului Mircea T. Bădulescu 
din viaţa sa de pilot militar. Din păcate, nu știm dacă a cunoscut-o ad /it- 
eram vreodată; de regulă, astfel de „monitorizări” erau pentru știința șe- 
filor și comandanților din structurile militare ulterioare, unde va activa cel 
astfel caracterizat. Mai precizăm că în aceeași Foaie personală de note 
a elevului Mircea T. Bădulescu erau consemnate aprecierile comandan- 
tului său de escadrilă, căpitanul aviator Titus Ceaușu, astfel:93 


Temperament | Temperament sanguin; cu mult sânge rece. 


Cunoştinţe Cu o frumoasă cultură generală. Bine pregătit din 
punct de vedere profesional. 


Înfăţișare plăcută. Fizicul bine conformat și sănătos. 
Aptitudini Foarte rezistent. Hotărât. Cu multă voinţă și iniţiativă. 
Cu multă putere de muncă și perseverent. 

Inteligent, cu judecata clară. 


Bine educat și disciplinat. Foarte bun comandant. 
Educaţie Cu simţul onoarei și curajul răspunderii. Leal și demn. 
Modest și cumpătat. Execută la timp ordinele primite. 


Instrucția A arătat mult interes la instrucţie și și-a însușit cu- 
practică noștințele necesare gradului (de sublocotenent-n.n.) 

Precizăm că nu avem nici un motiv să ne îndoim de caracterizarea 
făcută de comandantul Școlii, precum și de cea a comandantului 
escadrilei de elevi asupra elevului (deja sublocotenentului aviator) 
Mircea T. Bădulescu, la finele celor doi ani de studii. După cum nu ne 
vom îndoi de caracterizările efectuate de șefii și comandanții săi în anii 
ce au urmat, îndeosebi în anii războiului. Oamenii cu care Mircea T. 
Bădulescu a intrat în contact erau oameni culţi, maturi, cu calități 
umane și militare alese. Când căpitanul aviator Titus Ceaușu consem- 
na „Cu o frumoasă cultură generală”, exprimare ce o vom regăsi și la 
alţi comandanţi în anii următori, implicit se califica -sperăm să nu 
forțăm, speculativ, situaţia- marea valoare a dascălilor din Liceul „B.P. 
Hasdeu”, care au sădit în fiecare dintre elevi sămânţa rodnică a setei 
pentru cultură; ca în pilda biblică a Semănătorului, totul a depins de 
pământul fertil sau nu, unde sămânţa a căzut.94 

Festivitatea pentru înălțarea la gradul de sublocotenet s-a con- 
sumat în dimineaţa zilei de 10 mai 1941 -Ziua Naţională a Regatului 
României, cu frământarea specifică, timp de aproape cinci zile pre- 
mergătoare: echiparea cu noua ţinută de ofiţer și ajustarea acesteia pe 
fiecare, cu tresa de sublocotenent pe epolet; exerciţii pentru defilarea 
promoției; fotografia-portret pentru Memoriul personal etc. Fiecare își 
avea bucuriile și emoţiile specifice. Mulţumirea că o etapă distinctă în 
viața fiecăruia s-a încheiat, putea fi citită, firesc, pe chipurile foștilor 
elevi. Fotografia în semi-profil dreapta a sublocotenentului aviator 
Mircea T. Bădulescu din acele zile atestă aceasta... Un chip frumos. 
Privește doar aparent înainte. Privește, de fapt, în interiorul său. Este 
sincer mulțumit. Are un zâmbet abia perceptibil înflorit pe buze, sub- 
liniindu-i mulțumirea, Parcă vrea să spună: „Cât de greu se constru- 
iește un pilot! Sunt sublocotenent aviator, asta e tot! Mergem mai 
departe!” La 1 noiembrie 1941 împlinea 24 de ani... 

În dimineaţa zilei de 10 mai 1941, potrivit presei vremii, „Oștirea 
orânduită în jurul Pieței Victoriei și de-a lungul șoselei Jianu până la 
Monumentul eroilor aviatori”95 aștepta venirea M.S. Regelui și 
începerea festivităților. La Palatul Regal, în Sala Tronului s-a 
desfășurat ceremonia înălțării Regelui Mihai | la demnitatea de 
Mareșal al României. Generalul losif Iacobici, ministrul Apărării 
Naţionale a dat citire Decretului emis în acest scop, iar generalul lon 
Antonescu, Conducătorul Statului Român a înmânat bastonul de 
Mareșal, rostind o scurtă alocuţiune. La ora 10.00 oficialităţile se aflau 
deja în Tribuna Regală, cu membrii guvernului în dreapta și cu corpul 

diplomatic în stânga. Pe o estradă, în mijlocul Pieţii, episcopul Armatei 
dr. Partenie Ciopran și un sobor de preoţi au oficiat serviciul divin, cu 
răspunsurile date de corul Bisericii militare „Mihai Vodă”. Apoi gene- 
ralul Iosif lacobici a dat citire Decretelor prin care absolvenții a cinci 
școli militare (infanterie, artilerie, cavalerie, aeronautică și marină) au 
fost înălţaţi la gradul de sublocotenent și a rostit o scurtă cuvântare.97 
În fața asistenţei, generalul lon Antonescu a dezvoltat un amplu și 
zguduitor discurs: „De la Sfânta Unire (din anul 1918-n.n.), este cel 
dintâi 10 mai stropit de umilire, de jertfă și de durere. Nu deznădăjduiţi, 
Români!"% În partea a doua a discursului s-a adresat Regelui! Mihai |: 
„Majestate, Prin mine, Neamul Românesc, Guvernul și Armata Țării vă 
ridică azi la cea mai înaltă treaptă a mândriei ostășești și românești 
(aceea de Mareșal al României-n.n.).” Apoi s-a adresat absolvenților 
școlilor militare: „Camarazi sublocotenenți, Primiţi azi pe umerii voștri 
gradul intrării voastre în Corpul Ofiţeresc. Fiţi mândri. Armata este azi 
scutul Neamului. Pe ea se reazimă ordinea și siguranța, onoarea și 
dreptatea. Sunteţi cea dintâi promoţie a Ţării sfâșiate. Vă numesc pro- 
moţia «Mihai 1».99 S-a adresat apoi ostașilor, românilor de pretutindeni: 
„Strămoșii ne-au dat Țara și Onoarea. Nimic pe acest pământ nu ne va 
împiedica să ne cinstim trecutul și să ne merităm slava celor ce au să 
vină.”100 

De la ora 11.00 la 12.15, când Regele Mihai | și suita regală au ple- 
cat, s-a desfășurat parada militară, deschisă de formaţii de avioane ale 
tuturor categoriilor de aviaţie (bombardament, vânătoare, observaţie 
etc.), apoi de trupele terestre și sublocoteneții promoţiei „Mihai /. 
Ziarul „Curentul” consemna cu aplomb, referirile la epoca Regelui 
Carol al II-lea fiind cât se poate de evidente: „Soldaţii Țării au lepădat 
uniformele multicolore ale altor parăzi și au defilat cu un alt pas, cu o 
altă privire. Nu au mai fost pene fluturate de vânt, nici fireturi lucitoare, 
dar au fost arme mai multe și mai multe mașini de război. lar soldaţii 
au fost soldaţi. Ei au defilat așa cum ar fi plecat la luptă (...) A fost un 
10 Mai sobru și demn”10! Și încă: „Batalionul de apărare pasivă și 
unitățile de pompieri închid defilarea în acest Zece Mai, trist cum n-a 
mai fost altul, dar care a avut darul să întărească credința românilor în 
Armata lor, aceea care îi va întregi, luptând cu toată vigoarea atunci 
când va primi mult așteptatul ordin.”102 

Peste o lună și jumătate, la 22 iunie 1941, acest ordin a venit: 
„Ostași, vă ordon: Treceţi Prutul” Este lesne de sesizat că dorinţa ro- 
mânilor de a trece Prutul cu arma în mână făcea parte din spiritul ace- 

lor zile premergătoare evenimentului. Tinerii sublocotenenți, vădit im- 
presionaţi de cele văzute și auzite comentau sobru festivitatea la care 
luaseră parte. „Am fost numiţi promoţia „Mihai !”, ceea ce era o mare 
cinste pentru noi. Eram cea dintâi promoţie după cedările teritoriale din 
vara anului 1940. Era clar că ne așteptau răspunderi dintre cele mai 
grele. Am văzut că aveam armată, la defilare. Asta ne dădea încrede- 
re, speranţă. Au defilat și câteva formaţiuni de militari germani.”103 


3. Pilot de război 


În mod practic, odată cu festivitatea de la 10 mai 1941 s-a încheiat 
și activitatea foștilor elevi în Școală. La 18 mai 1941, conform Ordinului 
Statului Major al Aerului nr.1778 din 31.1.1941, secret, întreaga pro- 
moţie de sublocotenenți aviatori a fost detașată (ceea ce însemna că 
încă se mai afla în evidenţa/controalele Școlii) la Centrul de 
Perfecţionarea Pilotajului de la Ghimbav, unde comandant era căpitan 
comandorul aviator Budac Coriolan.104 Cazarea s-a efectuat la caba- 
nele (numite „finlandeze”) de pe aerodrom, în limita locurilor, precum 
și la școala primară din comună, în sălile de clasă amenajate în acest 
scop. Abia la 1 decembrie 1941, deci după mai bine de șase luni ca- 
lendaristice și brevetarea ca piloți de război, sublocotenenții aviatori ai 
promoției 10 mai 1941 au revenit la Școala de la Cotroceni în vederea 
mutării lor la unităţile de aviaţie de pe teritoriu. 

„La Ghimbav programul de zbor era încărcat, în schimb regimul de 
viaţă era relativ lejer, fără fireștile „mizerii cazone” din Școala de Ofiţeri 
Aviaţie. Se putea pleca, chiar în timpul săptămânii la Brașov, dacă era 
nevoie, iar duminica urcam pe Tâmpa, în excursie. Sâmbăta seara 
mergeam la dans, în compania domnișoarelor din Brașov sau 
Ghimbav. lată, colegul Dumitru Pasăre s-a îndrăgostit la Brașov,s-a 
căsătorit la Brașov, iar după război și scoaterea din armată s-a stabilit 
definitiv la Brașov, unde locuiește cu soţia.”105 

Așa se face că deja la 20 mai 1941 sublocotenentul aviator Mircea 
T. Bădulescu efectua primul zbor în dublă comandă pe aerodromul 
Ghimbav cu avionul /.A.R.27 nr.20, instructor de zbor fiind adjutantul 
aviator Cristea Radu, cu care va finaliza tot programul de instruire pe 
acest tip de avion până la sfârșitul lunii iunie 1941. Două consemnări 
de rigoare în Carnetul de zbor al sublocotenentului aviator Mircea T. 
Bădulescu, semnate de căpitanul aviator Traian Gavriliu, comandantul 
Escadrilei 3 Zbor, astfel: „Astăzi 4.VI.1941 după 58 duble comenzi în 

6 ore și 25 minute (cu 44 aterizări pe aerodromulGhimbav, celelalte 14 
aterizări pe aerodromul Otopeni-n.n.), Sit. av. Bădulescu T. Mircea a 
trecut la simplă comandă pe avion /.A.R.271%; „La 27.VI.941 Sit. av. 
Bădulescu T. Mircea a terminat avionul școală /.A.R.27 după: 8,30 ore 
în dublă comandă cu 66 aterisaje; 4 ore în simplă comandă cu 32 ate- 
risaje."107 

A urmat parte cea mai „captivantă” a programului de zbor pe aero- 
dromul Ghimbav, aceea pe avionul Nardi, în temeiul căruia piloții au 
fost „sortaţi” pe categorii de aviaţie de luptă: cei „iuţi” în reacții și 
comenzi, de regulă la aviația de vânătoare; cei „lenţi” la aviația de 
bombardament și de observaţie, unde era nevoie de mult calm, răb- 
dare, tenacitate. Evident, sortarea s-a făcut după aptitudinile reale de 
zbor ale fiecăruia, cu examinări și rexaminări repetate. Instructorii de 
zbor care la acea dată au avut această răspundere erau căpitanul avi- 
ator Mărculescu N. Gheorghe și locotenentul aviator Protopopescu P. 
Petre, ambii adevăraţi ași în acrobaţia aeriană, excelenți pedagogi. 108 
Ca urmare, în Carnetul de zbor al sublocotenetului aviator Mircea T. 
Bădulescu aflăm consemnările: „Astăzi 23.VII.1941 după 30 duble 
comenzi în 5,30 ore elevul ofițer a trecut la simplă comandă pe avionul 
Nardi."109; „Se certifică de noi că Sub. Lt. av. Bădulescu T. Mircea a 
terminat azi 5 august 1941 programul comun de selecţionare pe avion 
Nardi, executând 11,40 ore cu 88 aterizări."110 A semnat pentru 
ambele consemnări Directorul de pilotaj și studii, căpitanul aviator 
Teodorescu Gh. Dumitru.111 

Între timp s-au petrecut evenimente capitale. La 22 iunie 1941, 
duminică, în dimineaţa zilei aviația de recunoaștere și bombardament 
română a trecut Prutul, deschizând ostilitățile contra U.R.S.S., în baza 
ordinului dat de generalul lon Antonescu, Conducătorul Statului Român 
întregii Armate Române. Pentru ca la 5 iulie 1941 partea de nord a 
Bucovinei și la 26 iulie 1941 pământul românesc dintre Prut și Nistru să 
fie complet eliberate, cu sprijin german, Armata Română dezvoltând 
ofensiva pentru cucerirea Odessei. La 8 august 1941 acţiunile militare 
pentru cucerirea Odessei (încheiate la 16 octombrie 1941) au intrat 
într-o fază nouă.112 Cu ajutorul unui aparat de radio „Philips”, la 
Ghimbav, promoţia de sublocotenențţi aviatori 10 mai 1941 erau la 
curent cu șirul evenimentelor politice și militare. Starea de satisfacție 
pentru victoriile Armatei Române, alături de forțele germane, era 
firească. Admiraţia pentru Rege și Mareșal (la 22 august 1941 gener- 
alul lon Antonescu a fost înălţat la demnitatea de Mareșal al României) 

erau la cote, de asemenea, ridicate, firești. „Tot aici (la Ghimbav-n.n.) 
ne-a vizitat și M.S. Regele Mihai |. Era tânăr general (Mareșal-n.n.) 
aviator. S-a interesat de felul cum ne instruim în zbor. La sfârșitul 
vizitei a făcut o partidă de tragere cu arma de vânătoare la talere arun- 
cate din șanț. În seria de trăgători care au tras se afla și sublocote- 
nentul aviator Șenchea Mircea, zis Oșca, din Arad, care a scos un 
rezultat foarte bun.”113 „Noi îl iubeam foarte pe Regele Mihai |. Era 
tânăr, era de vârsta noastră, chiar mai tânăr decât mulţi dintre noi (la 
25 octombrie 1941 Regele Mihai | a împlinit 20 de ani-n.n.), nu aveam 
nici un fel de reţinere, chiar dacă îl apelam cu sintagma „Majestatea 
Voastră” sau, mai simplu, „Majestate”. Ce mai, îl consideram ca fiind 
dintre noi!”114 

După programul pe avionul Nardi a urmat, pentru cei repartizaţi la 
aviația de observaţie și bombardament ușor, între care sublocotenenții 
Bădulescu T. Mircea, Pasăre Dumitru, Dragomir Constantin, timp de 
aproape două luni de zile, zborul pe avionul /.A.R.38, pe care au și fost 
brevetaţi ca piloți de observaţie-pilot de război. Un program doar 
aparent ușor, care în partea finală a inclus două raiduri ca pilot de 
observaţie și un raid ca ofițer observator aero. Raidurile ca pilot: 
Ghimbav-Mediaș-Ghimbav; Ghimbav-Sibiu-Făgăraș-Ghimbav. Ultimul 
traseu fiind reluat și ca ofițer observator aero. În plus, fiecare dintre 
candidaţii la brevetul de pilot de război a efectuat trageri terestre cu 
arma de vânătoare și cu pușca mitralieră Z.B. la panou fix.115 Ca 
urmare, la mijlocul lunii noiembrie 1941, directorul de pilotaj și studii, 
căpitanul aviator Dumitru Teodorescu consemna în Carnetul de zbor 
al sublocotenentului Mircea T. Bădulescu următoarele: „Se certifică de 
noi că Sit. av. Bădulescu Mircea a executat în cadrul programului de 
formare a piloților de observaţie: 88 sboruri în 11,40 ore pe avion 
Nardi, 65 sboruri în 13,00 ore pe avion /.A.R.38. Total 153 sboruri în 
24,40 ore. Prin Procesul Verbal nr.12 din 10 noiembrie (1941) a fost 
brevetat pilot de observație pe avion /.A.R.38."116 

Brevetarea a fost o acţiune „de vârf” a Centrului de Perfecţionarea 
Pilotajului de la Ghimbav. S-a efectuat în mai multe zile în cursul lunii 
noiembrie 1941, cu data de 10 noiembrie 1941 cea mai încărcată: 38 
piloți de vânătoare brevetaţi (procesul verbal nr.11) și 18 piloţi de 
observaţie brevetaţi (procesul verbal nr.12). În mod practic, la data de 
10 noiembrie 1941 cei 56 (38+18) elevi ofițeri au finalizat cei dintâi pro- 
gramul de zbor prevăzut pentru brevetare. Cei 18 sublocotenenţi avi- 
atori brevetaţi ca pilot de observaţie pe avionul /.A.R.38 au fost, în 

ordinea brevetării, cu indicarea numărului brevetului obținut (al doilea 
grup de patru cifre fiind numerotarea corectată a brevetelor), după 
cum urmează: 


1. Bucșa R. Romulus 2377(2364) 
2. Bădulescu T. Mircea 2378(2365) 
3. Cotea |. Nicolae 2379(2366) 
4. Dragomir P. Constantin  2380(2367) 
5. Diac Gh. loan 2381(2368) 
6. Filimon C. Mircea 2382(2369) 
7. Giurgea M. loan 2383(2370) 
8. Gavriloiu Gr. loan 2384(2371) 
9. Munteanu V. Lazăr 2385(2372) 
10. Patrichi Gh. Anton 2386(2373) 
11. Pasăre A. Dumitru 2387(2374) 
12. Taină P. Vladimir 2388(2375) 
13. Tufă P. Marin 2389(2376) 
14. Vasile S. loan 2390(2377) 
15. Ticușan |. Moise 2391(2378) 
16. Triţă D. Marin 2392(2379) 
17. Țiţei Tr. Nicolae 2393(2380) 
18. Vasiliu C. Mircea 2394(2381).117 


Facem precizarea că în conformitate cu Registrul de brevete de 
pilot militar (elaborat de Ministerul de Război, Direcţiunea 10 
Aeronautică, în 1931), numerotarea brevetelor de pilot militar s-a efec- 
tuat începând cu data de 20 iunie 1911 (Locotenent Protopopescu 
Ștefan-brevet de pilot militar nr.1 ș.a.m.d.). 

Nu este lipsit de interes destinul unora dintre cei 18 piloţi de 
observaţie, colegi cu sublocotenentul Mircea T. Bădulescu, la 10 
noiembrie 1941, astfel: Cotea |. Nicolae-mort la 12.06.1942; Diac Gh. 
loan-dispărut la 16.04.1944; Filimon C. Mircea-mort la 12.06.1942; 
Gavriloiu Gh. loan-dispărut la 16.04.1942; Taină P. Vladimir-mort la 
29.06.1943, accident de avion; Vasile S. loan-mort la 12.06.1942; Țiţei 
Tr. Niculae-mort la 31.03 1944, doborât de A.C.A. inamică; Vasiliu C. 
Mircea-mort la 06.04.1943, accident de avion la Odessa.118 Așadar, 
aproape jumătate dintre ei morţi sau dispăruţi în anii războiului. În 
fond, fără a exagera, acesta era, destinul tragic al oricărui aviator pilot 
în anii războiului! Cine crede că aviația este doar romantism și satis- 
facţii fără seamăn în timpul zborului, vede numai partea optimistă a 
lucrurilor. Așa văd, în chip conștient, și cei în cauză, piloții de război. 

Altfel nimeni, niciodată, nu s-ar profesionaliza în meseria de aviator, 
atât de grea! 

Fișa calificativă a sublocotenentului aviator Bădulescu T. Mircea la 
brevetarea ca pilot de observaţie cuprindea aprecieri și observaţii 
interesante, care le continuă pe acelea din Școala de Ofițeri Aviaţie. 
Se arăta, mai întâi, că sublocotenentul aviator Bădulescu Mircea T. din 
Școala de Aviaţie a urmat Școala de pilotaj pe avion de observaţie de 
la 20 mai 1941 până la 20 noiembrie 1941 în scopul de a fi pregătit ca 
pilot de observaţie pe avionul [.A.R.38.119 La capitolul cursuri teoretice 
absolvite se precizează: „În timpul nefavorabil zborului a fost ocupat cu 
ședințe la bancurile Link-Trainer, cu exerciții de vizări la machete și cu 
ședințe asupra consemnelor de zbor. Totodată, pe lângă expunerea 
teoretică asupra întreţinerii materialului volant (avioanelor-n.n.) a 
lucrat practic la întreţinerea avioanelor. Modul de comportare: Bine. 
Este serios și muncitor”. Sunt apoi precizate orele de zbor executate 
și tipurile de avioane pilotate; /.A.R.27-98 zboruri în 12 ore și 30 
minute; Nardi -88 zboruri în 11 ore și 40 minute; /.A.R.38 -64 zboruri 
în 13 ore; ședințe la Link-Trainer -14 în 4 ore și 20 minute. Modul de 
comportare: „Disciplinat și ascultător. Calm și degajat. Zboară mulțu- 
mitor și cu judecată."120 La parametrii pentru caracterizarea generală, 
următoarele aprecieri: „În formare (profesional-n.n.), fiind tânăr atât ca 
ofițer cât și ca pilot. Conștiincios și punctual la serviciu. Disciplinat și 
serios. Sboară mulțumitor și cu judecată. Se orientează bine în raiduri. 
Nu a fost pedepsit."121 Concluzia finală: „Este brevetat pilot de obser- 
vaţie pe avion l.A.R.38. Este suficient de antrenat. Poate fi întrebuințat 
cu folos în această specialitate.”122 Au semnat: comandantul Centrului 
Perfecționarea Pilotajului, căpitan-comandor aviator Budac Coriolan, 
directorul de Pilotaj și Studii, căpitan aviator Teodorescu Dumitru. 

Precizăm că toate aceste elemente de caracterizare s-au regăsit în 
Nota comandantului Centrului către Școala de Ofiţeri Aviaţie și au fost 
trecute de comandantul Școlii, comandorul aviator Gh. Davidescu în 
cea dintâi Foaie calificativă a sublocotenentului Bădulescu T. Mircea 
pe perioada 10 mai-31 octombrie 1941.123 Deja la 1 decembrie 1941 
promoţia 10 mai 1941 era înapoiată de la Ghimbav la București.124 
„Pot spune fără a greși cu nimic - precizează comandorul aviator (r) C. 
Dragomir-, că perioada din viaţa petrecută cu toţi colegii de promoție 
la Ghimbav a fost cea mai plăcută, cea mai liniștită și având în faţă 
numai grija zborului (...) Toţi colegii manifestau un optimism sănătos și 
doreau (spre sfârșitul perioadei-n.n.) o repartiție cât mai grabnică la 

unitățile operative în scopul participării pe front."125 Și încă: „La Bucu- 
rești, ne-am prezentat la Centrul de Instrucție al Aviației de la Pipera 
unde ne-am completat cunoștințele teoretice paralel cu zborul P.S.V. 
(pilotaje sans visibilite) pe aparatul american Link-Trainer (simulator 
de zbor-n.n.). (Acest aparat) era foarte incitant, pretenţios, reclama 
fineţe și tenacitate în manevrele după aparatele de zbor (giroorizont, 
girodirecţional, busolă, altimetru, indicatoare de viraj și pantă etc.). 
Precizez că ne-a fost (acest simulator de zbor-n.n.) de mare folos în 
tehnica pilotajului. Ca urmare, în luna decembrie 1941, înaintea Cră- 
ciunului (sărbătoarea religioasă cu dată fixă -25 decembrie), am ter- 
minat capitolul de instrucție la Pipera, ni s-au repartizat unităţile unde 
ne vom prezenta și am plecat în permisie până pe data de 8 ianuarie 
1942, când trebuia să ne prezentăm la Flotila 3 Informaţie Buzău. 
Împreună cu mine au fost repartizaţi din promoția 1941 aviatorii sublo- 
cotenenţi Bădulescu Mircea, Gavriloiu loan, Pasăre Dumitru și Tufă 
Marin (...) Simultan cu repartiția noastră la Flotila 3 Informaţie a mai 
venit și sublocotenentul mecanic Enescu Gheorghe, care a terminat 
Școala de Ofițeri mecanici de aviaţie de la Mediaș, fiind originar din 
comuna Pârscov, Buzău. De acest coleg-ajuns după război director la 
I.A.R. Brașov-mă leagă foarte frumoase amintiri, întrucât l-am avut 
ofițer mecanic atât la Escadrila 85 Bombardament Ușor la avionul 
I.A.R.37, cât și la Escadrila 85 Bombardament Picaj „Stuka”, fiind un 
foarte bun profesionist."126 

Sfârșea o etapă, începea o alta, necunoscută în detaliile ei, plină 
de neprevăzut. La cumpăna anilor 1941/1942, deși era război, în țară 
oamenii își vedeau pașnic de sărbători, fiecare după posibilitățile pe 
care le aveau. Nu știm cum sublocotenentul aviator Mircea T. Bădu- 
lescu a consumat cele două săptămâni de permisie, revenit la Buzău. 
Putem imagina doar: și-a revăzut tatăl la aproape 60 de ani, pe sora 
Maria și nepoțelul Stelian în vârstă de patru ani cu care s-a și fotogra- 
fiat... Pe Paula, viitoarea soție o va cunoaște abia în primăvară, de Sf. 
Gheorghe (23 aprilie) la ziua onomastică a colegului său de liceu Nuţu 
|. Gheorghe...Probabil realiza cât de repede au trecut doi ani! Dar avea 
o profesie, era ofițer aviator, pilot de război. Sigur va fi zis: „Mergem 
mai departe!” Era mulțumit. 


NOTE 
1.La școala de Ofiţeri Aviaţie 
1. Clădirea Școlii Superioare de Război din București (azi Academia de Înalte 
Studii Militare) a fost construită în anii 1937-1939, la iniţiativa generalului Paul 

Teodorescu, ministrul Aerului și Marinei, fost profesor și comandant la acea instituție mil- 
itară de învățământ superior. Inaugurarea localului Școlii Superioare de Război s-a făcut 
la 7 decembrie 1939, când s-a sărbătorit și semicentenarul înființării Școlii (1889-1939). 
Vezi pentru aceasta studiul nostru Festivitatea inaugurării Școlii Superioare de Război 
din București, în „Document. Buletinul Arhivelor Militare Române”, anul IV, nr.2-4 (14- 
16), 2001, p.32-37. 

2. Clădirea Școlii de Ofiţeri Geniu a fost demolată prin anii 1974-1975, când s-a 
construit pe acel loc localurile Academiei de Studii Social-Politice (din 1989, intrate în 
componenţa Universităţii Tehnice București). Pentru statuia „Leul” (Monumentul eroilor 
Geniului din anii 1916-1919, ridicat în anul 1926) vezi Florian Tucă, Gheorghe Cristache, 
Altarele eroilor neamului, Editura Europa Nova, București, 1994, p.40. 

3. Vezi studiul nostru Prima jertfă a eroilor aviaţiei românești, în „Revista de Istorie 
Militară”, nr.3 (43), 1997, p. 25-28; Istoria aviaţiei române, Editura Științifică și 
Enciclopedică, București, 1984, p.76. 

4. Clădirea a suferit grave avarii la cutremurele de pământ din anii 1940 și 1977. 
A fost demolată în vara anului 2001. 

5. Vezi pentru aceasta, între altele, /storia aviaţiei române, citată, p.43-44, 72-77. 
În principal este vorba de zborul istoric a lui Aurel Vlaicu din 17 iunie 1910 cu un aparat 
de zbor construit și conceput de el. Apoi, de sfârșitul tragic al locotenetului Gheorghe 
Caranda în dimineaţa zilei de 20 iunie 1912. Pe frontispiciul obeliscului ridicat pe locul 
unde a căzut stă scris: „La nașterea aviaţiei, Caranda a botezat-o cu sângele său de 
erou.” A fost înmormântat în cimitirul „Eternitatea” din lași, aleea principală, în partea 
stângă. Slujba pentru înmormântare a fost oficiată în Catedrala Mitropolitană din lași de 
către mitropolitul Pimen Georgescu (1853-1934) al Moldovei și Sucevei. 

6. Fragmente din folclorul cazon (cântece), care făceau deliciul celor care le cân- 
tau în marș, pe câmpul de instrucţie, ca relaxare, în anii interbelici, dar, un timp, și după 
război, de regulă interzise în cazarmă și în locurile publice. Nu conţineau expresii 
pornografice. Cântecul „Mai avem o sută zile” se referea la cele o sută de zile rămase 
până la înălțarea la gradul de sublocotenent la 10 mai -Ziua Naţională a Regatului 
României. În acea zi, în Școală, era o adevărată sărbătoare. Ca „joc” tradițional erau 
felurite farse făcute de elevi șefilor și profesorilor, fără ca aceștia să se supere sau să ia 
măsuri disciplinare. 

7. loan Dobran, Interviu acordat autorului, 30 ianuarie 2002. 

8. Ibidem. 

9. Constantin Dragomir, Interviu acordat autorului, 26 dcembrie 2001. 

10. Vezi pentru aceasta, între altele, Eliberarea Basarabiei și a nordului Bucovinei, 
22 iunie-26 iulie 1941, Editura Fundaţiei Culturale Române, București, 1999, p.15-17; 
Florin Constantiniu, Între Hitler și Stalin. România și pactul Ribbentrop-Molotov, Editura 
Danubius, București, 1991, p.38-78. 

11. Vezi pentru aceasta volumul Corneliu Ionescu, Neculai Moghior, Constantin 
Răduică, Jipa Rotaru, /nstitutul de Medicină Aeronautică. 75 de ani în slujba aripilor 
românești, Editura Metropol, București, 1995, p.98-99, 122-123 ș.a. 

12. loan Dobran, I/nterviu..., 30 ian. 2002. Stadionul Acedemiei Naţionale de 
Educaţie Fizică (A.N.E.F.) era amenejat în zona străzilor Uranus și Izvor, fiind bine uti- 
lat și întreţinut. Sub denumirea de stadionul „Republicii”, după anul 1948, a fost reame- 
najat în mai multe rânduri, fiind dotat cu instalaţii pentru meciurile de fotbal în nocturnă. 

A fost desființat prin anii 1984-1986 când s-a efectuat construcţia actualului Palat al 
Parlamentului. 

13. Măsura era firească și s-a dovedit benefică. Generalul adjutant Paul 
Teodorescu, între altele, a tras învățăminte din situaţii anterioare, când, spre exemplu, 
în anii 1914-1919 cursurile Școlii Superioare de Război au fost întrerupte, în campania 
anului 1919 lipsa ofițerilor de stat major brevataţi fiind acută. Cf. /storicul Școalei 
Superioare de Război, 1889-1939, București, 1939, p.114 și urm. Pentru generalul adju- 
tant Paul Teodorescu, un eminent ofițer al Armatei Române, vezi studiul nostru Numele 
lor a rămas în istorie. Generalul adjutant Paul Teodorescu (1888-1981) în „Revista de 
Istorie Militară”, nr.1-2 (69-70), 2002, p.79-84. 

14. Informaţia rămâne extrem de prețioasă, fiind, deocamdată, singura concretă 
asupra activităţii lui Mircea T. Bădulescu în segmentul de timp 5 septembrie 1938 -sep- 
tembrie 1939. Expresia „nu avea ce face la Buzău” exprima o realitate concretă și, la 
urma urmei, tristă. Primii pași în viață, după opt ani de efort școlar liceal, au fost...statul 
pe loc?! Presupunem, cum s-a mai arătat, că doar absenţa resurselor financiare adec- 
vate l-au frânat în ascensiunea sa firescă. 

15. Constantin Dragomir, Scrisoare-interviu către autor, 16 ianuarie 2002. 

16. Dumitru Pasăre, Interviu acordat autorului, Brașov, 29 iulie 2001. 

17. Cf. loan Dobran, Jurnalul (inedit), f.3 Situaţia anului întâi (secţia Naviganţi) con- 
semna 105 promovați. Asta înseamnă că 5 elevi, din varii motive, s-au retras. Pentru ca 
situația anului doi (secția Naviganţi), aceeași promoţie, să înregistreze 113 absolvenți, 
Cf. S.A.M,., fond Memorii, lit.B, dosar 2046, f.12; Decret nr.1282 din 8 mai 1941, în 
„Monitorul Oficial”, Partea |, nr.112, 14 mai 1941, p.2596. 

18. Constantin Dragomir, Scrisoare-interviu..., 16 ianuarie 2002. 

19. Ibidem. Vezi și nota 12. 

20. De fapt, anul doi Școala de Ofiţeri Aviaţie, cu un an, primul din cei trei, la școlile 
militare din ţară, de regulă infanterie și artilerie terestră, cu instrucţie de front „la 
cataramă” şi pregătire militară comună. În anul 1939 s-a dat admiterea direct la Școala 
de Ofiţeri Aviaţie, suprimându-se acel an în alte școli militare. 

21. loan Dobran, Interviu..., 30 ian. 2002. 

22. Ibidem; Constantin Dragomir, Scrisoare-interviu..., 16 ianuarie 2002; S.A.M. 
fond Memorii, lit.B, dosar 2046, f.10-16. 

23. Cf. loan Dobran, I/nterviu..., 30 ian.2002. 

24. Ibidem. 

25. Ibidem. Text inedit, citit în faţa autorului, înregistrat pe bandă sonoră și transcris 
după aceasta. 

26. Născut la 5 februarie 1919, loan-Stratilat C. Dobran avea deja împliniţi 20 de ani 
când a scris textul citat, dobândise încă din anii liceului militar deprinderea de a face 
notări zilnice. Pe front, în anii 1943-1945, astfel de însemnări au devenit un prețios 
volum, Jurnalul locotenentului Dobran, Editura Modelism, București, 1998, 208p. 

27. Deși nu era primul său zbor, la 17 iunie 1910, Aurel Vlaicu (1882-1913) efectua 
întâiul zbor cu avionul proiectat și construit de el. A mărturisit gânduri memorabile 
despre acest zbor: „Nu m-am ridicat atunci mai sus de 4 m. Cu toate acestea, nici Alpii 
nu mi-i închipuiam mai înalți...findcă patru metri erau atunci pentru mine un record for- 
midabil, un record care îmi consacra mașina”. Cf. Matheiu Ardeleanu, Sburătorul nostru 

Capitolul III 


PE FRONTUL DE EST. ÎN COTUL DONULUI, 
IN KUBAN ȘI IN CRIMEEA 


Mă întorc la ai mei. Mă înapoiez acasă. Am despre 
mine impresia unei gospodine care, sfârșindu-și 
cumpărăturile, ia drumul casei și se gândește la buca- 
tele cu care-și va bucura familia. Ea își leagănă de la 
stânga la greapta coșul cu târguieli. Din când în când 
ridică ziarul care le acoperă: are de toate. N-a uitat 
nimic. Surâde gândindu-se la surpriza pe care o pre- 
gătește și-și face pasul niteluș mai domol. Aruncă o 
ocheadă prin vitrine.” 


Antoine de Saint-Exupery, 
Pilot de război, XXII. 


1. Anul 1942. De la Buzău, în Cotul Donului 


Nu vom glosa decât în limita strictului necesar și în respectul pen- 
tru demnitatea cititorului. Vom spune că experienţa de viață și de luptă 
dobândite de sublocotenentul aviator Mircea T. Bădulescu și de cama- 
razii săi în războiul dus în depărtatele stepe ale Rusiei sovietice, până 
la Stalingrad, în Cotul Donului, apoi în Kuban și în Crimeea, a fost din- 
tre cele mai importante, ca trăire individuală, definitorie, am putea 
spune, pentru întreagă lor existenţă. Totul a fost „pentru prima dată”. 
Și trecerea hotarelor țării, în zbor, cu Prutul și Nistrul, văzute din avion, 
șerpuind în lumina soarelui de vară; și stepele ce păreau nesfârșite și 
pustii înspre Morozovskaia; și primele misiuni de război, ca pilot de 
observaţie în Cotul Donului, cu avionul ciuruit de gloanțe; și camarazii 
rămași în pământul străin; și... tot ce a mai urmat, an de an, până la 
sfârșitul războiului și chiar după aceea. Să mai spunem că la 1 noiem- 
brie 1942, Mircea T. Bădulescu a împlinit 25 de ani acolo departe pe 

frontul Stalingradului! Nu a zburat în ziua aceea, dar a doua zi, adică 
pe 2 și 3 noiembrie a bombardat vehicule și poziţii de artilerie inamice 
la Kotovski și Cebotarev, în Cotul Donului, pilotând de fiecare dată, 
neîntrerupt, câte două ore, cu avionul l.A.R.37, ca pilot de observaţie 
și bombardament. Dar până atunci mai erau multe momente de par- 
curs... 

În baza Deciziei Ministeriale a Ministerului de Război nr.600 din 22 
decembrie 1941 sublocotenențţii aviatori ai promoției 10 mai 1941, 
înapoiaţi din detașarea la Centrul de Perfecţionarea Pilotajului de la 
Ghimbav, au fost repartizaţi la unitățile de pe teritoriu, potrivit 
brevetelor de pilot de război obținute.! Sublocotenențţii aviatori 
Bădulescu T. Mircea, Dragomir Constantin, Pasăre Dumitru, Gavriloiu 
loan și Tufă Marin au fost repartizaţi, cum s-a mai arătat, la Flotila 3 
Informaţii Buzău, încadrați iniţial la Escadrila 15 Observaţie, apoi la 
Escadrila 81 Bombardament Uşor (I.A.R.37) cu care aveau să plece 
pe front în august 1942.2 Cel puţin trei importante aspecte sunt de 
reținut în legătură cu tinerii sublocotenențţi aviatori repartizaţi la Flotila 
3 Informaţii de la Buzău. Primul, vizează bucuria buzoienilor-Mircea 
Bădulescu, Dragomir C-tin și Pasăre Dumitru-că au revenit la Buzău. 
AI doilea, informaţiile ce au aflat despre participarea escadrilelor de 
observaţie și legătură ale Flotilei 3 Informaţii în campania anului 1941 
pe frontul din Basarabia și de la Odessa. Al treilea aspect, intensifi- 
carea pregătirii de luptă în zbor pe avionul I.A.R.37 în vederea plecării 
pe front. 

Despre bucuria revenirii la Buzău a buzoienilor, relatează veteranul 
de război comandor aviator (r) Dragomir Constantin, cu aplomb și 
umor caracteristic: „Umblam țanţoși în uniformă pe străzile orașului, ne 
întâlneam cu mulţi cunoscuți, doream să fim văzuţi, băgaţi în seamă. 
Fără nici o exagerare, eram cineva: purtam uniforma de ofițer aviator, 
avam o leafă consistentă, eram tineri, exuberanți...Eram, cu alte 
cuvinte, în rând cu ceilalți aviatori, mă refer la cei de la Flotila 3 
Informaţii, unde fusesem repartizați. Numai că ei, „bătrânii”, erau 
acoperiţi de glorie în campania anului 1941, luptaseră în Basarabia și 
la Odessa, ne copleșeau cu gloria lor; noi, încă „boboci” îi ascultam cu 
evlavie, urma să plecăm pe front abia în toamna anului 1942. Acum, 
la început, eram ca mânijii, nerăbdători să ne vedem cu căpăstru și 
ham...În ceea ce mă privește, de sărbători (pentru că după Bobotează 
ne-am prezentat la unitate din permisia ce primisem) m-am distrat pe 
cinste, cât pentru toţi anii de război ce au urmat. Am dansat, am glu- 

mit, am cântat în compania foștilor colegi de liceu, câţi mai erau prin 
Buzău, precum și a domnișoarelor de care, slavă Domnului, nu du- 
ceam lipsă. Îmi amintesc cum mama, Dumnezeu să o odihnească, mă 
privea cu admiraţie, pe furiș, când eu mă „firchizuiam” pentru a pleca 
în oraș. Noi am fost cinci copii la părinţi, eu al doilea, tata mecanic de 
locomotivă, locuiam în cartierul C.F.R." 

Despre participarea pe frontul din Basarabia și de la Odessa 
fiecare povestea, cu răbdare și fără exagerări, ceea ce văzuse și 
trăise. „Moș Neaţă”, adică avioanele de tip 1.A.R.37, I.A.R.38 și 
I.A.R.39 își făcuseră datoria în sprijinul trupelor terestre proprii în toate 
momentele grele ala campaniei (22 iunie-16 octombrie 1941), cu 
precădere în cadrul Comandamentului Aero Armata 4-a (comandant: 
general de escadră aviator Emanoil M. Ionescu; Escadrila 17 Obs, 
1.A.R.39).4 Deja la sfârșitul lunii octombrie 1941 eșaloanele volante ale 
Escadrilei 15, 17 și 18 Observaţie se aflau pe terenul Buzău, urmate, 
la începutul lunii noiembrie acel an de eșaloanele rulante ale respec- 
tivelor escadrile, precum și sosirea de pe front a Escadrilei 114 
Legături. Pentru că, la 14 noiembrie 1941, cum s-a consemnat și în 
Registrul istoric al Flotilei 3 Informaţii, a avut loc „serbarea de reîn- 
toarcere în garnizoană a unităţilor și regruparea Flotilei cu toate 
unităţile pe terenul Buzău”.5 Cu acel prilej s-au pomenit și pierderile în 
oameni ale Flotilei 3 Informaţii în campania anului 1941, astfel: ofițeri- 
4 morţi, 3 dispăruți; subofițeri-2 morţi, 1 dispărut; piloți grade inferioare 
și mitraliori de bord-1 mort, 5 dispăruţi; trupă-3 morţi.6 Pentru ca la 16 
noiembrie 1941 să aibă loc decorarea Drapelului Flotilei 3 Informaţii cu 
Ordinul „Virtutea Aeronautică” cu spade, clasa Cavaler (Î.D. nr.3085 și 
Brevet nr.608 din 7 noiembrie 1941).7 Ulterior, de la 1 noiembrie 1941, 
căpitan-comandorul aviator Măcărescu Dumitru a fost numit coman- 
dantul Flotilei 3 Informaţii.8 De precizat că Flotila 3 Informații, aflată în 
subordinea Regiunii 3 Aeriană (comandant: generalul aviator Vasiliu 
Gheorghe), includea la acea dată: comanda Flotilei; 4 escadrile de 
observaţie (Escadrilele 15, 16, 17 și 18); Escadrila 81 Bomb. Uşor 
(L.A.R.37); 2 escadrile legături (Esc. 113 și 114); 1 companie pază; 
Baza Flotilei 3 Informaţie Buzău. 

Cât privește Escadrila 81 Bomb. Ușor (I.A.R.37), aceasta, de la 
1 aprilie 1942, a avut următoarea încadrare, de fapt aproape aceeași 
ca și în perioada precedentă: comandant tactic-căpitan aviator Do- 
brescu Gheorghe; șefi de patrulă-căpitan aviator Petrini lon, locote- 
nent aviator Chelemen Alexandru; ofițer tehnic-sublocotenent meca- 

nic Enescu Gh. din promoţia 10 mai 1941.10 Comandorul aviator (r) 
Dragomir C-tin își amintește :„La Flotilă (de la 27 octombrie 1941 Baza 
Flotilei 3 Informaţii s-au mutat de la vila Marghiloman la aerodromul 
Buzău-n.n.) am fost primiţi foarte bine de comandantul Escadrilei 81 
Bomb. Ușor, căpitanul Dobrescu Gh., precum și de masa observato- 
rilor și comandanților de bord: căpitanii aviatori Petrini, Voiculescu, 
locotenenţii aviatori Cătuneanu, Nicola, Chelemen, Zaharia ș.a, pre- 
cum și de piloţii care fuseră în campania anului 1941: adjutanţii șefi 
Porumb, Jereghie, Teodoru, admirabili zburători, profesioniști în arta 
pilotajului...Căci nu este un lucru simplu să te strecori cu „Moș Neaţă” 
până la liniile inamice și să te întorci teafăr la aerodrom și cu bombele 
lansate; teafăr, însemnând nedoborât, căci ciuruit de gloanţe oricum 
nu scapi, oricâte viraje „artistice” ai fi făcut... Acești oameni de toată 
isprava ne-au primit cu dragoste și grijă aproape părintească pentru 
noi, dar ne-au pus la treabă, adică la zbor, de îndată ce s-a 
desprimăvărat și s-a făcut timp pentru zbor. Trebuie să precizez că 
zborul pe avionul l.A.R.37 era mai pretenţios decât pe suratele aces- 
tuia, |.A.R.38 și |.A.R.39, în sensul că te solicita uneori mai mult, era 
un avion sensibil la comenzi, cerea multă atenţie; altfel, un avion de 
luptă bun, cu care am făcut campania în Cotul Donului. Camarad cu 
noi, venit odată cu noi, sublocotenentul Popovici Dumitru, fost adjutant 
aviator, cu școala de ofițeri de rezervă. Era un pilot foarte bun, cu un 
calm deosebit, am fost împreună în Cotul Donului, apoi la Grupul 3 
Stuka și, din iunie 1944, tot împreună în Germania pentru instruirea pe 
avionul Foke Wulf 190, unde ne-au surprins evenimentele de la 23 
august 1944 și am căzut prizonieri la nemți, timp de un an."11 
Conform Registrului istoric al Flotilei 3 Informaţii, subsecretarul de 
Stat al Aerului, general de escadră aviator Gheorghe Jienescu a 
inspectat Flotila în 12 și 13 martie 1942, precum și în 11 și 12 aprilie 
1942, interesându-se de stadiul pregătirii personalului și echiparea de 
război a escadrilelor.12 Totodată, în perioada 20 martie-24 aprilie 
instructorul german, căpitan Schmicat a funcţionat în cadrul Flotilei, fiind 
prezentat la sosire de șeful Statului Major al Aerului, general aviator 
Ramiro Enescu.13 La 16 aprilie 1942-aflăm din aceeași sursă -un tra- 
gic eveniment s-a consumat la traversarea în zbor a Carpaţilor de la 
Brașov la Buzău. Echipajul-pilot sublocotenent aviator Gavriloiu loan, 
observator aero sublocotenent aviator Pasăre Dumitru, aflaţi în misiu- 
nea de transport a avionului l.A.R.37 nr.11 de la fabrica I.A.R. Brașov 
„s-a prăbușit în munţi, salvându-se cu parașuta slt. Pasăre Dumitru."14 

„A fost un moment groaznic, nici nu vreau să-mi amintesc. N-am înţe- 
les nici astăzi de ce colegul meu nu s-a salvat cu parașuta.”15 

Cert este că în această perioadă, la mijlocul lunii aprilie 1942, 
sublocotenențţii aviatori promoţia 10 mai 1941, repartizaţi la Flotila 3 
Informaţii, tocmai începuseră programul de zbor, verificați personal în 
zbor de comandantul escadrilei căpitanul aviator Dobrescu Gheorghe. 
Despre moartea colegului lor sublocotenentul aviator Gavriloiu loan au 
aflat abia în după-amiaza zilei următoare accidentului de zbor. În 
dimineaţa acestei zile, adică vineri 17 aprilie 1942, așa cum este con- 
semnat în Carnetul de zbor, sublocotenentul aviator Mircea T. 
Bădulescu a efectuat, ca pilot, primul său zbor pe aerodromul Buzău, 
timp de 25 minute, la înălțimea de 1000 m, avându-l la bord, ca obser- 
vator aero pe comandantul Escadrilei 81 Bombardament Ușor, căpitan 
aviator Gh. Dobrescu.16 Nu ne putem imagina decât bucuria imensă a 
sublocotenetului aviator Mircea T. Bădulescu în fața priveliștii din avion 
a orașului său natal. „Mircea știa să se bucure, mai ales când era 
vorba de împlinirile sale. Îi înflorea un zâmbet pe buze și o lumină 
aparte pe chip, rar se manifesta zgomotos, plescăind din buze de 
plăcere sau să râdă în hohote. Era un om tare sensibil în străfundul 
sufletului său, poate și traumatizat de condiţiile grele în care a trăit, mai 
ales după moartea mamei sale."17 

Așadar, 17 aprilie 1942, primul zbor al sublocotenetului aviator 
Mircea T. Bădulescu pe aerodromul Buzău, ca pilot pe avionul 
I.A.R.37, cu care va face campania anului 1942 în Cotul Donului. Cu 
mai bine de doi ani în urmă, la 1 aprilie 1940, pe aerodromul Otopeni- 
București, efectua primul zbor, numit de „aclimatizare” din viața sa, pe 
avionul Fleet F10G, cu instructorul de zbor adjutant aviator Răutzoiu, 
ca pilot. Doi ani...De fapt, programul de zbor, la acea dată, de formare 
a unui pilot de război. Într-un document elaborat în 1945 de către 
Statul Major al Aerului privind Experienţa și învățămintele căpătate de 
forțele aeriene în perioada războiului, se preciza: „În materie de 
instrucție, războiul a demonstrat că durata de pregătire a personalului 
și trupei nu poate fi scurtată. Această durată rămâne de 2 ani pentru 
ofițeri, subofițeri și trupă, atunci când se dispune de posibilitatea unei 
funcţionări fără întrerupere și de tot materialul de zbor necesar; în 
cazul contrar, ea se extinde pe 3 ani, cum a fost în general cazul la 
noi."18 

În data de 22 aprilie 1942 sublocotenentul aviator Mircea T. 
Bădulescu, conform programului de zbor, va mai efectua, timp de 45 

minute, două treceri la verticala aerodromului, la înălțimea de 1000 m, 
pentru fixarea în memorie a reperelor specifice aerodromului Buzău, a 
modului de aterizare etc. Pentru ca a doua zi, joi 23 aprilie 1942 (săr- 
bătoarea religioasă Sf. Mare Mucenic Gheorghe, Purtătorul de biru- 
ință) să participe, ca „invitat specia!” la onomastica lui Nuţu Gheorghe, 
colegul său de clasă din liceu, serbată, ca în fiecare an, acasă la pă- 
rinţii săi din strada Pompiliu Ștefu nr.30, unde, fiind casă mare, cu mai 
multe camere și cu gazde bogate și primitoare, se „desfășurau” în vo- 
ie, răsfățaţi cu toate bunătăţile, glumind și dansând până seara târziu. 

Aici, în casa din strada Pompiliu Ștefu nr.30 din Buzău, în după- 
amiaza și seara acelei zile de sărbătoare, sublocotenentul aviator 
Mircea T. Bădulescu, îmbrăcat în frumoasa uniformă de ofițer aviator, 
a cunoscut-o pe aceea care avea să-i fie, din 1945, soţie, timp de 
peste 22 de ani, „ființă unică și mama copilului meu”19, cum o numea 
el -Polixenia Dumitrescu din Gherăseni, rudă apropiată cu Nuţu 
Gheorghe, colegul său, aflată la liceul de fete din Buzău. EI, Mircea 
avea atunci 24 ani împliniţi, iar Polixenia, apelată mereu Paula, 
împlinise 17 ani la 1 august 1941. Paula era o fată frumoasă și veselă, 
deși puţin cam stingheră în lumea aceea zgomotoasă de tineri care 
„erau deja bărbaţi în toată firea.”20 Idila s-a înfiripat spontan, sincer și 
total, de parcă s-ar fi cunoscut de când lumea! „Paula sprâncenata”, 
cum o necăjeau surorile ei mai mici -Georgeta, Nicolina și Tinca- fără 
ca acestea să fi fost de faţă, „l-a dat gata” pe Mircea alias Gicu 
Bădulescu, în chiar seara aceea. Dovada, revederea celor doi peste 
două zile, sâmbătă 25 aprilie 1942, când sublocotenentul aviator 
Mircea T. Bădulescu i-a dăruit o fotografie carte poștală de a sa în uni- 
formă de aviator (semi-profil stânga) cu dedicaţia, scrisă cu delicateţe 
în diagonală, pe verso: „Buzău, 25 Aprilie 1942. / O piedică în calea ui- 
tării. Gicu.”21 Paula a păstrat cu sfințenie, de-a lungul anilor, această 
fotografie printre lucrurile ei intime... Peste ani, după scoaterea din 
armată a căpitanului aviator Mircea T. Bădulescu, în octombrie 1951, 
și obligarea acestuia și a familiei sale (soţie și copil) să părăsească 
locuinţa de serviciu din strada Tudor Vladimirescu nr.12, în casa din 
strada Pompiliu Ștefu nr.30 au găsit un cămin primitor (două camere 
și acces la dependințe, cu chirie), în pofida vicisitudinilor vieții... 
Oameni tineri la acea dată, după anul 1951, soții Mircea și Polixenia 
Bădulescu nu-i putem imagina că nu și-au amintit, fie și doar în treacăt, 
faptul că locuiau sub acoperișul unde s-a înfiripat, cu zece ani în urmă, 
la 23 aprilie 1942, idila lor trainică... Mircea avea deprinderea, dobân- 

dită încă din anii liceului, de a fixa în memorie, prin comsemnarea lor 
scrisă, a faptelor și datelor semnificative din viața sa. Scrisorile de pe 
front, destul de numeroase, dacă s-ar fi păstrat, erau o dovadă perem- 
ptorie în acest sens.22 

Până la plecarea pe front, activitatea de zbor a celor din Escadrila 
81 Bombardament Ușor nu a fost prea intensă, ca număr de ore de 
zbor și aterizări, ea a înglobat însă o specializare mai accentuată a pi- 
loţilor pentru cercetarea de luptă (30-50 km în spatele inamicului pen- 
tru a depista dispozitivul tactic, organizarea acestuia, valoarea forțelor 
și a rezervelor etc.), precum și pentru executarea bombardamentelor 
precise de la diferite înălțimi asupra obiectivelor în mișcare sau fixe.23 
Pentru că, în concepţia de atunci-valabilă și azi- „fără informaţiuni 
ample și precise, nu se poate concepe, angaja și conduce nici bătălia 
terestră și nici cea aeriană”, iar „focul (lovitura-n.n.) aerian nu suplineş- 
te pe cel terestru, ci îl prelungește sau se suprapune pe el.'24 Ca ur- 
mare, în perioada 17 aprilie-8 august 1942, sublocotenentul aviator 
Mircea T. Bădulescu a totalizat doar 38 aterizări, în 24 ore și 25 minute 
de zbor pe avionul |.A.R.37, din care cele mai multe ore, 19, au fost 
afectate activităţii de observator aerian.25 Faptul poate cel mai intere- 
sant este că în această pregătire specializată (pe aerodromul Buzău, 
iar pentru tragerile aeriene la Școala de Tir și Bombardament de la 
Năvodari-Constanţa) s-au cunoscut și s-au antrenat aceiași oameni 
care, prin forța împrejurărilor, pe frontul de Est, atât la Escadrila 81 
Bomb. Ușor, cât și la Grupul 3 Bomb. Picaj Stuka, vor lupta împreună: 
colegii de promoție buzoieni, sublocotenențţii aviatori Bădulescu 
Mircea, Dragomir C-tin, Pasăre D-tru, apoi sublocotenentul aviator 
Popovici D-tru și adjutanţii aviatori Stan Nicolae, Badistru lon, 
Anastasiu Ovidiu, Aleman Alexandru. Carnetul de zbor al sublocote- 
nentului aviator Mircea T. Bădulescu îi consemnează pe toţi în calita- 
tea lor de piloţi, fie la Buzău, fie pe front, atunci când acesta funcționa 
ca observator aero.26 Când, în prima parte a anului 1943, s-a consti- 
tuit Grupul 3 Picaj Stuka și personalul a urmat timp de două luni Școala 
de la Nicolaev cu instructori germani specializaţi Stuka, cei de la 
Escadrila 81 Bombardament Ușor au afirmat pe drept: „Noi am înte- 
meiat Grupul 3 Stuka!” Dar până atunci mai era vremea unui întreg an 
calendaristic... 

De fapt, angajarea Aeronauticii pe frontul de Est, după campania 
anului 1941 și reorganizările impuse de dinamica frontului dincolo de 
Bug și Nipru, a început chiar de la sfârșitul lunii aprilie 1942. De pe 

aerodromul Buzău, spre exemplu, în zilele de 4, 5 și 6 mai 1942 a 
început deplasarea pe front a eșaloanelor rulante ale Escadrilelor 15, 
16 și 17 Observaţie, al Escadrilei 114 Legături, comanda Flotilei 3 
Informaţii, eșalonul mobil și compania pază. Deplasarea eșaloanelor 
volante ale Escadrilelor 15, 16 și 17 s-a făcut începând cu data de 18 
mai 1942. În prealabil, un eșalon precursor al Flotilei 3 Informaţii s-a 
deplasat pentru recunoașterea și organizarea terenului în zona opera- 
tivă Dnipopetrovsk-Melitopol, iar eșalonul volant al Escadrilei 114 
Legături i-a urmat imediat.27 

În rest, inspecții peste inspecții ale tuturor șefilor ierarhici în vede- 
rea plecării unităţilor în zona operativă. La 1 august 1942, în baza 
ordinului nr.7934 al Statului Major al Aerului, Escadrila 81 Bomb. Ușor 
cu întreg materialul și personalul acesteia a fost vărsată Flotilei 3 
Bombardament, cu menţinerea acesteia (încă) pe aerodromul 
Buzău.28 Pentru ca în baza ordinului nr.1887 al Statului Major al 
Aerului din 9 august 1942 să aibă loc deplasarea eșalonului rulant al 
Escadrilei 81 Bomb. Ușor în zona operativă începând cu această dată 
și a eșalonului volant începând cu data de 29 septembrie 1942, cu 
inspecția subsecretarului de Stat al Aerului, general de escadră avia- 
tor Gheorghe Jienescu în preziua plecării pe front.29 

De precizat că la 9 septembrie 1942 aviația ce vânătoare română 
a fost angajată pentru prima dată în operaţiunile de la Stalingrad cu 
Flotila 2 Vânătoare-Grupurile 6 (|.A.R.81), 7 (Me.109) și 8 (I.A.R.80)-, 
iar de la 19 septembrie 1942 cu Grupul 5 Bombardament (He.111), 
totalizând în luna septembrie 1942 un număr de 22 zile operative, cu 
286 misiuni de război (265 de vânătoare, 21 de bombardament), pre- 
cum și 944 avioane ieșite în misiuni, în peste o mie de ore de zbor. 
Rezultate: 41 avioane inamice doborâte în lupte aeriene (31 sigure, 10 
probabile), cu pierderea a 9 avioane proprii și 6 piloţi (4 în lupte 
aeriene), numeroase distrugeri prin bombardament (baterii de artilerie, 
trenuri, gări etc.).30 Cam așa se prezenta „infernul aerian” (partea 
română) de la Stalingrad în faza ofensivă a acţiunilor militare ger- 
mano-române. Nu este scopul acestei lucrări să îl dezvolte.3t1 Vom 
transcrie din Jurnalul de operații al Grupării Aeriene de Luptă (coman- 
dant: general de escadră aviator Ermil Gheorghiu; din ianuarie 1943, 
Corpul 1 Aerian Român) doar următoarea relatare: „Echipajele ger- 
mane de la formațiunile Stuka au manifestat o deosebită admiraţie și 
încredere piloților noștri (români-n.n.) de vânătoare cari prin curajul și 
tenacitatea de care au dat dovadă în executarea misiunilor de protec- 

ție, au asigurat lucrul avioanelor Stuka în cele mai optime condițiuni de 
siguranță. Din acest punct de vedere este remaract procedeul între- 
buințat de aviatorii noștri în exercitarea acestei misiuni de protecţie și 
anume-însoţirea îndeaproape a formațiunilor Stuka pe tot timpul 
evoluţiei lor de atac (angajare în picaj, picaj și redresare). Procedeul 
satisface pe cei protejaţi, iar avioanele I.A.R.80 și l.A.R.81 permit 
aceste evoluţiuni fără jenarea manevrei de atac a avioanelor Stuka.”32 

Din același Jurnal de operaţii aflăm că la 16 octombrie 1942 
eșalonul volant al Grupului 3 Bombardament Ușor a sosit în cursul zilei 
pe terenul Morozovskaia cu 8 avioane Karas, 9 avioane Potez 63 (din 
care 2 indisponibile), 5 avioane I.A.R.37 (restul de 3 avioane I.A.R.37 
au rămas în pană pe traiect).33 „Moș Neaţă” (avionul |.A.R.37) după ce 
a trecut Prutul, Nistrul, Bugul, Niprul, Donul (la vărsarea acestuia în 
golful Tangarog al Mării de Azov), cu escalele aferente la Nicolaev, 
Melitopol, Mariupol, Rostov a ajuns în cele din urmă la Morozovskaia 
pe Don, adică în Cotul Donului, nu departe de Stalingrad. La urma 
urmei, o performanţă, chiar dacă 3 avioane au rămas pe traiect! Peste 
patru zile, adică marţi 20 octombrie 1942, Grupul 3 Bomb. Ușor 
(Esc.73 Karas, Esc.74 Potez 63, Esc.81 1.A.R.37) „a executat un zbor 
de orientare în sectorul Armatei 3-a."34 În Carnetul de zbor al sublo- 
cotenetului aviator Mircea T. Bădulescu aflăm următoarea con- 
semnare: „Misiuni de război. Campania 1942 Cotul Donului; 20 
oct.(1942); l.A.R.37; Recunoașterea sectorului de operaţii; 2 ore; 2000 
m înălțime; 1 aterizare; comandor Săndulescu D."35 Pentru ca peste 
două zile, joi 22 octombrie 1942, în echipaj cu adjutantul aviator 
Badistru |., să execute prima misiune de bombardament în Cotul 
Donului, în formaţie de 3 avioane I.A.R.37, asupra trupelor inamice 
aflate pe liziera nord Șovanskoe, cu rezultate neobservate din cauza 
timpului nefavorabil (ceață). Situaţia terestră prezenta la acea dată o 
intensă activitate a inamicului în zona Armatei 3-a la trecerile peste 
Don de la Jarskoe la Șovanskoe (în capul de pod menţinut de inamic 
la Cotul Donului, nord-vest Stalingrad). Misiunea a durat două ore și 
zece minute, la 3000 m înălțime.36 În zilele următoare (24, 27 și 28 
octombrie 1942), cu misiuni de peste două ore fiecare, avându-i la 
bord, ca piloți, pe adjutanţii aviatori Stan Nicolae și Badistru loan, în 
patrulă de 3 avioane I.A.R.37, sublocotenentul aviator Mircea T. 
Bădulescu a bombardat trupe la rampele de debarcare peste Don 
(nord Kletskaia), trupe și cuiburi de rezistenţă în zonele Poinișni, 
Bobrovski și Kletskaia cu bune rezultate.37 Pentru ca în prima parte a 

lunii noiembrie 1942, acţiunile de bombardament ordonate și execu- 
tate de echipajele |.A.R.37 să fie, ca și celelalte ale Grupului 3 Bomb. 
Ușor în zona localităților Kotovski, Cebotarev, Kletskaia, în capul de 
pod al trupelor terestre sovietice din Cotul Donului, cu revenirea de 
fiecare dată (după circa două ore per misiune) pe terenul de la 
Morozovskaia.38 Masivele concentrări de trupe la trecerile peste Don 
în capul de pod amintit, din fața Armatei 3-a Române, erau un indiciu 
sigur al pregătirii unor acţiuni ofensive de avengură, ceea ce s-a și 
întâmplat începând cu dimineaţa zilei de joi 19 noiembrie 1942, când 
inamicul a dezvoltat ofensiva pe întregul front al Armatei 3-a, în sec- 
torul nord-est Kalmikowski-Bolșoi, precum și în sectorul Kletskaia, pe 
un timp în continuă înrăutăţire (ceaţă până la sol și ninsoare) încă din 
zilele precedente. Masa blindatelor sovietice s-a îndreptat spre Kalaci 
pentru a încercui pe la sud Armata 6-a Germană de la Stalingrad.39 
Conform Carnetului de zbor, sublocotenentul aviator Mircea T. 
Bădulescu a executat în această perioadă șapte misiuni de bombar- 
dament la vedere asupra trupelor inamice în ofensivă, în zillele de 21 
și 23 noiembrie 1942, avându-l la bord în prima zi (două misiuni) pe 
adjutantul aviator Anastasiu D-tru și în a doua zi (cinci misiuni) pe 
sublocotenentul aviator Popovici D.40 

l-a fost dat, așadar, sublocotenentului aviator Mircea T. Bădulescu 
(împlinise la 1 noiembrie 1942 douăzeci și cinci de ani!) să vadă cu 
proprii ochi „infernu/” de la Stalingrad-Cotul Donului: ruperea frontului 
Armatei 3-a Române, încercuirea și lichidarea Grupării Lascăr, dez- 
voltarea acţiunilor ofensive sovietice pentru încercuirea Armatei 6-a 
Germană la Stalingrad.41 Cum va fi reacționat în fața dezastrului văzut 
din avion și înapoiat teafăr pe terenul de la Morozovskaia!? Citim 
într-un document sinteză elaborat de Armata 3-a Română (coman- 
dant: generalul Petre Dumitrescu) la sfârșitul lunii noiembrie 1942: 
„Avem dreptul să privim cu fruntea sus tragedia ce s-a întâmplat în 
aceste zile. Toate trupele și-au făcut pe deplin și eroic datoria. Orice 
alte trupe, după cum evenimentele s-au însărcinat să arate ulterior, nu 
ar fi putut face mai mult chiar cu mijloace mai bogate și eficace ca ale 
noastre. Superioritatea numerică și materială a inamicului a depășit 
prea covârșitor limita forțelor Armatei 3-a (...) Cel mai sublim eroism nu 
a izbutit însă să oprească valurile de K.W.1 și T 34 (tancuri sovietice 
grele-n.n.), atât la Kletskaia și pe valea Zuskan (unde acționa Corpul 
1 Armată, cu Diviziile 11,7 și 15-n.n.), ca și în capul de pod german al 
Cirului (pe cursul inferior al râului Cir, care se varsă în Doneț, iar aces- 

ta în fluviul Don-n.n.)."42 Aproape cu disperare, șeful Statului Major al 
Diviziei 15 Infanterie, maior C. Mihăilescu, nota într-un raport către 
Armata 3-a, datat 30 noiembrie 1942: „Această divizie este o unitate 
de EROI, nu de fugari. Cei 13.000 de morţi și prizonieri, pierduţi în câ- 
teva zile, arată că Divizia (15 Infanterie) a stat să fie zrobită pe poziția 
ordonată."43 

Cu misiunile de război din 21 și 23 noiembrie 1943, precum și cu 
deplasarea de pe terenul Morozovskaia pe terenul Tacinskaia din data 
de sâmbătă 28 noiembrie 1942 s-a încheiat participarea pe frontul din 
Cotul Donului a sublocotenentului aviator Mircea T. Bădulescu. În 
Carnetul de zbor, comandantul Escadrilei 81 Bomb. Ușor, căpitan avi- 
ator Dobrescu Gheorghe a consemnat: „Se certifică de noi că Sit. av. 
Bădulescu Mircea a executat în cadrul Escadrilei 81 Bomb. Ușor 18 
misiuni de bombardament pe av. l.A.R.37 pe frontul de Răsărit-Cotul 
Donului, campania 1942, cu 29 ore și 15 minute de zbor."44 Pentru ca 
în Ordinul de zi nr.19 din 6 decembrie 1942 al Grupării Aeriene de 
Luptă (comandant: general de escadră Ermil Gheorghiu) să se elo- 
gieze distinct activitatea Grupului 3 Bomb. Ușor pe frontul din Cotul 
Donului: 104 misiuni de bombardament, 294 avioane ieșite în misiuni 
de război, 431 ore de zbor, peste 91 tone bombe lansate etc. Se pre- 
ciza: „Grupul 3 Bomb. Ușor a reprezentat o luptă continuă între posibi- 
lităţile meterialului și dorința de a se face simțit.”45 

În cursul zilei de 17 decembrie 1942 s-a primit ordinul de înapoiere 
în țară a Grupului 3 Bomb. Ușor, astfel: eșalonul rulant, de îmbarcat în 
gara Novocerkasc; eșalonul volant, de plecat în zbor pe traiectul 
Novocerkasc-Zaporoje-Tiraspol-Galaţi (Esc.81 I.A.R.37)-Pipera (Esc. 
73, Karas, 74 Potez63). Așadar, acasă! Documentele militare consem- 
nează sec acest fapt: „31.X11.1942. Venit la zona interioară."46 În Foaia 
calificativă pe anul 1942/1943 a sublocotenentului aviator Mircea T. 
Bădulescu, comandantul Grupului 3 Bomb. Ușor, căpitan-comandor 
Dumitru Săndulescu, nota între altele: „A suportat cu ușurință 
greutăţile campaniei contra Sovietelor în Cotul Donului(...) Este un bun 
pilot pe avionul l.A.R.37 cu care a executat misiuni de bombardament 
la inamic, în cadrul Armatei 3-a, cu bune rezultate.”47 Pentru ca din 
aceeași Foaie calificativă să aflăm că sublocotenentul aviator Mircea 
T. Bădulescu a fost în perioada 1-15 ianuarie 1943 în concediu (de 
recuperare la Predeal, vila Subsecretarului de Stat al Aerului -după 
informaţiile comandorului aviator (r) Dragomir C-tin), iar în perioada 15 
ianuarie-26 martie 1943, în calitate de locţiitor al comandantului Esca- 

drilei 81 Bomb. Ușor s-a ocupat cu predarea materialului escadrilei cu 
care a venit de pe front și a ţinut locul comandantului său, căpitanul 
aviator Dobrescu Gheorghe. Din aceeași sursă, dar și din alte docu- 
mente militare, aflăm că de la 26 martie 1943 sublocotenentul aviator 
Mircea T. Bădulescu a fost încadrat la Grupul 3 Bombardament în 
Picaj Stuka din cadrul Flotilei 3 Bombardament Craiova. Ulterior, îm- 
preună cu mai mulți camarazi din fosta Escadrilă 81 Bomb. Ușor s-au 
deplasat în zona de operaţii, la Nicolaev, pentru a frecventa școala cu 
instructori germani pe avionul Junkers Ju.87, care urma să intre în 
dotarea Corpului 1 Aerian Român pentru a acţiona pe front.48 


2. La Şcoala de la Nicolaev 


Deja la sfârșitul lunii ianuarie 1943 erau perfectate acorduri bilate- 
rale româno-germane privind dotările cu material volant german, între 
care: 1 escadrilă Ju.88 pentru recunoaștere; 1grup Ju.88 și un grup 
He.111 pentru bombardament; 1 grup Ju.87 Stuka pentru bombarda- 
ment în picaj; 1 grup Me.109G pentru vânătoare; 1 grup Me.109E 
(tunuri) blindat pentru asalt.49 Că, în final, partea germană nu a putut 
satisface integral promisiunile se datorează în mare măsură nevoilor 
proprii pentru front. Cert este că pe Aerodromul Craiova la mijlocul lunii 
martie 1943 Grupul 3 Picaj Stuka era deja construit cu, în adevăr, 
aproape întreg personalul Escadrilei 81 Bomb. Ușor, dar și alte ele- 
mente ale Grupului 3 Bomb. Uşor. În compunerea Grupului 3 Picaj 
Stuka au intrat, potrivit regulii generale, trei escadrile: Esc.78 Bomb. 
(comandant: locotenent aviator Andrei Tudor); Esc. 81 Bomb. (coman- 
dant: căpitan aviator Dobrescu Gh, ulterior locotenent aviator 
Becheanu Victor); Esc. 85 Bomb. (comandant: căpitan aviator 
Prislopeanu loan, ulterior locotenet aviator Cercel Ovidiu). Fiecare es- 
cadrilă dispunea, în principiu, de două mari eșaloane: eșalonul zbură- 
tor sau volant, care includea personalul navigant-piloți și radiotelegra- 
fiști de bord/trăgători aerieni; eșalonul rulant sau tehnic, care cuprin- 
dea personalul tehnic de întreținere al escadrilei-mecanici, armurieri, 
electricieni etc. Personalul navigant includea ofiţeri, subofiţeri, trupă 
(radiotelegrafiști de bord/trăgători aerieni). La fel și personalul tehnic. 
În plus, personalul fiecărei escadrile cuprindea un număr de grade in- 
ferioare pentru pază, servicii etc. Cât privește Grupul, acesta cuprin- 
dea, în principiu, comanda Grupului, eșalonul administrativ (inclusiv 
medicul-ofițer, subofițerul sanitar etc.), eșalonul auto, precum și (even- 

tual) specialiști pentru control și reparat celule și auto. Este lesne de 
sesizat că, în general, Grupul avea din punct de vedere administrativ 
și tehnic o anumită autonomie funcţională, care îi permitea, în timp de 
război, să acţioneze de sine stătător, ceea ce s-a întâmplat cu Grupul 
3 Bomb. Picaj „Stuka” în anii 1943-1944, dislocat în Crimeea.50 

Dăm mai jos, pe escadrile, grade militare și funcții personalul navi- 
gant al Grupului 3 Bombardament Picaj „Stuka”, constituit pe aerodro- 
mul Craiova, după o riguroasă selecţie, inclusiv medicală, astfel: 

Escadrila 73 Bomb. Picaj 


1. Sublocot. av. Andrei Tudor pilot/cdt. 

2. Sublocot. av. Cercel Ovidiu pilot 

3. Sublocot. av. Pasăre Dumitru pilot 

4. Adjutant av. Andrei Alexandru pilot 

5. Adjutant av. Auner Alfons pilot 

6. Adjutant av. Mazilu C-tin pilot 

7. Adjutant av. Mihai Costache pilot 

8. Adjutant av. Negulici Toedor pilot 

9. Adjutant av. Nichita Dumitru pilot 
10. Adjutant av. Niţă C-tin pilot 
11. Adjutant av. Popescu C-tin pilot 
12. Adjutant av. Rosman C-tin pilot 
13. Adjutant av. Tura loan pilot 
14. Adjutant av. Vasiliu Dumitru pilot 
15. Serg. major Soriga loan R.T.F.F. 
16. Smstr.cl.3 Marșulescu lon R.T.F.F. 
17. Smstr.cl.2 Motârţa D-tru R.T.F.F. 
18. Smstr. Peștereanu Petre mitralior 
19. Sergent Băicuș C-tin mitralior 
20. Sergent Cristea Romulus R.T.F.F. 
21. Sergent Dumitrescu Emil R.T.F.F. 
22. Sergent Hârjoc loan R.T.F.F. 
23. Sergent Hodoroabă Visarion  mitralior 
24. Sergent lie Gheorghe mitralior 
25. Sergent Răzvan Teodor mitralior 
26. Caporal Almășan Viorel R.T.F.F. 
27. Caporal Creangă Gh. mitralior 
28. Caporal Dima Napoleon mitralior 
29. Caporal Moraru Vasile mitralior 
30. Caporal Pitea loan mitralior 

Escadrila 81 Bomb. Picaj 


„Căpitan av. 
. Locotenent av. 
. Sublocot. av. 
. Sublocot. av. 
. Adjutant av. 

. Adjutant av. 

. Adjutant av. 

. Adjutant av. 

. Adjutant av. 

. Adjutant av. 

. Adjutant av. 

. Smstr.cl.2 

. Smstr.cl.2 

. Sergent 

„ Sergent 

. Sergent 

. Sergent 

. Caporal 

. Caporal 

. Fruntaș 

. Fruntaşș 

. Fruntaș 


Dobrescu Gheorghe 
Becheanu Victor 
Bădulescu Mircea 
Popovici Dumitru 
Aleman Alexandru 
Atanasiu Ovidiu 
Badistru loan 
Lăzăroiu Paul 


Popa Traian 
Stan Nicolae 


Theodoru loan 
Agapie Teodor 
Capdemai Gheorghe 
Ghergan loan 
Grigorescu lulian 


Lache Marin 


Pungan Vasile 
Teţcu Nicolae 
Ușurelu Vasile 
Cherchizan Theodor 
Oprinca loan 
Popescu Vasile 


Escadrila 85 Bomb. Picaj 


„Căpitan av. 
„ Sublocot. av. 
. Adjutant av. 
. Adjutant av. 
. Adjutant av. 
. Adjutant av. 
. Adjutant av. 
. Adjutant av. 
. Adjutant av. 
. Adjutant av. 
. Adjutant av. 
. Serg. major 
„ Serg. major 
. Smstr.cl.2 


Prislopeanu loan 
Dragomir C-tin 
Alexievici Radu 


Belcin Mihai 


Boancă Gheorghe 
Cameniţă Gheorghe 


Chirică Leon 


Gherman Petre 
Gherman Ștefan 
Postolache Gheorghe 


Secăluș loan 


Marcu Vasile 
Voiculescu Emil 
Niculescu Petre 


pilot/cdt. 
pilot 
pilot 
pilot 
pilot 
pilot 
pilot 
pilot 
pilot 
pilot 
pilot 
R.T.F.F. 
R.T.F.F. 
R.T.F.F. 
R.T.F.F. 
R.T.F.F. 
R.T.F.F. 
mitralior 
mitralior 
mitralior 
mitralior 
mitralior 


pilot/cdt. 


pilot 
pilot 
pilot 
pilot 
pilot 
pilot 
pilot 
pilot 
pilot 
pilot 
R.T.F.F. 
R.T.F.F. 
R.T.F.F. 


15. Smstr.cl.3 Teodoru Mircea R.T.F.F. 
16. Sergent Benea Gheorghe R.T.F.F. 
17. Sergent Dăianu Nicolae R.T.F.F. 
18. Sergent Dogaru loan R.T.F.F. 
19. Sergent Rădvan Vasile R.T.F.F. 
20. Sergent Novac Gheorghe R.T.F.F. 
21. Fruntaș Călina Petre mitralior 
22. Fruntaș Stancu C-tin mitralior 
23. Soldat Moraru Teodor mitralior 


Comanda Grupului 3 Bombardament Picaj din subordinea Flotilei 3 
Bombardament Craiova, cu personalul navigant deja prezentat, a fost 
încredințată unui experimentat comandant și pilot locotenent-coman- 
dorul aviator Galeno Francisc. În principiu, puţine au fost schimbările 
de personal în cadrul Grupului, structurile iniţiale păstrându-se pe 
toată durata acţiunilor militare pe frontul de Est, în anii 1943-1944.51 

La Nicolaev, pe malul stâng al Bugului, s-a deplasat întrgul per- 
sonal al Grupului 3 Bomb. Picaj-comanda Grupului, eșalonul zburător, 
eșalonul tehnic inclusiv gradele inferioare pentru pază și servicii, în 
total peste 200 de oameni. Deplasarea s-a făcut cu trenul pe ruta 
Craiova-București-lași-Tiraspol-Odessa-Nicolaev. La Odessa a fost 
prima debarcare din tren, în data de 29 martie 1943.52 Cazarea s-a 
făcut în clădirile existente pe aerodrom, subzistenţa fiind asigurată de 
partea germană. Școala a început chiar de a doua zi a sosirii și 
instalării la Nicolaev, adică în 31 martie 1943, pe specialități-piloți, 
trăgători aerieni, mecanici etc. „Caracterul școlarizării: peste 80% din 
timp, practic la material. Adjutantul Grupului, sublocotenentul rez. ing. 
Meţianu E. Verner funcţiona ca translator. Cu limba germană învățată 
în liceu și în Școala de Ofiţeri Aviaţie, după câteva zile piloţii ofițeri se 
descurcau relativ bine. Instructor german pentru zbor, locotenentul 
Andorfer Anton, un neamţ austriac simpatic, pe care îl numeam Toni 
și pe care l-am îndrăgit cu toții pentru felul său deschis și prietenesc, 
precum și pentru strădania sa de a învăţa cuvinte românești pe care le 
pronunţa stricat și noi ne amuzam împreună cu el de aceasta. Era de 
vârsta noastră (n.23 decembrie 1919-n.n.) și acesta era un motiv în 
plus să îl preţuim. Era un pilot desăvârșit, iar avionul Ju.87 îl ştia în 
toate tainele sale de exploatare în zbor. După terminarea școlii a fost 
un timp cu noi la Bagherovo-Kerci, unde a zburat în misiuni de război. 
Alţi instructori: plutonier major Honsberg, sergent major Kellmer. 
Ulterior, succesorul lui Toni Andorfer a fost căpitanul Hans 
Neumann.”53 

Faptul cel mai important în acest proces de pregătire intensivă a 
fost că s-a trecut din primele zile la activitatea de zbor propriu-zisă: 
ture de pistă, maneabilităţi, aterizare la punct fix, formaţie de două 
avioane și chiar acrobație aeriană, adică „ţircus” (de la circ), cum 
spunea Leutenant Anton Andorier. Carnetul de zbor al sublocotenen- 
tului aviator Mircea T. Bădulescu este edificator în acest sens: „2.IV. 
43; ture pistă; 4 aterizări; 1 oră zbor, 250 m înălțime; 3.1V.43; manea- 
bilităţi; 1 oră și 40 minute zbor; 1 aterizare; 1500 m înălțime” ș.a.m.d.54 

Așadar, primul zbor cu avionul de bombardament în picaj Junkers 
Ju.87 a fost efectuat de sublocotenentul aviator Mircea T. Bădulescu 
pe aerodromul Nicolaev în ziua de vineri 2 aprilie 1943. După cum se 
va arăta, ultimul zbor pe acest tip de avion a fost efectuat pe aerodro- 
mul Turda în ziua de miercuri 14 mai 1946.55 Va fi acest avion Ju.87 
„marea dragoste” pentru toţi cei de la „Stuka”. „Ca piloţi, ne satisfăcea 
deplin, răspunderea promt la comenzi, îți dădea încredere să zbori pe 
el. Îl simțeam ca fiind o armă eficace, precisă. Era o vorbă între noi cei 
de la „Stuka”-,Să bagi bomba pe geam”, adică să fixezi rapid și corect 
obiectivul și să apeși pe butonul de lansarea bombelor care era în 
capul manșei. Asta însemna precizie maximă.”56 

Deja, la începutul lunii mai 1943 s-a trecut la acrobaţia aeriană, 
apoi la zborul în formaţie (patrulă, escadrilă), picaj și trageri în ţintă te- 
restră, pentru ca la 25 mai 1943 să se execute zbor în formaţie cu 
Grupul (picaje), ceea ce era o reală performanţă. De precizat că 
fiecare din aceste exerciţii dura peste două ore cu o singură aterizare. 
Spre exemplu, în data de 21 mai 1943 sublocotenentul aviator Mircea 
T. Bădulescu a efectuat -cum scrie în Carnetul de zbor- „Exerciţii de 
picaje la ţintă” timp de două ore și cincizeci de minute, cu realizarea 
picajului de la 3000 m înălțime.57 Pentru ca la 30 mai 1943 să execute 
timp de o oră și cincizeci de minute, la înălțimea de 6500 m, un zbor 
de rezistență (cu masca de oxigen) cu escadrila, efectuând o singură 
aterizare.58 „Glumeam între noi: „Ne freacă neamţul de ne iese untul!” 
Dar, sincer, ne plăcea. Eram tineri, eram dornici de zbor, avionul Ju.87 
ne satisfăcea deplin, cum am mai spus. Bietul „Moș Neaţă” a rămas o 
amintire...romantică!”59 

Învățămintele cu caracter tactic și de execuţie dobândite de avia- 
torii români în cele două luni de școlarizare au fost multiple, verificate 
în toate misiunile de război ce au urmat. Un document-deja citat- 
elaborat de Statul Major al Aerului la sfârșitul războiului le sistematiza 
astfel: „Misiunea aviaţiei de bombardament în picaj este de a distruge 

obiective importante, dar de dimensiuni mici, în câmpul tactic (aglome- 
rări de tancuri și trupe, noduri de cale ferată etc-n.n.)(...) Procedeele 
sunt: zborul se execută (numai -n.n.) în formaţie; atacul se pronunţă 
(execută-n.n.) de la inamic spre liniile proprii, intrându-se în picaj din 
răsturnare; se pică eșalonat cu întreaga formaţie dacă obiectivul este 
slab apărat; redresarea se face jos (la înălţime mică, 600-400 m-n.n.); 
dacă obiectivul este apărat de artileria antiaeriană, atunci o parte din 
formație atacă a.a. și restul obiectivul pricipal; nici un atac nu se face 
fără însoţire de vânătoare; picajul se execută fără frâne (aerodina- 
mice-n.n.) în majoritatea cazurilor; când tirul a.a. la obiectiv este foarte 
puternic se simulează printr-un picaj de 500-700 m atacul unui alt 
obiectiv apropiat și apoi se atacă obiectivul adevărat; coeziunea for- 
maţiilor de bombardament în picaj este primul principalul mod de 
apărare contra vânătoarei inamice; orice avion ieșit din formaţie în 
special în momentul redresării este victimă sigură; condiţiunile atmos- 
ferice trebuie speculate la maximum; atacul în picaj cere o minuțioasă 
pregătire a misiunii și cunoașterea exactă din partea fiecărui echipaj a 
rolului său; personalul navigant trebuie selecționat foarte bine, iar traiul 
(hrana, odihna-n.n.) trebuie să fie bine asigurat, atacul în picaj ducând 
la o mare uzură nervoasă.”60 

Acest „catehism” de 12+1 prescripţiuni însușite și practicate cu 
strictețe de către „stukiști” români a dus la faima lor, aproape legen- 
dară, pe frontul din Kuban și din Crimeea în perioada iulie 1943-aprilie 
1944, apoi în războiul contra germanilor din perioada august 1944-mai 
1945. Leutenant Anton Andorfer se dovedise nu numai un zburător 
desăvârșit, dar și un pedagog admirabil, cu spirit practic de invidiat.51 

La data de 3 iunie 1943 Grupul 3 Bomb. Picaj „Stuka” s-a deplasat 
de la Nicolaev la Kirovograd, unde a doua zi a efectuat timp de aproa- 
pe două ore exerciţii de bombardament cu Grupul, în vederea inspec- 
ției Mareşalului lon Antonescu. În Jurnalul de operații al Grupului 6 
Bomb. Picaj aflăm următoarea consemnare: „Sâmbătă 5 iunie 1943: a 
avut loc inspecția D-lui Mareșal Conducător al Statului Român, însoțit 
de Dl. subsecretar de Stat al Aerului, general de escadră aviator 
Jienescu Gh. și Dl. șef al Marelui Stat Major, general de divizie Șteflea 
llie. Au participat la inspecţie DI. feldmareșal von Richthofen, coman- 
dantul Flotei 4 Aeriene Germane, cu Statul Major al Flotei, precum și 
Detașamentul de instrucţie german sub comanda colonelului Weidkus. 
La ora 7 și 50' au aterizat pe aerodromul Kirovograd (unde se afla și 
Comandamentul Corpului Aerian Român-n.n.) mai multe avioane 

Ju.52 din care au coborât toți cei menţionaţi mai sus. Dl. general 
Gheorghiu Ermil, comandantul Corpului Aerian a dat raportul D-lui 
Mareșal Conducător. D-sa a trecut în revistă unităţile. După aceea s-a 
format un careu la mijlocul căruia Dl. Mareșal a distribuit decoraţii 
ofițerilor și subofițerilor germani și români care s-au distins în aceste 
două luni de școală. Instructorul de zbor al Grupului 6 Bomb. Lt. 
Schmid a fost primul decorat cu „Virtutera Aeronautică” cl. Crucea de 
Aur. Imediat, în continuare au fost prezentaţi D-lui Mareșal toţi coman- 
danțţii de unităţi până la escadrilă inclusiv. Au urmat cîâteva cuvinte 
spuse de DI Mareșal Conducător către Sburătorii României cărora le- 
a cerut să fie demni de gloria câștigată până acum de predecesorii lor. 
Echipajele au trecut apoi la avioane, iar comandanții de Grupuri au pri- 
mit ordinul de declanșarea exerciţiului (bombardament real-n.n.).”62 

În Carnetul de zbor, sublocotenentul aviator Mircea T. Bădulescu a 
notat: „5.VI.43; Manevre (M-șal Antonescu) Bomb. real cu escadrila; 1 
oră și 50 minute zbor; 1 aterizare; 3500 m înălţime."63 lar a doua zi: 
„6.VI.43; Raid: Kirovograd-Nicolaev; 2 ore; 1 aterizare; 1000 m.'64 
Pentru ca în același document, comandantul Grupului 3 Bomb. „Stuka” 
să consemneze: „Se certifică de noi, comandantul Grupului 3 Stuka, 
că Sit. av. Bădulescu T. Mircea a executat pe avionul Ju.87 Stuka, 
întreg programul Școlii germane pentru formarea piloților de zbor în 
picaj cu 47h15' ore de zbor în 31 aterisări. Brevetat la 6 iunie 1943, 
nr.13/1943.”65 

Deplasat pe aerodromul Mariupol Vest (pe ţărmul nordic al Mării de 
Azov, la ieșirea din golful Taganrog), Grupul 3 Bomb. Picaj a acţionat 
pe frontul Mius până la sfârșitul lunii iunie 1943. Astfel la 16 iunie 1943, 
Grupul, pe escadrile, a executat timp de o oră, la înălțimea de 3000 m 
un zbor de recunoaștere în zona de operaţii, întrucât, de la 15 iunie 
1943 Corpul Aerian Român, constituit pe aerodromul Kirovograd, a 
fost angajat în operaţiuni cu un total de 106 avioane (material german): 
12 de recunoaștere (Ju.88D1); 40 de vânătoare (Me.109G); 25 de 
bombardament greu (Ju.88A); 29 de bombardament în picaj (Ju.87 
Stuka).656 Frontul se stabilizase vest Doneţ, pe cursul inferior, în zona 
Isium-Kramatorskaia, și în zona Mius (Dimitrievka, la nord, Taganrog, 
la sud). Pe frontul Mius, Grupul 3 Picaj „Stuka” a totalizat 123 ieșiri 
avion în 14 misiuni de război.67 În zilelel de 18, 22, 25 și 29 iunie 1943, 
sublocotenentul aviator Mircea T. Bădulescu a efectuat 4 misiuni de 
război (aglomerări de trupe, amplasamente de artilerie etc.) pe frontul 
Mius, în peste șase ore de zbor, picând de la 4000-3500-3000 m, cu 

sergentul Pungan Vasile radiotelegrafist de bord şi mitralior.68 „Botezul 
focului!” cu avionul Ju.87 fusese realizat! 

La 4 iulie 1943 Grupul 3 Stuka a primit ordinul nr.385 al Corpului 1 
Aerian Român pentru a se deplasa, începând cu a doua zi, pe terenul 
Kerci nr.6-Bagherovo (Crimeea), cu tot personalul navigant și avioane- 
le disponibile, specialiștii români și germani, în scopul de a acţiona pe 
frontul din Kuban.69 De la această dată începea practic o etapă distin- 
ctă a activităţii Grupului 3 Picaj pe frontul de Est, în care faima aviatori- 
lor „Stukiști” români a fost tot timpul la cote foarte înalte. 


3. „Stukistule, să vii acasă!” 


În Jurnalui de operaţii al Grupului 3 Picaj „Stuka”, sub data de 5 
iulie 1943 citim următoarele: „Grupul pornește spre frontul Kuban cu 
următoarea parolă: „Să ne trăiești” și cu următoarele ordine de bază 
pentru piloţi și mitraliori: 

-Să ne trăiești! 

-Tot ai făcut drumul-vizează, pică și trage. 

-Motorul are o viață pe care ești obligat să i-o păstrezi. 

-Când pleci la inamic-informează-te, la întoarcere raportează. 

-Pilot pe Stuka, ţine aproape -nu fi ceasornicar (a împrăștia forma- 
ția-n.n.). 

-Graba strică treaba, așteaptă degajarea terenului (la aterizare-n.n.). 

-Stukistule, când pleci în misiune Grupul îţi ordonă: „Să vii acasă! 

Mitralior: 

-Supraveghind cerul -îţi aperi pilotul. 

-Nu confunda aparatul de radio cu telefonul (cu scopul de a nu fi 
depistat de inamic-n.n.). 

-Tăcere la ducere, urechea la comandant (pilot-n.n.) și răspunde la 
întoarcere de ești chemat.”70 

Așadar, zece „porunci”, un adevărat crez în/pentru viaţă, în condiți- 
ile în care fiecare misiune la inamic echivala cu o (auto)condamnare la 
moarte. Brusc, în fața morţii a apărut crezul: să trăiești. A fost acest 
crez poate cea mai importantă descoperire pe frontul de Est, după jert- 
fele de la Stalingrad: să trăiești -ca formă supremă a eroismului, a jert- 
fei, înţeleasă altfel decât jertfirea fizică. „Locotenentul Anton Andorier 
zicea: „Ein om viu, drei eroi mortzi”, în sensul că un om viu face/e mai 
important decăt trei morţi, eroi. Era aceasta o viziune optimistă, nouă, 
ce ținea de spiritul ofensiv al aviatorilor germani, imprimat, mai mult 

prin imitație decât prin vorbe, și în rândul nostru. Nu ne dădeam seama 
atunci, dar o astfel de viziune era totul, în condiţiile în care frontul ger- 
mano-sovietic se retrăgea spre vest, iar războiul era practic pierdut."71 
Mai precizăm că, în acest sens, comandantului Grupului 3 Picaj, 
locotenent-comandor Galeno Francisc, posibilul autor al amintitului 
„decalog”, cu tactul și răbdarea caracteristice, a avut o influenţă 
covârșitoare asupra coeziunii Grupului, preluând de la aviatorii ger- 
mani, mai mult decât era în tradiția aviatorilor români, marcarea unor 
momente „rotunde”, ca misiuni la inamic, ore de zbor etc. Îi saluta pe 
fiecare cu expresia „Să ne trăiești!” în toate împrejurările. 

Citim, în continuare, în Juranalul de operații sub data de 5 iulie 
1943: „În dimineaţa zilei personalul tehnic și auxiliar, precum și 45 
oameni se îmbarcă în șase Junkers 52 (avion de transport trimotor- 
n.n.) puse la dispoziția Grupului de Flota 3 Aeriană Germană, împre- 
ună cu materialele strict necesare și decolează de pe aerodromul 
Mariupol vest la orele 5 cu destinația Kerci nr.6. La orele 8 cele șase 
Ju.52 aterizează la Kerci nr.6. Se debarcă materialele din avioane și 
se depun pe latura de sud a aerodromului designată (destinată-n.n.) 
Grupului nostru. La orele zece aterizează pe aerodromul Kerci nr.6 
eșalonul volant la Grupului compus din: Esc.73, 7 avioane, sub 
comanda Lt. av. Andrei Tudor; Esc.81, sub comanda SIlt. av. Bădules- 
cu Mircea; Esc.85, 9 avioane, sub comanda Cpt. av. Prislopeanu loan. 
Se începe imediat instalarea la teren. La orele 14 avioanele sunt încăr- 
cate cu bombe, gata de a primi ordin pentru misiune. Un avion este 
rupt la rularea pe teren de Sit. av. Pasăre D."72 

Prima misiune pe frontul Kubanului, a 15-a a Grupului 3 Picaj 
„Stuka” s-a executat a doua zi, marţi 6 iulie 1943, ora 16,30, cu 9 
avioane Ju.87 cu încărcătura normală de bombe (1 de 250 kg, 4 de 50 
kg, explozive), cu următoarea formaţie:73 

Locotenent av. Andorfer Anton pilot 


Subofiţer Bobsein Anton mitralior 
Sublocot. av. Bădulescu Mircea pilot 
Sergent Pungan Vasile mitralior 
Adjutant av. Teodoru loan pilot 
Smstr. Agapie Teodor mitralior 
Locotenent av. Andrei Tudor pilot 
Maistru Peștereanu Petre  mitralior 

Sublocot. av. Cercel Ovidiu pilot 
Sergent Dumitrescu Emil  mitralior 
Adjutant av. Mazilu C-tin pilot 
Sergent llie Gheorghe mitralior 
Sublocot. av. Pasăre D-tru pilot 
Sergent Rădvan Teodor  mitralior 
Sublocot. av. Dragomir C-tin pilot 
Sergent Dogaru loan mitralior 
Adjutant av. Chirilă Leon pilot 
Sergent Dăianu C-tin mitralior 


Așadar, colegii buzoieni de la fosta Escadrilă 81 Bomb. Ușor erau 
împreună și în prima misiune de război pe frontul Kubanului! Au bom- 
bardat pe valea Kubanului, așa numita Pădurea fermecată, unde se 
afla un puternic centru de rezistență inamic, cu mari aglomerări de 
trupe. Precizările din Jurnalul de operații al Grupului 3 Picaj sunt 
importante în acest sens, astfel: „Protecţia de vânătoare a făcut-o în 
condițiuni foarte bune Grupul germano-slovac cu baza la Anapa, cu 8 
avioane. Atacul s-a executat la orele 16,45, loviturile căzând foarte 
bine pe obiectiv. A.c.A.-ul inamic foarte puternic. Din cauza conducerii 
proaste a Lt. av. german Andorfer, care a băgat toată escadrila în picaj 
la 1000 m, el (cuvânt neinteligibil-n.n.) cu frânele în picaj, restul 
escadrilei a executat bombardamentul cu aceste frâne, din care cauză 
în loc să redreseze la 1700 m, așa cum s-a ordonat, s-a redresat la 
1000 m, astfel că avionul nr.29 pilotat de Sit. av. Cercel Ovidiu a fost 
lovit de A.c.A. Sit. av. Cercel Ovidiu a reușit cu mari eforturi să se 
salveze cu parașuta. A încercat înainte de a sări de pe planul avionu- 
lui să-și salveze mitraliorul care era rănit la genunchi de schije și nu 
putea să iasă din carlingă, dar a alunecat de pe plan și în timpul căderii 
și-a deschis comandat parașuta. Serg. R.T.F.F. Dumitrescu a fost 
înmormântat creștinește de Regimentul 35 Dorobanţi care se găsea în 
dispozitiv în acea zonă. Slt. av. Cercel Ovidiu a aterizat cu parașuta pe 
o baterie germană unde a primit îngrijirile și i-a pus la dispoziție 
mijloacele necesare de transport să se întoarcă acasă (la Grup-n.n.). 
Avionul nr.2 (pilot adjutant av. Teodoru loan-n.n.)a fost lovit de A.c.A. 
în planul stâng, reușind să aterizeze pe aerodromul nostru 
(Bagherovo-n.n.) în bune coondițiuni. Avionul nr.36 pilotat de Slt. av. 
Bădulescu Mircea, defectându-se motorul, a aterizat forțat pe terenul 

Gostagavskaia unde a fost distrus în cădere, iar în cădere a omorât un 
soldat german. Mitraliorul serg. Pungan Vasile a fost lovit în cădere la 
cap. Seara rușii ne vizitează cu începere la orele 9, lansând parașute 
luminoase și bombe."74 

Astfel se încheia prima zi de acţiuni de luptă ale Grupului 3 Picaj 
„Stuka” pe frontul Kubanului, cu terenul de lucru la Kerci nr.6 
(Bagherovo). Dincolo de strâmtoarea Kerci (care leagă Marea de Azov 
de Marea Neagră), Peninsula Taman, cu golful și localitatea Taman, 
apoi la sud, pe ţărmul Mării Negre, localitățile Anapa și Novorosisk. Pe 
țărmul Mării de Azov, golful și orașul Temriuk. Pe continent, de o parte 
și de alta a râului Kuban, care se varsă în Marea Neagră, localităţile 
Slavianskaia, la nord, Krimskaia, la sud, iar la nord-vest de aceasta, 
localitatea Gostagavkaia. Pădurea fermecată se află la câțiva kilometri 
nord-est de localitatea Krimskaia. A fost primul obiectiv atacat de 
echipajele Grupului 3 Picaj „Stuka” pentru menţinerea capului de pod 
Kuban din zona Caucazului. Revista „Aripi românești”, numărul dublu 
pe luna decembrie 1943, sub semnătura reporterului de război locote- 
nent rez. Petre Tipărescu relata pe două pagini bogat ilustrate împre- 
jurarea din 6 iulie 1943 cu echipajul sublocotenentului aviator Ovidiu 
Cercel sub titlul: La Pădurea fermecată. Lupta în văzduh a unui echipaj 
eroic de Stukas român.75 

Situația echipajului avionului Ju.87 nr.36 pilotat de sublocotenentul 
aviator Mircea T. Bădulescu nu a fost una simplă. În primul rând, ser- 
gentul Pungan Vasile, radiotelegrafist și mitralior de bord a fost dus la 
un spital german din zonă, unde a fost operat la cap. și amintește: 
„Izbitura a fost puternică la contactul cu solul. Puteam să mor. Am fost 
operat la cap de medicii germani care se minunau de rezistența mea. 
Mi s-a pus o placă de argint la cutia craniană, o port și acum. Nu știu 
detalii despre fractura craniană. M-am făcut bine și m-am înapoiat la 
unitate. Am mai zburat și după aceea, inclusiv cu sublocotenentul 
Bădulescu. Când aveam dureri la cap, medicul Grupului mă oprea de 
la zbor. Eu vroiam să zbor, eram un trăgător bun și-mi plăcea că zbu- 
ram cu piloți Stuka, care erau unul și unul; apoi primeam și hrană 
deosebită ca navigant, și bani, era ceva. Sublocotenentul Bădulescu 
n-a avut nici o vină, s-a oprit motorul și puteam să murim amândoi. Și 
el a fost lovit, undeva la șold, dar în rest n-a avut nimic. Când s-a 
înapoiat din spital și m-a găsit la Grup s-a bucurat, credea că am murit. 
Chiar a zis: „Credeam că te-am omorât”. Imi pierdusem cunoștința și 
cred că îmi curgea și sânge. Nu știu dacă el sau alţii m-au scos din 
avion și m-au dus la spital. Am scăpat cu viață.”76 

Potrivit Jurnalului de operații al Grupului 3 Picaj „Stuka”, abia în 
data de 12 iulie 1943 a sosit de la Baza din Mariupol un avion Ju.52 
„care ridică pe Slt. av. Bădulescu Mircea și Adj. av. Andrei Alexe (pro- 
babil Teodoru loan-n.n.) pe care îi duce la spitalul Mariupol fiind sufe- 
rinzi din cauza accidentelor de avion la data de 6 iulie."77 De ce numai 
după atâtea zile, nu știm. O fotografie datată 5 august 1943, Gheră- 
seni, și păstrată în arhiva familiei comandor aviator Dabija Dumitru, îl 
arăta pe sublocotenentul aviator Mircea T. Bădulescu, în uniformă, că- 
lare pe șaua unei motociclete cu ataș, cu mâinile încleștate pe ghidon 
și cu privirea la obiectivul aparatului de fotografiat. Pe verso, dedicaţia: 
„Mult simpaticei Tanţa (Tincuţa Dumitrescu, mezina între surorile Poli- 
xenia, Georgeta și Niculina-n.n.), drept mulțumire pentru serviciul adus 
mie ca oaspete. Mircea.” Înseamnă că la acea dată ieșise din spitalul 
de la Mariupol și se afla în concediu medical în țară, la Buzău și Ghe- 
răseni. Cum precizează membrii familiei, Mircea T. Bădulescu prezen- 
ta în zona șoldului stâng o adâncitură ca urmare a unei operaţii pe o 
posibilă rană cu infecţie. Sublocotenentul aviator Mircea T. Bădulescu 
s-a înapoiat la Grup în data de 24 august 1943, cum se va arăta. 

În cele aproape 45 de zile cât a lipsit dintre camarazii săi, acolo la 
Bagherovo și în capul de pod Kuban, s-au petrecut o mulţime de 
evenimente, pe care avea să le afle, fie și numai sumar, la înapoierea 
sa din concediul medical. Mai întâi, în perioada 6 iulie-24 august 1943 
s-au executat 80 de misiuni la inamic în capul de pod Kuban, majori- 
tatea cu Grupul, cu circa 17-22 avioane ieșite în misiuni, uneori chiar 
3-4 misiuni într-o zi. Comandanții de escadrile-căpitan av. Prislopeanu 
loan, locotenent av. Andrei Tudor, locotenent av. Becheanu V., dar și 
instructorul german locotenent av. Andorfer Anton s-au întrecut pe ei 
însuși în conducerea formațiilor, fără pierderi umane și în avioane la 
inamic. Spre exemplu, în data de vineri 16 iulie 1943, Grupul 3 Picaj 
„Stuka” a executat patru misiuni de război -nr.35 cu 22 avioane, nr.36 
cu 21 avioane, nr.37 cu 20 avioane, nr.38 cu 18 avioane., toate în 
zona satului Krimskaia, unde se aflau trupe, baterii de artilerie și blin- 
date inamice. În Jurnalul de operaţii al Grupului, după precizarea mi- 
siunilor și a echipajelor ce le-au executat, citim următoarea con- 
semnare: „Azi a fost cea mai activă zi de când Grupul se află în zona 
de operaţii. Personalul a făcut față acestei mari cerinţe în mod exem- 
plar. Seara urmează o masă slabă și un somn binefăcător pentru ca 
mâine să începem cu aceeași intensitate munca și lucrul pe front.”78 În 
adevăr, a doua zi, sâmbătă 17 iulie 1943 Grupul a executat patru mi- 

siuni de război la inamic, cu, respectiv, 18, 17, 16 și 18 avioane ieșite 
în misiuni. Jurnalul de operații al Grupului consemna, între altele: „Azi 
a fost a doua zi grea, din nou 4 misiuni periculoase și obositoare. Per- 
sonalul navigant însă este pe deplin mulțumit, căci și-au făcut datoria 
pe deplin. După această zi obositoare, seara fiind frumoasă și cu lună 
plină, Ivanii ne răspund și ei prin bombe și parașute luminoase, dar 
departe de aerodrom, pe văi și în câmp. Vânătoarea de noapte a alun- 
gat bombardierele rusești care veniseră la foarte mare înălţime.”79 

Între multitudinea evenimentelor specifice acţiunilor militare aerie- 
ne, căteva aniversări, fiecare cu importanţa și semnificaţia sa. La 9 
august 1943, după misiunile nr.86 (la ora 7.45, cu 19 avioane) și nr.87 
(la ora 11.00, cu 18 avioane), Grupul 3 Bomb. Picaj „Stuka” a sărbăto- 
rit 1000 avioane ieșite la inamic în 74 misiuni de război pe frontul din 
Kuban. Jurnalul de operații al Grupului preciza: „Până la această dată 
s-au executat pe frontul Mius 14 misiuni pe Grup cu 156 avioane arun- 
când (lansând-n.n.) 70.200 kg bombe. În acest sector două avioane au 
fost lovite grav de A.c.A. Pe frontul Kuban s-au executat de la 5 iulie 
la 9 august 74 misiuni cu 1051 avioane scoase la inamic, aruncându- 
se 495.640 kg bombe. În acest interval de timp au fost 31 avioane 
lovite grav de A.c.A. inamic și 6 avioane lovite de vânătoare. Nici un 
avion nu a căzut la inamic și nici un echipaj nu s-a pierdut din aceste 
cauze. În total până la această dată pe ambele fronturi, Mius și Kuban, 
s-au executat 88 misiuni în care s-au scos 1107 avioane, aruncându- 
se 565.840 kg bombe de toate categoriile.”80 Bănuim că toată această 
statistică a fost adusă la cunoștința personalului navigant și tehnic de 
către căpitan-comandorul Galeno Francisc, întrucât în documentul de 
mai sus amintit se află precizarea: „Cu această ocazie comandantul 
Grupului dorește subalternilor să ne meargă tot așa de bine ca până 
acum și să nu uităm (crezul-n.n.) „Să ne trăiești.”81 

Cu două zile în urmă, pe 7 august 1943, după executarea celor trei 
misiuni de război la inamic-nr.81, cu 19 avioane, la ora 9.30, nr.82, cu 
17 avioane, la ora 13.45 și nr.83, cu 18 avioane, la ora 17.45-toate 
desfășurate sub comanda locotenentului aviator Andrei Tudor, Grupul 
3 Bomb. Picaj „Stuka” a avut o entuziastă sărbătoare. Cu misiunea 
nr.83, locotenentul aviator Andrei Tudor și adjutantul aviator Mazilu 
C-tin au împlinit 100 misiuni la inamic „pe frontul rusesc”, cum scrie în 
Jurnalul de operaţii al Grupului, întrucât cei doi bravi zburători au lup- 
tat și pe frontul din Basarabia și de la Odessa în campania anului 
1941. Citim în continuare în documentul amintit: „Grupul îi serbează cu 

tot fastul cuvenit. Le așteptăm sosirea din misiune cu flori și șampanie. 
Reporterul german Hempel de la U.F.A. cu aparatul său de filmat, de 
asemenea este la datorie. Grupul le urează în sunetul ciocnirii 
paharelor de cristal umplute cu șampanie vechea noastră parolă „Să 
ne trăiești!” Seara a urmat o mică întrunire în cinstea acestei perfor- 
manţe de 100 misiuni a Lt. av. Andrei Tudor și Adj. av. Mazilu C-tin. 
Tot azi Lt. av. Becheanu Victor este decorat cu Ordinul „Crucea de 
Fier” clasa 2-a pentru faptele de arme săvârșite în campania de la 1 
octombrie-1 decembrie 1942 pe frontul de la Cotul Donului în cadrul 
Grupului 3 Bomb. Ușor, activând de pe terenul Morozovskaia.”82 

Duminică, 25 iulie 1943, după misiunile nr.63 (de la ora 5.05, cu 12 
avioane) și nr.64 (de la ora 13.30, cu 11 avioane) Grupul 3 Bomb. Picaj 
„Stuka” l-a sărbătorit pe instructorul german locotenent aviator 
Andorfer Anton cu ocazia celei de a 400-a misiune la inamic, misiunea 
nr. 64 fiind condusă de acesta. Citim în Jurnalul de operații al Grupului: 
„Ne bucurăm că a ajuns să împlinească acest număr fabulos de misi- 
uni la Grupul nostru pe care l-a instruit și învăţat secretele avionului 
Stuka. La întoarcerea din misiune Grupul îl primește ca pe un sărbă- 
torit cu șampanie, coroane și buchete de flori, urându-i să ajungă și 
mia de misiuni tot așa de bine cum a ajuns și la acestea-400. Ne 
bucurăm că la această sărbătoare asistă și Școala (Superioară) de 
Război cu toți elevii și profesorii (veniţi de la 23 iulie 1945 pe aerodro- 
mul Kerci nr.6-Bagherovo-n.n.). Sunt lucruri rare pe care le întâlnești 
în viaţă. Lt. av. Andorfer Anton a fost felicitat mai întâi de mitraliorul 
său (subofițer Bobsein Anton-n.n.), apoi, purtat pe umeri, ca semn al 
victoriei, de camarazii români. Sărbătorirea a fost filmată de operatorul 
pentru jurnalele de război germane. Domnul comandor av. Galeno 
Francisc îl felicită și îl sărută camaraderește pe ofițerul german atât de 
tânăr ca ani (împlinea 24 ani la 23 decembrie 1943-n.n.) și atât de 
bătrân luptător, umplându-i apoi cupa de șampanie și bând cu toții în 
cinstea și sănătatea bravului Stukist. Seara a urmat o masă cama- 
raderească dată în onoarea sărbătoritului.”83 

Peste două săptămâni, duminică 8 august 1943 locotenetul aviator 
Anton Andorfer își încheia misiunea ce a avut în cadrul Grupului 3 
Bomb. Picaj „Stuka”. Citim în Jurnalul de operații al Grupului: „La orele 
14.00, cu un avion Taifun ne părăsește instructorul german al Grupului 
nostru Lt. av. Andorfer (Toni) Anton, împreună cu Uffz. Bobsein, 
mitraliorul său, fiind chemat la unitatea sa deoarece și-a îndeplinit 
misiunea. Despărțirea de cei pe care i-a învăţat și alături de care a trăit 

clipe plăcute și poate fericite a fost cât se poate de emoţionantă. Cpt. 
cdor. av. Galeno Francisc l-a îmbrățișat și sărutat, mulțumindu-i căl- 
duros pentru interesul și râvna depusă la instruirea noastră. Tot cu 
această ocazie pleacă și Cpt. Herman Spiegel, ofițer de legătură al 
Corpului Aerian Român pe lângă Corpul 1 Aero German, care era 
detașat la unitatea nostră."8 Cine poate să știe dacă Anton (Toni) 
Andorfer mai este în viaţă! Ar trebui să împlinească 83 de ani... 

La înapoierea din concediul său medical, sublocotenentul aviator 
Mircea T. Bădulescu nu l-a mai găsit printre camazrzii de la Grup. La fel 
nu i-a mai găsit nici pe camarazii adjutant aviator Anghel Mihai și capo- 
ral Smărăndoiu loan, morţi la 18 iulie 1943 într-un grav accident, ime- 
diat după decolarea în cea de-a treia misiune a Grupului din ziua 
aceea, misiunea nr.45, când, la luarea virajului pentru a se înscrie pe 
direcția frontului, avionul pilotat de adj. av. Anghel Mihai s-a ciocnit de 
avionul coechipier, pilotat de adj. av. Negulici Teodor; cu o parte din 
plan retezată, avionul a intrat în picaj fără a se mai redresa până la 
pământ, unde a făcut explozie și a luat foc. O echipă de pompieri ger- 
mani s-a deplasat lângă avionul căzut. Bombele au început a exploda 
și a omorât un pompier german. A doua zi rămășițele pământești a 
celor trei au fost înhumate creștinește cu preot român și german la 
cimitirul eroilor din Kerci. Așa că, poate nu întâmplător, la 20 iulie 1943 
(de Ziua Aviației!) s-a primit de la Corpul Aerian Român (comandant: 
general de escadră aviator Ermil Gheorghiu) Ordinul de zi nr.63 din 19 
iulie 1943 prin care se citează pe Corp activitatea Grupului 3 Bomb. 
Picaj pe frontul din Kuban, evidenţiindu-se „elanul și hotărârea cu care 
echipajele sale (Grupului-n.n.) au plecat în misiunile ordonate."85 
Pentru ca adjutantul Grupului, locotenentul aviator Ghiuriţan loil (n. 6 
octombrie 1917), să noteze cu candoarea celor douăzeci și cinci de 
ani ai săi în Jurnalul de operații, în continuare: „Tot azi am mai obser- 
vat că pui de rândunele ce au locuit cu noi și au crescut sub ochii noștri 
au început școala de zbor ieșind din cuib și încercându-și aripioarele 
pe lângă cuib. Cioculeţele lor erau încă galbene, penele le crescuseră 
complet. Puișorii se uitau la noi curioși și parcă cu frică, iar rândunele 
bătrâne le dădeau târcoale vesele, ciripind, îndemnându-i la zbor.”86 

Sub data de 23 iulie 1943, următoarea consemnare: „La ora 8.00, 
cu un avion Ju.52 sosește în vizită la Grup-Școala Superioară de 
Război, secţia Aeronautică, sub comanda domnului Comandor av. 
Pădure (Eugen) și Cpt. av. Landman (Paul), cavaler al Ordinului „Mihai 
Viteazu”. Printre elevii acestei Școale remarcăm vechii noștri instruc- 

tori de zbor, ca ilustrul Cpt. av. Perju Constantin, Cpt. Deică Dumitru, 
fostul comandant și precursor al glorioasei Escadrile 73 (Observaţie) 
în campania de la Odessa, precum și Cpt. av. Stănescu Valentin, 
Cavaler al Ordinului „Mihai Viteazul”, care pe timpuri (în 1939-1941- 
n.n.) a fost instructorul nostru la Școala de Ofiţeri Aviaţie, dând aripi 
din aripile lui multora dintre Stukiștii noștri. Ei au urmărit cu atenţie mi- 
siunile executate de Grup și Cpt. av. Stănescu Valeniin a luat parte la 
două din aceste misiuni cu foștii lui elevi. Lt. av. Becheanu Victor (misi- 
unea nr.57, cu 9 avioane, la ora 13.30) și Lt. av. Andrei Tudor (misiu- 
nea nr.60, cu 12 avioane, la ora 8.30, în data de 24 iulie 1943) pentru 
a se identifica la fața locului de felul cum acţionează și reacționează 
(avionul) Stuka.”87 

„Când i-am spus, pe scurt, lui Gicu Bădulescu de toate acestea, 
căci m-a întrebat, s-a necăjit foarte, dar s-a resemnat repede, zicând: 
„Asta e! Ar fi vrut mult să-și revadă pe foștii instructori din Școala de 
Aviaţie, pe căpitanul Valentin Stănescu cu care zburase mai mult (în 
1940, pe avioanele de școală și antrenament Fleet 10G, Potez XXV și 
I.A.R.27-n.n.).”8 De precizat că înapoierea din concediul medical a 
sublocotenentului aviator Bădulescu T. Mircea s-a produs marţi 24 
august 1943, după o absenţă de aproape 45 zile, cum s-a mai spus, și 
la o lună de zile de la vizita elevilor și profesorilor Școlii Superioare de 
Război din București. În Jurnalul de operaţii al Grupului 3 Picaj „Stuka” 
găsim, sub această dată, următoarea consemnare: „La orele 10.30 
sosește de la Baza Mariupol domnul căpitan aviator Dobrescu 
Gheorghe (comandantul Bazei Mariupol-n.n.) cu un l.A.R.38 aducân- 
du-ne alimente, ţigări, lichior și mult așteptatele scrisori din patrie. 
Totodată ne-a adus și alocaţia de hrană (în lei-n.n.) a personalului de 
aici. Cu această ocazie se întoarce la Grup Slt. av. Bădulescu T. 
Mircea din Escadrila 81 Bomb., venind din concediul medical.”89 

În ziua aceea, Grupul 3 Picaj „Stuka” se pregătea să execute misi- 
unea nr.95 (la orele 15.10, cu 27 avioane), condusă de sublocotenen- 
tul aviator Cercel Ovidiu, asupra unor mari aglomerări de trupe inamice 
în capul de pod Kuban, zona Nijni-Svenski, puternic apărată A.c.A.% 
La fel, în ziua aceea, adusă de la Baza Mariupol, comandantul 
Grupului a primit Scrisoarea nr.862 din 21 august 1943 din partea sub- 
secretarului de Stat al Aerului, general de escadră Jienescu Gheorghe 
prin care acesta Își cerea scuze că nu a putut veni încă în mijlocul ca- 
marazilor aviatori de la „Stuka” (generalul aviator Gheorghe Jienescu 
obișnuia să viziteze toate unităţile de aviaţie și artilerie antiaeriană 

aflate în zona operativă, uneori chiar la intervale scurte de timp, de 
câteva săptămâni) din cauza „multitudinilor nevoi legate de răspun- 
derea misiunii ce mi-a fost încredinţată (aceea de subsecretar de Stat 
al Aerului, din 14 septembrie 1940, de către generalul, apoi Mareșalul 
lon Antonescu -n.n.) și în plus diferitele probleme, deosebit de pre- 
sante și concludente ce ne-au fost puse de acţiunea aeriană anglo- 
americană de la 1 august a.c. asupra zonei noastre petroliere (Ploiești- 
Valea Prahovei-n.n.)."91 

„Veștile aduse din ţară de Gicu Bădulescu erau în general opti- 
miste. Zicea că lumea își vedea de treburi, strânge de pe câmp, 
treieră. Numai bombardarea Ploieștilor de către americani a înspăi- 
mântat pe toată lumea, producând mari pagube-morţi, case distruse, 
plus rafinăriile de la Ploiești și Câmpina bombardate. Nu a fost la 
Ploiești, s-a mulțumit cu veștile de prin ziare și ce vorbea lumea. Dacă 
țin bine minte, zicea că lumea vorbea de bombardamente și mai mari, 
ca în Germania, și că nemții rezistă puternic, dar bombardamentele 
anglo-americane fac ravagii. Nu discutam dacă războiul este pierdut 
sau nu. Frontul era pe Isium și Mius, Crimeea era sub ocupație româ- 
no-germană, în capul de pod Kuban, unde luptam, aveam succese 
tactice notabile. Apoi a povestit, cât știa din ziare, despre colegul nos- 
tru, buzoian și el, sublocotenentul aviator Carol Anastasescu, care la 
1 august 1943 a intrat cu I.A.R.80 într-un bombardier american și l-a 
doborât. El a scăpat cu viață ca printr-o minune, căzând pe o căpiţă de 
fân, zdrobit tot, și se afla într-un spital din București. Ziarele l-au numit 
„pilotul torță”, „pilotul bolid” etc. Ce mai, Cărluţă al nostru devenise 
erou naţional! „Bravo lui-a zis Gicu-, numai de n-ar rămâne olog pe 
viață.” lată că Anastasescu trăiește și astăzi.”92 

De fapt, sublocotenentul aviator Mircea T. Bădulescu a intrat în 
vârtejul luptelor chiar de a doua zi a sosirii sale la Bagherovo-Kerci 
nr.6, participând la misiunea nr.96 (26 avioane) de la orele 17.00, cu 
decolarea la orele 16.45, sub comanda sublocotenentului aviator 
Cercel Ovidiu (care avea la bord pe reporterul de război Petre Stere), 
asupra aglomerărilor de trupe pe baza de plecare la atac din capul de 
pod Kuban, zona Ninji-Svenski. Pentru ca în ziua următoare, adică joi, 
26 august 1945, să participe la misiunea nr.96 (25 avioane) de la orele 
14.45, sub comanda comandantului Grupului căpitan-comandor avia- 
tor Galeno Francisc (cu avionul pilotat de locotenentul aviator Andrei 
Tudor). De precizat că în dimineaţa zilei „în fața frontului Slt. av. Bădu- 
lescu Mircea de la Esc.81” a primit, înmânată de comandantul Grupu- 

lui „Crucea de Fier cl.2-a pentru faptele de arme din campania 1942- 
1943 la Cotul Donului."9% Era aceasta cea dintâi decorație ce i s-a con- 
ferit în viaţa sa, ca răsplată a muncii sale de aviator, pilot de război. În 
mod sigur s-a bucurat, iar căpitan-comandorul Galeno Francisc, strân- 
gându-i bărbățește mâna, va fi zis „apăsat (cum obișnuia) „Să ne 
trăiești!” Până la sfârșitul lunii august 1943 nu a fost zi în care subloco- 
tenentul aviator Mircea T. Bădulescu să nu execute cel puţin o misiune 
de război în capul de pod Kuban (două, în data de 28 august 1943), în 
zonele Krimskaia, Pădurea fermecată, Novorosisk, Melicov, toate cu 
avionul Ju.87 nr.23 și mitralior de bord caporalul Ușurelu Vasile.94 În 
echipaj cu locotenentul aviator Andrei Tudor, comandantul Grupului, 
căpitan-comandorul aviator Galeno Francisc își făcuse obiceiul de a 
comanda din zbor, prin radio, formaţiile în misiunile ordonate. Era 
acesta un procedeu relativ eficace, preluat de la nemţi.s5 

Ordinul de zi nr.48 pe Armată din 28 august 1943 prin care se cita 
în exclusivitate Grupul 3 Bomb. Picaj „Stuka”, cu nominalizarea 
comandantului Grupului și a comandanților de escadrile,%6 precum și 
vizita generalului de escadră Gheorghe Jienescu la Grup au fost cele 
două mari evenimente ce au încheiat luna august 1943 pentru aviatorii 
„Stukiști” de pe Kerci nr.6-Bagherovo. 

În dimineaţa zilei de marţi 31 august 1943, la orele 6.00, pilotând 
avionul Taifun nr.108 de la Mariupol, a aterizat pe terenul Kerci nr.6 
generalul de escadră aviator Gheorghe Jienescu, subsecretar de Stat 
al Aerului. În Jurnalul de operaţii al Grupului s-a relatat cu detalii 
această vizită, cea dintâi în mijlocul aviatorilor de la „Stuka”, pe care îi 
prețuia deosebit. Câteva extrase: „Domnia sa a fost primit de dl. Cpt. 
cdor. av. Galeno Francisc, comandantul Grupului. Domnul Ministru 
primește raportul apoi se interesează personal de mersul Grupului și 
felul cum lucrează. Domnia Sa a inspectat apoi sala de informații a 
Grupului de care a rămas mulțumit. După aceasta, împreună cu dl. 
Cpt. cdor. av. Galeno Francisc au început inspecția la escadrile unde 
s-a întreţinut cu întregul personal, întrebându-i de greutăţile familiare 
și alte chestiuni personale. La orele 9.00 primim ordin de misiune. 
Domnul Ministru asistă la pregătirea tactică și tehnică a misiunii în sala 
de instrucţie a Grupului.”97 Apoi generalul aviator Gheorghe Jienescu 
a asistat la plecarea și întoarcearea avioanelor din misiune. Printr-o 
coincidenţă fericită, așa cum rezultă din Jurnalul de operații al 
Grupului, misiunea din dimineaţa zilei de 31 august 1943 a purtat 
numărul 100, cu decolarea la orele 11.15 sub comanda locotenentului 

aviator Andrei Tudor, pe escadrile, astfel: Esc.73 cu 8 avioane; Esc.81 
cu 10 avioane, inclusiv echipajul german: pilot Cpt. Nauiman H. și 
mitralior subof. Stark Karl; Esc.85 cu 7 avioane. Obiectiv de atac: 
aglomerări de trupe pe baza de plecare la atac în capul de pod Kuban, 
zona Melicov și Goriișotski.9 „Domnul Ministru Subsecretar de Stat al 
Aerului a asistat cu multă atenţie la primirea raportului după misiune, 
punând diferite întrebări echipajelor."9 La orele 13.30 generalul avia- 
tor Gheorghe Jienescu „a luat masa împreună cu ofițerii Grupului la 
popota germană a aerodromului”, apoi, la orele 17.00, în faţa Grupului, 
la aerodrom, a ţinut „o cuvântare vibrantă arătându-și mulţumirea de 
felul cum a găsit acest Grup”, felicitându-l pe comandantul Grupului 
„pentru felul cum a știut să-și instruiască Grupul pe noul material de 
bomdardament în picaj, reușind să creieze o tradiţie pentru bombar- 
damentul în picaj în Aeronautica Română."10%0 Cu acest prilej, gene- 
ralul aviator Gh. Jienescu a înmânat personalului Grupului mai multe 
distincții, afirmând că „nici o decorație pe Armată nu a fost înmânată 
mai binemeritată ca acelea ce le împarte Grupului 3 Stuka.”101 Printre 
cei decoraţi, în ordinea înscrisă în Jurnalul de operații al Grupului: 
Cpt. cdor. av. Galeno Francisc -Ordinul „Virtutea Aeronautică” cu 
spade, clasa Cavaler cu prima și a doua baretă; Cpt. german Nauiman 
Hans -Ordinul „Virtutea Aeronautică” cu spade, clasa Cavaler cu prima 
și a doua baretă, precum și Insigna de pilot român; Li. av. Andrei 
Tudor, comandantul Escadrilei 73 Bomb. Picaj -Ordinul Militar „Mihai 
Viteazul” clasa III-a; Sit. av. Cercel Ovidiu -Ordinul „Virtutea Aeronau- 
tică” cu spade, clasa Crucea de Aur cu prima și a doua baretă; Sit. av. 
Dragomir C-tin Ordinul „Virtutea Aeronautică” cu spade, clasa Crucea 
de Aur cu prima și a doua baretă; Sit. mec. Enescu Gheorghe-Medalia 
Aeronutică clasa II-a ș.a.1%2 După ce a făcut o vizită la Corpul 1 Aerian 
German, generalul aviator Gheorghe Jienescu, însoţit de comandantul 
Grupului 3 Picaj, s-a înapoiat la Grup unde a rămas peste noapte. În 
dimineaţa zilei următoare, miercuri 1 septembrie 1943, pilotând avio- 
nul său Taifun s-a deplasat la Anapa, în capul de pod Kuban. A revenit 
la orele 17.00, rămânând peste noapte la Grup, pentru ca a doua zi să 
plece la Eupatoria.103 

Luna septembrie 1943 a fost una extrem de grea pentru Grupul 3 
Picaj „Stuka”, de altfel ultima pe frontul Kubanului și pe aerodromul 
Kerci nr.6-Bagherovo. Misiuni de război în capul de pod Kuban nu au 
fost decât 19, de la nr.100 la 119, întrucât în perioada 3-7 septembrie 
1943 starea timpului s-a înrăutățit considerabil și nu s-a putut zbura, 

echipajele rămânând permanent în alarmă. Cele mai multe misiuni au 
fost asupra orașului Novorosisk-fabrica de ciment, aglomerări de trupe 
și vehicule, apoi în zona Nova Mihailovskaia și Varnikovskaia. Ultimele 
două misiuni, nr.118 și 119 au fost la vest localitatea Temriuc pe ţăr- 
mul Mării de Azov, unde s-au semnalat aglomerări de trupe pe baza 
de atac.104 Sublocotenentul aviator Mircea T. Bădulescu a participat la 
14 din cele 19 misiuni de război ale Grupului, mai puţin misiunile 
nr.101, 102, 113, 117 și 119, din care la 10 misiuni în poziţia cap pa- 
trulă și la 4 misiuni în poziţia cap escasdrilă, fapt ce marca o sporire 
considerabilă a rolului său ca luptător aerian, pe baza sarcinilor distri- 
buite de comandantul Grupului. De precizat că misiunile nr.104, 105, 
106, 108, 109, 111 și 112 le-a efectuat cu vechiul său camarad ser- 
gentul Pungan Vasile.105 Totodată, începând cu misiunea nr.115, a 
făcut echipaj cu submaistrul Capdemai Gheorghe, care s-a dovedit un 
camarad de toată isprava; cele mai multe dintre misiuni, până la 
sfârșitul războiului, le vor efectua împreună, legându-se între ei o 
camaraderie exemplară. La avionul Ju.87 Stuka, mai mult decât la alte 
avioane de luptă de tip biloc, relația pilot-mitralior/radiotelegrafist de 
bord are o valoare deosebită în acţiunile aeriene de luptă; cum nu stau 
alături, ci spate în spate, în carlingi separate, și comunică între ei doar 
prin radio, unul pe celălalt trebuie „să se simtă”, cu scopul unic de a 
scăpa cu viaţă și a-și îndeplini în perfecte condițiuni misiunea. Cuplul 
pilot-mitralior etalat de instructorul german locotenent aviator Anton 
Andorfer și camaradul său subofițerul Anton Bobsein a fost un exem- 
plu concludent în acest sens. În cadrul Grupului 3 Bomb. Picaj, spre 
exemplu, locotenentul aviator Andrei Tudor a efectuat majoritatea mi- 
siunilor sale de război numai cu submaistrul Peștereanu Petre ș.a.m.d. 
In această relaţie pilot-mitralior pe avion Ju.87 se combină nu doar 
aspectele de ordin strict profesional, ci și cele afective, temperamen- 
tale etc. Priviţi fotografia în care pe capota avionului Ju.87 stau spijiniţi 
umăr la umăr adjutantul aviator Alfons Auner, pilot, și caporalul Viorel 
Almășanu, mitralior din Escadrila 73 Bomb. Picaj și veţi înţelege, spre 
exemplu, bucuria mitraliorului de a fi „umăr la umăr” cu superiorul său, 
pilotul... Fotografia aceasta rămâne emblematică pentru Grupul 3 
Bomb. Picaj, întrucât cei doi tineri camarazi și-au pierdut viața în misi- 
unea nr.103, pe frontul Kubanului. Reacţia inamică A.c.A. a fost 
extrem de puternică. Avionul nr.9 (din cele 17 ale misiunii), cu echipa- 
jul: pilot. adj. av. Auner Alfons și mitralior cap. Almășanu Viorel a fost 
lovit în plin, nu a mai putut redresa și a intrat în pământ luând foc după 
o puternică explozie. Sub data de 2 septembrie 1943, când s-a întâm- 

plat evenimentul, în amiaza zilei, citim în Jurnalul de operații al Gru- 
pului: „Este primul echipaj și avion pierdut la inamic din Grup. Cama- 
razii privesc moartea la datorie a bunilor lor camarazi cu o nespus de 
mare durere în suflet și stoicism (în sensul de tărie, fermitate sufle- 
tească-n.n.) de adevăraţi zburători. Să dea Bunul Dumnezeu ca 
pierderea Adj. av. Auner Alfons și Cap. Almășanu Viorel să fie și 
ultima în Grupul nostru de Stukiști români. Moartea la datorie nu 
este zadarnică: Auner, dragii tăi camarazi din Grupul 3 Bombar- 
dament „Stuka” Român, te vor răzbuna. Dormiţi în pace suflete de 
eroi, jertfiți pe altarul Patriei și să vă fie țărâna ușoară."1% Numai că 
cenușa trupurilor lor tinere s-a împrăștiat, prin explozie, în valea 
Kubanului, fără a avea vreodată un mormânt... Un amplu și vibrant 
reportaj Echipajul, apărut în revista „Aripi românești” în prima parte a 
lunii octombrie 1943 relata pe două pagini bogat ilustrate tragica 
moarte a celor doi camarazi tineri de la Grupul 3 Stuka.107 Reporterul 
anonim scria despre Adjutantul Auner Alfons: „Cu trupu-i mărunt și 
neîncăpător pentru toată firea lui răscolită de o veșnică și neobosită 
energie, cu părul așezat cuminte numai în bucle de aur mat și-n ochi 
cu cel mai limpede senin de dimineaţă primăvăratică, cu râsul și gluma 
nelipsite de pe buzele-i croite frumos și bărbătesc, sub o mustăcioară 
blondă și arcuită, era un tot de argint viu(...) Strălucitor de tinereţe, își 
închinase cu dărnicie Patriei toată puterea de luptă a anilor lui puţi- 
ni."108 lar despre caporalul Almășanu Viorel același reporter nota: 
„Murind lângă pilotul lui, odată cu avionul care îi purtase de nenu- 
mărate ori biruitori, mândru și înfrumusețat cu tricolorul și cocarda 
României prin zarea dușmanului, n-a avut decât o singură părere de 
rău: aceea de a-și sfârși zilele aflate de abia în pragul vieții fără să aibă 
satisfacția pe care o dorea puternic-să trăiască, să lupte, să mai vadă 
încă odată și apoi să moară pentru înseninarea definitivă a sfântului 
cer ardelean.”109 

La 30 septembrie 1943, în misiunea nr.119, cu 22 avioane, ultima 
de pe aerodromul Kerci nr.6-Bagherovo, echipajul pilot Adj. av. Gher- 
man Ștefan, mitralior caporal Stancu C-tin a ratat aterizarea pe ternul 
Kerci nr.2, a capotat luând foc și nu s-au putut salva, fiind carbonizați. 
Rămășițele lor pământești au fost înhumate creștinește în cimitirul 
eroilor din Kerci. De când acţionează pe frontul Mius și pe frontul 
Kubanului Grupul 3 Picaj a pierdut cu acesta, al treilea echipaj, două 
în luna septembrie.110 

Pentru cronica acestei luni calendaristice deosebit de încărcată- 
septembrie 1943-, au fost și momente optimiste în activitatea Grupului 

3 Picaj. Spre exemplu, la 11 septembrie 1943 a executat misiunea 
nr.108, în dimineaţa zilei, cu 23 avioane, în zona Novorosisk, fabrica 
de ciment, cu rezultate bune, sub comanda locotenentului aviator 
Andrei Tudor. La înapoiere au aterizat la Anapa, de unde au executat 
misiunea nr.110 asupra aceluiași obiectiv. Între altele, în Jurnalul de 
operații s-a comsemnat: „Băieții sunt bucuroși de acest ordin, căci au 
ocazia să se întâlnească cu vânătorii slovaci, cu care ne-am Împri- 
etenit și ne înțelegem foarte bine. Apoi, mai sunt și ceva struguri pe 
lângă aerodrom care nu sunt de lepădat."111 

În dimineaţa zilei de 23 septembrie 1943, în timp ce 25 echipaje se 
aflau în misiunea nr.115, sub comanda locotenentului aviator Andrei 
Tudor, la Bagherovo a sosit în vizită generalul de corp de armată 
Avramescu Gheorghe, comandantul Corpului de Munte Român ce 
acţiona în capul de pod Kuban. A asistat la înapoierea echipajelor din 
misiune, la raportul acestora și s-a declarat deosebit de mulțumit de 
cele văzute și auzite. În acea zi, la ora prânzului, a sosit la Bagherovo 
generalul de escadră Ermil Gheorghiu pentru a-și lua rămas bun de la 
Grupul 3 Stuka la predarea funcţiei de comandant al Corpului Aerian 
Român generalului de escadră aviator Emanoil lonescu, prezent ală- 
turi de vechiul comandant. Prin ordinul de zi nr.853 din 17 septembrie 
1943 generalul de escadră av. Ermil Gheorghiu a mulțumit Gruplui 3 
Picaj pentru activitatea împreună timp de un an. „Voi rămâne cu inima 
și gândul la voi -se preciza în respectivul ordin și voi spune oriunde mă 
voi afla: Dumnezeu să vă ajute pentru a continua și mai viguros pe dru- 
mul așa de promiţător în care v-aţi angajat."112 Pentru ca prin Ordinul 
de zi nr.90 din 24 septembrie 1943, în baza prevederilor D.R.nr.932/ 
1941 și instrucţiunilor Subsecretariatului de Stat al Aerului. 
Secretariatul General nr.5787/1941, referitor la conferirea decorațiilor 
în timp de război, generalul de escadră aviator Ermil Gheorghiu să 
confere un număr important de decoraţii Grupului 3 Stuka „pentru 
activitatea deosebită depusă de personalul navigant, nenavigant și 
tehnic pe timpul luptelor din bazinul Doneţului (frontul Mius-n.n.) și 
capul de pod Kuban."113 Au primit Ordinul „Steaua României” cu 
spade, clasa V-a și panglică de Virtute Militară: Lt. av. Becheanu V., 
Lt. av. Ghiuriţan loil. Ordinul „Coroana României” cu spade, clasa V-a 
și panglică de Virtute Militară a fost conferit sublocoteneţilor aviatori 
Cercel Ovidiu, Popovici Dumitru, Bădulescu Mircea, sublocotenentu- 
lui ing. rez. Meiţeanu Verner, sublocotenenţilor mecanici Păun Marin, 
Croitoru Dumitru. Medicul Grupului 3 Stuka sublocotenent rez. dr. 

Oprea loan a fost distins cu Ordinul Crucea Regina Maria clasa III-a. 
Un mare număr de subofiţeri și grade inferioare au fost distinși cu Me- 
dalia Aeronautică cu spade, Medalia Virtutea Militară, Crucea Serviciul 
Credincios cu spade, Medalia Bărbăţie și Credinţă cu spade.114 


4. Pe frontul Melitopol și în Crimeea 


La 30 septembrie 1943 Corpul Aerian Român a emis Ordinul 
nr.870, în baza căruia: „Cu începere din dimineaţa de 1 octombrie 
1943 Grupul 3 Stuka reintră sub ordinele Corpului Aerian Român 
având ca T.B. (teren de bază-n.n.) Herson (pe malul drept la Niprului 
la vărsare-n.n.), T.L. (teren de lucru-n.n.) Rikovo (...) Cu începere de 
la 1 octombrie 1943 ora 12.00 Grupul va fi în măsură a executa misi- 
unile de pe terenul Rikovo."115 Ca urmare, după misiunea nr.119 de la 
ora 10.30 și înmormântarea camarazilor adjutant aviator Gherman 
Ștefan și caporal Stancu Constantin în cimitirul eroilor din Kerci, 
Grupul a luat măsurile de deplasare pe noul teren de lucru. În 
dimineaţa zilei de 1 octombrie 1943, decolarea eșalonului volant s-a 
ordonat pe escadrile, astfel: la ora 7.45-Esc. 73; la ora 7.55-Esc.81; la 
ora 8,00-Esc.85, cu aterizarea pe terenul Rikovo pe patrule de 3 
avioane, după o oră și zece minute de zbor peste Marea de Azov, la 
200 m înălțime. Cum terenul Rikovo se afla în apropierea frontului s- 
a dat ordinul: „Nimeni nu are voie a vorbi la radio, toată lumea stă pe 
ascultare și execută ordinele ce se vor da.” Se mai preciza că, la ordin, 
se va ateriza eventual pe terenul Ghenicesk, care este sud-est Rikovo, 
pe continent, la strâmtoarea ce leagă Marea de Azov cu Marea 
Putredă, cu capul peninsulei Arabat (Arabatskaia Strelka) la sud.116 
Transportul meterialelor s-a executat cu avioanele Ju.52 puse la dis- 
poziție de Corpul 1 Aerian German. 

Problema mutării pe Rikovo se cunoștea încă de la 25 septembrie 
1943, când comandantul Grupului, căpitan-comandor Galeno Francisc 
și locotenentul Andrei Tudor au făcut recunoașterea și au constatat că 
„terenul Rikovo se prezintă detestabil și cu totul impropriu pentru 
Stuka."117 Acum se constata: „După un drum de 1.30 cele 4 Ju.52 ate- 
rizează pe aerodromul prăfuit Rikovo. A fost greu de identificat acest 
aerodrom deoarece în realitate este o simplă miriște (...) S-a procedat 
la cantonarea personalului și birourilor în satul Rikovo. Aerodromul 
este lipsit de A.c.A. și vânătoare. Grupul este lipsit de mijloace de 
transport, având un singur camion detașat de la Grupul 8 Asalt.”118 

Așadar, condiţii de lucru destul de grele. Misiunile de război au 
început în dimineaţa zilei de 2 octombrie 1943. Frontul era ajuns în 
zona Melitopol, Baza Grupului se deplasase cu doar câteva zile în 
urmă la Nicolaev. Până spre sfârșitul anului 1943 Peninsula Crimeea 
va fi izolată la nord pe aliniamentul Perekopv-Marea Sivaș-Ghenicesk. 
lar pe continent, frontul va ajunge la Nipru, pe aliniamentul Zaporojie- 
Berislav-Herson, cu ieșirea la Marea Neagră. Cu toată această depla- 
sare vertiginoasă a frontului germano-sovietic spre vest, rezistența pe 
frontul Melitopol, apoi în Crimeea a fost deosebit de dârză. Și pe fron- 
tul Melitopol, ca și pe cel din capul de pod Kuban, „Stukiștii” români și- 
au făcut pe deplin datoria. Nu întâmplător, într-un reportaj din revista 
„Aripi Românești” ei au fost supranumiţi „cei care fac și tac."119 Timp 
de douăzeci de zile, între 2 și 22 octombrie 1943 Grupul 3 Stuka a exe- 
cutat de pe terenul Rikovo un total de 23 misiuni de război pe frontul 
Melitopol, misiunile nr.120-143. Pe același front, până la 31 octombrie 
1943, a mai executat alte 23 misiuni de război, misiunile nr.144-167, 
cu decolarea de pe ternul de lucru Karankut în partea de nord-est a 
Peninsuleai Crimeea, sud Djankoi, lângă calea ferată Melitopol- 
Djiakoi-Simferopol.120 

Deja de la 1 noiembrie 1943 acţiunile militare aeriene ale Grupului 
3 Stuka s-au mutat pe frontul Crimeii, adică la Istmul Perekop ce des- 
parte Marea Șivaș de Marea Neagră, în partea nordică a Peninsulei, 
cu calea ferată Djankoi-Armeansk-Herson.121 

Luna octombrie 1943 a fost una în care sublocotenentul aviator 
Mircea T. Bădulescu „și-a dat drumul la zbor”, cum se zice în limbajul 
aerodromurilor, în sensul că a zburat mult, nelipsit în mai toate misiuni- 
le de război, cu, uneori, 4 și 3 misiuni pe zi, încredințându-i-se de mai 
multe ori comanda formaţiei. Pe frontul Melitopol sublocotenentul avi- 
ator Mircea T. Bădulescu s-a afirmat ca zburător de elită pe avionul 
Junkers Ju.87, alături de deja așii „Stukiști” locotenentul aviator Andrei 
Tudor și sublocotenentul aviator Cercel Ovidiu, afirmaţi astfel îndeo- 
sebi pe frontul din capul de pod Kuban. La Karankut, unde se vor afla 
de la 22 octombrie 1943 la 10 aprilie 1944 admirabila „familie” a celor 
de la Grupul 3 Stuka Român îl vor recepta pe sublocotenentul aviator 
Mircea T. Bădulescu ca pe unul ce „a crescut” sub ochii lor. Palmare- 
sul activităţii sale de zbor va fi tot mai bogat, edificator în acest sens. 

Situaţia misiunilor de război ale sublocotenentului av. Mircea T. 
Bădulescu pe luna octombrie 1943 se prezintă ca în tabelul alăturat. 

Smstr. Capdemai Gh. 


DATA |MISIUNEA | ECHIPAJUL AVIONULUI | COMANDA FORMAȚIEI 
06.10.43] 130 (1) Sit. av. Bădulescu M. Sit. av. Cercel Ovidiu 
(4) (12) Smstr. Capdemai Gh. 
131 (2) Sit. av. Bădulescu M. Lt. av. Andrei Tudor 
(12) Smstr. Capdemai Gh. 
132 (3) Sit. av. Bădulescu M. Lt. av. Andrei Tudor 
(12) Serg. Pungan Vasile 
133 (4) Sit. av. Bădulescu M. Sit. av. Cercel Ovidiu 
(12) Serg. Pungan Vasile 
07.10.43|134 (1) Sit. av. Bădulescu M. Lt. av. Andrei Tudor 
(3) (12) Smstr. Capdemai Gh. 
136 (3) Sit. av. Bădulescu M. Lt. av. Andrei Tudor 
(12) Serg. Pungan Vasile 
08.10.43|137 (1) Sit. av. Bădulescu M. Sit. av. Cercel Ovidiu 
(3) (11) Serg. Pungan Vasile 
138 (2) Sit. av. Bădulescu M. Lt. av. Andrei Tudor 
(11) Serg. Pungan Vasile 
139 (3) Sit. av. Bădulescu M. Sit. av. Pasăre D-tru 
(12) Serg. Pungan Vasile 
12.10.43] 140 (1) Sit. av. Bădulescu M. Sit. av. Cercel Ovidiu 
(1) (9) Serg. Teţcu Nicolae 
13.10.431141 (1) Sit. av. Bădulescu M. Sit. av. Cercel Ovidiu 
(2) (9) Smstr. Capdemai Gh. 
142 (2) Sit. av. Bădulescu M. Sit. av. Cercel Ovidiu 
(8) Smstr. Capdemai Gh. 
14.10.43] 143 (1) Sit. av. Bădulescu M. Sit. av. Cercel Ovidiu 
(1) (9) Smstr. Capdemai Gh. 
23.10.43] 144 (1) Sit. av. Bădulescu M. Sit. av. Cercel Ovidiu 
(1) (12) Smstr. Capdemai Gh. 
24.10.43] 145 (1) Sit. av. Bădulescu M. Sit. av. Cercel Ovidiu 
(3) (11) Smstr. Capdemai Gh. 
146 (2) Sit. av. Bădulescu M. Sit. av. Cercel Ovidiu 
(10) Smstr. Capdemai Gh. 
147 (3) Sit. av. Bădulescu M. Sit. av. Cercel Ovidiu 
(10) Smstr. Capdemai Gh. 
25.10.43] 148 (1) Sit. av. Bădulescu M Sit. av. Cercel Ovidiu 

149 (2) Sit. av. Bădulescu M. Sit. av. Cercel Ovidiu 
(9) Smstr. Capdemai Gh. 
150 (3) Sit. av. Bădulescu M Sit. av. Cercel Ovidiu 
(7) Smstr. Capdemai Gh. 
151 (4) Sit. av. Bădulescu M Sit. av. Bădulescu M. 
(3) Serg. Uşurelu V. 
26.10.43] 152 (1) Sit. av. Bădulescu M. Sit. av. Cercel Ovidiu 
(3) (6) Smstr. Capdemai Gh. 
153 (2) Sit. av. Bădulescu M. Sit. av. Cercel Ovidiu 
(8) Serg. Pungan Vasile 
154 (3) Sit. av. Bădulescu M Sit. av. Cercel Ovidiu 
(10) Smstr. Capdemai Gh. 
27.10.43] 155 (1) Sit. av. Bădulescu M. Sit. av. Cercel Ovidiu 
(2) (8) Serg. Pungan Vasile 
156 (2) Sit. av. Bădulescu M. Sit. av. Cercel Ovidiu 
(9) Serg. Teţcu Nicolae 
28.10.43] 157 (1) Sit. av. Bădulescu M. Sit. av. Cercel Ovidiu 
(2) (10) Smstr. Capdemai Gh. 
29.10.43] 159 (1) Sit. av. Bădulescu M. Sit. av. Cercel Ovidiu 
(3) (9) Smstr. Capdemai Gh. 
160 (2) Sit. av. Bădulescu M. Sit. av. Cercel Ovidiu 
(10) Serg. Pungan Vasile 
161 (3) Sit. av. Bădulescu M. Sit. av. Cercel Ovidiu 
(8) Smstr. Capdemai Gh. 
30.10.43] 162 (1) Sit. av. Bădulescu M. Sit. av. Bădulescu M. 
(4) (10) Serg. Pungan Vasile 
163 (2) Sit. av. Bădulescu M. Sit. av. Cercel Ovidiu 
(13) Smstr. Capdemai Gh. 
164 (3) Sit. av. Bădulescu M. Sit. av. Cercel Ovidiu 
(13) Smstr. Capdemai Gh. 
165 (4) Sit. av. Bădulescu M. Sit. av. Bădulescu M. 
(9) Smstr. Capdemai Gh. 
31.10.43] 166 (1) Sit. av. Bădulescu M. Sit. av. Cercel Ovidiu 
(2) (17) Serg. Gherman |. 
167 (2) Sit. av. Bădulescu M. Sit. av. Bădulescu M. 


(5) 


Smstr. Capdemai Gh. 

Centralizator. 36 misiuni de război în 15 zile de zbor din 31 zile ca- 
lendaristice (în medie peste 2 misiuni de război (2,4) pe zi de zbor). 
Număr peste media de misiuni de război pe zi de zbor: 4 din totalul de 
patru (6 octombrie 1943; 25 octombrie 1943; 30 octombrie 1943); 3 din 
totalul de trei (8 octombrie 1943; 24 octombrie 1943; 26 octombrie 
1943; 29 octombrie 1943). Din 36 misiuni de război, de 4 ori coman- 
dantul formaţiei de luptă în zbor. S-a precizat între paranteze: sub 
dată-numărul total al misiunilor de război al zilei respective; lângă 
numărul misiunii Grupului 3 Stuka-la a câta misiune a zilei sublocote- 
nentul aviator Mircea T. Bădulescu a participat; sub numărul misiunii- 
numărul total de avioane ieșite pentru respectiva misiune.122 Este 
lesne astfel de sesizat „creșterea” activităţii de zbor a sublocotenentu- 
lui aviator Mircea T. Bădulescu, devenirea sa, sub raport cantitativ, ca 
zburător de elită în cadrul Grupului 3 Stuka. 

În Carnetul de zbor al sublocotenentului aviator Mircea T. 
Bădulescu, la sfârșitul lunii octombrie 1943, comandantul Escadrilei 81 
Bomb. Picaj, locotenentul aviator Becheanu Victor a consemnat: „Se 
certifică de noi C-dtul Esc.81 Bomb. că Slt. av. Bădulescu M. a execu- 
tat de la 13 iunie 1943 la 31 octombrie (1943) 60 misiuni de război pe 
frontul Mius-Kuban și Melitopol, cu 88,35 ore de zbor şi 72 aterizări."123 

La Rikovo, în luna octombrie 1943 mai multe evenimente, demne 
de precizat. În timpul misiunii nr.125 din 4 octombrie 1943 a sosit pe 
aerodrom, în inspecţie, comandantul Corpului Aerian Român, general 
de escadră aviator Emanoil M. lonescu, însoţit de șeful său de Stat 
Major, comandor aviator Davidescu Gheorghe, fostul comandant al 
Școlii de Ofiţeri Aviaţie. Potrivit Jurnalului de operații al Grupului, 
comandantul Corpului Aerian Român a vizitat cele 3 terenuri pe care 
erau dispersate avioanele Ju.87 „Arătându-se foarte mulțumit de 
măsura luată și spunând că până în prezent nimeni nu s-a gândit la o 
astfel de măsură care, în împrejurări ca ale noastre, este singura sal- 
vatoare."124 Apoi, la 7 octombrie 1943, în timpul misiunii nr. 136 
avionul nr.2 pilotat de adjutantul aviator Tura loan, cu sergentul Băicuș 
Constantin mitralior nu a mai redresat, intrând în pământ, unde a făcut 
explozie chiar pe obiectiv. Al patrulea echipaj pierdut de Grupul 3 
Stuka și al doilea căzut la inamic.125 Zile ploioase și cu burniţă între 15 
și 22 octombrie 1943, fără activitate de zbor, cu mult noroi pe aero- 
drom.126 

Mutarea pe Karankut a venit ca o așteptată binefacere. Scrie în 
Jurnalul de operații al Grupului: „Noul aerodrom este foarte bun, mare 

și cu 2 piste betonate. Este un aerodrom ideal pentru Stukas."127 Apoi: 
„Baza Grupului s-a instalat în clădirea Școlii de agricultură de lângă 
aerodrom.”128 Pentru ca sub data de 30 octombrie 1943, când s-au 
executat misiunile nr. 162, 163, 164 și 165, la care a participat și sublo- 
cotenentul aviator Mircea T. Bădulescu, să aflăm, între altele, con- 
semnarea: „Azi a fost poate cea mai activă zi a Grupului (pe frontul 
Melitopol-n.n.). Lupta dusă azi a fost pe viaţă și pe moarte, echipajele 
nu au precupeţit nimic, nici chiar viața, năpustindu-se după bombar- 
dament la sol pentru a ataca tancuri și vehicule inamice care nu se mai 
opreau. Erau mase întregi de coloane blindate, motorizate, infanterie 
și cavalerie, căruţe etc. Ravagiile au fost mari și au fost confirmate în 
scris de germani (care au făcut însoțirea de vânătoare-n.n.). S-au dis- 
trus cu această ocazie 60 tancuri inamice."129 

Potrivit ordinului nr. 1124 din 30 octombrie 1943 al Corpului Aerian 
Român s-a fixat terenul de bază (T.B.) la Tiraspol, iar terenuri de lucru 
(T.L.) astfel: la Herson pentru Grupul 8 Asalt și Grupul 9 Vânătoare; la 
Karankut pentru Grupul 3 Stuka, care „va rămâne pe acest teren 
numai în materialele, autovehiculele și personalul strict necesar asi- 
gurării misiunilor.”130 De fapt, a doua zi, 31 octombrie 1943, în misiu- 
nile nr. 166 și 167 s-a acţionat asupra aglomerărilor de trupe și tancuri 
în zona nord Perekop. Lupta pentru apărarea Crimeii deja începuse. 
Luni, 1 noiembrie 1943, în misiunea nr.172, a cincea din cela opt ale 
zilei, condusă de sublocotenentul aviator Mircea T. Bădulescu, avionul 
nr.22, cu echipaj-pilot adjutant aviator Anastasiu Ovidiu și mitralior 
caporal Ușurelu Vasile a căzut pe obiectiv în zona nord-est Perekop. 
Era aceasta cea dintâi pierdere a Escadrile 81 Bomb. Picaj „Stuka” și 
al treilea echipaj al Grupului căzut la inamic.131 Sublocotenentul avia- 
tor Mircea T. Bădulescu a executat în acea zi trei din cele opt misiuni 
de război ale Grupului, misiunile nr. 170, 172 și 174 sub comanda sa. 
Să mai spunem că împlinea în acea zi 26 de ani.132 

În luna noiembrie 1943 majoritatea misiunilor de luptă ale Grupului 
3 Stuka au fost în zona Kerci, unde acţiunilie inamicului în Peninsula 
Taman au devenit deosebit de violente. La 19 noiembrie 1943, în misi- 
unea nr.201, cu 8 avioane, în zona Kerci, condusă de sublocotenentul 
aviator Mircea T. Bădulescu, având ca mitralior pe submaistrul 
Capdemai Gh., formaţia a fost atacată de 15 avioane de vânătoare 
I.A.K. Unul dintre acestea a fost doborât cu armamentul de bord. Era 
darul pe care echipajul-sublocotenent aviator Mircea T. Bădulescu și 

submaistrul Capdemai Gheorghe îl ofereau Grupului 3 Stuka la ser- 
barea din acea zi pentru 200 misiuni de război la inamic. Spiritul de la 
Bagherovo a reînviat și la Karankut: „Stukistule, să vii acasă! Să ne 
trăiești!”133 A doua zi, pe 20 noiembrie 1943, avionul nr.5 pilotat de 
adjutantul aviator Mihai Costache, având ca mitralior pe caporalul 
Moraru Vasile, lovit de vânătoarea inamică, a aterizat în flăcări pe 
aerodromul Bagherovo. Lângă avionul ce ardea a aterizat sublocote- 
nentul aviator Pasăre Dumitru care a luat echipajul rănit în avionul său 
și l-a dus la Karankut. Era aceasta misiunea nr.205 și a patra fără pro- 
tecţie de vânătoare germană, cum se ceruse."134 

Situaţiile de aterizări forțate, cu avionul în flăcări sau ciuruit de 
gloanţe deveniseră frecvente, aproape nelipsite din fiecare misiune. 
Aviația de vânătoare sovietică dotată cu avioanele |.A.K. sau Air Cobra 
era tot mai agresivă și în număr mare de avioane atacatoare. Spre 
exemplu, în data de 27 noiembrie 1943, în cadrul misiunii nr.217, a 
treia din cele cinci ale zilei, avionul pilotat de sublocotenentul aviator 
Cercel Ovidiu, cu submaistrul Marcu V. mitralior a fost incendiat în 
luptă cu vânătoarea inamică. „Pilotul a aterizat între linii, de unde a 
reușit să fugă, împreună cu mitraliorul, sub focul artileriei inamice, în 
liniile noastre. Echipajul a scăpat sănătos."135 În aceeași zi, Grupul 3 
Stuka a împlinit 220 misiuni de război cu 2746 avioane ieșite în misiu- 
ni, totalizând 3542 ore de zbor. A lansat asupra inamicului 1477,240 
tone bombe.136 

În același ritm s-au desfășurat acţiunile aeriene și în luna decem- 
brie 1943, cu precădere în zona Perekop, dar și în zona Kerci, mai 
puţin la începutul lunii când starea vremii s-a înrăutățit considerabil. Ca 
fapt divers, în data de 11 decembrie 1943 avionul nr.20 pilotat de adju- 
tantul stagiar av. Lăzăroiu P. având ca mitralior pe caporal Oprinca |. 
în drum spre Odessa s-a prăbușit în Marea Neagră, din cauza motoru- 
lui. Echipajul a fost salvat de un vas german și s-a înapoiat la unitate.137 

Cu calmul și tenacitatea caracteristice, sublocotenentul aviator 
Mircea T. Bădulescu a desfășurat în ultimele două luni ale anului 1943 
o intensă activitate de zbor, participând la aproape toate misiunile de 
război ale Grupului 3 Stuka. Palmaresul activității sale de zbor s-a 
dovedit și de data aceasta deosebit de bogat. 

Situaţia misiunilor de război ale sublocotenentului av. Mircea T. 
Bădulescu pe luna noiembrie 1943 se prezintă ca în tabelul alăturat. 

DATA |MISIUNEA 
01.11.43] 170 (3) 


ECHIPAJUL AVIONULUI 


Sit. av. Bădulescu M. 
Smstr. Capdemai Gh. 


COMANDA FORMAȚIEI 
Slt. av. Bădulescu M. 


Sit. av. Bădulescu M. 
Smstr. Capdemai Gh. 
Sit. av. Bădulescu M. 
Serg. Ghergan |. 


Slt. av. Bădulescu M. 


Slt. av. Bădulescu M. 


02.11.43 
(5) 


Sit. av. Bădulescu M. 
Smstr. Capdemai Gh. 


Slt. av. Pasăre D-tru 


Sit. av. Bădulescu M. 
Smstr. Capdemai Gh. 


Slt. av. Cercel Ovidiu 


Sit. av. Bădulescu M. 
Smstr. Capdemai Gh. 


Slt. av. Cercel Ovidiu 


Sit. av. Bădulescu M. 
Serg. Ghergan |. 


Slt. av. Cercel Ovidiu 


S 3 


Sit. av. Bădulescu M. 
Serg. Ghergan |. 


Slt. av. Cercel Ovidiu 


Sit. av. Bădulescu M. 
Smstr. Agapie Teodor 


Slt. av. Cercel Ovidiu 


SG 3 


Sit. av. Bădulescu M. 
Smstr. Capdemai Gh. 


Slt. av. Cercel Ovidiu 


== 
SS IS IS a 


SG 3 


Sit. av. Bădulescu M. 
Serg. Teţcu Nicolae 


Slt. av. Cercel Ovidiu 


5 


Sit. av. Bădulescu M. 
Smstr. Agapie Teodor 


Slt. av. Bădulescu M. 


Slt. av. Bădulescu M. 
Smstr. Marcu Vasile 


Slt. av. Cercel Ovidiu 


13.11.43 
(2) 


Sit. av. Bădulescu M. 
Smstr. Capdemai Gh. 


Slt. av. Bădulescu M. 


14.11.43] 195 (1 
(2) 


Sit. av. Bădulescu M. 
Serg. Ghergan loan 
Sit. av. Bădulescu M. 
Smstr. Agapie Teodor 


Slt. av. Bădulescu M. 


Slt. av. Pasăre D-tru 


15.11.43 
(2) 


Sit. av. Bădulescu M. 
Smstr. Agapie Teodor 
Sit. av. Bădulescu M. 
Smstr. Agapie Teodor 


Slt. av. Cercel Ovidiu 


Slt. av. Cercel Ovidiu 

16.11.43] 199 (1) Sit. av. Bădulescu M. Sit. av. Cercel Ovidiu Centralizator. 37 misiuni de război în 19 zile de zbor din 30 zile ca- 
(2) (11) Smstr. Capdemai Gh. lendaristice (în medie, 2 misiuni de război pe zi de zbor). Număr peste 
19.11.43] 201 (1) Sit. av. Bădulescu M. Sit. av. Bădulescu M. media de misiuni de război pe zi de zbor: 5 din totalul de cinci (27 
(2) (8) Smstr. Capdemai Gh. noiembrie 1943); 4 din totalul de cinci (2 noiembrie 1943); 3 din totalul 
202 (2) Sit. av. Bădulescu M.. Sit. av. Cercel Ovidiu de 8 (1 noiembrie 1943); 3 din totalul de trei (12 noiembrie 1943). Din 
(11) Smstr. Capdemai Gh. 37 misiuni de război, de 11 ori comandantul formaţiei de luptă în zbor.138 
20.1 1.43| 204 (2) Sit. av. Bădulescu M. Sit. av. Bădulescu M. Situaţia misiunilor de război ale sublocotenentului av. Mircea T. 
(3) (2) Smstr. Capdemai Gh. Bădulescu pe luna decembrie 1943 se prezintă ca în tabelul alăturat: 
i ii is 4, de i tei ae îi Și-a Gereeb Ovialu DATA |MISIUNEA| ECHIPAJUL AVIONULUI | COMANDA FORMAȚIEI 
207 2) Sit — ea N. SIE av. Bădulescu M 02.12.43| 222 (1) Sit. av. Bădulescu M. Sit. av. Cercel Ovidiu 
(9) Smstr Agapie Teddar iei ” (1) (8) Smstr. Capdemai Gh. 
—— — 03.12.43| 223 (1) Sit. av. Bădulescu M. Sit. av. Bădulescu M. 
23.11.43] 208 (1) Sit. av. Bădulescu M. Sit. av. Cercel Ovidiu ; 
(2) (11) Sag: Glietgah ion (1) (8) Serg. Teţcu Nicolae 
209 (2) Sit e Bădulescu M Sit av. Cercel Ovidiu 04.12.43| 224 (1) Sit. av. Bădulescu M. Sit. av. Pasăre D-tru 
(12) Serg Ghergan nai ” alai (3) (9) Serg. Teţcu Nicolae 
E 225 (2 It. av. Bădul M. It. av. Bădul M. 
25.11.43] 210 (1) | Sit. av. Bădulescu N. Sit. av. Bădulescu M. A pacea SlEaw.BăcluleeGu 
(2) (10) | Smstr. Capdemai Gh. 9 IS = 
211 (2) Sit. av. Bădulescu M. Sit. av. Pasăre D-tru 26 (3) Sly DA dulgecu M: Și ;2y. Pâsare, Du 
(9) Smstr. Capdemai Gh. (9) Serg Tejeui. Mircea 
26.11.43] 212 (1) Sit. av. Bădulescu M. Sit. av. Cercel Ovidiu 051243] 227 (1) | Sit av. BădulescuM. Sit. av. Bădulescu M. 
(3) (12) Smstr. Capdemai Gh. (5) (9) Serg. Teţeu Nicolae 
213 (2) | Sit. av. Bădulescu M. Sit. av. Cercel Ovidiu Deo pe "||polisave Daduleecurt: SIL aa BAGUISEGUINI, 
(9) Smstr. Capdemai Gh. (9) Selg. Teţeu: Nicolae 
27.11.43] 215 (1) Sit. av. Bădulescu M. Sit. av. Bădulescu M. 229 Ș, că si pa M Sit. av. Bădulescu M. 
(5) (9) | Smstr. Capdemai Gh. (9) arde: Tejeu Nicolae E 
216 (2) Si av Bă aa lBSEU N: Ei av 2 08reaOVdIU 06.12.43| 230 (1) Sit. av. Bădulescu M. Sit. av. Bădulescu M. 
(12) Smstr. Capdemai Gh. (8) &) Serg. Tetcu Nicolae 
217 (3) Sit. av. Bădulescu M. Sit. av. Cercel Ovidiu 252 (3) Stat Badule SG MI Șieu Radul og: 
(12) Smstr. Capdemai Gh. &) Serg Tejeu Nicolae 
218 (4) Sit. av. Bădulescu M. Sit. av. Dragomir C-tin 233.44) E Aa Padulescu N ȘIE AV Bălu SSE 
(10) Smstr. Capdemai Gh. (5) Serg ejeu: Nicolae 
219 (5) Sit. av. Bădulescu M. Sit. av. Dragomir C-tin 235 (6) Sit. av. Bădulescu M. Sit. av. Bădulescu M. 
(10) Smstr. Capdemai Gh. (4) Serg. Tejcu Nicolae 
28.11.43] 220 (1) Sit. av. Bădulescu M. Sit. av. Pasăre D-tru 237 (8) | Sit. av. Bădulescu M. Sit. av. Bădulescu M. 
(1) (8) Smstr. Niculescu P. (6) Serg. Teţcu Nicolae 
30.11.43] 221 (1) Sit. av. Bădulescu M. Sit. av. Pasăre D-tru 08.12.43| 238 (1) Sit. av. Bădulescu M. Lt. av. Andrei Tudor 
(1) (8) Smstr. Capdemai Gh. (1) (8) Smstr. Capdemai Gh. 

11.12.43| 239 (1) Sit. av. Bădulescu M. Lt. av. Becheanu V. 
(1) (8) Rep. răzb. Stăncuţa 
17.12.43| 240 (1) Sit. av. Bădulescu M. Lt. av. Becheanu V. 
(2) (10) Serg. Pungan Vasile 
241 (2) Sit. av. Bădulescu M. Lt. av. Becheanu V. 
(8) Serg. Pungan Vasile 
18.12.43| 242 (1) Sit. av. Bădulescu M. Lt. av. Andrei Tudor 
(2) (10) Serg. Teţcu Nicolae 
243 (2) Sit. av. Bădulescu M. Lt. av. Andrei Tudor 
(10) Serg. Teţcu Nicolae 
27.12.43| 245 (2) Sit. av. Bădulescu M. Sit. av. Cercel Ovidiu 
(2) (7) Serg. Pungan Vasile 


Centralizator. 20 misiuni de război în 9 zile de zbor din 31 zile ca- 
lendaristice (în medie peste 2 misiuni de război pe zi de zbor). Număr 
peste media de misiuni de război pe zi de zbor: 5 din totalul de opt (6 
decembrie 1943); 3 din totalul de trei (4 decembrie 1943; 5 decembrie 
1943). Din 20 misiuni de război, de 10 ori-comandantul formaţiei de 
luptă în zbor.139 

Așadar, numai în lunile octombrie, noiembrie, decembrie 1943 
sublocotenentul aviator Mircea T. Bădulescu a totalizat 93 misiuni de 
război din totalul de 175 câte avea să realizeze în intervalul de timp 
octombrie 1942-august 1944, cu zece mai mult peste jumătatea din 
total, cu o medie de 2 misiuni de război într-o zi de zbor (în care ela 
zburat; numărul zilelor de zbor ale Grupului 3 Bombardament Picaj 
„Stuka” fiind mai mare în totalul zilelor lunii calendaristice respective, 
faptul acesta putându-se urmări după numerotarea misiunilor de 
război ale Grupului). Efortul fizic și mai ales efortul psihic prestat în 
cele 93 misiuni de război, din care de 25 ori -comandantul formaţiei de 
luptă în zbor, a fost imens, realmente epuizant. Dar -comentăm post 
factum, după aproape şase decenii de la evenimente- l-a afirmat ca 
zburător deosebit, în rândul așilor de la aviația de bombardament în 
picaj „Stuka”. Nu credem că sublocotenentul aviator Mircea T. 
Bădulescu, în raport cu acest bogat palmares de misiuni de război pe 
frontul Crimeei, nu a avut un sentiment de sinceră și curată mulţumire 
că a contribuit la faima deja recunoscută a Grupului 3 Stuka. În Foaia 
calificativă pentru anul 1942/1943, comandantul Grupului 3 Stuka, 
căpitan-comandor aviator Galeno Francisc nota, între altele: „Nu 
pot să am pentru acest ofițer decât cuvinte de laudă.” Pentru ca în 

același document, comandantul Corpului Aerian Român, general de 
escadră aviator Emanoil M. lonescu să consemneze: „Pe front a 
dovedit că este un foarte bun luptător, curajos, tenace, cu mult spirit 
de sacrificiu. În bombardamentele ce a executat a obținut foarte bune 
rezultate. S-a remarcat în ultimul timp la atacurile în picaj executate în 
luptele de la Melitopol."140 Desăvârșit comandant aviator și rafinat pe- 
dagog, care cunoștea personal pe toți piloţii din subordinea sa, ofițeri 
și subofiţeri, generalul de escadră aviator Emanoil M. lonescu (poreclit 
„Pipițu”) l-a „citit” exact pe mai tânărul său camarad aviator „Stukis”-ul 
sublocotenent aviator Mircea T. Bădulescu. Desfășurarea evenimen- 
telor de pe front în anii 1944-1945 vor confirma din plin aprecierea ară- 
tată. Mai mult, împrejurările îi vor așeza nu o dată pe cei doi față în 
faţă, după cum se va arăta, unde bravul „Stukist” s-a dovedit demn de 
a împlini misiunile ordonate de comandantul său. „Pipiţu” își preţuia 
realmente subordonații, le sădea încrederea în propriile forțe și sub 
aparenta sa „distanţă” se afla un suflet ales, care a purtat cu mândrie 
uniforma de aviator al Armatei Române și a luptat cu toate puterile sale 
pentru apărarea și gloria Aripilor Românești. 


5. La Karankut.Evacuarea din Crimeea 


La Karankut „Stukiștii” au pregătit cu tot dichisul, după tradiţie, săr- 
bătoarea Crăciunului. La capitolul 4.Diverse, în Jurnalul de operații al 
Grupului 3 Stuka sub data de 22 decembrie 1943 aflăm următoarea 
însemnare: „Azi zi posomorâtă, a plouat toată ziua, noroiul a ajuns 
enervant, nu se poate circula nici pe jos. Toată lumea e în fierbere. Cu 
toţii caută să se pregătească de sărbătorile Crăciunului, care după 
cum arată timpul vor trece în tihnă. Lt. av. Becheanu Victor (coman- 
dantul Escadrilei 81 Bomb. Picaj-n.n.) se muncește să scoată un pro- 
gram frumos, cu compoziţii personale adresate fiecăruia dintre noi. 
Toţi așteaptă surpriza comandantului artist. La Perekop tunurile 
bubuie prelung, însă, fiind obișnuiți, fiecare lucrează de zor la orna- 
mentaţia de Crăciun. Fiecare escadrilă are pomul (bradul-n.n.) ei de 
Crăciun și nimeni din altă unitate nu are voie să-l vadă, concurenţa își 
va spune cuvântul peste două zile."141 Apoi, sub data de 23 decembrie 
1943: „Plouă de patru zile, vreme insuportabilă. Nu se pot scoate 
avioanele de la pistă. Avioane disponibile-14. Avioane indisponibile-2. 
Același timp posomorât. Lt. av. Becheanu Victor a invitat ofiţerii la 
repetiţia generală. Un reporter german a imprimat pe plăci această 

serbare care se va difuza la posturile de radio germane în ziua de 24 
sau 25 dec. a.c. ca reportaj de pe front."142 Pentru ca sub data de 24 
decembrie 1943 să aflăm: „Timpul se menţine defavorabil și aerodro- 
mul este acoperit de apă. Azi la orele 11.30 a aterizat pe aerodromul 
Karankut d. general Jienescu Gh., subsecretar de Stat al Aerului, 
însoțit de dl. general Șteflea Ilie, șeful Marelui Stat Major. Domniile lor 
au inspectat Grupul și au vorbit mai mult timp cu întregul personal și 
trupa. La orele 12.30 avionul a decolat, lăsând în Grup o atmosferă de 
înaltă camaraderie. La orele 18.00 corul Grupului și al escadrilelor au 
cântat cântece (colinde-n.n.) tradiţionale, după care până târziu a 
domnit în toată baraca (amenajată ca popotă-n.n.) o atmosferă de 
neîntrecut.”143 Sub data de 25 decembrie 1943: „Azi la ora 6.00 corul 
Grupului și al escadrilelor ne-au deșteptat prin „Bună dimineaţa la Moș 
Ajun”. La ora 11.00 s-a ridicat starea de alarmă, anunţându-se că nu 
mai are loc nici o misiune, frontul fiind liniștit. Veselia este generală, 
vom avea liniște și astfel toţi întruniţi (la masa camaraderească-n.n.) 
vom savura din plin tradiţionalele sarmale și friptura de porc. La orele 
14.30 a avut loc serbarea Pomului de Crăciun în prezenţa întregului 
personal de toate categoriile,al trupei și parte din populaţia civilă din lo- 
calitatea Karankut. Serbarea a fost pe deplin reușită evocând fiecăru- 
ia din noi amintirile duioase ale copilăriei și pentru o clipă, nostalgia 
familiilor. Apoi s-au împărțit daruri la toţi cei prezenţi.”144 

Sub data de 26 decembrie 1943, a doua zi de Crăciun, Jurnalul de 
operații al Grupului 3 Stuka preciza: „Personalul și trupa de toate cate- 
goriile rămân în baracă în repaus. În caz de se va executa misiune, 
gata de zbor în 30 minute. Conducerea formaţiei o va avea Lt. av. 
Becheanu V."145 S-a zburat în ziua următoare, misiunile nr.244 şi 245, 
ultimele pe anul 1943,la misiunea nr.245 cap patrulă-sublocotenentul 
aviator Mircea T. Bădulescu, în echipaj cu sergentul Pungan Vasile. 
În ambele misiuni s-a bombardat la Perekop. Incident de zbor: sublo- 
cotenentul av. Popovici D-tru având ca mitralior pe caporalul 
Cherchizan Th. a fost doborât de A.c.A. A aterizat în bune condițiuni, 
avionul însă a ars.146 La fel, s-a zburat în prima zi a anului 1944, mi- 
siunea nr.246, cu 9 avioane, sub comanda locotenentului av. Andrei 
Tudor, în zona Perekop. Între altele, în Jurnalul de operaţii al Grupului 
s-a notat: „Un nou an începe, cum era și normal cu misiune la inamic. 
Toţi avem același gând: mult, mult noroc pe anul 1944. Decolarea s-a 
făcut în perfecte condițiuni cu tot timpul defavorabil, și cei rămași jos 
cu inima palpitând și totuși cu privirea senină au urmărit echipajele 

până dincolo de gara Voika. La orele 13.00 strânși uniţi în jurul coman- 
dantului nostru, în baraca noastră de scânduri, am luat tradiționala 
masă de Anul Nou. Fiecare din noi, la hotărârea comandantului, am 
băut (în sensul de închinat-n.n.) pentru M.S. Regele, DI. Mareșal 
Conducător, Comandanții noștri și pentru cei dragi rămași în ţară, care 
poate în aceeași clipă cu noi simțeau și trăiau nostalgia noastră a celor 
plecaţi să-și apere Drapelul și Onoarea Țării."147 Și un fapt deosebit de 
emoționant sub data de 11 ianuarie 1944: „Azi la Djankoi Lt. cdor. av. 
Galeno Francisc, comandantul Grupului nostru, însoţit de Lt. Av. Be- 
cheanu Victor, comandantul Esc.81 Stuka au botezat o fetiță. Astfel 
Grupul nostru are a doua fină, una rămasă la Mariupol, iar alta (acum) 
la Djankoi.”148 Veste tristă, sub data de 16 ianuarie 1943: „La Starii 
Krim (vest Feodosia-n.n.) a avut loc înhumarea rămășițelor pământești 
ale Adj. av. Cameniţă Gheorghe (doborât de doi vânători ruși la 14 
ianuarie 1943-n.n.)."149 Înhumarea s-a făcut în Cimitirul Diviziei 8 
Cavalerie din Starii Krim, în prezenţa Lt. cdor av. Galeno F. și a Lt. av. 
Cercel Ovidiu, comandantul Esc.85 Bomb. Picaj. Sergentul Novac 
Gh., mitralior, a fost adus de cei doi comandanţi în spitalul din Kurman, 
cu membrele inferioare paralizate.150 

Sub data de 1 martie 1944 Jurnalul de operaţii al Grupului 3 Stuka 
precizează: „Slt. av Bădulescu T. Mircea s-a prezentat astăzi la uni- 
tate, reîntorcându-se din concediu și delegaţie.”!51 Potrivit Carnetului 
de zbor, rezultă că în perioada 1-28 ianuarie 1944 a efectuat mai multe 
raiduri cu avionul Ju.87 nr.19, între care: Karankut-Saki-Odessa (peste 
Marea Neagră); Odessa-Nicolaev; Nicolaev-Balta-Nicolaev; Nicolaev- 
Balta-Tiraspol; Tiraspol-Proskurov; Proskurov-Galaţi; Galaţi-Basara- 
beasca-Galaţi; Galaţi-Tiraspol; Tiraspol-Odessa. lar în luna februarie 
1944 a fost în concediul anual de odihnă.152 Cum raidurile menţionate 
s-au efectuat la înălțimea de 300-200 m, iar traiectele măsurau cu 
exactitate durata de zbor în ore și minute, bănuim că „delegaţia” sublo- 
cotenentului aviator Mircea T. Bădulescu a avut un scop precis, ordo- 
nat de comandantul de Grup, la ordinele Corpului Aerian Român: să 
recunoască traiectul în vederea evacuării Crimeii pe calea aerului. 
Depistarea unor documente în arhivele militare ar putea să confirme 
sau să infirme această supoziţie. Cert este că deja a doua zi de la îna- 
poierea din concediu s-a aflat în misiunea nr.287, a treia și ultima din 
acea zi în zona Kerci, avându-l ca mitralior pe submaistrul Capdemai 
Gh. Apoi activitatea de zbor a intrat „În norma!”, adică misiuni de război 
aproape zilnic: 3 în 11 martie; 2 în 13 martie; 2 în 14 martie; 3 în 17 

martie ș.a.m.d. S-au bombardat: podul de la insula Ruski; podul de 
pontoane din Marea Sivaș și peninsula Kossa, alte obiective din zona 
Perekop.153 La 17 martie 1944 Grupul a împlinit 300 misiuni la inamic. 
Cu umorul caracteristic, sublocotenentul ing. rez. Meţianu E. Verner, 
adjutantul Grupului a notat la capitolul 4.Diverse în Jurnalul de opera- 
ţii: „Azi Grupul a împlinit 300 misiuni la inamic. Din lipsă totală de alcool 
sărbătorirea s-a făcut prin felicitarea tuturor de către comandantul nos- 
tru de Grup, expediindu-se totodată o radiogramă la Corpul Aerian."154 

În Jurnalul de operaţii al Grupului 3 Stuka, sub data de 23 martie 
1944, poate una dintre cele mai frumoase însemnări: „Azi Grupul nos- 
tru este în sărbătoare. Slt. av. Cercel Ovidiu, Dragomir C-tin, Bădules- 
cu T. Mircea și Pasăre D-tru sunt înălțați la gradul de Locotenent avia- 
tor. Comandantul Grupului nostru i-a invitat în bordeiul său unde a avut 
loc punerea celei de a doua trese, tăind de la un veston al său tresele 
pentru a completa la fiecare din noii avansați câte două, astfel că la ie- 
şirea din bordei au apărut patru locotenenţi."155 În adevăr, prin Decre- 
tul nr.617 din 22 martie 1944, semnat de Mareșalul lon Antonescu res- 
pectivii sublocotenenţi au fost înălţaţi în grad pe data de 23 martie 1944.156 

Tot cu caracter de sărbătoare a fost și ziua de 25 martie 1944, sub 
multiple aspecte. Mai întâi, Buna Vestire, sărbătoarea religioasă. Apoi, 
decorarea unor combatanți ș.a. Jurnalul de operații al Grupului con- 
semna următoarele: „Buna Vestire. Nici o veste, nici un ziar-avioanele 
curier nu mai fac curse. Nădejdea noastră e în radio, dar și acesta 
„s-a pus în grevă” din cauza lipsei de baterii. Lt. av. Becheanu Vicotr 
a primit instrucţiunile de la Cdt. nostru de Grup pentru a organiza o 
serbare de Sf. Paști (16 aprilie-n.n.) și a lua contact cu preotul din 
Kurman pentru a putea lua parte cu toții la slujba Învierii. Astăzi a fost 
un prilej de sărbătoare pentru întregul Grup. Corpul Aerian German, în 
aprecierea faptelor de arme ale zburătorilor români, a acordat Grupului 
o serie de înalte decoraţii. Următorii au fost decoraţi cu „Crucea de 
Fier” cl.l-a: Lt. av. Cercel Ovidiu, Lt. av. Bădulescu Mircea, Slt. av. 
Popovici D-tru, Adj. av. Popa Traian, Adj. av. Negulici Teodor, Adj. 
stag. av. Boancă Gheorghe, Adj. stag. av. Stan Nicolae, Serg. R.T.F.F. 
llie Gheorghe, Serg. mitr. Cristea Romulus. „Crucea de Fier” cl.2-a au 
primit: Smstr. cl.2-a Capdemai Gheorghe, Serg. mitr. Rădvan Vasile, 
Cap. mitr. Călina P. Aceste decoraţii au fost înmânate în numele 
Fuhrerului de către ofițerul nostru de legătură Cpt. av. von Stein la 
adunarea întregului Grup în prezenţa Comandantului nostru de Grup, 
care, ca primul, i-a felicitat pe cei decoraţi pentru înalte distincțiuni.”157 

Apoi, sub data de 26 martie 1944: „Astăzi s-a împlinit anul de când 
Grupul 3 Stuka a părăsit cazarma Flotilei 3 Bombardament (Craiova- 
n.n.), plecând la Nicolaev. Azi a viscolit toată ziua. Aerodromul și-a 
îmbrăcat din nou haina albă de zăpadă. Am profitat de timpul liber și 
„Cu mic, cu mare” ne-am jucat cu zăpadă. S-au dat bătălii serioase de 
zăpadă între diferitele escadrile ale Grupului și foarte mulţi dintre 
„Stukiștii” nostri au executat „picaje” mai puţin voluntare cu capul în 
zăpadă. A fost o stare generală de veselie. Se poate spune pe drept 
cuvânt că în Crimeea deabia acum a început iarna. Viscolește de ieri 
și s-a lăsat un ger aspru."158 De precizat că sergentul llie Gheorghe, 
decorat cu „Crucea de Fier” clasa l-a, peste câteva zile, chiar în ultima 
zi a lunii martie 1944, cu prilejul înapoierii din misiunea nr.310, prima 
din cele două misiuni ale zilei, a fost sărbătorit de întregul Grup pentru 
cea de a 200-a misiune de război la inamic pe avionul Stuka. „Coman- 
dantul nostru de grup i-a pregătit o primire frumoasă, ciocnind tradiţio- 
nalul pahar cu șampanie cu echipajul (pilot, locotenent aviator Andrei 
Tudor-n.n.) și împodobind gâtul sergentului R.T.F.F. llie Gheorghe cu 
o frumoasă coroană de flori."159 

Nu este, în principal, obiectul acestei lucrări de a reconstitui pas cu 
pas, dincolo de momentele prezentate, viața Grupului 3 Stuka, dar nu 
ne putem reține a nu clama că ceea ce au realizat Stukiștii români 
într-un singur an de când s-au constituit ca structură distinctă, după 
model german, la Nicolaev, Bagherovo, Rikovo și Karankut rămâne un 
caz unic în felul său în Aeronautica Română. Pentru că peste rigoarea 
germană, strict necesară pentru o armă de elită cum a fost avionul 
Junkers Ju.87 Stuka, piloţii și mitraliorii români au topit căldura sufle- 
tească a Neamului românesc, iar sub bagheta acestui admirabil dirijor 
care a fost locotenent-comandorul aviator Galeno Francisc s-a realizat 
o camaraderie între combatanți fără seamăn, eficientă și durabilă în 
același timp. S-a scris despre Grupul 3 Picaj o lucrare omonimă, ad- 
mirabilă sub raportul acţiunilor militare aeriene,160 dar despre spiritul 
Stukiștilor români din Crimeea anului 1943-1944 nu știm când și dacă 
se va realiza vreodată o lucrare de sine stătătoare. Căci au fost -cei de 
la Grupul 3 Stuka- o mare și unită familie de bravi și tineri luptători. Sub 
formă glumeaţă reporterul de la revista „Aripi Românești” (probabil 
Ladmiss Andreescu) i-a portretizat pe mai mulți dintre ei, cu desenele 
semnificative ale adjutantului aviator Vasile Scripcaru, mort în floarea 
tinereţii, la 28 ani, într-un accident de avion pe aerodromul Miskolc 
(Ungaria), în ianuarie 1945.161 Vom adăuga că pe frontul de Vest, Stu- 

kiștii români, aflaţi sub comanda locotenetului aviator Mircea T. Bădu- 
lescu vor reitera, cât posibilităţile le-au permis, de multe ori, spiritul și 
faptele de bravură desfășurate în Crimeea în anul 1943-1944. „Stukis- 
tule, să vii acasă!” rămâne peste veac o parolă -cum ziceau ei-emble- 
matică, potenţată de acea superbă zicere „Să ne trăiești!” Peste urgi- 
ile războiului, cât și în faţa morţii, bucuria de a trăi a erodat toate asperi- 
tăţile, a sădit încrederea, speranța, viața cu micile și marile ei bucurii... 

Doi prizonieri ruși, ofițeri, capturați în după amiaza zilei de 24 mar- 
tie 1944 au prevestit faptele ce s-au dovedit până la urmă realitate. „La 
orele 16.00 au fost aduși la baraca noastră doi aviatori ruși făcuţi pri- 
zonieri la nord de Djankoi. După prezentările de rigoare, ambii fiind 
ofițeri, Comandantul nostru de Grup și ofițerii prezenţi au discutat cu ei 
până la sosirea organelor germane. Din cuvintele lor s-a putut deduce 
că rușii ne pregătesc un atac în stil mare, ca de Paști Crimeea să fie 
în posesia lor."162 

Activitatea operativă a Grupului Stuka pe luna aprilie 1944 a 
cuprins misiunile 312-320. Situaţia misiunilor de război pentru locot. 
av. Bădulescu T. Mircea se prezintă ca în tabelul alăturat. 


DATA |MISIUNEA | ECHIPAJUL AVIONULUI | COMANDA FORMAȚIEI 


06.04.44| 312 (1) Sit. av. Bădulescu M. Lt. av. Andrei Tudor 
(3) (9) Smstr. Capdemai Gh. 
313 (2) Sit. av. Bădulescu M. Lt. av. Andrei Tudor 
(9) Smstr. Capdemai Gh. 
314 (3) Sit. av. Bădulescu M. Lt. av. Andrei Tudor 
(9) Smstr. Capdemai Gh. 
07.04.44| 315 (1) Sit. av. Bădulescu M. Lt. av. Andrei Tudor 
(3) (9) Smstr. Capdemai Gh. 
316 (2) Sit. av. Bădulescu M. Lt. av. Becheanu V. 
(8) Smstr. Capdemai Gh. 
317 (3) Sit. av. Bădulescu M. Cpt. av. von Stein 
(5) Smstr. Capdemai Gh. 
09.04.44| 318 (1) Sit. av. Bădulescu M. Cpt. av. von Stein 
(1) (7) Smstr. Capdemai Gh. 
10.04.44| 319 (1) Sit. av. Bădulescu M. Cpt. av. von Stein 
(2) (8) Serg. Pungan V. 
320 (2) Sit. av. Bădulescu M. Cpt. av. von Stein 

Este lesne de sesizat că locotenentul av. Mircea T. Bădulescu a 
participat la toate cele 9 misiuni de război ale Grupului 3 Picaj, care vor 
fi ultimele pe frontul din Crimeea.163 A fost o coincidenţă semnificativă 
ca locotenentul av. Mircea T. Bădulescu să înceapă misiunile de răz- 
boi de pe terenul Bagherovo-Kerci nr.6 (Crimeea) având ca mitralior 
pe sergentul Pungan Vasile și să sfârșească misiunile de război în Cri- 
meea cu același destoinic mitralior și credincios camarad. „Era mai 
mare dragul să zbori cu el -își amintește fostul sergent R.T.F.F. Vasile 
Pungan. La început fusese nervos, până s-a învăţat cu avionul Stuka, 
apoi s-a liniștit. Era un bun pilot. Cu el aveai siguranţa că scapi cu 
viață. Știa să vireze avionul ca pe o jucărie. Păcat că după 1945 nu ne- 
am mai văzut, fiecare cu treburile lui."164 

Socotesc nimerit -și sper ca cititorul să accepite- să transcriu 
aproape integral ultimele pagini din Jurnalul de operații al Grupului 3 
Stuka român, care descriu, cu informaţia consemnată de către partici- 
panții la evenimente (Comandantul Grupului 3 Bomb. „Stuka”, locote- 
nent-comandor aviator Galeno Francisc, și adjutantul Grupului, sublo- 
cotenentul ing. rez. Meţianu E. Verner, cel care a redactat Jurnalul) 
evacuarea din Crimeea a „Stukiștilor” români începând cu prima zi din 
săptămâna Patimilor Mântuitorului lisus Hristos a acelui an, luni 10 
aprilie 1944. Sunt momente când, parcurgând aceste pagini de Jurnal 
nu poți să nu simţi un anumit nod în gât și poate chiar lacrimi umezin- 
du-ți ochii. Precizăm că în toate aceste acţiuni locotenentul aviator 
Mircea T. Bădulescu a fost, mai ales prin misiunile nr.318, 319 și 320, 
un paricipant activ la evenimente. Din păcate nu deținem nici o mărtu- 
rie scrisă sau orală despre gândurile și trăirile sale în acele zile. Știm 
doar că nu avea darul să dramatizeze faptele mai mult decit era nor- 
mal și necesar, ba chiar de cele mai multe ori, le aborda cu detașare 
și rafinat umor, în genul „Ce mai urmează după asta?!”, adică real- 
mente optimist. În fond, la douăzeci și șase de ani împliniţi nu poți 
aborda altfel viața, când ai trăit și ai văzut multe... Cu mai bine de un 
an în urmă, din avionul Il.A.R.37, a văzut ruperea frontului la Stalin- 
grad, în Cotul Donului. Acum, din avionul Ju.87 Stuka vedea ruperea 
frontului la Perekop și Marea Putredă, în Crimeea... Citim în Jurnalul 
de operaţii al Grupului 3 Stuka, sub data de 9 aprilie 1944 următoarele: 
„Ziua a trecut oarecum calmă, deoarece am fost bombardaţi și atacați 
la teren numai de 6 ori. Este ziua Floriilor, prevestitoarea St. Paști, 
gândul nostru a trecut marea (Marea Neagră-n.n.) în ţară, unde altă- 
dată în această zi la biserică se împărțea răchită și toți se pregăteau 

cu înfrigurare de St. Paști. Azi aici ne pregătim ca Sf. Paști să fie săr- 
bătorite așa cum e românul învăţat să sărbătorească aceste zile chiar 
dacă e departe de ţara sa. Comandantul nostru de Grup, însoţit de Lt. 
av. Cercel Ovidiu, cdt. Esc.85 Bomb. și Smstr. cl.3-a Iordănescu au 
plecat în prima linie la stânga Askadan-ului-Marea Putedră. După 
multe peripeții comandantul Grupului și însoțitorii săi au ajuns la ora 
21.00 pe linia Infanteriei noastre în sectorul Reg. 94 Inf. Aici toată 
noaptea rușii au încercat să treacă Marea Putredă în sectorul ocupat 
de Reg.33 Inf. La ora 3 noaptea rușii au început atacul pe întregul front 
din sectorul Askadan, reușind să rupă frontul la orele 6 dim. La aceas- 
tă acţiune rușii au atacat cu tancuri grele de 60 tone, cu aviația de asalt 
în valuri de 40-50 avioane, de bombardament în valuri succesive de 
câte 20 avioane și aviația de vânătoare în număr de câte 60 avioane. 
La toate acestea se adaugau exploziile succesive ale „Katiușei”, aco- 
perind întregul sector al frontului de un zgomot asurzitor. Pe la ora 
8.00 și-au făcut apariţia Stukas-urile noastre (misiunea nr.319-n.n.). 
Emoţia comandantului nostru era evidentă, însă prin bombele plasate 
pe tancurile rusești bucuria s-a strecurat în inima sa și a acelora care 
erau martori la acest spectacol. Pare că pentru un moment atacul a 
slăbit, însă peste tancurile oprite pentru totdeauna altele își făceau 
drum către liniile noastre, obligând trupele noastre să se retragă pe noi 
poziţii. La ora 9.30 comandantul nostru s-a înapoiat la Grup, după ce 
trecuse prin tot soiul de peripeții pline de primejdii, unde era așteptat 
de noi toţi, fiind primit cu multă bucurie, mai ales că băieţii care ata- 
caseră (inclusiv locotenentul aviator Bădulescu T. Mircea, cu avionul 
Ju.87 nr.19a-n.n.) au văzut că frontul fusese rupt și erau tare îngrijo- 
raţi de soarta comandantului lor pe care îl știau în acest sector. Imediat 
a arătat întregului personal situaţia frontului, insistând asupra puncte- 
lor critice ce trebuiesc sprijinite în misiuinile ce vor urma."165 La ora 
10.30 s-a decolat în misiunea nr.320, cu opt avioane Ju.87, sub co- 
manda căpitanului aviator von Stein, adică în ultima misiune de război 
pe frontul Crimeii. Zburătorii au observat retragerea trupelor române în 
fața coloanelor de tancuri inamice, care înaintau în direcţia Djankoi. Ca 
urmare, la ora 11.30 Grupul 3 Stuka a primit ordin de la Corpul 1 
Aerian German să predea toare avioanele și materialele tehnice 
Grupului 3 Stuka german și Serviciului Materiale german de la aero- 
dromul Karankut, pentru ca la ora 14.00 tot personalul și trupa să se 
deplaseze la Herones (sud-est Sevastopol) în vederea evacuării 
Crimeii.166 

În Jurnalul de operații al Grupului 3 Stuka, sub data de 10 aprilie 
1944 se află o lungă și minuțioasă relatare din care extragem următoa- 
rele: „Frontul s-a deplasat până la numai 30 km. de aerodromul nostru 
pe linia ferată gara Voika-Djankoi. Din acastă cauză durata misiunilor 
(nr.319 și 320-n.n.) se scurtează foarte mult, se văd băieții noștri când 
intră în picaj. La ora 11.00 Cpt. av. von Stein, ofițerul german de legă- 
tură al Grupului, plin de emoție își exprimă dorinţa de a vorbi confiden- 
țial cu comandantul nostru, fără martori. Imediat comandantul nostru 
de Grup îi satisaface dorinţa, convorbirea durând circa zece minute. 
Imediat după întrevederea comandantului nostru de Grup cu Cpt. av. 
von Stein s-a ordonat adunarea tuturor ofiţerilor în fața barăcii. Aici ni 
s-a adus la cunoștiință că germanii au ordonat retragerea trupelor de 
la front către interiorul Crimeii și în consecinţă toți, în liniște și calm, să 
ne pregătim de o deplasare către sud, insistând mai ales ca ofițerii să 
nu-și piardă firea și să supravegheze ca trupa să-și facă bagajele în 
calm și ordine. La ora 11.30 Cpt. av. von Stein s-a prezentat din nou 
comandantului nostru de Grup, transmițând de data aceasta ordinul 
Corpului 1 Aerian German de a preda imediat toate avioanele noastre 
Ju.87 Grupului 3 Stuka German împreună cu toate materialele tehnice, 
urmând ca personalul și trupa Grupului nostru să se retragă cu cami- 
oanele Grupului la Sevastopol. La auzul acestei dispoziții comandan- 
tul nostru s-a opus, dând următorul răspuns categoric: „Nu voi preda 
avioanele sub nici un motiv, cu ele voi evacua pe toţi la Hersones, 
atunci când se vor da ordinele de evacuare, iar până la primirea aces- 
tui ordin vom acţiona mai departe cu avioanele noastre pe front.” La 
opunerea comandantului nostru de Grup, Cpt. av. von Stein a plecat 
transmițând hotărârea Lt. cdor. av. Galeno domnului Şef Major al 
Corpului 1 Aerian German, iar în același timp comandantul nostru a 
încercat să raporteze prin radio Corpului Aerian Român (aflat la Tecuci 
-n.n.) intenţiile germanilor, însă toate încercările erau în zadar, staţia 
radio din țară ne mai dând nici un răspuns. Văzând hotărârea dârză a 
comandantului nostru, germanii au renunţat a ne lua avioanele la 
Karankut, acceptând condiţiile Lt. cdor. av. Galeno și dispunând ca 
predarea să se facă la Hersones."167 

Așadar, o situație extrem de critică, rezolvată cu demnitate de către 
comandantul Grupului 3 Stuka Român. Tot la insistența acestuia ger- 
manii au pus la dispoziția Grupului 3 Stuka pentru evacuarea de la 
Karankut mai multe avioane Ju.52 și He.111. A organizat apoi echipa- 
jele pentru evacuare, precum și comisia care urma să predea germa- 

nilor pe bază de proces verbal toate materialele tehnice ale Grupului, 
numindu-l pe sublooctenentul ing. rez. Meţianu Verner, șeful serviciu- 
lui tehnic al Grupului, președintele comisiei, însărcinându-l totodată cu 
organizarea evacuării personalului și trupei din eșalonul tehnic de pe 
aerodromul Karankut după încheierea lucrărilor de predare.158 

Evacuarea de pe Karankut s-a făcut luni 10 aprilie 1944, începând 
cu ora 15.00, conform programului stabilit de comandantul Grupului, 
locotenent-comandor av. Galeno Francisc. „De jur împrejur satele ard, 
trupele trec în grabă pe lângă noi, aviația ne mitraliază de zor -citim în 
Jurnalul de operații al Grupului. lar calmul este de neîntrecut, fiecare 
dintre noi își cunoaște misiunea și nimeni nu se încurcă, și, printre toți, 
cel mai calm e comandantul nostru de Grup, ne inspiră prin atitudinea 
sa ostășească în aceste clipe grele cea mai deplină încredere, fiind 
peste tot cu instrucțiunile sale scurte, precise și hotărâte și cu sfaturile 
sale părintești.169 La ora 16.30 au decolat avioanele Ju.87 Stuka, pe 
escadrile. La 17.30 a plecat și comandantul Grupului împreună cu că- 
pitanul av. von Stein, în vederea organizării, împreună cu autorităţile 
germane, a evacuării întregului Grup la Constanţa, peste mare, nu îna- 
inte de aducerea la Hersones a celor rămași la Karankut, cu care se 
păstra legătura telefonică. La ora 20.30 sublocotenentul ing. rez. 
Meiţeanu E. Verner a raportat la Hersones încheierea operațiunilor de 
predare, precizând că „totul a decurs normal și disciplinat și că toată 
lumea este calmă și liniștită și cu deplină încredere în comandantul de 
Grup care îi va scoate din infernul de la Karankut.”170 

În adevăr, cei rămași la Karankut, adăpostiţi în bordeiele de la aero- 
drom au petrecut o noapte grea, infernală, transportaţi abia a doua zi 
dimineaţa la Hersones cu două avioane Ju.52 în două curse. Scrie în 
Jurnalul de operații al Grupului: „Noaptea petrecută la Karankut a fost 
într-adevăr înfiorătoare. Germanii părăseau în cea mai mare grabă în 
coloană de marș și cu autocamioane aerodromul, retrăgându-se la 
Simferopol și Sevastopol, dând foc la toate clădirile, lucrările și mate- 
rialele părăsite. Echipaje speciale dinamitau clădirile mai importante, 
hangarele și avioanele de tot felul rămase indisponibile pe teren. 
Impresionant a fost aruncarea în aer a unui întreg hangar de dimen- 
siuni uriașe, ticsit cu autovehicule indisponibile. La acest spectacol 
contribuia și aviația rusă de bombardament, care a bătut toată noap- 
tea aerodromul metru cu metru pătrat cu bombe explozive și incen- 
diare de toate calibrele."171 

Pentru ca sub data de marţi 11 aprilie 1944 în Jurnalul de operații 
al Grupului 3 Stuka să aflăm, între altele, următoarea consemnare: „La 

Hersones au început tratativele pentru predarea avioanelor Stuka, 
comandantul nostru nerenunţând nici o clipă a preda avioanele ger- 
manilor fără (asigurarea) mijloacelor de transport peste mare. 
Germanii au hotărât ca noi să cerem avioane Ju.52 din ţară, coman- 
dantul nostru le-a explicat însă că nu avem posibilitatea, cerând ger- 
manilor să ne asigure transportul peste mare, refuzând în caz de refuz 
să mai predea avionale Stuka. După multe parlamentări, la ora 11.30 
comandantul nostru de Grup a ordonat predarea cu forme legale a 
avioanelor nostre Ju.87 germanilor, iar tot Grupul se deplasează cu 
autocamionele de la Hersones la Sevastopol. Această deplasare s-a 
efectuat cu 12 camioane, comandantul nostru plecând cu ultimul 
camion, și astfel Grupul „ciuntit” de material se desparte cu durere în 
suflet de avioanele dragi pe care stau scrise nume scumpe ca „Gioia 
Mia”, „Viorica”, „Luminiţa” etc. Păsările noastre de oţel rămân mâhnite 
la Hersones, departe de cei ce le-au purtat în luptele glorioase pe cerul 
întins al Rusiei, de multe ori roșu de focul exploziilor proiectilelor de 
A.c.A., la Mius, Kuban, Melitopol, Marea Putredă și Perekop. Cu ele 
Grupul 3 Stuka și-a câștigat renumele și faima, cu ele Țara româneas- 
că a urmărit pe aviatorii români departe în Rusia, unde și ele au contri- 
buit la gloria Aripilor noastre românești, cu ajutorul lor primii „Stukiști” 
români au înscris pagini nemunitoare de glorie în acest crâncen război 
pentru Cruce și Dreptate în Cartea de Aur a Neamului Românesc."172 
Pentru ca, în continuare, să citim următoarea însemanare: „Pe serpen- 
tinele asfaltate dintre Hersones și Sevastopol toţi sunt tăcuți, gândul 
fiecăruia a rămas lângă avioanele lor dragi și la aceia dintre noi care 
au rămas de stajă în pământul rusesc și ale căror morminte stau măr- 
turie de veci: „Aici au luptat aviatori Stukiști Români."173 

Transportul peste Marea Neagră a Grupului 3 Sutka român s-a 
efectuat cu hidroavioane germane Dornier Do.24 de la hidroescala 
Sevastopol la hidroescala Mamaia, în mai multe curse. „Nu vom uita 
niciodată primirea Grupului nostru de către Flotila de Hidroaviaţie 
(comandant: căpitan-comandor aviator Borcescu Gheorghe-n.n.), care 
a fost extrem de cordială”, se precizează în Jurnalul de operații al 
Grupului 3 Stuka."174 În dimineaţa zilei de miercuri 12 aprilie 1944 a 
amerizat și ultimul transport de la Sevastopol la Mamaia. „Pe la ora 
10.30 a amerizat ultimul hidroavion Do.24 cu care au venit Sit. ing. rez. 
Meţianu Verner care se poate lăuda a fi părăsit pământul Crimeii ca 
ultimul ostaș al Grupului, cu ultimii 10 soldaţi. Astfel. la ora 12.00 
Grupul 3 Stuka, prezent în ţară „fără nici o pierdere” era aliniat în faţa 

Comandamentului Flotilei de Hidroaviaţie gata pentru a fi inspectat de 
către dl. subsecretar de Stat al Aerului, general av. Jienescu Gh. După 
prezentarea raportului, dl. general av. Jienescu Gh. a întins mâna 
fiecăruia dintre noi, urându-le cu un zâmbet pe buze „Bine aţi venit."175 
Se încheia astfel o importantă și dramatică etapă a Grupului 3 Stuka 
pe frontul din Răsărit. 

În după amiaza zilei de joi 13 aprilie 1944 în baza ordinului Corpului 
Aerian Român, s-a organizat deplasarea cu trenul de la Constanţa la 
Galaţi, via Fetești-Făurei, care a durat, din diverse motive, peste 30 
ore de drum, iar apoi de la Galaţi la Tecuci, timp de șapte ore, unde 
Grupul 3 Stuka a sosit în cursul zilei de sâmbătă 15 aprilie 1944. „Pri- 
mirea noastră la Tecuci de către camarazii aviatori de la celelalte uni- 
tăţi aviatice (inclusiv de către generalul aviator Emanoil M. Ionescu, 
comandantul Corpului 1 Aerian Român-n.n.) a fost foarte călduroasă 
și astfel toate neajunsurile întâmpinate până aici s-au spulberat. 
Ne-am simţit ca „la noi acasă”, și unde e mai bine decât acasă?”176 
Pentru ca, în continuare, Jurnalul de operații al Grupulu 3 Stuka să 
precizeze: „Într-un cadru sobru şi milităresc s-a celebrat într-un hangar 
Învierea Domnului, și astfel pe nesimţite parcă eram de când lumea 
între ai noștri. Cine își mai aducea aminte acum de păţaniile și greută- 
țile suportate în cele 13 luni de la plecaerea noastră din țară?! Toţi 
ne-am făcut creștinescul semn al Sf. Cruci și am spus în gând câte o 
rugăciune Celui de Sus."177 

Sub data de duminică 16 aprilie 1944, Jurnalul de operații al 
Grupului 3 Stuka are următoarea însemnare pe care o transcriem inte- 
gral: „Prima zi de Paști, ce diferenţă între cele de anul trecut și aces- 
tea! Acum un an la Nicolaev numai noi între noi am cântat „Hristos a 
înviat!” într-o casă improvizată în biserică. Azi, între ai noștri parcă 
s-a schimbat cu totul fața pământului și noi, de abia acuma, ne dăm 
seama ce înseamnă legătura sufletească ce ne-a unit pe toți. Umblăm 
prin oraș și ne căutăm unul pe altul, încă nu ne-am obișnuit să fim sin- 
guri. Camarazii din celelalte Grupuri sunt plini de bucurie și în dragos- 
tea lor suntem invitați la masă la diferite Grupuri. Toate Grupurile vo- 
iesc a vedea „Stukiștii” între ei. Ce minunat spirit de arme! Comandan- 
tul nostru de Grup, însoțit de comandanții de escadrile și o parte din 
ofițeri au fost invitaţi la popota Corpului Aerian, unde domnul general 
aviator Jienescu Gheorghe, subsecretarul de Stat al Aerului, a ţinut să 
fie între aviatorii săi și a plecat special din București în acest scop.”178 

Luni 17 aprilie 1944, în după amiaza zilei, întregul personal navi- 

gant și tehnic al Grupului 3 Stuka a plecat în concediu până la 4 mai 
1944. Locotenent-comandor aviator Galeno Francisc, împreună cu cei 
trei comandanți de escadrile -locotenent aviator Andrei Tudor, coman- 
dantul Ecadrilei 73 Picaj, locotenent aviator Becheanu Victor, coman- 
dantul Escadrilei 81 Picaj și locotenet aviator Cercel Ovidiu, coman- 
dantul Escadrilei 85 Picaj-au plecat la Șendreni, unde se găsea tot 
materialul și trupa Grupului. „Aici, pentru prima oară de la plecarea din 
Mariupol la 5.VII.1943, comandantul nostru de Grup a văzut iarăși a- 
dunată toată trupa Grupului nostru și a unei părţi din persoanal. Bucu- 
ria a fost generală. După 9 luni ostașii erau cu toţii la un loc așa cum 
s-a plecat din Flotila 3 Bombardament Craiova în martie 1943. Cu 
această ocazie comandantul nostru de Grup a înmânat trupei câteva 
decoraţii ce fuseseră primite în Crimeea cu câteva zile înainte de eva- 
cuare, însă din cauza evenimentelor precipitate nu s-au putut da 
atunci. Trupa venită din Crimeea a plecat în concediu până la 4 mai 
1944.179 

În Carnetul de zbor al looctenentului aviator Bădulescu T. Mircea 
aflăm următoarea consemanre: „10.IV.1944; Ju.87, 19a; Deplasare 
Karankut-Hersones; 1 oră zbor, 500 m înălţime; R.T.F.F. Smstr. 
Capdemai Gh.” Apoi, pe aceeași filă: „Se certifică de noi Cdtul. Esc. 81 
Bomb. că Lt. av. Mircea T. Bădulescu a executat pe av Ju.87 pe fron- 
tul Crimeii în cursul anului 1944: 27 misiuni de război, cu 53 ore (de 
zbor) și 42 aterizări."180 Pentru ca la 26 mai 1944 să aflăm conseman- 
rea: „incercare motor (av. nou)”, efectuată timp de o oră, la 3000 m 
înălțime, cu avionul Ju.87 nr.22.181 Ce s-a întâmplat? Conform unui 
document din arhiva Flotilei 3 Bombardament, la 25 februarie 1944, 
ordinea de bătaie, eșalonul zburător, al Escadrilei 81 Bomb. Stuka 
Ju.87 includea 9 piloţi și 9 trăgători aerieni/R.T.F.F., după cum 
urmează: 


Locot. av. Becheanu Victor pilot/cat. A 
Locot. av. Bădulescu Mircea pilot A 
Slocot. av. Popovici Dumitru pilot A 
Adj. av. Popa Traian pilot A 
Adj. stg. av.  Badistru loan pilot A 
Adj. stg. av. Lăzăroiu Paul pilot A 
Adj. stg. av. Stan Nicolae pilot A 
Adj. stg. av.  Aleman Alex. pliot A 
Adj. stg. av. Gherman Petre pilot A 
Smstr. cl.2 Agapie Teodor R.T.F.F. A 

Smstr. cl.2 Capdemai Gheorghe R.T.F.F A 
Smstr. cl.3 Teodoru Mircea mitralior R 
Sergent Grigorescu lulian R.T.F.F. R 
Sergent Pungan Vasile R.T.F.F. R 
Sergent Ghergan loan mitralior R 
Sergent Teţcu Nicolae mitralior A 
Caporal Popescu Vasile mitralior A 
Caporal Oprinca loan mitralior A 


S-a notat și poziţia reală (A-activ, R-rezervă) a acestora la mobi- 
lizare.182 Se poate observa lesne că după un an de zile de la consti- 
tuirea Grupului 3 Stuka oamenii acestei escadrile, ca de altfel și a 
celorlalte escadrile, erau, cel puţin în privința piloților, aceeași, mai 
puţin cei rămași pentru totdeauna în pământul străin. Se vor regăsi cu 
toţii pe aerodromul Tecuci după evacuarea din Crimeea și înapoierea 
la 4 mai 1944 din concediu. „De la Prostejov, nord-est Brno (Cehoslo- 
vacia), unde împreună cu sublocotenentul aviator Popovici Dumitru și 
alţi câţiva zburători de la Stuka ne vom prezenta la 10 iulie 1944 pen- 
tru Școala germană de trecere pe avionul Focke Wulf Fw110, am adus 
25 avioane Ju.87 noi-nouţe pe aerodromul Tecuci, dispersate apoi la 
Cârlomănești, 15 km de Tecuci. Cu aceste avioane s-a luptat pe fron- 
tul din sudul Basarabiei și în Moldova în perioada de la 26 mai la 23 
august 1944.“183 De fapt, Carnetul de zbor al locotenentului aviator 
Mircea T. Bădulescu cuprinde un total de 15 misiuni de război în 
această perioadă, executate în zonele Sculeni, Popricani, Românești, 
precum și la Klinoje și Tiraspol (gara), apoi zona Huși și nord Vaslui.184 
Au fost acestea ultimele misiuni de război pe frontul de Est ale locote- 
nentului aviator Mircea T. Bădulescu, în total 175, de la 20 octombrie 
1942 la 23 august 1944, din care, cum s-a arătat, doar 18 misiuni pe 
avionul l.A.R.37, celelalte, adică 138 numai pe avionul Ju.87 Stuka. 

Capitolul IV 


PE FRONTUL DE VEST. CAVALER AL 
ORDINULUI «MIHAI VITEAZUL» CU SPADE 


„Sacrificiul nu înseamnă amputare, nici pocăință. 
EI este, în mod esenţial, un act. El este dar de sine 
adus Fiinţei de care pretinzi că ţii. Doar acela va 
înțelege ce e o moșie care-i va fi sacrificat moșiei o 
parte din sine, care va fi luptat să o salveze, care se va 
fi ostenit ca s-o înfrumusețeze. Atunci îl va năpădi 
dragostea de moșie. O moșie nu-i suma intereselor, 
aici constă greșeala. Ea este totalul dăruirilor.” 


Antoine de Saint-Exupery, 
Pilot de război, XXVII. 


1. La 23 august 1944 și în zilele următoare 


Registrul istoric al Flotilei 3 Bombardament cu Baza (sediul) la 
Craiova, la data de 23 august 1944 are consemnat integral și sub 
forma cunoscută, oficială, cu apelativul Români adresat de patru ori, 
Proclamaţia M.S. Regelui Mihai | către Țară, nu înainte de a se însera 
următoarea precizare: „Prin înalta proclamaţie a M. Sale Regelui Mihai 
| către Țară, se încheie armistițiul între Poporul Român și Naţiunile 
Unite. Această proclamaţie o redăm în întregime mai jos pentru a ve- 
dea grija mare pe care Majestatea Sa Regele a avut-o pentru salvarea 
Poporului Român."! 

Nu știm (încă) dacă „s-a dat ordin” să se consemneze integral în 
Registrul istoric al Flotilei 3 Bombardament Craiova respectiva 
Proclamaţie câtre Țară sau transcrierea acesteia a fost doar iniţiativa 
„logofătului” de la cancelaria Flotilei. La urma urmei, în contextul 
lucrării de față, nu are mare importanţă sau deloc acest fapt. Cert este 
că textul Proclamaţiei, fie şi doar părţi din aceasta, citite ulterior, au 
produs îngrijorare, chiar teamă, nicidecum entuziasm general sau indi- 


158 


vidual printre cei aflați sub arme... „Poporul nostru înţelege să fie sin- 
gur stăpân pe soarta sa. Oricine s-ar împotrivi hotărârii noastre liber 
luate și care nu atinge drepturile nimănui este un dușman al Neamului 
nostru. Ordon Armatei și chem Poporul să lupte prin orice mijloace îm- 
potriva lui. Toţi cetăţenii să se strângă în jurul Tronului și al Guvernului 
pentru salvarea Patriei. Cel ce nu va da ascultare Guvernului se opune 
voinţei Poporului și este un trădător de Țară."2 Fiind în timp de război, 
aceasta însemna, pentru militari, nimic altceva decât ori ești împușcat 
pentru trădare, ori continui lupta, dar alături de noul aliat! 

Îngrijorarea era reală, profundă și inedită ca manifestare. Astăzi, 
când știm mai multe despre 23 august 1944, inclusiv despre felul cum 
a fost redactată și înregistrată pentru a fi transmisă la radio amintita 
Proclamaţie către Țară, ne este relativ lesne să glosăm pe tema îngri- 
jorărilor de atunci. „Pentru noi, ca militari problema se punea tranșant: 
desprinderea de nemți va fi sângeroasă. Cum se va produce? Nimeni 
nu avea în cap, în clipele acelea, vreo variantă concretă, un scenariu, 
cum se spune astăzi. De fapt, în cursul zilei următoare, am văzut că 
nu era decât o singură variantă: lupta.”3 

În Jurnalul de operații al Corpului 1 Aerian Român, referitor la eve- 
nimentele de la 23 august 1944 se află următoarea consemnare, 
extrem de edificatoare în acest sens: „Noua orientare politică a sur- 
prins unităţile în deplasare (sub împerativul ofensivei sovietice declan- 
șată la 20 august 1944-n.n.), astfel că n-au putut fi informate la timp 
asupra conduitei lor față de armata germană."4 Apoi, între altele: 
„Grupul 6 Stuka ce se găsea în cadrul Flotilei Immelmann din Corpul 
1 Aerian German a fost dirijat pe terenul Focșani Sud, unde avioanele 
au fost confiscate iar personalul reținut. Speculând lipsa de atenţie 
provocată de o alarmă în timpul nopții, au fugit, pierzând întregul 
bagaj.”5 

Privitor la Grupul 6 Stuka, aviatorii ajunși pe terenul Focșani în 
după amiaza zilei de 23 august 1944 nu știau nimic despre eveni- 
mentele de la București. Ei știau doar situaţia concretă a frontului din 
imediata apropiere. „Seara s-au culcat obosiţi în corturile instalate în 
marginea noului aerodrom, fiecare cu gândurile lui."6 Pentru ca în 
dimineaţa zilei de 24 august 1944, la ieșirea din corturi să fie somaţi 
de santinelele germane. Evident, au cerut explicații. „Ofițerul neamţ 
venit în acest scop, le-a dat asigurări că nu s-a întâmplat nimic, că 
pentru moment, situația României este neclară, dar să stea liniștiți. Li 
se va asigura hrana."7 Mai mult, la cererea lor li s-a permis să meargă 

la avioane să-și ridice lucrurile personale, unde, de asemenea, erau 
instalate santinele. „Toţi se gândeau în fel și chip la ce va urma, căci 
de aflat, aflaseră câte ceva de la unii din cei care petrecându-și noap- 
tea pe la unele rude sau cunoștințe în Focșani, aduseseră vestea 
comunicatului de încetarea ostilităților (Proclamaţia câtre Țară-n.n.). Și 
n-au așteptat mult, că s-au lămurit.”8 Au devenit prizonieri... Pentru că 
- după aceeași sursă-,au refuzat în bloc” propunerea avantajoasă de 
a pleca în Germania.” Este posibil ca să fi avut loc o astfel de propu- 
nere, nu avem, deocamdată, decât mărturii orale. Cert este că per- 
sonalul Grupului 6 Picaj Stuka a ajuns în cele din urmă la baza Flotilei 
3 Bombardament Craiova, după șirul peripeţiilor inerente unor oameni 
care au riscat evadarea din condiţia de prizonierat.10 

Ce s-a întâmplat cu Grupul 3 Picaj Stuka? La 23 august 1944 se 
afla pe aerodromul Iveşti-Tecuci. În ziua precedentă, 22 august 1944, 
locotenentul aviator Bădulescu T. Mircea efectuase trei misiuni de 
bombardament în picaj, totalizând trei ore și patruzeci de minute în 
zona Negrești și la nord de Vaslui asupra unor grupări de tancuri sovi- 
etice. A acţionat cu avionul Ju.87 „Stuka” nr.18, având ca radiotelegra- 
fist de bord și mitralior pe submaistrul Capdemai Gheorghe.!1! Sub pre- 
siunea ofensivei sovietice s-a primit ordinul pentru dispersarea materi- 
alului volant în zona Buzău-Pogoanele-Cioara Doicești-lanca-Urziceni. 
Ca urmare, în după amiaza zilei de 23 august 1944 Grupul 3 Picaj 
s-a deplasat, timp de o oră, la înălțimea de 200 metri, pe aerodromul 
Cioara-Doicești.12 Pe acest aerodrom i-au surprins evenimentele din 
noaptea de 23/24 august 1944. În dimineaţa zilei de 24 august 1944, 
printr-un act de mare curaj, sub ameninţarea forțelor germane, s-a 
reușit decolarea tuturor avioanelor Junkers Ju.87 și aterizarea lor pe 
aerodromul Boteni-Argeș, cu deplasarea în aceeași zi pe terenul 
Petrești, iar ulterior pe aerodromul Craiova unde se afla Baza Flotilei 3 
Bombardament de care Grupul 3 Picaj Stuka aparținea. Avionul Ju.87 
nr.18 cu care zbura echipajul locotenent aviator Bădulescu T. Mircea 
și submaistrul Capdemai Gheorghe a fost surprins nealimentat. A ate- 
rizat în limită de benzină pe terenul Brădeanu-urziceni (circa 30 kilo- 
metri sud Buzău). Timp de două zile (25-26 august 1944) echipajul a 
participat la lupta terestră de dezarmare a coloanelor germane care se 
retrăgeau spre Buzău, împreună cu efectivele Escadrilei 17 Observa- 
ție care se afla pe terenul Brădeanu (românesc). Pentru ca în data de 
27 august, în baza ordinelor primite, avionul Ju.87 nr.18, pilotat de 
locotenentul aviator Bădulescu T. Mircea să efectueze, timp de o oră 

și treizeci de minute, deplasarea de la Urziceni la Craiova. Carnetul de 
zbor al locotenentului aviator Mircea T. Bădulescu înregistrează în 
limbajul sec, specific, această împrejurare: „23.VIII. Deplasare Ivești- 
Doicești; 24.VIII. Transport Doicești-Urziceni; 27.VIII. Transport 
Urziceni-Craiova."13 Alte documente militare confirmă, la fel, împreju- 
rarea. Într-o Notă informativă din 24 august 1944, emisă de Statul 
Major al Aerului. Secţia 3-a operaţii, după ce sunt relatate succint acţi- 
unile de apărare a aerodromului Boteni-Argeș, atacat de forțe germa- 
ne, se consemnează: „Pe aerodromul Boteni au sosit 16 avioane 
Stuka, care însă nu au muniţie pentru tunuri și bombe. Aceste avioane 
au fost dispersate pe terenul Petrești, unde a mai sosit și o escadrilă 
L.A.R.39 cu bombe."14 În Jurnalul de operaţii al Corpului 1 Aerian 
Român, la capitolul Sutiaţia unităţilor, la 24.08.44 se consemnează: 

„Grupul 3 Stukas. 

Avioane. Pe Cioara-Doicești -17 av. cu echipaje. 

Oameni. Pe Cioara-Doicești -19 oameni înarmaţi (cu armamentul 
individual-n.n.) în subzistență la Esc. 16 Obs. Restul oamenilor și 
materialului în deplasare de la Huși spre Cioara-Doicești."15 Pentru ca 
ulterior să avem următoarea consemnare: „Grupul 3 Stuka se depla- 
sează pe terenul Petreșiti."16 

Este lesne de sesizat regruparea forțelor aeriene ale Corpului 1 
Aerian Român spre vest, sub incidenţa ofensivei sovietice pe frontul 
lași-Chișinău, accelerată vertiginos de evenimentele politice petrecute 
la București în după amiaza zilei de 23 august 1944. 

Precizăm, în context, că, în februarie 1945, când s-a întocmit șirul 
documentelor pentru acordarea Ordinului Militar „Mihai Viteazul” cu 
spade locotenentului aviator Mircea T. Bădulescu s-a licitat, în mod 
firesc, dar poate și complezent (sub raport politic) ce anume aceasta a 
făcut în răstimpul 23-28 august 1944. Comandantul său de Grup 
(Grupul 8 Asalt Picaj), căpitanul aviator loan Eftimopol preciza în 
Raportul nr.8001 din 17 februarie 1945: „Ziua de 23-24 august 1944 îl 
surprinde (pe locotenetul aviator Mircea T. Bădulescu-n.n.) pe aero- 
dromul german Cioara-Doicești cu avionul nealimentat, de unde deco- 
lează sub ameninţarea mitralierelor germane și aterizează în limită de 
benzină la Brădeanu pe un teren de lucru românesc, salvând astfel un 
avion sortit pieirii. Aici ia parte efectivă timp de două zile (25-26 au- 
gust) la lupta terestră de dezarmare a coloanelor germane ce se 
retrăgeau spre Buzău, alături de Esadrila 17 Observaţie ce se afla pe 
acel teren."17 În chip evident, Tabelul nominal anexat opera cu ace- 

leași date, preluate însă într-o altă formulare. De menţionat că la data 
de 17 februarie 1945, când Raportul nr.8001 al Grupului 8 Asalt Picaj 
a fost expediat Corpului 1 Aerian Român, locotenentul aviator 
Bădulescu T. Mircea pleca „în concediu de 30 zile aprobate de Corpul 
Aerian."18 Asta înseamnă că, deși căpitanul aviator loan Eftimopol, 
comandantul Grupului 8 Asalt Picaj nu a fost martor ocular la cele 
petrecute pe aerodromul Cioara-Doicești la 24 august 1944, a redac- 
tat documentele pentru decorarea locotenentului aviator Mircea T. 
Bădulescu pe baza inclusiv informaţiilor primite de la acesta (Carnetul 
de zbor, relatarea evenimentelor etc.). Ca urmare, în Raportul nr.954 
din 21 februarie 1945 către Statul Major al Aerului. Secţia Adjutantură, 
comandantul Corpului 1 Aerian Român, generalul comandant aviator 
Emanoil M. lonescu opera următoarea sinteză, folosind evident și alte 
surse de informaţie existente la nivelul Corpului 1 Aerian Român: „Cu 
ocazia evenimentelor de la 23-28 august 1944, (locotenentul aviator 
Mircea T. Bădulescu-n.n.) rămas singur cu eșalonul volant al Grupului 
Stuka, graţie iniţiativei sale promptă, curajului și dragostei de Neam, 
reușește să salveze întregul material volant de pe aerodromul Cioara- 
Doicești și aerodromul Brădeanu, retrăgându-se în fruntea formaţiei 
sale pe aerodromul Boteni."19 Doar ultima parte a sintezei introduce o 
apreciere globală, aceea că formaţia a aterizat integral pe aerodromul 
Boteni la 24 august 1944, când de fapt locotenentul aviator Mircea T. 
Bădulescu, aflat la decolare în fruntea formaţiei, a aterizat pe terenul 
Brădeanu, în limită de benzină, cum s-a aratat. Errare humanum est... 

O fotografie aflată în arhiva familiei și datată 27 august (1944), cu 
menţiunea „Plecare. Poza de bun rămas”, îl înfățișează pe locotenen- 
tul aviator Mircea T. Bădulescu alături de iubita sa Polixenia (Paula) 
Dumitrescu, în picioare, lângă jamba stângă a avionului Junkers Ju.87. 
Pe sub planul drept, până departe, câmpia (miriștea?!)... O altă foto- 
grafie, purtând aceeași dată, cu Paula în carlinga avionului, cu casca 
de zbor prinsă sub bărbie. Cum comuna Gherăseni se află la jumă- 
tatea distanţei între Buzău și Brădeanu este lesne de înțeles că Paula 
a fost înștiinațată de plecarea lui Mircea în cursul acelei zile la Craiova. 
Cât privește fotografiile, ele au fost realizate de submaistrul Capdemai, 
consemnat în Carnetul de zbor la data plecării: 27 august 1944. Încă 
o dată, viaţa și-a cerut drepturile ei firești, în pofida tuturor vicisitu- 
dinilor! Precizăm că ar fi o iniţiativă insidioasă, aceea de a considera 
că locotenentul aviator Mircea T. Bădulescu a făcut dinadins virajul 
spre Brădeanu, după ce decolase de pe Cioara-Doicești cap compas 


162 


Boteni, pretextând pana de benzină! lar dacă a fost așa, nu avem a-l 
condamna mai mult decât putem (cât putem?!) condamna un îndră- 
gostit de ființa cu care se va căsători doar peste șase luni, va întemeia 
o familie, va avea un copil și, mai ales, va înfrunta suita frustrărilor și 
nedreptăţilor, apărându-și cu înverșunare „cea mai prețioasă avere”- 
cum spunea, adică familia. La urma urmei și asta, sau poate tocmai 
asta-familia face parte de măreţia unui pilot de război de excepţie cum 
a fost Mircea T. Bădulescu. În ceea ce ne privește, credem în forţa răs- 
colitoare a dragostei la 26-27 de ani câţi avea atunci Mircea T. 
Bădulescu, dar, în același timp, ne îndoim de faptul că acest „brav de 
la Stukas” ar fi comis o indisciplină gravă, abandonându-și camarazii, 
în situaţii extrem de critice, în timp de război, pentru îmbrăţișări și 
declaraţii de dragoste iubitei, lângă avionul cu care era plecat într-o 
misiune ordonată. 

Și totuși o anume „abatere de la traseu” s-a produs, dar nu în 24 
august 1944 când a aterizat pe terenul Brădeanu, ci în 27 august 
1944. Povestește Polixenia Bădulescu: „Când a plecat la Craiova, 
Mircea a oprit la Gherăseni. Era vremea treierișului. Deși era 
duminică, batoza treiera zi și noapte. Tataia (Enache Dumitrescu, tatăl 
Polixeniei -n.n.) se afla pe batoză. În miezul zilei Mircea a trecut de trei 
ori cu avionul lui pe deasupra satului. Tataia zicea că au venit deja 
rușii, a sărit de pe batoză și s-a ascuns. Mircea a aruncat din avion o 
scrisoare. A căzut în curtea școlii, lângă casa noastră. Scrisoarea am 
găsit-o imediat. Scria că pleacă pe frontul cu nemţii. După scrisoare a 
venit și el. A aterizat la marginea satului. L-am condus, ne-am 
fotografiat, apoi a plecat la Brădeanu și de acolo la Craiova. Mi-a scris 
totul de pe front.”20 

Măreţia acestei povești de dragoste rămâne tulburătoare prin sim- 
plitatea ei! Cum să faci să îţi anunţi iubita, aflată la doar zece kilometri 
de locul unde ești de două zile? Foarte simplu, ca pilot de război 
Stuka: decolezi, semnalizezi prezenţa ta prin câteva treceri de avion, 
arunci „la fix” o scrisoare, aterizezi la marginea satului, te prezinți în 
faţa iubitei... Atât. Apoi, cu o bucurie imensă în suflet, decolezi iar și 
pleci pe front! 

Poziţia sa față de evenimentele de la 23 august 1944, locotenentul 
aviator Mircea T. Bădulescu a exprimat-o în scris mult mai târziu, 
peste aproape șapte ani, în aprilie 1951, când a fost pus să răspundă 
la un amplu chestionar și să-și scrie ceea ce în epocă se numea Auto- 
biografia, astfel: „Actul de la 23 Aug. 1944 l-am privit cu multă rezervă 

și chiar teamă; consideram că sovieticii ne vor pedepsi aspru pentru 
războiul dus pe teritoriul lor. Mă găseam cu Grupul 3 Bomb. la Cioara 
Doicești-Brăila, de unde în ziua de 24 Aug. 1944 am plecat spre Boteni 
și apoi la Craiova. La toţi ne-a fost frică să luăm contact cu sovieticii, 
însă ne-am dat seama cu câteva luni înainte că războiul pentru noi 
este (cuvânt neclar-n.n.), el fiind pierdut, atunci când frontul era la lași. 
Pe nemți i-am admirat ca armată și tehnică, dar am fost împotriva 
îngâmfării lor și a subestimării ostașilor români. Ca militar conștiincios, 
atunci când la 24 Aug. s-a ordonat să luptăm împotriva nemților care 
ar provoca pe ai noștri, am fost în totul de acord."21 

Să notăm că această declaraţie sinceră şi -de ce nu?- îndrăzneață, 
întrucât ne aflam, în 1951, în plină epocă pro sovietică și stalinistă, îl 
arăta pe căpitanul aviator Mircea T. Bădulescu așa cum s-a manifes- 
tat totdeauna până atunci: fără complexe, pe deplin răzpunzător de 
faptele și gândurile sale, total detașat de evenimente, apreciindu-le cu 
maturitate, fără spirit vădit partizan, cum se practica în epocă! Cum 
vom arăta, el va traversa în anii 1946-1951 o perioadă extrem de difici- 
lă, cu încercări dintre cele mai diverse pentru a se menţine în cadrele 
active ale armatei, ca modalitate unică, la vremea aceea, de a asigu- 
ra existenţa familiei pe care o întemeiase. În fond, un exemplu sublim 
(din persectivă istorică) a unui spirit responsabil și demn ce făcea 
onoarea oricărui ofițer format pentru a servi în Armata Regală Română. 

Sub data de 27 august 1944 în Registrul istoric al Flotilei 3 Bombar- 
dament cu Baza la Craiova aflăm următoarea consemnare: „În confor- 
mitate cu Ordinul Corpului 1 Aerian nr.145/1944 unităţile operative ale 
Flotilei se înapoiază în Bază în condiţiile de toţi știute provocate de 
marea ofensivă rusă. Astfel vine în bază: Grupul 3 Bombardament, 
Grupul 6 Bombardament, Grupul 8 Asalt, precum și unităţile din Flotila 
1 Bombardament: Escadrila 1 Recunoaștere, Escadrila 2 Recunoaște- 
re, Grupul 5 Bombardament, Escadrila 52 Bombardament. Astfel, la 
această dată, Baza Flotilei noastre adăpostește întregul Corp 1 
Aerian. Craiova se fixează ca Centrul de regrupare a unităţilor Corpu- 
lui 1 Aerian.”22 

Aflăm în Autobiografia deja citată, în continuarea celor relatate: 
„Astfel, la 28 și 29 august (1944) am fost singurul ofițer din tot Grupul 
3 Bomb. de pe Craiova, care cu 6 subofițeri am executat 3 misiuni de 
bombardament împotriva nemților la Rasu (Rast-n.n.) și Calafat și 
împotriva vaselor lor. Am făcut propagandă pentru frontul de Vest și 
am fost singurul ofițer din Grup (Grupul 3 Bomabardament Picaj-n.n.) 

care cu alţi 4 subofițeri, voluntari au mers la prima unitate ce a plecat 
în Ardeal unde am luptat până la sfârșitul războiului."23 Aparent, o 
relatare derutantă pentru cititorul de astăzi. De ce el, locotenentul avi- 
ator Mircea T. Bădulescu a fost „singurul ofițer” din Grupul 3 Picaj care 
a făcut cele relatate? Ce s-a întâmplat pe aerodromul Craiova în acele 
zile de la sfârșitul lunii august 1944? De ce se vorbește de „voluntari” 
pe frontul de Vest, în condiţiile în care, mai ales ei ca piloți de război 
(ofițeri și subofiţeri) erau militari de profesie, sub incidenţa ordinului și 
a celor precizate ferm în Proclamaţia câtre Țară a Regelui Mihai |. 
„Ordon Armatei și chem Poporul să lupte prin orice mijloace și orice 
sacrificii împotriva lui (dușmanului Neamului Românesc-n.n.). Toţi 
cetățenii să se strângă în jurul Tronului și al Guvernului pentru sal- 
varea Patriei. Cel care nu va da ascultare Guvernului se opune voinţei 
Poporului și este un trădător de Țară (subl.n.)."24 

Noi credem că deruta creată prin actul de la 23 august 1944 a fost 
mare, neașteptată pentru ei ca luptători, realmente rupţi sau puţin 
interesaţi de analiza permanentă și profundă a dinamicii evenimentelor 
politice din țară, și asta încă din anii războiului în Est. Ei știau că anti- 
bolșevismul este ţinta și esenţa luptei lor, iar germanii le sunt aliaţi în 
această luptă, iar acum, după 23 august 1944, totul a devenit brusc pe 
invers, blocându-i realmemte sub raport afectiv și rațional. Bunul simţ 
român i-a făcut, cel puţin pe moment, foarte rezervaţi, așteptând să se 
dea ordinele ferme ca și până atunci. În locul acestor ordine ferme 
s-a aplicat (desigur, firesc) metoda voluntariatului practicată de fiecare 
dată pe frontul de Est, după cum s-a mai arătat, în cazul misiunilor 
riscante. Riscul, de data aceasta, nu viza strict lupta cu inamicul 
bolșevic, ci lupta cu fostul aliat, cu fostul camarad..., Cel care nu va da 
ascultare Guvernului se opune voinţei Poporului și este un trădător de 
Țară.” Expresia „un trădător de Țară”, cădea ca o ghilotină: unii își 
vedeau capul pe butucul ghilotinei, alții, stimulaţi de instinctul de con- 
servare, priveau la spectacol... Teama era generală. 

Este, practic, imposibil de reconsituit, pentru zilele de 28 și 29 
august 1944 atmosfera reală care era pe aerodromul Craiova, unde se 
concentraseră o mare parte din unităţile operative al Corpului 1 Aerian 
Român, cu circa trei sute de ofițeri și subofițeri, cu peste o mie de 
oameni trupă. Istoriografia română a anilor postbelici a șarjat, partizan, 
pe un presupus efort propagandistic al comuniştilor în schimbarea, 
chipurile bruscă, a modului de a gândi și a acţiona al oamenilor sub 
impactul loviturii de stat de la 23 august 1944. „Lucrând în condiţii de 

legalitate (de la 23 august 1944-n.n.), partidul (comunist-n.n.) a luat 
măsuri pentru amplificarea muncii sale în rândurile armatei (...) Monar- 
hul, stâlp al burgheziei și moșierimii (care deținea încă prerogativele 
de comandant suprem al oștirii), împreună cu liderii P.N.Ţ. (luliu Maniu 
ș.a.-n.n.) și P.N.L. (Constantin Brătianu ș.a.-n.n.), cu toate elementele 
reacționare, se străduiau ca armata să nu fie alături de masele popu- 
lare."25 Toate aceste aserţiuni, în 1966, după douăzeci de ani de la 
încheierea războiului! Pentru ca în 1984, deci la patruzeci de ani de la 
evenimente să citim în /storia aviației române următoarele: „Pentru avi- 
atorii români, ca și pentru efectivele de militari ale armatei române, 
declanșarea revoluţiei de eliberare socială și naţională, antifascistă și 
antiimperialistă (denumirea oficială a loviturii de stat de la 23 august 
1944, stabilită de P.C.R. abia în 1979, la treizeci și cinci de ani de la 
evenimente-n.n.) a constituit momentul istoric mult așteptat pentru a 
da curs profundelor sentimente de ură nutrite faţă de regimul de dic- 
tatură antonesciană și față de armatele hitleriste și horthyste cotropi- 
toare."26 Falsitatea și artificialitatea unor astfel de aserţiuni este, 
astăzi, de domeniul evidenţei. Motivul persistenţei acestora și după 
patruzeci de ani de la evenimente: lovitura de stat de la 23 august 
1944 trebuia licitată mereu ca reflex al regimului politic condus de 
P.C.R. „Momentul istoric mult așteptat”, „profundele sentimente de 
ură” ș.a. erau clișee care trebuiau să convingă că evenimentele au fost 
așa și nu altfel. 

În adevăr, la 29 august 1944, așa cum rezultă și din Carnetul de 
zbor, locotenentul aviator Mircea T. Bădulescu, la ordinul Corpului 1 
Aerian, solicitat de Comandanmentul Corpului 1 Armată, a executat 
trei misiuni de luptă, cu două ieșiri avion (în prima ieșire cu avionul 
Ju.87 nr.38, timp de o oră și cinci minute, iar a doua ieșire cu avionul 
Ju.87 nr.18, timp de o oră și zece minute; mitralior de bord fiind în 
ambele ieșiri submaistrul Capdemai Gh.) bombardând convoaiele de 
bacuri și vase germane de pe Dunăre la Calafat (în prima ieșire), iar 
apoi (în a doua ieșire) vase și trupe germane care operau o debarcare 
pe malul stâng al Dunării la Rast, zona Băilești. Ca urmare oprește 
debarcarea trupelor germane și distruge personal două bacuri și avari- 
ază pe un al treilea, în pofida reacției A.c.A. destul de puternică.27 

În aceeași zi, 29 august 1944, pe aerodromul Craiova se produc 
importante schimbări organizatorice. În baza Ordinului nr.710/1944 al 
Corpului 1 Aerian, Grupul 3 Picaj și Grupul 6 Picaj se contopesc și dau 
naștere la Grupul 6/3 Bombardament Picaj destinat pentru a acţiona 

pe frontul din Transilvania, cu aerodomul de bază Balomir, pe Mureș. 
În același scop, Grupul 8 Asalt a fost întărit cu piloți din Grupul 11 
Asalt, care se afla la Baza Flotilei 3 Bombardament. Documentul pre- 
ciza: „Materialul cu care pleacă pe front Grupul 6/3 sunt cele 17 
avioane Ju.87 salvate de Grupul 3 Stuka, iar pentru Grupul 8 Asalt 
sunt avioane Henschel salvate de Grupul 8 Asalt."28 Grupul 6/3 Picaj 
avea în compunere Escadrilele 74 și 86 Bombardament Picaj, iar Gru- 
pul 8 Asalt avea în compunere Esacarilele 48, 42 și 60 Asalt. Coman- 
dantul Grupului 6/3 Picaj a fost numit căpitanul observator aviator 
Diaconescu Aurel, iar comandantul Grupului 8 Asalt a fost numit căpi- 
tan-comandorul aviator Botez Gheorghe. 

Cât privește Grupul 6/3 Picaj Stuka, acesta, ca organizare, dipunea 
de comanda Grupului, eșalonul rulant, eșalonul administrativ, eșalonul 
sanitar, precum și cele două escadrile de luptă, fiecare dintre escadrile 
cu eșalonul zburător, eșalonul administrativ, eșalonul tehnic, eșalonul 
auto. Fiecare dintre eșaloane cuprindea un număr restrâns de cadre 
active şi de rezervă (ofiţeri și subotiţeri), precum și trupă. În total: 17 
ofițeri, 28 subofițeri, 114 grade inferioare. Personalul navigant al Gru- 
pului cupriundea 34 luptători, din care 17 piloţi și 17 radiotelegrafiști de 
bord și trăgători aerieni. Pe grade militare, situaţia era: 9 ofiţeri, 13 
subofițeri, 12 trupă. Dăm mai jos lista personalului navigant pe esca- 
drile, astfel:29 

Escadrila 74 Stuka 


1. Căpitan aviator Agheici Petre pilot 

2. Locot. aviator lonescu Jipa pilot 

3. Sublocot. aviator  Imbru loan pilot 

4. Sublocot. aviator  Rânja Victor pilot 

5. Sublocot. aviator  Voloșniuc Ovidiu pilot 

6. Adjutant av. Popa Traian pilot 

7. Adj. Stagiar av. Zisda Victor pilot 

8. Adj. Stagiar av. Chiriloaie Toma pilot 

9. Elev Serg. av. Caius Vladislav pilot 
10. Sergent Braboveanu C-tin R.T.F.F. 
11. Sergent Pietraru C-tin R.T.F.F. 
12. Sergent Popescu Gh. C-tin R.T.F.F. 
13. Serg. Major Plugaru Gheorghe Tr. Aerian 
14. Serg. Major Nichitiuc Vasile Tr. Aerian 
15. Serg. Major Marghileanu lon Tr. Aerian 
16. Sergent Bica C-tin Tr. Aerian 

17 Sergent Sabău Vasile Tr. Aerian 
18. Sergent Lache Marin Tr. Aerian 
Escadrila 86 Stuka 

1. Căpitan aviator Popescu Eugen pilot 

2. Sublocot. aviator Bădulescu Mircea pilot 

3. Sublocot. aviator Badea loan pilot 

4. Sublocot. aviator Boaru Cornel pilot 

5. Adjutant av. Lăzăroiu Paul pilot 

6. Adj. stagiar av. Săndulescu C-tin pilot 

7. Adj. stagiar av. Radu loan pilot 

8. Adj. stagiar av. Șerban Alex pilot 

9. Submaistrul cl.2-a  Cerchia Teodor R.T.F.F. 
10. Submaistrul cl.2-a  Capdemai Gh. R.T.F.F. 
11. Sergent Tulearcă Oancea Tr. Aerian 
12. Sergent Popescu Vasile Tr. Aerian 
13. Sergent Verdeș Pavel Tr. Aerian 
14. Sergent Popescu Tache Tr. Aerian 
15. Sergent Gârboveanu Alex. Tr. Aerian 
16. Sergent major Todiroaie C-tin Tr. Aerian 


Este lesne de sesizat că acest corpus restrâns de 17 echipaje era 
determinat de numărul avioanelor Junkers Ju.87 aflate la dispoziţie, 
cele salvate de la Cioara-Doicești de personalul navigant al Grupului 3 
Picaj Stuka. Regula voluntaratului va fi funcţionat cu aceste date 
inițiale ale problemei și nicidecum pe criterii politice, cum suntem ten- 
taţi, de regulă, să clamăm. Cu aceste 17 avioane Ju.87 s-a făcut răz- 
boiul în Vest, în sensul că altele nu au putut fi procurate de niciunde. 
Treptat, numărul și disponibilitatea celor 17 avioane Ju.87 s-a diminuat 
în dinamica operaţiunilor militare din cauze diverse: pierderi, lipsa 
pieselor de schimb etc. Dincolo de aceste aspecte, faima celor de la 
„Stuka” a fost recunoscută unanim, inclusiv de noii aliați-sovietici. 
Ceilalţi „stukiști” neincluși în cele 17 echipaje care au plecat pe frontul 
din Transilvania, au fost trecuți din zona operativă în zona interioară, 
ocupând diverse funcţii. Pe mulţi, după cum se va arăta, îi vom afla 
după război în diverse structuri ca personal navigant, inclusiv 
brevetându-se pe alte tipuri de avioane. Totodată, treptat, vor fi înlătu- 
rați din rândul cadrelor active, pe criterii-de data aceasta-esenţial- 
mente politice. 

2. Pe frontul din Transilvania și din Ungaria 


Într-un documnet elaborat de Corpul 1 Aerian Român (P.C. 
Miskolc) cu nr. 18180 din 5 februarie 1945 către Statul Major al Aerului 
se arăta, ca dare de seamă pe perioada 1 septebrie 1944-1 februarie 
1945, următoarele: „In această perioadă, Corpul Aerian a trecut prin 
următoarele faze principale: a) Refacerea și reorganizarea unităţilor 
(1.1X.-6.1[X.1944); b) Concentrarea unităţilor pe zona de operaţii (6.IX.- 
8.1X.1944); c) Acţiunea în sprijinul operaţiilor din Transilvania și Banat; 
d) Acţiunea în sprijinul operaţiilor terestre ofensive din Ungaria.”30 În 
același document, privitor la refacerea unităţilor se preciza, între altele: 
„In urma retragerii unităților de pe frontul din Moldova și a eveni- 
mentelor care au urmat, unităţile Corpului 1 Aerian au intrat în 
refacere, în zonele respective: vânătoarea Me.109G la București, 
I.A.R.80 la Geamăna, S.79 la Stănești, iar restul la Craiova. Această 
refacere s-a impus în urma pierderilor, mai ales materiale, suferite în 
timpul retragerii din Moldova, cât și a oboselii personalului. Opera de 
refacere a fost foarte grea, deoarece pierderile au fost foarte mari. Ea 
a constat din contopirea de unități omogene și din constituirea de 
unități în limita meterialului volant disponibil. Această refacere nu s-a 
făcut în bune condițiuni, deoarece timpul a fost foarte redus (1-6.IX.) și 
nici nu s-a putut repauza personalul și nici revedea și pune la punct 
materialul avion și auto. Moralul personalului era de asemenea foarte 
scăzut, în urma contuziilor create de evenimente și a nesiguranței 
familiilor respective (subl.n.)."31 

Precizăm că documentul prezentat purta semnătura comandantu- 
lui Corpulu 1 Aerian Român, general comandant aviator Emanoil M. 
lonescu și a șefului de stat major al acestui Corp, căpitan-comandorul 
aviator Alex. Zaharescu. Pentru exactitatea informaţiilor nu încape nici 
o îndoială. Mai mult, acestea confirmă unele mărturii ale participanţilor 
la evenimente, privitoare la starea de confuzie creată de lovitura de 
stat de la 23 august 1944, care a schimbat scopul războiului și carac- 
terul de beligeranță al României. „In raport cu deplasarea unităţilor 
spre sud și sud-vestul țării-se arată în Jurnalul de operații al Corpului 
1 Aerian - şi P.C. (Punctul de Comandă al Corpului-n.n.) s-a deplasat 
la Casota-Fierbinţi-București-Craiova și apoi la Sibiu (...) Corpul 1 
Aerian a reușit ca până la 1 septembrie 1944 să se găsească cu toate 
mijloacele aeronautice în bazele respective."32 

Ca urmare, Corpul 1 Aerian Român a dispus inițial de următoarele 
structuri operative: 1 escadrilă mixtă de recunoaștere (Ju.87D11); 2 

grupuri de vânătoare l.A.R.81; 1 grup de vânătoare Me.109G; 1 grup 
mixt de bombardament greu (Ju.88D4, He.111); 1 grup de bombarda- 
ment în picaj (Ju.87D5); 1 grup asalt (Ju.88); 1 secţie foto; 1 companie 
de transmisiuni; 1 companie auto.33 Este lesne de sesizat că majorita- 
tea materialului volant al Corpului 1 Aerian Român era de proveniență 
germană, ceea ce a creat, în timp, mari dificultăţi la disponibilitatea 
avioanelor, cauzate de lipsa pieselor de schimb, care nu se mai gă- 
seau în țară (mai ales la avioanle Ju.87, Ju.88 și Hs.129). 
Deplasarea și concentrarea unităţilor pe zona de operaţii s-a făcut 
între 6-8 septembrie 1944, astfel: vânătoarea și recunoașterea la 
Turnișor, iar restul unităţilor pe cele două terenuri de la Balomir. Deși 
punctul de comandă (P.C.) al Corpului 1 Aerian a sosit la Sibiu în data 
de 1 septembrie 1944, acțiunile militare aeriene propriu-zise ale unită- 
ților Corpului au început în data de 9 septembrie 1944, când majorita- 
tea unităţilor erau în dispozitiv. De fapt, toată deplasarea unităților de 
aviaţie s-a făcut în grabă, în urma operaţiilor ofensive inamice în parte 
de nord a Transilvaniei. Pe drept cuvânt, în documentul dare de 
seamă amintit se preciza: „Perioada de la 1-9.1X.1944 a fost cea mai 
critică deoarece: inamicul a trecut la ofensivă și înainta spre Târnave; 
nu existau unităţi de aviaţie cu care să se spijine aperaţiile terestre; 
dispozitivul A.A. a fost modificat și descompletat, prin scoaterea de 
unități din dispozitiv și punerea lor la dispoziția M.U. terestre pentru a 
suplini lipsa artileriei; aviația inamică (germană și ungară-n.n.) a 
acționat nestingherită peste întreaga suprafaţă a Transilvaniei și Bana- 
tului; legăturile cu Bucureștiul erau foarte precare, deoarece circuitele 
telefonice au fost luate de Armata Sovietică, iar avioanele de legătură 
nu aveau voie să zboare (din ordinul comandamentului Armatei 
Sovietice-n.n.)."34 La toate acestea s-a adăugat și faptul că începând 
cu data de 9 septembrie 1944, Corpul 1 Aerian Român a intrat în 
subordinea operativă a Armatei 5-a Aeriană sovietică, cu scopul de a 
acţiona în sprijinul operaţiunilor terestre ale Armatelor 1 și 4 Române, 
Armatelor 6 Blindată, 27 și 28 Sovietice, chiar de la aceeași dată. Difi- 
cultăţile de cooperare au fost imense, cel puţin la început, atât sub 
raportul modului de întrebuințare în luptă a diferitelor categorii de avi- 
aţie (se executau aproape în exclusivitate numai misiunile ordonate de 
sovietici, deși activitatea era coordonată de Corpul 1 Aerian Român), 
cât și acela al utilizării infrastructurilor: ocuparea de către sovietici a 
celor mai bune aerodromuri (terenuri de zbor), a circuitelor telefonice, 
a diferitelor clădiri etc. Mai mult, conform doctrinei sovietice, opusă în 

principiu celei germane sau tradiţionale europene interbelice, „când 
Corpul (Aerian) primea misiunea de sprijin a unei Armate (sovietice- 
n.n.), el intra sub ordinele Armatei respective."35 Cu alte cuvinte, era 
lipsit de orice independenţă în repartizarea și utilizarea forțelor. 
Aviatorilor le rămânea la dispoziție doar modalităţile de executare a 
misiunilor, unde măiestria lor de zbor i-a salvat nu o dată de la sa- 
crificiu: cunoșteau „tertipurile” aviatorilor germani (foști camarazi), așa 
că de cele mai multe ori reușeau să le evite și să iasă teferi din acţiu- 
nile de zbor. 

În conformitate cu Directiva specială nr.78 pentru întrebuințarea 
aeronauticei în operaţiunile din Transilvania, emisă de Statul Major al 
Aerului forțele aeriene germane se găseau la începutul lunii septem- 
brie 1944, în valoare de circa 40 avioane bombardament greu, 70 
avioane vânătoare și 50 avioane asalt, dispersate pe terenurile din 
zona Satu Mare, Nușfalău, Târgu Mureș și Reghin. Alte forțe germane 
se aflau în Banatul sârbesc, pe terenul Ecika (circa 70-60 avioane de 
diferite tipuri). Forţele aeriene ungare erau dispersate pe terenurile din 
zona Debreţin-B6&k&scsaba și în zona Budapesta-Formas.36 

Este lesne de sesizat că forțele aeriene germane, chiar numai sub 
raport cantitativ erau apreciabile. Apoi, majoritatea celor 70 avioane de 
vânătoare erau de tipul Focke-Wulf Fw190, performante, inexistente în 
dotarea forțelor aeriene române. Cât privește aviația de luptă română 
aflată pe terenul Balomir, conform cu aceeași Directivă specială nr.78, 
includea, la începutul lunii septembrie 1944: 28 avioane Hs.129 de 
asalt, 17 avioane Ju.87 de bombardament în picaj, 10 avioane Ju.88 
bombardament greu; 7 avioane He.111 de bombardament; 16 avioane 
Savoia 79. Cele 60 avioane I.A.R.80 de vânătoare și 21 avioane 
Me.109G de vânătoare se aflau pe terenul Turnișor, ulterior Turda.37 

Așadar, o forță aeriană restrânsă numeric, dar capabilă să dezvolte 
acţiuni militare aeriene eficiente în sprijinul armatelor române și sovie- 
tice terestre. „Personalul care a încadrat unităţile era de primă calitate. 
Echipajele războite în cojndiţii din cele mai grele și cu o bogată expe- 
riență. Moralul însă era cam scăzut din cauza stării de nesiguranţă.”38 

La 5 septembrie 1944, Armata 2 Ungară a început ofensiva în 
Podișul Transilvaniei, care a fost oprită definitiv de trupele române în 
seara zilei de 8 septembrie 1944 pe aliniamentul Sighișoara-Bahnea 
(20 km nord-vest Sighișoara) -malul sudic al Târnavei Mici până la 
Cornești-Asinip-nord Mirăslău-vest Cacova. Ulterior Armata 4 Română 
a dezvoltat ofensiva în centrul Transilvaniei pe direcţia Blaj-Turda-Cluj. 

Pentru ca între 13 și 17 septembrie 1944 trupele române să dezvolte 
ofensiva în Crișana, în apropiere de Arad și Oradea. La fel, între 1 și 
19 septembrie 1944, trupele române au dus lupte grele în Banat, zona 
Timișoara. Între 9 și 25 octombrie 1944 s-a dezvoltat ofensiva Armatei 
4 Română în cooperare cu Armata 27 Sovietică-cunoscută sub denu- 
mirea de operaţia Cluj-, care s-a finalizat cu eliberarea orașului Cluj la 
11 octombrie 1944 și a orașelor Carei și Satu Mare la 25 octombrie 
1944.39 

În toată această perioadă unităţile de aviaţie ale Corpului Aerian 
Român au sprijinit, în principal, acțiunile trupelor terestre române și 
sovietice: recunoașteri îndepărtate cu Ju.88; recunoașteri tactice cu 
I.A.R.39 sau cu aviația de vânătoare; asaltul și picajul au acţionat în 
folosul imediat al trupelor; de mai multe ori aviația de bombardament 
în picaj a fost întrebuințată și la atacul comunicaţiilor (noduri de cale 
ferată etc.). De remarcat că în zona Turda-Cluj aviația inamică a fost 
deosebit de activă, întrucât dispunea de un dispozitiv de observare- 
alarmare (pândă radio) deosebit de eficient.40 În ritm cu operaţiile te- 
restre, forțele aeriene ale Corpului Aerian s-au deplasat spre nord și 
nord vest pe terenurile Luncani (Turda), Someșeni (Cluj), Satu Mare 
(Oradea fiind ocupată de sovietici), apoi la Turkeve (Ungaria).4 

Pentru locotenentul aviator Mircea T. Bădulescu luna septembrie 
1944 a fost una deosebit de încărcată, totalizând 16 misiuni la inamic, 
cu diverse peripeții fiecare dintre acestea, atât individual cât și în cali- 
tate de cap (conducător) de formaţie. Mai întâi, la 7 septembrie a exe- 
cutat deplasarea de la Craiova la Balomir, timp de o oră, la 600 m 
înălțime. În zilele următoare, cu cel puţin o misiune pe zi: bombardarea 
vehiculelor în zona Luduș și a gării Luduș; atacul unor coloane moto- 
mecanizate la nord Târgu Mureș; bombardarea, la 11 septembrie 
1944, pe șoseaua Deta - Timișoara a unei mari coloane germane de 
vehicule auto și motomecanizate, distrugând și incendiind 15 autoca- 
mioane; a oprit astfel înaintarea inamicului spre Timișoara ș.a.m.d.42 
De precizat că misiunea din 11 septembrie 1944 a durat timp de două 
ore, cu atac la sol și în picaj de la 3000 m avându-l ca mitralior de bord 
pe același vechi camarad, submaistrul Capdemai Gh., iar aterizarea, 
cu motorul defect, o face pe terenul Lugoj, formaţia condusă de el 
înapoindu-se la Balomir. A doua zi, 12 septembrie 1944, a efectuat 
deplasarea Lugoj-Balomir. În zbor, a fost atacat de 2 avioane de vână- 
toare germane Fw190, dintr-o formaţie de cinci avioane, timp de mai 
multe minute. Prin manevre abile, apărându-se cu armamentul de 

bord, inclusiv mitraliera mânuită de submaistrul Capdemai Gh., 
reușește să scape de vânătorii germani, dar incendiat la motor, a ater- 
izat forţat la „Breta mureșană”, cum scrie în Carnetul de zbor, adică în 
zona muntoasă Ilia, salvând astfel echipajul.43 Pentru ca peste trei zile, 
la 15 septembrie să bombardeze în picaj de la 3000 m și prin atac la 
sol coloane de tancuri germane la est Sâmboiteni și la Arad. La 17 sep- 
tembrie, sfidând barajul apărării antiaeriene, a bombardat cu o for- 
maţie de șapte avioane Ju.87 gara și depoul Cluj; singur a lovit în plin 
depoul gării, misiunea durând aproape o oră, cu submaistrul 
Capdemai Gh. mitralior.44 În zilele următoare a condus misiunea de 
bombardament în zona Turda, acționând asupra coloanelor de trupe și 
blindate inamice. La 22 septembrie 1944, în cea de a doua misiune a 
zilei, urmat de echipajele Escadrilei Ju.87, a bombardat o mare aglo- 
merare de tancuri germane și ungare de pe cota 443 Vaskapu, reușind 
să distrugă și să incendieze 11 dintre acestea, rezultat confirmat de 
trupele terestre de infanterie, în pofida artileriei antiaeriene deosebit de 
activă și a vânătorilor germani care au atacat formaţia.4%5 Pentru ca a 
doua zi, 23 septembrie 1944 să execute consecutiv trei misiuni de 
bombardament în zona Ceanul Mic-Tureni, cu sergentul Tulearcă 
Oancea mitralior.46 

Nu mai puțin încărcată în misiuni la inamic a fost luna octombrie 
1944, când a totalizat zece misiuni de bombardament în picaj și atac 
la sol în zona Apahida (gara)-Gherla (gara)-Turda (coloane de tan- 
curi)-Jibou-Surduc-Gârbou.47 Tot în această lună, la ordinele Corpului 
1 Aerian Român, a efectuat deplasarea pe terenurile de lucru ordo- 
nate, astfel: Balomir-Luncani (Turda; 17 octombrie); Luncani-Some- 
șeni (Cluj; 24 octombrie), cu executarea misiunilor de luptă de pe 
aceste terenuri chiar a doua zi după instalare.48 

La 11 octombrie 1944, în baza ordinului nr.11665/1944 al Corpului 
1 Aerian și a dispozițiunilor Statului Major al Aerului Grupul 6/3 Stuka 
și Grupul 8 Asalt au fost întrunite sub denumirea Grupului 8 Asalt 
Picaj, cunoscut și sub numele de Grupul 8 Mixt. Comandant al 
Grupului 8 Asalt Picaj a fost numit locotenent-comandorul aviator 
Hanţiu Leon, iar ofițer cu operaţiile căpitan aviator Eftimopol loan.49 
Noua organizare a fost impusă, în principal, de puţinătatea materialu- 
lui volant existent la cele două grupuri iniţiale, precum și de nevoia 
pregătirii forțelor aeriene pentru a dezvolta acţiuni de luptă dincolo de 
frontierele ţării, în Ungaria. Ca urmare, în structura Grupului 8 Asalt 
Picaj au rămas ca forțe luptătoare: Escadrila 41 Asalt (comandant: 

locotenent aviator Munteanu Lazăr); Escadrila 74 Picaj „Stuka” (co- 
mandant: locotenent aviator Bădulescu T. Mircea). Eșalonul zburător 
al Escadrilei 41 Asalt cuprindea un total de 16 piloţi, din care 9 ofițeri 
(2 locotenenți; 7 sublocotenenţi) și 7 subofițeri (4 adjutanţi majori; 3 
adjutanţi stagiari).50 Eșalonul zburător al Escadrilei 74 Stuka cuprindea 
15 piloţi, din care 6 ofiţeri (1 locotenent; 5 sublocoteneţi), 8 subofițeri 
(3 adjutanţi; 5 adjutanţi stagiari) și 1 elev sergent, precum și 15 trăgă- 
tori aerieni (mitraliori) și radiotelegrafiști de bord, din care: 2 submaiștri 
cl.2-a; 4 sergenţi majori; 9 sergenţi.5! Dăm mai jos ordinea de bătaie 
nominală, pe grade militare și funcţii a Escadrilei 74 Stuka: 
Eșalonul zburător 


1. Locot av. Bădulescu Mircea pilot/cdt 

2. Sublocot. av. Imbru loan pilot 

3. Sublocot. av.  Voloșniuc Ovidiu pilot 

4. Sublocot. av. Badea loan pilot 

5. Sublocot. av. Rânja Victor pilot 

6. Sublocot. av. Boaru Cornel pilot 

7. Adjutant av. Popa Traian pilot 

8. Adjutant av. Lăzăroiu Paul pilot 

9. Adjutant av. Gherman Petre pilot 
10. Adjutant av. Stan Nicolae pilot 
11. Adj. stag. av. Chiriloaie Toma pilot 
12. Adj. stag. av. Zizda Victor pilot 
13. Adj. stag. av. Radu loan pilot 
14. Adj. stag. av. Săndulescu C-tin pilot 
15. Elev serg. av. Caius Vladislav pilot 
16. Smstr. cl.2-a  Capdemai Gheorghe  R.T.F.F. 
17. Smstr. cl.2-a  Motârţă Dumitru R.T.F.F. 
18. Sergent Popescu Gh. C-tin R.T.F.F. 
19. Sergent Pietraru C-tin R.T.F.F. 
20. Serg. maj. Bleandă C-tin trăg.aer. 
21. Serg. maj. Plugaru Gheorghe trăg.aer. 
22. Serg. maj. Nichitiuc Vasile trăg.aer. 
23. Serg. maj. Todiroaie C-tin trăg.aer. 
24. Sergent Bica C-tin trăg.aer. 
25. Sergent Verdeș Pavel trăg.aer. 
26. Sergent Perjescu C-tin trăg.aer. 
27. Sergent Popescu Tache trăg.aer. 
28. Sergent Tulearcă Oancea trăg.aer. 


29. Sergent Braboveanu C-tin trăg.aer. 
30. Sergent Dumitrescu Aurel trăg.aer. 
Eșalonul rulant (tehnic) 

1. Sublt.mec. Scânteie C-tin șef teh. 

2. Smstr.3-a Panovie Aurel mecanic 

3. Mstr.3-a Lăzărescu loan mecanic 

4. Mstr.3-a Goga Radu mecanic 

5. Smstr.3-a Pojar Liviu mecanic 

6. Smstr.2-a Scarlat Dumitru radio 

7. Smstr.3-a Marin loan electrician 

8. Smstr.3-a Vintilescu C-tin armurier 

9. Smstr.2-a Cotigă loan artificier 
10. Serg. maj. Ghiţulescu C-tin mec. auto 
11. Smstr.3-a Smadea loan pilot paraș. 
12. Serg. maj. Clondiru C-tin mec. auto 
13. Subof. Ardeleanu Marin administr. 
14. Locot. av. Fulea Valentin pilot verif. 


S-au mai adăugat 92 de grade inferioare pentru pază, servicii etc. 
Total 136 oameni.52 

Aceasta a fost, de la 11 octombrie 1944, până la sfârșitul războiu- 
lui, 12 mai 1945, și înapoierea în ţară, la 1 august 1945, faimoasa 
Escadrilă 74 Picaj „Stuka”, comandată, timp de peste zece luni de zile, 
de locotenentul aviator Mircea T. Bădulescu. Câţiva dintre aceștia au 
trecut, după cum se va arăta, în rândul celor care nu mai rostesc 
cuvinte, de-a pururi jertfiți pentru Neam și Țară, pentru gloria Aripilor 
românești. Strădania locotenentului aviator Bădulescu T. Mircea, 
crezul său de comandant, a fost să-i menţină pe toţi în viață, ca semn 
al bucuriei depline... „Stukistule, să vii acasă!”. 

Cu telegrama nr.3421 s-a raportat Statului Major al Aerului 
(București) următoarele: „Postul de Comandă al Corpului 1 Aerian a 
sosit la Turkeve (Ungaria) la 13 noiembrie 1944. Dislocări: Bombarda- 
mentul pe Oradea Mare; Vânătoarea, Asaltul, Picajul, Recunoașterea 
și Esc. 114 Legătură pe terenul Turkeve la data de 14.X1.1944.'53 Un 
ordin cicular al Corpului 1 Aerian Român preciza: „Corpul 1 Aerian 
Român se găsește cu totalitatea mijloacelor la Vest de frontiera ţării 
noastre, pe pământ străin.”54 Ca urmare, au fost date dispoziţii ferme 
privind: atitudinea față de Armata Rusă; atitudinea față de populația 
din teritoriile ocupate; atitudinea și aspectul exterior al ofiţerilor, sub- 

ofiţerilor și trupei. Între altele, se preciza: „De câte ori se va ivi ocazia, 
camarazii aviatori din armata aliată Rusă vor fi invitaţi și trataţi cât se 
poate de prevenitor și cordial de către întreg personalul român. Se va 
explica tuturor zburătorilor că producându-se în felul acesta, în afară 
de avantajele imediate pe care le obține unitatea de la câștigarea 
încrederii și prieteniei camarazilor ruși, fiecare în sfera lui de acţiune, 
cât de mică, servește Patria.”55 De asemenea se preciza, între altele: 
„În relaţiile cu populaţia maghiară se va păstra o atitudine demnă și 
dreaptă (...) Se pune în vedere întregului personal că orice abuzuri, 
tentative de jaf sau abateri de la prestigiul uniformei vor fi pedepsite în 
conformitate cu legile și regulamentele în vigoare."56 

Numai că aliatul sovietic, în zilele următoare, s-a dedat la acțiuni 
dintre cele mai grave, unde Escadrila 74 Picaj „Stuka”, comandată de 
locotenentul aviator Mircea T. Bădulescu a fost ținta unor atacuri vio- 
lente din partea aviatorilor sovietici. Comandantul Corpului 1 Aerian, 
cu nr.3537 din 21 noiembrie 1944 a înaintat Statului Major al Aerului, 
Secţia 3 Operații, următorul raport-informativ: 

„1. În ziua de (vineri) 17 noiembrie 1944, Corpul 1 Aerian a primit 
ordin de la Armata 5-a Aeriană (sovietică) să execute atacul asupra 
terenului de aviaţie Sereghelyes (vest Dunăre-n.n.). Deoarece condiţi- 
ile atmosferice, starea terenurilor și greutățile de alimentare cu muniţie 
au împiedicat acţiunea bombardamentului greu (de pe aerodromul 
Oradea-n.n.), Corpul 1 Aerian a trimis 6 avioane Ju.87, numai pentru 
a executa ordinul primit . 

2. La ducere, formaţia a fost atacată de aviația sovietică în regiunea 
sud Solnok. Cu toate că avioanele au făcut semanalul zilei, cu toate că 
au tras și rachete (de semnalizare-n.n.), avioanele (de vânătoare) 
și-au continuat atacul de la mică înălţime (din spate și deasupra for- 
maţiei Ju.87-n.n.) timp de 5 minute. Rezultatul: 

-av(ionul) nr.28, echipaj: adj. Zizda V. și serg. Petraru C. dobărât în 
flăcări (de 2 avioane Lagg-n.n.); 

-av. nr.17, echipaj: adj. Stan N. și serg. Bleandă C., lovit (de 2 
avioane Lagg-n.n.), a aterizat (forțat) la Bagy Nagy (20 km vest Turiul 
de Câmpie-n.n.). Echipajul rănit și internat în spital; 

-av. nr.2 și 14 lovite în luptă aeriană și indisponibile; 

Pentru ca restul avioanelor (2 avioane Ju.87-n.n.) să scape, au tre- 
buit să aterizeze pe terenul Tăszeg (8 km sud Solnok). 

3. Maiorul Denisov (sovietic-n.n.) de pe aerodrmul T6szeg a asistat 
la această luptă. 

4. Corpul 1 Aerian a raportat Armatei 5-a Aeriană (sovietică) toate 
detaliile acestei lupte aeriene însă nu a primit nici un răspuns. 

5. Având în vedere cele petrecute, precum și faptul că acest atac a 
adus o serioasă lovitură moralului echipajelor, am onoare a supune 
cunoștinței Dvs. cele petrecute, rugându-vă să binevoiţi a decide.”57 

Să notăm, în completare, că formaţia de șase avioane Ju.87 căreia 
i se ordonase bombardarea aerodromului Sereghelyes era condusă de 
locotenentul aviator Mircea T. Băduelscu, care zbura cu avionul Ju.87 
nr.2, echipaj cu submaistrul Capdemai Gh. În lupta aeriană ce s-a dat, 
desigur a văzut cu groază avionul adjutantului aviator Zizda Victor 
doborât în flăcări, precum și celelalte avioane lovite de aviația sovietică. 
El a reușit să aterizeze pe terenul Tâszeg. În Carnetul de zbor el a 
notat: „17 Noemb.; Ju.87, 2; Bomb. aerod. W. Sereghelyes. (mis. 
ratată); ore pilot: 2,05; aterisaj: 2; înălțime: 4000 m; submtr. Capdemai 
Gh."58 „În mod oficial afirmă fostul adjutant Stan Nicolae.-, nici până în 
ziua de astăzi sovieticii nu și-au cerut scuze pentru agresiunea și crima 
lor (adjutantul Zizda și sergentul Pietraru au ars ca o torţă), chiar dacă, 
să zicem, aceasta s-a făcut dintr-o eroare. Puteau să ne curețe pe toți. 
Când m-am întors din spital (la sovietici, unde am fost trataţi excelent), 
locotenentul Bădulescu m-a îmbrățișat cu bucurie (sergentul Bleandă 
cu care Bădulescu zburase de mai multe ori nu a fost rănit) și îmi pare 
că a zis: „Nemernicii ăștia de ruși puteau să ne doboare pe toţi în flăcări 
numai pentru că am luptat împotriva lor în Est.” Să știți că pe noi 
„Stukiștii” nu ne puteau suferi, fie din invidie că ei nu aveau astfel de 
avioane performante, fie că știau despre Grupul 3 Picaj „Stuka” care 
acționase zdrobitor împotriva lor în Kuban și Crimeea.”59 

De precizat că la 9 noiembrie 1944, prin Înaltul Decret Regal 
nr.10112, au fost avansați la gradul de locotenent aviator următorii 
sublocoteneniţi aviatori din Escadrila 74 Picaj „Stuka”: Voloșniuc 
Ovidiu, Imbru loan, Boaru Cornel, Rânja Victor, Badea loan.6 La fel, 
prin ordinul Statului Major al Aerului nr.710/1944 sarcinile de mobiliza- 
re ale Flotilei 3 Bombardament au fost desființate, rămânând sub acti- 
vitatea de mobilizare doar: comanda Grupului 8 Asalt Picaj, Escadrila 
41 Asalt, Escadrila 74 Picaj, Compania 6 cu două plutoane, Baza 
Flotilei 3 Bombardament.61 De asemenea, prin ordinul Statului Major 
al Aerului nr.4403 din 27 noiembrie 1944, Flotila 3 Bombardament a 
fost contopită cu Flotila 1 Bombardament sub denumirea de Baza 1 
Bombardament.52 Pentru ca la 15 decembrie 1944, la Craiova, să se 
desfășoare un ceremonial zguduitor prin simplitatea sa, descris în 

Registrul istoric al Flotilei 3 Bombardament astfel: „Astăzi la ora 8 
întregul personal și trupa Flotilei asculta cu inima strânsă ordinul de 
desființarea Flotilei. O echipă, formată din toate gradele ierarhice (sol- 
dat, fruntaș, caporal, sergent etc. până la comandor inclusiv-n.n.), pro- 
cedează la strângerea Drapelului și la husarea acestuia (care a fost 
predat ulterior spre păstrare Muzeului Militar Naţional-n.n.). Prin 
ordinul de zi nr.985 din 15 decembrie 1944 al Flotilei 3 Bombardament, 
se fixează nominal personalul care pleacă la Brașov, care rămâne la 
Baza 2 Bombardament și împărţirea pe eşaloane a celor ce urmează 
să plece la Baza 1 Bombardament.”63 Cităm din acest ordin de zi: 
„Având în vedere ordinul Statului Major al Aerului. Secţia 1 (Mobilizare) 
nr.740, secret, din 3.X11.1944, referitor la desființarea Flotilei 3 Bom- 
bardament, / ORDON, / Desființarea Flotilei și Baza 3 Bombardament 
pe data de 15 decembrie 1944. Până la lichidarea și vărsarea materia- 
lelor în cadrul Flotilei 1 Bombardament Brașov, de la 16.XIl.a.c. Baza 
1 Bombardament va lăsa la Craiova pentru lichidare un detașament, 
Detașamentul Craiova al Bazei 1 Bomb. (se nominalizează personalul 
acestui detașament-n.n.)”64 Personalul vărsat la Flotila 1 Bombarda- 
ment Brașov includea și pe cei aflaţi pe front din Grupul 8 Asalt Picaj, 
iar de la fostul Grup 3 Picaj „Stuka”, între alţii: locotenenţii aviatori 
Andrei Tudor, Becheanu Victor, Dragomir C-tin (aflat în Germania la 
școala pentru avionul Fw.190), Pasăre Dumitru, Cercel Ovidiu, 
Ghiuriţan loil ș.a.55 Ordinul de zi amintit, era semnat de căpitan-co- 
mandorul aviator Săndulescu Dumitru, comandantul Flotilei 3 Bombar- 
dament Craiova. Finalul ordinului, oricâte speranţe se proiectau prin 
cuvinte, avea solemnitatea unui marș funebru: „Astfel, se încheie viața 
unei Flotile pentru mândria căreia mulţi și-au sacrificat viaţa, mulţi au 
sângerat și mulți au muncit din greu. Desființarea Flotilei noastră dragă 
ne va lăsa de-a pururi în sufletele noastre regretul. Vom purta veșnic 
în inimile noastre speranţele reînvierii și înmulțirii Aripilor românești. 
Vom avea de-a pururi dârzenia sufletului românesc și, în7crezători în 
destinele Neamului, vom aștepta mândri clipa onoarei:"65 Din păcate, 
clipa renașterii Flotilei 3 Bombardament nu a mai venit niciodată. În 
temeiul deciziilor Comisiei Aliate de Control (partea sovietică) și a 
clauzelor Tratatului de Pace de la Paris, semnat la 10 februarie 1947, 
România nu mai trebuia să fie niciodată o mare putere aeriană, cum 
fusese în preajma și în timpul celul de-al doilea război mondial! 
Debemur morti nos nostraque (Suntem sortiți morţii noi și ale noastre). 

Cei de pe aerodromul Turkeve au aflat destul de târziu despre des- 
ființarea Flotilei 3 Bombardament de la Craiova, fiind preocupaţi de 
mutarea unităților Corpului 1 Aerian Român, începând cu dimineaţa 
zilei de 20 decembrie 1944, de pe aerodromul Turkeve pe aerodromul 
Miskolc, la nord, pe axul central al direcţiei loviturii principale Miskolc- 
Lucenec-Zvolen-Trencin-Olomoc-Praga, în conformitate cu ordinul 
special nr. 3985 din 18 decembrie 1944.67 Personalul care a ajuns în 
cursul zilei ordonate la Miskolc a fost cartiruit în oraș, iar trupa în 
cazarmă, lângă aerodrom. De pe aerodromul Miskolc acţiunile de luptă 
ale Escadrilei 74 Picaj „Stuka” au fost deosebit de intense pe toată 
perioada 20-25 decembrie 1944. S-au bombardat gările Flakovo, 
Lucenec și Poltâr, importante noduri de cale ferată pe teritoriul 
Slovaciei de astăzi, în sprijinul Armatei 27-a sovietică (comandant: 
general de corp de armată Trofimenco), care a adresat o scrisoare de 
mulțumire în acest sens.68 Număr de misiuni de război zilnice, con- 
duse de locotenentul Mircea T. Bădulescu: 2-la 21 decembrie; 3-la 22 
decembrie; 3-la 23 decembrie; 3-la 24 decembrie. Fiecare misiune cu 
durata de peste o oră, cu avionul Ju.87 nr.2 și mitralior de bord sub- 
maistrul Motârţă Dumitru.69 Sub data de 24 decembrie 1944, la capi- 
tolul 4.Diverse, în Jurnalul de operaţii al Grupului 8 Asalt Picaj aflăm 
următoarea însemnare: „Personalul Grupului a continuat lucrul la aero- 
drom până la orele 15.30. În oraș se continua cu instalarea birourilor 
Grupului și a popotei. În seara zilei, după ce s-a luat masa la popotă, 
corul Grupului 8 Asalt Picaj au plecat cu Moș Ajunul la Corpul Aerian 
Român (instalat în altă clădire din Miskolc-n.n.), unde au făcut urările 
de Sf. Sărbători d-lui general Comandant al Corpului Aerian (Emanoil 
M. lonescu)."70 Pentru ca sub data de 25 decembrie 1944 (nașterea 
Mântuitorului lisus Hristos-Crăciunul) să alfăm însemnarea: „În dimi- 
neața zilei sosește la aerodrom dl. general comandant al Corpului 
Aerian care asistă la declanșarea misiunilor Grupului 8 Asalt Picaj (3 
avioane de asalt Hs.129, însoţite de 6 avioane de vânătoare Me.109 
au bombardat cu rezultate bune șoseaua și calea ferată nord Rima- 
Szombot-n.n.). La ora 15.00 sosoște d. general Ramiro Enescu, șeful 
Statului Major al Aerului, care împreună cu dl.general comandant al 
Corpului Aerian inspectează Grupul 8 Asalt Picaj. Seara comandantul 
Grupului a fost invitat la masa comună ce a avut loc la Corpul Aerian. 
In sala cu mese a trupei, de la aerodrom, s-a organizat un pom (brad) 
de Crăciun, unde seara s-a dat o masă comună la care a luat parte și 
personalul din Grup. Cu această ocazie locotenentul aviator Munteanu 

Lazăr și locotenentul aviator Bădulescu Mircea, comandanții Escadri- 
lelor 41 și 74, au vorbit ostașilor, după care s-au împărțit tuturor daruri 
de pe pomul de Crăciun.”71 Potrivit aceleeași surse, în seara zilei de 
26 decembrie 1944 generalul Romiro Enescu, însoţit de generalul 
Emanoil M. lonescu a sosit la Grupul 8 Asalt, unde au luat masa 
împreună la popota Grupului. „S-au petrecut câteva ore amical și într- 
o atmosferă foarte plăcută.”72 Îşi vor fi amintit cumva de Crăciunul săr- 
bătorit pe frontul de Est? La 26 decembrie 1943 Grupul 3 Picaj „Stuka” 
se afla la Karankut (Crimeea). Ploua. Se auzeau tunurile la Perekop. 
A doua zi s-au executat misiunile de luptă nr. 244 și 245.73 Parcă tre- 
cuseră ani, nu un singur an... 


3. O misiune de sacrificiu 


Istoriografia română postbelică a dezvoltat, cu precădere din anul 
1966 când au apărut lucrările deja amintite: România în războiul anti- 
hitlerist (23 august 1944-9 mai 1945) şi Aripi românești. Contribuţii la 
istoricul aeronauticii, problematica cooperării militare româno-sovie- 
tică, unde bombardarea podurilor de peste Dunăre de la Budapesta 
din 13 ianuarie 1945 a fost etalată ca exemplu „de vârf” pentru dome- 
niul acţiunilor militare aeriene. Mai mult, pornind de la materialele pro- 
pagandiste din epocă, acest exemplu a fost permanent licitat cu titlul 
O misiune de onoare şi s-a şarjat copios pe ideea că sovieticii, încre- 
dinţând (a se citi: ordonând) aviatorilor români respectiva misiune, le- 
a făcut acestora... o mare onoare! Când, de fapt, împrejurarea include 
cel puțin două aspecte contrare acestei imagini indusă prin diverse 
mijloace propagandiste: a) misiunea de bombardament din 13 ianua- 
rie 1945 asupra podurilor de peste Dunăre de la Budapesta a fost, 
după cum se va arăta, una de sacrificiu, și numai iscusinţa piloților 
români și experiența de excepţional conducător de formaţie în zbor a 
locotenentului aviator Mircea T. Bădulescu a salvat de la moarte sig- 
ură șapte echipaje de bombardament în picaj trimise în misiune; b) 
perfidia ancestrală a sovieticilor (în fond, a slavilor ruși!) de a scoate 
castanele din foc cu mâna altora... S-ar mai putea adăuga -dar acest 
fapt este în plan strict militar- neputinţa aliaţilor de a rezolva ei această 
acţiune militară -deși au încercat în repetate rânduri-, lipsindu-le mij- 
loacele de luptă necesare, adică avioanele de bombardament în picaj 
Junkers Ju.87. 

Fără a dezvolta un discurs polemic, vom arăta cel puţin alte două 
exemple, care atestă „maniera” practicată de sovietici în relaţiile cu ali- 

aţii vremelnici, ambele din anul 1944. Cu flancul sudic al frontului ger- 
mano-sovietic staționat de la sfârșitul lunii martie 1944 pe aliniamentul 
Carpaţilor Orientali-Pașcani-lași-Chișinău, începând de la 4 aprilie 
1944 şi până la 20 august 1944, deci timp de cinci luni de zile, aviația 
de bombardament strategic americană și britanică, având bazele în 
sudul Italiei, în zona Foggia, a dezvoltat masive bombardamente 
aeriene de zi (americane) și de noapte (britanice) asupra întregului te- 
ritoriu al României, cu precădere în zona Valea Prahovei-Ploiești. cu 
scopul distrugerii insatlaţiilor petroliere din această zonă. Numai că, de 
la început, bombardamentele aeriene strategice anglo-americane au 
avut un pronunțat caracter terorist, atacând obiectivele nemilitare și 
populaţia civilă din zonele Ploiești și București. Scopul terorist al aces- 
tor bombardamente aeriene strategice a fost declarat în manifestele 
aruncate din avion-și realizat, în final, la 23 august 1944-, acela de a 
scoate România din războiul dus împreună cu forțele Axei și a o alătu- 
ra Naţiunilor Unite, unde dominau Statele Unite ale Americii, Uniunea 
Sovietică, Marea Britanie. În total, asupra teritoriului României s-au 
dezvoltat, în perioada amintită, circa 40 mari raiduri aeriene, cu peste 
80 de atacuri distructive de mare amploare, inclusiv asupra populației 
civile și a mai multor obiective nemilitare.74 Ca urmare, pe drept cu- 
vânt, comentatorul permanent al hebdomadarului „Curentul Familiei”, 
Gheorghe Mocanu, la 29 aprilie 1944, preciza: „Ar fi vorba deci, de o 
împărțire a rolurilor, în care anglo-americanii au fost scutiți cu 
desăvârșire de constituirea unui front în înțelesul adevărat al cuvântu- 
lui, sarcină pe care au luat-o în mod integral rușii, primilor revenindu- 
le numai activitatea navală, aeriană și efortul economic pentru satis- 
facerea cerinţelor războiului (...) Contribuţia aeriană a Marii Britanii și 
a Americii împotriva Germaniei constă, în principal, în activitatea avi- 
aţiei independente (strategice-n.n.) contra obiectivelor îndepărtate din 
spatele frontului. Cum la acest capitol, aviația rusă este neglijabilă (a 
dezvoltat doar categoriile de aviaţie în sprijinul acțiunilor militare ale 
trupelor terestre-n.n.), anglo-americanii și-au luat tragica sarcină de a 
„dezorganiza spatele”, de a secătui viața materială și morală a interi- 
orului, terorizând factorii de viață economică, industrială și civică. 
Desigur această acțiune este de proporții uriașe, dar aceeași dimen- 
siune se aplică pentru tragedia pe care ea o pricinuiește nu numai 
printre neluptători dar chiar și asupra instituţiilor destinate în mod spe- 
cial păcii, libertăţii și democraţiei (...) Fiindcă nu pot sau fiindcă nu vor, 
rușii nu fac așa ceva! Ne întrebăm de când democrațiile anglo-saxone 

au adoptat formula: „pentru un vinovat să piară o mie de nevinovaţi”, 
când noi știm că formula umanitară democratică era cealaltă: „decât 
să piară un nevinovat mai bine să piară o mie de vinovaţi”? Conside- 
răm că rușii au fost foarte abili în ceea ce privește latura morală a 
chestiunii, când au consimțit să se rezerve anglo-americanilor acest rol 
tragic și poate mai costisitor decât milioanele de vieţi ostășești care 
albesc câmpurile de bătălie din răsărit.”75 

Orice alt comentariu prisosește. La fel, rușii au procedat și cu 
românii (noii lor aliaţi de la 23 august 1944) la Oarba de Mureș, în sep- 
tembrie 1944, obligându-i să forțeze Mureșul (contrar soluţiilor pro- 
puse de comandamentul român) în condiţii total neprielnice (sub rapor- 
tul acțiunilor militare ofensive în contactul cu inamicul). Rezultatul: una 
din marile tragedii ale Armatei Române: circa 7000-10.000 militari-ofi- 
țeri, subofițeri, trupă-morţi (practic măcelăriți) sub dealul Sângeorgiu, 
fortificat și puternic apărat de trupele germane.76 

Nu ne propunem o juxtapunere a tuturor textelor scrise de la, cum 
s-a precizat, 1966 la 1989 pe tema cooperării militare româno-sovie- 
tice pe frontul de Vest, cu acţiunea militară „de vârf” (în domeniul ae- 
rian) din data de 13 ianuarie 1945, cititorul va reuși singur să le com- 
pare, dacă va avea răgazul și preocuparea să le parcurgă, decantând 
între realitatea faptelor și unele exagerări impuse fie din necunoaște- 
rea documentelor, fie din împrejurarea că nu „dădeau bine” cu spiritul 
pro-moscovit al timpului... 

Bombardarea podurilor de peste Dunăre la Budapesta în data de 
13 ianuarie 1945 a fost, în adevăr, o misiune deosebită. Mai întâi, 
deosebită ca importanţă în contextul general al războiului-cucerirea 
Capitalei ungare, evident de către trupele sovietice. Deosebită, apoi, 
sub raport strict militar, număr de avioane, cantitatea de bombe, cal- 
cule de zbor etc. Ca urmare, această misiune s-a gândit și s-a pregătit 
din timp, altfel decât o misiune obișnuită mai ales că bombardarea 
podurilor de la Budapesta se afla excentric axului principal al acţiunilor 
aeriene de bază la acea dată. Să încercăm, pe baza documentelor din 
arhive îndeosebi, o evaluare, în cele ce urmează. De precizat, contex- 
tul general al războiului. La acea dată, Armata 40 Sovietică și Armata 
4 Română se aflau angajate deja în acţiunile militare pe teritoriul 
Slovaciei de astăzi. Dar Budapesta, deși încercuită, nu era cucerită, 
trupele germano-ungare prestau o rezistență înverșunată, încă de la 
sfârșitul lunii decembrie 1944. Podurile de peste Dunăre, îndeosebi 
podul dublu nr.3, numit Erzg&bet hid (Podul Elisabeta), asigurau o bună 

comunicaţie între partea vestică a orașului, Buda, și partea estică a 
acestuia, Pesta. Corpul 7 Armată român (comandant: generalul Nico- 
lae Șova) acţiona pe direcția loviturii principale Dobreţin-Budapesta, 
pătrunzând în oraș, flancat de trupele sovietice, până la câţiva kilo- 
metri de Dunăre și Palatul Parlamentului (aflat pe malul stâng al fluviu- 
lui, cam la jumătatea distanţei între podul nr.1-Podul Margareta și 
podul nr.2-Podul cu Lanţuri). La 13 ianuarie 1945, în urma unor lupte 
grele în interiorul orașului, trupele române ale Corpului 7 Armată se 
aflau la trei kilometri de Dunăre. Comandamentul sovietic, în subor- 
dinea căruia se aflau, sub raport operativ, trupele române a conside- 
rat că centrele de rezistenţă din interiorul Budapestei (unul pe dealul 
Gellert, în Buda, și altul pe malul stâng al Dunării, în Pesta) ar primi o 
lovitură decisivă dacă podurile nr.2 și nr.3 de la sud insula Margareta 
ar fi interzise, adică lovite „în plin” cu bombe de mare calibru. Cine să 
facă aceasă acțiune militară? Numai aviatorii români, cei de la bom- 
bardamentul în picaj, întrucât operaţiunea necesita o mare prcizie, iar 
obiectivul era puternic apărat antiaerian. „Fiindcă nu pot, sau fiindcă 
nu vor, rușii nu fac așa ceva!... Mărturia comandantului Corpului 1 
Aerian Român, generalul comandant aviator Emanoil M. Ionescu, in- 
clusă în Jurnalul de operații al Corpului Aerian, sub data de 15 ianua- 
rie 1945, este cât se poate de edificatoare în acest sens, astfel: „Co- 
mandantul Corpului Aerian a înaintat un raport către Domnul Șef de 
Stat Major al Aerului (general aviator Romiro Enescu-n.n.) prin care a 
arătat modul executării și pregătirii bombardamentului celor două 
poduri peste Dunăre din Budapesta, de la insula Margareta (podurile 
nr.2 și nr.3 la sud insula Margareta-n.n.), după cum urmează: 

În ziua de 11.1.1945 am fost chemat foarte urgent la Comand(a- 
mentul) Armatei 5-a Aeriană (sovietică-n.n.). La orele 13.00 m-am 
prezentat D-lui general de divizie Selesniov (șeful Statului Major al 
Forţelor Aeriene sovietice în subordinea Frontului 2 Ucrainean-n.n.), 
însoțit de Șeful de Stat Major (căpitan-comandor aviator Zaharescu 
Alex.-n.n.) și șeful Biroului 2 (locot.-comandor aviator Munteanu ca 
translator-n.n.), unde am primit ordin a bombarda cele două poduri 
peste Dunăre. S-a fixat astfel: 

1. Podul de la nord va fi atacat cu 5 avioane Ju.88; 

2. Podul de la sud va fi atacat cu 6 avioane Ju.87; 

3. Bombe cu întârziere-cel mai mare calibru de care dispunem; 

4. Protecţia va fi asigurată prin 8 avioane de vânătoare sovietice, 
care urmau să se deplaseze pe terenul Miskolc și să însoțească chiar 
de la plecare avioanele noastre; 

5. Misiunea va fi declanșată funcţie de condiţiile meteo în regiunea 
Budapesta, plafon pentru picaj minim 2000 m. 

În cursul convorbirilor a reieșit că toate încercările aviaţiilor aliate 
(americană, engleză și rusă) nu a reușit să interzică aceste poduri, 
Comandamentul Aliat acordând o importanţă capitală acestei misiuni. 
Am dedus că în zonă se află un Mareșal sovietic venit de la Moscova 
în scopul de a vedea la fața locului mersul operaţiunilor. 

Am primit linia frontului în interiorul orașului, informaţii asupra 
A.c.A.-ului și vânătoarei inamice, precum și hărţi la scară mare cu situ- 
aţia obiectivelor. La terminarea discuţiilor domnul General Selesniov a 
declarat textual: „Cine lovește podul devine erou al Uniunii Sovietice”. 
S-a exprimat, de asemenea, că, recunoscând succesele în operaţiu- 
nile în sprijinul Armatei 27-a a propus să se acorde Corpului Aerian 
(Român) numele de Lucenec după căderea localității. 

Orașul Lucenec a fost ocupat în ziua de 14 ianuarie 1945. 

La 12 ianuarie 1945 șeful Statului Major s-a deplasat la Gr(upul) 1 
Bomb(ardament)-Oradea Mare, a dat misiunea, vorbind cu fiecare 
echipaj și a asistat la pregătirea misiunii. După aceea a aterizat la 
Debrecen (Debreţin-n.n.), de unde a luat pe comandantul de Escadrilă 
de Vânătoare rusă care avea misiunea de a proteja bombardamentul 
nostru. 

Întrucât unităţile de vânătoare sovietice după executarea misiunii 
aterizau pe un teren de lângă Budapesta (din cauza razei lor de acţi- 
une limitată-n.n.), am primit ordin de a apăra C.S. (centrul sensibil- 
n.n.) Debrețin. În acest scop s-au deplasat pe Debrețin 8 avioane 
I.A.R.81 din Grupul 2 Vânătoare chiar în cursul dimineții de 12 ianua- 
rie a.c. 

Din cauza timpului nefavorabil Escadrila (de vânătoare-n.n.) rusă 
nu a putut veni pe Miskolc în ziua de 12 ianuarie; a sosit în dimineaţa 
de 13 ianuarie și a accidentat 2 avioane la aterizare. 

S-au produs întârzieri cu alimentarea avioanelor ruse (rămase în 
grija aliaţilor, deoarece noi nu aveam benzină de 100 octane), astfel 
că, deși timpul era senin complet, misiunea nu s-a declanșat decât la 
ora 15.00, decolând 7 avioane Ju.87 și 4 Ju.88 cu bombe de 250 kilo- 
grame. Protecţia s-a făcut numai cu 5 avioane IAK deoarece un avion 
nu a putut porni. 

Misiunea s-a executat în perfecte condițiuni. La înapoiere (spre 
Miskolc-n.n.) 2 avioane Ju.87 au aterizat în pană pe terenul Hatvan. 
Avionul de recunoaștere care a însoțit bombardamentul nu a putut 

fotografia rezultatele din cauză că nu i-a funcţionat trapa (la declanșa- 
rea obiectivului fotografic-n.n.). A repetat misiunea a doua zi obținând 
fotografia anexată. 

Din declarațiile executanţilor rezultă: 

-podul bombardat de Ju.87 a fost lovit de 4 bombe în plin (decla- 
rațiile echipajelor și a cpt. Constantinov, comandantul Escadrilei de 
Vânătoare rusă, care a picat (de la picaj-n.n.) până la înălţimea caselor 
împreună cu avioanele noastre (de bombardament în picaj-n.n.); 

-podul bombardat de Ju.88 a fost lovit de 2 bombe în plin (decla- 
rațiile echipajelor și a avionului de recunoaștere). 

Corpul Aerian (Român) consideră rezultatul atins ca foarte mulțu- 
mitor, iar modul cum s-a executat misiunea și modul cum s-au com- 
portat echipajele drept foarte bun. Acestea denotă odată mai mult 
gradul ridicat de pregătire și instrucţie, precum și elanul de care este 
animat personalul de la această categorie de aviaţie, bomabardamen- 
tul în picaj. 

Am considearat ca o datorie să raportez Dvs. cele de mai sus, 
adăugând detalii ce nu aveau rost în raportul operativ-informativ (din 
13 ianuarie 1945, ora 19.30, Miskolc-n.n.)."77 

Este lesne de sesizat exactitatea descrierii acțiunii de bombarda- 
ment, cu licitarea îndeosebi a aviației de bombardament în picaj. Prin 
Ordinul de zi nr.8 din 20 ianuarie 1945 pe Corpul Aerian Român au fost 
citate și nominalizate cele 7 echipaje de la bombardamentul în picaj,78 
iar prin Ordinul de zi nr.15 din 26 februarie 1945 pe Corpul Aerian 
Român au fost citate cele patru echipaje de la bombardamentul 
greu.79 În total 14 oameni cu 7 avioane Ju.87 și 16 oameni cu 4 
avioane Ju.88, astfel: 

Echipajele Escadrilei 74 Picaj 


Locot.av. Bădulescu Mircea pilot 
Serg. maj. Nichitiuc Vasile mitralior 
Locot. av. Voloșniuc Ovidiu pilot 
Sergent Braboveanu C-tin mitralior 
Locot. av. Badea C. loan pilot 
Sergent Perjescu C-tin mitralior 
Adj. av. Popa Traian pilot 
Serg. maj. Plugaru Gheorghe mitralior 
Adj. stag. av. Chiriloaie Toma pilot 
Sergent Popescu Gh. C-tin  mitralior 

Adj. stag. av. Săndulescu C-tin pilot 


Sergent Dumitrescu Aurel mitralior 

Locot. av. Rânja Victor pilot 

Sergent Verdeș Pavel mitralior 

Echipajele Escadrilei Ju.88 

- Locot. Georgescu Gh. observator 
Adj. șef av. Teodosiu C-tin pilot 
Serg. maj. Țone Dumitru R.T.F.F. bord 
Serg. Lemnaru M. mitralior 

- Căpitan Moldoveanu P. observator 
Adj. maj. av. Mihăescu M. pilot 
Maistru cl.3-a Cercel |. R.T.F.F. bord 
Sergent Abrudan M. mitralior 

- Căpitan Balasache V. observator 
Adj. maj. av. Marinescu Gh. pilot 
Maistru cl.3-a Pop Alexandru R.T.F.F. bord 
Sergent Angelescu Gr. mitralior 

- Sublocot. Andronescu F. observator 
Adj. stag. av.  Nichitescu C. pilot 
Sergent Gârlea V. R.T.F.F. bord 
Sergent Grigore N. mitralior 


Un participant la bombardarea podului dublu nr.3 (Podul Elisabeta) 
de la Budapesta, fostul adjutant stagiar aviator Săndulescu Constantin 
relata, între altele: „La ora 14.45 s-a dat ordinul de pornire a motoare- 
lor (pe aerodromul Miskolc-n.n.). De față se găsea și comandantul 
C.A.R. (Corpului Aerian Român-n.n.), generalul Emanoil lonescu; pă- 
rea îngrijorat, căci știa cât de grea este misiunea echipajelor aflate pe 
punctul de plecare. Se gândea desigur la soarta oamenilor în con- 
fruntarea cu riscurile ce le așteptau. El a trecut de la avion la avion, 
încurajând și îndemnând echipajele. Nu știa câţi din aceștia se vor 
înapoia și de aceea părea neliniștit (...) Urcam continuu pe drumul 
către obiectiv, angajându-ne de-a lungul pantelor Munţilor Matra; în 
dreapta se zărea bine vârful Kekes (1015 m-n.n.), acoperit cu zăpadă. 
La 80 km sud-vest de Miskolc, de la cei 2500 m altitudine la care ne 
aflam, a început să se zărească Budapesta, învăluită în fum (luptele în 
oraș atinseseră apogeul); Corpul 7 Armată român se găsea în acea zi 
de 13 ianuarie 1945 pe aliniamentul cimitirul Kerepes-Gara de Est, la 

circa 3 km de Dunăre (...) Urcând mereu până la 4000 m înălțime, de 
la care urma să începem picajul, am ajuns la extremitatea de sud a 
Pestei. Deasupra orașului arzând mocnit, fulgerat de proiectile pe 
toate direcţiile, am înaintat protejaţi de aproape de cele patru avioane 
de vânătoare (sovietice-n.n.). Bateriile artileriei antiaeriene inamice 
tatonau înălțimea noastră de zbor. Traversând bucla făcută de Dunăre 
în interiorul orașul, am zărit cele cinci poduri, subţiri ca niște fire de aţă, 
între Buda și Pesta. Înaintam cu soarele din spate și la comanda (prin 
radio-n.n.) locotenentului Bădulescu, ne-am eșalonat pentru picaj. 
Cerul părea negru de exploziile preoiectilelor artileriei antiaeriene de 
calibru mare. Pe geamul vizorului se vedeau străzile largi care duceau 
spre malurile Dunării (probabil actualele bulevarde Kossuth, Râk6czi, 
Andrâssy-n.n.). Formaţia a virat ușor spre stânga până deasupra ţin- 
tei, când s-a început picajul. În urma locotenentului Bădulescu venea 
locotenentul lon Badea, după el locotenentul Ovidiu Voloșniuc, apoi 
eu. Avionul meu trepida din toate încheieturile și ținta se apropia de 
mine cu peste 600 km/oră. Podul creștea mereu în vizor. O fracțiune 
de secundă am avut timp să privesc spre Voloșniuc (care probabil 
redresa-n.n.); podul era acum la mai puţin de 1000 m sub mine și alti- 
metrul indica deja înălţimea la care trebuia să redresez. Cu mare efort 
am făcut ultima corecție ca ţinta să fie bine prinsă în vizor, am apăsat 
butonul și bomba de 500 kg (sic!) eliberată, s-a năpustit către ţintă. Nu 
am avut timp să mai văd explozia în urma mea și nici amplasamentele 
artileriei antiaeriene inamice. Am ieșit din picaj atât de jos încât aveam 
impresia că intru în clădirile din față (la fel au ieșit și ceilalți, după 
locotenentul Bădulescu, pe axul bulevardelor Kossuth și Râk6czi, ca 
unica modalitate de a nu fi sacrificați de tirul artileriei antiaeriene, care, 
strecurat printre coșurile unei fabrici, am ieșit din Budapesta în zbor 
razant (spre aerodromul Miskolc-n.n.)"8 În continuarea consemnărilor 
sale, fostul adjutant Săndulescu C-tin preciza: „Pe drumul de înapoie- 
re, avionul lui Traian Popa pierdea treptat din înălţime și degajând, 
s-a îndreptat spre sud. După aterizare (pe aerodromul Miskolc-n.n.) 
am aflat că o conductă din sistemul de răcire a motorului, fiind perfora- 
tă de un proiectil, a pierdut încet lichidul și pilotul s-a dus să aterizeze 
pe un aerodrom din apropiere (Hatvan-n.n.). La puţin timp a aterizat și 
locotenentul Victor Rânja, care se dusese singur să bombardeze 
Podul Arpâd, în amonte de insula Margareta, pod lovit anterior, dar 
refăcut pe pontoane de inamic. După executarea misiunii, recunoaște- 


187 


rea nostră a raportat că patru bombe au căzut în plin pe podul princi- 
pal (Podul Elisabeta-n.n.), rezultat confirmat de comandantul patrulei 
ruse de vânătoare (căpitanul Constantinov-n.n.), care a picat până la 
înălţimea caselor, împreună cu avioanele noastre; podul de pontoane 
a fost lovit și el de locotenentul Victor Rânja.”81 Pe drept cuvânt, 
același fost adjutant aviator Săndulescu C-tin clama: „Aviatorul trece 
prim momente extrem de grele, numai de el știute, în timpul misiunilor 
ce le are de îndeplinit în luptă. Acolo sus, între cer și pământ, el singur 
răspunde pentru toate, nimeni nu-l mai îndrumează. Lui i se cere să se 
orienteze fără greșeală, să fie stăpân pe tehnica pilotării avionului 
până în a se confrunta cu el, să se stăpânească pe sine și pe situația 
ce i se încredințează; toate acestea îmbrăcate în haina celui mai fier- 
binte patriotism. Dar ce forță morală, ce nervi de oţel trebuie să aibă 
un luptător aerian și câtă pregătire trebuie să parcurgă pentru a ajunge 
aici!”82 

Marele merit al locotenentului Mircea T. Bădulescu a fost acela că, 
pe baza unei minuţioase pregătiri a misiunii din 13 ianuarie 1945 nu a 
pierdut nici un om în luptă, cele șapte echipaje, strecurându-se cu 
iscusinţă prin pânza de foc a artileriei antiaeriene inamice, au revenit 
la bază, pe aerodromul Miskolc cu toate avioanele, mai puţin cele 
două aterizate temporar pe aerodromul Hatvan. În lucrările memoria- 
listice îndeosebi, pe această temă, s-a licitat mult ideea voluntariatului 
în executarea misiunii din 13 ianuarie 1945, fără precizările aferente, 
destinate cititorului de astăzi, care ar putea să înţeleagă totul ca un joc 
sau o goană după recompense... Repetăm cele precizate și cu un alt 
prilej: în misiunile de luptă curente, o plecare în misiune se executa 
prin planificarea prealabilă, adică la ordin; în misiunile cu un mare fac- 
tor de risc, erau solicitaţi voluntari; cu aceștia se pregătea misiunea, se 
întocmea planificarea (ordinul) misiunii. 

Desigur, astfel s-a procedat și pentru misiunea de sacrificiu din 13 
ianuarie 1945. loan Cherecheș, care, ca ziarist militar, l-a intervievati, 
în 1965, pe căpitanul aviator Mircea T. Bădulescu scrie în lucrarea sa 
În cautarea eroilor: „(Vorbește către camarazii săi locotenentul aviator 
Mircea T. Bădulescu-n.n.). Misiunea ce mi s-a încredinţat este dis- 
trugerea podului peste Dunăre. Obiectivul este strașnic apărat. Toate 
încercările de până acum de-a fi bombardat au eșuat. Înainte de a 
trece la amănunte, doresc să vă spun deschis: misiunea de mâine 
este grea și..., de ce nu m-aș exprima mai clar, este o misiune de sac- 
rificiu. Trebuie să alcătuim o formaţie de șapte avioane pe care o voi 

conduce eu. De aceea nu ordon nimănui să se pregătească pentru 
decolare. Cine se oferă acela va pleca. Locotenentul Bădulescu tăcu. 
Domol, meticulos, își aprinse o ţigară. În momentele acelea nimeni nu 
clipea. Gândurile, planurile, amintirile, rațiunea, conștiința, spiritul de 
conservare, curajul, teama și nădejdea chinuiau creierul cu o singură 
întrebare: „Plec, ori nu?” Furtuna mută din sufletele oamenilor adunaţi 
în bordeiul din pământul Miskolcului a durat doar câteva clipe. Piloții au 
prins să se miște, să-și caute ţigările. -Dacă așa stau lucrurile și e 
vorba de a dovedi de ce suntem în stare noi, românii, eu mi-am făcut 
socotelile. Merg, vorbi primul adjutantul Traian Popa.”83 

Ce spunea reporterul (anonim) al publicaţiei „Sburătorii României”, 
numărul dublu din februarie-martie 1945 despre acest eveniment? 
Titlul, specific: O misiune de onoare. Un pod a fost condamnat. Spiritul 
triumfalist (oarecum justificat la publicaţiile de război: demonizarea ad- 
versarului/dușmanului, supralicitarea luptătorilor în scopul stimulării 
acestora etc.) abundă în cele câteva coloane de reportaj ale revistei, 
unde se află și fotografia locotenentului aviator Mircea T. Bădulescu, 
cu o șapcă de postav (germană) pe creștet, oarecum îngândurat și 
îmbrăcat în cojocelul cu guler din blană, lângă avionul Ju.87 nr.2 cu 
care a îndeplinit misiunea, cifra 2 distingându-se clar, mare, pe ampe- 
najul vertical al avionului.84 Cu totul meritoriu este portretul coman- 
dantului escadrilei în picaj făcut de către anonimul reporter: „Locote- 
nentul aviator Mircea T. Bădulescu este un om deosebit, pe care, unde 
îl întâlnești, te fereșiti să i te strecori pe dedesuptul gândurilor sale și te 
sfiești să i le tulburi, într-atât și le ascultă de atent. De aceea plecările 
sale în misiune sunt mai puţin decorative, dar au o solemnitate aparte, 
solemnitatea tăcerii în care se risipesc echipajele la avioane, fără dis- 
curs, fără alt stimulent decât privirile lui blânde și bărbătești în care-și 
cuprinde oamenii.”85 

Câteva mostre de exagerări, cuprinse în amintul reportaj: „Când 
ordinul (de bombardarea podurilor de la Budapesta-n.n.) a fost trans- 
mis Escadrilei locotenentului Bădulescu Mircea momentul acesta a 
atins culmi de sublim ostășesc. „Rușii ne-au făcut onoarea de a ne 
încredința nouă această misiune care însemna totodată și una din cele 
mai grele probleme de rezolvat”, mărturisește însuși comandantul 
escadrilei (ceea ce este îndoielnic că locotenentul Mircea Bădulescu 
s-ar fi exprimat cu aceste cuvinte, mai ales cu acea perfidă sintagmă 
«ne-au făcut onoarea»-n.n.), un zburător tare și un caracter de elită 
(ceea ce era perfect adevărat-n.n.)."86 „Când comandantul rus (căpi- 

tanul Constantinov-n.n.) i-a asigurat că vânătorii săi vor ști să-i apere 
dacă s-ar ivi nevoia și-au strâns mâinile voinicește piloții ruși cu piloții 
noștri, misiunea deja începuse să ia aspectul calm al unei plimbări 
aeriene pe cerul Budapestei.”87 Plimbare?! Ha-ha-ha...Mai apropiate 
de adevăr sunt următoarele cuvinte, puse în gura locotenentului 
Mircea T. Bădulescu: „Știam cât de importantă este distrugerea podu- 
lui destinat nouă (Podul Elisabeta-n.n.) și simțeam cu toţii greutatea 
răspunderii ce o purtam pe umeri, dar aveam încredere în echipajele 
cu care trebuia să execut ordinul.”88 Sau despre aviatorii ruși, care au 
făcut protecţia cu aviația de vânătoare: „S-au comportat admirabil, ca 
niște camarazi de luptă. La obiectiv au rămas o parte, sus, făcându-ne 
protecția deasupra, iar ceilaţi ne-au însoțit în picaj, până la pământ, 
făcându-ne completă apărare. În felul acesta eram feriţi de orice atac 
aerian.”8% Și încă: „Victoria aceasta (bombardarea Podului Elisabeta- 
n.n.) este a noastră a Escadrilei. Sunt mulțumit de băieţii mei, care 
s-au comportat așa cum mă așteptam.”% Sublim gest de a clama efor- 
tul colectiv al echipajelor! Un Bădulescu autentic... 

În Carnetul de zbor, locotenentul Bădulescu T. Mircea a consem- 
nat: „Data: 13 lan.1945; Avion nr.: Ju.87, 2; Motor. Ju.211; Misiunea: 
Bomb. podul principal / Buda-Pesta; Ore pilot: 1,45; Aterisaj: 1; Înălţi- 
me (în m): 3000; Observațiuni (mitralior-n.n.): Serg. maj. Nichitiuc V.”91 
Era aceasta a treia misiune pe anul 1945. Prima fusese în data de 2 
ianuarie 1945, la bombardarea în zona localităţii Tamas. A doua misi- 
une de război, în 3 ianuarie 1945 când a bombardat un tren sud 
Lovinobana (Slovacia). Pentru ca la 14 ianuarie 1945 să execute o 
misiune de război din nou în zona gării Lovinobana. Ulterior, în 21, 22, 
25, 29 și 30 ianuarie 1945, misiuni de război cu decolarea de pe aero- 
dromul Miskolc pentru bombardarea mai multor gări de cale ferată în 
zona Lucenec-Zvolen.%2 

Sub data de 13 ianuarie 1945, în Jurnalul de operații al Grupului 8 
Aslat Picaj-capitolul 7.Activitatea operativă și rezultate obținute, întâl- 
nim următoare consemnare: „Zona Tamas, Budapesta. Obiective: 
Podul nr.3 Budapesta și poziţiile de artilerie. Rezultate: S-a atacat cu 
avioane asalt (Hs.129-n.n.) poziţiile de artilerie din zona Tamas și cir- 
culația pe comunicațiile de la Tamas-Lovinobana, cu rezultate bune. 
S-a bombardat în picaj podul peste Dunăre la Budapesta. Reacţie 
inamică: A.c.A. foarte puternic, greu (artileria aniaeriană de calibru 
mare-n.n.) a tras intens. Informațiuni. S-a observat explozii puternice 
în zona Tamas. S-a observat efectul bombardamentului la podul de 

peste Dunăre la Budapesta. Podul lovit în plin. Protecţie amică: 6 
avioane IAK au făcut protecția formației de Ju.87 foarte bine, până la 
obiectiv și retur. 4 avioane Me.109G au făcut protecţia avioanelor de 
asalt, bine. Avioane ieșite în misiune: avioane Hs.129=10; avioane 
Ju.87=7. Muniţie consumată: bombe=5600 kg. Avioane disponibile 
pentru ziua de 14 ianuarie 1945; avioane Hs.129=4; avioane Ju.87= 
7."%3 La capitolul 4.Diverse, sub aceeași dată, aflăm următoarea con- 
semnare: „Din cauza terenului (Miskolc-n.n.) îngheţat nu se pot exe- 
cuta decolări în bune condițiuni, deoarece gheaţa de pe teren, lovind 
în flapsuri, le rupe, împiedicând buna decolare.”94 

Perfidia sovieticilor a atins cote incredibile după data de 13 ianua- 
rie 1945, când în după amiaza zilei au fost bombardate cele două 
importante poduri de peste Dunăre la Budapesta. Mai întâi, în seara 
zilei de 15 ianuarie 1945, cu două zile înainte de cucerirea completă a 
Pestei, Corpul 7 Armată român, care adusese o contribuţie de seamă, 
chiar decisivă la zdrobirea grupării germano-maghiare din Capitala 
ungară, a fost scos din dispozitiv, la ordinul Comandamentului Aliat 
(Sovietic) și trimis pe frontul din Cehoslovacia. Luptele din interiorul 
Budapestei au continuat la est de Dunăre până la 17 ianuarie 1945, iar 
la vest de fluviu, până la 13 februarie 1945, când s-a încheiat cucerirea 
Budapestei de către trupele sovietice. La 20 ianuarie 1945 guvernul 
provizoriu maghiar a semnat convenţia de armistițiu cu Naţiunile Unite 
(U.R.S.S., Marea Britanie, S.U.A.). Orientarea politicii guvernului pro- 
vizoriu avea la bază programul propus de Partidul Comunist Ungar, 
care, în mod practic, a aservit țara sovieticilor. Aproape cu cinism, is- 
toricii sovietici în masiva lucrare /storia Marelui Război pentru 
Apărarea Uniunii Sovietice, 1941-1945 (vol.4, p.407) clamau: „Este su- 
ficient să spunem că nici una din operaţiile ofensive din anul 1944 n-a 
implicat atâtea lupte defensive crâncene, că nici o altă încercuire și 
lichidare a unei grupări dușmane n-au consumat atâta timp (ca cele 
din interiorul Ungariei și mai ales al Budapestei, spre deosebire de 
România unde totul a fost ca „servit pe tavă”-n.n.).”9%5 

Spre a trece la situaţia concretă a aviatorilor români aflaţi pe aero- 
dromul Miskolc, Jurnalul de operații al Corpului Aerian Român, con- 
semnează sub data de 26 ianuarie 1945: „În după amiaza zilei a venit 
în inspecţie la C.A.R. g(eneralul) Selesniov, Șeful de Stat Major al 
Armatei 5 Aeriană (sovietică), sosind la orele 13.45 cu mașina. De la 
P.C. al C.A.R. a mers împreună cu comandantul C.A.R. (generalul 
Emanoil lonescu-n.n.) la aerodrom unde a inspectat unităţile trecând 

în revistă personalul și trupa, cu care ocazie a stat de vorbă cu echipa- 
jele, iar după aceea a primit defilarea unităţilor. Seara a luat masa la 
popota P.C. C.A.R."% Pentru ca sub data de 28 ianuarie 1945 să alăm 
următoare mărturie a generalului comandant aviator Emanoil lonescu: 
„În ziua de 27 (corect: 26) ianuarie 1945 vizita g(eneralului) Selesniov 
la C.A.R. Am prezentat pe aerodrom unităţile C.A.R. aflate la Miskolc. 
După terminarea raportului, a trecut în revistă unităţile adunate în 
careu, stând de vorbă în special cu personalul navigant și interesân- 
du-se de activitatea de zbor a fiecăruia. A remarcat că majoritatea sunt 
tineri și a întrebat unde sunt cei care au luptat în Rusia. După inspecţie 
a urmat o masă la popotă care s-a prelungit până mai târziu."97 
Relatarea pune în evidenţă mai multe aspecte ale întâlnirii, între care 
și aceasta deosebit de semnificativă: „Domnul g(eneral) Selesniov a 
ordonat, insistând că exercită calitatea de șef de Stat Major al domnu- 
lui general Gorionov (comandantul Armatei 5-a Aeriană sovietică-n.n.), 
ca imediat să pună în vedere personalului navigant că cine trece la 
inamic va avea ca primă consecință împușcarea membrilor familiei 
respective (subl.n.)."% Ca urmare, totul devenea limpede ca bună 
ziua! Unu: „Unde sunt cei care au luptat în Rusia?” l-ar fi vrut extermi- 
naţi sau deportaţi în Siberia?!...Doi: împușcarea tuturor membrilor fam- 
iliei celui care va trece la inamic...Trei: „Cine lovește podul (Podul Eli- 
sabeta-n.n.) devine erou al Uniunii Sovietice!!...” Ce înseamnă asta?! 
Să vă iasă din cap așa ceva! Noi am eliberat Budapesta! De aceea v- 
am și însoţit cu aviația nostră de vânătoare, ca nu care cumva să vă 
treacă prin cap ideea că totul vă aparține! Să vă pară bine că aţi scă- 
pat cu viaţă. Și asta... datorită nouă! 

Orice om cu judecată normală, în fața agresiunilor arătate, ar fi 
cugetat cu amărăciunea și ironia necesare. Generalul Selesvinov s-a 
dovedit a fi fost un exponent tipic pentru caracterizarea comportamen- 
tului noului aliat. În publicaţia amintită „Sburătorii României” se con- 
semna spre finalul reportajului O misiune de onoare următoarele: „lar 
vizita făcută de generalul-locotenent Selesvinov (corect: Selesniov), 
care a mulțumit personal piloților români pentru marea lor izbândă, a 
consfințit una din cele mai frumoase fapte de arme ale aviatorilor 
români.” Decât așa consfinţire, mai bine lipsă! „Unde sunt cei care au 
luptat în Rusia?”, „...împușcarea tuturor membrilor familiei respec- 
tive”...Este greu de imaginat ceea ce a gândit fiecare dintre zburători 
la astfel de ameninţări. Misiunea de sacrificiu se încheiase.Situaţia 
amenințărilor era abia la început. Războiul nu se terminase... 

4. Căsătoria. Ultimele luni de război. Cavaler 
al Ordinului „Mihai Viteazul” cu spade 


Cum s-a mai arătat, la 14 ianuarie 1945 orașul Lucenec a fost ocu- 
pat, linia frontului deplasându-se spre nord-vest. În aceeași zi, un acci- 
dent grav, în cadrul Grupului 8 Asalt Picaj. În Jurnalul de operații al 
Grupului s-a consemnat: „Avionul Hs.129 nr.105 pilotat de Adjutantul 
stagiar aviator rezervist Scripcaru Vasile, la înapoierea din misiune, 
aterizează lângă aerodrom (Miskolc-n.n.), întrucât era aglomeraţie 
mare la aterizare. Aterizarea o face în bune condițiuni cu trenul scos. 
După ce avionul a fost realimentat și încălzit, a decolat pentru a aduce 
pe aerodrom avionul. După ce avionul a părăsit terenul, ambele 
motoare s-au oprit, avionul intrând în pământ. Pilotul, în timp ce era 
transportat cu mașina spre spital, a încetat din viaţă."100 Înmor- 
mântarea a avut loc în după amiaza zilei de marţi 16 ianuarie 1945, 
orele 17.00 în cimitirul orașului Miskolc. „Pentru aceasta un grup de 30 
ostași cu armele, personalul Grupului, precum și delegaţi personal de 
la celelalte unităţi de aviație au însoțit defunctul până la cimitir. 
Mormântul, apoi a fost predat pentru îngrijire corpului profesoral al 
liceului din localitate."101 

În cursul zilei de 15 ianuarie 1945, la prânz, „întreg personalul și 
trupa Grupului au fost adunaţi la aerodrom (Miskolc-n.n.), unde di. 
general comandant al Corpului Aerian (Emanoil lonescu-n.n.) l-a 
prezentat pe dl. comandor aviator Burduloiu Traian, comandant al avi- 
aţiei de bombardament, după care d-sa a cerut ca să cunoască per- 
sonalul Grupului.”102 Pentru ca, la 25 ianuarie 1945, Jurnalul de oper- 
ații al Grupului 8 Asalt Picaj să consemenze: „A sosit în inspecţie dl. 
general Selesniov, care a inspectat unitățile de aviație ale Corpului 
Aerian Român și personalul. Personalul și trupa (Grupului 8 Asalt 
Picaj-n.n.) au fost adunaţi la aerodrom (Miskolc-n.n) unde au fost 
inspectaţi la dl. general Selesniov.”103 O întrebare, acum: în ce calitate 
a (re)inspectat Grupul 8 Asalt Picaj? Răspunsul nu poate fi decât unul 
singur: aceea de stăpân peste toate forțele! În rest, nerușinarea speci- 
fică, ceea ce e cu totul altceva decât știuta trufie germană... 

Cum timpul a fost mai puţin favorabil zborului, la sfârșitul lunii ia- 
nuarie 1945 activităţile la aerodrom s-au rezumat la întreținerea și 
pregătirea avioanelor ppentru zbor, controlul medical etc. Pentru ca la 
1 februarie 1945, în baza ordinului special nr.4578 din acea dată, emis 
de Corpul 1 Aerian Român, toate unităţile au luat măsuri în vederea 

deplasării lor, pe eșaloane, spre nord-vest, pe teritoriul Cehoslovaciei. 
Pentru Grupul 2 Vânătoare, Grupul 9 Vânătoare și Grupul 8 Asalt Picaj 
a fost repartizat aerodromul Lucenec. Deși data deplasării a fost fixată 
pentru 7 februarie 1945, începând cu ora 16.00, din cauza condiţiilor 
meteo nefavorabile (ploaie, ceaţă, lapoviţă), aceasta s-a realizat abia 
în dimineaţa zilei de 15 februarie 1945, cu desfășurarea acţiunilor de 
luptă în dimineaţa zilei următoare.104 

Se mai aflau pe aerodromul Miskolc, când de la Cabinetul min- 
istrului de Război, general de armată |. Negulescu s-a primit Ordinul 
de zi nr.9 din 9 februarie 1945 prin care a fost apreciată în termeni 
superlativi activitatea Corpului 1 Aerian Român.195 Între altele, în acest 
ordin se preciza: „Întreaga Armată Română își arăta astăzi admiraţia 
și mândira faţă de sburătorii și tunarii Corpului Aerian care, cu mijloace 
modeste ce le stau la dispoziție au încheiat perioada de la 23 august 
1944 la 1 ianuarie 1945 cu peste o mie de misiuni la inamic, 40 victorii 
aeriene, 40 care de luptă, precum și numeroase vehicule și materiale 
de război distruse."196 

În adevăr, bilanţul era impresionant, mai ales în domeniul misiunilor 
de război, cele mai multe fiind recunoașteri din vedere (223), foto (66), 
meteo (70) sau supraveghere aeriană (83). Se adunau: 88 de misiuni 
de bombardament în picaj și atac la sol cu avioane Ju.87 „Stuka”, 35 
de bombardament greu, 32 de atac la sol (asalt) ș.a.m.d.107 Totalul 
avioanelor ieșite în misiuni: 2644. Totalul orelor de zbor: 3.867. Pier- 
deri proprii: 60 avioane, 70 personal (21 ofiţeri, 31 subofiţeri, 1 maistru, 
17 trupă).108 

De pe aerodromul Lucenec, atât în ziua de 16 februarie 1945, dar 
mai ales în ziua de 17 februarie 1945 s-a acţionat, cu aviația de bom- 
bardament în picaj, deosebit de intens și eficient asupra gărilor Zvolen 
și Altsohl și a uzinei Brezava, precum și asupra mai multor trenuri cu 
blindate și coloane auto. Sub comanda locotenentului Bădulescu 
Mircea, la 17 februarie 1945 au fost efectuate două misiuni consecu- 
tive, cu un total de 16 avioane ieșite în misiune. Bombe lansate: 8830 
kg.109 A doua zi, miercuri 18 februarie 1945 locotenentul aviator 
Mircea T. Bădulescu pleca în concediu de odihnă, timp de 30 de zile, 
în ţară. Din ianuarie 1944 nu a avut concediu de odihnă, cum rezultă 
din unele documentele de arhivă.110 S-a deplasat la Buzău cu trenul, 
presupunem pe traseul Lucenec-Miskolc-Debreţin-Oradea-Cluj- 
Brașov-Ploiești-Buzău. Cât va fi durat călătoria, nu știm. La ce va fi 
cugetat în acest timp, la fel, nu știm. Intra într-o altă lume... 

La Gherăseni fetele l-au primit pe Mircea ca de obicei: vesele, zgo- 
motoase, bucurându-se de „micile fleacuri” pe care le aducea de obi- 
cei-ba bomboane, ba ciocolată „nemţească de pe front”, ba o floare și 
cel mai adesea o carte cu mici dedicaţii, datate și semnate fie Mircea, 
fie Gicu. Şi de data aceasta fetele chicoteau fără reținere la „poantele” 
lui în cascadă și nu se mai săturau să îl asculte, bombardându-l cu 
întrebări despre toate celea de pe front. „Ce să vă mai spun -zicea 
Mircea, parcă ușor jenat că nu mai făcea glume, ci relata fapte ade- 
vărate-, acolo viața e destul de aspră, ne-am cam săturat de atâta 
război. Dacă nu ar fi, din când în când, concediile astea sau permisiile 
chiar că ne-am sălbătici în totul."111 El avea 27 de ani, Polixenia 
(Paula) 20, Georgeta 18, Niculina 16, iar Tincuţa, mezina, 15. Așadar 
o companie de fete vesele pe cinste! Și de data aceasta mama 
Chiriachița a pregătit în câteva clipe masa, i-a poftit pe toţi în jurul 
acesteia, și în timp ce aducea mâncarea, cu bonomia-i caracteristică 
zise, să intre și ea în vorbă: „la mai lăsaţi băiatu-n pace că l-aţi sufo- 
cat de tot. O fi flămând și voi îl tocați ca moara lui Bunescu. Mircea 
mamă, ţi-am făcut mămăliguţă cu brînză și smântână, cum își place 
ție, special pentru tine, ia și mănâncă."112 

Doar Enache Dumitrescu, la 48 de ani ai săi, părea îngândurat. Și 
avea de ce. Simţea că vremurile sunt mai nesigure cum n-au fost vreo- 
dată. Nu se putu reţine și chiar spuse: „Cu rușii în ţară ne putem 
aștepta la orice. Va fi ca la ei: colhoz, toată lumea la cazan, teroare.” 
Apoi spre sfârșitul mesei rosti calm: „Domnule Mircea, am înţeles de la 
Paula că vă placeți și ați vrea să vă luaţi împreună. Noi am pregătit 
toate cele de trebuință. Cu vremurile acestea nesigure ar cam trebui 
să vă grabiți. Am înţeles de la Paula că tocmai de asta ţi-ai cerut con- 
cediu și ai aprobările necesare pentru căsătoria cu dotă. Să fie într-un 
ceas bun!”113 

Pentru o clipă gândurile locotenentului aviator Mircea T. Bădulesu 
zburară la Lucenec, la camarazii săi de front, apoi, în clipa următoare, 
a văzut pista sticloasă, cu gheaţă, a terenului de la Miskolc când, în 13 
ianuarie 1945, au decolat în formaţie pentru bombardarea podurilor de 
la Budapesta. Zise cu glas stins, parcă trezit din vis: „Da, tată, așa vom 
face."114 

Ca urmare, în dimineaţa zilei de vineri, 2 martie 1945 se aflau la 
Tribunalul județului Buzău: Enache Dumitrescu, Polixenia Dumitrescu 
și locotenentul aviator Mircea T. Bădulescu. Avocatul Remus Nestor a 
întocmit următorul Act dotal: 

„Subsemnatul Enache Dumitrescu, din comuna Gherăseni, jud. 
Buzău declar că la trecerea în căsătorie a fiicei mele Polixenia 
Dumitrescu, cu aceleași domiciliu, cu d-l locotenent Mircea Bădulescu, 
din Buzău, strada Viitorului nr.29, îi constitui ca dotă următoarea 
avere: 

1/. 25 hectare teren agricol, situat în comuna Grindu, judeţul 
lalomiţa făcând parte din moșia de 100 hectare proprietatea mea și a 
soţiei mele Chiriachița Dumitrescu, și care moșie în întregul ei se 
învecinește cu Radu Caratase, Nicu Caratase, lotașii lui Sf. Gheorghe 
și lotașii din Grindu. Evaluez acest teren în întindere de douăzeci și 
cinci hectare la suma de lei două milioane. 

Regimul adoptat este cel dotal. 

Subsemnata Polixenia Dumitrescu, fiică înzestrată, declar că 
mulțumesc cu recunoșiiință tatălui meu pentru dota ce-mi constituie 
prin acest act și pe care am luat-o în primire. 

Subsemnatul locotenent Mircea Bădulescu, viitor soț, declar că am 
luat în primire dota ce se constituie viitoarei mele soţii prin acest act, 
accept regimul dotal și sunt mulțumit de cuprinsul acestui act. 

Făcut la Buzău, astăzi 2 martie 1945. 

Înzestrător: E.P Dumitrescu 

Înzestrată: P. Dumitrescu 

Viitor soț: Lt. M. Bădulescu 

Redactor-scriitor după cererea părţilor și martor p(entru) identitatea 
lor: Remus Nestor, avocat-Buzău."115 

Actul dotal a fost autentificat cu proces verbal, sub nr.496 din 2 
martie 1945 la Tribunalul judeţului Buzău.116 

Cât privește nunta, aceasta s-a făcut cu tot dichisul, duminică 4 
martie 1945, după tradiţia locului, laică și creștină, cu masă din belșug 
și neamurile venite de peste tot, la fel mulți consăteni, la școala de la 
Gherăseni, cu soţii Bunescu (proprietarul morii din Buzău) nași de 
cununie. De la Buzău au venit cu alai mare mai mulți camarazi aviatori 
de la Baza Flotilei 3 Informaţii, transportaţi în autobuze. Era vreme îru- 
moasă și toată lumea a uitat pentru un timp că este război și că 
necazurile îi încearcă din toate părţile și în toate felurile.117 N-a lipsit 
nici bârfa tradițională la astfel de împrejurări. Pe baza unor puţine 
informaţii orale, o imaginăm în următorul dialog: „Alde Dumitrescu 
oricât s-a ţinut el de gospodar, și-a măritat fata după un aviator, ofiţer, 
fiul unui amărât de croitor din Buzău. Eu credeam că și-o mărită cu-n 
doctor ori c-un avocat! -Taci tu, n-ai văzut câte decorații îi atârna pe 

piept. Lumea zice că este erou în război și că va ajunge om mare la 
armată.”118 

Realmente stingheri la masa aceea încărcată cu bunătăţi și cu 
lumea zgomotoasă din jur, tinerii însurăţei abia așteptau să se afle 
singuri și să-și vorbească îndelung. În adevăr, Mircea Bădulesu a 
îmbrăcat uniforma de ofițer aviator (ținuta de ceremonie cu eghileți și 
cămașa albă-după tradiţia statornicită în anii dintre cele două războaie 
mondiale) cu floarea de mire la reverul stâng și pieptul încărcat cu de- 
coraţii, așa cum îl arată și fotografia de nuntă. „Tataia (Enache Dumi- 
trescu-n.n.) îl preţuia deosebit. Era un bărbat frumos și inteligent, cu 
vorba puţină dar bine gândită, vesel și pus pe șotii în diverse împre- 
jurări. Mircea nu s-a plâns niciodată de originea modestă a părintelui 
său. În fond, când ne-am cunoscut, și mai ales când ne-am căsătorit, 
ne era un sărăntoc, era ofițer aviator, avea o leafă mare din care își 
putea întreţine familia, iar prin decorarea cu Ordinul „Mihai Viteazul!” a 
obținut o mulţime de facilităţi, inclusiv cinci hectare de pământ arabil. 
În condiţii normale, cu 30 de hectare de pământ puteam să trăim 
boierește!”119 

Locotenentul Mircea T. Bădulescu se mai afla încă la Gherăseni 
când a aflat de instalarea la București a guvernului Petru Groza. 
„Tataia a zis «E de rău!». El avea un simţ al realităţilor istorice care 
întotdeauna m-a impresionat. Mircea s-a arătat indiferent, poate se 
gândea că peste câteva zile urma să plece iar pe front. Acolo pe front 
a aflat de năpraznica reformă agrară care l-a dărâmat de tot pe tataia. 
Era la sfârșitul lunii martie 1945, De aici au început și necazurile pen- 
tru noi."120 „În ziua de 6 martie 1945 -citim în Istoria aviației române-, 
când în ţara noastră masele populare conduse de Partidul Comunist 
Român au impus formarea primului guvern democratic din istoria 
patriei, aviatorii (aflaţi pe frontul din Cehoslovacia-n.n.) au cinstit acest 
eveniment executând 20 misiuni cu 73 ieșiri avion, lansând asupra 
inamicului 19 tone bombe."121 Cât de stranie ne apare astăzi o astiel 
de dinadins politizare! Țăranul moșier Enache Dumitrescu, cu simţul 
său ancestral a judecat corect, spontan, evenimentele. După patruzeci 
de ani de la evenimente autorii volumului amintit nu s-au putut reţine, 
din prea mare zel politic, să nu politizeze. Cât îi privește pe aviatori, 
acolo pe front, aceștia și-au făcut pur și simplu datoria, ca și în alte zile 
calendaristice... 

Înapoiat la Lucenec, după cele treizeci de zile de concediu în ţară, 
și cu verigheta pe degetul inelar de la mâna stângă, locotenentul avi- 

ator Mircea T. Bădulescu, în conformitate cu „obiceiul casei”, pre- 
supunem că a povestit, cu destule „poante” nunta sa, și a arătat, la 
cerere, fotografia carte poștală cu el mire alături de mireasa sa, iar 
seara la popotă, va fi „dat de băut”... Cert este că la 29 martie 1945, 
cu avionul Ju.87 nr.6, mitralior submaistrul Capdemai Gh., a bombar- 
dat gara Raztocna, picând de la 3000 m, într-o misiune de peste o oră. 
Apoi, aproape zilnic, în luna aprilie 1945 a fost în misiuni de război: 2 
în 1 aprilie, 4 în 2 aprilie, 2 în 3 aprilie ș.a.m.d.122 De la 7 aprilie până 
la 29 aprilie a efectuat 19 misiuni de bombardament (din cele 32 pe 
luna aprilie 1945) numai pe avionul Ju.87 nr.19, care se dovedise un 
„cal nărăvaș” de toată isprava și pe fuzelajul căruia scrisese cu cretă 
albă „Paula” (numele soției); va zbura cu el și pe aerodromul Turda, la 
înapoierea în țară.123 

La rândul său, locotenentul Mircea T. Bădulescu, a aflat, o mulțime 
de vești de la camarazii și subalternii săi în răstimpul de la 18 februa- 
rie la 20 martie 1945, cât s-a aflat în concediul de odihnă. Mai întâi că 
Pipițu, adică generalul comandant aviator Emanoil lonescu a fost 
numit subsecretar de Stat la Ministerul de Război (pentru Aviaţie), 
adică în limbajul curent (impropriu), ministrul Aerului în guvernul Petru 
Groza, instalat la 6 martie 1945.124 La 10 martie 1945 când a plecat în 
țară, la Lucenec, generalul Pipiţu a acordat decoraţii personalului 
Corpului și a mulţumit pentru munca depusă în actuala campanie, pen- 
tru eliberarea Ardealului de Nord.125 Că toţi aviatorii îl prețuiau, asta se 
știa de mult timp... 

O altă informaţie a fost aceea că la 20 februarie 1945 avionul Ju.87 
nr.2 pilotat de Adjutantul stagiar aviator Radu loan, având ca mitralior 
pe sergentul Perjescu Constantin, fiind lovit de A.c.A.-ul inamic, a ate- 
rizat în liniile inamice. Echipajul a fost văzut apoi fugind din avion spre 
o pădure din apropiere.126 Până la urmă echipajul a reușit să iasă din 
zona inamicului şi să revină la unitate.127 În rest, destule probleme co- 
tidiene. Camaradul locotenent aviator Ovidiu Valoșniuc se dovedise un 
înlocuitor la comandă vrednic de toată lauda. Între altele, disponibilita- 
tea avioanelor pentru zbor a fost menținută permanent la cote ridicate.128 

Pe front, luna aprilie 1945 a fost, în adevăr, una extrem de încăr- 
cată, cu misiuni de luptă zilnice, precum și cu mutarea la 7 aprilie pe 
terenul de lucru Altsohl (Zvolen), apoi, spre sfârșitul lunii, pe aerodro- 
mul Piestany, nord-nord est Bratislava, pe râul Vah, afluent al Dunării. 
Între altele, la 9 aprilie 1945, cu nr.105/c de la Cabinetul Subsecreta- 
rului de Stat al Aerului, general comandant aviator Emanoil lonescu, 

s-a transmis următorul ordin către Corpul 1 Aerian Român, citit în toate 
unităţile: 

„Timp de 7 luni aţi luptat contra inamicului nazist, sprijinind 
înaintarea victorioasă a armatelor ruso-române. 

Timp de 7 luni, depășindu-vă pe voi înșivă aţi învins toate greutăţile 
și aţi contribuit din plin la această înaintare victorioasă. 

Citarea prin Ordinul de Zi de către Mareșaluul Stalin, Comandantul 
Suprem, în ziua de 3 aprilie 1945 nu a făcut decât să consfințească în 
fața întregii lumi măreţele voastră fapte de arme. 

Țara și Aeronautica întreagă au tresărit de mândrie și mulțumire. 

Pentru actele de bravură care au atras citirea prin Ordin de Zi, vă 
transmitem felicitările nostre și vă urăm ca să mergeţi mai departe pe 
drumul trasat pentru victoria deplină și binele patriei noastre.”129 

Gestul lui Pipițu, de admirat, ca totdeauna. Era clar că limbajul tex- 
tului nu-i aparținea și suna strident (atunci, ca și acum!), poate mai 
puţin în partea finală, unde, probabil prin refelx, prelua un vechi citat, 
arhicunoscut de toţi aviatorii de pe frontul de Est: „Încrederea mea în 
sburători este nelimitată. Ei sunt deja o glorie a Neamului. Mergeţi pe 
aceeași cale! Mareșal lon Antonescu, Conducătorul Statului Român, 
11 septembrie 1941."130 De precizat, de asemenea, că la începutul 
lunii aprilie 1945, în baza ordinelor superioare, au fost trimiși în țară la 
Baza 1 Bombardament sergenţii majori în rezervă Plugaru Gh,, 
Nichitiuc Vasile, Todiroaie C-tin, primii doi numărându-se printre eroii 
de la Budapesta din 13 ianuarie 1945, sergentul major Nichitiuc făcând 
echipaj cu comandantul Escadrilei 74 Picaj, locotenentul Mircea T. 
Bădulescu.131 Cum va fi fost despărţirea de acești bravi camarazi de 
front?! Poate nu vom ști niciodată. 

Sub data de 15 aprilie 1945, în Jurnalul de operații al Grupului 8 
Asalt Picaj la capitolul 4.Diverse aflăm următoarea consemnare: „La 
ora 10 a.m. sosește pe aerodrom (Zvolen-n.n.) DI. Ministru de Război, 
General Vasiliu-Rășcanu, însoţit de D-l General comandantul Corpului 
Aerian Burduloiu Traian. Toate unitățile Corpului Aerian se află în front 
sub arme. După ce se dă onorul și DI. Ministru trece în revistă perso- 
nalul navigant, se distribuie decoraţiile ce au fost acordate sburătorilor. 
Se împart celor decoraţi câte un ceas de mână și 25 ceasuri pentru 
fiecare unitate care vor fi date celor mai merituoși ofițeri, subofițeri sau 
trupă. Trupei, de asemeni |i se distribuie câte un pachet din partea 
Uniunii Patrioţilor. După împărțirea cadourilor DI. Ministru primește 
defilarea Corpului Aerian."132 

În baza Decretului Regal nr.1158 din 11 aprilie 1945, locotenentul 
aviator Mircea T. Bădulescu a fost decorat cu Ordinul „Virtutea 
Aeronautică” cu spade - a doua baretă la clasa Cavaler și clasa Ofițer. 
În mod practic, două decoraţii simultan, pentru meritele sale deosebite 
pe front.133 Totodată, a primit un ceas de mână tip Doxa cu două ca- 
drane (probabil captură de război făcută de sovietici) pe care l-a pur- 
tat ca pe un talisman, timp de 22 de ani, până în clipa morţii sale. 
„Când mi s-au adus lucrurile lui Mircea de la locul accidentului -își 
amintește Polixenia Bădulescu -capacul era sărit, dar ceasul mai 
mergea încă. Ca și cum inima lui Mircea mai bătea, vie.”134 „Ceasul 
acesta - precizează Doru-Laurian Bădulesscu - mi-a marcat, în sens 
pozitiv, copilăria și adolescenţa. Tata îl folosea drept cronometru (era 
și cronometru!) în jocurile noastre împreună, cu Atlasul geografic 
școlar în faţă... Jucam „Mări, ţări, orașe, etc.”, cunoscutul joc care mi- 
a dezvoltat agerimea, simţul lucrului contra cronometru."135 „Evident, 
ceasul avea valoare de simbol -Mircea îl primise cadou pentru munca 
lui, nu avea importanţă că venea din partea guvernului Groza și că era 
captură de război făcută de ruși; apoi, era un ceas bun, de care Mircea 
s-a folosit atâția ani."136 

La 16 aprilie 1945 s-a primit ordinul premergător pentru deplasarea 
pe aerodromul Piestany, concomitent cu desfășurarea unor intense 
acțiuni de bombardament asupra inamicului. Jurnalul de operații al 
Grupului 8 Asalt Picaj consemnează că în cursul aceleeași zile avionul 
de asalt Hs.129 nr.113, pilotat de locotenentul aviator Munteanu 
Lazăr, a aterizat forțat în pană de motor pe aerodromul Trecin (nord- 
nord est Piestany) în bune condițiuni. În timpul nopții avionul a fost dis- 
trus de artileria inamică.137 În schimb, la 29 aprilie 1945, avionul Ju.87 
nr.14, pilotat de adjutantul aviator Lăzăroiu Paul, având ca mitralior pe 
sergentul Popescu C-tin a fost lovit în plin de artileria antiaeriană inam- 
ică și a căzut la inamic. Potrivit, rapoartelor celor din formaţia de 4 
avioane Ju.87 ieșite în misiune, unul din ocupanțţi a fost văzut sărind 
cu parașuta.138 

Cu doar patru zile înainte de capitularea Germaniei, la 4 mai 1945, 
prin Decretul Regal nr.1493, locotenentului aviator Mircea T. 
Bădulescu i s-a conferit Ordinul Militar „Mihai Viteazul” cu spade clasa 
III-a, cel mai înalt ordin de război al statului român la acea dată.139 Prin 
același act normativ, aceeași decorație de război a fost conferită și 
locotenentului aviator Lazăr Munteanu, comandantul Escadrilei 41 
Asalt, coleg de promoţie cu locotenentul Mircea T. Bădulescu. A fost 

aceasta o încununare binemeritată a eforturilor individuale a celor doi 
colegi de promoţie și camarazi de front, iar de la 11 octombrie 1944 
comandanți de escadrile a unor categorii de aviaţie deosebite -bom- 
bardament în picaj, pentru locotenentul Mircea T. Bădulescu, atacul la 
sol (asaltul), pentru locotenentul Lazăr Munteanu. 

Înființat, după cum se cunoaște, prin Înaltul Decret nr.3249 din 21 
decembrie 1916 de către Regele Ferdinand | Ordinul Militar „Mihai 
Viteazul” era conferit „exclusiv pentru fapte excepționale de război, 
ofițerilor cari s-au distins în faţa inamicului”.140 Ar fi eronat să se creadă 
că locotenentul aviator Mircea T. Bădulescu nu a râvnit acest înalt 
ordin, mai ales că foștii săi camarazi de la Grupul 3 Picaj „Stuka”, după 
cum s-a arătat, locotenentul aviator Andrei Tudor a primit acest ordin 
pe frontul de Est, la 9 martie 1944, iar locotenentul aviator Cercel 
Ovidiu la 3 octombrie 1944, cu propunerile înaintate la forurile în drept 
înainte de 23 august 1944. La fel colegul de promoţie Dușescu Hariton 
de la Grupul 9 Vânătoare dobândise această distincţie la 3 octombrie 
1944.14 

Este adevărat, Ordinul Militar „Mihai Viteazul” cu spade era un alt 
ordin decât cel iniţial, înființat la 23 august 1944.142 Așa se și explică 
faptul că „inventarierea” faptelor de arme săvârșite de locotenentul 
Mircea T. Bădulescu, cuprinse în motivaţia aferentă, începea la acea 
dată. Cu toate acestea, tacit, alcătuitorii documentelor pentru propu- 
neri la decorare, căpitanul aviator Eftimopol loan, comandantul 
Grupului 8 Asalt Picaj, precum și comandantul Corpului 1 Aerian 
Român, generalul aviator Emanoil lonescu au consemnat la totalul 
misiunilor de război și pe cele efectuate de locotenentul Mircea T. 
Bădulescu pe frontul de Est. Motivația de bază suna astfel: „...pentru 
eroismul de care a dat dovadă pe câmpul de luptă în executarea celor 
230 misiuni de bombardament în picaj, cu rezultate excepționale."143 
Cele 230 de misiuni de război la inamic executate în perioada octom- 
brie 1942-ianuarie 1945, din care 175 pe frontul de Est (octombrie 
1942-23 august 1944), erau un palmares dintre cele mai bogate între 
zburătorii „Stukiști”, situându-l pe locotenentul aviator Mircea T. 
Bădulescu în rândul așilor aviaţiei de bombardament în picaj, al Avia- 
ției Române, în general. El va încheia războiul cu un total de 280 mis- 
iuni la inamic, din care 105 pe frontul de Vest (de la 23 august 1944 la 
12 mai 1945). Este vorba, cum s-a mai arătat, de misiuni de luptă exe- 
cutate personal, evident în formaţie, fie coechipier, fie conducător 
(cap) de formaţie, cum a fost aproape în exclusivitate pe frontul de 

Vest, dar și pe cel de Est, mai ales în ultimele luni ale anului 1943, în 
luptele din Crimeea. Repetăm ceea ce am spus și un cu alt prilej: dată 
fiind specificitatea acestei categorii de aviaţie -bombardamentul în 
picaj-, fiecare misiune la inamic echivala cu o (auto)condamnare la 
moarte. Numai măiestria de zbor a piloților „Stukiști”, cunoașterea per- 
fectă a posibilităților de luptă a avionului pe care îl zburau, Junkers 
Ju.87, stăpânirea de sine și spiritul de sacrificiu dezvoltat i-a salvat de 
fiecare dată de la moartea sigură. În plus sau, mai corect, corolarul/ 
motivaţia intimă: „Stukistule, să te întorci acasă!”... Cu aparatele de 
zbor extrem de uzate pe frontul de Vest, dar cu o experienţă de război 
dobândită, în principal, pe frontul de Est, „Stukistul” Mircea T. 
Bădulescu s-a înapoiat totdeauna acasă, adică la aerodrom, printre 
camarazii de front. Așa ceva, pe front, deși este un fapt comun, zilnic, 
din perspectiva esenței faptei zburătorilor este un act excepţional... 
„Excepţional luptător, navigator și ochitor la ţintă” sau „În toate aceste 
misiuni (referire la cele 230 misiuni de război, dar și la cele ce urmau- 
n.n.) a dovedit un optimism viu, un spirit de luptă care n-a cântărit 
niciodată primejdia” ș.a., au fost realităţi concrete, vizibile pentru 
oricine, acolo pe front, și nicidecum aprecieri complezente, cerute de 
împrejurări cu caracter festiv. În ochii camarazilor săi pe front, Mircea 
T. Bădulescu devenise deja de la sfârșitul anului 1943, „un simbol al 
grupurilor de Stuka”, îndeosebi prin faptul că, în calitatea de cap de 
formație, își aducea coechipierii vii și cu misiunea îndeplinită, la terenul 
de bază, ceea ce niciodată nu este un fapt banal... 

Din acestă perspectivă, facilitățile ce au decurs prin acordarea 
Ordinului „Mihai Viteazul” cu spade1!44 -departe de a fi fost neglijabile, 
la acea dată-nu credem că au înclinat balanța motivaţională. 
Locotenentul aviator Mircea T. Bădulescu a fost în toţi acești ani un 
luptător în contact permanent cu inamicul, alături de camarazii săi și 
de cele mai multe ori în fruntea lor, faptele sale erau și succesele lor, 
ceea ce a fost și rămâne esenţial. Se va dovedi ulterior, cum, în 
condițiile concret istorice din anii postbelici, amintitele facilități au fost 
o nedreaptă povară... 

După capitularea Germaniei, la 8 mai 1945, starea de exuberanţă 
în rândul trupelor sovietice a continuat mai multe zile, faptul fiind indus 
parțial și trupelor române. Spre exemplu, la 19 mai 1945 a avut loc fes- 
tivitatea de trei ani de la înfiinațarea Armatei 5-a Aeriană (Sovietică), 
desfășuarată la Trnava, unde au fost invitaţi: general av. Traian 
Burduloiu, comandantul Corpului Aerian Român; comandor av. Nico- 

lau C-tin, comandantul Aviației de Bombardament; comandor av. 
Mărășescu Anton, comandantul Aviației de Vânătoare; locotenent- 
comandor av. Perju C-tin, șef birou la Corpul Aerian: căpitan av. 
Dicescu loan și locotenent av. Dicescu Nicolae, interpreţi. Discursul 
generalului colonel Gorionov, comandantul Armatei 5-a Aeriană, a fost 
unul de stăpân, deși început cu apelativul „Tovarăși!”,-altfel cama- 
raderesc, astfel: „Avem în mijlocul nostru oaspeţi români reprezentanți 
ai Corpului Aerian Român. Mă simt fericit că pot saluta reprezentanții 
Corpului Aerian Român care și-au făcut pe deplin datoria și au con- 
tribuit la victoria finală cu toate forțele. Armatele sovietice cu care au 
lucrat, au fost foarte mulțumite și au comunicat acest lucru atât mie cât 
și mareșalului (Rodion) Malinovschi (comandantul Frontului 2 Ucrai- 
nean-n.n.). Propun să bem un pahar de vin în sănătatea D-lui general 
comandant și piloților Corpului Aerian Român."145 Complezent, în 
răspunsul său generalul Burduloiu a făcut dovada învăţării rapide a 
unui limbaj ce a făcut carieră (și limbajul și promotorii acestuia!) în anii 
regimului pro-moscovit: „Vă asigur că am lucrat cu toată convingerea 
și dragostea și cred că am făcut un pas înainte pentru cimentarea 
legăturilor de prietenie între Armata Română și Marea Armată Roșie. 
Corpul Aerian ar fi putut mai mult, dacă nu am fi (fost) împiedicaţi de 
sărăcia materialului (lipsa avioanelor de luptă necesare-n.n.). Din tot 
sufletul dorim ca azi când războiul a luat sfârșit și armatele vor pleca 
acasă, să rămână durabilă prietenia noastră aici pe front și să se trans- 
forme din prietenie între armate în prietenie între poporul Rusiei sovi- 
etice și poporul Român!"146 Urare care s-a împlinit cu vârf și îndesat 
după regula învingătorului (stăpânului) și umilirea celui învins (trans- 
format/devenit slugă). Vai de cei învinși... 

Pregătirile pentru înapoierea în țară au durat mai bine de două luni, 
întrucât avioanele trebuiau revizuite spre a fi transportate pe calea 
aerului, iar celelalte materiale, precum și personalul navigant pe calea 
ferată și cu mijloacele auto ale unităţilor. Pentru aceasta, zilnic, s-a 
prestat un volum de muncă imens, cu inclusiv scriptele de evidență 
necesare. Deloc întâmplătoare, și poate insuficiente, consemnările în 
acest sens în Foaia calificativă a locotenentului aviator Mircea T. 
Bădulescu pe anul 1945, astfel: „După capitularea trupelor germane, 
locotenentul aviator Bădulescu a demarat o acţiune pozitivă pentru 
reorganizarea escadrilei sale în vederea întoarcerii în ţară. Cu mijloace 
insuficiente și uzate de transpori a reușit să-și aducă întreaga gospo- 
dărie a escadrilei pe terenul Turda, unde cu cadrele puţine ce le avea 

la îndemână a asigurat, după un timp relativ scurt, hrana, cazarea tru- 
pei și a personalului."147 Spre a adăuga concluziv: „Exemplu de hărni- 
cie pentru toți subalternii săi, pentru care a rămas un model din toate 
punctele de vedere."148 

Cel care făcea aceste aprecieri era căpitanul Vlăsceanu loan, 
numit de la 9 iunie 1945, în baza ordinului de zi nr.161 pe Corpul 1 
Aerian Român, în funcţia de comandant al Grupului 8 Asalt Picaj, iar 
fostul comandant al Grupului căpitanul Eftimopol loan a fost trecut într- 
o poziţie inferioară, aceea de ajutor administrativ al comandantului de 
Grup.149 Nu am depistat încă motivul real al acestei schimbări. Să fi 
fost aceasta o consecinţă a faimoasei întrebări a generalului Selesniov 
„Unde sunt cei care au luptat în Rusia?”?! Grec la originea îndepărtată 
a neamului său, după război, deși căsătorit, căpitanul loan Eftimopol a 
efectuat o reușită evaziune peste graniță.150 

La 7 iulie 1945 dislocarea forțelor Corpului 1 Aerian Român se pre- 
zenta astfel: P.C. al C.A.R. la Piestany, iar pe terenul Pie5tany, în 
parte sud-vestică a orașului, următoarele unități: Grupul 1, 2 și 9 
Vânătoare; Grupul 8 Asalt Picaj; Grupul 1 Observaţie; Escadrila 13 
Observaţie; Escadrila Mixtă Aerotransport; Escadrila 114 Legătură. lar 
pe terenul Trencin, la nord-est de PieStany, unităţile: Grupul 1 Bombar- 
dament; Grupul 2 Observaţie; Escadrila 2 Rec. Bomb.151 

Deja în după amiaza zilei de 8 iulie 1945 generalul comandant avi- 
ator Emanoil Ionescu, ministrul Aerului, împreună cu șeful Statului 
Major al Aerului, generalul comandant aviator Ermil Gheorghiu se 
aflau la Piestany în vederea stabilirii măsurilor pentru înapoierea 
unităţilor Corpului 1 Aerian Român în ţară. Între altele, au asistat la un 
meci de fotbal între aviatorii români și aviatorii sovietici, precum și la 
un meci de volei între unităţi. În aceeași zi locot. comandor aviator 
Perju C-tin s-a deplasat la Baden, la P.C. Frontul 2 Ucrainean cu pla- 
nul de transport al mijloacelor C.A.R. și pentru a obține aprobarea va- 
goanelor de cale ferată necesare.152 Pentru deplasarea forțelor C.A.R. 
în țară s-au hotărât garnizoanele și terenurile, astfel: Comanda Corpu- 
lui Aerian-București; Comanda aviaţiei de vânătoare-Craiova; Grupul 1 
și 9 Vânătoare-Popești Leordeni; Grupul 2 Vânătoare-Craiova, Co- 
manda aviaţiei de bombardament-Brașov; Grupul 1 Bombardament, 
Escadrila 2 Recunoaștere-Tecuci; Comanda Grupului 8 Asalt Picaj, 
Escadrila Asalt-Brașov; Escadrila 74 Picaj-Turda; Grupul 1 Observaţie 
-Târgșor; Grupul 2 Observaţie, Escadrila 13 Observaţie-Blaj; Escadrila 
Aerotransport, Escadrila 114 Legături-Giulești.153 

La 23 iulie 1945, la PieStany, s-a primit ordinul nr.52414 din 
23.VII.1945 prin care s-a fixat o nouă organizare a unităţilor Corpului 
Aerian Român, cu precizarea: „Aceste unități urmează a se constitui 
imediat, astfel: Flotila 1 Vânătoare -din Grupul 1 și 9 Vânătoare; Flotila 
2 Vânătoare-din Grupul 2 Vânătoare; Flotila 3 Asalt-din Escadrila 41 
Asalt; Flotila 4 Picaj-din Escadrila 74 Picaj; Flotila 5 Bombardament 
Greu -din Grupul 1 Bombardament Greu; Flotila 6 Observaţie -din uni- 
tăţile de observaţie aflate la Corpul Aerian; Flotila 7 Aerotransport -din 
unităţile de transport și legătură aflate la C.A.R. și în țară."154 Se mai 
preciza în amintitul ordin: „Constituirea acestor unităţi se va face după 
aprobarea ce urmează a fi dată de Ministerul de Război și Comisia Ali- 
ată de Control și numai în baza ordinului Statului Major al Aerului."155 

Astfel de ordine, aparent derutante, au fost vehiculate intens în toți 
anii 1945-1946-1947, cu un singur scop, mai mult sau mai puţin expli- 
cit: acela de a nu „decapita” Aeronautica Română din chiar momentul 
înapoierii acesteia de pe front. Prin clauzele Tratatului de Pace, sem- 
nat de România la 10 februarie 1947, aceasta a fost realmente dis- 
trusă, cu menţinerea unor structuri, pe baza cărora să nu se poată afir- 
ma că a fost desființată.156 

În baza ordinului de deplasare nr.2 din 23 iulie 1945 al Corpului 
Aerian Român, cu începere din data de 25 iulie 1945 eșaloanele vo- 
lante și rulante ale Grupurilor 1 și 2 Observaţie, Escadrilei 13 Obser- 
vaţie și Escadrilei 74 Picaj urma a se deplasa spre ţară, astfel: a) 
observaţia: eșalonul volant pe Blaj, aerodrom de alimentare Miskolc; 
eșalonul rulant, pe itinerarul Trencin-PieStany-Nitra-Budapesta- 
Oradea-Blaj; b) picajul: eșalonul volant pe Turda, aerodrom de alimen- 
tare Miskolc; eșalonul rulant, la aceeași dată și pe același traseu cu 
observaţia, dar cu punct final Turda.157 La Turda s-a comunicat că „în 
ziua de 25.VIl.1945 cu începere de la ora 10.00 vor sosi eșaloanele 
volante ale unităţilor de observaţie și picaj.”158 Din păcate, Carnetul de 
zbor al locotenentului aviator Mircea T. Bădulescu, nu consemnează 
(ca și alte multe deplasări, chiar misiuni de război) acest traiect: 
Piestany-Miskolc-Turda. În schimb aflăm, mai multe consemnări cen- 
tralizatoare potrivit cărora locotenentul aviator Mircea T. Bădulescu a 
efectuat de la 23 august 1944 până la 12 mai 1945 un total de 105 mi- 
siuni de război, precum scrie în Carnetul de zbor -„frontul Dunărean 
(contra germanilor); frontul Ardelean (contra ungaro-germanilor); fron- 
tul Ungariei; frontul Ungaro-Slovac; frontul Cehoslovac:"159 Cu riscul 
de-a aduce din nou în plim-planul atenţiei cititorului misiunile de război 

ale locotenentului Mircea T. Bădulescu, precizăm că acesta numai în 
luna aprilie 1945 a efectuat 32 misiuni la inamic, cu peste 25 ore de 
zbor, în total.160 În ziua de joi 26 aprilie 1945 a efectuat, cu decolarea- 
aterizarea pe terenul Pie5tany, șapte misiuni de bombardament în 
picaj în zona satelor Dolnyneuci-Dubcovice-Banow, în echipaj cu ser- 
gentul major Bleandă C-tin, submaistrul Capdemai Gh., sergentul 
Popescu Vasile, sergentul Braboveanu V.151 Pentru ca în zilele de 27, 
29 și 30 aprilie să aflăm consemnate în Carnetul de zbor printre cele 
din urmă misiuni de război pe frontul din Cehoslovacia și din anii 1942- 
1945, în general.162 

În Jurnalul de operaţii al Corpului Aerian Român, sub data de 27 
iulie 1945 aflăm, între altele, că: „Escadrila 74 Picaj s-a deplasat pe 
terenul Turda cu 2 avioane (Junkers Ju.87-n.n.). Două avioane au 
rămas indisponibile pe (terenul) Miskolc.”163 Pentru ca, sub data de 30 
iulie 1945 să aflăm: „Pe aerodromul Turda au aterizat 2 av. Ju.87. Alte 
2 av. Ju.87 au rămas accidentate la Miskolc."164 Toate aceste infor- 
maţii pun în evidenţă un adevăr: epuizarea materialului volant de bom- 
bardament în picaj „Stuka” în cele opt luni de război în Vest. Din 17 
avioane Ju.87 salvate de pe Cioara-Doicești la 24 august 1944, la 
sfârşitul lunii iulie 1945 au ajuns pe aerodromul Turda doar două 
avioane. La 4 august 1945 locotenentul aviator Mircea T. Bădulescu 
efectua cu avionul Ju.87 nr.19, și fără mitralior, un zbor pentru recu- 
noașterea terenului Turda, cu 3 aterizări, timp de o oră și jumătate, la 
înălţimea de 500 m.165 Ultimul zbor al locotenentului aviator Mircea T. 
Bădulescu pe acest tip de avion apare consemnat în Carnetul de zbor 
la data de 14 mai 1946, pe avionul Ju.87 nr.6, timp de 35 minute, la 
1000 m înălțime, ca zbor de antrenament.166 Peste exact zece zile el 
efectua un zbor tur de pistă-aclimatizare, timp de 25 minute, pe avionul 
de vânătoare l.A.R.80 nr.67.167 „Marea dragoste” -avionul Junkers 
Ju.87 cu care se acoperise de glorie atât în războiul din Est, cât și în 
războiul din Vest rămânea tot mai mult... o amintire. Ce va fi gândit 
locotenentul aviator Bădulescu T. Mircea în momentul când a realizat 
acest „sfârșit” ce se anunţa iminent încă din martie-aprilie 1945? Sigur 
își va fi amintit cu duioșie cum camarazii săi de la eșalonul tehnic, în 
preziua plecării sale în concediul de odihnă „să se însoare”, adică în 
17 februarie 1945, au reușit să dea disponibile un număr maxim de 
avioane care au ieșit în misiune: 16; când el, în zona Zvolen-Altsohl a 
efectuat, în aceeași zi, două misiuni de război cu avionul Ju.87 nr.19, 
formând echipaj cu credinciosul său camarad și prieten submaistrul 

Capdemai Gheorghe...168 De obicei, aviatorii, cu un gest tandru, bat cu 
palma pe metalul capotei avionului, așa cum jocheii o fac pe gâtul 
calului lor de curse, în partea fără coamă... Ca orice aviator, romantic, 
în cămările adânci ale inimii, își va fi privit „dragostea” cu duioșie și tris- 
teţe specifice, fie și numai o clipă, în timp ce malaxorul treburilor zil- 
nice ștergea această imagine. Pentru că, încă din prima zi sosiți pe 
aerodromul Turda, în 30 iulie 1945, treburile profesionale, dar și de 
altă natură au devenit tot mai grele, apropape interminabile. 

La parada primirii oștirilor înapoiate de pe frontul de Vest în ziua de 
joi 23 august 1945 au luat parte din partea Corpului 1 Aerian Român- 
cum se notifică în Jurnalul de operații al acestei mari unități a Aerona- 
uticii Române: „DI. General Comandant (generalul aviator Traian 
Burduloiu-n.n.); DI. Șef de Stat Major (comandorul Marin Anton-n.n.); 
3 ofițeri din Comandament; 1 companie trupă; formaţiuni în aer de la 
toate unităţile.”169 Din păcate, încă nu am putut depista în arhivele mi- 
litare programul parăzii, subprogramele aferente etc. unde să se poa- 
tă identifica numărul și tipul avioanelor care au zburat. Din Carnetul de 
zbor al locotenentului aviator Mircea T. Bădulescu, comandantul 
Escadrilei 74 Picaj „Stuka” nu rezultă o deplasare Turda-Blaj-Bucu- 
rești. Nici o tristețe? Greu de presupus, sub aspect strict emoțional. 
Echipajele avioanelor Ju.87 „Stuka” aduseseră în anii 1943-1945 o 
vibrantă „pată de culoare”, la gloria Aripilor Românești. Din punct de 
vedere polititc, astăzi, chiar nici o tristețe! Ajunge că pe sub Arcul de 
Triumf, a defilat „1 companie trupă”, iar în aer, pe deasupra Statuii 
Aviatorilor Români „formaţiuni de la toate unităţile” de aviaţie, evident. 
Se încheia o etapă, începea războiul de după război, cu faze uneori 
mult mai dure (în sensul cruzimii, la figurat, a acestora) decât fuseseră 
cele de până atunci, fie pe frontul de Est, fie pe frontul de Vest. În pofi- 
da vicisitudinilor de tot felul, viața își cerea dreptul de a merge înainte. 
Locotenentul aviator Mircea T. Bădulescu nu era dintre aceia care se 
considerau înfrânți; bună sau rea, el avea viaţa înainte. 

Capitolul V 


RĂZBOIUL DE DUPĂ RĂZBOI. 
ANII 1946-1951 


„Câtă vreme plutesc în nesiguranţă, sentimentele 
și atitudinile mele sunt o deghizare trecătoare. Timpul 
încetează să mai alcătuiască, clipă cu clipă, așa cum 
clădește arborele, adevăratul personaj care va sălășui 
în mine peste o oră. Acest eu necunoscut îmi vine în 
întâmpinare din afară, ca o fantomă. Atunci simt o sen- 
Zație de spaimă. Vestea proastă aduce nu spaima, ci 
suferința: e cu totul altceva.” 


Antoine de Saint-Exupery, 
Pilot de război, V. 


1. În strânsoarea evenimentelor 


„Sper să nu exagerez câtuși de puţin când afirm că noi cei care am 
luptat pe front, am fost ultimii romantici ai acelor evenimente. Nici nu 
s-a terminat bine războiul și am intrat în strânsoarea unor împrejurări, 
uneori mai complicate decât acelea de pe front; lupta pentru 
supravieţuire devenise un fel de pandant al zilei; fiecare nu se mai 
regăsea pe sine și căuta să evite „ciocnirile violente”, adică refuzul de 
e executa anumite ordine ciudate, ca să nu le spun sucite, comentarea 
acțiunilor politice ș.a.m.d. Toţi șefii noştri mari -mareșalul lon 
Antonescu, ministrul Pantazi- fuseseră arestați și executaţi, alții, ca 
Jienescu, au zăcut în închisori. Simţeam cum cercul se strânge în jurul 
nostru până la sufocare. Nu ne dădeam prea bine seama ce se întâm- 
plă, dar senzaţia asta era: de zădărnicie, că am luptat pe front; de 
sufocare, că încercam să ne menţinem în activitate; mai ales după 
război, seceta și foametea făceau ravagii, iar scumpetea și inflația era 
la ordinea zilei. Mai mult, peste tot ruși. Senzaţia de ţară sub ocupația 

sovietică era la fiecare pas. A apărut imediat și organizația A.R.L.U.S., 
care însemna Asociaţia română pentru strângerea legăturilor cu 
Uniunea Sovietică sau cam așa ceva; avea un sediu pe Batiștei, făcea 
propagandă pro-sovietică, ceva greu de imaginat astăzi; noi ofiţerii 
eram cooptați la diverse acţiuni. Ce mai, prin propagandă se crea o 
lume paralelă, încât erai înclinat să crezi că așa e bine."! 

Ca răspuns la întrebări, mărturia generalului aviator loan Dobran a 
continuat astfel: „Zborul era practic speranţa nostră; atât cât zburam, 
dar zburam, cu o normă obligatorie de ore de zbor pe an. Noi cei de la 
vânătoare am cam fost scutiți de seisme, în sensul reorganizărilor care 
erau aproape zilnice, ca să exagerez puţin. Cei de la bombardament 
au păţit-o cel mai rău; prin Tratatul de Pace, dar chiar imediat după 
război, la cererea sau ordinul rușilor aviația de bomnardament s-a des- 
ființat, piloţii urmând a se recicla pe alte tipuri de avioane, ceea ce din 
punct de vedere profesional nu a creat probleme, zburaseră pe 
avioane germane, știau să mânuiască practic orice avion, ca tehnica 
pilotajului; ca exerciții tactice, asta se învăţa în scurt timp, nu era o 
problemă. Ce să mai spun? Se operau disponibilizările din armată pe 
capete. Chiar fusese o lege prin care se disponibilizau ofiţerii, mai mult 
pe criterii politice decât de altă natură, să zicem profesionale. Ce cri- 
terii politice? O mulţime: ai luptat pe frontul de Est, alături de nemţi- 
afară; provii dintr-o familie „burgheză”-afară; părinţii sau rudele au fost 
moșieri expropiaţi-afară; te-ai căsătorit cu o fată cu dotă (nici nu se 
putea altfel)-afară; ai rude foști legionari sau membri în așa-zisele 
„partide istorice”, adică liberali sau țărăniști-afară; ș.a.m.d. Spun, scă- 
parea și speranţa noastră era în zbor; zburam, și nu ne mai interesa 
atât de mult vâlvătaia din jur. Cam asta, în sinteză, era starea de spir- 
it, situaţia concretă imediat după război. Ce mai, un fel de război de 
după război, dur, cu lovituri grele, pe ascuns...”2 

Să precizăm că istoriografia română -cea de după anul 1989, evi- 
dent a stăruit asupra unor astfel de probleme, confirmând în totul cele 
relatate de distinsul general aviator.3 Mai adăugăm că realmente situ- 
aţia forţelor aeriene ale României a fost compromisă în acea perioadă 
istorică. Un document elaborat de Comandamentul Aeronauticii și 
înaintat Marelui Stat Major la data de 11 noiembrie 1946 sublinia: 
„Tratatul de Pace prevede în legătură cu Aeronautica Română (art.19- 
n.n.) efective maximale în oameni și număr de avioane, și o serie de 
restricţii relative la construirea de avioane și întreţinerea unor categorii 
de aviaţie (desfiinţarea aviaţiei de bombardament și a industriei aero- 

nauticii românești-n.n.)."4 Pentru ca, analizînd situaţia prevăzută prin 
art. 19. din Tratat, respectivul document să precizeze: „Tratatul de 
Pace prevedea pentru Aviaţie 150 avioane, din care 100 de luptă. 
Ținându-se seama de toate considerentele ce trebuiesc avute în 
vedere (din punct de vedere al întrebuinţării forțelor aeriene-n.n.) s-a 
ajuns a se considerea următoarea repartiție pe categorii de aviaţie și 
următoarea repartiție pe categorii de avioane și unităţi a celor 100 
avioane: 
3 Grupuri Vânătoare x 2 esc.x 9av.=54av. 


1 Grup Asalt x 2 esc. x 9 av.=18 av. 
2 Esc. Recunoaștere x6av. =12 av. 
2 Esc. Observaţie x5av. =10 av. 
1 ESc. Hidro-Rec. =6 av. 
Total =100 av. 


Evident, aceasta este o soluţie de compromis care nu satisface nici 
una din nevoi complet, dar care răspunde parţial la totalitatea nece- 
sităţilor.”5 

Cu o argumentaţie bogată, documentul amintit solicita sporirea 
numărului avioanelor de luptă de la 100 la 282, ridicarea restricţiei 
asupra aviaţiei de bombardament ș.a., chestiuni care nu au fost vali- 
date, decapitarea Aeronauticii Române fiind un punct din programul de 
subjugare a României de către Aliați (partea sovietică). Un alt docu- 
ment elaborat de Comandamentul Aeronauticii, intitulat Contribuţia 
Aeronauticii Române la războiul contra germano-maghiarilor, din 
aceeași perioadă, clama, pe baza unei argumenitaţii consistente: „Prin 
contribuția sa (la respectivul război-n.n.), Aeronautica plasează 
România, din punct de vedere al contribuţiei aeriene, imediat după 
cele trei mari puteri: U.R.S.S., S.U.A., Anglia."6 Zbateri zadarnice, 
inclusiv ale generalului aviator Emanoil M. lonescu, acesta trecut, de 
altfel, în rezervă în anul 1947, la 54 de ani. Vai de cei învinși! 

S-au amintit aspectele de mai sus, fie și sumar, pentru a preciza că 
multe din aceste zbateri nu erau practic cunoscute la nivelul unităților 
zburătoare, unde se repercutau doar consecinţele, deciziile supe- 
rioare: se desființau unităţi, se opera o nouă dislocare a celor rămase, 
se disponibiliza personalul navigant sau se trecea din oficiu în rezervă. 
Precizăm că Decretul-lege nr.554 din 27 februarie 1945 pentru crearea 
cadrului disponibil al armatei, devenit Legea nr.128 din 28 februarie 
1945, a fost abrogat prin Decretul-lege nr.768 din 19 martie 1945 pen- 
tru trecerea din oficiu în rezervă a personalului activ al armatei care 

prisosește peste nevoile de încadrare, pe baza căruia, în mod practic, 
au fost înlăturați în primul rând ofiţerii deveniți „incomozi” sau nu se 
„încadrau” în mult mediatizatul proces de „democratizare” al armatei.7 
La 23 decembrie 1947, Înaltul Decret nr.2198 (printre ultimile, dacă nu 
chiar ultimul decret semnat de Regele Mihai |) stipula: „Art. unic. 
Domnul Emil Bodnăraș se numește ministru secretar de Stat la 
Departamentul Apărării Naţionale, în locul domnului general de armată 
Mihail Lascăr, demisionat." Noul ministru, în discursul de investitură, 
în fața prim-ministrului dr. Petru Groza avea să spună, între altele: „Din 
însărcinarea Partidului Comunist Român și cu asentimentul unanim al 
Guvernului (...), am primit misiunea de a conduce de astăzi înainte tre- 
burile armatei. Este o misiune fără îndoială grea. O primesc însă cu 
încredere. Mai întâi, pentru că nouă, comuniștilor nu ne este teamă de 
greutăţi. Suntem făcuţi pentru a le învinge. Al doilea, pentru că știu că 
nu voi duce sarcina singur.” Emil Bodnăraș a fost ministrul Apărării 
Naţionale (Forțelor Armate) până la 4 octombrie 1955, urmat de 
Leontin Sălăjan. Lui se datorează decapitarea Armatei Române în anii 
1947-1951, socotită a fi fost „burgheză” și „reacţionară”, precum și 
„făurirea armatei noi, populare”. În cuvântarea la Congresul al II-lea al 
Partidului Muncitoresc Român din 23-28 decembrie 1955, Emil 
Bodnăraș raporta cu satisfacție îndeplinirea misiunii ce a avut pentru 
„făurirea armatei populare” a României, „după experienţa militară a 
Partidului Comunist al Uniunii Sovietice”, mai ales că, în anii războiu- 
lui, „două dintre marile unităţi ale armatei, diviziile „Tudor Vladimirescu 
-Deberţin” și „Horia-Cloșca-Crișan”, fuseseră crescute la școala 
Armatei Sovietice."10 De precizat, în context, că până în jurul anului 
1960 s-a înculcat ideea că „germenele” armatei române, numită „nouă” 
și „populară”, au fost cele două divizii formate din prizonierii români în 
anii războiului în Est, mai ales după catastrofa de la Stalingrad. Chiar 
Ziua Armatei a fost fixată 2 octombrie, ca „omagiu” adus generalisi- 
mului |.V. Stalin, care la 2 octombrie 1943 a aprobat decretul de con- 
stituire a Diviziei „Tudor Vladimirescu” pe teritoriul fostei U.R.S.S. Prin 
Decretul nr.381 din 1 octombrie 1959 al Prezidiului Marii Adunări 
Naţionale Ziua Armatei a fost fixată la 25 octombrie-data când trupele 
Armatei Române au eliberat, la 25 octombrie 1944, localităţile Carei și 
Satu Mare, dezrobind astfel partea de nord a Transilvaniei aflată sub 
regim străin în perioada 30 august 1940-25 octombrie 1944.11 

Este lesne de sesizat frământarea, mai corect, deruta reală ce a 
existat în Armata Română în anii 1945-1951, cu anul 1947 (sfârșitul 

acestui an) ca moment despărțitor a două etape complementare în 
procesul ce s-a finalizat cu etapa decisivă, 1951-1955, când s-a real- 
izat „armata nouă, populară”, integrată de la 14 mai 1955 în structurile 
Organizației Tratatului de la Varșovia, dominată politic și militar de 
fosta U.R.S.S. Cu Armata sovietică de ocupaţie în ţară din septembrie 
1944 până în iulie 1958, precum și cu „oamenii Moscovei” plantați în 
structurile (nu numai la vârf!) politice, militare, economice ale statului 
român, este greu de presupus o evoluţie firescă, normală, a societăţii 
românești în acei zbuciumaţi ani. Mai era și alt aspect: fenomenul de- 
vastator al acaparării de către partidul unic (comunist) de guvernământ 
a artibutelor statului român, cu principiul luptei de clasă (dictatura pro- 
letariatului) ca -după limbajul epocii- „forță motrice” a dezvoltării 
sociale. Lumea paralelă ce se crea prin uriașul aparat de propagandă 
politică (pro moscovită în acei ani, îndeosebi 1948-1951) lăsa impre- 
sia, cum s-a mai precizat, că așa era bine. Câţi oameni onești, 
conștienți sau nu, au căzut în plasa acestui păianjen uriaș? Puţini au 
avut tăria (și conștiința de sine) să „rupă” plasa și să se salveze ca 
ființe demne, înfundând, de regulă, pușcăriile regimului comunist. Alţii, 
s-au „autoizolat” (sub raport politic), salvându-și „unica avere -familia, 
trudind pentru existenţa zilnică. În schimb, activiștii partidului comunist 
de guvernământ, mari sau mici, direcţi sau colaterali au făcut carieră 
și chiar destulă agoniseală de ordin material. Dar să ne întoarcem 
strict la subiectul lucrării de faţă, cu încercarea de a-l „repera” cât mai 
exact pe căpitanul aviator Mircea T. Bădulescu în vâltoarea (și strân- 
soarea) evenimentelor din anii imediat postbelici. 

La 1 august 1945, cum s-a mai arătat, Escadrila 74 Bomb. Picaj, 
comandată de locotenentul aviator Mircea T. Bădulescu, se afla deja 
instalată pe aerodromul Turda, în subordinea Flotilei 4 Bomb. Picaj. În 
Foaia calificativă pe anul 1945/1946 (de la 1 septembrie 1945 Ia 1 iulie 
1946), comandantul Flotilei 4 Bomb. Picaj, căpitan comandor aviator 
Galeno Francisc nota despre fostul său subordonat pe frontul de Est, 
în Grupul 3 Picaj „Stuka”: „În calitate de comandant al Esc. 74 Bomb. 
Picaj a muncit enorm în a aduce în ţară întregul material, astfel că la 
înființarea Flotilei 4 Bomb. Picaj, escadrila sa a intrat în compunerea 
flotilei fiind de fapt singura escadrilă existentă la înfiinţare. După orga- 
nizarea Flotilei, ofițerul a luat comanda Esc.27 Bomb. Picaj, unde a 
depus tot efortul său pentru a organiza și lichida gestiunea Esc.74 
Bomb. Picaj. În această funcţie, ofiţerul a dat dovadă de multă energie, 
capacitate și putere de muncă, dovedindu-se un foarte bun gospodar 

cu multă atenţie față de materialul statului și dragoste de subalterni și 
unitate. Ca zburător a arătat a fi același element de mare nădejde, fiind 
un exemplu în unitatea sa. Cu mutarea FI. 4 Picaj la Brașov, ofițerul a 
depus multă muncă în a ajuta la transformarea unităţii, reușind a-mi fi 
de mare ajutor."12 

Locotenentul aviator Mircea T. Bădulescu a activat pe aerodromul 
Turda timp de 11 luni, de la 1 august 1945 la 1 iulie 1946, când a fost 
mutat la Brașov și înscris în controalele Flotilei 3 Mixtă, iar de la 22 
august 1946 numit comandantul Escadrilei 4 Picaj.13 La Turda a trăit 
mai multe evenimente, între care: la 15 noiembrie 1945 a fost numit 
comandantul Escadrilei 27 Bomb. Picaj; la 11 februarie 1946, în baza 
Decretului Regal nr.197 din 23 ianuarie 1946, a fost înălțat la gradul de 
căpitan aviator cu vechimea din 16 iunie 1945; la 21 martie a fost numit 
„Și șef al serviciului E.C.P. (Educaţie, Cultură, Propagandă-n.n.) până 
la sosirea titularului; conferirea ordinului „Virtutea Aeronautică” cu 
spade, clasa Comandor, „pentru fapte deosebite de arme, pe câmpul 
de luptă”, în baza Decretului Regal nr.2348 din 29 iulie 1946.14 

De precizat că propunerea pentru înaintarea la gradul de căpitan 
aviator cu calificativul „Excepţiona!” (în baza normelor legale în 
vigoare-Legea nr.397 din 19 mai 1945 etc), a fost avansată în Foaia 
calificativă a locotenentului aviator Mircea T. Bădulescu pentru perioa- 
da 1 noiembrie 1944 până la 1 iulie 1945 de comandantul Grupului 8 
Asalt Picaj, căpitan aviator loan Eftimopol și adnotată favorabil, cu 
aprecieri elogioase la adresa celui în cauză, de către toți șefii ierarhi- 
ci.15 Cât privește numirea căpitanului aviator Mircea T. Bădulescu „și 
șef al serviciului E.C.P. până la sosirea titularului” era, fără îndoială, o 
misiune obligatorie, în plus faţă de aceea de comandant al Escadrilei 
27 Picaj. De adăugat că, odată prins în vârtejul aceste misiuni, pentru 
care avea calităţile necesare (cultură generală, elocinţă, tact peda- 
gogic etc.), greu se va putea debarasa de ea, ba chiar la un moment 
dat, când a fost detașat cursant la Centrul de Instrucție de la Breaza, 
în ianuarie 1947, i s-a părut o soluţie salvatoare pentru el spre a 
rămâne în cadrele active ale armatei, ca unică formă de existenţă a sa 
și a familiei sale la acea dată, după cum se va arăta. 

La Turda, căpitanul aviator Mircea T. Bădulescu a trăit momente 
înălțătoare și pe plan intim. A reușit în scurt timp să închirieze o 
cameră mobilată cu acces la dependinţe și s-o aducă pe Paula lângă 
el. Erau, așadar, împreună, singuri pentru prima dată! „Am stat cu 
chirie la preotul Glia, foarte bine; cameră mobilată, cu acces la baie și 

la bucătărie. La Turda mi-a plăcut mult, orașul era mic, deosebit de 
curat. Eu găteam, spălam, îl așteptam pe Mircea, apoi ieșeam la plim- 
bare în oraș. Ce să mai zic, eram tineri și pentru prima dată ne 
gospodăream singuri. Preoteasa era o femeie tare de treabă, 
liniștită,cu vorbă puţină, muncea toată ziua și acasă și la biserică. 
Pare-mi-se erau greco-catolici."16 

Mutarea la Brașov a fost intempestivă, întrucât survenea în urma 
transformărilor de unităţi. Așa se și explică de ce abia după aproape 
două luni a reușit să fie încadrat, la 22 august 1946, comandant al 
Escadrilei 4 Picaj, funcţie din care căpitanul aviator Mircea T. 
Bădulescu a fost „desărcinat”, cum scrie în Foaia calificativă, și „numit 
ajutor E.C.P. la Esc. 1 Asalt”, la data de 1 decembrie 1946.17 Precizăm 
că timp de aproape doi ani, de la 1 decembrie 1946 până la 10 
octombrie 1948 căpitanul aviator Mircea T. Bădulescu va îndeplini, 
mutat în diverse unităţi, funcţia de ajutor E.C.P. (comandant secund 
E.C.P.), păstrându-și calitatea de personal navigant, fiind chiar o lungă 
perioadă de timp, mai-septembrie 1948, instructor de zbor la Școala 
de Pilotaj Ziliștea. La fel, precizăm că nu era membru P.C.R., calitate 
ce o va îndeplini doar din martie 1949 până în aprilie 1950, când a fost 
exclus „la verificare, pe motivul originei sociale a soției și familiei soției 
și activitate în atitudinea antisovietică înainte de 23 Aug.1944 și după 
23 Aug. 1944 (motivul comunicat la excluderea din partid)”, cum scrie 
în Foaie de serviciu completată personal la 12 aprilie 1951, când 
funcţiona la Școala de Ofițeri Naviganţi Aviaţie nr.2 de la Focșani.18 

În conformitate cu un document aflat în fondul de arhivă al Marelui 
Stat Major al Armatei Române - „pentru a se răspunde multiplelor 
nevoi de propagandă și contrapropagandă ivite după 23 august 1944, 
s-a înfiinţat pe data de 1 decembrie un Serviciu cultural al Marelui Stat 
Major”, cu scopul de a se permite: „să se acţioneze în mod mai eficace 
asupra moralului armatei; să se menţină o mai strînsă legătură între 
trupele luptătoare și familiile lor din interior; să se adâncească cama- 
raderia de arme româno-sovietică; să se combată mai eficace propa- 
ganda dușmană."1!9 Serviciul cultural al Marelui Stat Major era calea 
oficială prin care guvernul controla acest domeniu în Armata 
Română.20 Ulterior, prin Decretul lege nr.320 din 25 aprilie 1945 și 
Ordinul general nr.29 din 8 mai 1945 al Ministerului de Război s-a con- 
situit Aparatul pentru Educaţie, Cultură și Propagandă (E.C.P.), mai 
întâi la unitățile de pe front, apoi în întreaga Armată Română, cunos- 
cut sub denumirea de „aparat politic”, element cu totul nou în struc- 

turile militare românești, preluat în forme autohtone după modelul sovi- 
etic.21 Structura „la vârf” a acestui „aparat politic” era Direcţia Superi- 
oară pentru E.C.P., transformată la 2 octombrie 1945 în Inspectoratul 
General pentru E.C.P., organism complex prin care „aparatul politic” 
s-a generalizat în Armata Română.22 Potrivit noilor reglementări, aju- 
torii pentru educaţie au primit denumirea de comandanţi secunzi (din 
1948, locţiitori politici ai comandanților). Mai mult, ordinele, programele 
de activitate, dispoziţiunile etc. elaborate de Inspectoratul General 
E.C.P. au devenit obligatorii nu numai pentru ierarhia aparatului politic, 
ci și pentru toți comandanții și șefii militari. Controlul P.C.R. asupra 
armatei căpătase o formă instituţională legalizată.23 În baza Decretului 
nr.1670 din 4 octombrie 1948 „aparatul politic” a devenit „aparat de 
partid”, sub conducerea structurii Direcţia Superioară Politică a 
Armatei (D.S.P.A.; din 1964, C.S.P.A.-Consiliul Politic Superioar al 
Armatei), cu legalizarea organizaţiilor P.C.R. în armată și obligativi- 
tatea cadrelor permanente de a deveni membrii P.C.R.24 O uriașă ca- 
racatiță politică s-a suprapus peste Armata Română. Acest „dualism”, 
preluat (și impus) după modelul sovietic a fost desființat abia în anul 
1989, la 22 Decembrie. 

Registrul istoric al Centrului de Instrucție pentru Educaţie, Cultură 
și Propagandă cu sediul la Breaza precizează că această structură 
militară de învățământ s-a constituit în baza Înaltului Decret nr.320 din 
1 noiembrie 1945 cu scopul „de a pregăti viitoarele cadre ofiţeri și sub- 
ofițeri educatori pentru întreaga armată."25 Prima serie (1 noiembrie 
1945-?) a inclus 76 cursanţi; a doua serie (25 februarie-25 mai 1946) 
78 cursanţi. Pentru ca a treia serie (13 ianuarie-20 mai 1947) să 
includă 278 cursanţi rămași la cursuri, din 417 prezenţi la preselecție, 
cu 139 înapoiaţi la unități.26 Din cei 278 cursanţi cuprinși în seria a 
treia, pe grade militare erau: 5 locotenent-colonei, 37 maiori, 56 căpi- 
tani, 125 locotenenţi, 55 sublocotenenţi. Pentru ca din cei 56 căpitani, 
doar 2 să fie aviatori.27 

Sub data de 13 ianuarie 1947, în Foaia matricolă a căpitanului avi- 
ator Mircea T. Bădulescu aflăm consemnarea: „Detașat la C.I. Breaza 
pentru a urma cursurile E.C.P. seria III-a, conf. ord. M(inistrerul) (de) 
R(ăzboi). Insp. G-ral E.C.P. nr.62261/946; ord. nr.350/947."28 Pentru 
ca sub data de 10 februarie 1947, în același document să aflăm: „În- 
cetat datașarea la Centrul de Instrucție Breaza conf. ord. M.R. Insp. 
General pentru E.C.P. (fără număr-n.n.), ord. zi 415/947.”29 

Ce s-a întâmplat? Deocamdată, cercetarea amănunțită în arhiva 
Inspectoratului General pentru E.C.P. nu s-a întreprins. Mai precizăm 
că nu punem la îndoială mai ales pentru acea perioadă istorică, stăru- 
inţa lucrătorilor de la serviciul personalului pentru a consemna 
„Mișcarea cadrelor”. Ca urmare, încetarea detașării este confirmată și 
de Carnetul de zbor al căpitanului aviator Mircea T. Bădulescu, în sen- 
sul că înscrie activitatea sa de zbor (ture de pistă, maneabilități etc.) în 
zile de vineri 18 aprilie 1947, luni 21 aprilie 1947, sâmbătă 24 mai 1947 
etc.30 În altă ordine de idei, ordinul Inspectoratului General pentru 
E.C.P. a fost consemnat în Foaia matricolă fără număr, ceea ce poate 
echivala cu un ordin telefonic sau cu un ordin ce nu a mai ajuns la 
Flotila 3 Mixtă decât în forma fără număr. Faptul acesta are relevanţă, 
întrucât arată că Mircea T. Bădulescu nu a parcurs întregul program 
de școlarizare până la 20 mai 1947 cum fusese planificat. Cu alte 
cuvinte, nu a fost brevetat „ecepist”, deși a continuat să lucreze ca aju- 
tor E.C.P. la Esc. 1 Asalt. 

De fapt, în Registrul istoric al Centrului de Instrucție de la Breaza, 
există următoarea situație școlară, fără alte amănunte, a celor 278 cur- 
sanţi deja amintiţi: 4-excepţional, 64-foarte bine, 106-bine, 68-sufici- 
ent, 35-mediocru, 1-nereușit.31 În mod normal, doar prin accident se 
declară nereușit un singur cursanti. Să fi fost acesta căpitanul aviator 
Mircea T. Bădulescu? Doar cercetări stăruitoare în arhive ar putea 
confirma/infirma cele prezentate. Credem că este exclusă ipoteza po- 
trivit căreia căpitanul aviator Mircea T. Bădulescu a renunţat la cursuri 
pe motivul nedeclarat al conștientizării indocrinării masive la care erau 
supuși, întrucât experienţa aceasta de viaţă-lucrător E.C.P.-nu o res- 
pingea din start. De altfel, nici nu putea să o respingă ex abrupto, ca 
militar de carieră, în primul rând, apoi, de ce să îl condamnăm apodic- 
tic pentru faptul că-fără să avem vreo mărturie expresă în acest sens- 
întrevedea în activitatea de lucrător E.C.P., cel puţin în momentul 
acela, o soluţie pentru a se menţine în cadrele active ale armatei, ca 
unică formă de existenţă pentru el și familia sa. Se pare că au învins 
„cadriștii” (de la serviciul cadre/personal) din Inspectoratul General al 
E.C.P., care, reverificând situația (combatant pe frontul de Est, soţia 
fiică de moșier expropiat, plus-eventual-calitatea de personal navigant 
cu experință), au decis încetarea detașării și înapoierea ofițerului la 
unitate, după o lună de zile, fără prea multe explicaţii. A fost poate 
această situație un noroc ţesut în pânza deasă și aspră a destinului 
său. În Foaia calificativă pe anul 1946/1947 (1 noiembrie 1946-1 sep- 

tembrie 1947) aflăm aprecieri laudative onorante pentru căpitanul avi- 
ator Mircea T. Bădulescu, fără (atenţie!) a se preciza dacă a fost sau 
nu la Centrul de Instrucție de la Breaza. Câteva dintre aprecieri: „Cu 
reale calități de educator: suflet bun, corect, sincer, foarte apropiat de 
ostași și personal. Caracter ferm, hotărât (...) Citește foarte mult și-l 
interesează tot ceea ce este nou ca specialitate și cultură generală (...) 
A executat 21 ore zbor antrenament pe av. l.A.R.80 şi Nardi."32 În 
același document aflăm consemnarea: „S-a încadrat de bună voie în 
Serviciul de educaţie și a înţeles de la început misiunea sa de educa- 
tor”, urmată de o alta: „Democrat convins, militant, totdeauna se mani- 
festă pozitiv și activ.”33 Sunt mai puțin sau deloc onorante pentru căpi- 
tanul aviator Mircea T. Bădulescu aceste constatări/aprecieri? Noi cre- 
dem că nu. Nuanţarea însă a fost impusă, în context. De altfel, acest 
„ Mariaj” pilot-ajutor E.C.P. nu va mai dura decât un an, până în 
octombrie 1948, când Direcţia Superioară a Personalului Armatei va 
interveni ferm, în sensul că la 12 octombrie 1948 căpitanul aviator 
Mircea T. Bădulescu a fost „înscris în controalele Flotilei 3 Asalt, venit 
prin mutare din Grup(area) Dep(ozite) Aero(nautice) nr. 1, scos din 
Aparatul Politic conf. Ord. M.A.N. Dir. Sup. Pers. nr.z1221/948 și numit 
comandant Grup. Comandă, O.Z. nr.399/948."34 A urmat până atunci 
drumul unui șir important de evenimente, atât în plan profesional, dar 
mai ales în plan personal, familial. 


2. Exerciţii de speranţă. Bucuria familiei 


„La Brașov -relatează doamna Polixenia Bădulescu-am stat, ca și 
la Turda, mai mult de un an de zile (de la 1 iulie 1946 la 1 septembrie 
1947-n.n.). Locuiam, la fel, cu chirie în cartierul săsesc, sub Tâmpa. 
Stăteam bine, dar viața era scumpă. Nu se găseau cele de trebuinţă, 
mâncarea mai ales, decât greu și la prețuri piperate. Era secetă și 
foamete mare. La Brașov era și fratele său (a lui Mircea Bădulescu- 
n.n.) Alexandru, căsătorit acolo, care lucra ca maistru militar, tot la 
aviaţie, tâmplar, foarte bun gospodar, priceput la toate ale casei. Ne 
vedeam normal, dar nu des, fiecare cu grijile lui. Pe noi ne bătea gân- 
dul să revenim la Buzău, unde era mai aproape de părinţi. Cred că 
acolo, la Braşov, am înţeles cât este de greu să fii soție de ofițer, de 
militar. Umbli de colo, colo, fără o casă a ta, fără un rost stabil. Mircea 
s-a zbătut și în toamna acelui an ne-am mutat la Buzău, unde a obți- 
nut locuinţă, ca familist, în strada Tudor Vladimirescu nr.12. De când 

am fost gravidă, mama s-a mutat la noi, făcea toată treaba. La Buzău 
l-am născut pe Doru."35 

Foaia matricolă a căpitanul aviator Mircea T. Bădulescu consem- 
nează în forma prescurtată, caracteristică documentelor militare, cu 
indicarea acțiunii, datei calendaristice a acesteia, numărul ordinului și 
denumirea organului emitent următoarele: la 20 august 1947 a fost 
înscris în controalele Flotilei 3 Asalt prin transformarea unităţii (Flotila 
3 Mixtă); la 1 septembrie 1947 a fost șters din controalele Flotilei 3 
Asalt și mutat la Gruparea Depozite Comandament Aeronautic (Grup. 
Dep. Aero.) Buzău și înscris în controalele acestei unităţi pe aceeași 
dată; la 18 septembrie 1947, conform ordinului de zi nr.29/1947, s-a 
prezentat la unitate și a fost încadrat ajutor E.C.P. pe Grupare; 1 
noiembrie 1947, rămas încadrat Grupare comandant secund E.C.P. 
ș.a.m.d.36 

Așadar, din nou la Buzău, spre bucuria soției că a venit aproape de 
părinţi, dar și a lui Mircea care, cum spune doamna Polixenia, „a avut 
sentimentul că se așează, în sfârşit, la casa sa, după atâta alergătură 
până în Cotul Donului, în Crimeea, în Ungaria și Cehoslovacia, la 
Turda, la Brașov. Deja de Crăciun am primit locuință din fondurile 
armatei, cu chirie, o casă naţionalizată, în strada Tudor Vladimirescu 
nr.12, vizavi de Școala de Agricultură, unde, a fost și școala de trac- 
toriști, băieţi și fete. Casa era mare, cu două camere și dependinţe, 
foarte aproape de centru. Sigur m-am bucurat, aveam căminul nostru. 
Mircea împlinise la 1 noiembrie 1947 treizeci de ani, iar eu la 1 august 
1947 douăzeci și trei de ani. În anul acela, 1948, la 8 octombrie a venit 
pe lume și Doru, „boxierul”, cum îl numea doctorul la maternitate, căci 
fusese de aproape cinci kilograme. Pe Doru l-am botezat acasă, cu 
preot, cum făceau majoritatea ofițerilor, să se ferească de neplăceri la 
serviciu, unde trebuiau să fie... atei! Așa era regimul, nu se putea alt- 
fel pentru ei, ca ofițeri. Nași au fost sora mea mai mică, Tincuţa și un 
bun prieten a lui Mircea, Victor lonescu, avocat, nu soțul Tincuţei, 
Dumitru Dabija, care era ofițer aviator, coleg cu Mircea pe front, la fel 
din Buzău, care s-au căsătorit abia în 1949. Și Dumitru Dabija a fost 
dat afară din armată, pe aceleași criterii politice. Mircea ținea mult la 
familia sa și se zbătea în fel și chip să-i asigure, cât se putea asigura 
atunci, toate cele necesare. Asta a fost bucuria noastră la stabilirea la 
Buzău, aveam casa noastră, „cuibul nostru”, cum spunea Mircea.”37 

Conform Carnetului de zbor, deja la 29 ianuarie 1948 a efectuat un 
zbor de antrenament, timp de aproape o oră, cu patru aterizări, la 200 

m înălțime, cu avionul Gotha 70 de școală care îl zbura pentru prima 
dată. În zilele următoare, la fel, inclusiv pe avionul I.A.R.39. La mijlocul 
lunii februarie 1948 totaliza șapte ore și treizeci de minute de zbor.38 
Zbura, și acest fapt, credem era important, dincolo de orice alte activ- 
ităţi solicitate de funcţia ce o îndeplinea. Faptul acesta este pe deplin 
confirmat de detașarea sa la Școala de Pilotaj Ziliștea ca „secund 
politic și instructor de zbor”, începând cu data de 1 mai 1948.32 După 
cum se va arăta, pe aerodromul Ziliștea (azi Boboc, jud. Buzău), până 
la sfârșitul lunii septembrie 1948, căpitanul aviator Mircea T. 
Bădulescu va totaliza aproape optzeci de ore de zbor, cu 213 ater- 
izări.40 Va cunoaște din nou bucuria zborului și admirabila căldură 
sufletească a camarazilor de aerodrom. Frământarea politică a anului 
1948 aproape că nu îl mai atingea. 

În adevăr, anul 1948 a fost unul îndestul de frământat. Regele 
Mihai | fusese silit să abdice, la 30 decembrie 1947, și să părăsească 
țara la începutul anului 1948. La 13 aprilie 1948 a fost adoptată o nouă 
Constituţie, iar la 11 iunie 1948 Marea Adunare Naţională a adoptat 
Legea privind naţionalizarea principalelor întreprinderi industriale, 
miniere, bancare, de asigurări și de transport ș.a.m.d. „La sfârşitul lunii 
martie 1948 sau la începutul lunii aprilie Mircea a declarat la Tribunal 
că renunţă la lotul de 5 ha pământ arabil ce îl primise la Pogoanele 
pentru că era Cavaler al Ordinului „Mihai Viteazul”. Și bine a făcut. 
Impozitele și cotele erau mari, nu se puteau acoperi din ce producea 
pământul. Eram în maternitate, în octombrie 1948, când a venit sec- 
toristul cu hârtia de la Grindu unde aveam cele 25 hectare pământ 
dotă să mă aresteze că nu am plătit cotele și impozitele și nu mai ţin 
minte ce alte obligaţii. În 1949 le-au luat și pe acelea, iar pe tataia 
(Enache Dumitrescu, tatăl Polixeniei Bădulescu-n.n.) au venit să-l 
aresteze, i-au confiscat casa de la Gherăseni, unde au făcut dispen- 
sar. Așa că am rămas... fără griji! Vreau să spun că Mircea avea o intu- 
iție grozavă asupra evenimentelor. De prin 1947, de la Brașov, mi-a zis 
că vrea să se descotorosească de cele cinci hectare, întrucât nu făcea 
față impozitelor. Că Mircea a trăit o dramă, și-a riscat viaţa pe front 
pentru cele cinci hectare, că eu și părinţii mei am trăit o dramă, și ală- 
turi de noi, Mircea, este ușor de înţeles. Vremurile s-au schimbat cu 
totul, nimic nu mai era cum fusese."41 

Situaţia cavalerilor Ordinului „Mihai Viteazul” a fost deosebit de 
grea în anii 1947-1951. Pe scurt, câteva repere. Prin Legea pentru 
împroprietărirea ofițerilor decoraţi cu Ordinul „Mihai Viteazul” din 15 

mai 1927 s-a stabilit ca ofițerii activi sau în rezervă decoraţi cu Ordinul 
„Mihai Viteazul” în războiul de întregire din anii 1916-1919, să pri- 
mească drept „recompensă naţională”, loturi de 5 sau 25 ha pământ 
arabil. Legea a rămas în vigoare până la 21 aprilie 1945, când a fost 
modificată, aplicându-se și ofițerilor decoraţi cu Ordinul „Mihai 
Viteazul” cu spade, instituit la 23 august 1944.42 Potrivit reglemen- 
tărilor legale, statul și-a rezervat dreptul de proprietate asupra loturilor 
distribuite cu începere din anul 1945, iar ofițerii aveau numai dreptul de 
uzufruct, nemaiputându-l nici vinde, nici înstrăina. Tot după reforma 
agrară impozitele agricole și cotele de cereale au fost stabilite la 
plafoanele celor impuse moșierilor și chiaburilor. Mai mult, din 1948 
regimul de dijmă nu a mai fost permis, iar ţăranii refuzau să ia pămân- 
tul în arendă. În aceste condiţii, ofițerii decoraţi cu Ordinul „Mihai 
Viteazul” și împroprietăriți (fără voia lor) cu loturile respective de 
pământ ca „recompensă naţională” erau în imposibilitatea de a mai 
plăti mâna de lucru și a achita obligaţiile către stat. Ca urmare, treptat, 
traversând stările de tensiune aferente, au „donat” (cum scria presa 
vremii) statului loturile primite pentru eroismul lor.4 

În această situaţie -și în această dramă- a fost și căpitanul aviator 
Mircea T. Bădulescu. Nu credem că acesta nu observa cum se sfarmă 
toate în jurul său, de la interzicerea aviaţiei de bombardament la 
scoaterea din oficiu în rezervă și, acum, deposedarea de loturi de 
pământ dobândite, în fond, cu jertfă. „Când sectoristul a venit la mine 
la spital (maternitate-n.n.) Mircea se afla la Brașov, căci fusese scos 
din aparatul politic, și era comandantul aerodromului militar de acolo. 
Cu umorul cu care își însoțea totdeauna gândurile triste mi-a zis: „Vezi 
ce deștept am fost că am scăpat de pământ, ar trebui să „donezi” și tu 
statului cele 25 de hectare primite dotă, măcar știi una și bună: nu mai 
ai nimic!” Evident, mă necăjea. Dar nu a fost nevoie să le „donez”, sta- 
tul le-a luat cu forța, căci așa se proceda, noi nu mai aveam putere să 
acoperim datoriile către stat."4 

Pe aerodromul Ziliștea, de la 1 mai și până la 1 septembrie 1948, 
căpitanul aviator Mircea T. Bădulescu a realizat-dacă ne putem expri- 
ma metaforic-penultimul „mare dans”, ca activitate de zbor, din viaţa 
sa. Zbura aproape zilnic. Zbura cu plăcere. Se regăsise cu vechi 
camarazi, între care locotenent-comandorul aviator Petre Agheici și 
comandantul Școlii de Pilotaj Ziliștea, locotenent-comandorul aviator 
C-tin Ședrea, acesta din urmă fiind promoție de școală militară cu, 
acum, locotenent-comandorul aviator loan Eftimopol, prezent și el la 

Ziliștea.45 Și încă: zbura ca instructor de zbor în dublă comandă cu ele- 
vii, pe avioanele Nardi și Fleet, inclusiv raiduri, cu câte 4-8 aterizări pe 
zi, apoi, ca antrenament, pe avioanele de război l.A.R.80 și l.A.R.39. 
„Îmi amintesc bine perioada aceea-mărturisește doamna Polixenia 
Bădulescu-era o vară frumoasă și Mircea era fericit că zbura și că 
pruncul nostru creştea ca un năzdrăvan în pântece. Îmi spunea de 
Agheici, de Eftimopol cu care fusese pe front. Încă de la Turda îl 
cunoșteam pe Eftimopol. Și eu mă bucuram pentru Mircea că se 
simţea bine la Buzău și la Ziliștea. Era numai zâmbet, nu știa, când 
venea acasă cu ce să mă răsfeţe. Parcă v-am mai spus, Mircea și-a 
dorit o familie a sa, enorm și-a dorit, și a luptat din răsputeri pentru 
aceasta. Spera mereu în mai bine. Făcea exerciţii de speranţă... 
Pentru că vremurile au fost cum au fost, mai mult ostile, decât bune. 
Ceva asemănător s-a simţit Mircea la Ploiești, când ne-am cumpărat 
casa noastră și Doru era de-acum mare, mergea la liceu. E poate, 
pentru anumiţi bărbați -și Mircea făcea parte dintre aceștia, dar am 
observat și la alţi aviatori, și nu numai la aviatori-, familia, un fel de 
reazem, de refugiu permanent, de încredere în forțele proprii, de 
încredere în viață. Cred că și de aceea nu m-am mai recăsătorit după 
moartea lui Mircea, nu am mai fost în stare să reeditez ceea ce am trăit 
alături de Mircea. De fapt, nici nu m-am gândit până acum să 
povestesc aceasta; poate nici n-ar trebui de povestit, sunt lucruri 
intime, ţin de viaţa fiecăruia."46 

În adevăr, a fost o vară frumoasă vara anului 1948, cu puţine zile 
când din cauza condiţiilor meteorologice nefavorabile nu s-a putut 
zbura. Pe aerodromul Ziliștea, de la 10 mai 1948, într-o zi de luni când 
a zburat prima dată și până la ultimul zbor, cel din data de vineri 3 
septembrie 1948, căpitanul aviator Mircea T. Bădulescu, așa cum 
rezultă din Carnetul de zbor, a efectuat 43 zile de zbor din 102 calen- 
daristice (fără duminici, când nu s-a zburat), cu 77,30 ore de zbor și 
213 aterizări.47 Ca urmare, a zburat, în medie, la două zile calendaris- 
tice lucrătoare, cu aproape două ore de zbor și cinci aterizări pe zi de 
zbor, ceea ce amintește întrucâtva cu activitatea de zbor de pe front. 
Dăm mai jos zilele în care a efectuat mai mult de două ieșiri-avion pe 
zi, astfel: 

2 iunie 1948, 4 ieșiri, 11 aterizări,; 

11 iunie1948,  4ieșri, 11 aterizări; 

30 iunie 1948,  4ieșiri, 11aterizări; 

9 iulie 1948, 3 ieșiri, 5 aterizări.48 

Alte „performanţe”: a) număr de aterizări pe ieșire-avion, cu pre- 
cizarea zilei de zbor, astfel: 10 (2 iulie, 12 august); 8 (27 mai, 18 iunie); 
7 (16 iunie, 10 iulie, 10 august); 6 (26 mai, 4 iunie, 30 iunie, 24 august); 
5 (18 august, 26 august); 4 -în șase zile de zbor; b) ore de zbor pe 
ieșire-avion, cu precizarea zilei de zbor astfel: 5 ore și 25 minute (16 
iulie; raiduri-dublă comandă cu elevi, 7 aterizări, avion Nardi); 4 ore și 
20 minute (10 august) zbor fără vizibilitate (P.S.V.)-dublă comandă cu 
elevi, 7 aterizări, avion Fleet); 12 august:(idem, 10 aterizări). Raidurile 
cu elevii (total 10) au fost efectuate pe traiectele: Ziliștea-Cioara 
Doicești-Ziliștea; Ziliștea-Brăila-Ziliștea. Dublele comenzi, ca instruc- 
tor, le-a efectuat în principal cu locotenentul Trifan Vasile și adjutant 
Babocea M., iar dublele comenzi în zbor de instrucţie cu: căpitan 
Popescu Greaca, maior Suceveanu și vechiul său camarad maior 
(după noua denumire a gradelor militare) Petre Agheici.49 Cam astfel 
se prezenta palmaresul activităţii de zbor a căpitanului aviator Mircea 
T. Bădulescu din vara anului 1948. Nu vom spune-nici mult, nici puțin, 
ci-atât cât era necesar, din tot sufletul, cu toată bucuria sa de om tânăr, 
în speranța de mai bine. Concluziv, în Carnetul de zbor de află con- 
semnarea: „Se certifică de noi, Comandantul Școlii de Pilotaj (maior 
Șendrea Constantin-n.n.), căpitan Bădulescu Mircea a executat de la 
1.1V.1948-1.1[X.1948 următoarele zboruri și ore: D.C. (dublă comandă- 
n.n.)-ore 64 (Nardi, Fleet P8W); Antrenament-13.30; Pe avion de 
școală -69.05; Pe avion de război -8.25 (5.55 1.A.R.80+2.30 l.A.R.39). 
Total: 77.30.'50 Se încheia astfel un capitol frumos, chiar „romantic”, 
din activitatea de zbor a căpitanul aviator Mircea T. Bădulescu, la 
Ziliștea-Buzău. 

„Bucuria cea mare a venit, nu putea să nu vină -mărturisește doam- 
na Polixenia Bădulescu-, într-o vineri, la 8 octombrie acel an (1948- 
n.n.) l-am născut pe Doru, la maternitate, un copil voinic, de apropae 
cinci kilograme. A venit mama, apoi a venit și Mircea. Evident că nu 
am putut să vorbesc cu ei. A vorbit Mircea cu doctorul mamoș, am uitat 
cum îl chema, și l-a asigurat că totul era în ordine. Normal că eram 
mândră ca mamă, mai ales că era primul copil, și băiat. În neamul nos- 
tru au fost numai fete. Așa că mândria mea era foarte mare. Când am 
ieșit din maternitate și am venit acasă, pe Tudor Vladimirescu nr.12, 
împreună cu Mircea și cu mama, peste tot erau numai flori și atâta 
bucurie cât nu s-a mai văzut. Ăsta micu' dormea buștean, nu avea 
treabă de noi! Mircea mi-a dăruit atunci un lanţ de aur, cu cruce, îl port 
și acuma la gât, ca amintire, cât voi trăi. Mama a stat numai cu noi, și 

ea care născuse și crescuse patru fete știa rostul la toate, scăldat, 
înfășat și câte altele când ai copil mic. La botez au venit toate nea- 
murile, că nu mai încăpeau în casa aceea mare. Dar cel mai mândru 
era tot Mircea. Nu se mai sătura să-și vadă “odoru” -așa-i spunea- 
cum doarme scăldat și sătul în landou, un cărucior altfel de cum sunt 
acestea de acuma. Ce mai, umbla numai pe vârful degetelor prin casă! 
În toate, mare noroc am avut cu mama mea Chiriachiţa care era în 
putere și făcea treburile casei aproape singură, pe toate. Așa a rămas 
până la sfârșitul vieții. Nu se frângea sub greutăţi, parcă le lua în 
derâdere. A știut să trăiască simplu și demn și îndemna și pe alţii să 
facă la fel, inclusiv pe Mircea îl „muștruluia”, nu se ferea să o facă, dar 
se înțelegeau chiar bine de tot. Pentru că necazurile au venit peste noi 
și nu puţine.”51 

Conform Ordinului Ministerului Apărării Naţionale. Direcţia Superi- 
oară a Personalului nr.Z.1221 din 29 septembrie 1948 și a Ordinului 
Comandamentului Aeronauticii. Statul Major. Biroul 1 Mobilizare nr. 
444 din 6 octombrie 1948, căpitanul aviator Mircea T. Bădulescu a fost 
eliberat din funcţia de ajutor politic ppentru E.C.P. la Gruparea 
Depozite Comand. Aeron. și mutat în Flotila 3 Asalt Brașov în funcţia 
de comandant Grup comandă zbor și comandantul aerodromului mili- 
tar.52 De fapt, cum s-a mai arătat, la 4 octombrie 1948, în baza 
Decretului Prezidiului Marii Adunări Naţionale nr.1670 „aparatul politic” 
a fost transformat în „aparat de partid”, cu Direcţia Superioară Politică 
a Armatei (D.S.P.A.) ca secţie a C.C. al P.M.R. Este lesne de înţeles 
că în „aparatul de partid” au rămas doar „activiștii”, adică doar acei 
ofițeri și (eventual) subofițeri care au fost școlarizaţi (îndoctrinaţi) în 
acest scop. Căpitanul aviator Mircea T. Bădulescu a înţeles situaţia, 
chiar fără nici un fel de frământare, mai ales după ce trăise atâtea 
bucurii în vara și toamna acelui an. Ca dovadă, la 1 decembrie 1948 
se afla printre puţinii elevi ai Școlii de zbor fără vizibilitate de la Târgșor 
-Ploiești, detașat în baza Ordinului nr.23992/1948 al Comandamentu- 
lui Aeronauticii.53 

Foaia calificativă pe anul 1948/1949 (1 noiembrie 1948-1 mai 1949) 
a căpitanului aviator Mircea T. Bădulescu explică în termeni superla- 
tivi și cu amănunte semnificative activitatea sa pe durata celor cinci 
luni (decembrie 1948-mai 1949) la Școala de zbor fără vizibilitate de la 
Târgșor-Ploiești,54 iar Carnetul de zbor consemnează cu rigoare (de 
chiar zece minute) zborul instrumental realizat pe avioanele de tran- 
sport public Focke-Wulf Fw.58 și Junkers Ju.34 pe care le zbura pen- 

tru prima dată. La fel, zborul (navigaţie radio) pe avionul de transport 
Lockeed 10 pe care îl zbura prima dată, precum și pe avionul Ju.34. 
S-a adăugat acestui program de pregătire un număr restrâns de ore de 
zbor (3h 10m; 16 aterizări) pe avionul de bombardament Heinkel He. 
111.55 Citim în Foaia calificativă: „Ofiţerul a fost mereu exemplu de 
demnitate, corectitudine și desăvârșită disciplină, dând dovada unei 
temeinice și sănătoase educaţii militare. Paralel cu acestea cpt. 
Bădulescu e înzestrat cu splendide aptitudini profesionale(...) A obținut 
brevetul de pilot de transport public internațional, în urma probelor teo- 
retice la sol și practice în aer pe avionul Lockeed 70, în faţa unei co- 
misii mixte cu reprezentanţi din Dir(ecţia) Av(iaţiei) Civile și Comand 
(amentul) Aviației (Militare-n.n.). În exerciţiile de zbor prin nori ori în 
condițiuni de rea vizibilitate s-a dovedit a fi stăpân pe sine, cu putere 
de judecată, de discernământ chiar în cazuri critice."56 Potrivit Carne- 
tului de zbor proba pentru brevet pe avionul Lockeed 10 s-a consumat 
luni 15 aprilie 1949, cu maior Teodoru [1.57 Instructorii de zbor: Mănica 
Dumitru, Balotescu Alexandru. Instructor de zbor: Popescu 1.58 Pal- 
mares: 9 ore și 10 minute -Focke Wulf 58; 28 ore și 15 minute-Junkers 
34; 3 ore şi 50 minute -Lockeed 10; 3 ore și 10 minute -Heinkel 111. 
Total ore de zbor: 44 ore și 15 minute. Total aterizări: 70.59 

Fără îndoială, obținerea brevetului de pilot transport public inter- 
naţional a fost pentru căpitanul aviator Mircea T. Bădulescu un succes 
meritat, în sensul că a dorit aceasta și a reușit ca om și ca aviator pilot 
să împlinească această dorință. Era încă un exerciţiu (greu) pentru 
speranţă..., Ţin minte că, înapoiat de la cursuri, a spus bucuros: „De 
acum nu se mai poate muri de foame”, și era tare mândru de această 
nouă realizare."60 Mărturia doamnei Polixenia Bădulescu este una din- 
tre cele mai preţioase, în sensul că Mircea T. Bădulescu conștienti- 
zase două aspecte esenţiale: a) decapitarea aviației militare, cu puţine 
șanse de revigorare în viitor, fără introducerea aviației reactive; b) sin- 
gura profesie pe care o putea exercita în mod temeinic era aceea de 
aviator pilot, brevetarea ca pilot de transport internaţional fiind o dova- 
dă peremptorie în acest sens. Dar împrejurările au făcut ca să nu 
poată practica niciodată această profesie de pilot transport inter- 
naţional. După scoaterea din armată, în octombrie 1951, prevederile 
articolului 40 litera f din Statutul Corpului Ofiţerilor și clauzele aferente 
îi interziceau practic să profeseze ca pilot de linie internă sau inter- 
naţională. Vom adăuga că situația devenise atât de critică spre 
sfârșitul anului 1949 și anii următori (devastaţi de stalinism până în 

cele mai mici amănunte) încât chiar directorul TARS (Transporturile 
Aeriene Româno-Sovietice, singura companie de transport aerian ră- 
masă în funcţiune), căpitan-comandorul Mihail Pavlovshi a fost arestat 
și întemnițat timp de cinci ani (1949-1954) la Canal și în alte locuri de 
detenție comuniste. Acesta, cu amărăciune notează în cartea sa: „La 
49 de ani (câţi avea la 7 octombrie 1954-n.n.) toate porţile mi se închi- 
deau. Nici nu puteam arăta o autobiografie, cu 5 ani de închisoare. Nu 
se uita nimeni dacă era pe drept sau nu. Vroiam să lucrez ceva, 
indiferent ce, să reușesc să nu mă mai gândesc la cele petrecute.”61 
Spune aceasta, în anul 2001, decanul de vârstă al piloților români, 
generalul aviator Mihail Povlovschi, la peste 95 de ani, amintindu-și 
vremurile de demult, extrem de grele. 

Începând cu data de 1 mai 1949 căpitanul aviator Mircea T. 
Bădulescu a fost detașat la Școala Militară de Pilotaj Ziliștea ca 
instructor de zbor, conform Ordinului M.A.N. Direcţia Cadrelor Armatei 
nr.N.N.2467/1949 și a altor ordine aferente.62 Perioada de detașare 
era până la 31 decembrie 1949. Între timp, la 15 iulie 1949 a fost șters 
din controalele Flotilei 3 Asalt Brașov și mutat la Regimentul 3 Aviaţie 
Târgșor în poziţia detașat la Școala Militară de Pilotaj Ziliștea. La 29 
noiembrie 1949 s-a prezentat din detașare și a fost încadrat ca șef al 
observatorilor aerieni și instructor de zbor. În lunile următoare alte 
două detașări: la Comandamentul Forţelor Aeriene Militare (C.F.A.M.) 
pentru lucrări la regulamente, în perioada 27 decembrie 1949-17 ianu- 
arie 1950; la Centrul de Instrucție al Aviației de la Tecuci, comandan- 
tul Grupului elevi și instructor de zbor, în perioada 1 februarie-30 
aprilie 1950. La 30 aprilie 1950, după excluderea din partid (a fost 
primit membru P.M.R. în martie 1949 în timp ce se afla la Școala de 
zbor fără vizibilitate de la Târgșor), a fost mutat la Școala de Ofiţeri 
Aviaţie nr.2 de la Focșani, mai întâi ca ofițer ajutor pentru 
aprovizionare, apoi de la 15 noiembrie 1950 ofiţer la Secţia Învăţământ 
și profesor la elevi.63 

Pe parcursul a doar un an de zile, aprilie 1949-aprilie 1950 căpi- 
tanul aviator Mircea T. Bădulescu a trăit o mulţime de evenimente 
care, toate, semnalau o înrăutăţire a situaţiei în general, a situaţiei sale 
concrete, în special. Este lesne de sesizat că zbaterea sa includea 
două aspecte: a) să se menţină în cadrele active ale armatei și, fără 
îndoială, în calitatea de personal navigant; b) să revină cu serviciul la 
Buzău sau în apropiere, fie și ca detașat, spre a fi cât mai aproape de 
familia sa. Credem că înscrierea în partid, în martie 1949, în timp ce 

se afla la Școala de la Târgșor, a cumulat în acel moment două 
aspecte: a) solicitările locţiitorilor politici (care îndeplineau și funcţia de 
secretar al biroului organizației de bază de partid) de a primi în partid 
pe „cei mai buni dintre cei mai buni” și cu originea socială „sănătoasă” 
(tatăl lui Mircea T. Bădulescu-fost mic meseriaș, fără atelier); b) opţi- 
unea personală, văzând în calitate de membru al partidului un mijloc 
de siguranță în plus pentru zbaterile sale existenţiale. Adăugăm la 
toate acestea drama familiei Enache și Chiriachița Dumitrescu, părinții 
soţiei și socrii săi, care în 1949 au fost expropiaţi total, cu confiscarea 
bunurilor imobile. Se vedea cu ochiul liber, cum se spune, că înrăută- 
țirea situaţiei era tot mai accentuată. Nu-i rămânea decât să-și vadă de 
profesia sa și să se bucure de zbor și de liniștea căminului său. „Deja 
după ce l-au mutat la Focșani-își amintește domna Polixenia Bădules- 
cu -îl vedeam pe Mircea mai îngrijorat, mai puţin vesel. Nu se plângea 
de nimic, dar îl vedeam cum se frământă. Când îl întrebam, îmi răs- 
pundea evaziv că o să fie mai bine, să avem răbdare; nu spunea 
aproape nimic din necazurile sale la serviciu. Până atunci gândul lui 
era la zbor, vorba sa la fel."64 

La Ziliștea, în perioada mai-octombrie 1949 a zburat, în adevăr, „pe 
rupte” cum se spune sau, mai corect, „din tot sufletul”, parcă intuind că 
va fi pentru ultima dată, atât de mult și atât de frumos. S-a regăsit pe 
sine, zburând. De data aceasta era numai „instructor de zbor”, nu „și 
instructor de zbor”, alături de „ajutor E.C.P.”. Dar să etalăm rezultatele, 
care sunt, sub raport statistic, impresionante, astfel: a) total zile calen- 
daristice (fără duminici, în perioada 16 mai-8 octombrie 1949)=126; b) 
total zile în care a zburat=75; c) total ore de zbor=216 ore și 30 minute; 
d) total aterizări=1212; e) avioane zburate: Fleet, Nardi.65 

Se impun câteva detalieri, astfel: 

A. Perioada 16 mai-14 august 1949 a fost cea mai intensă în acti- 
vitatea de zbor a căpitanului aviator Mircea T. Bădulescu, ca instruc- 
tor de zbor. Perioada includea 91 zile calendarisrtice (13 săptămâni), 
cu 78 zile lucrătoare. Din zilele lucrătoare s-a zburat 65 zile, ceea ce 
înseamnă, practic, în fiecare zi, cu de regulă, o singură ieșire-avion pe 
zi, chiar dacă această ieșire a durat de la peste trei la peste șapte ore 
de zbor, astfel: 

a) peste șapte ore de zbor -2 zile: 21 mai, cu 53 aterizări;, 26 mai, 
cu 47 aterizări; 

b) peste șase ore de zbor -2 zile: 30 mai, cu 47 aterizări; 1 iulie, cu 
40 aterizări; 

c) peste cinci ore de zbor -2 zile: 27 mai, cu 39 aterizări; 24 mai, cu 
37 aterizări; 

d) peste patru ore de zbor -6 zile: 20 mai, cu 39 aterizări; 25 mai, 
cu 30 aterizări; 31 mai, cu 29 aterizări; 5 iulie, cu 31 aterizări; 8 iulie, 
cu 27 aterizări; 9 iulie, cu 30 aterizări. 

e) peste trei ore de zbor -17 zile, cu circa 20-25 aterizări; 

B. Din totalul de 216 ore și 30 minute ore de zbor, pe avioanele 
Fleet și Nardi au fost: 203 ore și 35 minute duble comenzi cu elevii; 12 
ore și 55 minute antrenament individual.56 

Este lesne de sesizat efortul depus. Considerăm că, în raport cu 
aceste rezultate, căpitanul aviator Mircea T. Bădulescu și-a manifestat 
bogat vocaţia sa de instructor de zbor, de excelent zburător și peda- 
gog. O cercetare specială s-ar impune pentru a cunoaște nominal pe 
acei care au beneficiat de măiestria instructorului lor de zbor, căpita- 
nul aviator Mircea T. Bădulescu. Ziliștea (Boboc)-Buzău era la acea 
dată, și va deveni ulterior, după anii '60 ai secolului al XX-lea un pu- 
ternic centru de pregătire al personalului militar navigant românesc cu 
tradiţii aviatice ce coboară în timp până la anii 1912, 1910.67 


3. Calvarul unui an: 1951 


Anul 1951 a debutat cât se poate de prost pentru căpitanul aviator 
Mircea T. Bădulescu. Cum s-a mai arătat, la 16 august 1950 a fost 
șters din controalele (evidenţa) Regimentului 3 Aviaţie Târgșor și 
mutat la Școala de Ofiţeri Naviganţi Aviaţie nr.2 de la Focșani, unde 
îndeplinea funcția (înscrisă în statul de organizare cu gradul de maior) 
de ajutor al șefului Secţiei Învățământ a Școlii și profesor la cursurile 
de la Tactica aviaţiei, Cunoașterea altor arme (infanterie, artilerie, etc.) 
și Bombardament aerian.68 Deși nu mai zbura, îi plăcea enorm munca 
la clasă cu elevii săi. Șeful său direct, șeful Secţiei învățământ era 
căpitanul aviator Bulat L. Mihail, fost pilot de vânătoare, un bun cama- 
rad (n.1916), care îl aprecia în termeni superlativi.6% La 1 noiembrie 
1950 Mircea T. Bădulescu împlinise 33 de ani, continua să facă nave- 
ta săptămânală Buzău-Focșani și se considera destul de energic, 
sănătos; era mulţumit că Doru creștea viguros și că Paula, soţia sa, 
era ajutată permanent de mama sa, Chiriachița Dumitrescu. Cu toate 
aceste simțea că ceva nu este în ordine. Atmosfera în Școală deși 
aparent calmă, era stresantă în ceea ce privește relațiile interumane, 
dominată de suspiciune și neprevăzut. Cu vigoare diabolică, principiul 

„lupta de clasă care se ascute mereu” (emanată de 1.V. Stalin, care 
mai trăia, și, în decembrie 1949, la 70 de ani, fusese aproape zeificat 
în toate instituţiile statului român, din ordinul partidului unic de 
guvernământ) acționa pretutindeni prin zelul lucrătorilor din serviciile 
pentru personal. Lozinca bolșevică „Cadrele (de partid-n.n.) hotărăsc 
totul”, fusese aplicată și în sensul că deciziile concrete (în contact cu 
persoanele fizice) emanau de la... Direcţia cadre, Secția cadre, Biroul 
cadre! Serviciile cadre, mai ales în structurile militare românești, au 
fost alături de Comisia de partid70 de pe lângă organele de partid (în 
armată-Direcţiile politice), adevărate organe de tortură morală și 
politică (de unde și criteriul de evaluare „motive moralo-politice”), în 
acea perioadă pro și post-stalinistă, timp de mai bine de un deceniu și 
jumătate, până după Declaraţia din aprilie 1964. Totul era în secret, cu 
ușile închise, oamenii aveau simțământul că sunt mânuiţi, în pofida 
voinţei lor, de forțe ascunse, subterane, aproape chiar oculte. Cei care 
încercau vreun gest de protest firesc (de revoltă nici nu putea fi vorba!) 
erau eliminaţi treptat, iar de la caz la caz, privaţi de libertate, exterminați. 

La 17 ianuarie 1951 căpitanul Mircea T. Bădulescu a fost chemat 
la Biroul cadre, unde șef era locotenentul major Nicolae Platagu, care 
i-a adus la cunoștiință faptul că a fost numit șef al Serviciului 
Echipament al Școlii și să ia măsurile în consecinţă, întrucât în Secţia 
învățământ și ca profesor nu mai poate lucra! Nu cunoștem felul în 
care s-a consumat respectiva scenă, bănuim doar perplexitatea căpi- 
tanului aviator Mircea T. Bădulescu în faţa unei astfel de știri. Faptul s- 
a concretizat în cursul aceleeași zile prin raportul personal scris nr.1 
către comandantul Școlii, locotenent-colonelul Constantin Gheorghian. 
Redăm integral textul acestui raport scris: 

„Nr.1 
din 17-01-1951 
Cpt. Bădulescu T. Mircea 
către 
Școala Ofiţeri Naviganţi Av. nr.2 


Tov. colonel Comandant, 


În ziua de 17-01-1951 am fost anunţat de șeful Biroului cadre că 
am fost încadrat ca șef al Serviciului îmbrăcăminte. Am luat legătura 
cu Plutonierul Vrabie Teodor, vechiul mânuitor și am stabilit luarea în 
primire a serviciului astfel: 

-între 17-21 ianuarie se pune la punct gestiunea, 

-între 21-25 ianuarie luarea în primire a magaziei. 

Subsemnatul din 25 aprilie până la 15-11-1950 am funcţionat ca 
ajutor pentru aprovizionare. 

De la 15-11-1950 până în prezent am funcţionat ca ajutor al șefului 
Secţiei învățământ, încadrat pe loc (funcţie-n.n.) de maior. 

În situaţia prezentă, fără a comite vreo greșeală, fără a primi aver- 
tisment am fost încadrat într-o funcţie retrogradă, pe loc de locotenent 
major, deși sunt cel mai vechi căpitan din unitate. 

Faţă de cele raportate și în conformitate cu Reg(ulamentul) Disci- 
plinar, cap.VI, art.43 și art.47, rog a fi scos la raport confidenţial per- 
sonal. 

Cpt. Bădulescu.”71 


Trei zile mai târziu, comandantul Școlii a consemnat rezoluţia sa pe 
raportul primit, cu adresă către Biroul cadre, astfel: „20.01.1951 / B. 
cadre / Încadrarea de unde o știe? / Astăzi se definitivează chiar la pro- 
punerea lui.”72 

Întrebarea „Încadrarea de unde o știe?” viza probabil faptul că 
funcţia de șef al Serviciului echipament era doar de locotenent major 
și nu trebuia divulgată, cel numit urmând a fi pus în faţa faptului împli- 
nit, la ordin. Totodată, această întrebare mustra direct pe șeful Biroului 
cadre pentru „complicitatea” sa. Cât privește expresia „Astăzi se defi- 
nitivează (încadrarea-n.n.) chiar la propunerea lui.”, deși oarecum am- 
biguă, lasă să se înţeleagă că cel puţin comandantul Școlii de Ofiţeri 
Naviganţi Aviaţie nr.2 a stat de vorbă cu căpitanul aviator Mircea T. 
Bădulescu. Dacă a stat de vorbă, cum era normal, regulamentar, pre- 
supunem că două au fost întrebările puse de petent: De ce retrogra- 
darea, care sunt motivele reale? Cine va continua cu elevii cursurile de 
Tactica aviaţiei, Cunoașterea altor arme și Bombardament aerian? 

Cert este că la 20 mai 1951, în Caracterizarea de serviciu a căpi- 
tanului aviator Mircea T. Bădulescu pe perioada 1 octombrie 1950-20 
mai 1951, șeful Secţiei învățământ, căpitanul Mihail Bulat preciza: 
„Ofițerul îndeplinește funcţia superioară gradului (corespunzătoare 
gradului de maior-n.n.) cu succes și cred că este locul de producţie cel 
mai adecvat pregătirii sale."73 Adaugă imediat: „Merită a fi avansat la 
gradul de maior."74 

Cu toate acestea, rămân necunoscute motivele de ordin cazon 
(invidie, promovarea protejaţilor etc.) pentru înlăturarea căpitanului 

aviator Mircea T. Bădulescu din funcţia ce o deţinea la Secţia învăţă- 
mânt. Sunt certe, în schimb, așa numitele motive „moralo-politice”, 
care funcționau permanent, cu forță decisivă, și doar aparent în para- 
lel cu alte motive. Exemplul cel mai concludent s-a consumat, privitor 
la căpitanul aviator Mircea T. Bădulescu, chiar spre sfârșitul lunii mai 
1951 și în legătură cu ceea ce căpitanul Mihail Bulat stipula în finalul 
amintitei Caracterizare de serviciu: „Merită a fi avansat la gradul de 
Maior”. Mai mult, îndeplinea condiţia statutară de șase ani vechime în 
gradul de căpitan, de la 16 iunie 1945, rectificată legal de la 16 sep- 
tembrie 1944.75 

În Memoriul personal al căpitanului aviator Mircea T. Bădulescu 
apare un documentrelativ straniu, datat 24 mai 1951, care nu este 
altceva decât un formular tipizat pentru „PROPUNERI / De înaintare la 
gradul de...” și completat manu cu cerneală neagră, nesemnat, sub 
formă de ciornă, dar suficient de revelator pentru cazul analizat.76 Do- 
cumentul reia pasaje importante din caracterizarea semantă de căpita- 
nul Mihail Bulat, ba chiar lasă să se înțeleagă că cel (cei) care l-au în- 
tocmit a (au) șarjat cu superlativele, întrucât s-au operat tăieturi vizibile 
în text, cu altfel (?) de caracter al literelor. Astfel, expresia inițială „un 
pedagog de valoare”, a rămas „un pedagog bun”, din expresia „a dat 
rezultate foarte bune în pregătirea noilor cadre” a fost eliminat superla- 
tivul „foarte”, la fel din expresia „foarte muncitor” ș.a.m.d.77 Pentru ca 
să se ajungă în final la: „Concluziuni. Ofiţerul poate să îndeplinească 
o funcţie superioară gradului în Sc. (Secţia) învăţământ”, continuată cu 
adaos de text (unde peniţa era foarte încărcată cu cerneală și păta 
literele) astfel: „dar propunem a fi lăsat în acest grad din cauza originii 
sociale a soției (fiică de moșier), precum și din cauza rezultatelor în 
munca sa anterioară în compartimentul militar.”78 

De necrezut, azi, dar așa a fost, ca exprimare a principiului luptei 
de clasă ce domina în epocă („ură nemăsurată împotriva burgheziei și 
a moșierimii care sunt dușmanii poporului”) și a principiului inter- 
naţionalist pro sovietic, întrucât expresia „rezulatate(lor) în munca sa 
anterioară în compartimentul militar” însemna: fost combatant în răz- 
boiul antisovietic din perioada 22 iunie 1941-23 august 1944! Alte co- 
mentarii prisosesc. Cert este că propunerea pentru avansarea la gra- 
dul de maior a căpitanului aviator Mircea T. Bădulescu a fost clasată 
definitiv. Calvarul anului 1951 era abia la începuturile sale! 

Să notăm că deja la 20 februarie 1951 căpitanul Mircea T. 
Bădulescu scria, pe baza unui ghid „venit de sus”, prima sa Autobio- 

grafie, la fel ca și ceilalţi colegi, cadre permanente (active) ale armatei: 

„Autobiografie 

-Bădulescu T. Mircea. 

-Căpitan aviaţie; Școala Ofiţeri Navig(anţi) Aviaţie nr.2. 

-Născut la 1 Noiemb(rie) 1917-Buzău, fiul lui Teodor și al Sofiei 
Bădulescu. 

-Tata, a fost croitor-lucrător; din 1940 nu mai lucrează, fiind bătrân 
și bolnav (68 ani). Nu a avut și nu are nici-o avere. 

Nu a făcut și nu face politică; simpatizant al clasei muncitoare. 

-Mama, casnică; nu a avut nici-o avere; nu a făcut politică; dece- 
dată în 1927. 

-Fraţi-surori: Maria Bădulescu, prin căsătorie Maria Batiste, nu a 
avut avere și în prezent nu are; nu a făcut politică înainte de 23 
Aug(ust) 1944; în prezent membră U.F.D.R. De profesie casnică, este 
căsătorită, are un copil, din 1938 cu lon Batiste funcţionar la Com- 
Petrol Buzău, locuiește în Buzău-Piaţa Unirii, depozitul de benzină. 

Alexandru Bădulescu, căsătorit, cu un copil; nu a avut și nu are nici 
un fel de avere; ocupaţia înainte și după 23 August 1944, maistru tâm- 
plar-militar; în prezent la reg(imentul) 6 Aviaţie, oraș Stalin. 

Nu a făcut politică înainte; din 1946 membru în P.M.R. verificat. 

-Sunt căsătorit din martie 1945, am un copil de 2 ani. Soţia este 
Polixenia Dumitrescu, casnică; nu a făcut politică înainte, fiind elevă 
de liceu, după 23 Aug(ust) 1944 membră U.F.D.R. A avut fără act legal 
25 pog(oane) pământ în comuna Grindași-lalomiţa, expropiat în 1945 
și 1949. Pământul a fost considerat aparţinând socrului (meu), care a 
intrat în legea de expropiere din 1945. În prezent nu are nici un fel de 
avere. 

-Părinţii soţiei: Chira Dumitrescu, casnică, nu a făcut și nu face 
politică, nu are avere. 

Enache Dumitrescu; înainte de 23 Aug(ust) (1944) a făcut politică 
liberală; după, nu a mai făcut politică; a avut circa 65 ha pământ în 
Grindu-lalomiţa, care a fost expropiat în 1945 și 1949. O casă în com. 
Gherăseni-Buzău, expropiată în 1949. După expropiere până în pre- 
zent lucrează pe Șantierul Salva Vișeu-Năsăud, zilier. 

În 1945, după 23 Aug(ust) 1944, a făcut acte dotale la 3 din fete pe 
care urma să le mărite, dar actele fiind făcute după 23 Aug(ust) 1944 
nu au mai fost valabile și, ca urmare, întreaga avere a intrat în legea 
expropierii."79 Și așa mai departe încă patru file, ultima și o parte din 
penultima fiind consacrată „persoanelor care mă cunosc”, în general 

foști camarazi de front și colegi din anii 1939-1951, cu indicarea destul 
de sumară a locului lor de muncă și a perioadei cât au lucrat împre- 
ună. Autobiografia a foat semnată și datată: 20 Febr(uarie) 1951. 

Cine nu a alcătuit vreodată o astfel de Autobiografie, în care, con- 
form ghidului, accentul cădea pe originea socială, averea și politica 
prestată înainte și după 23 august 1944, ca expresie a aplicării de- 
vastatoare a principiului luptei de clasă, este greu să-și imagineze 
efortul făcut de cel în cauză pentru alcătuirea acesteia! Mai ales că se 
adăuga și ameninţarea „cadristului” (ofițerului lucrător în serviciul per- 
sonalului), potrivit căruia: „Tovarăși, să nu mințiţi, să spuneți adevărul 
și numai adevărul!” La întrebarea celor în cauză „dacă nu cunoșteau 
anumite date?”, răspunsul venea oarecum conciliator: „Mai bine nu 
scrieți, decât să minţiţi, tovarăși!”80 

Se pare că metoda aceasta „cu ghid” nu a dat rezultatele scontate, 
în sensul că răspunsurile nu erau impuse (cuantificarete cu detalii), 
lăsau loc „unor omiteri”, care pentru „munca de cadre” echivala cu un... 
dezastru! Ca urmare, deja în luna aprilie 1951 se aflau în toate unităţile 
militare teancuri masive de formulare tipizate purtând titlul FOAIE DE 
SERVICIU, sub antetul Ministerul Forțelor Armate ale R.P.R. și care, 
fiecare, conţinea 26 pagini numerotate tipografic, cu nu mai puţin de 
26 rubrici numerotate și casetate în diviziuni și subdiviziuni, care se în- 
cheia începând cu pagina 21, cu „AUTOBIOGRAFIE / aparţinând...”, 
sub recomandarea subliniată: „Se va scrie citeţ, îngrijit și numai cu cer- 
neală."81 

O astfel de Foaie de serviciu a completat și căpitanul aviator Mircea 
T. Bădulescu, cu precizările încă din prima pagină: „Întocmită la data 
de 12 aprilie 1951 / În unitatea Școala Ofiţeri Naviganţi Aviaţie Nr.2."82, 
cu o riguroasă Autobiografie dezvoltată pe patru pagini, urmată de o 
Notă de persoanele care mă cunosc, încă o pagină completă și sem- 
nată.83 Avea să fie acesta ultimul document olograf pentru serviciul 
personalului, întocmit, ca ofițer activ, de către căpitanul Mircea T. Bă- 
dulescu, extrem de valoros ca informaţii și aprecieri pertinente, exploa- 
tat de noi în diferite etape ale cercetării de față, după cum s-a arătat. 

În subsidiar mai notăm că, aflat la Târgșor, la Regimentul 3 Aviaţie, 
unde funcţiona ca șeful observatorilor (aero) și instructor de zbor, căpi- 
tanul aviator Mircea T. Bădulescu, a semnat la 21 noiembrie 1949 un 
document intitulat FIȘA PERSONALĂ, formular tipizat, cuprinzând opt 
pagini numerotate tipografic și nouă capitole (|.Date biografice, II.Date 
profesionale, III.Unităţi din care a făcut parte, V.Campanii etc.) 

în cuprinsul acestora. Documentul nu a fost redactat personal, ci doar 
semnat. Formularul conţinea, în final, următoarea precizare, imprimată 
tipografic: „Semnătura colectivului care a întocmit fișa”, iar sub ea, 
două semnături indescifrabile, una cu gradul de „Serg(ent) Maj(or).” 
Stampila aplicată avea următoarea legendă: „Ministerul Apărării 
Naţionale / Detașamentul Spate / Comandantul / REGIMENTUL 3 AVI- 
AȚIE”, cu stema R.P.R. la mijloc.84 

Așadar, acestea au fost cele trei „chinuri” ale activităţii de personal 
asupra căpitanului aviator Mircea T. Bădulescu în anii 1949-1951, pu- 
ternic marcați de spiritul stalinist și lozinca bolșevică „Cadrele hotărăsc 
totul”, persiflată, pe drept și cu teamă, mai mult în gând: „Cadrele... ho- 
tărăște totul!” Dar vârtejul vremurilor avea să continue tot mai accen- 
tuat în acel an 1951, cu urmări dintre cele mai felurite, nefaste. 

Între altele, cum se știre, I.V. Stalin a decis înarmarea tuturor 
statelor aflate sub „umbrela” Moscovei, chiar încălcând prevederile 
Tratatelor de Pace elaborate la Conferinţa Păcii de la Paris din vara 
anului 1946. Decizia a fost luată cu prilejul Consfătuirii reprezentanţilor 
țărilor de democraţie populară și ai Uniunii Sovietice, ţinută la Moscova 
în zilele de 9-12 ianuarie 1951. Din partea României, la Consfătuire au 
participat doar Gheorghe Gheorghiu-Dej și Emil Bodnăraș, acesta fiind 
(din 25 decembrie 1947) ministrul Apărării Naţionale (ministrul Forţelor 
Armate, din 1950).85 Gheorghe Gheorghiu-Dej era la acea dată liderul 
partidului unic de guvernământ (din 1948) și prim-vicepreședinte al 
Consiliului de Miniștri (din 2 iunie 1952, președinte al Consiliului de 
Miniștri, ales de Marea Adunare Naţională, în locul lui Petru Groza, 
acesta ales președinte al Prezidiului Marii Adunări Naţionale).86 În 
Raportul întocmit la București, în 15 ianuarie 1951, semnat de Gh. 
Gheorghiu Dej și Emil Bodnăraș se stipula fără echivoc: „3. Pe baza 
efectivelor de pace și de război fixate la consfătuirea reprezentanților 
țărilor de democraţie populară, a recomandărilor făcute de Stalin, cât 
și a consultărilor avute cu M.St.M. (Marele Stat Major) al Armatei So- 
vietice, s-a stabilit următoarea organizare a forțelor armate ale R.P.R. 
(v. tabelul). Organizarea de pace urmează a fi realizată în întregime 
până la sfârșitul anului 1952, iar cea de război, gata de mobilizare, la 
sfârşitul anului 1953.”87 

Ca urmare, la 28 martie 1951, ministrul Forţelor Armate, generalul 
Emil Bodnăraș a semant Ordinul Strict Secret nr. 00316393 prin care 
se ordona înfiinațrea Diviziei 3 Aviaţie Vânătoare Reacţie, între 1-15 
martie 1951, cu avioanele reactive MIG15, importate din U.R.S.S., în 

compunerea a trei regimente de aviaţie, cu dislocarea iniţială la 
Târgșor, Clinceni-București și Brașov.88 Toată vânzoleala lucrătorilor 
din serviciul personalului din prima parte a anului 1951 viza, în fond, 
pentru aviaţie, selecționarea „din punct de vedere politic, medical și 
profesional” a celor circa o sută de piloți care urmau să încadreze regi- 
mentele de aviaţie reactivă constituite, în general cu personal tânăr, 
sub treizeci de ani.89 

Dar acesta era numai aspectul particular al problemei. Armata Ro- 
mână în noile condiţii istorice de la începutul deceniului șase al seco- 
lului al XX-lea trebuia curățată de toate „cadrele vechi, burgheze”, 
întrucât „făurirea armatei noi populare”, ca „proces revoluționar” era, 
practic, de neconceput fără înlăturarea acestora! Un exemplu conclu- 
dent: Statutul Corpului Ofițerilor, adoptat în 1951, stipula criteriile pen- 
tru ieșirea ofiţerilor din cadrele active ale armatei, astiel: „Capitolul VII. 
leșirea ofițerilor din cadrele active ale Forţelor Armate: Art.40. Ofițerii 
ies din cadrele active ale Forţelor Armate pentru : 

a) împlinirea limitei de vârstă în serviciul militar activ; 

b) motive de sănătate; 

Cc) reducerea statelor sau reorganizarea Forţelor Armate; 

d) notarea negativă ca necorespunzător serviciului; 

e) la dorinţa ofițerului pentru motive bine justificate; 

f) motive moralo-politice; 

9) condamnarea prin sentință judecătorească.”% 

Este lesne de sesizat, spre exemplu, că prevederea de la litera e 
masca demisia din armată, chestiune care la acea dată nu se conce- 
pea ca atare, sub termenul de demisie: cum să demisionezi din arma- 
ta poporului?! Asta însemana, din punctul de vedere al moralei pro- 
letare, lașitate sau chiar trădare! Totodată, prevederea de la litera d 
lăsa loc arbitrariului cât încape! Cât privește prevederea de la litera f 
era de-a dreptul uluitoare și pentru noi cei de astăzi, mai ales când 
aflăm că sub această formulare „cuminte” se ascundea necruțătorul 
principiu al luptei de clasă, deja amintit. Cu această prevedere, de la 
litera f a art.40 din Statutul Corpului Ofiţerilor (1951), au fost înlăturați 
din armată, treptat, toți ofițerii care au luptat pe front contra Uniunii 
Sovietice în anii 1941-1944 sau au avut origine socială alta decât cea 
„sănătoasă”, adică proletară / muncitorească și ţărănească (exclus 
foștii moșieri, chiaburii, chiar ţăranii cu gospodărie mijlocie, înstăriți 
etc.). Stupoarea criteriului „motive moralo-politice” atrăgea după sine 
și privarea de drepturi legitime, ca cetăţeni, precum pensie de serviciu 

sau ajutorul social (numit ajutor unic, în epocă) pentru protecţia indi- 
vidului și a familiei sale. 

Spre sfârșitul anului 1951, pentru căpitanul aviator Mircea T. 
Bădulescu (și nu numai pentru el) chestiunea înlăturării sale din rândul 
cadrelor active ale armatei era doar una de ordinul zilelor. În cursul 
verii, în timpul concediului de odihnă, cu o „adeverinţă din câmpul 
muncii”, dactilografiată, cu antet, ștampilă și semnătura comandantu- 
lui (care era contrafăcută, întrucât nu dorea să se șiie intenţia sa) s-a 
înscris și a dat examen de admitere la Facultatea de Planificare, secția 
economie agrară, din cadrul Institutului de Științe Economice și 
Planificare București, cursurile fără frecvenţă. A reușit, și pe bună 
dreptate se considera fericit, în pofida vitregiei soartei. 

La 16 octombrie 1951, comandantul Școlii Ofiţeri Naviganţi Aviaţie 
nr.2, locotenent-colonelul Constantin Gheorghian a primit de la 
Comandamentul Forţelor Aeriene Mllitare, prin curier, următorul docu- 
ment: 

„Comandamentul F.A.M. 

Secţia cadre 


Secret Nr.066865 
prin curier din 10.10.1951 
către 


Șc. Ofițeri Naviganţi Av. nr.2 
Prin ordinul Ministrului Forțelor Armate nr. M.748 din 18.09.1951: 
-Pe data de 18.09.1951 cpt. av. Bădulescu T. Mircea și cpt. av. 
Paraschivescu T. Mircea din Școala de Ofiţeri Naviganţi Aviaţie nr.2, 
au fost trecuţi în cadrele de rezervă ale Forţelor Aermate, prin apli- 
carea Art.40, litera f din Statutul Corpului Ofiţerilor, repartizându-se la 
Comisariatul Militar oraș Focșani. 
Ofițerii nu au drept la pensie și nici la ajutor unic potrivit Decretului 
Br4/1951. 
Dispuneţi cele legale. 
Șeful secţiei Cadre 
Colonel 
Andrei Dan Șeful Bir.1 O.Z. 
Locot. major 
loan Cohribeanu”92 
Rezoluţia comandantului Școlii către Biroul cadre a fost cât se 
poate de laconică: „16.10.1951. / B.cadre / Cele legale.”% Deja ordinul 
de zi pe unitate de a doua zi stipula: 

„Ordin de zi nr.324 din 17.10.1951. 

În conformitate cu ordinul M.F.A. nr. M.748 din 18.09.1951, trans- 
mis de C.F.A.M. Secţia Cadre cu nr.066865 din 10.10.1951, 

Pe data de 18.09.1951 cpt. av. Bădulescu T. Mircea și cpt. av. 
Paraschivescu T. Mircea din această unitate au fost trecuţi în cadrele 
de rezervă ale Forţelor Armate, prin aplicarea articolului 40, litera f din 
Statutul Corpului Ofiţerilor, repartizându-se la Comisariatul Militar, 
oraș Focșani. 

Ofițerii nu au dreptul la pensie și nici la ajutor unic potrivit Decretului 
Br4/1951. 

Ordon: 

Efectuarea cuvenitelor mutații. 

Șeful Școlii de Ofiţeri Naviganţi nr.2 

Lt. col. 

Constantin Gheorghian Șeful Biroului cadre 

Lt. maj. 
Nicolae Platagu”94 

În mod practic, cu acest ultim document, adus la cunoștiință, pe 
bază de semnătură, s-a încheiat cariera militară de ofițer activ a căpi- 
tanului aviator Mircea T. Bădulescu, începută cu peste zece ani în 
urmă, la 10 mai 1941. Doamne, când a zburat timpul?! Numai vitregia 
vremurilor a făcut ca ziua de 17 octombrie 1951 să fie una stranie, 
tristă. Articolul 40, litera f din Statutul Corpului Ofiţerilor! Motive 
moralo-politice! Ca și cum căpitanului aviator Mircea T. Bădulescu ar 
fi fost un sperjur! Un dușman al poporului?!? 

Nu știm ce a gândit, cum a reacţionat în clipa când a semant pe 
ordinul de zi luarea la cunoștință. Se consola, probabil, că, alături, 
colegul său de promoţie și camarazi la Flotila 3 Bombardament, căpi- 
tanul aviator Paraschivescu T. Mircea, „tizul”, cum se tutuiau reciproc, 
semnase și el. Sau, în gând, căci nu putea în fața comandantului cu 
glas tare, rostise înjurătura sa prefereată: „Paștele mamei lor”, unde 
„lor” erau, desigur, șefii politici și militari de la București! După cum, 
poate răsuflase ușurat că, în sfârşit, s-a întâmplat ceea ce trebuia să 
se întâmple. Vorba cronicarului: „Că bietul om iaște subt vremi...” Doar 
vestea proastă aduce totdeauna după sine și suferinţa. 

Capitolul VI 


ÎN VÂLTOAREA VIEŢII. MOARTEA 
NĂPRAZNICĂ 


„Înteleg sensul umilinței. Nu e ponegrire de sine. E 
însuși principiul acțiunii. Dacă, din intenția de a mă 
absolvi, pun nenorocirile pe seama fatalităţii, înseam- 
nă că îngenunchi în fața fatalităţii. Dacă le pun pe 
seama trădării, îngenunchi în fața trădării. Dar dacă 
Îmi însușesc greșala, atunci îmi revendic forța mea de 
om. Pot acţiona asupra plămadei din care sunt. Sunt 
parte constitutivă a comunității oamenilor. 


Antoine de Saint-Exupery, 
Pilot de război, XXV. 


1. Dincolo de frustrare. Anii 1952-1955 


În Memoriul personal al căpitanulu aviator Mircea T. Bădulescu se 
află un document banal, dar extrem de important din punctul de vedere 
al cercetării noastre. Il reproducem integral în prima sa parte, astfel: 


„FORMULAR 
pentru 
viza livretelor militare 1954 


-Numele rezervistului Bădulescu 

-Pronumele complet al tatălui Teodor 

-Pronumele Mircea 

-Gradul Căpitan anul nașterii 1917 

-Comisariatul Militar Raion (oraș) unde este în evidență Buzău 

-Domiciliul în prezent: comuna Buzău raionul Buzău Str. Pompiliu 
Ștefu Nr.30 

-Instituția (întreprinderea) unde lucrează G.A.S. Răducești 

-Specialitate civilă contabil 


245 


-Funcţia pe care o îndeplinește în prezent referent tehnic 

-Ce școală, curs terotetic sau practic a absolvit din anul 1951 și 
până în prezent- 

-Ce limbi străine cunoaște- 

-Nr. livretului militar 72.287 

Semnătura rezervistului 
M. Bădulescu 
Buletinul de identitate Nr.4505/1957 
eliberat de Miliția Buzău. 

Documentul este completat (literele cursive) manu de Mircea T. 
Bădulescu, cu aceeași grafie spontană, inteligibilă, deosebit de îru- 
moasă, cultivată în anii de liceu și nealterată în timp.2 

Întru anume fel, acest document este o sinteză a evenimentelor ce 
a trăit Mircea T. Bădulescu de la trecerea sa în rezerva armatei până 
în(și) anul 1954. 

Mai întâi, în țară, s-au produs fapte importante. La 24 septembrie 
1952 organul legislativ al ţării-Marea Adunare Naţională a adoptat o 
nouă Constituţie care consfințea „procesul revoluționar“ desfășurat în 
România de la Constituţia anterioară, cea din 13 aprilie 1948. Printre 
aceste consfinţiri se enumera și hotărârea Plenarei C.C. al P.M.R. din 
23 iulie 1950 privind „raionarea adminstrativ-economică a Republicii 
Populare Române, urmată de Legea privind împărțirea administrativ- 
economică a țării din 6 septembrie 1950 și, aferent, Legea privind înfi- 
ințarea sfaturilor populare ca organe locale alese ale puterii de stat, cu 
data alegerilor fixată, atunci, la 3 decembrie 1950. Hotărârea din 23 
iulie 1950, legislaţia din 6 septembrie 1950, Constituţia din 24 sep- 
tembrie 1952 au transformat România într-o structură administrativă 
de tip sovietic, cu regiuni și raioane, iar caracterul naţional al statului 
român a fost practic anulat de jure, urmând, în scurt timp, să se 
anuleze și de facto. Mai mult, textul Constituţiei din 1952 lăsa, perfid, 
să se înțeleagă că așa e bine, că statul român putea fi, de drept, o par- 
te componentă a Uniunii Sovietice, întrunind toate condiţiile, inclusiv 
caracterul multinațional, prin constituirea Regiunii Autonomă Maghia- 
ră, cu atribuirea numelui lui 1.V. Stalin orașului și regiunii Brașov.3 

În mod cert, nu caracterul stalinist al Constituţiei din 24 septembrie 
1952 îl frământa pe Mircea T. Bădulescu, el era doar una din victimele 
„procesului revoluţionar“ amintit, trăia, după scoaterea din armată, mai 
accentuat ca oricând, consecinţele acestor bulversări vertiginoase, 
făcute „în numele poporului” și, culmea, „pentru popor”! Documentul 

amintit preciza noile transformări administrative doar prin noțiunea 
raion imprimată tipografic.4 În schimb, respectivul Formular pentru viza 
livretelor militare 1954 aducea cel puţin două aspecte noi, consemnate 
chiar de Mircea T. Bădulescu și care îl priveau nemijlocit, astfel: a) 
noul său domiciliu în Buzău; strada Pompiliu Ștefu nr.30; b) instituția 
unde lucrează: G.A.S. Răducești, cu specialitatea contabil, în funcţia 
de referent tehnic. 

Conform Carnetului de muncă seria D.l. nr.232431 eliberat de 
Trustul Regional Gostat Ploiești la 4 februarie 1961, Mircea T. Bădu- 
lescu s-a angajat la G.A.S. Răduceșiti (Râmnicu Sărat) la 2 ianuarie 
1952, în funcţia de „economist“, fără precizarea salarizării.5 În baza 
aceluiași document aflăm că la 20 septembrie 1955 a fost angajat prin 
transfer la Trustul Regional Gostat Ploiești în funcţia de șef birou 
A.T.L. (Aprovizionare-Livrări-Transport), acțiune care se prezenta ca 
un moment marcant în viaţa sa și a familiei sale. Dar până atunci, cal- 
varul anului 1951 nu și-a epuizat resursele odată cu scoaterea din 
armată, la 18 octombrie 1951, sub incidenţa nefastă a art.40 lit.f din 
Statutul Corpului Ofiţerilor. Lovitura a fost grea, atât pentru el, cât mai 
ales pentru familia sa. Câteva aspecte semnificative se cer a fi rele- 
vate în acest sens. 

Ca orice gospodină și mamă, soția Polixenia Bădulescu (avea 
atunci 27 ani) a receptat evenimentul cu îngrijorare și teamă: „Ţin 
minte-mărturisește aceasta-l-am întrebat pe Mircea: „Chiar fără drept 
de pensie și fără nici un fel de ajutor?“ Răspunsul lui Mircea a fost: 
„Chiar“, și privea cu vinovăţie în pământ. Apoi, privindu-mă drept în 
ochi a înjurat: „Paștele mamei lor. Ei cred că mor caii când vor câinii... 
Nu-mi stric eu familia de dragul lor!“ După o clipă, lăsând privirea, cu 
vinovăţie, iar în pământ, a adăugat mai multe pentru sine: „Doar atâta 
mai am“... Mama mea, Chiriachiţa, care asistase la discuţie, cu Doru 
pe genunchii ei, îl dădu pe acesta jos și zise energic, ca totdeauna: 
„Lasă mamă, nu murim noi de foame, tânăr ești, puternic ești, vei 
munci ca toată lumea doar n-o să stai la mila lor!“ Era teribilă mama 
asta a mea, găsea dezlegarea la toate. De fapt, ea avea multe vorbe 
înțelepte, moștenite din familie, deși carte prea multă nu urmase. 
Parcă tot atunci a zis, privindu-l pe Mircea: „Dacă avem, mâncăm, 
dacă nu avem, răbdăm, cale de mijloc nu este!“ E drept, Mircea s-a 
înfuriat ceva atunci, nu pe soacră-sa, cu care se afla în termeni buni, 
ci mai mult pe sine, se simțea, cel puţin pe moment, neputincios, umilit. 
Ulterior l-am încurajat și sfătuit mereu, și, în mod practic, aceasta a 

fost singura discuţie pe o astfel de temă. Că Mircea s-a îndâriit și s-a 
înăsprit din clipa aceea, am simțit și eu și mama.“6 Intuiţia feminină, de 
fapt intuiţia maternă a celor două femei din preajma sa a funcţionat și 
de data aceasta -nu se putea altfel- corect. În timp, Mircea Bădulescu 
a devenit un alt om, dar asta numai în raport cu instituția militară în 
care slujise pe durata celor mai frumoși ani -anii tinereții, și care, e 
drept, nu numai pe el îl repudiase, sub imperativul criteriilor politice. 
Uneori, după cum se va arăta, a mers până acolo cu înverșunarea și 
amărăciunea sufletului său încât nega vehement, dacă era întrebat, 
faptul că fusese pilot aviator și încă la bombardament în picaj „Stuka“. 
În fapt, era această „amnezie“, la vârsta sa, de 34-35 ani, cât și ulte- 
rior, singura soluţie pentru a se putea concentra asupra sa și a familiei 
sale, dobândind o nouă profesie, și a-și asigura astfel viitorul. 

Pe durata celor patru ani, 1952-1955, cât Mircea T. Bădulescu a 
fost angajat la G.A.S. Răducești-Râmnicu Sărat, acesta a trăit și văzut 
multe. Mai întâi, faptul că Gospodăria Agricolă de Stat Răducești a fost 
consituită în urma expropierii prin reforma agrară din 1945 a moșiei 
(inclusiv conacul) Leonida (de la Leon Leonoida, 1830-1895, zis 
Grecul), care includea terenuri întinse pentru cultura grâului și porum- 
bului, precum și viță de vie.7 Sediul G.A.S. era instalat în conac, iar 
angajaţii care nu puteau face naveta zilnic locuiau în dependinţele 
acestuia. „Am fost o singură dată acolo -își amintește doamna Polixe- 
nia Bădulescu- și am rămas dezolată. Într-o cameră cu pământ pe jos 
erau câteva paturi sărăcăcioase, o masă, scaune, un cuier de perete. 
Mircea încerca să glumească spunând că „E mai bine ca în bordeiele 
de pe front.“ Tot acolo mi-a spus: „Dacă nu învăţ, aici mă îngrop.“ La 
birou, după amiaza până seara târziu, Mircea învăţa pentru examenele 
de la facultate. Niciodată nu s-a plâns de mizeria în care trăia și învăţa. 
Săptămânal îi dădeam lenjerie de corp curată, câteva rânduri, să aibă 
cu el, întrucât Mircea nu se suporta murdar, chiar dacă se spălau la 
fântâna din curte. Avea norocul că era trimis destul de des cu situații 
contabile la Trust la Ploiești. De fiecare dată trecea pe acasă și se 
schimba să fie curat. Haina din piele ce o avea de când fusese aviator 
a purtat-o până ce s-a uzat de tot, mult timp nu a avut un palton al său. 
Repet, nu s-a plâns niciodată de sărăcia lui. Îl simţeam cum se îndâr- 
jește și uneori înjura „Paștele mamii ei de viaţă!“ În rest, se bucura că 
Doru, „odoru'“ său creștea, supraveghiat drastic de mama mea și mai 
puțin de mine care eram mai blândă cu el. „Lasă, mamă -zicea mama 
mea-, ce dacă a luat o palmă peste fund, să se înveţe cu greul, doar 

de aceea este bărbat, altfel nu ai chip cu el! Pe voi -se referea la cele 
patru surori care am fost în casa părintească la Gerăseni- cum crezi 
că v-am crescut? În viață nu e loc pentru răsfăţ, dacă vrei să ajungi 
om, nu lichea.“ Așa era mama mea, nimeni nu-i călca sfatul.“8 

Potrivit cu aceeași sursă memorialistică, la G.A.S. Răducești Mir- 
cea T. Bădulescu, orășean get-beget, a descoperit și a învăţat ce înse- 
mană a cultiva pământul și a te bucura văzându-l încărcat cu rod. 
„Uneori rătăcea prin vii ceasuri întregi, stătea de vorbă cu lucrătorii, se 
interesa cum se cultivă vița de vie, tipurile de lucrări ce se fac, soiurile 
care sunt mai bune ș.a.m.d. La casa de la Ploiești a plantat viţă de vie, 
vișini, trandafiri. Deschideam geamul dimineaţa și dădeam de tranda- 
firi, vița de vie a ajuns pe rod, vișinii la fel, o minunăţie. Mircea se bucu- 
ra de toate acestea ca de propriul său copil.“? Nu este greu să ne ima- 
ginăm cum la G.A.S. Răducești, Mircea T. Bădulescu a cercetat și a 
descoperit rodnicia pământului. Setea lui de cunoaștere, dublată de 
conștiinciozitatea studentului care era la specialitatea economie agra- 
ră de la I.S.E.P., credem că au sălășuit împreună cu mult folos. Mircea 
T. Bădulescu, așa cum fusese și pe front, când se apuca de o treabă, 
o ducea până la capăt, dar nu oricum, ci temeinic și fără prea multe 
vorbe. „Nu am știut -mărturisește fostul director al Trustului Regional 
Gostat Ploiești, inginerul agronom Emil lonescu- că Bădulescu era 
absolvent de facultate, îl cotam doar ca fost militar, dar eram uimit, în 
puținul timp de câteva luni cât am lucrat împreună, de competenţa cu 
care propunea soluţii practice -care puteau rezulta din experiența sa 
ca militar- și mai ales de cunoștințele sale minuţioase în domeniul cul- 
turilor vegetale; știa cu rigoare, spre exemplu, fazele de coacere ale 
orzului, ale grâului, ale ovăzului, ca oricare alt specialist al Trustului.“10 
„De fapt -arată doamna Polixenia Bădulescu- desele drumuri la Trustul 
de la Ploiești i-au fost favorabile lui Mircea, în sensul că oamenii de aici 
au început a-l cunoaște și aprecia. Cu timpul Mircea a fost interesat să 
se mute la Tust și, ca urmare, la Ploiești, unde era și a fost cu mult mai 
bine ca la Buzău; la Buzău era sărăcie mare, foamete. Apoi, Mircea 
știa să se facă folositor cu oamenii cu care lucra; cum se zice, știa să 
aranjeze fără să deranjeze. Deja când Mircea era în ultimul an la facul- 
tate (anul universitar 1955-1956-n.n.) lucrurile erau ca și aranjate cu 
mutarea la Ploiești, toţi îl apreciau și îl solicitau să se mute la Trust. 
L-au mutat până la urmă șef de birou la A.T.L., înainte de a termina 
facultatea. Mircea își dorea să se mute după ce ar fi ajuns economist 
cu diplomă. Chiar mi-a spus odată cam așa: „Am pretenţia să mă mut 

după ce le voi pune diploma pe masă, nu să mă creadă de ageamiu.“ 
Mircea avea mândria lui și eu pot spune că l-am înţeles de fiecare 
dată, nu l-am forțat să facă ceva ceea ce el considera că nu trebuia 
făcut.“11 

Problema cea mai complicată a fost în primăvara anului 1952 când 
Comenduirea garnizoanei Buzău a pus în vedere căpitanului aviator 
Mircea T. Bădulescu să elibereze în termen de trei luni locuința din 
strada Tudor Vladimirescu nr.12, întrucât era locuinţă „de serviciu“ și 
nu mai putea fi în folosinţa sa ca urmare a trecerii în rezervă. „Atunci - 
își amintește doamna Polixenia Bădulescu- l-am văzut așa de nervos 
pe Mircea, încât era galben la faţă ca ceara. Cred că se abţinea să nu 
spargă ceva sau să urle de necaz. A scrâșnit din dinţi și a înjurat cu 
năduf: „Paștele mamii ei de viață!“ Era tare necăjit și nu puteam să-l 
liniștesc, fuma țigară după ţigară, în bucătărie, unde i-am adus vestea 
cea proastă. Vorbea mai mult pentru el: „Nenorociţii! leri erou, azi 
aruncat în stradă!“ Până la urmă tot mama mea a găsit soluţia. A vor- 
bit cu unchiul ei și astfel în mai puţin de o lună de la „ultimatum“ ne-am 
mutat la familia Nuţu în strada Pompiliu Ștefu nr.30, ocupând două 
camere la demisol, cu acces la bucătărie și baie. Aici am stat în condiții 
relativ acceptabile, cu chirie, nici nu am acceptat altfel, până când 
ne-am mutat la Ploiești. Cel mai bucuros dintre toți a fost Mircea. 
Parcă îl aud zicând: „Am rupt-o cu armata definitiv, mai bine!“ Eu cred 
că Mircea, deși înţelegea din punct de vedere politic situaţia sa și a 
colegilor săi, nu a putut ierta niciodată nedreptatea ce i s-a făcut.“12 

Doamna Tincuţa Dabija își amintește: „M-am căsătorit în iulie 1949 
cu Dumitru Dabija, căpitan aviator, coleg de liceu și de școală militară 
cu Mircea, promoția 10 mai 1942, pe care l-am cunoscut la un bal la 
Cercul militar din Buzău. Era cu trei ani mai mic decât Mircea, născut 
la 14 noiembrie 1920 și mort la 17 decembrie 1995. A fost scos din 
armată în 1950, cu un an înaintea lui Mircea. Ei erau prieteni buni încă 
din liceu și din școala militară. După căsătorie, la circa patru luni Biju- 
cum îi spuneam eu-a fost mutat la Sibiu, iar eu l-am urmat. De acolo a 
fost scos din armată, deblocat, fără pensie, fără ajutor social. Doar 
două facilități: să aleagă garnizoana domiciliului stabil și plata trans- 
portului pentru mutare. Am revenit la Buzău. Am stat la părinții lui 
Dabija în strada Pompiliu Ștefu nr.27. Pe aceeași stradă, la numărul 
31 stătea sora mea Niculina, măritată cu Vicenţiu lonescu în 1947. Ul- 
terior, în 1952, la numărul 30, la familia Nuţu, s-a mutat cu chirie sora 
mea Paula, cu Mircea și cu Doru, daţi afară din locuinţa de serviciu din 

strada Tudor Vladimirescu nr.12. Așa că un timp am fost cu toții pe 
aceeași stradă, coincidenţă care într-un anumit fel a fost salvatoare 
pentru noi toți. Ne ajutam reciproc. Practic trăiam împreună, cu inclu- 
siv mama mea, Chiriachiţa. În 1949 părinţii au fost expropiaţi total iar 
tatăl meu și-a pierdut urma tocmai la Sava-Vișeu, pentru a nu fi trimis 
cu domiciliul forțat cine știe unde. La Buzău am reușit să mă încadrez 
la Difuzarea presei, ca referent tehnic, cu ajutorul unui subaltern al so- 
țului meu. Biju a fost angajat muncitor necalificat în gara C.F.R., des- 
cărca lăzi din vagoane și le aducea în magazii. Până la angajare tră- 
iam toţi din leafa lui Mircea, care zbura la Ziliștea. Mama gătea pentru 
toți. Aveam o singură pâine, o împărțeam frățește, mai întâi copiilor, 
apoi nouă ce mai rămânea. De necrezut, azi, dar așa a fost! Când te 
duceai să te angajezi undeva și spuneai că ai fost militar, riscai să-ţi 
închidă ușa în nas, nu te asculta nimeni. Ca referent la Difuzarea pre- 
sei aveam o leafă bună, opt mii de lei pe lună, aveam din ce trăi. După 
șase luni am fost dată afară, întrucât s-a aflat că sunt soţie de ofițer 
deblocat și părinţii mei au fost moșieri. Eram acum și eu și Biju fără nici 
un loc de muncă. Trăiam din ce câștiga Mircea. Apoi în octombrie 
1951 a fost scos și el din armată. Dabija era deja angajat contabil la 
Sovromtransport, după ce camionagii care transportau mărfurile din 
magaziile de la gară l-au solicitat să le ţină evidența contabilă. La 
Sovromtransport, directorul, un evreu tare cumsecade, s-a interesat 
de Dabija care trimitea situaţiile camionagiilor întocmite perfect. Apoi, 
și Mircea, prin cunoștințe, s-a angajat la G.A.S. Răducești, mai întâi ca 
muncitor necalificat apoi ca referent tehnic și contabil. Nu venea decât 
Sâmbăta acasă. Stătea la G.A.S.Răducești împreună cu un contabil 
Slăniceanu care era și el student la 1.S.E.P., învățau împreună. Asta a 
fost viața noastră în acei ani, de necrezut astăzi, mai ales pentru 
nepoții noștri. În 1954 noi ne-am mutat la Ploiești. Mircea cu Paula și 
cu Doru s-au mutat și ei, definitiv, în octombie 1956; Mircea, în sep- 
tembrie 1955, prin transfer, la Trust. Un an de zile a făcut naveta zilnic 
la Buzău, dormea la noi doar când avea ședința de lucru până seara 
târziu. Biju lucra la |.T.G., Întreprinderea de Transporturi Grele, cîştiga 
560 lei pe lună. Uterior am reușit să mă angajez și eu muncitor necali- 
ficat la telefoane, cu 260 lei pe lună. Ce pot să spun? Mircea nu se 
plângea de situaţia lui. Era mulţumit că la Trust era șef de birou, cu 
leafă mare pe vremea aceea, 1300 lei pe lună, și că era deja în anul 
cinci la facultate. Muncea din răsputeri, dar, repet, nu l-am auzit să se 
plângă vreodată de situaţia lui grea. Nici nouă nu ne era ușor, dar ne 

ajutam unii cu alţii. Cum să zic, am împărţit unii cu alții cele ce aveam, 
până ce ne-am așezat fiecare la casa lui. În 1962, după multe zbateri 
am reușit să primim un apartament cu două camere în Ploiești, chiar 
pe bulevardul Republicii, unde am locuit până în 1995 când ne-am 
mutat la București. În 1955 s-a născut fiica noastră Mădălina-Raluca, 
astăzi în State, împreună cu soţul ei Ștefan Solomon și nepotul 
Șerban-Andrei, născut în 1971, student. Uneori mă gândesc la soţul 
meu, Dabija Dumitru și la Mircea, ca ofițeri. După ce și-au trăit tinere- 
țea pe front, au fost scoși din armaţă fără nici un sprijin material, fiind 
nevoiţi să o ia de la capăt. Nu pot să uit revolta lui Biju când își poves- 
tea pățania cu camionagii din gara Buzău. Unul dintre ei a aflat că este 
ginerele lui Enache Dumitrescu: „Sunteţi ginerele lui domnu” Nicu?! 
Jenat, a răspuns „Da“. Camionagiul i-a spus: „De mâine lucraţi la noi, 
contabil.“ Amărâţii ăia au fost mai oameni ca oricine...“13 


2. La Ploiești, altfel de lume 


Cum s-a mai arătat, la 20 septembrie 1955 Mircea T. Bădulescu a 
fost angajat prin transfer la Trustul Regional Gostat Ploiești în funcția 
de șef birou Aprovizionare-Livrări-Transport (A.L.T.), unde a activat 
timp de 12 ai până la moartea sa năpraznică.14 Au fost acești doi- 
sprezece ani o perioadă rodnică în viața sa, cu împliniri rezultate din 
truda fără preget. Pentru că Mircea T. Bădulescu a fost și a rămas un 
om al datoriei, așa cum fusese format și educat la Școala de Ofiţeri A- 
viație și mai ales pe front. Mânaria lui a fost, între altele, o cale sigură 
în rezolvarea multor probleme de ordin personal. Doamna Polixenia 
Bădulescu își amintește cum Mircea spunea uneori: „Nu sunt, nu am 
fost și sper să nu fiu niciodată cerșetor! Tot ce am făcut am făcut prin 
muncă, fără să întind mâna să cerşesc, să mă umilesc.“15 Pentru a a- 
dăuga imediat: „Chiar dacă nu este aceasta formularea exactă a cu- 
vintelor rostite de Mircea, au trecut atâţia ani de atunci, felul de a fi al 
său acesta era, inclusiv cuvintele... Pe zi ce trece parcă se îndârjea tot 
mai mult. Abia după ce ne-am aranjat casa la Ploiești s-a mai liniștit.“16 

„Ploiești era un oraș mare -își amintește doamna Tincuţa Dabija“, 
te puteai mișca în voie, nu ca la Buzău, unde te știa toată lumea. Apoi, 
era aprovizionat mai bine, fiind un centru muncitoresc de seamă. Mai 
mult, găseai de lucru, cum am găsit eu și Dabija. De fapt, cu timpul 
mulți buzoieni s-au stabilit la Ploiești, unde parcă era altfel de lume, 
Cum să zic, nu știu dacă mai bună, mai serviabilă etc., dar în orice caz 


252 


mai ocupată cu treburile de serviciu și personale. După plecarea 
rușilor, în 1958, parcă s-a simțit o înviorare. Și noi am reușit, tot greu, 
dar am reușit să prindem puţin cheag, puţină putere, aveam din ce trăi, 
cu două salarii în casă.“17 „Are să vi se pară poate ridicol ceea ce spun 
-își amintește Dorul-Laurian Bădulescu, senator-, dar când ne-am 
mutat la Ploiești, eu eram în clasa a doua (anul școlar 1956-1957- 
n.n.), ceea ce m-a frapat cel mai mult a fost gustul salamului parizer, 
care mi-a rămas întipărit în memorie, și, la fel, gustul biscuiţilor cu cre- 
mă de cacao tip „Eugenia“, existenţi și astăzi. La vârsta aceea copii 
sunt mereu flămânzi, de aceea amintirile gustative primează. La 
Buzău era sărăcie mare, atunci.“18 
La 31 mai 1962 s-a desființat Ministerul Agriculturii și s-a înființat 
Consiliul Superior al Agriculturii (C.S.A.), cu Mihai Dalea președinte, 
iar din 21 august 1965 Nicolae Giosan.19 Potrivit datelor statistice și 
organizatorice din epocă, la nivelul anului 1966, noua structură ges- 
tiona: 731 gospodării agricole de stat (G.A.S.); 273 staţiuni de mașini 
și tractoare; 4679 cooperative agricole de producţie (C.A.P.); 120 înto- 
vărășiri agicole; gospodării agricole individuale.20 Departamentul 
GOSTAT din cadrul C.S.A. subordona cele 16 Trusturi Regionale 
Gostat conform împărțirii administrativ-teritoriale de la acea dată. Re- 
giunea Ploiești, în anul 1966, dispunea de 31 G.A.S. cu o suprafaţă 
agricolă de 86,9 mii hectare, din care 57,1 mii hectare arabilă.21 Alţi 
indicatori ai G.A.S., la nivelul aceluiași an, pentru regiunea Ploiești vi- 
zau: 1014 tractoare fizice; 22,1 mii capete bovine; 25,8 mii capete por- 
cine; 54,1 mii capete ovine; 57.2 mii tone grâu; 45,1 mii tone porumb 
ș.a.m.d.22 Este lesne de înţeles că efortul de gospodărire a fondului 
agricol (cerealier și animalier) din subordinea Trustului Regional 
Gostat Ploiești era mare, susţinut de un corp profesionist de specialiști 
(ingineri, economiști, tehnicieni). 
Dăm mai jos schema organizatorică simplificată a Trustului 
Regional Gostat Ploiești în luna mai 1967, astfel: 
Director-inginer lonescu Emil 
Economist șef-Costineanu Oreste 
a) Compartimente: 
I. Producţia vegetală: 
Inginer șef-ing. Roman Teodor; 
Inginer șef adj.-ing. Oprescu Teodor; 
-3 ingineri (horticol; chimizare; hidroameliorațţii); 1 tehnician 
agronom; 

II. Producţia animală: 

Inginer șef-ing. Angelescu Valeriu; 

Inginer șef adj.-medic Stan Ion; 

-1 inginer; 1 tehnician; 

III. Mecanizare: 

Inginer șef-ing. Anghele Petre; 

-2 ingineri; 2 tehnicieni; 

IV. Organizarea și profilarea L.A.S.: 

Inginer șef adj.-ing. Enache Ion; 

-1 pedolog; 1 operator măsurători teren. 

b) Servicii: 

-7 servicii: construcții; planificarea și organizare muncii; plan 
financiar și contabilitate; aprovizioanare, livrare și transporturi; control 
financiar intern; juridic (oficiu); administrativ; 

Cc) Birou de proiectare: 

-5 posturi vacante; 2 proiectanți. 

Total posturi, 72, din care 7 posturi vacante. Serviciile includeau: 
șef serviciu, șef birou, economist etc.23 

Serviciul Aprovizionare, livrare și tranporturi includea în luna mai 
1967: 

Șef serviciu- Bădulescu Mircea; 

Șef birou- Alexe Niculae; 

Economist pricipal pentru livrări la intern- Dobrescu Gheorghe; 

Economist principal aprovizionare- Zaharia Aneta; 

Tehnician |- ing. Predescu Mihai; 

Merceolog principal- Panait Crișan; 

Șef birou export- Constantinescu Maria; 

Economist pentru livrare export-vacant; 

Tehnician | export- Cernahoschi Aurel; 

Total posturi: 9, din care 1 post vacant.24 

Schema organizatorică a Trustului Regional Gostat Ploiești prezen- 
tată vizează doar personalul tehnic-administrativ, de bază, în cazul de 
față, fără personalul muncitor aferent (mecanici, şoferi etc). În perioa- 
da 1954-1968 sediul Trustului Regional Gostat Ploiești a funcționat în 
strada Ana lpătescu nr.3 din Ploiești, o clădire mare, cu un singur ni- 
vel, datată de la sfârșitul secolului al XIX-lea, cu elemente aritectonice 
specifice, existentă și astăzi, recuperată după 1990 de moștenitorii 
proprietarului de drept, Zecu. Ca directori ai Trustului Regional Gostat 
Ploiești au funcționat, între alții: ing. Roman Teodor (1954-1958), ing. 

Tătaru Radu (1958-1962), ing. Furfurică Aurel (1962-1967), ing. lones- 
cu Emil (1967-1979), acesta din urmă fiind numit director în ianuarie 
1967.25 

Potrivit unui document din 28 septembrie 1965 emis de Biroul evi- 
dență personal al Trustului și înaintat Comisariatului Militar oraș 
Ploiești, următorii salariaţi rezidenţi în Ploiești, erau ofițeri sau sub- 
ofițeri în rezerva armatei, cu precizarea gradului militar la acea dată și 
a anului nașterii, astfel: 


1. Alexe A. Nicolae Locot. Colonel 1929 
2. Bădulescu T. Mircea Căpitan 1917 
3. Costineanu A. Oreste  Sublocot. 1920 
4. Dobrescu P. Gheorghe Maior 1930 
5. Gugui C. Nicolae Sublocot. 1935 
6. Irimescu N. Vasile Sublocot. 1923 
7. Mercaș S. Victor Sublocot. 1916 
8. Petcu G. Romulus Sublocot. 1936 
9. Bogos D. Gheorghe Serg. major 1923 
10. Brezeanu N. Niculae Serg. major 1927 
11. Coreţchi |. Boris Serg. major 1923 
12. Popescu N. Stelian Plutonier 1920 
13. Mirea P. Nae Plutonier 1926 


Documentul amintit mai includea: numărul specialităţii militare (127 
pentru Bădulescu T. Mircea); adresa domiciliului permanent (Ploiești, 
Parcul Vlahuţă nr.6 pentru Bădulescu Mircea); funcţia în statul de 
organizare al Trustului.26 Așadar 8 ofițeri și 5 subofiţeri. Este lesne de 
observat că în cadrul Serviciului A.L.T. condus de Bădulescu Mircea, 
funcționau încă doi ofițer, Alexe Nicolae și Dobrescu Gheorghe. Cu 
excepţia lui Dobrescu Gh., în 1967, toţi cei opt ofițeri enumeraţi aveau 
studii superioare adecvate (economist, jurist, inginer mecanic etc.) 
dobândite după trecerea acestora în rezerva armatei și finalizate în 
timp ce erau la Trust.27 

„Practic, Trustul Regional Gostat Ploiești s-a înființat în 1954, cu 
inginerul Roman Teodor, director -își amintește Oreste Costineanu, 
economist șef al Trustului în perioada martie 1954-martie 1970-, 
schema completându-se pe parcurs, cu personal specializat. Munca la 
Trust era deosebit de grea, 31 de unităţi productive pe o suprafață 
administrativă foarte mare, de la Râmnicu Sărat, Buzău, la Voinești, 
Pucioasa, azi judeţul Dâmboviţa, iar după 1968 și actualul judeţ Argeș. 
Ca urmare, fără o pregătire profesională specializată nu puteai rezista. 

Noi eram în sectorul agricol de stat, eram salariaţi ai statului și tratați 
ca orice întreprindere de stat, fără menajamente. Nu, nu se punea în 
primul rând aspectul politic. Eu m-am făcut membru de partid abia în 
1965, deși eram contabil șef din 1962. Inginerul Roman Teodor, tot din 
1965, iar Mircea Bădulescu nu a mai cerut să fie în partid, știam că a 
fost membru de partid în armată, dar dat afară pentru că Paula, soţia 
sa, fusese fiică de țăran moșier. Subalternii lui Mircea Bădulescu?! 
Alexe Nicolae era locotenent-colonel, rachetist, făcuse studii la Lenin- 
grad, patru ani, socotiți (echivalaţi-n.n.) ca economist. Ţin minte că a 
venit la mine în uniformă să îl încadrez. Nu știu de ce a fost dat afară 
din armată, avea nevasta rusoaică, basarabeancă mi se pare. Dobres- 
cu Gheorghe nu avea studii superioare, doar școala de ofiţeri de doi 
ani sau trei ani. Era însurat a patra oară, bețiv, numai necazuri i-a făcut 
lui Bădulescu, în fine. In rest, personal cu studii adecvate. Bădulescu 
era un om energic, cu soluţii practice în diferite împrejurări, ţinea 
strâns în mână serviciul A.L.T., care era poate unul dintre cele mai 
grele. Ar trebui poate să explic, sumar evident. Trustul era un organ cu 
dublă activitate, de control și îndrumare, de organizare (planificare) și 
execuție. Serviciul A.L.T. centraliza trebuinţele de la unităţile produc- 
tive, cele 31 întreprinderi de stat de pe raza regiunii Ploiești, făcea pla- 
nificarea anuală și contacta furnizorii pentru îngrășăminte chimice, 
insectofungicide, materiale de contrucții, utilaje etc. Apoi, se ocupa cu 
valorificarea produselor agricole și animaliere la diferite unităţi special- 
izate ale statului, între care I.V.C., Intreprinderea de Valorificarea 
Cerealelor, Fruct-Export, Vin -Export ș.a. Spre exemplu, vindea anual 
peste 200 vagoane de vin. Deci, tot sistemul de aprovizionare și desfa- 
cere se efectua prin Trust, care funcţiona ca un fel de centrală. Prin 
Trust, prin serviciul A.L.T., se efectuau, spre exemplu contractele pen- 
tru utilaje agricole (tractoare, semănători, combine, camioane pentru 
transport etc.), silozurile pentru depozitare și mute altele. Dacă 
Bădulescu făcea față? Nimeni nu i-a reproșat nicioadată nimic sub 
raport profesional. Era corect, disciplinat, prompt în executarea acţiu- 
nilor. Spun asta, din punctul de vedere al economistului șef, care efec- 
tuam plățile prin bancă, și cunoșteam scriptic orice mișcare, orice acţi- 
une: cultura mare-grâu, porumb, orz, ovăz, rapiță, furajele pentru ani- 
male; viile; serele; complexul de vaci de la Băicoi; complexele de 
păsări; staţiile de vinificare de la Tohani, Valea Călugărească, Urlaţi 
ș.a.m.d. Practic, nu era timp de odihnă decât în concediul anual.“28 
Potrivit relatărilor aceluiași interlocutor, în aprilie 1955, Trustul 
Regional Gostat Ploiești a primit aprobare pentru creditarea și con- 

struirea a opt apartamente. S-au constituit două asociaţii care au 
obţinut prin bancă creditele necesare. În prima asociaţie au intrat: 
Alexe lon, director la Valea Călugărească; Cazacu C-tin, fost inginer 
şef la Trust; Costineanu Oreste, contabil șef; Dumitrașcu Ion, șofer. În 
a doua asociaţie au intrat: Bogos Gheorghe, contabil; Popescu Gh,, 
director l.A.S. Tătărani; Arghiropol, economist; Marinescu Stelică, con- 
tabil. Ultimii doi nu au achitat contribuția de 10% din prima creditare, 
tergiversând situaţia şi ca umare, la sindicat, au fost înlăturați. În locul 
lor au fost cooptați inginerul Roman Teodor și Bădulescu Mircea. S-a 
primit terenul în folosință pe un loc viran, unde ulterior s-a construit 
Parcul Vlahuţă, precum și credite de 25.000, 15.000 și 20.000 lei, care 
au fost rambursate în 20 de ani, până în 1977, cu reținerea pe statul 
de plată lunar.29 

Alte detalii importante pentru cercetarea nostră: „Pe locul viran re- 
partizat, constructorii au fost nevoiți să sape mai bine de doi metri pen- 
tru fundaţie până au dat de pământ viu, întrucât fusese acolo cândva 
poate un lac. Așa ne-am trezit și cu subsoluri spaţioase pe care ulte- 
rior le-am amenajat ca locuinţe, cu gaze, apă curentă, lumină electrică: 
o cameră ca sufragerie, bucătărie, o mică cameră. În final, fiecare bloc 
dispunea de patru apartamente, demisol, parter și etaj. Două locuinţe 
erau la parter, cu intrarea în părţile laterale, prin demisol, cu scară. Cei 
de la etaj intrau pe la mijlocul blocului, cu scară de urcare, iar acce- 
sarea demisolului se făcea cu scară de coborâre. În afara demisolului, 
fiecare apartament dispunea de două camere, circa 4 m.p. fiecare, 
accesate dintr-un hol, de baie și o cameră mai mică, inițial bucătărie 
sau cămară. Camerele erau parchetate și aveau sobe de teracotă. Am 
adus de la Periș 19 sobe de teracotă, a primit fiecare câte două, cele 
trei sobe rămase le-au cumpărat Roman, Alexe și Cazacu, care au dis- 
pus de banii necesari. Bădulescu a fost cel dintâi care s-a mutat, în 
octombrie 1956, într-o duminică, chiar l-am ajutat împreună cu Bogos 
la descărcatul camionului. A stat o iarnă fără lumină electrică, fără apă 
curentă, fără gaze, într-o singură cameră pe care a reușit să o tencu- 
iască și să o zugrăvească. Abia în 1957 s-a făcut recepţia provizorie, 
iar în toamna acelui an blocurile au fost racordate la gaze, lumina elec- 
trică și apa curentă erau racordate încă din iunie 1957, când m-am 
mutat și eu. Ne-am mutat pe roșu, abia în 1959 am reușit să tencuim, 
cu primele anuale consistente ce le-am primit de la Trust. Ce pot să 
mai spun? Eram tineri, nu băgam seama la greutăţile curente, eram 
bucuroși că am reușit să ne facem casa noastră. Fiecare și-a amena- 

jat-o, după posibilităţi, pe parcursul mai multor ani. Făceam rate, ne 
împrumutam de la C.A.R. și în felul acesta am format o mică comuni- 
tate a celor de la Gostat. De fapt, lumea așa ne știa: cei de la blocurile 
Gostat, de lângă stadion, din Parcul Vlahuţă, pe care noi l-am amena- 
jat și plantat cu arbori ornamentali. La bloc fiecare avea o mică grădină 
pentru zarzavat, pomi, viță de vie.“30 

Doru-Laurian Bădulescu: „Îmi amintesc cu plăcere de copilăria și 
adolescenţa mea la Ploiești. Părinţii mei erau oameni tineri și au reușit 
să facă acolo o casă frumoasă și luminoasă. La început, e drept, era 
șantier, dar mie îmi plăcea teribil. Era acolo un maidan unde ne jucam 
pe săturate. Toţi din bloc aveau câte un băiat, eram de vârste apropi- 
ate și formasem o ceată teribilă. Pe maidan se dădeau „bătălii“ înver- 
șunate cu arcuri cu săgeți și vârf din smoală. Noi cei de la blocurile 
Gostat eram cei mai tari, pentru că săgețile erau grele, cu vâriul din 
smoal șterpelită de pe șantier, și cădeau „la fix“ în tabăra adversă. Că 
eram adesea urecheat de mama și de bunica pentru hainele murdărite 
cu smoală, este altă poveste; îmi plăcea că mă alegeau șef de „trib“, 
ca să conduc „bătăliile“. Clasa a doua și a treia am urmat-o la școala 
din cartier de lângă stadion, apoi din clasa a patra tatăl meu m-a mutat 
la Liceul „I.L.Caragiale“, unde am frecventat până la terminarea liceu- 
lui, în 1966, unsprezece clase, cum era pe atunci. Mergeam pe jos 
până la Liceul „I.L.Caragiale“, care era destul de aproape de casa 
noastră. Tatăl meu venea destul de des la școală, în toţi anii, mă ur- 
mărea îndeaproape. Simțeam cum se bucură când rezultatele erau 
mulțumitoare. La liceu am urmat în clasa B Real, care a fost clasa 
fruntașă pe ţară (...) Din clasa a cincea și până în clasa a noua inclu- 
siv l-am avut diriginte pe Emil Vasiliu, profesorul de matematică, un ex- 
celent profesor și un excelent pedagog. Sigur am fi încheiat împreună 
liceul, dacă în 1964 nu ar fi fost depistat că nu are diplomă de licență 
la dosar, făcuse doar trei ani de facultate, exmatriculat că nu avea 
„origine sănătoasă“. Acum a fost eliminat din liceu pe motive de dosar 
de studii. Toţi colegii am purtat și purtăm acestui om o recunoștință 
totală, ne-a format pentru viață. Era aspru, dar drept. Ne bătea, dar nu 
consideram asta o jicnire. El avea o ţinută impecabilă, și vara și iarna 
apărea în fața noastră la costum cu vestă, pantofii îi străluceau, părul 
tuns, pieptănat, ochelarii cu ramă metalică străluceau... Tot liceul, noi 
elevii am purtat cămașă albă sau bleu, cravată neagră sau bleumarin, 
cu ecusonul pe mânecă, și tunși zero. Regulamentul spunea tunsoa- 
rea nr.1, dar nu era plăcuţă pentru nr.1; ori zero, ori nr.3. Pentru tocuri 

nefăcute la pantofi eram urechiaţi zdravăn. Să fi îndrăznit să nu-ţi faci 
temele, zeci de exerciții și de probleme, sau să absentezi nemotivat! 
Ce mai, mâncam bătaie în egală măsură, băieţi și fete. Nu ne puteam 
supăra pe el, avea dreptate de fiecare dată. Să fi îndrăznit să vorbești 
sau să chicotești în timp ce el scria la tablă! Perciunii tăi erau pe mâna 
lui, răsuciţi, iar urechea îndoită în două până se înroșea. În clasă erau 
fii de medici, de juriști, fiica primarului Alecu al Ploieștiului, chiar 
directorul adjunct al liceului avea băiatul în clasa nostră. Tuturor li se 
aplica același tratament: note bune pentru rezultate deosebite, note 
proaste pentru neștiință sau neglijenţă, plus bătaia de rigoare pentru 
indisciplină. Când în clasa a zecea nu l-am mai avut driginte și profe- 
sor am regretat sincer cu toţii. Profesoara Tănăsescu Maria de mate- 
matică, care l-a înlocuit, inclusiv la dirigenţie, era extrem de bună și ca 
profesoară și ca om, dar ne lipsea ținuta aceea aristrocrată a profe- 
sorului Emil Vasiliu, precizia de ceasornic a gândirii sale matematice. 
Cinci ani cât ne-a fost diriginte și profesor a reușit să ne imprime 
rigoare în gândire și în comportament, fără a brusca individualitatea și 
personalitatea fiecăruia. Tatăl meu îmi spunea că și el a avut în liceu 
profesori exigenţi și care i-au învăţat carte, fără prea multe vorbe, 
cerându-le să fie corecţi în comportare și exacți în gândire. Jucam 
uneori seara, în așteptarea cinei, felurite jocuri pe hartă, cum am mai 
spus, atunci mă descosea ce și cum mă comport la școală. Am fost 
căpitanul echipei de baschet în liceu, îmi plăcea sportul deosebit, dar 
cartea prima. Tatăl meu a imprimat acest spirit: sigur, un organism 
sănătos, sport cât poftești, dar cartea pe primul plan. Deja în clasa a 
XI-a a spus s-o las mai ușor cu sportul, întrucât urma exemanul de ba- 
calaureat și admiterea la facultate. Mi-a plăcut sportul și-mi amintesc 
cu plăcere de campionatele școlare de baschet, dar tatăl meu nu a 
avut intenţia să mă orienteze spre I.E.F.S., pentru a mă specializa, cu 
studii superioare, în sport. La modă era ingineria, ca profesie stabilă, 
de perspectivă, în funcţie de facultatea aleasă. Tatăl meu m-a orientat 
spre geofizică și am urmat Institutul de Petrol, Gaze și Geologie din 
București, Facultatea de inginerie geologică și geofizică, secția Geofi- 
zică, timp de cinci ani. Aceasta este „moștenirea“ ce am primit de la 
tatăl meu, Din păcate, moarte sa la finele anului întâi de facultate m-a 
debusolat, am avut serioase probleme cu sănătatea, am repetat anul 
cinci de facultate. De aceea nu păstrez amintiri frumoase din facultate, 
spre deosebire de anii de liceu care îmi sunt luminoși, îmi face plăcere 
să-mi aduc aminte de ei oricând.“31 


259 


În adevăr, anii 1965-1966-1967, la Ploiești, în pofida multor greutăţi 
traversate, au fost pentru copilul și adolescentul Doru-Laurian Bădu- 
lescu luminoși, frumoși. Întrebată frontal, doamna Polixenia Bădulescu 
a răspuns: „O scenă de familie, frumoasă, de care îmi amintesc? Cred 
că nu pot da un răspuns exact. Până la moartea lui Mircea nu am trăit 
cu grija să ţin minte o faptă sau alta, așa dinadins. Abia după aceea 
am băgat seama la necazurile din jur, din jurul meu și al lui Doru. Toţi 
trei am dus o viață normală, simplă, fără situaţii spectaculoase, dar fru- 
moasă tocmai de aceea. Ne strângeam seara la cină, în jurul mesei, 
toţi trei, și le pregăteam câte o mică surpriză culinară, ca desert, fie 
prăjitură cu frișcă ce îi plăcea lui Mircea grozav, fie orez cu lapte cu 
dulceaţă de trandafiri sau de căpșuni, ne veseleam, spuneam fiecare 
ce „ispravă“ a făcut peste zi. Mircea făcea destul de mult teren și 
venea seara frânt de oboseală, dar mai găsea în el energie să facă o 
glumă sau să deseneze împreună cu Doru până găteam eu masa. De 
cele mai multe ori se jucau un joc pe hartă, când se amuzau reciproc 
foarte tare. Cum să spun, amintirile mele de gospodină sunt și nu sunt 
importante. Eu aveam grijă de ei, ei aveau grijă de mine. Ne bucuram 
că am reușit, pe rând să punem casa la punct, modest, dar era casa 
noastră, făcută din truda noastră. E drept, doar Mircea era salariat, dar 
el mi-a cerut imperativ să fac toate treburile casei și să am grijă de 
Doru, să nu-i lipsească nimic pentru a putea învăţa bine la școală și la 
liceu. Da, uneori îi controlam temele la toate materiile, mai ales în 
clase primare. Ulterior, de prin clasa a șasea sau a șaptea a dobândit 
autonomie, responsabilitate, nu ieșea afară la joacă decât după ce-și 
făcea programul complet. Nu știu dacă toate aceste au vreo importan- 
ță. Au fost lucruri normale, firești, obișnuite, Când nu le faci, apar ne- 
reguli și situații deosebite, spectaculoase. Bucuria unei familii este un 
lucru normal, atunci când sunt cu toții sănătoți, și îi vezi adunaţi în jurul 
mesei, așteptând să le împarţi mâncarea... E ceva sfânt în asta.“32 

Bucuria lui Mircea T. Bădulescu de a avea o casă a sa a fost imen- 
să. S-a simţit împlinit, s-a simţit fericit. Tradiţia spune că, pentru un 
bărbat, în viaţă trei lucruri sunt esenţiale: să facă un adăpost (o casă), 
să crească un copil și să sădească un pom... Mircea le-a împlinit pe 
toate, nu în ordinea cum „scrie” la tradiţie, dar le-a împlinit. Spunea cu 
bucuria bărbatului matur: „Casă mai frumoasă și mai luminoasă ca o 
noastră, nicăieri.” Doamna Polixenia Bădulescu a preluat această 
zicere, o repeta de câte ori avea prilejul și se simţea, la fel, împlinită, 
fericită, cu toate că îndestularea nu prea i-au răsfățat vreodată. 

„Deschideam dimineaţa fereastra și dădeam de trandafiri. Vișinii sădiți 
de Mircea erau un soi bun și ne îndestulau cu roadelel lor în fiecare an. 
Era liniște, era soare, era curat peste tot... Probabil că nu am fost 
destul de credincioși, cu frică de Dumnezeu, și s-a sfârșit totul așa de 
repede. Mircea câștiga bine, era șef de serviciu, Doru mergea la liceu, 
eu eram în putere și țineam casa, aveam tot ce ne trebuia, nu mult, dar 
aveam, ne gospodăream ca toți ceilaţi, nu băgam de seamă că pot 
veni peste noi necazuri, și încă dintre cel mai grele.”33 

Carnetul de muncă, eliberat la 4 februarie 1961 de Trustul Regional 
Gostat Ploiești arată pentru Mircea T. Bădulescu, pe perioade de timp, 
funcţiile îndeplinite în cadrul Trustului, precum și salariul tarifar în lei 
aferent, astfel: 

Mutaţia Data Funcţia Salar 
Angajat prin transfer | 20.09.1955 | Șef birou A.L.T. 1300 
Schimbat salarizarea | 01.08.1960 | Economist principal| 1600 
Schimbat funcţia și 01.06.1961 | Șef serv. A.L.T 1900 
salarizarea 
Schimbat salarizarea | 01.06.1962 | Şef serv. A.L.T 2000 
Schimbat salarizarea | 01.08.1962 | Șef serv. A.L.T 2100 
Schimbat salarizarea | 01.09.1965 | Sef serv. A.L.T 2450 
Schimbat salarizarea | 15.05.1967 | Șef serv. A.L.T 2575 


Câteva observaţii se impun cu necesitate, astfel: a) în cei 12 ani de 
activitate la Trustul Regional Gostat Ploiești Mircea T. Băduelscu a 
îndeplinit două funcţii în statul de organizare: șef birou A.T.L. (1955- 
1961); șef serviciu A.L.T. (1961-1967); b) prima schimbarea a 
salarizării s-a produs după cinci ani, funcția de economist principal 
fiind o consecinţă a susţinerii examenului de stat în sesiunea ianuarie- 
februarie 1957 și acordarea titlului de diplomat în științe economice în 
specialitate Economia agriculturii, cu Diploma seria 74332 din 6 de- 
cembrie 1957.34 Se mai poate adăuga și următorul aspect: salarizarea 
din anul 1965, de 2450 lei, era dintre cele mai bune, ca economist, în 
condițiile în care economistul șef al Trustului avea salariul tarifar de 
2.800 lei.35 Cu toate acestea, abia în anii 1966-1967 a încheiat marile 
cheltuieli solicitate de lucrările pentru locuinţa proprietate personală, 
cu inclusiv mobilarea încăperilor. „Ca și noi -își amintește doamna 
Tincuța Dabija-, familia Bădulescu, după scoaterea lui Mircea din 
armată a luat-o de la lingură, cum se zice. Ce sunt zece ani de la 

venirea în Ploiești? Au zburat ca o clipă, cu servicu, cu teren, cu copil 
la liceu, cu un singur salariu, cu locuinţa încă nearanjată. Mai mult, în 
1961, timp de un an de zile am locuit la ei, două familii, șase suflete, 
întrucât acolo unde stăteam cu chirie casa a luat foc, în timp ce eu mă 
aflam la serviciu, iar Biju la Sinaia, la o conferință. Noroc de fetița mea, 
care avea șase ani și se afla la mătușa ei, la Paula Bădulescu în 
Parcul Vlahuţă. Abia după un an, după cum am mai spus, am primit un 
apartament cu două camere, unde am locuit cu chirie la stat până în 
1995, când ne-am mutat la București.”36 

Costineanu Oreste: „Mă întrebaţi de atmostera de la Trust. Ce să 
spun? De trecutul fiecăruia nu vorbeam, doar cadriștii știau, pentru că 
dădeam autobiografie peste autobiografie; așa era sistemul, te sufo- 
cau cu suspiciunile. După 1964, lucrurile s-au mai potolit cu atâtea au- 
tobiografii. Atmosferă tensionată a fost doar în vremea directorului 
Tătaru Radu, în anii 1958-1962, care promova codoșlâcurile și dădea 
în toţi; fusese prim-secretar la Mizil și el credea că la noi era ca la par- 
tid, să mențţii oamenii sub tensiune. Abia după moartea lui Mircea, am 
aflat despre el că pe front a fost un viteaz, un erou, de la un vecin 
Hodorog, locotenent-colonel de aviație, care l-a avut subaltern la 
Ziliștea. Bădulescu a fost un om care a trăit greu. A trebuit să se 
dedubleze. Dacă nu erai agreat de partid, trebuia să te dedublezi, una 
gândeai, alta spuneai. Așa era, n-aveai de ales. Era un om foarte bun, 
și la serviciu și ca vecin, nimic de reproșat. Știa tot rostul serviciului 
său, nu trebuia să-i spună cineva ce are de făcut. Atfel era un om nor- 
mal ca toţi ceilalţi, îi plăcea un șpriţ, o glumă. Se înscria la cuvânt la 
sindicat și vorbea rar, clar, precis. Avea un tic verbal, spunea „Așa”, 
aprobându-se după două-trei propoziţiuni. Noi ne amuzam, ne dă- 
deam coate: „Hai să vedem de câte ori zice Bădulescu „Așa”, înscris 
la cuvânt. Apoi îi spuneam: „Ai zis de zece ori „Așa”. Nu se supăra, 
râdea și el, apoi adăuga: „În loc să vă pară bine că am luat cuvântul 
pentru toți, mă criticaţi!” Ştia să nu supere pe nimeni. Apoi, era foarte 
competent. Directorul Furfurică, la ședințele de lucru săptămânale îl 
consulta permanent: „Să ascultăm și părerea tovarășului Bădulescu.” 
E drept, de serviciul lui, A.L.T., depindea în fond mersul normal al acti- 
vităţii în Trust, contactarea furnizorilor, valorificarea produselor, cum 
am mai spus. Avea caracter, avea demnitate. Mă bucur că fiul său 
Doru-Laurian Bădulescu îi urmează în totul. S-a dus odată fiul meu 
Dan la acesta, când era ministru secretar de stat cu resursele mine- 
rale, până în 1966, să-i rezolve o problemă, care a rezolvat-o pe loc. 

Cum Dan a făcut ceva antecameră, Doru-Laurian, care e mai mare cu 
vreo patru ani decât Dan al meu, a certat-o pe secretară: „Doamnă, să 
ţineţi minte, Costineanu intră la mine oricând, peste rând, eu m-am 
jucat cu el în copilărie!” E bine când fiii își urmează tatăl, neamul nu se 
pierde, obiceiurile bune rămân, oamenii nu uită pe cei cărora le faci un 
bine atunci când ei au nevoie cel mai mult."37 

Frânculescu Titi: „Era un om serios, se ţinea de cuvânt. Te servea 
prompt când te duceai la el cu o problemă de serviciu. Eram cu toții 
salariaţi ai statului, dar el își făcea datoria cu o conștinciozitate 
deosebită. Am mai fost și la un șpriț împreună. Era simpatic, glumea. 
Nu prea râdea, zâmbea mai mult. Dar era un om blajin și serios. Puteai 
conta pe el oricând. Nu vorbea prea mult. Îţi impunea respect. Excep- 
țional, ca om. Zâmbea. Avea un zâmbet aparte. L-am regretat cu toții 
când s-a prăpădit.”38 


3. Ultima zi din viaţă. Moartea năpraznică 


Luni, 19 iunie 1967 a fost ultima zi din viaţa căpitanului aviator 
Mircea T. Bădulescu, mort într-un accident groaznic de cale ferată în 
comuna Nucet, judeţul Dâmbovița. Reconstituirea, fie și sumară, a 
evenimentului s-a înscris firesc în programul cercetării noastre, fără 
licitare aspectelor juridice în acest sens, care privesc alte domenii. 

În preziua evenimentului, duminică, 18 iunie 1967, în vremea 
prânzului toate rudele din Ploiești și din Câmpina au fost invitaţe la 
familia Bădulescu la masă. Motivul: inaugurarea „oficială” a locuinţei 
din strada Parcul Vlahuţă nr.6. Sâmbătă, 17 iunie preotul paroh 
Cernea de la biserica din cartier a fost chemat și a sfințit locuinţa. 
Mircea mai era încă la serviciu, la sfințire fiind prezente doar cele două 
femei, Paula Bădulescu și mama sa, Chiriachița Dumitrescu, care 
pregăteau cele necesare pentru a doua zi. Sindrofia a durat mai multe 
ore, până spre seară când invitaţii s-au retras la locuinţele lor. „Veselia 
a fost generală -își amintește doamna Tincuţa Dabija-, și poate cel mai 
vesel era Mircea, care povestea cu haz, cum, în urmă cu peste zece 
ani, dormea la familia Dabija pe un pat pliant și de câteva ori „s-a cules 
de pe jos”, fiindcă patul se demonta singur când Mircea se răsucea în 
pat. Acum era mulțumit că are încăperi frumoase, curate, mobilate; 
le-a arătat pe rând tuturor invitaţilor, deși fiecare le știa, doar trecuseră 
zece ani de când locuiau acolo. Cu greu și-au făcut cele de trebuinţă, 
ca toți ceilalți. Chiar eu i-am spus lui Mircea: „Acum să-ţi faci și tu un 

costum de haine ca lumea”, la care el a replicat: „Dar ce, acesta al 
meu nu-i bun!?” Evident, era uzat, deși îl purtase doar în diferite ocazii; 
în rest-sacouri, pantaloni, lucruri obișnuite. Ce să spun? Nu credeam 
că îl văd viu pentru ultima dată. Avea un vin bun care ne-a binedispus 
pe toţi. Chiriachiţa, maica mea, își rezervase, ca de obicei, rolul de a 
servi la masă, iar tatăl meu, Enache Dumitrescu mai mult tăcea și pri- 
vea. Îl simțeam că este mulțumit pentru Paula și pentru Mircea. Într-un 
fel, Mircea și cu Paula scăpaseră de sărăcie, aveau casa lor, lucrurile 
lor, erau așezați. De fapt, citeam aceasta mai ales pe chipul lui Mircea, 
era mulţumit. Biju chiar comentase: „Cât de puţin îi trebuie omului să 
fie fericit!” Nu ne dădeam seama că veselia aceea prevestea tragedia. 
De unde să știu cele ce vor urma? Cred că nu am fost mai păcătoși 
decât alţii! Dar să tac, să nu supăr pe Dumnezeu...”39 

La 1 iulie 1967 începea campania agricolă de recoltare din acel an. 
La Trust în ședința din data de sâmbătă 17 iunie 1967 s-a stabilit ca în 
cele zece zile câte au mai ramas pâna la începerea campaniei să fie 
controlate toate bazele de recepție de pe teritoriul regiunii Ploiești, de 
echipe mixte, formate din reprezentanţii de la Trust, I.A.S.-urile fur- 
nizoare si proprietarii depozitelor/Bazelor de receptie, |.V.C., Întreprin- 
derea de Valorifcarea Cerealelor. Practic, începând cu data de luni, 19 
iulie 1967, directorul Trustului, ing. Emil lonescu, șefii unor comparti- 
mente și servicii se deplasau în teren. La centru rămânea pentru con- 
ducerea oparativă, economistul șef, Oreste Costineanu, care urma să 
efectueze și operaţiunile cu banca în acest scop. 

Așa se face că în dimineaţa zilei de luni 19 iunie 1967 a plecat din 
Ploiești cu destinaţia Târgoviște-Nucet un autoturism tip I.M.S. cu 
prelată și opt locuri. Pe scaunul din dreapta șoferului -directorul 
adjunct al |.V.C., Popescu Constantin. Pe banchetele laterale din auto- 
turism -inginer agronom Paula Smeianu, de la I.V.C. și Mircea Bădu- 
lescu, reprezentatul Trustului. Autoturismul și șoferul aparțineau 
Trustului. Conform înțelegerii telefonice, în Târgoviște erau aștepțati 
de ing. Frânculescu Titi, directorul I.A.S. Bilciurești și ing. zootehnician 
llie Ovidiu, inginerul șef al |.A.S. Bilciurești, numit în aceasta funcție în 
primăvara acelui an. Cei doi veniseră de la l.A.S. Bilciurești cu autotu- 
rismul tip "Podeba", aparţinând întreprinderii respective. La Târgoviște 
au decis să se deplaseze la Nucet doar cu autoturismul I.M.S.40 
"Bucuria cea mare pentru mine -își amintește ing. Frânculescu Titi- a 
fost să mă revăd cu Paula Smeianu, colegă la Buzău la Școala medie 
tehnică de protecţia plantelor agricole, pe care nu o văzusem de foarte 

mulți ani, poate chiar de la terminarea Școlii. Așa am aflat că are doi 
băieţi gemeni, soțul ei era medic veterinar și că reușise să facă facul- 
tatea de agronomie, pare-mi-se la fără frecvenţă, iar acum lucra la 
Întreprinderea de Valorificarea Cerealelor. Cred ca era de vârsta mea, 
eu m-am născut în 1932."41 

Același interlocutor, inginerul agronom Frânculescu Titi relatează: 
"Ne-am întâlnit la Târgoviște , în centru, cum stabilisem. Eu am vrut să 
merg în continuare cu mașina mea, a întreprinderii. Chiar el, Bădules- 
cu, a insistat să mergem toți cu I.M.S.-ul lor. Am acceptat, mai mult 
pentru faptul că a doua zi fetița mea împlinea șase ani și am spus șo- 
ferului meu să facă mai multe cumpărături până ne întoarcem. M-am 
urcat în |.M.S.-ul lor și am plecat spre Nucet pe o șosea neasfaltată. 
Poziţia în mașină a fost următoarea: 


„ Şofer 

. Popescu Constantin 
. Smeianu Paula 
„Ilie Ovidiu 

„ Frânculescu Titi 

. Bădulescu Mircea 

.„ banchete laterale 

. portiera din spate. 

Faptul acesta este foarte important. Pentru că după ce am vizitat 
magaziile de la Nucet și am plecat spre Târgoviște, ne-am așezat 
exact pe aceleași locuri. Eu chiar am vrut să mă așez lângă Paula, dar 
lie Ovidiu a zis că e mai bine să ne vedem din față. Pe drum spre 
Nucet ne-am prins în vorbă, eu cu Paula, apoi toți patru. Directorul 
adjunct Popescu nu prea a participat la discuţii. El era un tip mai dis- 
tant, chiar gomos. La urma urmei, putea să cedeze locul Paulei, care 
era femeie; nu, el se închipuia șef mai mult decât trebuia. A murit acum 
câţiva ani, Dumnezeu să îl ierte! Ce discutam? De la Târgoviște spre 
Nucet, pe șosea, sunt peste douăzeci de kilometri, pe calea ferată mai 
puţin, vreo 15-16. Comuna Nucet este la jumătatea distanţei dintre Titu 
și Târgoviște, deci la sud de Târgoviște, pe malul stâng al Dâmboviţei, 
între calea ferată și râul Dâmboviţa. Discutam de toate, mai ales eu 
care mă reîntâlnisem cu Paula. Apoi am aflat că Bădulescu a luptat pe 

front ca aviator. Eu i-am spus că lucram cu aviatori, de la aviația utili- 
tară Băneasa, pentru stropit culturile. Chiar i-am spus că la Băneasa a 
murit un aviator cu motocicleta, n-a fost atent și s-a lovit de o barieră. 
Bădulescu a zis: "Dom'le, când ai ghinion, mori și pe drumul drept." Nu 
cred că aceasta era o premoniţie; a zis, fiindcă așa se zice în astfel de 
cazuri, când discuţi. Popescu mi se pare că citea ziarul, iar șoferul 
făcea slalom pe drumul care avea carosabilul denivelat. La un moment 
dat am avut impresia că șoferul a ațipit la volan. Am aflat apoi că a fost 
la un botez, nu știu exact. Cert este că nu discutam probleme de ser- 
viciu, nu avea rost, fiecare știa ce are de făcut. De fapt, vizita la Nucet 
era una de rutină. Eu urma să recoltez o mare cantitate de orz si să o 
predau în Baza de acolo. Pe Ilie Ovidiu l-am luat cu mine să vadă și el 
Baza, ca inginer șef, n-o văzuse până atunci. Ulterior mi-am reproșat 
că l-am luat, au rămas doi copii orfani de tată.'42 

În adevăr, vizita/inspecţia la Baza de recepţie de la Nucet, aflată în 
zona gării și în apropiere de Școala agricolă, a fost una de rutină, care 
s-a încheiat după mai bine de o oră, în jurul orei 12.30. Au convenit să 
treacă pe la Școala agricolă, să servească o gustare la cantina Școlii. 
Inginerul Frânculescu Titi precizează,în continuare: "Școala era în 
subordinea Trustului, îl cunoșteam pe directorul Ene, chiar m-am întâl- 
nit cu el și am stat de vorba afară, în curtea Școlii. Ceilalţi au coborât 
la cantina aflată la demisol. Când am vrut și eu să cobor, toţi urcau, se 
răzgândiseră. Pare-mi-se chiar Bădulescu a zis că într-o oră, chiar mai 
puţin, suntem la Târgoviște, apoi la Ploiești. Ne-am urcat în autoturis- 
mul |.M.S. în aceeași poziţie în care am venit. Înainte de a pleca, un 
fost salariat de al meu de la Bilciurești, unul Cristea a venit la mașină 
și a deschis portiera din spate. L-am întrebat ce vrea. El m-a rugat să 
pun o vorbă bună pe lângă directorul adjunct Popescu Constantin 
să-l angajeze magazionier la Baza de recepţie. Am răspuns aprobator 
și am închis portiera. Apoi am plecat. Pe drum directorul adjunct 
Popescu m-a întrebat ce a vrut omul acela care i-a rostit numele. l-am 
spus ce a solicitat. A întrebat dacă e băiat bun, adică muncitor, de 
încredere. l-am răspuns că da. Atunci a zis: "Să facă o ce...", adică o 
cerere, și o lovitură groaznică, aplicată lateral, în partea dreapta a 
mașinii, unde era Paula Smeianu și llie Ovidiu, ne-a proietat în sus și 
ne-a izbit de ceva tare. Apoi nu am mai știut nimic, îmi pierdusem 
cunoștința."43 

Accidentul s-a produs la trecerea peste calea ferată, unde nu erau 
bariere, ci doar crucea Sf. Andrei care te obliga la măsuri de siguranţă. 

Trenul cursă de persoane nr.1357 cu plecarea din Titu la ora 13.05 tre- 
buia să ajunga în gara Nucet la ora 13.30, după ce parcurgea 15 kilo- 
metri.44 Nu a mai ajuns la ora fixată. După coliziune, mecanicul de 
locomotivă a frânat brusc. Reconstituirea juridică a accidentului s-a 
făcut în chiar după amiaza zilei, procesul judecându-se la Târgoviște, 
unde șoferul a fost condamnat la trei ani închisoare (cu suspendare?), 
iar C.F.R.-ul a cerut Trustului despăgubiri materiale ș.a.m.d.4 Finalul 
accidentului: trei morţi -Bădulescu Mircea, Paula Smeianu, llie Ovidiu; 
ceilalți -răniţi, cu leziuni relativ ușoare; autoturismul I.M.S. deteriorat 
grav, azvârlit peste parapetul din beton și oprit, cu prelata smulsă, în 
stâlpul de telegraf. Bădulescu Mircea a fost găsit mort sub I.M.S.-ul 
răsturnat, Paula Smeianu lângă parapetul de beton, iar Ilie Ovidiu din- 
colo de stâlpul de telegraf. Ceilalţi, pe câmp, lângă calea ferată.46 

Faptul că șoferul și directorul adjunct Popescu au supravieţuit, este 
de presupus că autoturismul |.M.S. reușise să traverseze calea ferată, 
cel puţin cu roţile din față. De ce nu s-a asigurat prin oprirea regula- 
mentară pe rambleu? De ce nu a observat sosirea trenului din partea 
dreaptă? Desigur, la proces, se vor fi dat răspunsuri mai mult sau mai 
puţin exacte la aceste întrebări și la altele. Cine a răpit din vizibilitatea 
spre dreapta? Directorul adjunct Popescu Constantin? Acesta citea, 
desfăcut larg, ziarul?! Clădirea vechiului canton până la intrarea în 
curba pe rambleu?! Pomii din grădinile satului, aflaţi înainte de intrarea 
în curbă?! A existat o lizieră de salcâmi care ascundea terasamentul 
căii ferate?! Șirul întrebărilor poate continua... Clipa fatidică s-a pro- 
dus. Era ora 13.30, luni, 19 iunie 1967. Doar destinul ar fi putut sa 
răspundă la întrebări. Pentru Mircea T. Bădulescu se încheia aici la 
Nucet drumul vieţii sale, la cincizeci de ani neîmpliniți. Văzuse infernul 
din Cotul Donului în noiembrie 1942, bombardase la Novorosirsk și la 
Melitopol, scăpase de la moartea sigură în 13 ianuarie 1945 la Buda- 
pesta, luptase în Cehoslovacia... Pe pieptul său tânăr, de viteaz și 
erou strălucise crucea ordinului „Mihai Viteazul" cu spade, la gât pur- 
tase Ordinul „Virtutea Aeronautică" în gradul de Comandor... Îşi înte- 
meiase o familie, avea un băiat -,bucuria vieții sale", cum spunea-, își 
construise o casă a sa, cu vișini înfloriţi în fiecare primăvară ca o 
mireasă cu buchetul alb... Ce erau toate acestea acum? Trecut. 
Neant... Destinul său își pecetluise misiunea. Urma vâltoarea poste- 
rităţii, cu mult mai ingrată, uneori, decât vâltoare vieții... 

Inginerul Frânculescu Titi își aminteţte. „În dreapta-liziera cu sal- 
câmi. Şoferul nu avea vizibilitate spre terasamentul căii ferate. Trebuia 

să oprești, să te asiguri bine la trecerea peste calea ferată cu crucea 
Sf. Andrei. Nu ţin minte dacă a oprit. Este posibil să nu fi sesizat 
oprirea, eu discutam cu directorul adjunct Popescu. Ne-a lovit în plin. 
Mașina a intrat în parapetul din dreapta și a ricoșat în tren. A fost 
agăţată de o scară a trenului și azvârlită la vreo 16 metri într-un debleu 
și s-a oprit în ancora unui stâlp de telegraf. N-a ramas nici unul în 
mașină. Final: Paula, moartă lângă calea ferată; inginerul Ilie dus vreo 
zece metri pe terasamentul căii ferate, lângă traverse. Era un bărbat 
înalt, frumos, cu o camașă în carouri, parcă îl văd. Era întins lângă 
calea ferată, desculţ. Bădulescu a fost cel mai grav, a murit pe loc, 
găsit sub mașină. Eu am fost aruncat pe câmp, dincolo de debleu. 
M-am trezit după vreo cinci minute. Vizavi era gara, școala, un dis- 
pensar. M-au dus la dispensar, pe mine și pe Popescu. Ne-a facut o 
injecție de calmare. A venit o salvare și ne-a dus la spital la Târgoviște 
unde am stat vreo opt zile. Nu l-am văzut pe șofer. Era o zi însorită. 
Dacă nu întârziam în convorbirea cu Cristea, treceam. Şoferul era de 
la Drăgănești, un om tânăr la vreo patruzeci de ani. Nu știu dacă a 
oprit să se asigure sau nu, vorbeam cu directorul adjunct de la I.V.C,, 
Popescu. Nu am mai fost pe acolo de când s-a întâmplat accidentul, 
pe 19 iulie 1967, ora 13.30.'47 

Costineanu Oreste, economistul șef: "În ziua aceea, pe la ora 13.30 
sau 14.00 am fost sunat telefonic de la Centrul Regional de Colectarea 
Cerealelor, de la I.V.C., că la Nucet s-a produs un accident și sunt 
accidentaţi și oameni de la Trust. Când am auzit, m-am blocat. 
Directorul-plecat, nimeni în Trust, decât salariaţi obișnuiți. Am ieșit în 
curte, am găsit un șofer căruia i-am schimbat destinația de pe Mizil pe 
Nucet și am plecat. L-am luat cu mine și pe Râureanu Vasile de la pro- 
tecţia muncii de la Trust. Cei de la protecţia muncii de la regiune nu au 
vrut să vină pe motiv că este accident de circulaţie de care se ocupă 
miliția. Am ajuns la faţa locului, în jurul orei 16.00. Lume multă, armată 
(milițieni-n.n.), procuror. Pe Bădulescu l-am găsit la dispensar, întins 
pe un pat. Era în camașă bluză cu mâneca scurtă. Am crezut că a 
adormit. Pun mâna, rece. M-am speriat. Am găsit ordinul lui de servi- 
ciu pe care l-am predat ulterior procurorului. Ceilalţi doi, Paula 
Smeianu și Ilie Ovidiu erau întinși pe peron. A venit un camion și i-au 
transportat la Târgoviște, la morgă. Răniţii erau deja expediaţi la spi- 
talul din Târgoviște. Am fost la spital, l-am văzut pe Popescu, pe șofer 
și pe directorul de la Bilciurești, inginerul Frânculescu. Seara am ajuns 
la Trust, în Ploiești. Erau acolo inginerul Roman Teodor și directorul 

Emil lonescu. Apoi am fost împreună cu inginerul Roman Teodor la 
Paula, soția lui Bădulescu. Ştia. Era zbuciumată rău. Ne-a dat haine, 
lenjerie de corp, pantofi. A doua zi am fost la morga din Târgoviște. 
Erau toţi acolo, întinși pe mese, spălaţi. Oamenii de acolo știau toată 
rânduiala, au făcut ce trebuia. La Nucet, la primărie, am scos certifi- 
catul de deces. Pe la prânz, chiar trecuse de prânz, am sosit la 
Ploiești. l-am adus pe toți trei cu o mașină acoperită cu prelată, în 
sicrie. Pe drum ne-a prins ploaia. Pe Bădulescu l-am dus acasă, pe llie 
Ovidiu la biserica Sf. Vineri, pe Paula tot acasă. Înmormântarea lui 
Bădulescu a avut loc miercuri, 21 iunie 1967, în cimitirul Bolovani, 
unde îi găsisem un loc central, chiar la intrarea în cimitir, întrucât mă 
cunoșteam cu cei în drept. Şoferul era al Trustului, transferat de la 
I.A.S. Drăgănești. Era un băiat cuminte, ai noștri cei vechi, erau mai 
obraznici. Nu pot să-mi dau seama dacă a oprit sau nu să se asigure. 
Cred că nu a îndrăznit să-l atenţioneze pe directorul adjunct Popescu 
care citea ziarul. Eu nu am fost la proces, deși Paula Bădulescu m-a 
citat ca martor. Autoturismul I.M.S. s-a reparat la I.A.S. Drăgănești și 
nu s-a mai imputat șoferului, care era un om necăjit, cu familie, copii, 
a murit acum câţiva ani. Trustul a ajutat familiile celor morţi cu ce a 
putut pentru înmormântare."48 

Transcriem în continuare certificatul de deces al căpitanului aviator 
Mircea T. Bădulescu: „Republica Socialistă România / Sfatul Popular 
al comunei Nucet / Starea civilă // CERTIFICAT DE DECES / Seria D.3 
nr.171953 / Numele BĂDULESCU / Prenumele MIRCEA / data nașterii 
1917, Noiembrie, 1 / Orașul Buzău, raionul Buzău / Sexul bărbătesc / 
Prenumele tatălui TEODOR / Prenumele mamei SOFIA // LOCUL ȘI 
DATA DECESULUI / Comuna Nucet. Raionul Tîrgoviște / Anul 1967 
(un mie nouă sute șasezeci și șapte) / Luna lunie / Ziua 19 (nouăspre- 
zece) / Decesul a fost trecut în registrul stării / civile la nr.14 din anul 
1967 / luna lunie, ziua 20 / în Comuna Nucet / Raionul Tîrgovişte / Ulti- 
mul domiciliu PLOIEȘTI / Strada Parcul Vlahuţă bloc nr.5 / Eliberat 
astăzi 20 lunie 1967 cu nr.997 / Semnătura (s.s.indescifrabil) // Ștam- 
pila rotundă: REG. PLOIEȘTI / RAIONUL TÎRGOVIŞTE / COMITETUL 
EXECUTIV / SFATUL POPULAR AL COM. NUCET."49 

Cortegiul funerar a traversat orașul din zona Stadion, bulevardul 
Independenţei, strada Ana lpătescu, cimitirul Bolovani, adică pe 
direcţia nord-est, sud-vest. La sediul Trustului Regional Gostat Ploiești 
din strada Ana Ipătescu nr.3, cortegiul s-a oprit, preotul paroh Cernea 
făcând creștineasca pomenire. „În cimitirul Bolovani -își amintește 

Tincuţa Dabija- timp de patruzeci de zile, pe mormântul lui Mircea, a 
fost un munte de coroane de flori. Au venit la înmormântare reprezen- 
tanţi de la toate I.A.S.-urile Trustului, precum și de la București de la 
Departamentul Gostat. Garnizoana militară Ploiești a dat fanfară mi- 
litară și a făcut ceremonial de înmormântare militar, cu Drapel de luptă 
și pluton de soldaţi care au tras salve. A fost ceva extraordinar de 
impresionant."50 

În Carnetul de muncă al salariatului Mircea T. Bădulescu, Cap.IX 
Date privitoare la activitatea de muncă s-a consemnat: „Mutaţia inter- 
venită: Încetat activitatea prin deces în timpul serviciului, accident de 
muncă; data: 1967.06.19; funcţia: șef serviciu; salar tarifar lunar: 
2575.'51 Au semnat directorul Trustului Gostat Ploiești, ing. Emil 
lonescu și consilier juridic Vasile Irimescu. Ulterior, Oficiul de pensii a 
aplicat ștampila tip: "Pensionat prin decizia nr.27332 / din 15.VII.1967 
cu o pensie de urmași / de la 20.VI.1967 în suma de lei 936+65 lunar./ 
Șeful oficiului (s.s. indescifrabil)."52 

Doru-Laurian Bădulescu: „Eram la facultate, la examenele de la 
sfârşitul anului întâi. Am fost adus la Ploiești de o cunoștință, cu 
mașina. Pe drum mi s-a spus doar ca tatăl meu a suferit un accident. 
Ajuns acasă -doliu la poartă, tatăl meu mort în sicriu, întins pe masa 
din sufragerie. Șocul a fost deosebit de puternic. Ulterior, toţi anii de 
facultate mi-au fost umbriţi de pierderea tatălui meu, când nici nu 
împlinisem nouăsprezece ani. Cum am mai spus, după aceea am avut 
o perioada destul de grea, m-am pierdut, nu mi-a mers bine deloc, 
eram debusolat. În mod necesar, ulterior mi-am revenit, m-am realizat 
și am avut succese peste tot unde am lucrat. Asta mă bucură acum și 
mă gândesc cu respect la tatăl meu. Sigur, aș fi preferat să trăiască 
tatăl meu și să am un trai mai liniștit, fără atâta zbucium, așa cum este 
firesc sub aripa ocrotitoare a unui părinte."53 

Doamna Tincuţa Dabija: „Paula și-a revenit greu. După înmor- 
mântare, s-a retras în dormitor, în pat, stând în șezut, acoperită cu un 
pled și se legana: „Să-l fi lasat Dumnezeu șchiop, chiar fără mâini, dar 
să fi rămas capul lui să ne conducă în continuare. Doamne, cu ce am 
păcătuit? De ce s-a dus el acolo? Ce să facă el acolo?" Așa am găsit- 
o pe Paula în dormitor, în timp ce mama și cu surorile mele făceau cele 
de trebuinţă la parastas. l-am respectat jalea și am rămas lângă ea. 
Apoi, după ce s-a liniștit, am coborât în sufragerie și ea a împărțit 
pomana. „Să fie de sufletul lui Mircea!" zicea, cu lacrimi șiroind pe 
obraz. Șocul a fost prea mare. De atunci a rămas cu sănătatea zdrun- 

cinată. Doctori, spitale, spaime etc. Și Mircea pentru ea, dar și ea pen- 
tru Mircea a avut un adevarat cult. Mircea era un om de o bunătate 
fără margini. Nici nu-mi dau seama cum au trecut treizeci și cinci de 
ani de atunci. În 1975 Doru s-a căsătorit, apoi în anul următor s-au 
mutat cu toţii la București. Au vândut casa de la Ploiești familiei 
Neacșu, o cunoștință de a noastră și au cumpărat două apartamente, 
cu două camere, în același bloc, inclusiv cu rate. În 1977 s-a născut 
Raluca, apoi peste doi ani loana. Ca urmare, Paula s-a dedicat 
creșterii nepoatelor, a uitat de toate necazurile, atât cât poţi uita când 
ai o preocupare precum creșterea copiilor. Seara se retrăgea în acest 
apartament, printre lucrurile ei, cu grijile și amintirile ei. Raluca și loana 
o bucurau enorm. Le vedea cum cresc sub privirea ei. În anul 2000 
Doru a reușit să aducă rămășițele pamântești ale tatălui său de la 
Ploiești la București. A făcut reînhumarea lor creștinească în Cimitirul 
Ghencea Civil, unde a găsit loc. Totodată, în aceeași cripta au fost 
reînhumaţi socrii lui Mircea, Enache, mort în 1977, Chiriachiţa, moartă 
în 1986. Așa că aici s-a încheiat zbuciumul lui Mircea, dupa atâţia 
ani."'54 

Reînhumarea rămășițelor pământești ale căpitanului aviator Mircea 
T. Bădulescu s-a făcut în Cimitirul Ghencea Civil-București, figura H 
34, aleea principală, lângă capelă, în stânga acesteia. Familia a găsit 
de cuviință să dăltuiască în marmura albă de la baza crucii funerare de 
la mormânt următorul text: „FAM. BĂDULESCU // MIRCEA / I-XI-1917 
/19-VI-1967 // EROU AL CELUI DE AL DOILEA RĂZBOI MONDIAL / 
COMANDANTUL ESCADRILEI BOMBARDAMENT / ÎN PICAJ STU- 
KA. DECORAT CU / ORDINUL MIHAI VITEAZUL / VIRTUTEA AERO- 
NAUTICĂ CLS. COMANDOR / CRUCEA DE FIER CLS. |. A ȘI CLS. 
AI A." Lângă inscripția numelui, fotografia în ceramică a defunctului- 
sepia pe fond azuriu- în uniforma militară. Precizăm că înscripția 
„FAM. BĂDULESCU" se află dăltuită pe braţul orizontal al crucii de la 
mormânt. Fotografia este una din anul 1949, la 32 de ani. Ne privește 
din semi-profil stânga un bărbat frumos, cu chipul blajin și privirea 
calmă, odihnitoare. Să ne amintim că pe vremea aceea mai zbura. 
Dobândise brevetul de pilot de linie internaţională și era instructor de 
zbor la Ziliștea, în gradul de căpitan aviator... 

La Nucet în cei treizeci și cinci de ani de la accident, s-au schimbat 
multe. Altele, parcă dinadins au rămas încremenite în timp, ca mărturie 
peste veac. Mai întâi linia de cale ferată Titu-Târgoviște s-a dublat, cu 
inclusiv podul de fier peste Dâmboviţa făcut din nou, alături de cel 

vechi. La trecerea peste calea ferată s-au instalat bariere, cu cantonier 
de serviciu permanent. Drumul din spatele gării Nucet (la fel o clădire 
nouă) ce pornea de la Baza de recepție și mergea paralel cu calea fe- 
rată, având în dreapta Școala agricolă și dispensarul comunal a fost 
betonat până aproape de rambleul căii ferate. Un drum asfaltat ce vine 
dinspre Gura Șutii, taie comuna Nucet pe la sud, racordează drumul 
betonat și un altul asfaltat, pe dreapta, apoi le trece peste calea ferată 
dublă, până departe, unde va întâlni șoseaua spre Târgoviște. În stân- 
ga, clădirea vechiului canton, locuită. În diagonală, peste bariere o 
casă veche, mare, cu fațade la calea ferată și la drumul perpendicular 
pe aceasta. În faţa casei, pe colţ, un nuc batrân, aproape uscat. În 
dreapta căii ferate, cum se vine dinspre Titu, stâlpii de telegraf, unul 
aproape de intersecţie, în debleu. Aici s-a oprit |.M.S-ul după accident. 
Aici a fost găsit Mircea T. Bădulescu. (Era mort? Era încă viu? De ce 
a fost dus la dispensarul comunal?!) Există urmele unui stâlp retezat 
și, legat de acesta, un stâlp nou, în funcțiune. Spre nord, în stânga căii 
ferate, gara, drumul betonat, dispensarul comunal -o casă obișnuită, 
pitită după un gard înalt și câţiva pomi fructiferi. Apoi, dincolo de 
terenul de fotbal, în interiorul curții, impunătoarea clădire a pavilionului 
central al Școlii agricole, complet renovată, cu două nivele și demisol, 
acoperită cu țiglă roșie, contrastând cu verdele intens al pinilor de pe 
alei. Citim pe portalul din tablă aflat imediat în spatele gării, lângă dru- 
mul betonat: „Ministerul Educaţiei și Cercetării / GRUPUL ȘCOLAR 
AGRICOL NUCET / Comuna Nucet. Fondat în 1901. Judeţul Dâmbo- 
vița." E scris cu vopsea roșie pe un fond portocaliu. Așadar, Școala 
agricolă a împlinit între timp o sută de ani... Toate acestea, (cum erau 
atunci) le-a văzut în ultima zi a vieţii sale căpitanul aviator Mircea T. 
Bădulescu. Ce gând va fi fost cel din urmă gândit? Ce imagine va fi 
fost ultima pe retina ochilor săi? Nu vom ști niciodată. Cerul de vară se 
boltea deasupra sa ca un clopot albastru imens, cu dangăt doar de 
destin perceput, cerul la care visase atât... Dumnezeu să îl odihnească 
în pace! 


NOTE 
1. Dincolo de frustrare. Anii 1952-1955 

1. S.A.M,., fond Memorii, lit.B, dosar 2046, f.14. 

2. Ibidem. Pe verso (parte a doua) sunt consemnate: „Însemnări / făcute de 
Comisia de viză", între care: numărul specialităţilor militare (127); denumirea special- 
ităţilor militare (aviația de școli antrenament), calificarea funcţiei (pilot din școala de 
antrenament), însemnări diverse (originea socială a rezervistului: muncitorească, orig- 

inea socială a soției: moșier; starea socială: funcționar; fără de partid; nu a fost judecat 
și nici condamnat). În continuare, Mircea T. Bădulescu a consemnat unităţile militare din 
care a făcut parte ca ofițer, apoi a precizat: „Am fost ofițer subaltern (locţiitor al coman- 
dantului de escadrilă-n.n.) din 1942-1944 și apoi comandant de Escadrilă până în 1949; 
profesor la Școala militară; din 1951 nu am făcut concentrare." 

3. Vezi pentru aceasta studiul nostru Caracterul stalinist al Constituţiei din anul 
1952. O abordare istorică, în Analele Sighet 7. Anii 1949-1953. Mecanismele terorii, 
Fundaţia Academia Civică, 1999, p.143-156. 

4. Hotarârea Plenarei C.C. al P.M.R. din 23 iulie 1950 clama „raionarea adminis- 
trativ economică", întrucât „vechea organizare a teritoriului (comune, judeţe etc.-n.n.) nu 
mai corespundea condițiilor politice, economice și administrative actuale, constituind o 
frână în dezvoltarea regimului de democraţie populară pe drumul construirii socialismu- 
lui." Și încă: „Regiunea trebuie să fie o puternică unitate administrativă teritorială, pe 
care să se sprijine direct C.C. al P.M.R. și guvernul R.P.R. în aplicarea politicii partidu- 
lui și statului." Apud ibidem, p.148. Împrejurările au făcut ca Mircea T. Bădulescu, în 
cadrul Trustului Regional Gostat Ploiești, în anii 1952-1967, să cunoască și să activeze 
doar în aceste structuri administrativ-economice: regiunea, raionul, fapt pentru care au 
fost aici etalate. 

5. Document aflat în arhiva familiei Mircea T. Bădulescu. 

6. Polixenia Bădulescu, /nterviu acordat autorului, 26 septembrie 2001. 

7. Cf. Valeriu Nicolescu, Buzău-Râmnicu Sărat. Oamenii de ieri, oameni de azi, 
vol.2, partea 1, Editura Evenimentul Românesc, 2001, p.153-159. 

8. Vezi nota 6. 

9. Ibidem. 

10. E. lonescu, Interviu acordat autorului, 19 februarie 2002. 

11. Vezi nota 6. 

12. Ibidem. 

13. Tincuţa Dabij, Interviu acordat autorului, 21 aprilie 2002. La 28 ianuarie 1952 a 
avut loc o reformă bănească, fapt ce atestă diferenţa salariilor primite. 

2. La Ploiești, altfel de lume 

14. Carnet de muncă (Bădulescu Mircea), Ploiești, 1961, p.14-15. 

15. Vezi nota 6. 

16. Ibidem. 

17. Vezi nota 13. 

18. Doru-Laurian Bădulescu, Interviu acordat autorului, 11 iulie 2001. 

19. Cf. Manole Neagoe, /storia guvernelor României, Editura Machiavelli, București, 
1995, p.183, 1990. 

20. Cf. Anuarul statistic al R.S. România 1967, p.229. 

21. Ibidem. 

22. Ibidem, p.251. 

23. Arhiva S.C. Ceres S.A., Ploiești, dosar 1B/1, 1967, f.101-103. 

24. Ibidem, f.102. 

25. Ibidem. 

26. Ibidem, dosar 1C, 1965, î.17-18. 

27. Cf. Oreste Costineanu, /nterviu acordat autorului, 17 aprilie 2002. 

28. Ibidem. 

. Ibidem. 
„ Ibidem. 
. Doru-Laurian Bădulescu, Interviu acordat autorului, 11 iulie 2001; ibidem, 27 fe- 

Polixenia Bădulescu, /nterviu acordat autorului, 16 octombrie 2001. 


Ibidem. 

Arhiva familiei Mircea T. Bădulescu. 

Vezi nota 23. 

Tincuţa Dabija, Interviu acordat autorului, 21 aprilie 2002. 
Vezi nota 27. 

Titi Frânculescu, /nterviu acordat autorului, 14 martie 2002. 


3. Ultima zi din viaţă. Moartea năpraznică 

Tincuţa Dabija, Interviu ..., 21 aprilie 2002. 

Cf. Titi Frânculescu, /nterviu ..., 14 martie 2002. 

Ibidem. 

Ibidem. 

Ibidem. 

Muzeul Căilor Ferate Române, Arhiva, Mersul trenurilor 1967/1968, traseul 121, 


Vezi nota 40. 

Ibidem. Vezi Anexa nr. 7. 

Ibidem. 

Oreste Costineanu, Interviu ...,17 aprilie 2002. 

Arhiva familiei Mircea T. Bădulescu. 

Vezi nota 39. 

Vezi nota 49. 

Ibidem. 

Doru-Laurian Bădulescu, /nterviu ..., 27 februarie 2002. 
Vezi nota 39. 


Capitolul VII 


DREPTUL LA NEMURIRE. MĂRTURII 
ȘI ALTE ARGUMENTE 


„O catedrală e cu totul altceva decât o adunătură 
de pietre. E geometrie și arhitectură. Nu pietrele o 
definesc, ci ea îmbogățește -cu propria ei semnificaţie- 
pietrele. Aceste pietre sunt înnobilate, fiindcă sunt 
pietrele unei catedrale. Cele mai diferite pietre îi slu- 
jesc unitatea. Catedrala absoarbe în cântarea ei până 
și jgheaburile împodobite cu chipurile cele mai strâm- 
bătoare." 

Antoine de Saint-Exupery, 
Pilot de război, XXV. 


1. Dreptul la nemurire 


În plin război mondial, într-un articol cu titlu banal, Pedagogia 
sborului, care scăpa privirilor cititorului, fiind tipărit fără ilustraţii și în 
partea ultimă a numărului pe luna martie 1942 a revistei „Magazin 
Aeronautic", autorul, Nicolae Roșu, afirma categoric: „Aviatorii sunt 
oameni transcedenţi și prin ei se realizează tulburătorul vis dedalic. 
Este o veche ispită mitologică, aceea de a cuceri înălțimile fascinante 
ale cerului; de a te desprinde de pământ, de vremelnicia și de robia 
inerţiei, și de a naviga acolo unde te cheamă magia depărtărilor."! 

Această afirmaţie, în contextul articolului amintit, se prezenta ca 
răspuns la interogaţia -discurs a aceluiași autor: „M-am întrebat ade- 
seori de ce toți aviatorii se aseamănă între ei? Firește, nu prin înfăţi- 
șare fizică foarte variată, dar prin atitudini, prin gesturi, prin acea nelă- 
murită taină a sufletului care îi fac flegamtici și independenți, prin des- 
prinderea de orice convenţionalism burghez și banal; fiecare întrunind 
în sine virtuțile unui om cu totul deosebit de ceilalţi."2 

Cine a trăit printre aviatori și i-a observat, fie și sumar, a putut să 
constate, fără prea multe investigaţii, autenticitatea și exactitatea afir- 

maţiilor de mai sus. În adevăr, piloţii aviatori sunt oameni diferiţi de 
ceilalți muritori, cu virtuţii profesionale distincte, cu un comportament 
pe măsura acestei profesii. După cum s-a mai arătat, acţiunile de 
selecționare a celor care optează pentru profesia de aviator pilot sunt 
drastic dirijate, iar eliminările nu ţin seama de... bogăţia lacrimilor celor 
respinşi! În felul acesta, din start, celor selectionaţi pentru profesia de 
aviator pilot li se asigură ansamblul permiselor bio-psihologice și de 
altă natură pentru reușita în meseria aleasă. Pentru că zborul cu 
aparate mai grele decât aerul, imitând zborul de săgeată al păsărilor 
cerului, rămâne pentru om o forțare, o depășire a firescului, a norma- 
lului obișnuit. Chiar în articolul deja amintit, autorul afirma concluziv: 
„Prin aviaţie s-a creat un alt om.'3 Contopirea dintre om și avion a dat 
naștere unei reușite temerare... 

Autorul lucrării de faţă încheiase în proporție însemnată cercetarea 
în arhive și pe teren privitoare la căpitanul aviator Mircea T. 
Bădulescu, când, fără scop profesional distinct, ci ca lectură odihni- 
toare, a tras din raft o veche și aproape uitată dragoste: Pilot de război 
de Antoine de Saint de Exup&ry, ediţia în limba română, în traducerea 
lui lon Caraion, și s-a adâncit în lectură.4 Surpriza a fost totală: desti- 
nul căpitanului aviator Mircea T. Bădulescu se regăsea în suita afir- 
maţiilor cuprinse în acest superb roman! Concluzia era de domeniul 
evidenţei: toți aviatorii seamănă între ei, au un destin comun. Dar 
romanul rămâne roman, cercetarea istorică se orientează spre altce- 
va... Ca urmare, a ales șapte texte din (numai) Pilot de război de 
Antoine de Saint-Exupery și le-a așezat, fie ca explicaţie, fie ca 
metaforă, în fruntea capitolelor lucrării de față. Credem că cititorul nu 
s-a simţit obosit de acest procedeu. Țesută în pânza deasă a reflec- 
țiilor de tot felul, profunde și incitante, privitoare la destinul ființei 
umane, specifice romanelor lui Saint-Exupery, acțiunea palpitantă din 
Pilot de război (mai mult sugerată decât descrisă, cititorul fiind solicitat 
să imagineze bogat) a fost subliniată în cele șapte texte, extrase și 
așezate ca motto, pe capitole, în lucrarea de faţă. Asta și pentru că 
Pilote de guerre a apărut în 1942, scrisă în plin război! Cu o motivaţie 
a autorului realmente antologică: „Vreau ca ţara mea (Franţa-n.n.) să 
existe -în spiritul și carnea ei- când se va face ziuă. Ca să acţionez 
spre binele ţării mele, va trebui să apăs clipă de clipă în acestă di- 
recție, cu întreaga mea dragoste. Nu există trecere pe care, dacă 
stăruie și stăruie, marea să n-o găsească."5 Pilotul de război Antoine 
de Saint-Exupery nu s-a mai înapoiat din misiune la 31 iulie 1944... 

Eroii nu își cer dreptul la nemurire. Prin forța împrejurărilor li se 
cuvine acest drepti. Acest drept este ca o catedrală, ca un altar... Cine 
nu îl respectă, cine nu îl are în suflet se sortește neantului, care este, 
în fond, absenţa identităţii. Pentru că jerfa este condiţia de a fi a fiinţei 
umane. Mai întâi, jertfa-ca biruire de sine, ca izbândă a spiritului și a 
faptelor umane pe măsură. Apoi, jertfa -ca sacrificiu suprem. Din 
străvechime se știe: nu ai spiritul jertfei zămislit în tine, nu ești om, nu 
te poți împlini ca om... Ca urmare, strigătul a fost și rămâne pe măsură: 
Cultivă spiritul jertfei! Cu fapte. Cu limpedea cugetare și curata cre- 
dință în ideal. În idealul tău. În idealul semenilor tăi. În idealul Neamului 
tău...„Când Domnul va trimite istoria și veșnicia să culeagă viaţa și 
numele nostru, să nu fim găsiţi, frate, pe maluri de mlaștini, ci în înăl- 
țimile vieţii eroice, care sunt mândria pământului și împlinirea voinţei 
cerului. Și uluită, moartea ne va privi apoteoza."6 

Avea 35 de ani, în 1942, când episcolul greco-catolic loan Suciu 
(1907, Blaj-1953, Sighet -Închisoarea detinuţilor politici) a tipărit acest 
epitaf -epitaful vieţii sale eroice, de sfânt necanonizat! Era război, tru- 
pele germano-române ajunseseră, în vara acelui an, la Stalingrad. 
Viziunea eroică înflăcăra spiritele celor tineri. De fapt, această viziune 
era dominantă în epocă: jertfa -ca sacrificiu suprem... La Stalingrad, 
învățând din înfrângeri, replica a devenit alta: jertfa -ca biruire de 
sine... Poţi fi erou, în viaţă fiind! La școala de la Nicolaev, aviatorii 
români au învăţat aceasta de la aviatorii germani. Câștigul a fost 
imens. De aici salutul-deviză: „Să trăiești!" și imperativul îndemn la ple- 
carea în misiune: „Stukistule, să te întorci acasă!" Fără alte vorbe și 
comentarii, așa s-a trăit pe front - în Kuban, în Crimeea...Devenise o 
obișnuiță să fii... viu! Deși, cum s-a arătat, palmaresul celor ce au 
rămas în pământ străin de la Grupul 3 Picaj Stuka a fost destul de 
încărcat. Dumnezeu să-i odihnească! 


2. În căutarea eroilor 


„Aviatorii, care trăiesc atât de puţin în orașe, cu aglomeratele lor 
bulevarde încărcate cu atâtea tentaţii, nu au preferințe speciale să fie 
pe cutare sau cutare aerodrom. Toate sunt departe de orașe și se 
aseamănă ca niște fraţi gemeni: câmpia cu linia de avioane, pavi- 
lioanele de pregătire și odihnă, hangarele, depozitul de carburanți și, 
bineînţeles, nesuferita infirmerie. În planul doi râul, satul, păduricea, 
cărămidăria, linia ferată, cantonul și alte repere pe care zburătorii le 

cunosc și le caută când se întorc sau pleacă în misiune. Peste toate 
acestea se întinde același cer necuprins, când pur și limpede ca 
lacrima, când tulbure și întunecos, veșnic același și mereu altul. 
Acesta este universul în care se deapănă povestea dulce și amară, 
fermecătoare și dramatică, simplă și complicată a vieții de aviator."7 

Cel care a scris aceste superbe rânduri, antologice și vibrante ca o 
pictură s-a născut la 21 martie 1929 la Ocna de Mureș, în inima 
Transilvaniei. Numele său: loan Cherecheș, adică un fost Rotaru, cine 
știe când, maghiarizat ca atâtea nume românești de-a lungul veacuri- 
lor trecute. Ca ziarist militar, ofițer, căpitan, l-a cunoscut în primăvara 
anului 1965 pe Mircea T. Bădulescu la locuinţa acestuia din Parcul 
Vlahuţă nr.6 (azi strada Ramurei), Ploiești, se pare într-o duminică 
dimineața, spre sfârșitul lunii mai acel an. Depoziţia sa este nu numai 
emoţionantă, dar și unică în felul ei. Se pare că loan Cherecheș, în 
prezent membru al Uniunii Scriitorilor din România, a fost cel dintâi și 
singurul ziarist militar care l-a intervievat pe căpitanul aviator Mircea T. 
Bădulescu după ce acesta a fost scos din armată, cum s-a arătat, în 
octombrie 1951. Mai precizăm că loan Cherecheș, căpitan, în mai 
1965, era redactor la ziarul central al armatei „Apărarea Patriei" (cu 
sediul în strada Izvor nr.137, București,-azi demolat) și pe lângă alte 
sarcini de serviciu, scria reportaje și portrete despre cei care luptaseră, 
îndeosebi aviatori, pe frontul din Transilvania, Ungaria și Cehoslovacia 
în anii 1944-1945. Mai mult, după mărturisirea sa, ani în șir a străbă- 
tut ţara de la un capăt la altul, aerodrom cu aerodrom. Așa s-a născut 
lucrarea În cautarea eroilor, tipărită în 1981, după ce a stat aproape 
șasesprezece ani în redacţia Editurii Albatros. La vremea sa, respec- 
tiva carte a fost un best-seller. De ce? Eroii cărţii erau oameni reali, 
mulți încă în viaţă și -faptul se impune a fi remarcat-, luptaseră „fără a 
se spune asta, pe frontul de Est, care era la vremea scrierii cărții, dar 
și ulterior, un subiect tabu."8 

Redăm mărturia lui loan Cherecheș: „Cu adresa în buzunar, obți- 
nută de la foștii camarazi Agheici Petre și Bulac m-am deplasat cu 
trenul la Ploiești. Aflu destul de greu Parcul Vlahuţă, undeva mult prea 
departe de Gara de Sud și chiar de centrul orașului. Strada se termi- 
na după un cot la dreapta, în chiar Parcul Vlahuţă, de fapt un scuar cu 
câteva bănci și destui arbori ornamentali. În laterala dreaptă a parcu- 
lui, case cochete, pitite printre pomi înfloriţi, cu grădiniţe în faţă și găr- 
duleţ scund din șipci de brad. La numărul 6 m-am oprit și am privit în 
grădină unde erau în floare toți vișinii-buchete uriașe, albe, parcă 

așteptau să fie date unei mirese. Timpul-frumos, un soare blând, nu 
mai era nevoie de paltoane, de căciuli. Am văzut în curte, în grădiniţă, 
un bărbat care deretica (sic) în acest spaţiu mic ca un bun gospodar, 
să fie toate la locul lor. Îl priveam cum îşi vedea de treaba sa. 
Bădulescu?! Îi puteam da orice meserie din lume, numai că a fost avi- 
ator de bombardament în picaj, nu! Bădulescu trebuie să arate un tip 
coleric, ori eu aveam în față un gospodar, cu puţin păr, cu buza de jos 
căzută ca la caii de povară, aplecat peste straturi. l-am strigat peste 
gard: „Locotenentul Bădulescu, vreau să scriu despre dumneavoastră 
ca pilot de bombardament în picaj!" El s-a întors, m-a privit lung, mirat. 
A tăcut câteva clipe, apoi a zis brusc: „Cred că aţi greșit adresa, nicio- 
dată nu am fost aviator!" Eu ţineam una și bună că adresa este corec- 
tă. A zis: „Cum îndrăzniţi să veniţi la mine și să scrieţi despre un avia- 
tor care nici nu a existat?!" Am replicat: „Dar dumneavoastră n-aţi fost 
aviator?" Răspuns: „N-am fost, domile, niciodată!". 

În timp ce ne certam peste gard, și am ridicat tonul și eu și el -el o 
ținea una și bună că nu a fost niciodată aviator, eu că n-am greșit a- 
dresa-, a ieșit soția care i-a spus blând: „Mircea dragă, să-l invităm în 
interior, ce vă certaţi peste gard..." Sub cei doi vișini înfloriți era o mă- 
suţă cu trei scaune, taburete, la care ne-am așezat amândoi. El m-a 
întrebat: „Dar dumneata de unde ai adresa?" „Mi-a dat-o Bulac și 
Agheici..." Atunci s-a luminat la faţă, că pe cei doi îi cunoștea foarte 
bine. Și-a dat seama că n-am venit la ușa lui întâmplător, iar soția, ca 
o umbră, a adus vișinată, care era mai mult neagră decât vișinie... 
Vorbind de una de alta, la un moment dat mi-a spus: „Vreți să scrieți 
despre mine, când, ca recompensă am fost trecut în rezervă, scos din 
armată fără pensie de serviciu, fără cartelă de pâine, fără dreptul de a 
munci în întreprinderi de stat?" După care, la rugămintea mea, s-a 
transpus în situaţia din 13 ianuarie 1945 când a bombardat podul prin- 
cipal de la Budapesta. A început să povestească: „Eram pe Miskolc...", 
așa cum am scris în carte. La un moment dat mi-a făcut și o schiţă în 
carnetul meu de ziarist, cum au decolat de pe Miskolc, au ajuns la 
Budapesta prin partea de sud, au atacat podul dinspre Buda spre 
Pesta și au redresat la mică înălțime deasupra magistralei... Zicea că 
podul Elisabeta era bine apărat, iar sovieticii timp de zece zile nu au 
reușit să-l interzică, să-l darâme. Toţi aviatorii știau de acest pod, se 
îngrozeau de el. Mai zicea că generalul sovietic Selesniov a promis că 
cine va lovi podul are să devină erou al Uniunii Sovietice. Atunci am 
observat la Bădulescu un zâmbet aparte, amar și dispreţuitor în 

același timp: „Cum dumneata nu l-ai văzut pe Selesniov, așa nu l-am 
mai văzut nici eu, rușii și-au făcut treaba folosindu-se de noi și... la 
revedere!" N-am putut scrie toate acestea în carte, vă daţi seama... În 
sufletul lui Bădulescu era o mare tristeţe că a fost scos de la zbor și 
dat afară din armată. Zicea: „Eu am servit steagul tricolor, steagul 
patriei, ordinile date. Eu am făcut conștiincios meseria de aviator. Am 
fost trimis să lupt pe front, am executat ordinele, riscându-mi viața. 
Eram cap de familie, am fost aruncat pe drumuri, scos din casă, fără 
serviciu.." Toţi aviatorii care au luptat în războiul din Est au păţit la fel. 
Milu a ajuns, la Brașov, un simplu lucrător. Baltă la fel, Gavriliu, 
Dobran... și alţii pe care i-am cunoscut, mulţi dintre ei nu i-am putut 
surprinde în carte. Agheici îmi spunea că a făcut rapoarte peste 
rapoarte, la Buzău fiind, ca să iasă la pensie personal navigant 
ș.a.m.d. Dar să revin. O dimineaţă întreagă am stat împreună. Soţia tot 
aducea vişinată, și mie îmi plăcea și lui îi plăcea...Parcă văd ceșcuţele 
acelea înflorate, albe cu flori roșii. Erau din faianţă, nu din porţelanuri 
scumpe. Eu eram bogat sufletește prin omul din fața mea, un inter- 
locutor admirabil. Am zis la un moment dat: „De vreţi sau nu vreţi, de 
vă convine sau nu vă convine, eu scriu despre dumneavoastră.” A zis: 
„Domnule Cherecheș, voi vrea să citesc ceea ce veţi scrie despre 
mine, să fie cât mai exact, să nu scape greșeli. Eu vreau, dar...” Pot 
spune acum, cu durere, amintindu-mi, că acest „eu vreau” nu a mai 
venit niciodată. Această dorinţă nu a fost împlinită niciodată. El a murit. 
Despre el am scris fără să poată să vadă ce am scris, fără să poată să 
mai citească ce am scris. Urma să ne mai vedem. Dar cartea a zăcut 
în editură 16 ani, pentru că erau în ea oameni care au luptat contra 
sovieticilor... La despărţire, cum să spun, a fost astfel: vorbind aceeași 
limbă despre aviaţie, m-a condus până la gară și a așteptat până când 
trenul a plecat spre București. Mi-a făcut semn cu mâna stângă. Zic 
acum: nu era „La revedere” semnul acela cu mâna, era „Adio”! Dar 
asta numai destinul știa. Numai destinul știa ce se va întâmpla. Vreau 
să spun că în momentul când, în 1981, a apărut cartea, mulţi dintre cei 
despre care am scris nu mai erau în viață. Bădulescu, Buzdugan ș.a. 
Bădulescu îmi făcea semn cu mâna, în gară, la plecarea mea spre 
București. Destinul știa... Sunt mulțumit, împăcat sufletește că l-am 
cunoscut. Era un gospodar așezat, copilul la școală, casa aranjată, 
vișinii, vișinii aceia superbi erau în floare...” 

Bucuria întâlnirii cu scriitorul loan Cherecheș a fost imensă pentru 
autor. Abia la sfârșitul convorbirii acesta a aflat scopul pentru care fu- 

sese contactat: elaborarea monografiei căpitanului aviator Mircea T. 
Bădulescu. A mărturisit: „De peste douăzeci de ani, abia cum, pentru 
prima dată sunt întrebat de Mircea Bădulescu. Chiar că mă pot con- 
sidera mândru că am scris despre el, că l-am cunoscut. Repet, am 
cunoscut un om așezat la casa lui, gospodar, trecut de prima tinerețe. 
Nu am discutat cu el decât cele relatate în carte. Păcat că nu mai 
posed schița aceea cu bombardarea podului de la Budapesta, era un 
document prețios. Prea au trecut multe în ultimele decenii peste noi."10 

Întrebat frontal, scriitorul loan Cherecheș a răspuns: „Da, l-am 
cunoscut, atât cât poţi să îl cunoști pe un om pe care îl vezi o singură 
dată-e drept, ca scriitor și ca ziarist, cum zici, având în vedere că un 
ziarist este „specializat” în a vedea oamenii și lucrurile mai mult decât 
un muritor de rând. Precizez: Mircea Bădulescu era un om. Un om 
absolut normal. Nu era un supraom. Cum ţi-am mai spus, avea un 
aspect banal. Dar ce om! Ce suflet era întrânsul! Nici nu bănuiai că 
omul din faţa ta, pe front, a făcut atâtea fapte de vitejie. A fost un erou. 
Toţi care au avut o armă în mână și au luptat pe front au fost eroi, prin 
simplul fapt că au fost acolo pe front față în faţă cu inamicul, faţă în față 
cu moartea. Stăm în faţa televizoarelor și bem Coca-Cola, privim la 
războiul de pe ecran... În casă este cald și bine, suntem sătui, bine 
îmbrăcaţi, nu ne plouă, nu ne ninge...Dar ne dăm cu părerea despre 
cei care au luptat pe front cu arma în mână, fie aceștia simpli soldați, 
darămite piloți pe Stuka! Ce stupizi suntem când strâmbăm din nas, 
ghiftuiți de confortul nostru: „Erou, soldatul Vasile care a fost la 
Stalingrad și a venit de acolo bine mergi?!” Suntem stupizi, o spun 
răspicat, când gândim astfel. Cine l-a trimis pe soldatul Vasile la 
Stalingrad? Antonescu? Greșit. Țara, Neamul Românesc. Pe același 
soldat Vasile cine l-a trimis să lupte, degerându-i picioarele, în Tatra, 
pe frontul de Vest? Comuniștii? Guvernul Groza? Greșit. Țara, Neamul 
Românesc! Soldatul Vasile nu va gândi niciodată altfel, din felurite 
unghiuri partizane pro sau contra Antonescu, pro sau contra ameri- 
canilor, pro sau contra sovieticilor și așa mai departe. Singura lui 
politică și înțeles al acestei politici a fost și rămâne, ca și religia sa 
creștină ortodoxă: Țara, Neamul Românesc... Eroi sunt cei ce au lup- 
tat cu arma în mână pentru Neam și Țară, indiferent de grad, indifer- 
ent dacă și-au jertfit sau nu viaţa în această luptă. Ani de zile am 
cutreierat ţara de la un capăt la altul, ca ziarist și ca scriitor, în căutarea 
eroilor. Aceasta este lecţia ce am învăţat de la toţi cei care au fost pe 
front. N-am putut s-o spun cum aș fi vrut în cartea mea. Cartea mea a 


281 


zăcut șasesprezece ani în sertarele Editurii Albatros, și ar mai fi zăcut 
din 1981 până în 1989 dacă nu era Mircea Sântimbreanu... O spun 
încă o dată: să nu batjocorim pe soldatul Vasile, el a fost și a rămas 
reazemul Țării, al Neamului Românesc. Mircea Bădulescu a fost un 
astfel de reazem, un erou. Amintirea sa, a lui Buzdugan, a lui Milu și a 
atâtor luptători pentru Neam și Țară nu poate să fie luată în derâdere. 
Istoria rămâne mama noastră, identitatea noastră, chiar dacă vrem 
sau nu asta."11 


3. Vibraţii colegiale, camaraderești 


* Comandor aviator (r) Pasăre Dumitru: 

„Mircea Bădulescu erou? Da, fără discuţie. Am fost colegi de clasă 
în liceu opt ani, îl știu bine. Am fost împreună la Școala de Ofiţeri 
Aviaţie, la Flotila 3 Informaţii, la Grupul 3 Picaj „Stuka”. Nu pot să spun 
dacă și-a dorit enorm să fie aviator. Nici eu nu eram atât de înnebunit 
după aviatori și aventurile lor de zbor, la Buzău, liceean, cum fusese 
colegul nostru Cărluţă, Carol Anastasescu, eroul de la 1 august 1943. 
Cu toate acestea, m-am considerat mai bun pilot decât Gicu Bădules- 
cu. Fiind bolnav de ulcer, nu am mai luptat pe frontul de Vest. În 1945 
am fost scos din armată, pentru că tatăl meu, din Cislău, unde m-am 
născut și eu, avea pământ acolo și era funcţionar public la Prefectura 
Buzău, era -cum se spunea atunci- și chiabur și burghez. Eu am 
revenit la Brașov, unde m-am căsătorit și m-am specializat ulterior în 
reparat televizoare, fiind maistru la școala C.F.R. din Brașov. Mircea a 
zburat mult pe frontul de Est. Era un bun navigator, se orienta bine la 
teren din aer. A primit „Crucea de Fier“ de la nemți. Fapte eroice a 
săvârşit mai mult pe Vest, unde a primit „Mihai Viteazul“. A fost eroul 
de la Budapesta. Toate ziarele vremii scriau asta. Sigur că m-am bu- 
curat, fusesem doar atâţia ani colegi de liceu și camarazi pe front. 
Păcat că s-a prăpădit așa de tânăr și a murit într-un accident stupid. 
Nu am fost la înmormântare. A fost erou pe front și a murit stupid... 
Poate că așa a fost destinul lui. Carol Anastasescu? S-a izbit cu I.A.R.- 
ul 80 într-un bombardier B24 Liberator american, la 1 august 1943. 
Nici el nu știe cum s-a întâmplat, poate ieșea din viraj. A scăpat cu 
viață, căzând pe o căpiță cu fân, atfel murea. A avut zile. A avut 
coloana vertebrală ruptă, a stat în spital un an de zile, e invalid de 
război. A fost bun prieten cu Mircea în liceu, acesta îl ajuta să-și facă 
temele. Tatăl său avea un restaurant, „Mercur“ în centrul orașului, 

unde veneau mulţi aviatori, aveau bani, petreceau... Anastasescu se 
învârtea printre ei și era fascinat de câte povesteau, că mai și inven- 
tau asta e altă treabă. Nu cred că au fost cazuri de a refuza să plece 
pe Vest contra nemților, foștii camarazi. Cum să refuzi, nu se punea 
astfel problema. Bolnav de ulcer, puteam să mor cu hemoragie la 
stomac în picaj. Șocul la picaj este teribil. Ți se urcă sângele în cap, 
nu mai vezi nimic. Dintre aviaţii, aceasta e poate cea mai grea, bom- 
bardamentul în picaj; solicita o marea concentrare, dar picam „la fix“, 
nu scăpa nici o ţintă vizată. Ce alt fel de eroism se mai vrea, când ne 
riscam viaţa de fiecare dată?! După război, unii au fugit peste graniţă, 
era mare prigoană pe noi. Ne-am împrăștiat care încotro. Ne mai 
vedem acum, de Sf. Ilie la București, de Ziua Aviației. Nu m-am mai 
văzut cu Gicu Bădulescu după război. Deci are copil, băiat, asta e 
bine. Băiatul meu lucrează în Spania. Cum vine întrebarea asta dacă 
sunt mândru că am fost aviator? Care aviator nu este mândru că s-a 
ridicat cu avionul de la pământ? Este acesta un fapt unic, de neuitat, 
Pe front, am primit „Virtutea Aeronautică“. Sigur că sunt mândru, a fi 
aviator este un fapt unic, am zis, așa ceva nu se uită, mai mult, nu se 
neagă, este chiar ființa ta.“12 

* Comandor aviator (r) Anastasescu Carol: 

„Mă bucur că scrieţi o carte despre Gicu Bădulescu. Merită. Era un 
băiat extraordinar, uneori atât de ironic că nu te ierta, te sficșuia nu 
alta, rămâneai fără replică. Dacă mă supăram? Sigur că da, dar îmi 
trecea. Cu Gicu nu putea să ţii supărarea. La Școala de Ofiţeri Aviaţie 
nu am fost în aceeași clasă, numai la liceu. La liceu am făcut multe 
năzbâtii împreună. Era severitate mare, din te miri ce eram exmatricu- 
laţi. Pe Gicu l-am prețuit mult pentru că era un camarad serios, te 
ironiza când spuneai prostii, dar avea respect, preţuia prietenia, era 
statornic în sentimente. Putea să nu fie de acord cu tine, te beștelea, 
dar nu te umilea. Gicu învăţa bine în liceu. Competiţia era mare, așa 
ca sportivii, fiind liceu numai de băieţi. Eu erou? Așa au scris ziarele, 
dar ce importanță mai are asta acum? Am fost doborât la Ploiești- 
Târgșor. Când am fost atacat, ce era să fac? Aveam scurgere de ben- 
zină la maneta de gaze, lovit de A.C.A., avionul luase foc. Ştiţi ce 
înseamnă să arzi de viu? Este cea mai groaznică moarte pentru un 
pilot... Atunci mi-am îndreptat I.A.R.-ul spre nenorocitul ăla de ameri- 
can pe care l-am doborât; eu pe el, el pe mine. Trăsăsem capota, mă 
desprinsesem de chingi cu intenţia de a sări cu parașuta. Unde să sari 
la 100 metri înălțime? Norocul meu a fost că m-am desprins de chingi. 

Șocul izbiturii, cu capota trasă, m-a azvârlit afară. Am fost găsit pe o 
căpiță de fân, în comă. Asta e tot. Dumnezeu a vrut să am zile. 
Trăiesc, mă mișc, am trecut mult de optzeci de ani. Soţia mi-a murit 
acum opt ani, fiica mea este arhitect. Gicu Bădulescu? Repet, un om, 
de toată isprava. A meritat „Mihai Viteazul“ pentru tot ce a făcut în Est 
și în Vest. La Budapesta a riscat mult. Puteau să nu scape nici unul 
din ei. Au fost cu toţii „artiști“, adevăraţi eroi. La 23 august 1944 eu 
eram în sanatoriu la București, încă în gips. Voința m-a salvat și cre- 
dinţa în Dumnezeu, ne amintim de El doar când suntem la necaz... Am 
auzit de arestarea lui Antonescu, apoi a lui Jienescu, că rușii făceau 
ce vroiau în țară și câte altele. Ne era frică să vorbim prea multe între 
noi. Spaima era atunci, dar mai mult după război, generală. Cum vor- 
beai ceva contra rușilor, cum erai suspect, arestat. După ieșirea din 
spital, m-am înapoiat la Buzău, la părinţii mei. Uneori mama îmi 
reproșa că n-am ascultat-o și m-am făcut aviator, uite ce necaz am 
păţit. Am fost și arestat, în Buzău, în 1949, pe motivul că am comen- 
tat negativ tancurile sovietice care șenilau lângă Crâng, vorbind de 
„țară ocupată“, evident de sovietici. Am scăpat, datorită tatălui meu, 
care rămăsese cu influiență în Buzău. Viaţa a fost grea. Am lucrat la 
măsurători de teren și câte altele. Cu originea mea „burgheză“ și „reac- 
ționară“, nici vorbă de facultate, de o meserie ca lumea. Cu Gicu m- 
am mai văzut în Buzău, era căsătorit, avea un băiat, apoi i-am pierdut 
urma. Am aflat că a fost scos din armată și s-a mutat la Ploiești. Cam 
asta e tot.“13 

+ Comandor aviator (r) Dragomir C-tin: 

„Incontestabil Mircea Bădulescu a întrunit în persoana sa calităţi de 
excepţie, iar faptele sale de arme îl definesc în totul, îl situează în șirul 
eroilor Neamului. Pentru că sunt eroi care supraviețuiesc faptei lor și 
eroi care se jertiesc în timpul faptei lor eroice. Avram lancu al nostru a 
organizat apărarea eroică a Munţilor Apuseni și a supravieţuit faptei 
sale eroice... Să ne gândim mereu la ei și să cinstim memoria lor, a 
eroilor Neamului, vii sau morţi. În momente excepţionale, cum au fost 
cele din timp de război, s-au săvârșit fapte excepţionale, eroice. Altă 
regulă nu există. Faptele primează. Oamenii devin eroi prin faptele lor 
eroice, unde mari calități sufletești pun în mișcare energii nebănuite. 
Eram în lagărul de la Vustrau, prizonier la germani, când Mircea 
Bădulescu a bombardat podurile de la Budapesta. A făcut-o din pro- 
prie inițiativă? Nicidecum. A executat un ordin. Dar, noi cei de la 
„Stuka“ am fost învăţaţi, ne-am educat în acest fel, să supraviețuim 

faptei, misiunilor de bombardament în picaj din care, de fiecare dată, 
nu ne mai puteam înapoia la bază, la aerodrom. EI, atunci a pus în 
mișcare energii și calități de excepție. Ca urmare, a îndeplinit misi- 
unea, apoi a supravieţuit faptei, misiunii, atât el cât și echipajele pe 
care le-a condus. E puţin asta? Eu zic că este totul. Gicu Bădulescu a 
fost un om excepţional în toate împrejurările, un om ca toţi ceilalți dar 
cu o mare putere de concentrare asupra misiunii ce avea de îndeplinit 
care îl deosebea de cei mai mulţi dintre noi. La Grupul 3 Stuka, de 
această factură mai era Andrei Tudor și în bună măsură Ovidiu Cercel. 
Mai erau câţiva adjutanţi, ca Stan Nicolae, Belcin și alţii, dar aceștia 
erau luptători, cu locul și atribuţiunile bine stabilite în cadrul formaţiei, 
prin natura statutului lor de luptători nu aveau răspunderea conducerii 
formaţiei, a escadrilei sau chiar a patrulei. Eu nu ştiu ce se scria în foile 
calificative anuale ale lui Gicu Bădulescu, dar știu că Gicu era un om 
de caracter. Am spus cum a venit cu noi la Ploiești la bacalaureat, în 
1939. La fel a fost și în alte împrejurări. Altruist, camarad de excepţie. 
În Cotul Donului avea și responsabilitatea aprovizionării cu alimente în 
cadrul escadrilei. Povestea întâmplări hazlii, cum îi determina pe local- 
nici să dea produse, fie contra cost, fie de bună voie, fără să recurgă 
la rechiziţii obligatorii, cum se mai obișnuia. Era omenos în orice 
împrejurare, asta poate pentru că suferise atât de mult în copilăria și 
adolescenţa sa. Cum să zic, era un om viu ca toți ceilalţi, n-aș vrea 
vorbind despre el să îl transform într-o abstracţie, să-l „omor“ în 
poleială. Gicu nu avea trebuinţă de laude, faptele lui îl lăudau. Acum 
nu ne mai rămâne decât, atâtea câte știm, să arătăm faptele ce le-a 
făcut. Ce fapte trebuie să facă un om ca el să fie erou? Sunt tratate, 
lucrări, care arată, teoretic, asta, nu le-am cercetat. Pe front am trăit 
simplu și aspru. Ne-am bucurat însă de spiritul de camaraderie al celor 
din jur. Eram tineri, cu mult elan și dragoste de viaţă, în pofida faptului 
că am dus o viaţă grea prin bordeie, pe aerodrom, peste tot pe unde 
am fost. În aviaţie, dar nu numai în aviaţie, pe front, misiunile de luptă, 
fără excepție, sunt misiuni de sacrificiu, pentru că se desfășoară în 
contact cu inamicul. E puţin să scapi cu viață dintr-o misiune de luptă? 
Eu zic că este aceasta o faptă eroică, la fel de importantă ca și înde- 
plinirea misiunii. Mă repet, dar e bine să se știe... Am urmat cursurile 
Academiei Militare în anii 1949-1951, facultatea de comandă și stat 
major, secția aviaţie. Era în plină perioadă stalinistă. La unele cursuri 
politice se vorbea de eroismul Armatei Roșii, de soldatul Matrosov, de 
Pocrîșckin, de Kojedub, de Maresiev și alți aviatori sovietici. Nimic nu 

se vorbea despre aviatorii români pe frontul de Vest, sau se amintea 
în treacăt despre Corpul Aerian, fără nume, fără date concrete. Noi ne 
temeam să comentăm. Negarea identităţii celui ocupat, prin omisiune 
sau alte procedee, este o regulă generală de comportare a oricărui o- 
cupant. N-ai mamă, n-ai tată, ești orfan, n-ai istorie. Cum spunea Ko- 
gălniceanu. În 1952, la nici un an de la absolvirea Academiei Militare 
am fost scos și eu din cadrele active ale armatei, ca și Gicu Bădulescu, 
în urmă cu un an, cu faimoasa literă f a art.40 din Statutul Corpului Ofi- 
țerilor. Ce dacă am fost prizonier la nemți? Am luptat pe Est, iar soția 
mea, alături de care trăiesc și astăzi, era fiica primarului din Turda, clasificat 
„burghez“ și „reacţionar“. După război a fost mai greu ca în timpul războiului.“14 

* Comandor aviator (r) dr. ing. Maxim E. Nicolae-Sixtus: 

„Astăzi, 1 noiembrie 1995, Mircea Bădulescu ar fi împlinit 78 de ani. 
Dar nu a fost să fie astfel. Zeci de mii de gloanţe au trecut pe lângă el 
și nu l-au atins mortal. O tragică întâmplare, un moment de neatenţie 
a unui șofer, la traversarea unei căi ferate fără barieră, i-a curmat viaţa, 
lui și încă la doi călători. Stupid. Incredibil. 

Am în fața mea câteva hârtii, din care unele au dreptul să fie de- 
numite documente. Tabelul promoţiei 1941 de ofițeri aviatori, 113 la 
număr, este un document. Tabelul diviziei C (clasei de elevi-n.n.), anii 
1939-1940, al elevilor Școlii de Ofiţeri Aviaţie începe cu Bădulescu T. 
Mircea. Și, în ordinea alfabetică, tabelul continuă: Constantinescu Gh. 
Constantin, Constantinescu P. Corneliu, Cioroiu I. loan, Cotea |. Nico- 
lae, Dragomir P. Constantin, Georgescu N. Costin și alţii, și alţii, dintre 
care mulți nu mai pot spune „Prezent!“. Și totuși, dragi camarazi, voi 
sunteţi prezenți. Oriunde aţi fi. Sunteţi prezenţi în ISTORIE. Sunteţi 
prezenţi în pământul PATRIEI pentru care v-aţi dat sângele, v-aţi dat 
viața. Sunteţi prezenţi în sufletul camarazilor rămași încă în viaţă, în 
sufletul celor ce v-au cunoscut. 

Mircea stătea în banca întâi, în fața mea (la Școala de Ofiţeri 
Aviaţie Cotroceni, divizia C-n.n.). Îi vedeam mișcările, îi auzeam șoap- 
tele pline de ironie la adresa profesorilor care le meritau. Scurte, pre- 
cis plasate. Profesorului de matematică, în vârstă, care explica după 
notițe, îi încurca foile. Căci le punea pe pupitrul lui Mircea. Sau îi 
ascundea câte o filă. Și tot Mircea i-o găsea, pe sub bancă, spre feri- 
cirea profesorului scăpat de încurcătură. 

Și în discuţii era laconic. Îţi făcea impresia că doarme, motiv pentru 
care l-am denumit „Matolu“, deși nu era după nici un chef, dar remar- 
ca pe care o plasa dovedea că era cel mai atent și subtil dintre toți. 

Războiul ne-a despărţit. Auzeam din când în când unii despre alţii, 
mai ales despre cei care au dispărut. Despre Mircea nu știam decât că 
își face datoria (pe front-n.n.). Ca și toţi ceilalți. Nu am auzit despre 
cazuri de trădare sau lașitate. Căci așa am fost educați. Nici unul (din- 
tre noi) nu ar fi trăit cu eticheta de „Trădător“. 

Am în față „Monitorul Oficial“, partea I,B, numărul 180 din 6 august 
1946, pagina 8419... Mircea a fost distins cu Ordinul „Virtutea 
Aeronautică“ cu spade în clasa Comandor, singurul din promoție. 
Patru camarazi din promoția 1941 au fost distinși cu supremul ordin 
„Mihai Viteazul“: Dușescu Hariton, Munteanu Lazăr, Bădulescu 
Mircea, Gavriliu Vasile... 

Liber de carieră militară în care a strălucit, a pornit totul de la capăt, 
neîndrăznind să povestească decât celor intimi faptele sale eroice de 
pe front. Frica de Securitate era mare. 

În anul 1966 i-am făcut o vizită la Ploiești. Reușise să își constru- 
iască o casă frumoasă. Mi-a spus cu mult amar în glas că la școala mi- 
litară și în armată era dat ca exemplu de curaj, de vitejie, în timp ce 
acum se ferea să nu greșească, să pățească ceva rău. Dar lui nui 
s-a întâmplat nimic, din câte știu. Doar i-a dispărut umorul. Căci nu mai 
existau motive. Întregul popor român, atunci, nu mai avea motive de 
umor vesel, așa cum era el obișnuit, practica umorul tragic. Și asta 
nu-i plăcea lui Mircea. De asta se temea atunci. 

Îţi mulțumim, Mircea pentru cinstea care ai făcut-o Aviației Române 
și Patriei tale, Patriei adevărate. 1 noiembrie 1995. Președintele Aso- 
ciaţiei Aviatorilor Brașoveni, ofițer aviator Dr. ing. Nicolae Maxim.“15 


NOTE 

1. Textul de mai sus a fost intitulat Remember. Căpitan aviator Mircea Bădulescu și 
a fost citit de autor în cadrul Meaalionului comemorativ din data de 1 noiembrie 1995. 
Ulterior a fost remis organizatorilor și păstrat în arhiva redacţiei „Revistei de Istorie 
Militară“. 

2. Textul citit de comandor aviator (v) dr. ing. Maxim Nicolae-Sixtus a avut inserat 
(și citit) un text aparținând fostului sergent Verdeș G. Pavel, mitralior în Escadrila 74 
Bomb. Picaj „Stuka“, comandată de locotenentul aviator Mircea Bădulescu. Am repro- 
dus separat acest text în ciclul mărturiilor de faţă. În principal textul fostului sergent 
Verdeș Pavel care a format echipaj cu locotenentul aviator Rânja Victor descria misi- 
unea din 13 ianuarie 1945 de la Budapesta, cu unele erori de informare. S-au redat frag- 
mentele semnificative, extrem de prețioase pentru noi. 

+ Căpitan-locotenent aviator (r) Stan Nicolae: 

„Mi-a fost dat să fiu împreună cu Mircea Bădulescu tot războiul, și 

Grupul 3 Bomb. Picaj „Stuka“, la Escadrila 74 Picaj, încât pot spune că 
L-am cunoscut ca pilot și ca om cum mă cunosc pe mine. Îmi cereţi să 
spun dacă îl socotesc erou... E o întrebare imposibilă! De fapt, este 
greu de definit această noţiune. Toţi cei care au fost pe front și au lup- 
tat cu inamicul au fost eroi. Ştiţi ce înseamnă o misiune de bombarda- 
ment în picaj în Kuban, la Pădurea fermecată? Moarte sigură. Ca adju- 
tant aviator, cel mai mult am zburat cu soldatul Popescu Vasile, 
mitralior. Dacă băiatul acesta de toată isprava decorat cu nu mai ţin 
minte ce decoraţii merită a-l numi erou pe front, atunci Mircea Bădu- 
lescu ce-i? Un super-erou? Un supra-om? Nu. Un erou. Un camarad 
deosebit, binevoitor, cu dragoste pentru subalterni, ce a făcut fapte 
eroice. Cum am zis, fiecare misiune la inamic era o misiune eroică, de 
sacrificiu. Atunci nici nu băgam de seamă la acest aspect, zburam, 
zburam până nu mai era vlagă în noi. De ziua mea, pe 6 decembrie 
1943 am executat cinci misiuni în capul de pod Kuban, aproape una 
după alta, de la șase dimineaţa până la prânz, cu sublocotenentul 
Bădulescu cap de formaţie. Așa era pe front! Adevărul este că ne și 
plăcea să zburăm, cel puţin mie, nici nu ne păsa de pericole. La un 
moment dat, la Grupul 3 Stuka eu aveam cele mai multe misiuni la 
inamic. Cum am scăpat cu viaţă? Am avut zile de la Dumnezeu. În 
rest, măiestrie de zbor. Avionul Ju.87 era în fond o bijuterie, deși se 
cam rablagise de atâta zburat. Era bijuterie dacă știai să-l stăpânești, 
te scotea din cele mai dificile momente. La ieșirea din picaj, unde anti- 
aeriana inamică te putea lăsa fără grai. Depindea mult și de capul de 
formaţie, care comanda intrarea în picaj. Gicu Bădulescu ajunsese să 
fie un pilot bun, chiar foarte bun încă de la Bagherovo, din Crimeea, s- 
a distins în luptele din Kuban. Ar trebui spus clar: chiar avionul Ju.87 
a fost un erou. Ne satisfăcea ca piloţi, ne îndeplineam misiunea cu el. 
Am avut 230 misiuni de luptă la inamic pe Est și pe Vest. E puţin? 
Nicidecum! Sigur că Grupul 3 Stuka ar merita o carte despre aviatorii 
ei, cu mult mai mult decât a făcut domnul Crăciunoiu.“16 

+ Căpitan aviator (r) Pungan Vasile: 

„Nu mai ţin minte multe lucruri de atunci, a trecut atâta timp, vre- 
murile au fost grele. Dar amintirea sublocotenentului Mircea Bădules- 
cu mi-a rămas scumpă, chiar dacă am avut, la început ghinion împre- 
ună. La Școala de la Nicolaev s-a adresat sergenţilor radiotelegafiști, 
parcă îl aud: „Care ești bun trăgător?“ Au zis mai mulţi da, printre care 
și eu. M-a întrebat: „Vrei să zbori cu mine?“ Au răspuns „Da“. Așa am 
făcut echipaj cu sublocotenentul Bădulescu. Cum am mai spus, am 

zburat mult împreună, dar numai pe frontul de Est. Apoi când eu aveam 
amețeli la cap, zbura cu submaistrul Capdemai, cu care se înţelegea 
foarte bine. După 23 august 1944 eu am fost demobilizat. Nu ne-am mai 
văzut de atunci niciodată. Era un om bun, înțelegător. Pe noi, mitraliorii, 
ne trata de camarazi. El avea misiunea să mă apere pe mine, eu aveam 
misiunea să-l apăr pe el. Am avut o fotografie împreună, păcat că nu o 
mai am, cine știe pe unde s-a pierdut. Cu sublocotenentul Bădulescu 
am început zborurile pe Stuka la Nicolaev, apoi în Crimeea, când am 
avut accidentul la cap. Toate au trecut de parcă nici nu au fost!“17 

+ Căpitan aviator (r) Verdeș G. Pavel: 

„Majoritatea misiunilor contra trupelor germane și maghiare (pe 
frontul din Transilvania-n.n.) s-au executat sub comanda lt. av. Mircea 
Bădulescu, mereu capul formaţiei. A folosit elemente tactice de mare 
fineţe pentru derutarea inamicului și a intra deasupra pozițiilor de bom- 
bardat, fără a pierde vreun echipaj. Toţi îl iubeau și aveau încredere 
oarbă în tactul său de comandant și talentul său de zburător. Lt. 
Mircea Bădulescu era de statură potrivită, cu privirea blândă, cu vocea 
moale, cu părul negru ondulat, iar comportamentul său cu oricine, ca- 
marazi sau subordonați, impunea respect. Era un exemplu de modes- 
tie și atitudine hotărâtă în acţiuni (...) Calmul It. av. Mircea Bădulescu 
ținea formaţia strânsă (la misiunea din 13 ianuarie 1945-n.n.) și nu știu 
să fi fost dispersată vreodată. Sovieticii nu au primit cu entuziasm dis- 
trugerea podului de către aviatorii români, căci li s-a luat de sub nas o 
victorie pe care ei n-au fost în stare să o obțină, deși încercaseră de 
zeci de ori, fără un rezultat corespunzător.“17bis 


4. Cinstirea memoriei 
Corolar la mărturiile anterioare ar putea fi, între altele, aceste 
observații: sacralizarea și eroizarea sunt acțiuni ce ţin de ființa umană 
din străvechime și până astăzi, de-a pururi. Comunitatea umană este 
aceea care îl proclamă erou pe săvârșitorul faptelor eroice. Faptele 
sunt acelea care înclină balanţa eroizării indivizilor, când aceștia, a- 
proape în totalitatea cazurilor, nu săvârșesc dinadins faptele lor eroice. 
Cu faptele lor, eroii trec în istoria Neamului căruia aparțin. Cartea de 
istorie a Neamului, la acest capitol, rămâne pururea deschisă... 
a) Repere istoriografice 
Cum s-a mai arătat, de peste trei decenii încoace istoriografia mili- 
tară română a fost relativ generoasă cu faptele de arme săvârșite de 
locotenentul aviator Mircea T. Bădulescu. Până în anul 1990 aceste 

fapte de arme au vizat în exclusivitate cele săvârșite pe frontul de 
Vest, unde bombardarea podului principal de la Budapesta din 13 ia- 
nuarie 1945 a ocupat un loc central, licitându-se de fiecare dată 
„onoarea" pe care sovieticii au acordat-o aviatorilor români să bom- 
bardeze respectivul pod... După 1990, lucrările memorialistice îndeo- 
sebi, dar și cele de sinteză istoriografică, în domeniul istoriei aviaţiei 
române în anii celui de al doilea război mondial, au dezvoltat aspectele 
esenţiale ale campaniilor militare pe frontul de Est, unde, spre exem- 
plu, Grupul 3 Bomb. Picaj „Stuka" se regăsește integral, cu inclusiv no- 
minalizarea sublocotenentului aviator Mircea T. Bădulescu și a faptelor 
sale de arme în campaniile anilor 1942-1945. Bibliografia selectivă 
atașată prezentului volum indică paginile corespunzătoare pentru 
această temă. 

Lucrarea memorialistică Aviația Română în luptă pe frontul de Est 
și în apărarea teritoriului, 1 ianuarie 1943-23 august 1944, vol.2 (1994; 
540p) include sub genericul Medalioane (p.397-444) un număr de 19 
portrete (schiţe biografice și de activitate) ale unor aviatori români ce 
au activat în respectiva perioadă, mulţi dintre aceștia trecuţi în lumea 
umbrelor: Jienescu Gheorghe, Ionescu M. Emanoil, Vasiliu Gheorghe, 
Gavriliu Al. Vasile, lonescu D. lon, Nanu Niculae, Dobran loan, 
Georgescu |. Emil, Dobrescu Gheorghe, Greceanu Tudor, Scurtu Dan, 
Tudor Andrei, Tulea Sorin, Cantacuzino C-tin (Bâzu), Bădulescu 
Mircea (p.435-436), Chirvăsuţă Hristea, Drăgescu Mariana, Milu lon, 
Mucenica loan.18 Precizăm că respectivele medalioane au fost redac- 
tate fără consultarea unor documente din arhivele militare, rămân un 
produs tipic al memorialisticii. Tocmai în aceasta constă farmecul și 
neajunsul fiecăruia dintre ele. Potrivit mărturiei generalului aviator (r) 
Mircea Acojocăriţei, unul din cei șapte redactori ai volumului amintit, 
medalionul căpitanului aviator Mircea T. Bădulescu a fost elaborat de 
comandorul aviator (r) Petre Agheici, trecut ulterior în lumea umbrelor. 
Ce spune fostul camarad și prieten despre Mircea T. Bădulescu? 
Prezentăm câteva excerpte: „Cu acest avion (Ju.87-n.n.) Sit. av. (de la 
23.03.1944 It. av.) Bădulescu Mircea se impune cu totul excepțional, 
executând cele mai grele misiuni în calitate de comandant de patrulă 
(funcţia în ștat; în misiuni de război -diverse funcţii, inclusiv cap de for- 
maţie-n.n.), iar după 23.08.1944 comandant de escadrilă. A executat 
230 misiuni de bombardament în picaj (până la 12 februarie 1945-n.n.) 
cu rezultate deosebite."; „Activitatea lui (Mircea Bădulescu-n.n.) din 
timpul războiului îl plasează printre primii aviatori care s-au distins în 

mod cu totul deosebit", „Locot. av. Bădulescu Mircea, Gicu, cum era 
dezmierdat de colegi, a fost și un om de o bunătate fără margini. Era 
de un calm proverbial și punea mult suflet în tot ce înfăptuia."19 
Doamna Polixenia Bădulescu își amintește cum, după 1990, în mai 
multe rânduri a fost vizitată acasă de către „foștii camarazi și prieteni 
ai lui Mircea, Petre Agheici și Eugen Alexandrescu-Schmeling, care au 
consultat Carnetul de zbor și m-au întrebat o mulţime de lucruri."20 

Volumul Aripi Românești. Contribuţii la istoricul aeronauticii 
(1966) are meritul de a fi prezentat pentru prima dată în istoriografie 
misiunea de luptă din 13 ianuarie 1945 a Escadrilei 74 Picaj sub titlul 
O misiune de răspundere (autor: locotenent-colonel Constantin 
Ucrain), fără a preciza în text numele comandantului Escadrilei, 
locotenent aviator Mircea Bădulescu, concluzionând: „A fost o victo- 
rie cu răzunet, care a confirmat încă o dată valoarea piloților Corpului 
Aerian Român."'2! Faptul cel mai frapant este că în același volum ilus- 
trațiile alb-negru, în afară de text și nenumerotate, în chiar capul unei 
pagini prezintă portretul locotenentului aviator Mircea Bădulescu cu 
legenda „Locotenent aviator/Mircea Bădulescu", iar pe pagina ante- 
rioară avionul Junkers Ju.87 nr.2 (cu care a zburat cap de formaţie 
locotenentul aviator Mircea Bădulescu la 13 ianuarie 1945), având 
legenda: „Aviația română pe aerodromul de la Miskolc."22 Portretul 
locotenetului aviator Mircea Bădulescu prezentat în lucrare a fost 
preluat din revista „Zburătorii României", anul 1(1945), nr.2-3, p.29, 
citată de altfel copios.23 

Precizăm că și lucrarea România în războiul antihitlerist, 23 august 
1944-9 mai 1945 (1966), neindicată la Bibliografia selectivă din pre- 
zentul volum, în cadrul capitolului șase, subcapitolul unu Aportul avi- 
aţiei și artileriei antiaeriene, etalează misiunea de bombardarea podu- 
rilor de la Budapesta din 13 ianuarie 1945, fără nominalizarea echipa- 
jelor sau a altor persoane, concluzionând, între altele: „Astfel a fost în- 
treruptă aproape în întregime circulația peste Dunăre și a fost ușurată 
ofensiva diviziilor sovietice și române (mai puţin, cum s-a arătat-n.n.) 
în interiorul orașului."24 

O altă lucrare neindicată la Bibliografia selectivă din prezentul 
volum, culegerea de documente, extrase din presă și amintiri În 
numele libertăţii și prieteniei, vol.2 (1970) include textul memorialistic 
Corpul Aerian Român în sprijinul trupelor terestre sovietice și române 
în luptele din Ungaria, semnat: colonel de aviaţie în rezervă Alexandru 
Gh. Zaharescu (p.369-377). Fostul șef al Statului Major al Corpului 

Aerian Român pe frontul din Ungaria dezvoltă în textul amintit (cât se 
poate de bine „pieptănat" din punct de vedere... stilistic!) pregătirea și 
desfășurarea misiunii de bombardament din 13 ianuarie 1945, fără 
nominalizarea executanţilor. Memorialistul pomenește pe „locotenen- 
tul Mircea Bădulescu, comandantul unei formaţii de avioane" cu prile- 
jul unei misiuni anterioare, executată cu decolarea de pe aerodromul 
Turkeve, astfel: „leșind de la obiectiv, după ce distrusese o baterie de 
artilerie antiaeriană din zona Perkupa, locotenentul Bădulescu a fost 
interceptat și atacat de vânătoarea inamică. Aviatorii români, cu for- 
maţia strânsă „plan la plan", au respins atacul dușmanului, înapoindu- 
se fără pierderi la bază, deși avionul comandantului avea planurile și 
coada lovite."25 

Lucrarea Istoria aviației române (1984) aduce în circuitul istori- 
ografic pentru prima dată, în mod dezvoltat, cu nominalizarea echipa- 
jelor (pilot, mitralior), misiunea din 13 ianuarie 1945, precum și alte mi- 
siuni pe frontul de Vest ( de la 23 august 1944 la 12 mai 1945), unde 
nominalizarea locotenentului aviator Mircea Bădulescu este operată 
de șase ori, ceea ce nu este puţin.26 Pentru ca lucrarea în limba en- 
gleză, cu un rezumat în limba franceză, Romanian Black Hussars / 
Grupul 3 Picaj (autori: Jean-Louis Roba, Cristian Crăciunoiu) să prez- 
inte pentru prima dată în circuitul științific activitatea pe frontul de Est 
a Grupului 3 Bomb. Picaj „Stuka", unde prezenţa sublocotenentului 
aviator/locotenentului aviator Mircea T. Bădulescu este evidenţiată pe 
misiuni de luptă, precum și în alte împrejurări, în perioada iunie 1943- 
aprilie 1944.27 

b) Medalion comemorativ 

În deceniul ce a urmat evenimentelor din decembrie 1989 „Revista 
de Istorie Militară” (redactor-șef: comandor dr. Ilie Manole; secretar 
general de redacție: comandor Gheorghe Vartic, din 1997 redactor- 
șef), publicaţie ce apare sub egida Ministerului Apărării Naţionale, s-a 
impus în circuitul științific naţional și internaţional, atât prin conţinutul 
textelor publicate în cuprinsul revistei -singura publicaţie de istorie mili- 
tară la începutul perioadei analizate-, dar mai ales prin reuniunile 
științifice organizate (de regulă câte patru pe an calendaristic), cu spri- 
jinul generos al Fundaţiei „Hanns Seidel”, Germania (reprezentant 
rezident în România: Horst Kossack), itinerând aproape toate marile 
garnizoane militare ale țării: București, Craiova, Timișoara, Sibiu, Cluj, 
Brașov, Ploiești, Constanţa, lași, cu participarea unor istorici români și 
străini de prestigiu. 

O componentă esenţială a activității acestei publicaţii cu caracter 
academic (șase numere pe an calendaristic) a fost valorificarea cerce- 
tării istoriografice militate privitoare la personalităţile române îndeose- 
bi în prima jumătate a secolului al XX-lea, evidenţiate în cele două răz- 
boaie naţionale-de făurire a României întregite, în anii 1916-1919, și 
de reîntregire a Neamului Românesc, în anii 1941-1945. Rubrica per- 
manentă din cuprinsul revistei Numele lor au rămas în istorie este o 
dovadă în acest sens. 

În felul acesta s-a ajuns la proiectarea și realizarea Medalionului 
comemorativ: căpitan aviator Mircea Bădulescu din ziua de miercuri, 1 
noiembrie 1995, orele 18.00, în Sala Bizantină a Cercului Militar Naţio- 
nal, București. Invitaţia-program, redactată în stilul caracteristic al re- 
dactorului-șei, comandor dr. Ilie Manole, titra: „Se cuvine PRO MEMO- 
RIA / direaptă cinstire / celor care au fost bravi luptători / PRO PATRIA 
// Revista de Istorie Militară / în colaborare cu / Cercul Militar Naţional 
/ Muzeul Militar Naţional / Muzeul Aviației / și / Asociaţia Română pen- 
tru Propaganda și Istoria Aeronauticii / vă invită la / MEDALION / Că- 
pitan aviator / MIRCEA BĂDULESCU / Sala Bizantină a Cercului Mili- 
tar Naţional / miercuri, 1 noiembrie 1995, orele 18.00.”28 

Programul reuniunii, tipărit în invitaţia-program includea: 

a) Alocuţiuni. 

-Colonel Marin Mirea, șeful Direcţiei Cultură a Armatei; 

-Căpitan comandor llie Manole, redactor șef la „Revista de Istorie 
Militară”; 

-General de flotilă aeriană (r) dr. Aureliu Cioabă, președintele 
Asociaţiei Română pentru Propaganda și Istoria Aeronauticii; 

b) Evocări: 

- Aeronautica Română în războiul din anii 1941-1945 de comandor 
aviator dr. Aurel Pentelescu; 

-Odiseea căpitanului aviator Mircea Bădulescu de lon Țarălungă; 

-Camaradul aviator Mircea Bădulescu, așa cum l-am cunoscut de: 
general de flotilă aeriană (r) Vasile Gavriliu, comandor aviator (r) 
Romulus Bucșa, locotenent aviator (r) Mihai Belcin, locotenent aviator 
(r) Dumitru Croitoru, locotenent aviator (r) Vasile Pungan; 

- Cuvânt despre tatăl meu de Doru-Laurian Bădulescu; 

c) Remember. 

-Zburătorii României, film de epocă (proiectare videorecording), 
pus la dispoziţie de dr. ing. Cristian Crăciunoiu; 

d) Cocteil. 

Lista invitaţilor a fost mare, cuprinzând personalităţi de primă mări- 
me din conducerea Ministerului Apărării Naţionale, precum ministrul 
Gheorghe Tinca, generalul de Corp de armată Dumitru Cioflină, șeful 
Statului Major General, dr. loan Mircea Pașcu, subsecretar de Stat 
ș.a., care din motive obiective nu au putut onora invitaţia, spre deose- 
bire de alte împrejurări când au fost prezenţi și au participat activ la 
dezbateri. Au participat numeroși veterani de război aviatori, foști 
camarazi pe front ai căpitanului aviator Mircea Bădulescu, soția aces- 
tuia, doamna Polixenia Bădulescu, fiul Doru-Laurian Bădulescu, sena- 
tor, ziariști militari și civili, alți invitați.29 

Din alocuţiunea colonelului Marin Mirea, șeful Direcţiei Cultură a 
Armatei: „Doamnelor și Domnilor, Revista de Istorie Militară își conti- 
nuă astăzi o iniţiativă pe care o consider salutară: aducerea perma- 
nentă în memoria noastră a marilor figuri de luptători care, punând mai 
presus de viaţa și tinereţea lor interesele supreme ale Patriei, s-au jert- 
fit pentru independenţa și libertatea Neamului Românesc. Între 
aceștia, căpitanul aviator Mircea Bădulescu ocupă, prin faptele sale, 
un loc de primă mărime. Pentru că zborul său, ca și cel al camarazilor 
Grupului 3 Stuka Român sau Corpului Aerian Român a fost îndrăzneț, 
maiestuos și eficient. 

Evocând aici figura aviatorului erou Mircea Bădulescu, elogiem pe 
toţi piloții români participanţi la cea de a doua conflagrație mondială, 
atât pe frontul de Est, cât și pe cel de Vest (...) [Mircea Bădulescu este] 
un erou cu care Armata se mândrește și de care este bine să ne 
amintim mereu -pentru că ei, oameni neînfricaţi ai aerului și pământu- 
lui au făcut posibilă perenitatea unei realităţi majore: Patria Română. 
lar pentru ca amintirea să îmbrace forme cât mai concrete, ne gândim 
să propunem Comisiei Permanente de Heraldică a Ministerului Apără- 
rii Naţionale ca, după reorganizarea unităţilor de aviaţie, una dintre ele 
să fie botezată cu numele căpitanului aviator Mircea Bădulescu.”30 

Din păcate, înregistrările audio, nu mai vorbesc de cele video, ale 
acestei întruniri comemorative nu s-au păstrat. Din evocările cama- 
razilor a rămas doar cea consemnată în scris și citită „peste rând” de 
fostul coleg de promoţie din Școala de Ofiţeri Aviaţie, Maxim E. 
Nicolae -Sixtus, președintele Asociaţiei Aviatorilor (Veterani de 
Război) din Brașov, deja citată și utilizată de noi.31 Întrebată, doamna 
Polixenia Bădulescu a răspuns: „Îmi amintesc după-amiaza aceea 
când s-a stat până târziu, căci fiecare avea câte ceva de spus. Era 
pentru prima dată când asistam la o serbare (evocare-n.n.) oficială în- 

chinată soţului meu, Mircea Bădulescu. Am înţeles că trebuia să vină 
şi ministrul Armatei dar nu a putut veni. Ce să mai spun? În ziua 
aceea, la 1 noiembrie (1995-n.n.) se împlineau 78 de ani de la naște- 
rea lui Mircea, aproape câţi ani am eu acum. Nu-mi venea să cred că 
atâta lume l-a cunoscut pe Mircea și că toţi au vorbit frumos despre el. 
Trăia pe atunci Romulus Bucșa și cumnatul său, Dabija Dumitru, 
prezenţi la adunare. Între timp a murit și pictorul lon Țarălungă. S-au 
dus toți la Mircea. Acolo e viață veșnică în Dumnezeu.”32 

Generalul de flotilă aeriană (r) prof. univ. dr. Aureliu Cioabă, trecut 
și el, între timp, în lumea umbrelor a evocat, între altele, eforturile 
Asociaţiei a cărei președinție i-a fost încredințată de către aviatori pen- 
tru valorificarea patrimoniului memorialistic al veteranilor de război avi- 
atori și chiar editarea unor lucrări, precum: Cavalerii Ordinului „Mihai 
Viteazul” -aviatori, Cavalerii Ordinului „Virtutea Aeronautică”, precum 
și un dicționar cu personalități ale Aviației Române -proiecte gen- 
eroase rămase în așteptare după dispariția sa.33 

De precizat că evocarea dezvoltată de pictorul lon Țarălungă (1928 
-1999) a avut la bază textul deja tipărit la rubrica Memento: Căpitanul 
aviator Mircea Bădulescu în două numere consecutive ale „Revistei de 
Istorie Militară”, numărul 3(31) și 4-5(32-33) din acel an, 1995.34 În vizi- 
unea sa -exprimată în textul tipărit și confirmată de participanții la 
Medalionul comemorativ-, căpitanul aviator Mircea Bădulescu stă între 
așii Aviației Române din anii celui de al doilea război mondial: „Nu cred 
că greșesc prea mult apreciind că fără Stuka n-ar fi existat Bădulescu 
(...) și că Bădulescu este egal cu el -omul, pilotul, ostașul și comandan- 
tul (...) Ca și în cazul lui Șerbănescu (eroul căpitan aviator Alexandru 
Șerbănescu (1915-1944), as al aviaţiei de vânătoare-n.n.), există un 
punct de la care Bădulescu devine -în aviația războiului- simbol al 
grupurilor de Stuka."35 În concepţia pictorului lon Țarălungă acest 
„punct” de la care Bădulescu devine „simbo!” îl situa, calendaristic, în 
ultimele luni ale anului 1943, pe frontul din Crimeea. Cu seriozitatea și 
pasiunea caracteristice a clamat retoric în fața auditoriulu: „Când 
altcândva!? La 13 ianuarie 1945 nu mai existau Grupuri de Stuka! Nu 
mai existau din octombrie 1944 când s-au contopit cele două Grupuri 
3 și 6, formând Grupul 3/6 Picaj Stuka”, fapt corect, deja arătat. 

Cu respectul ce se cuvine memoriei celor trecuți în lumea umbrelor, 
afirm: pictorul lon Țarălungă nu a argumentat (sistematic) afirmaţia sa, 
dar a intuit (cu forța intuiţiei sale de mare artist) adevărul adevărat, 
cum se zice: fără Stuka n-ar fi existat Bădulescu. Sublocotenentul avi- 

ator Mircea Bădulescu a căutat avionul care să-l stăpânească și să-l 
satisfacă; odată aflat avionul Ju.87 Stuka, acesta s-a supus voinţei 
sale și „l-a servit” (satisfăcut) integral. Asocierea cu căpitanul aviator 
Alexandru Șerbănescu nu e superiluă, aceasta a transformat avionul 
Me.109G într-o armă de temut pentru inamic, până la un moment dat, 
până la 18 august 1944, când avioanele de vănătoare americane P38 
Lightning și P47 Thunderblot (primele de însoţire a bombardierelor 
Liberator B24 la obiectiv, ultimele de însoţire de la obiectiv) s-au 
dovedit mai eficace...Destine diferite. Căpitanul aviator Alexandru 
Șerbănescu doborât la Rușavăţu (Buzău) și înmormântat în Cimitirul 
Militar Ghencea. Căpitanul aviator Mircea Bădulescu, mort într-un 
accident la peste două decenii de la terminarea războiului, cu 
rămășițele pământești reînhumate în cimitirul alăturat, Cimitirul 
Ghencea Civil. Cu puţină imaginaţie, cele două morminte se află pe 
aceeași axă est-vest... 

c) Premiul anual „Căpitan aviator Mircea Bădulescu” 

Corolar la Medalionul comemorativ a fost o altă importantă iniţiativă 
a „Revistei de Istorie Militară” (redactor șef: comandor aviator Gheor- 
ghe Vartic): instituirea premiului anual „Căpitan aviator Mircea Bădu- 
lescu”, conferit celor mai valoroase lucrări științifice de istorie militară, 
domeniul aeronauticii, dintre mai multe nominalizate în acest domeniu. 

Este necesar de precizat că începând din anul 1993 „Revista de 
Istorie Militară” a desfășurat în primăvara fiecărui an Festivitatea pen- 
tru decernarea Premiilor și Hrisoavelor Revistei de Istorie Militară, acţi- 
une de interes naţional cu impact benefic în rândul istoricilor militari și 
civili. În principal premiile și hrisoavele acordate au avut o valoare sim- 
bolică, de apreciere a celor mai valoroase lucrări de istorie militară 
(naţională și universală) trimise la redacţie și apărute în anul prece- 
dent, dar și pecuniară, în baza sprijinului financiar acordat de cei sub- 
scriși la genericul Amicus certus in re incerta. Dăm în continuare de- 
numirea premiilor „Revistei de Istorie Militară”, așa cum au fost „orân- 
duite și statornicite” la ediţia din 20 iunie 2001 pentru lucrările ce au 
văzut lumina tiparului în anul 2000, astfel: 

* Marele Premiu „Mihai Viteazul”, 

* Premiul „Oștirea României”, 

+ Premiul „Nicolae Iorga”, 

* Premiul „Gheorghe |. Brătianu”, 

* Premiul „General Radu R. Rosetti”, 

* Premiul „Nicolae Bălcescu”, 

* Premiul „Episcop General de brigadă dr. Partenie Ciopron”, 

* Premiul „Căpitan aviator Mircea Bădulescu”. 

* Premiul de excelenţă pentru întreaga activitate ș.a.36 

O comisie formată din istorici militari și civili desemnată de Biroul 
Executiv al Comisiei Română de Istorie Militară și Redacţia Revistei de 
Istorie Militară stabilește de fiecare dată: a) lucrările nominalizate pen- 
tru fiecare premiu (3-4 lucrări); b) lucrările premiate (1-2 lucrări) din 
cele nominalizate. 

Ediția din anul 2000 (a opta) pentru decernarea premiilor și 
hrisoavelor lucrărilor de istorie militară apărute în anul 1999 a coincis 
cu acordarea pentru prima dată a premiului „Căpitan aviator Mircea 
Bădulescu”. Festivitatea s-a desfășurat la Complexul hotelier „Haidu- 
cul”, București, în data de miercuri 10 mai 2000, Ia finalul (după două 
zile) a celei dintâi reuniuni științifice internaţionale din Europa Centrală 
și de Sud-Est consacrată „războiului rece”: On Both Sides of the Iron 
Curtain, 1945-1989/De o parte și de alta a Cortinei de Fier, 1945- 
1989.37 

Pentru premiul „Căpitan aviator Mircea Bădulescv” au fost nomi- 
nalizate lucrările: 

* Pumnul Țării. Grupul 5 Bombardament Greu, Editura Modelism, 
București, 1999. Autor: comandor aviator veteran (r) de război ing. 
Dan Stoian; 

* Victor Anastasiu -medic militar și pilot de război (Schită mono- 
grafică), Editura Saeculum Trading, București, 1999. Autori: Neculai 
Moghior, Constantin Răduică, Andrei Berescu; 

* Eroilor aerului, Editura Pro Transilvania, București, 1999. Autor: 
dr. Constantin Ucrain. 

Toate cele trei lucrări nominalizate au fost premiate. Premiul 
„Căpitan aviator Mircea Bădulescu” a fost înmânat autorilor premiaţi 
de către senator Doru-Laurian Bădulescu.38 „Momentul a fost deose- 
bit de emoţionant pentru mine -își amintește domnul senator Doru- 
Laurian Bădulescu. Comunitatea istoricilor prezenţi la întrunire a 
aplaudat frenetic, atât la adresa premianțţilor, cât și la adresa mea, în 
calitatea de fiu al căpitanului aviator Mircea Bădulescu. Sincer m-am 
bucurat că am putut să fac ceva pentru memoria tatălui meu. Fie ca 
acest premiu să stimuleze cât mai mult cercetarea istorică în domeniul 
aviaţiei.”39 

Festivitatea pentru decernarea premiilor și hrisoavelor Revistei de 
Istorie militară, lucrărilor de istorie militară ce au văzut lumina tiparului 

în anul 2000 s-a desfășurat miercuri 20 iunie 2001 la Sala Bizantină a 
Cercului Militar Naţional, București. Cu acest prilej s-a decernat pentru 
a doua oară premiul „Căpitan aviator Mircea Bădulescu”. Pentru acest 
premiu au fost nominalizate lucrările: 

* Constantin „Bâzu” Cantacuzino, prințul așilor, Editura Modelism, 
București 2000. Autor: Vasile Tudor; 

* Zburătorii Grupului Șerbănescu, Editura Modelism, București, 
2000. Autori: căpitan-comandor Tudor Nicola, căpitan-comandor ing. 
lon Marin; 

* Tudor Greceanu, Drumul celor puţini. Amintirile unui aviator, 
Editura Eminescu, 2000. Ediţie de: Martha Greceanu. 

S-a decis acordarea premiului „Căpitan aviator Mircea Bădulescu” 
lucrărilor: 

+ Constantin „Bâzu” Cantacuzino, prințul așilor, autor: Vasile Tudor; 

* Zburătorii Grupului Șerbănescu, autori: căpitan-comandor Tudor 
Nicola, căpitan-comandor ing. lon Marin. 

La festivitate a fost prezent Radu-Mihai Donciu, director general, 
S.C. Rompetrol Servicii S.A., sponsorul premiului.40 

Dr. ing. Cristian Crăciunoiu a precizat: „Mă bucur că inimosul colectiv 
redacţional al „Revistei de Istorie Militară”, în frunte cu comandorul Vartic 
Gheorghe, a inițiat premiul „Căpitan aviator Mircea Bădulescu”, de altfel 
singurul premiu ce se acordă în România lucrărilor de istorie militară în 
domeniul aviaţiei. Faptul că atât la prima ediţie a acestui premiu, în anul 
2000, cât și la ediţia din anul următor au fost premiate lucrări apărute în 
Editura Modelism nu poate decât să mă bucure. Suntem o editură care 
publică preponderent lucrări de istorie militară din domeniul marinei și 
aviaţiei, care sunt solicitate atât în ţară cât și peste hotare, deși 
mijloacele noastre de editare rămân încă modeste. Premiul „Căpitan avi- 
ator Mircea Bădulescu” acordat până în prezent lucrărilor apărute în 
Editura Modelism ne stimulează enorm. Sper, în viitor, cât va mai exista 
superba publicaţie „Revista de Istorie Militară”, să nu ne treacă nici un an 
fără acest onorant premiu. Toată admiraţia mea pentru domnul senator 
Doru-Laurian Bădulescu, puțini sunt copiii ce fac pentru memoria părin- 
telui dispărut ceea ce a făcut și face încă domnia sa."41 

d) Povestea unui tablou 

Pictorul profesionist lon Țarălungă (n. 22 august, Tecuci-m. 3 sep- 
tembrie 1999, București) a avut, fără îndoială, vocaţia istoriei. Îi lipseau 
studiile de specialitate în acest domeniu, dar faptul în sine nu l-a îm- 
piedicat să cerceteze ani de zile (aproape două decenii) în arhivele 

militare, mai ales după ieșirea la pensie în anul 1988. În arhiva familiei 
se păstrează câteva zeci de caiete de diferite mărimi cu însemnări din 
arhivele cercetate. Ce cerceta? Să știe până în cele mai mici amă- 
nunte viaţa unităţilor de aviaţie române din anii celui de al doilea război 
mondial (1939-1945), dacă se poate până la numărul de înmatriculare 
al avioanelor și cine anume le-a zburat în anumite perioade de timp. A 
răsfoit cu înfrigurare toate Jurnalele de operații ale unităţilor operative 
de aviaţie, atât pe frontul de Est cât și pe frontul de Vest, extrăgând 
notițe peste notițe. Nu arareori întâlnești în respectivele dosare benzi 
de hârtie cu însemnări făcute de el prin care se aduc preţioase corec- 
tive unor informaţii consemnate în acel loc. Ştia, în adevăr, o mulţime 
de lucruri, de amănunte, de precizări. Întrebare: „Nea Ioane, de ce faci 
toate acestea, de plăcere?" Răspuns: „Dacă setea de a ști e plăcere, 
atunci de plăcere." Apoi adăuga, pe un alt ton, oarecum duios: „Am trăit 
pe aerodromul Tecuci, copil, printre aviatori și avioane. L-am văzut 
pe Șerbănescu... A trecut ca o vijelie pe lângă mine. Atât îi ţin minte, 
cizmele îmblănite și vijelia aceea, care mi-a rămas întipărită în memo- 
rie și în suflet."42 A scris mai multe articole, inclusiv despre căpitanul 
aviator Alexandru Șerbănescu, idolul copilăriei și adolescenţei lui, în- 
cărcate cu date și informaţii dintre cele mai interesante, inedite. Toate 
însă, și fiecare în parte, arată ca... o pictură! Sper să nu săvârşesc o 
împietate când afirm acesta. Da, nea lon Țarălungă, avea o „viziune 
picturală" asupra istoriei, unică, inconfundabilă, de invidiat de către 
orice istoric profesionist. Dar această viziune sau tocmai această vizi- 
une îl servea total în pictura sa. În pictura sa aviatică. În pictura sa 
marină. În pictura marină română a dezvoltat -sper ca aprecierea să 
nu fie greșită- o concepţie nouă privind dinamica picturală, ălaturi de 
cea a lui Dimitrie Știubei. În pictura aviatică română... a fost întemeie- 
torul ei! Că școala română de pictură aviatică întemeiată de el, îl 
cuprinde, deocamdată, numai pe el, aceasta este o alta problemă. De- 
a lungul câtorva decenii, cât a funcţionat ca pictor profesionist la 
S.A.P.A. (Studioul de Arte Plastice al Armatei) a străbătut țara de la un 
capăt la altul, aerodrom cu aerodrom, vapor cu vapor... Peste tot a 
văzut, a observat, a pictat, a făcut numeroase schițe. Multe din 
tablourile sale s-au înapoiat (cu acte în regulă!) la unităţile militare pe 
care le-a cutreierat. Din păcate, la 70 de ani de viaţă împliniţi, nu a avut 
o retrospectivă a operei sale și nici un album pe care le merita pe 
deplin. Întrebat, a răspuns: „Așa a fost să fie! Poate la 75 de ani..."4% 
Nu a mai apucat această vârstă visată. Vremurile au „tăbărât' peste el, 

cum obișnuia să spună când era supărat. Cine va fi acela care va stră- 
bate țara, aerodrom cu aerodrom, vapor cu vapor, cazarmă cu 
cazarmă, oraș cu oraș pe urmele tablourilor pictorului lon Țarălungă, 
să le depisteze, să le vadă de aproape, tablou cu tablou, desen cu 
desen, și să le consemneze într-un album, într-un catalog?... Nea lon 
Țarălungă avea cultul prieteniei, era o prezenţă dorită și agreabilă în 
redacţia „Revistei de Istorie Militară" din strada Știrbei Vodă, precum 
și la reuniunile științifice ale istoricilor militari. Poate așa s-a născut și 
ideea unui medalion Mircea Bădulescu, îi pictase doar portretul... 

Acesta era omul lon Țarălungă, camaradul de excepție, pictorul, 
istoricul, marinarul și aviatorul în același timp. La înmormântarea sa în 
Cimitirul Sf. Vineri o formaţie de elicoptere a survolat sicriul său des- 
făcut, dând ultimul onor unui brav camarad! Nu se putea să nu te 
podidească lacrimile... Picta cu vibraţie, cu energie sufletească enor- 
mă. Avioanele sale -părţi indispensabile în compoziţiile mari pe teme 
istorice, alături de personalitatea reprezentată: Vlaicu, Mociorniţă, 
Șerbănescu, Bădulescu și alţii- sunt zbucium și ţâșnire de energie, de 
vigoare, parcă le auzi explozia motoarelor și le simţi suflul lor cum 
trece pe alături, așa cum lon Țarălungă copil a simţit pe căpitanul avi- 
ator Alexandru Șerbănescu țâșnind pe lângă el... Toată pictura sa avi- 
atică (marile compoziţii) redau această stare de spirit. Faptul că a 
lucrat „la armată", comunitatea pictorilor, deși era membru al U.A.P ., 
nu prea îl lua în seamă, iar armata... nu se ocupă cu pictura! Așa se 
explică faptul că școala sa de pictură, căci se poate vorbi de o „școală 
tematică" de excepţie, a rămas singulară și singură, e vie doar în 
amintirea prietenilor săi. Îl idolatriza pe Doru Davidovici, bun prieten. A 
plâns ceasuri în şir la moartea acestuia, în 20 aprilie 1989. S-a dus în 
pustietatea Bărăganului să aprindă o lumânare pe locul unde prietenul 
său s-a făcut scrum.44 

Încă o dată: acesta era omul lon Țarălungă. El, omul acesta 
mergea înaintea pictorului. Se devota subiectului confundâdu-se cu 
acest subiect, îl transfigura în creuzetul clocotitoarei sale energii... 
Privim tabloul (compoziţia) consacrată căpitanului aviator Mircea Bă- 
dulescu. În viziunea noastră elementară am dori să vedem în tablou... 
o fotografie sau ceva ce „seamănă" cu omul din fotografie. Și totuși 
pilotul acela cu cască de zbor și faţa osoasă, prelungă, este chiar 
Mircea Bădulescu: concentrarea din timpul acţiunii, voința de a 
învinge, îngrijorarea de a-și salva toți camarazii de zbor... Apoi, zâm- 
betul acela ironic, abia perceptibil, te plonjează în fața omului real: „Da, 

dom'le, asta e Gicu Bădulescul!"... Cerem mai mult unui tablou, unei 
compoziţii evocatoare ca aceasta?! Cât putem să cerem? Ce să 
cerem? Veţi constata că pictorul lon Țarălungă a dat tot cât putem să 
cerem şi tot cât am cerut, ca stare de spirit, nu ca portret de salon. ÎI 
vrem pe locotenentul aviator Mircea Bădulescu „întreg și nevătămat"? 
Nimic mai simplu, îi privim fotografiile-portret din prima tinereţe: un 
bărbat frumos, cu trăsături distinse, calm, fără o concentrarea anume 
și, mai ales, fără fluturarea aceea ironică pe buze-semn al unei 
inteligenţe copleșitoare, inconfundabilă, sclipitoare ca o lamă de cuțit... 
Gicu Bădulescu din tablou este în clipa ce a urmat exploziei la prima 
dintre bombele lansate de el, suflul exploziei parcă îl atinge. Îngrijo- 
rarea sa este să-și scoată camarazii din infernul antiaerianei inamice; 
în urma sa, aceștia atacă vijelios. Fluturarea ironică de pe buze? 
Poate la adresa sovieticilor care, fie că nu au vrut, fie că nu au putut 
să distrugă podul. Undeva, în fundal, explozia și podul căzut în apa tul- 
bure a Dunării... Aviatorii sovietici de la vânătoarea de însoţire apar și 
ei în tablou, marcați prin planul (aripa stângă) a unui |.A.K. cu un crâm- 
pei din steaua roșie... 

O examinare didactică a elementelor compoziţiei arată câteva erori 
de informare, la acea dată, a pictorului. Podul reprezentat în tablou 
(pilonii de susţinere) este Podul cu Lanţuri (Szecheny lânchid), aflat în 
amonte, și nu Podul Elisabeta (Erzebet hid) lovit de echipajele coman- 
date de locotenentul aviator Mircea Bădulescu. Noi am comparat 
fotografia Podului Elisabeta prăbușit în albia Dunării cu harta Buda- 
pestei. Fotografia a fost făcută de pe malul drept al Dunării, adică din- 
spre Buda spre Pesta. Identificarea Podului Elisabeta a fost dată de 
cele două biserici, a căror turle se văd pe malul stâng al Dunării, în 
Pesta: Magyar ortodox templom (Biserica ortodoxă maghiară), în plan 
depărtat, cu cupola specifică, și Belvârosi plebâniatemplom (Biserica 
parohiei centrale a orașului), de rit catolic, în plan secund în raport cu 
pilonul metalic al Podului Elisabeta.45 În tablou sunt reprezentaţi cei 
doi piloni din piatră ai Podului cu Lanţuri. 

Etalarea acestor aspecte nu scade cu nimic forța evocatoare a 
tabloului și nu credem că am săvârșit o impietate semnalându-le. La 
data când pictorul trăia, ne-a lipsit o fotografie a acestui tablou, precum 
și harta Budapestei adecvată (cu fotografia podurilor peste Dunăre), 
care ar fi putut isca o conversație pertinentă asupra elementelor com- 
poziționale reprezentate. Non omnia possumum omnes ( Nu toate le 
putem toți). 

Tabloul evocat se află în patrimoniul Muzeului Aviației din anul 
1991 și este expus în holul central al actualului sediu al muzeului 
(Șoseaua București-Ploiești, km. 16,3), alături de alte lucrări ale pic- 
torului lon Țarălungă. Titlul tabloului: „Escadrila 74 Stuka", dactilo- 
grafiat pe o bandă de hâriie albă lipită pe rama tabloului (cu paspartu) 
în partea de jos. Este pictat în culori de ulei pe pânză. Dimensiuni: 
125x190 cm. Tabloul poartă semnătura autentică a pictorului în partea 
dreaptă jos, vizibilă de la distanţă, în culoarea albastru-verzui, scrisă 
cu pensula. Tabloul nu este datat. Tânărul muzeograf Alexandru 
Avram, specialist în teoria artei precizează: „Este o compoziţie dina- 
mică. Elementele componente cad sub diferite unghiuri, marcând 
dinamismul. Dinamica tabloului este susținută de culoare. Culoarea 
redă, în același timp, implicarea în eveniment. In zona exploziei pasta 
e densă, tromba exploziei are volum, la fel explozia obuzului antiaeri- 
anei (din stânga jos cum privim) care nu poate atinge avionul la redre- 
sarea din picaj. Chipul pilotului (locotenentul aviator Mircea Bădules- 
cu) este supradimensionat în raport cu elementele compoziţiei pentru 
a sugera importanţa acţiunii prin omul care a înfăptuit-o. În raport cu 
cromatica „de iarnă" a tabloului -griuri, tonuri verzui-metalice-, pictorul, 
prin baticul roșu cu buline albe de la gâtul pilotului, realizează un echili- 
bru, mai mult, îl umanizează deosebit. Chipul pilotului nu are culorile 
naturale, cromatica este verzuie, tocmai pentru a sublinia implicarea 
totală în eveniment. Mai precizez: chipul pilotului, chiar dacă nu este 
în centrul tabloului, atrage privirea spre el în primul rând, ceea ce este, 
sub raportul realizării compoziției, extrem de important. Sporesc 
această valoare expresivitatea feței, grimasa ironică abia perceptibilă. 
E o compoziţie de valoare sub raport artistic, nu numai al evenimentu- 
lui istoric reprezentat."46 

Ultimul număr pe anul 1988 al revistei lunare „Viaţa militară" repro- 
duce tabloul (în sepia; 9x5 cm.), ca ilustrație la un text „Misiune de 
luptă" a cărui conţinut nu vizează tema tabloului, însă cu precizarea: 
lon Țarălungă: „Luptele de la Budapesta'47. La această sursă s-a 
ajuns pe baza însemnărilor operate de pictor în dosul unei fotografii 
alb-negru a tabloului. Rezultă că tabloul în cauză a avut, la început 
(înainte de anul 1989), acest titlu, schimbat ulterior de autor în 
„Escadrila 74 Stuka". Doru-Laurian Bădulescu își amintește: „Prin 
1985-1986, nu ţin minte exact anul, atunci când pictorul lon Țarălungă 
era în faza de concepţie a tabloului și schiţase principalele trăsături ale 
personajului ne-a chemat de două ori, pe maica mea și pe mine, la ate- 
lier, ca să-i confirmăm dacă a reușit să surprindă anumite expresii ale 

părintelui meu. Îl interesa o anumită scânteiere a privirilor, pe care, 
spunea el, a surprins-o în discuţiile cu mai mulţi camarazi de arme ai 
căpitanului aviator Mircea T. Bădulescu. Maica mea s-a străduit să-i 
descrie cât mai bine chipul tatălui meu și acea privire căutată de pic- 
torul lon Țarălungă. Nu știu dacă a surprins-o. Din păcate, din motive 
obiective, nu am văzut tabloul finalizat și expus într-o expoziţie. Mă voi 
duce la Muzeul Aviației să-l văd când voi dispune de timp."48 

Se pare că, până la urmă, pictorul lon Țarălungă a șarjat pe flutu- 
rarea aceea de zâmbet aparte a căpitanului Mircea T. Bădulescu, 
emblematică pentru fizionomia acestuia, decât pe sclipirea ochilor săi 
albașitri-verzui sau albaștri-cenușii, cum precizează scriitorul loan 
Cherecheș în cartea sa.49 „Referitor la subiectul tabloului -adăugă 
Doru-Laurian Bădulescu-, din cele relatate de pictorul lon Țarălungă, 
era pentru prima dată când se reprezenta într-o operă de artă bom- 
bardarea podurilor de la Budapesta în 13 ianuarie 1945 de către 
escadrila de aviaţie condusă de tatăl meu, locotenentul aviator Mircea 
Bădulescu. Din câte am înţeles atunci, din discuţia cu pictorul lon 
Țarălungă tema era delicată, întrucât Ungaria, după cucerirea 
Budapestei, a intrat, ca și România, în tabăra învingătorului, adică a 
fostei U.R.S.S. lon Țarălungă se temea să nu fie interpretat greșit de 
către vecinii de peste Tisa. In fond, acţiunea de bombardament din 13 
ianuarie 1945 de la Budapesta a fost în timp de război. Mai mult, a fost 
ordonată de sovietici, nu s-a făcut la inițiativa Corpului Aerian Român. 
Nu cred că putea fi vorba, în condiţiile de război, de un refuz în exe- 
cutarea acelui ordin dat de sovietici. Este simplu de înţeles că dacă 
aviatorii români nu nimereau podul de prima dată, misiunea se repeta 
până la îndeplinirea acesteia, întrucât sovieticii nu aveau tipul de avion 
necesar pentru bombardamentul în picaj cu o precizie așa de mare 
cum se realiza cu avioanele germane Stuka. De aceea, eroismul 
tatălui meu -comandantul escadrilei Stuka, singura de altfel din Forţele 
Aeriene ale României și ale Aliaţilor- trebuie privit nu ca reușită a bom- 
bardamentului, care era în fond executarea unui ordin de luptă, ci ca 
reușită a salvării de la moarte a celor șapte echipaje (patrusprezece 
oameni) pe care le-a comandat. Tatăl meu purta răspunderea îndepli- 
nirii misiunii, dar mai presus de orice, misiunea salvării camarazilor 
săi. Sacrificiul acestora în aceasta constă: supraviețuirea în timpul 
executării misiunii de sacrificiu! Alte comentarii pot fi pe această temă, 
dar se depărtează de esenţa umană a misiunii, care este fundamen- 
tală, explorează alte domenii, cu diferite tendințe. Cred că pictorul lon 
Țarălungă, a înţeles acest deziderat, de aceea se frământa atât."50 

5. Ultima verba 


„De ce m-am făcut aviator?! Întrebarea mă face să zâmbesc, ier- 
taţi-mă. Sunt buzoian get-beget, am mai spus asta. Am bătut mingea 
de cârpă pe aerodromul de la Buzău. Acolo am văzut „Dracii roșii" 
evoluând în zbor, acolo am văzut zilnic aviatori și avioane... Puteam să 
am alt gând, altă simţire? Da, tatăl meu era mecanic de locomotivă, nu 
era obligatoriu să îmbrăţișez meseria lui. Mai corect, avioanele au fost 
mai aproape de sufletul meu decât locomotivele din gara Buzău care 
nu mă interesau.'5! După o lungă pauză, comandorul aviator Constan- 
tin Dragomir a continuat: „Nu am strălucit pe front ca Mircea Bădules- 
cu, dar asta nu m-a împiedicat: unu -să iubesc cu patimă aviația, zbo- 
rul; doi-să îmi fac datoria ca militar, ca ofițer. Vreu să spun că nu poți 
fi aviator dintr-o ambiţie oarecare, trebuie să simţi o chemare, chiar 
dacă nu o strigi în gura mare „Mă fac aviator!", cum am strigat eu, 
băgând-o în sperieţi pe biata maica mea, căci auzise și ea cum 
avioanele cad destul de des din diferite motive. In rest, nu este decât 
muncă, perseverenţă, profesionalizarea și... norocul să trăiești cât mai 
mult, dar asta numai Dumnezeu o știe, destinul fiecăriu om."52 

Doru-Laurian Bădulescu: „De ce și-a ales tatăl meu meseria de avi- 
ator? Imi este greu să răspund. Nu pot să-mi asum răspunderea să 
răspund în locul său, când eu nu l-am cunoscut ca aviator. Cu toate 
acestea nu consider întrebarea ca fiind anapoda, dimpotrivă mă obligă 
la reflecţie. Ce să spun? M-am născut dintr-un tată care a practicat 
meseria de aviator și dintr-o mamă bună gospodină, o mamă iubitoare. 
Vremurile s-au schimbat, mentalităţile la fel. Cred că atunci era o emu- 
laţie deosebită pentru aviație, astăzi mai puţin. Percepția mea s-ar 
putea să fie deformată, nu m-am gândit dinadins la această problemă. 
Va trebui să mă gândesc, dacă voi scrie cândva puţinele mele amintiri 
despre tatăl meu. Cred că și eu mi-aș alege meseria de aviator dacă 
aș trăi în vremurile în care a trăit tatăl meu, dacă aș avea curajul tatălui 
meu... şi -de ce nu?- dacă națiunea ar cere-o. Să ţinem cont că tatăl 
meu a făcut-o în timp de război, deși, între altele, a fost constrâns de 
condițiile materiale modeste ale părintelui său. Aș vrea să spun... și 
sper să nu greşesc, să măsor exact fenomenul: poate că meseria de 
aviator i se potrivea firii sale; era o meserie nobilă care căuta oameni 
ca el, iar când îi afla le dădea satisfacţie. Așa se explică succesele 
tatălui meu, ale altor camarazi aviatori, pe front. În scurta perioadă de 
timp pe care ne-a hărăzit-o Bunul Dumnezeu să o petrecem împreună- 
acea perioadă minunată pentru mine și, din păcate, prea scurtă, de 
nici douăzeci de ani-mă determină să afirm ideea că tatăl meu, în 

tinereţe, s-a dedicat total aviaţiei, a slujit-o cu demnitate și devota- 
ment, iar atunci când a fost îndepărtat brutal din armată, a refuzat să 
mai amintească de acest subiect, cel puţin în familie, considerându-l 
definitiv încheiat. Eu cred că refuzul acesta a fost reversul pentru o 
mare dragoste. Faptul că pe front a fost aviator al Corpului Aerian 
Român a reprezentat pentru el atât de mult încât subiectul acesta nu 
merită să-l mai împărtășească cu altcineva, nu mai avea nici o rele- 
vanţă. Plecase din armată om tânăr, în plină putere, trebuia să se con- 
centreze pe altceva. De fapt, aici ar mai fi un argument, care adânceș- 
te dragostea sa totală pentru aviaţie: familia sa, să o protejeze, să o 
scutească de necazuri în vremurile acelea puternic bântuite de viziuni 
staliniste, de spiritul distructiv al luptei de clasă. Tatăl meu a evaluat 
foarte bine aceste aspecte. Probabil, cu toată durerea ce o avea în su- 
flet, s-a resemnat, a trecut în tăcere toate amintirile sale eroice din răz- 
boi și a considerat că nu sunt de nici o utilitate familiei sale, ci din 
contră, dacă vrea să își ajute cu adevărat familia, aceste sentimente, 
aceste amintiri trebuie să le lase deoparte, uitate, cel puţin o vreme. 
Am suficiente dovezi, exemple, din evoluţia de atunci și ulterioară a 
evenimentelor, care arată o judecată aparte a tatălui meu. Ceea ce în- 
seamnă că modul cum a gândit a fost corect, și strategia aceast i-a 
reușit. Efectiv ne-a ajutat. Moartea sa arată ca și cum s-ar fi jertfit..."53 


Căpitanul aviator Mircea T. Bădulescu a rămas în amintirea celor 
care l-au cunoscut prin puternica sa personalitate, nu a fost un ins 
oarecare. Unii l-au numit erou, și a fost realmente un erou prin faptele 
sale de arme din anii celui de al doilea război mondial. Nu știu dacă el 
ar fi acceptat să fie gratulat cu un astfel de apelativ în diverse ocazii. 
EI s-a socotit tot timpul un om al datoriei, atât ca militar cât și ca civil. 
În Autobiografia sa a scris, cum s-a mai arătat: „Războiul antisovietic 
l-am privit ca fiind just și am luat parte efectiv la el; așa am fost edu- 
caţi și credeam că noi ducem un război sfânt și just." Apoi, la fel, cum 
s-a arătat: „Ca militar conștiincios, atunci când la 23 august (1944) 
s-a ordonat să luptăm împotriva nemților, care ar provoca pe ai noștri, 
am fost în totul de acord." 

Este puţin sau greșit să-ţi faci datoria, mai ales ca militar, pe front, 
în situaţii deosebite, de criză? Evident, nu. Componenta dominantă a 
comportamentului civic al căpitanului aviator Mircea T. Bădulescu a 
fost demnitatea concretizată permanent prin asumarea răspunderii. 
Nu a făcut ce a vrut, a făcut ce a trebuit. Nu se suporta în espectativă, 
se dorea -și reușea- să fie folositor. Intrebată, aproape grosolan, de 
către autor: „Ce v-a atras cel mai mult la Mircea ?", doamna Polixenia 

Bădulescu a răspuns stupefiant de laconic: „Avea un suflet bun" și a 
preferat, în continuare, să tacă. Fostul subordonat pe front, sergentul 
Verdeș G. Pavel, consemna în amintirile sale, cum s-a arătat: „Toţi îl 
iubeam și aveam încredere oarbă în tactul său de comandant și în ta- 
lentul său de zburător"... 

Oamenii, cei care l-au cunoscut și au trăit alături de el, au asigurat 
căpitanului aviator Mircea T. Bădulescu dreptul la nemurire. Autorul 
multumește Bunului Dumnezeu că i-a dat puterea să încheie aici mo- 
nografia consacrată acestui brav ofițer al Armatei Române, eroul căpi- 
tan aviator Mircea T. Bădulescu. 


București, 
10 sept. 2000-25 aprilie 2002. 

DOCUMENTE 


privitoare la activitatea militară 
a căpitanului aviator Mircea T. Bădulescu 


LISTA DOCUMENTELOR 


a) Înălțări în grad. 

1. 8 mai 1941. Decretul nr. 1 282, semnat de generalul lon Antonescu, 
Conducătorul Statului Român și Președintele Consiliului de Miniștri, pentru 
înălțarea la gradul de sublocotenent aviator a promoţiei de ofițeri activi 10 mai 
1941 (Extrase). 

2. 22 martie 1944. Decretul nr. 617, semnat de mareșalul lon Antonescu, 
pentru înălțarea la gradul de locotenent aviator (Extrase). 

3. 23 ianuarie 1946. Decretul Regal nr. 197, semnat de Regele Mihai | al 
României, pentru înălțarea la gradul de căpitan aviator (Extrase). 

b) Decrete pentru decoraţii (selectiv). 

4. 6 octombrie 1944. Decretul Regal nr. 1 821, semnat de Regele Mihai | 
al României, pentru conferirea Ordinului „Virtutea Aeronautică” cu spade clasa 
Crucea de Aur cu prima și a doua baretă și Cavaler cu prima baretă(Extrase). 

5. 13 octombrie 1944. Decretul Regal nr. 1910, semnat de Regele Mihai 
Il al României, pentru conferirea Ordinului „Steaua României" cu spade în 
gradul de Cavaler cu panglica de „Virtute Militară" și a Ordinului „Coroana 
României" cu spade în gradul de Cavaler cu panglica de „Virtute Militară" 
(Extrase). 

6. 11 aprilie 1944. Decretul Regal nr. 1 158, semnat de Regele Mihai | al 
României, pentru conferirea Ordinului „Virtutea Aeronautică" cu spade clasa A 
doua baretă la Cavaler și Ofiţer (Extrase). 

7. 4 mai 1945. Decretul Regal nr. 1493, semnat de Regele Mihai | al 
României, pentru conferirea Ordinului Militar „Mihai Viteazul" cu spade, clasa 
a Ill-a ( (Extrase). 

8. 29 iulie 1946. Decretul Regal nr. 2348, semnat de Regele Mihai | al 
României, pentru conferirea Ordinului „Virtutea Aeronautică" cu spade, clasa 
Comandor (Extrase). 

c) Foi calificative. 

9-25. 1 noiembrie 1941-20 mai 1951. Foi calificative (notări de serviciu), 
anuale, întocmite de șefi (comandanți) direcţi și avizate de șefi ierarhici. 

Documentul 24: 24 mai 1951. Propunere pentru înaintarea la gradul de maior 
(respinsă). (Documente integrale). 

d) Ordine de zi. Scrisori de mulţumire. 

26. 6 decembrie 1942. Ordin de zi nr.19 privind activitatea de luptă a 
Grupului 3 Bombardament Ușor pe frontul de Est, după trei luni de acţiuni ope- 
rative (Extrase). 

27. 21 august 1943. Scrisoarea nr.862 a Subsecretarului de Stat al 
Aerului, general aviator Gheorghe Jienescu către comandantul Grupului 3 
Picaj Stuka, căpitan-comandor aviator Galeno Francisc. 

28. 28 august 1943. Ordin de zi nr.8 pe Armată, semnat de mareșalul lon 
Antonescu, prin care se citează Grupul 3 Bombardament Picaj. 

29. 17 septembrie 1943. Ordin de zi nr.853 al generalului de escadră avi- 
ator Ermil Gheorghiu către Grupul 3 Bombardament Picaj „Stuka”. 

30. 27 decembrie 1943. Ordin de zi nr. 9 pe Armată, semnat de ministrul 
de Război, general Constantin Pantazi, prin care se citează Grupul 3 
Bombardament „Stuka" pentru eroica sa activitate pe frontul de Est pe durata 
unui an de acţiuni militare intense. 

31.10 aprilie 1944. Ordin de zi nr.56, semnat de mareșalul lon Antonescu, 
prin care se evidenţiază, între altele, rezistența dârză a trupelor române pe 
frontul din Crimeea. 

32. 23 decembrie 1944. Scrisoare către comandantul Corpului 1 Aerian 
Român, general comandant Emanoil lonescu din partea generalului-locote- 
nent aviator J. Selesniov, șeful Statului Major al Forţelor Aeriene ale Frontului 
de Operații. 

33. 13 ianuarie 1945. Raport operativ-informativ al Corpului 1 Aerian 
Român către Statul Major a Aerului. Secţia a 3-a. 

34. 20 ianuarie 1945. Ordin de zi nr.8 al Corpului 1 Aerian Român, sem- 
nat de generalul comandant aviator Emanoil lonescu, prin care se citează 
locotenentul Mircea T. Bădulescu. 

35. 9 februarie 1945. Ordin de zi nr. 9 pe Armată, semnat de ministrul de 
Război, general de armată |. Negulescu, prin care se citează Corpul 1 Aerian 
Român pentru strălucite fapte de arme pe frontul de Vest. 

e) Propuneri pentru decorații (selectiv). 

36. 17 februarie 1945. Raport nr. 8 001 către Corpul 1 Aerian Român, 
semnat de comandantul Grupului 8 Asalt Picaj, căpitan aviator loan Eftimopol. 

37. 17 februarie 1945. Tabel nominal de propunerile la decorare cu 
Ordinul „Mihai Viteazul", anexă la Raportul nr.8001 către Corpul 1 Aerian 
Român (Extras). 

38. 21 februarie 1945. Nota raport nr. 954 către Statul Major al Aerului, 
Secţia Adjutantură, semnată de comandantul Corpului 1 Aerian Român, ge- 
neral comandant aviator Emanoil lonescu. 

39. 6 aprilie 1945. Nota nr.17 725 către Ministerul de Război, Biroul deco- 
raţiilor, înaintată de Subsecretariatul de Stat al Aerului. Serviciul Personalului. 

f) Alte documente. 

40. 10 mai 1941. Discursul generalului lon Antonescu la înălțarea în gradul 
de sublocotenent aviator a promoţiei de ofițeri din care a făcut parte Mircea T. 
Bădulescu. 

41. 23 martie 1945. Decret-lege nr.816 (Legea nr.187) pentru înfăptuirea 
reformei agrare (Extrase). 

42. 20 aprilie 1945. Decret-lege nr. 310 pentru înființarea Ordinului Militar 
„Mihai Viteazul" cu spade (Extrase). 

43. 1945. Sinteza Marelui Stat Major privind contribuţia militară a României 
în războiul contra Germaniei și Ungariei (Extrase). 

44. Aprilie 1944. Grupul Stuka. Reportaj ilustrat (șarje grafice de adj. sta- 
giar av. Vasile Scripcaru), în „Aripi Românești" nr.61-62, aprilie 1944, p.27-28. 


1 


DECRET nr.1 282 
din 8 mai 1941 
(Extrase) 


GENERAL ION ANTONESCU 
Conducătorul Statului Român și 
Președintele Consiliului de Miniștri, 

Asupra raportului d-lui ministru secretar de Stat la Departamentul Apărării 
Naţionale și Subsecretarului de Stat al Aerului, cu nr.36 din 8 mai 1941; 

In baza dispoziţiunilor decretelor-legi nr.3052 din 5 septembrie și nr.3072 
din 7 septembrie 1940, 

Am decretat și decretăm: 

Art... Următorii elevi absolvenţi ai Școalei pregătitoare ofițeri asviaţie, 
secţia naviganţi și mecanici și ai Școalei pregătitoare ofițeri activi de A.c.A., se 
înalță la gradul de sublocotenent aviator, sublocotenent mecanic și sublocote- 
nent de A.c.A., activi, pe data de 10 mai 1941, repartizându-se la unităţi: 


Aeronautica Regală 
Ofițeri combatanți naviganți 1941 
Sublocotenenţi aviatori 


7. loan A. lie, 
8. Enescu Gh. Dumitru, 
9. Vasile |. Theodor, 
10. Stoian Șt. Dan, 
11. Buda V. loan, 
12. Scurei P. Dumitru 


. Pâslaru V. Vasile lon Constantin, 
. Săndulescu |. loan, 

„ Stănculescu P. Virgiliu, 

„ lonescu M. Alexandru-Mihai, 

. Constantinescu A. Decebal, 

„ Păun A. Alexandru, 


DUIBLUND = 

13. 
14. 
15. 
16. 
17. 
18. 
19. 
20. 
21. 
22. 
23. 
24. 
25. 
26. 
27. 
28. 
29. 
30. 
31. 
32. 
33. 
34. 
35. 
36. 
37. 
38. 
39. 
40. 
. Țică N. Marin, 
42. 
43. 
44. 
45. 
46. 
47. 
48. 
49. 
50. 
51. 
52. 
53. 
54. 

Popescu C. George, 
Dobrescu L. Gheorghe, 
Secărescu C. Constantin, 
Sârbu |. Alexandru, 

Pop V. Horia, 

Zamfirescu N. Flavio, 
Munteanu V. Lazăr, 
Neagoe D. Gheorghe, 
Sobieschi |. Florin, 
Slăvescu C. loan, 
Nicolaescu S. Theodor, 
Filip |. Gavril-loan, 
Mureșan E. Liviu-Horaţiu, 
Andrei V. loan, 

Galea |. loan-Nicolae, 
Lucaci |. Mihail, 

Șenchea T. Traian-Mircea, 
Simion N. loan, 
Constantinescu P. Corneliu, 
Dragomir P. Constantin, 
lonescu D. Mihail, 
Georgescu M. Costin, 
Gavriliu A. Vasile, 
Firoescu T. Titu, 
Naghirneac Gh. Nicolae, 
Cioceanu T. Anton, 
Grama Gh. loan, 

Paulian M. loan, 


Sârghi V. Mircea-Nicolae, 
Jemna Gh. Silviu, 
Rădulescu P. Traian, 
Nistor Gh. Gheorghe, 
Ștefănescu Gh. Dan-George, 
Dobran C. loan-Stratilat, 
Constantinopol V. Marcel, 
Avram |. Olimpiu, 

Cotea |. Nicolae, 

Toma |. Victor, 

Bendas A. Constantin, 
Petru D. Dumitru, 
lonescu D. Vasile, 


55. 


56. 
57. 
58. 


59. 


60. 


61. 


62. 
63. 
64. 
65. 


66. 


67. 
68. 
69. 


70. 


71. 


72. 
73. 


74. 
75. 
76. 
77. 
78. 
79. 
80. 


81. 


82. 


83. 


84. 
85. 
86. 
87. 


88. 
89. 
90. 


91. 


92. 
93. 


94. 


95. 
96. 


Baciu N. Dumitrie-Vasile, 
Weber E. lonel, 
Bădulescu T. Mircea 
Strati A. Constantin 
Stănculescu St. Gheorghe 
Brătianu V. Napoleon, 
Panait C. loan, 

Popescu |. Nicolae, 
Rozaru |. Constantin, 
Taină P. Vladimir-Petre, 
Oniceanu Gh. Marcel, 
lonescu-Constantinescu C. C-tin, 
Diac Gh. loan, 

Pasăre A. Dumitru, 

lliescu M. loan, 

Taraze G. Vasile, 
Ticușanu |. Moise, 
Ștefănescu T. Gheorghe, 
Maxim E. Nicolae-Sixtus, 
Butnariu N. Gheorghe, 
Ceachir A. Serghie, 
Florescu A. Ștefan, 
Borcescu C. Arghir, 
Tomescu Gh. Titu-Aurelian, 
Dușescu Gh. Ariton, 
Filimon C. Mircea, 

Tufă P. Marin, 

Cioabă Gheorghe |. loan, 
Gavriloiu Gr. loan 
Mănescu C. Emil-Constantin, 
Stoianovici Gh. Petre, 
Țiţei Tr. Nicolae, 

Cioroiu |. loan, 

Mogoș N. Nina, 

Giurgea M. loan 
Paraschivescu T. Mircea, 
Bangal |. Nicolae 
Limburg D. Alexandru-Nicolae, 
Vasiliu C. Traian, 
Vlaiculescu A. Pretorian, 
Alexiu St. Petre 

Pasniciuc |. Emil, 

97. lanculescu L. Mircea, 105. Jecu R. Vasile, 


98. Bucșa R. Romulus, 106. Trandaf |. Eugen-C-tin, 
99. Patrichi Gh. Anton, 107. Naca A. Gheorghe, 
100. Vasiloschi E. Florin, 108. lonescu T. Alexandru, 
101. lonescu F. Gabriel, 109. Vasile S. loan, 
102. Săndulescu C. Constantin, 110. Păun P. Vasile, 
103. Vasiliu C. Mircea, 111. Triţă D. Marin. 


104. Anastasescu St. Carol, 


Ofițeri Combatanțţi nenaviganți 
Sublocotenenţi 
1. Constantinciu P. Constantin, 
2. Suciu L. Cornel. 
Ofițeri mecanici de aeronautică 
(.) Sublocotenenți mecanici 
Artileria A.c.A. 
Sublocotenenți 
(...) 
Art.Il. D-l ministru secretar de Stat la Departamentul Apărării Naţionale 
este însărcinat cu executara acestui decret. 
Dat în București la 8 mai 1941, 
Conducătorul Statului Român și 
Președintele Consiliului de Miniștri 
General lon Antonescu 
Ministrul Apărării Naţionale 
General de Corp de Armată Adjutant 


losif lacobici 
Nr.1282 
(M.O., Partea |, nr.112, 14 mai 1941, p.2596-2597). 
NOTE 


1. Pentru ușurarea lecturii numelui și prenumelui celor înălțaţi la gradul de sublo- 
cotenent aviator s-a procedat la numerotarea lor și la scrierea tabelară, altfel decât în 
M.O. Precizăm că enumerarea absolvenţilor s-a făcut în ordinea mediei generale obținu- 
tă la disciplinele de învățământ pe durata celor doi ani de școlarizare. Mircea T. 
Bădulescu a fost al 57-lea din 113, ca medie generală. S-au transcris toți membrii pro- 
moției. 

2. Prin Decretul nr. 1267 din 1 mai 1942, art. |., se stipula: „Următorii sublocotenenți 
de Aeronautică, înaintați la gradul de sublocotenent pe data de 10 mai 1941, prin decre- 
tul nr.1282 din 8 mai 1941, se consideră înaintați pe categoriile specificate mai jos: 
Combatanţi naviganți în loc de combatanți nenaviganţi, Constantinciu P. Constantin ia 
loc în anuar între sublocotenenții aviatori Gavriloiu G. loan și Stoianovici Gh. Petre; 
Combatanţi nenaviganţi în loc de combatanți naviganţi, Pâslaru V. Vasile-loan- 
Constantin, Vasile | Tudor, Slăvescu C. loan, Măescu C. Emil-Constantin". (B.O., Partea 
I, nr.110, 13 mai 1942, p.4005). 

DECRET nr. 617 
din 22 martie 1944 
(Extrase) 


ANTONESCU 
Mareșal al României 
și 
Conducătorul Statului 
Având în vedere raportul d-lui ministru secretar de Stat la Departamentul 
de Război cu nr.186448 din 18 martie 1944, 
În baza dispoziţiunilor decretelor-legi nr.3052 din 5 septembrie și nr.3072 
din 7 septembrie 1940, 
Având în vedere hotărârea Consiliului Superior al Oștirii, luată prin proce- 
sele verbale nr.2, 3 și 4 din 1944, 
Am decretat și decretăm: 
Art.I. Înălțăm în grad, pe data și cu vechimea arătată pentru fiecare, pe 
următorii ofițeri generali, superiori și inferiori activi, după cum se arată mai jos: 


Aeronautica 


(...) 
Combatanţi naviganți 
Pe data de 23 martie 1944 
Sublocotenenți aviatori 
la gradul de locotenent aviator 

Cercel C. Ovidiu Paul Petre, 29.VI.1940, 
(...) 
Dragomir P. Constantin, 10.V.1941, 
(...) 
Bădulescu T. Mircea, 10.V.1941, 
(...) 
Pasăre A. Dumitru, 10.V.1941, 
(...) 
Art. II. D-l ministru secretar de Stat la Departamentul de Război este însăr- 
cinat cu executarea acestui decret. 

Dat în București la 22 martie 1944 

ANTONESCU 
Mareșal al României și Conducătorul Statului 
Ministru de război, 
General de Corp de Armată Constantin Pantazi 
Nr.617 
(M.O., Partea |, nr.71, 24 martie 1944, p.2526, 2538, 2540). 

DECRET REGAL nr.197 
din 23 ianuarie 1946 
(Extrase) 

MIHAI |, 

Prin graţia lui Dumnezeu și voința naţională, Rege al României, 

La toți de faţă și viitori, sănătate: 

Asupra raportului ministrului Nostru secretar de Stat la Departamentul de 
Război cu nr.75.102 din 20.1.1946, 

Având în vedere legea nr.397 din 19 mai 1945, legea nr.566 din 14 iulie 
1945, precum și hotărârea Consiliului Superior al Oştirii, luată prin procesele 
verbale nr.19, 20, 21, 23, 24, 25, 27 din 1945 și nr.1 din 1946, 

Am decretat și decretăm: 

Art.L. lnălțăm în grad, pe data și cu vechimea arătate pentru fiecare, pe 
următorii ofițeri activi, dupăcum urmează: 


(.) Aeronautica Regală 

Locotenenţi aviatori la gradul de căpitan aviator. 

Pe data decretului și cu vechima de la 16 iunie 1945, conform art.1 din 
legea nr.397/1945, 

lonescu D. loan, 20.11.1943. 

Munteanu V. Lazăr, 23.11.1944. 

Dobran C. |. Stratilat, 23.111.1944. 

Bădulescu T. Mircea, 23.IIl. 1944. 

Conform art.5 din legea nr.397/1945 

(...) 

Art. II. Ofițerii prevăzuţi în decretul de faţă au fost înscriși în ordinea anuaru- 
lui, fără a li se stabili locul în raport de caracterizarea obținută. 

La încheierea tuturor avansărilor ce se vor face pe aceeași dată cu ace- 
leași vechimi în grad se va stabili locul definitiv în anuar printr-un nou Decret, 
ținând seama de proporţia legală stabilită de prevederile legii asupra înain- 
tărilor în Armată. 

Art.III. Drepturile bănești cuvenite ofițerilor avansați din prezentul decret, 
decurg cu începere de la 1 decembrie 1945, conform legii nr.566 din 14 iulie 
1945, publicată în Monitorul Oficial nr.158 din 16 iulie 1945. 

Art.IV. Ministrul Nostru secretar de Stat la Departamentul Războiului este 
însărcinat cu aducerea la îndeplinire a prezentului decret, 

Dat în București la 23 ianurie 1946. 

MIHAI 
Ministru de Război 
General de Corp de Armată C. Vasiliu-Rășcanu 

p. conformitate, 

Șef Bir. Centralizare 

Lt.-colonel, N. Mercescu 

Nr.197. 

(M.O., Partea |, B, nr.35, 11 februarie 1946, p.1042, 1059, 1063). 

NOTE 

1. Prin Decretul Regal nr.1.644 din 6 august 1947, art. II: „Ofițerii din toate armele, 
înălțaţi conform art.1 din legea nr.397 din 1945, primesc rectificarea de vechime acor- 
dată promoției în care s-au situat prin înaintare". Ca urmare, la secțiunea Aeronautica, 
subsecțiunea Naviganți și gradul Căpitani aviatori se prevedea, între altele: „Celor cu 
vechimea în grad 16.VI.1945, li se rectifică vechimea în 16.1X.1944." (B.O., Partea |, B. 
nr.183, 12 august 1947, p.7203, 7206). 

2. Ministrul apărării naţionale, cosemnatar al Decretului Regal nr.1.644 din 6 august 
1947: General de Corp de Armată Lascăr Mihail (Ibidem, p.7206). 

DECRET REGAL nr.1.821 
din 6 octombrie 1944 
(Extrase) 


MIHAI | 

Prin graţia lui Dumnezeu și voința naţională, Rege ale României, 

La toți de faţă și viitori, sănătate: 

Asupra raportului ministrului nostru secretar de Stat la Departamentul 
Războiului sub nr.135 din 1944; 

Având în vedere decretele regale nr.2.895 din 31 iulie 1930 și nr.536 din 
28 februarie 1931, privitoare la înființarea și acordarea Ordinului Virtutea 
Aeronautică cu spade, 

Am decretat și decretăm: 

Art. Se conferă de Noi, „Ordinul Virtutea Aeronautică" cu spade, în clase- 
le arătate mai jos, următorilor ofițeri, subofiţeri și trupă din Aeronautica Regală: 


Clasa: Crucea de Aur cu prima și a doua baretăși Cavaler cu prima baretă 
Locotenentului av. Bădulescu T. Mircea. 
Clasa Cavaler 


Art.II. Ministrul Nostru secretar de Stat la Departamentul Războiului este 
însărcinat cu aducerea la îndeplinire a prezentului decret. 
Dat în București la 6 octombrie 1944. 
MIHAI 
Ministru de război 
General de Corp de Armată Mihail Racoviţă 
Nr.1.821. 
(M.O., Partea |, nr.251, 29 octombrie 1944, p.6943, 6944, 6946). 

DECRET REGAL nr.1.910 
din 13 octombrie 1944 
(Extrase) 

MIHAI |, 

Prin graţia lui Dumnezeu și voința naţională, Rege al României, 

La toți de faţă și viitori, sănătate: 

Asupra raportului ministrului Nostru secretar de Stat la Departamentul de 
Război cu nr.169.252 din 13 octombrie 1941, 

Am decretat și decretăm: 

(...) 
Art.Il. Conferim decoraţiunile de război, ofiţerilor, subofițerilor, personalului 
civil și trupei, astfel după cum urmează: 

(...) 

Ordinul „Steaua României" cu spade în gradul de Cavaler cu panglica de 
„Virtute Militară" 

(...) 

Sublocotenentului aviator Bădulescu T. Mircea, 

Sublocotenentului aviator Cercel C. Ovidiu, 

Sublocotenentului aviator Dragomir P. Constantin, și 

Sublocotenentului aviator Popovici |. Dumitru, pentru fapte de arme 
săvârşite pe câmpul de luptă. 

(...) 

Ordinul „Coroana României" cu spade în gradul de Cavaler cu panglica de 
„Virtute Militară" 

(...) 

Sublocotenentului Bădulescu T. Mircea 

(...) 

Art.III. Ministrul Nostru secretar de Stat la Departamentul Războiului este 
însărcinat cu aducerea la îndeplinire a prezentului decret. 

Dat în București la 13 octombrie 1944. 

MIHAI 
Ministru de război 
General de Corp de Armată Racoviţă Mihail 


Nr.1.910 

(B.0., Partea |, nr.265, 15 noiembrie 1944, p.7388, 7391). 

NOTE 

1. Prin Decretul nr.617 din 22 martie 1944, sublocotenenții aviatori Bădulescu T. 
Mircea, Cercel C. Ovidiu și Dragomir P. Constantin au fost înălțaţi la gradul de locote- 
nent aviator. Este lesne de sesizat că, deși datat 13 octombrie 1944, decretul regal 
nr.1.910 a operat cu propuneri de decorare anterioare datei de 22 martie 1944. 

2. Decoraţiile primite de Sublocotenentul av. Bădulescu T. Mircea prin D.R. nr.1.910 
din 13 octombrie 1944 vizează faptele de arme săvârșite de acesta pe câmpul de luptă 
în campaniile anilor 1942-1943. 

DECRET REGAL nr.1.158 
din 11 aprilie 1945 
(Extrase) 

MIHAI |, 

Prin graţia lui Dumnezeu și voința naţională, Rege al României, 

La toți de faţă și viitori, sănătate: 

Asupra raportului ministrului Nostru secretar de Stat la Departamentul de 
Război, sub nr.27 din 1945, 

Având în vedere înaltele decrete-regale nr.2.895 din 31 iulie 1930 și nr.536 
din 2 februarie 1931, privitoare la înființarea și acordarea Ordinului Virtutea 
Aeronautică cu spade; 

Având în vedere înaltul decret-regal nr.463 din 24 februarie 1931, privitor 
la înfiinţarea și acordarea Medaliei Aeronautice cu spade: 

Am decretat și decretăm: 

Art. Se conferă de Noi, Ordinul Virtutea Aeronautică cu spade, în clasele 
arătate mai jos, următorului personal din Aeronautica Regală, pentru fapte 
deosebite de arme săvârșite pe câmpul de luptă: 

Clasa: Comandor 
Generalului comandant av. lonescu Emanoil, 
Căpitanului av. rez. Cantacuzino Constantin. 
Clasa: Ofițer 

Locotenentului av. Greceanu Teodor, 

Adjutantului av. Mălăcescu Gh. loan, 

Adjutantului av. Popa Traian 

Clasa: A doua baretă la Cavaler și Ofițer 

Locotenentului av. Bădulescu T. Mircea, 

Clasa: A doua baretă la Cavaler 

(..) 

Art.II. Ministrul Nostru secretar de Stat la Departamentul de Război este 
însărcinat cu ducerea la îndeplinire a prezentului decret. 

Dat în București la 11 aprilie 1945, 

MIHAI 
Președinte al Consiliului de Miniștri și ministru de război, ad-interim, 
Dr. Petru Groza 
Nr.1.158. 
(M.O., Partea |, nr.110, 18 mai 1945, p.4024, 4026). 

DECRET REGAL nr.1.493 
din 4 mai 1945 
(Extrase) 

MIHAI |, 

Prin graţia lui Dumnezeu și voința naţională, Rege al României, 

La toți de faţă și viitori, sănătate: 

Asupra raportului ministrului Nostru secretar de Stat la Departamentul de 
Război cu nr.33.746 din 4 mai 1945, 

Am decretat și decretăm: 

Art. Conferim Ordinului Militar „Mihai Viteazul" cu spade clasa III-a, ofițe- 
rilor generali, superiori și inferiori, activi și de rezervă, astfel după cum urmează: 


Locotenentului aviator Bădulescu T. Mircea, pentru eroismul de care a 
dat dovadă pe câmpul de luptă în executarea celor 230 misiuni de bombarda- 
ment în picaj, cu rezultate excepționale. 

La 24 august 1944 salvează un avion Ju.87, de pe Aerodromul Cioara- 
Doicești, decolând în limita de benzină sub ameninţarea mitralierelor germane. 

În ziua de 29 august 1944 execută 3 misiuni de bombardament și atac la 
sol în contra convoaielor germane de pe Dunăre, distrugând două bakuri și 
avariind un al treilea. 

La 12 septembrie 1944, fiind incendiat pe când se întorcea din misiune, 
aterizează forţat, reușind să-și salveze echipajul. 

În zilele de 22 septembrie-10 octombrie și 15 octombrie 1944, atacă cu 
succes tancuri inamice, la cota 443, distrugând personal două tancuri. 

Între 20-25 decembrie 1944 obţine rezultate excepţionale prin bombar- 
darea gărilor și terenurilor de la Filakovo-Lucenec, Poltar. 

La 13 ianuarie 1945 pleacă voluntar, în fruntea a șapte avioane Stuka, 
pentru bombardarea podului principal de la Budapesta, lovind cu precizie 
matematică obiectivul ordonat. 

Locotenentului aviator Munteanu V. Lazăr, pentru curajul și spiritul de 
abnegaţie dovedite în cele 160 misiuni de bombardament în picaj executate pe 
ATU de luptă(...) 


Art.Il. Ministrul Nostru secretar de Stat la Departamentul Războiului este 
însărcinat cu aducerea la îndeplinire a prezentului decret. 
Dat în București la 4 mai 1945. 
MIHAI 
Ministrul de război 
General de Corp de Armată C. Vasiliu-Rășcanu 
Nr. 1.494 
(B.0O., Partea |, nr.106, 14 mai 1945, p.3871, 3873, 3874). 

DECRET REGAL nr.2.348 
din 29 iulie 1946 
(Extrase) 

MIHAI |, 

Prin graţia lui Dumnezeu și voința naţională, Rege al României, 

La toți de faţă și viitori, sănătate: 

Având în vedere decretele regale nr.2.895 din 31 iulie 1930 și nr.536 din 
28 februarie 1931, privitoare la înființarea și acordarea Ordinului Virtutea 
Aeronautică cu spade, 

Am decretat și decretăm: 

Art. Se conferă de Noi, Ordinul Virtutea Aeronautică cu spade în clasele 
arătate mai jos, următorului personal militar navigant din Aeronautica Regală 
Română, care s-au distins prin fapte deosebite de arme, pe câmpul de luptă: 

Clasa: Comandor 
Locotenent av. Bădulescu T. Mircea 
Clasa: Ofițer și Comandor 
Adjutant major av. Mucenica |. loan 
(3 Clasa: Ofițer 


Art.Il. Ministrul Nostru secretar de Stat la Departamentul de Război, este 
însărcinat cu aducerea la îndeplinire a prezentului decret. 

Dat în București la 29 iulie 1946. 

MIHAI 
Ministrul de război 
General de Corp de Armată 
C. Vasiliu-Rășcanu 
Nr. 2.348 
(M.O., Partea | B, nr.180, 6 august 1946, p.8419, 8422). 

Școala Ofițeri Aviaţie 
Sublocotenent aviator Bădulescu Mircea 


FOAIE CALIFICATIVĂ 
pe anul 1941, de la 10 mai 1941 la 31 oct. 1941 
Nu a suferit pedepse. 
A fost detașat la Centrul de Perfecţionarea Pilotajului-Ghimbav pentru a fi 
format pilot de război. 
Element tânăr cu frumoasă educaţie și reale aptitudini la zbor. 

În nota comandantului Centrului scrie: 

„Este sănătos și rezistent la zbor. Disciplinat și serios. Punctual la serviciu. 
Muncitor și conștiincios. Bun camarad și cu purtări frumoase în afara cazărmii. 

Zboară mulţumitor și cu judecată. Se orientează bine în raiduri. 

A fost detașat în această unitate pentru a fi format ca pilot de război, 
obținând brevetul de pilot de observaţie pe avion I.A.R. 38. Zboruri executate: 

98 zboruri în 12 ore 13 min. pe avion L.A.R. 27 

88 zboruri în 11 ore 40 min. pe avion Nardi 

64 zboruri în 13 ore pe avion L.A.R. 38 

14 şedinţe în 4 ore 20 min. la Link-Trainer (simulator-n.n.) 


Comandantul Șc. Speciale Pilotaj 

Căpitan comandor av. C(oriolan) Budac". 

Sublocotenent av. Bădulescu promite a deveni un element bun și de real 
folos armei (aviaţie-n.n.). 

Fiind nou în grad nu am propunere (de avansare-n.n.). 


Comandantul Școalei Ofiţeri de Aviaţie 
Comandor aviator G(heorghe) Davidescu 
(S.A.M., fond Ministerul de Război. Direcţia personalului, dosar 2046, î. 16). 

Flotila 3 Informaţii 
Sublocotenent av. Bădulescu Mircea 


FOAIE CALIFICATIVĂ 
pe anul 1941/1942, de la 1 nov. 1941 pânăla 10 aug. 1942 


Sănătos și rezistent, poate suporta greutăţile campaniei (războiului-n.n.) 

Ținută corectă și îngrijită. 

Aptitudini fizice foarte bune. 

Energic și muncitor. 

Caracter bun. 

Aptitudini militare bune. 

Inteligent și cu judecată clară. 

Cultură generală și profesională bună. 

Ca pilot de observaţie trebuie să se mai antreneze. 

Ca zburător este în curs de formare. 

Disciplinat și serios. 

Educaţie militară bună. 

A fost încadrat ca subaltern în Escadrila 81 Bombardament Ușor (în text 
Esc. B.U.). 

În această calitate a arătat multă bunăvoință și a muncit conştiincios. 

A executat 26 ore și 10 min. de zbor în antrenament pe avionul I.A.R. 37. 

Este un element cu posibilităţi, care bine îndrumat va obține rezultate frumoase. 

Etate 26 ani. 

Vechime în grad: 10 mai 1941. 

Pedepse: una zi arest pentru neglijenţă în serviciu. 

În concluzie, este un foarte bun ofiţer aviator. Neavând vechime în grad nu 
face obiectul unei propuneri (de avansare-n.n.). 


Comandantul Flotilei 3 Aviaţie 
Comandor aviator (Dumitru) Măcărescu. 
(S.A.M., fond Ministerul de Război. Direcţia personalului, dosar 2046, î.17). 

Grupul 3 Bombardament Ușor 
Sublocotenent aviator Bădulescu Mircea 


FOAIE CALIFICATIVĂ 
pe anul 1942, de la 10 aug. 1942 pânăl a 31 oct. 1942 


Deși este debil, totuși a rezistat cu ușurință greutăților acestei campanii. 

Disciplinat și cu simţul onoarei foarte dezvoltat. Este un bun instructor la 
front. Iniţiativă în formaţie. 

Cu o frumoasă cultură generală și militară. Caută să aprofundeze cunoș- 
tințele de specialitate care îi sunt destul de plăcute. 

A executat opt misiuni de bombardament aerian, când, cu toată reacţiunea 
a.a. inamică, întotdeauna a atins obiectivul principal, dând astfel dovadă de un 
adevărat spirit de jertfă și conștiinciozitate în executarea misiunilor încredințate. 

În afara serviciului este o fire retrasă și melancolică. 

Este un element bun și cu multă bunăvoință în serviciu. 

Vechime în grad: 10 mai 1941. 

În concluzie, este un foarte bun ofiţer aviator. Neavând vechimea în grad 
nu face obiectul unei propuneri (de avansare-n.n.). 


Comandantul Grupului 3 Bombardament 
Comandor aviator D(umitru) Săndulescu 
Notele șefilor ierarhici superiori 
De acord cu nota comandantului de Grup. Ofiţer bun. 


Comandantul Grupării Aeriene de Luptă 

General de Escadră aviator Ermil Gheorghiu 

Notă: 

Front, 2 luni și 20 zile 

(S.A.M., fond Ministerul de Război. Direcţia personalului, dosar 2046, f.18). 

Flotila 3 Bombardament 
Sublocotenent aviator Bădulescu Mircea 


FOAIE CALIFICATIVĂ 
pe anul 1942/1943, de la 1 noiembrie 1942 până la 31 oct. 1943 


De la 1 nov. 1942-31 dec. 1942 

Fiind încadrat în Grupul 3 Bombardament Ușor a obținut următoarea notă 
de carnet: 

„Sănătos. A suportat cu ușurință greutăţile campaniei contra Sovietelor în 
Cotul Donului. 

Energic și cu autoritate în faţa frontului. Hotărât și perseverent în acţiunile 
sale și cele încredințate. Cu multă putere de muncă. Frumos caracter. 

Inteligent -judecată obiectivă și logică. Concepe, exprimă și redactează- 
corect și clar (calități de comandă, ca ofițer cu pregătire stat-majoristică, strict 
necesare-n.n.). Cult. 

Disciplinat și cu simţul onoarei și al datoriei foarte dezvoltat. 

Este un bun pilot pe av(ionul) I.A.R. 37 cu care a executat misiuni de bom- 
bardament la inamic, în cadrul Armatei a 3-a cu bune rezultate. 

În cadrul Escadrilei 81 Bomb. Uşor a îndeplinit (și) funcțiunea de ofițer cu 
aprovizionarea, achitându-se foarte bine de această misiune, pentru că atât 
trupa cât și personalul a fost bine hrănite, îmbunătăţind hrana cu alimente și 
din exploatare locală, reușind să menţină vigoarea fizică a întregului personal 
în bune condițiuni. 

Atât reacţiunile a.a. (artileriei antiaeriene-n.n.) din timpul misiunilor aeriene 
la inamic cât și bombardamentele la teren (pe care le-a executat) au fost 
suportate cu calm și sânge rece. 

Nu a fost pedepsit. 

În concluzie: este un f(oarte) bun ofiţer de aviaţie. 


Comandantul Grup. 3 Bomb.Ușor 
Căpitan comandor (Dumitru) Săndulescu. 


De la 31 dec. 1942-15 mai 1943 

De la 1 ianuarie-15 ianuarie 1943, concediu (de odihnă, în țară-n.n.). 

De la 15 ianuarie 1943-26 martie 1943, subaltern în Escadrila 81 Bomb. 
Ușor, s-a ocupat cu predarea materialului escadrilei și a ţinut locul coman- 
dantului său. 

Ofițer destoinic, a depus mult interes pentru ca întregul material (avioane, 
echipamente de aerodrom etc.-n.n.) să fie bine predat Serviciului Materiale (al 
Flotilei 3 Informaţii-n.n.), complet și cu toate formele administrative. 

A urmat cursurile școlii ofițerilor în corp (pregătirea teoretică -tactica acţiu- 
nilor de luptă, exploatarea materialului volant ș.a.-, efectuată permanent, inclu- 
siv pe front-n.n.) cu regularitate, dovedind frumoase cunoștințe de specialitate. 

Bine antrenat ca pilot. 

La 26 martie 1943, fiind încadrat în Grupul 3 Bombardament Ju.87 (Grupul 
3 Bombardament Picaj „Stuka"'-n.n.), a urmat școala cu instructori germani la 
Nicolaev pe avionul Ju.87, reușind în scurt timp a fi bine antrenat pe acest 
avion. 

Sănătos, rezistent -suportă picajul. Fizic prezentabil. 

Cultură generală și profesională bună. 

Educaţie îngrijită. Disciplinat și foarte corect în relaţiile sale camaraderești. 

Judecă frumos și se exprimă clar. 

Foarte punctual și conștiincios în executarea programului și a însărcinărilor 
primite. 

Vechimea în grad: 10 mai 1941. 

Clasificat în școală: 57/113 (clasificaţia la absolvirea Școlii Ofiţeri de Avia- 
ție, pe baza mediilor la disciplinele de studiu: locul 57 din 113 absolvenţi-n.n.). 

Etate: 26 ani. 

Nu a fost pedepsit. 

În concluzie: bun ofiţer de aviaţie. 


Comandantul Flotilei 3 Bombardament 
Comandor aviator (ss. indescifrabil) 


De la 15 mai 1943-31 octombrie 1943 

Sublocotenentul aviator Bădulescu Mircea, încă din școală (Școala de la 
Nicolaev-n.n.) a arătat a fi elementul pe care se va putea conta în toate împre- 
jurările. 

La început, fiind bolnav nu a voit să se interneze în spital și a continuat 
școala, în dorinţa de a putea să-și servească Țara. Datorită puterii de voinţă și 
a caracterului său, rar întâlnit la elemente tinere, a reușit să-și însușească în 
perfecte condițiuni instrucția pe noul material Ju.87. 

Întotdeauna primul la datorie, este un exemplu viu în unitatea sa (Escadrila 
81 Bombardament Picaj „Stuka"-n.n.), atât din punct de vedere al educaţiei cât 
și al meseriei. 

Cu mult calm şi tact, extrem de conștiincios, cu un simţ al datoriei foarte 
dezvoltat, face ca sublocotenent aviator Bădulescu Mircea să fie un pion 
serios (în sensul de ofițer de nădejde-n.n.) în acest Grup (Grupul 3 Bombar- 
dament Picaj „Stuka'-n.n.). 

În lipsa titularului Escadrilei 81 Bomb. Picaj (căpitan aviator Prislopeanu 
loan-n.n.) i-am încredinţat conducerea escadrilei de la data de 10 octombrie 
1943. În această calitate a arătat multă pondere (calm, echilibru-n.n.), serio- 
zitate şi conştiinciozitate. 

Un element gospodar; deși pe front, a organizat o viață mult apropiată de 
cea din țară pentru trupa și subofiţerii din escadrilă. 

Cu multă dragoste de unitate, a căutat și a reușit să execute un program 
de instrucţie (orientare, coordonare-n.n.) cu personalul tehnic, dând astfel cele 
mai multe disponibilități în avioane, asigurând Grupului o afirmare bine apre- 
ciată de organele superioare (Corpul Aerian Român-n.n.). Nu pot să am pen- 
tru acest ofițer decât cuvinte de laudă de felul cum știe să se achite de toate 
însărcinările primite. 

Fire modestă înăscută nu-și face o laudă din munca ce o depune. 

Vechimea în grad: 10 mai 1941. 

Etate: 26 ani. 

A executat până la 31 oct. 1943-60 misiuni la inamic, fiind mereu în frun- 
tea unităţii sale (Escadrila 81 Bomb. Picaj „Stuka"-n.n.), pe care o conduce în 
zbor în mod strălucit. 

A fost decorat cu: 

-Ordinul „Virtutea Aeronautică", clasa Crucea de Aur cu spade, 

-Coroana României, clasa a V-a cu spade și panglică de Virtute Militară, 

-Steaua României, clasa a V-a cu spade și panglică de Virtute Militară. 

În concluzie: un foarte bun ofițer. 

Merită a avansa „la vechime" la gradul de locotenent aviator. 


Comandantul Grupului 3 Stuka 
Locotenent comandor Galeno Francisc 


Notele șefilor ierarhici superiori 

Ofiţer serios, muncitor, disciplinat care se achită conștiincios și cu multă 
bunăvoință de însărcinările pe care le primește. 

Se ocupă de trupă, se îngrijește de material; este un bun gospodar. 

A desfășurat o frumoasă activitate aeriană pe front reușind toate misiunile 
în care a fost trimis. 

Îmi înșusesc restul aprecierilor elogioase pe care i le face comandantul de 
Grup și apreciez că merită cu prisosinţă a fi înaintat la gradul de locotenent. 


Comandantul Corpului Aerian 
General de Escadră aviator Ermil Gheorghiu 


De la 25 sept.-31 octombrie 1943 

Sunt de acord cu frumoasele aprecieri ce i se fac. 

Este un element tânăr însă serios, cu multă putere de muncă. Foarte bun 
executant, disciplinat și ordonat. 

Frumoase aptitudini militare, alese calități sufletești. 

Pe front a dovedit că este un foarte bun luptător, curajos, tenace, cu mult 
spirit de sacrificiu. În bombardamentele ce a executat a obţinut foarte bune 
rezultate. S-a remarcat în ultimul timp în atacurile în picaj executate în luptele 
de la Melitopol. 

În concluzie: Este un foarte bun ofițer, care promite foarte mult. 
Faţă de calificativele obținute, îl propun „merită a înainta la alegere" la 
gradul de locotenent aviator. 


Comandantul Corpului Aerian 

General de Escadră aviator Emanoil lonescu 

Notă: 

Front, 1.X1.42 - 31.X.43 = 12 luni 

(S.A.M., fond Ministerul de Război. Direcţia personalului, dosar 2046, î.19, 20). 

Grupul 3 Bomb. „Stuka" 
Locot.aviator Bădulescu Mircea 


FOAIE CALIFICATIVĂ 
pe anul 1943/1944, de la 1 nov. 1943 până la 1 sept. 1944 


Locotenent aviator de la 23 martie 1944. 

Fizic destul de rezistent la greutățile campaniei. 

Disciplinat și foarte muncitor. 

Foarte bun camarad. Educaţie militară foarte frumoasă. Fire întreprinză- 
toare, cu un pronunţat spirit de organizare și gospodărie. 

Cunoştinţe de specialitate bine puse la punct. Cunoștinţe generale alese. 

Continuă a lupta pe front ca ofițer subaltern în Escadrila 81 Bombarda- 
ment, remarcându-se printr-un curaj și elan de admirat. 

A executat pe avionul Ju.87, 163 misiuni de război, totalizând 245 ore de 
zbor. 

A fost decorat cu: 

-Virtutea Aeronautică clasa Crucea de Aur cu două barete. 

-Virtutea Aeronautică clasa Cavaler cu 1 baretă, 

-Coroana României clasa a V-a cu spade și panglică de Virtute Militară, 

-Steaua României clasa a V-a cu spade și panglică de Virtute Militară. 

În concluzie, se caracterizează ca un foarte bun ofiţer și un bun pilot. 

Neîndeplinind condiţiile de stagiu (vechime în grad-n.n.), nu face obiectul 
unei propuneri (de înaintare în grad-n.n.) 


Comandantul Grupului 3 Bombard. 
Locot.comandor aviator Galeno Francisc 


De la 1 sept. 1944-31 oct. 1944 
Ținută ireproşabilă, se prezintă cu mult prestigiu în fața trupei. 
Este energic, cu mult sânge rece și are situația prevederii și a iniţiativei. 

Arată multă bunăvoință și pricepere, dă dovadă de o mare putere de muncă. 

Inteligent, cu multă judecată și bun simţ, are o foarte frumoasă cultură- 
generală și de specialitate. 

A îndeplinit funcţia de pilot în escadrilă, înlocuind uneori pe comandant în 
zborurile la inamic, afirmându-se ca un bun conducător de formaţie, datorită- 
vastei experienţe ce a căpătat-o în numeroasele ieșiri la inamic. 

Pentru frumoasa și rodnica activitate de zbor în război a fost propus la de- 
corare cu Ordinul „Virtutea Aeronautică" clasa Ofiţer. 

Pentru calitățile sale de ofițer și zburător i s-a încredinţat comanda unei 
escadrile. 

Este un foarte bun ofițer și zburător. 


Comandantul Escadrilei 86 Stuka. 

Căpitan aviator E(ugen) Popescu. 

Notă: 

Front, 1.X1.43 - 31.X.44 =12 luni 

(S.A.M., fond Ministerul de Război. Direcţia personalului, dosar 2046, î.21). 

Grupul 8 Asalt Picaj 
Locot. aviator Bădulescu Mircea 


FOAIE CALIFICATIVĂ 
pe anul 1944/1945, de la 1 noiembrie 1944 până la 1 iunie 1945 


Vechime în grad: 23 martie 1944. 

Stagiu pe front: 33 luni. 

Misiuni de război: 302. 

Recompense, decoraţii, citări: 

-Virtutea Aeronautică cu 2 barete, 

-Coroana României cl. a V-a cu spade și panglică de Virtute Militară, 

-Steaua României cl. V-a cu spade și panglică de Virtute Militară, 

-Virtutea Aeronautică clasa Ofiţer, 

-Ordinul Mihai Viteazul cu spade clasa III-a, 

-Citat prin Ordin de zi nr. 8 din 20 ianuarie 1945 pentru acţiunea de la Bu- 
dapesta. 

Vârsta: 27 ani. 

Sănătos și rezistent, a suportat cu ușurință toate greutăţile impuse de cam- 
panie. 

Ofițerul, la înființarea Grupului 8 Asalt a luat comanda Escadrilei 74 Stuka. 

Element excepţional de bine pregătit, a știut să facă faţă cu ușurință tutu- 
ror problemelor puse de starea de război. 

Deși ofițer şi locotenent tânăr, a știut ca din primul moment să se impună- 
ca un comandant energic și destoinic, punându-și în valoare calităţile de șef. 

Dotat cu un excepțional spirit de pătrundere, a știut să-și apropie sufletele 
personalului și ostașilor de sub ordine, făcând din unitatea lui (Escadrila 74 
Stuka-n.n.) un tot organic inflexibil și hotărât, în orice situaţie ar fi fost pus. 

Bun psiholog și dublat de o sclipitoare inteligenţă, a știut să niveleze și să 
satisfacă totdeauna nevoile sau pretenţiile masei (subordonaţilor -ofițeri, subo- 
fițeri, trupă-n.n.), modelând-o așa cum dorea, fără a întrebuința metode brutale. 

Mândru și independent, cu prestanţă în faţa trupei, a cunoscut întotdeau- 
na limita față de superiori, neproducându-mi nici o dată nici cel mai mic neajuns. 

Cu un dezvoltat simţ al răspunderii și plin de iniţiativă, și-a canalizat aces- 
te calități numai în cadrul ordinelor primite. 

Pus uneori în situaţii total independente, a știut întotdeauna să facă uz 
numai de atâta independenţă cât îi era necesar pentru ca unitatea să funcţio- 
neze în perfecte condițiuni, ca (în) nici un moment să depășească regula- 
mentele militare sau sfaturile șefilor. 

Știind că prin vârstă nu se va putea impune, fiind mai tânăr ca mulţi din 
subalternii săi zburători, și-a însușit autoritatea conducerii prin exemplul per- 
sonal, fiind totdeauna, în zbor, în fruntea unităţii sale, pe care a condus-o cu 
elanul și competenţa pe care o are prin școală și caracter. 

Este un element format din toate punctele de vedere, reprezentând pentru 
Aeronautică un caz rar şi binevenit. 

Îl caracterizez „excepțional" ofițer, meritând ca atare să avanseze la gradul 
de căpitan aviator, la excepţional. 


Comandantul Grup 8 Asalt Picaj 

Căpitan aviator I(oan) Eftimopol 
Notă: 

Front, 1.X1.1944-31.V.1945 = 7 luni. 


Notele șefilor ierarhici superiori 

De acord cu nota Comandantului de Grup. 

Locotenent av. Bădulescu Mircea este un temerar, un neobosit, un perfect 
cunoscător al tehnicei de bombardament în picaj. 

A fost un f(oarte) bun exemplu pentru piloţii din escadrila sa, fiind mereu în 
fruntea unităţii în misiunile cele mai grele. 

Personal, prin calităţile sale, a adus un mare aport la ridicarea gloriei 
Aviației Române. 

Pentru aceste merite îl propun a fi avansat la gradul de căpitan aviator la 
excepţional. 


Comandantul Aviației de Vânătoare 
Comandor aviator A(nton) Mărășescu 

De acord cu aprecierile șefilor săi. 

Un emerit zburător de bombardament în picaj cu un șirag de fapte de arme 
frumoase care au influienţat și ajutat succesul trupelor terestre prin distrugerea 
rezistențelor ce întâmpinau. 

Fiind comandant de escadrilă, a dovedit o bună pregătire pentru gradul 
superior. Are stagiu pe front: 33 luni. 

Indeplinește condițiunile Decretului Lege nr.397/1945 art.1 și îl propun a fi 
înaintat la gradul de căpitan aviator în baza acestei legi. 


Comandantul Corpului Aerian 
General de Escadră aviator Traian Burduloiu 


Având în vedere activitatea desfășurată și raportul special nr.467 al 
Comandantului Aviației de Vânătoare, susținut de Corpul Aerian, apreciez că 
merită a fi înaintat excepţional, pe baza art.1 din D.L.397/1945. 


Șeful Statului Major al Aerului 
General Comandant aviator Ermil Gheorghiu 


De acord. 

Pilot şi ofițer de front excepţional. 

Merită a înainta în mod excepţional, conform art.1 din D.L. 397/1945 la 
gradul de căpitan aviator. 


Subsecretar de Stat al Aerului 

General comandant aviator Emanoil lonescu 

Notă: 

Caracterizat de Consiliul Superior al Armatei: „Excepţional", conform art.1, 
D.L.397/1945. 

Directorul Personalului 

Colonel (ss. indescifrabil) 

(S.A.M., fond Ministerul de război. Direcţia personalului, dosar 2045, f.22). 

Grupul 8 Asalt Picaj 
Căpitan aviator Bădulescu Mircea 


FOAIE CALIFICATIVĂ 
pe anul 1945, de la 1 iunie 1945 până la 1 sept. 1945 

Menţin aprecierile elogioase ale comandantului de Grup, din toate domeni- 
ile de activitate ale căpitanului aviator Bădulescu Mircea până la data de 
1.VI.1945. 

După capitularea trupelor germane, căpitanul aviator Bădulescu a demarat 
o acţiune pozitivă pentru reorganizarea escadrilei sale în vederea întoarcerii în ţară. 

Cu mijloace insuficiente și uzate de transport a reușit să-și aducă întreaga 
gospodărie a escadrilei pe terenul Turda, unde cu cadrele puţine ce le avea la 

îndemână a asigurat, după un timp relativ scurt, hrana, cazarea trupei și a per- 
sonalului. 

Exemplu de hărnicie pentru toți subalternii săi pentru care a rămas un 
model din toate punctele de vedere. 

Cultură profesională f(oarte) bine pusă la punct. Cultură generală în plină 
dezvoltare. Caracter ferm, inteligenţă vie, practic în toate soluţiile sale, f(oarte) 
bun camarad, iubit de toți subalternii săi pe care i-a purtat din victorie în victo- 
rie și care îl urmează fără ezitare. 

In concluzie f(oarte) bun comandant de escadrilă, pilot de război și ofițer. 


Comandantul Grupului 8 Asalt Picaj 
Locot.comandor aviator (ss. indescifrabil) 
(S.A.M., fond Ministerul de Război. Direcţia personalului, dosar 2046, f.23). 

Flotila 4 Bombardament Picaj 
Căpitan aviator Bădulescu Mircea 


FOAIE CALIFICATIVĂ 
pe anul 1945/1946, de la 1 sept. 1945 până la 1 iulie 1946 


Sănătos, foarte rezistent. Fire sportivă, practicând sporturile. 

Caracter format, hotărât în acţiunile sale, bun camarad cu mult bun simţ al 
datoriei. 

Cultura generală și cea profesională bine dezvoltate și foarte bine puse la 
punct, având o frumoasă și bogată experienţă practică din război. 

În calitate de comandant al Escadrilei 74 Bomb. Picaj a muncit enorm pen- 
tru a aduce în ţară întregul material, astfel că la înfiinţarea Flotilei 4 Bomb. 
Picaj, escadrila sa a intrat în compunerea flotilei, fiind de fapt singura escadrilă 
existentă la înființare. 

După organizarea Flotilei (4 Bomb. Picaj), ofițerul a luat comanda la 
(Escadrila) 27 Bomb. Picaj, unde a depus tot efortul său pentru a organiza și 
lichida gestiunea Escadrilei 74 Bomb. Picaj. 

În această funcţie, ofițerul a dat dovadă de multă energie, capacitate și pu- 
tere de muncă, dovedindu-se un foarte bun gospodar, cu multă atenţie față de 
materialul statului și dragoste de subalterni și unitate. 

Ca zburător a arătat a fi același element de mare nădejde, fiind un exem- 
plu în unitatea sa. 

Cu mutarea Fi(otilei) 4 Bomb. Picaj la Brașov, ofițerul a depus multă muncă 
în a ajuta la transformarea unităţii, reușind a-mi fi de mare ajutor. 

În concluzie: un foarte bun ofiţer de nădejde și un foarte bun zburător. 

Comandantul Flotilei 4 Bomb. Picaj 

Căpitan comandor aviator Galeno Francisc 

(S.A.M., fond Ministerul de Război. Direcţia Personalului, dosar 2046, î.24). 

Flotila 3 Mixtă 
Căpitan aviator Bădulescu Mircea 


FOAIE CALIFICATIVĂ 
pe anul 1946, de la 1 iulie 1946 pânăla 31 oct. 1946 


A continuat să comande Escadrila 4 Picaj, pe care a transportat-o de pe 
terenul Turda pe terenul Braşov, unde a intrat în compunerea Flotilei 3 Mixtă. 

Cu ocazia acestei deplasări, ofițerul a dat dovadă de spirit de prevedere și 
organizare, așa încât deplasarea s-a făcut în cele mai bune condițiuni. 

A lichidat, aducând la zero și apoi a verificat gestiunea în materiale a 
Escadrilei 74 Stuka, fostul ofițer gestionar în materiale fiind mort. 

In toate însărcinările avute, ofițerul a dat dovadă de conștiinciozitate, pu- 
tere de muncă și pricepere. 

Cu multă prestanţă în faţa trupei și subalternilor. 

Foarte bun camarad și ofițer. 

Nou în grad, nepropozabil. 


Comandantul Flotilei 3 Mixtă 
Comandor aviator (ss. indescifrabil) 


Notele șefilor ierarhici superiori 

Din note rezultă că ofițerul este bun. 

Am avut însă ocazie într-o împrejurare să constat că ofițerul este lipsit de 
caracter și nesincer. Trebuie supravegheat din acest punct de vedere. 


Comandantul Diviziei de Aviaţie 
General de Escadră aviator lonaș F. Corneliu 
(S.A.M., fond Ministerul de război. Direcţia personalului, dosar 2046, f.25). 

Flotila 3 Asalt 
Căpitan aviator Bădulescu T. Mircea 


FOAIE CALIFICATIVĂ 
pe anul 1946/1947, de la 1 nov. 1946 până la 1 sept. 1947 

Vechimea în grad: 16 sept. 1944. 

Funcţia: ajutor pentru educaţie la Escadrila 1 Asalt. 

A depus o intensă activitate educativă la escadrilă și în lipsa comandantu- 
lui său pentru educaţie a îndeplinit în bune condițiuni și această funcţie. 

S-a încadrat de bunăvoie în Serviciul de educaţie și a înțeles de la început 
misiunea sa de educator. 

A obținut frumoase rezultate din punct de vedere moralo-politic, atât cu ostașii 
cât și cu personalul, prin priceperea sa și perseverenţa sa în munca de educaţie. 

Întreprinzător și cu multă iniţiativă a organizat un frumos cazinou (sală cu 
mese/popotă-n.n.). 

Cu reale calități de educator: suflet bun, corect, sincer, foarte apropiat de 
ostași și personal (ofiţeri, subofițeri-n.n.). 

Caracter format, hotărât. 

Cu prestanţă în faţa trupei și cu demnitate în faţa personalului. 

Foarte punctual și disciplinat în serviciu. 

Ca specialitate, pilot, a frecventat regulat toate cursurile și ședințele ce au 
avut loc în unitate. A executat 21 ore zbor antrenament pe av(ionul) |.A.R. 80 
și Nardi. 

Cu suflet mult în tot ceea ce este educaţie, prezent activ în toate mani- 
festările educative politice, A.R.L.U.S. și A.S.M.A.R. 

Sub grija și supravegherea sa s-a editat revista „Inainte" a personalului 
flotilei, în condițiuni optime. 

Cu mult talent artistic a organizat fotomontagii, gazete de perete și câteva 
spectacole cu f(oarte) mare succese. 

Citește foarte mult și-l interesează tot ceea ce este nou ca specialitate și 
cultură generală. 

Foarte bine pus la punct cu instrucţia militară, profesională și politică. 

Democrat convins, militant, totdeauna se manifestă pozitiv și activ. 

Corespunde în totul misiunii de educator. 

Îl caracterizez: 

-foarte bun ofițer educator și aviator. 


Ajutor pentru Educaţie al Flotilei 3 Mixte 
Locot.comandor aviator (ss. indescifrabil) 
(S.A.M., fond Ministerul de război. Direcţia personalului, dosar 2046, f. 26). 

Flotila 3 Asalt 
Căpitan aviator Bădulescu T. Mircea 


FOAIE CALIFICATIVĂ 
pe anul 1946/1947, de la 1 nov. 1946 până la 1 sept. 1947 

Înfăţișare plăcută. 

Sănătos. Rezistent și poate suporta greutăţile unei campanii. 

Energic. Cu multă putere de muncă și perseverenţă. Prevăzător și cu multă 
inițiativă. 

Inteligent și cu judecată bună. 

Cultură generală și profesională f(oarte) bună. 

Disciplinat. Camarad f(oarte) bun. Modest și manierat. 

Foarte bun la executarea ordinelor. 

A îndeplinit serviciul în Flotilă ca ajutor pentru Educaţie la Escadrila 1 Asalt 
și locţiitorul comand(antului) secund pentru Educaţie. 

S-a încadrat de bunăvoie în Ser(viciul) Educaţiei și a înţeles de la început 
misiunea sa de educator. 

A obţinut frumoase rezultate din punct de vedere moralo-politic, atât cu 
ostașii cât și cu personalul, prin priceperea sa și perseverenţa sa în munca de 
educație. 

Intreprinzător și cu multă dragoste a organizat un frumos cazinou. 

Suflet bun. 

Foarte punctual în serviciu. 

Cu reale calităţi de educator, activ în toate manifestările educative și poli- 
tice: A.R.L.U.S., A.S.M.A.R. 

Pilot bun. 

A zburat în unitate avioane Nardi și |.A.R. 80, executând 21 h (zbor). 

Cu mult talent artistic. 

Sub grija și supravegherea sa, s-a editat revista „Înainte" a personalului 
Flotilei. 


Comandantul Flotilei 3 Asalt 
Comandor aviator Gheorghe G. Năgăevschi 
(S.A.M., fond Ministerul de război. Direcţia personalului, dosar 2046, f. 27). 

Gruparea Depozite Aeronautică 
Căpitan aviator Mircea T. Bădulescu 


FOAIE CALIFICATIVĂ 
pe anul 1946/1948, de la 1 nov. 1946 până la 31 martie 1948 

Potrivit |.D. 1644 din 06.08.1947 și Ord(inul) M.A.N. Dir(ecţia) Sup(erioară) 
a Pers(onalului) 383.705/1947 i s-a corectat vechimea în gradul de căpitan 
aviator din 16.06.1945 în 16.09.1944. 

|. Comenzi îndeplinite 

De la venirea sa în unitte, 1.X.1947 și până la 31.X.1947 a îndeplinit funcţi- 
unea de Ajutor pentru Educaţie. 

II. Constatări asupra rezultatelor în serviciu și asupra pregătirii 

1. Capacitatea preg(ătirii) profesionale 

Foarte bine pregătit din punct de vedere profesional și al culturii generale. 

Posedă o bogată cultură politico-socială. Inteligent și cu un dezvoltat spirit 
de metodă. 

Cu multă putere de muncă și foarte perseverent în a duce la bun sfârșit o 
lucrare începută. 

2. Aptitudini militare, educaţie militară 

Disciplinat și cu foarte mare autoritate în faţa frontului și față de subalterni. 
Foarte bun camarad. Devotat serviciului, în care scop nu există ore de pro- 
gram pentru acest ofițer, majoritatea timpului consacrându-l pentru serviciu. 

Ca Ajutor pentru Educaţie mi-a fost de un real ajutor, mai ales la începutul 
înființării unităţii, când totul a trebuit să fie luat de la început. Datorită voinţei și 
inițitivei sale, unitatea a luat un aspect nou, antrenând la muncă constructivă 
întregul personal. Pentru rezultatele obținute în unitate în ceea ce privește 
partea educativă nu am să-i aduc decât laude binemeritate. Foarte bun pilot 
de vânătoare, a executat în cursul anului un număr de 29 ore de zbor și a 
frecventat regulat cursurile de specialitate în unitate. 

3. Pregătirea politică și activitatea socială 

In munca de educaţie cu ostașii și personalul cadre a dovedit o temeinică 
pregătire politică marxist-leninistă, obținând o frumoasă înălţare (sic) în ceea 
ce privește starea de spirit moralo-politică a unităţii. A ţinut o strânsă legătură 
de colaborare cu organizaţiile de masă locale. 

4. Aptitudini fizice 

Sănătos. Rezistent. Sportiv. 

III. Concluziuni 

Se caracterizează ca un foarte bun element. 

IV. Propuneri 

Merită cu prisosinţă a urma cursurile de informare pentru gradul de locote- 
nent-comandor aviator (maior-n.n.). 


Comandantul Grup. Dep. Aero 
Căpitan comandor aviator Dumitru C. Posmagiu 


Notele șefilor ierarhici superiori 
De acord. Merită a fi admis la curs. 


Comandantul aeronauticei 
General lonaș F. Corneliu 

p. Comandant Secund Educaţie 
Maior (ss. indescifrabil) 


Șef de Stat Major 


Comandor aviator Alexandru Zaharescu 
(S.A.M., fond Ministerul de Război. Direcţia personalului, dosar 2046, f.28). 

Flotila 3 Asalt 
Căpitan Bădulescu T. Mircea 


FOAIE CALIFICATIVĂ 
pe anul 1948, de la 31 martie 1948 până la 31 oct. 1948 
|. Comenzi, funcțiuni. 
1.1V.1948-6.V.1948. 
A îndeplinit funcţia de ajutor politic la Gruparea Depozite Aeronautică. 
6.V.1948-31.X.1948 
A îndeplinit funcţia de ajutor politic al Școalei de Pilotaj. 

31.X.1948 

Venit prin mutare în Flotila 3 Asalt și încadrat în funcţia comandant Grup 2 
Asalt. 

II. Constatări 

Este apreciat de șefii săi direcţi ca un element foarte bun și notat după cum 
arătam mai jos: 

1. Capacitate, pregărire profesională. 

Cultură generală foarte bine pusă la punct. Pregătire profesională bogată 
și temeinică. 

În acţiuni se prezintă hotărât și organizat. Prin logică și obiectivitate se 
impune în idei și acţiuni în orice împrejurare. Își face un punct de onoare din a 
duce la bun sfârșit orice acţiune întreprinsă. 

2. Disciplinat, corect, conștiincios. Cu spirit de iniţiativă dezvoltat și cu mult 
curaj al răspunderii. 

Foarte bun camarad și drept. Devotat total serviciului. 

3. Foarte bine pregătit din punct de vedere politic, sprijinit pe o temeinică 
pregătire (sic) a culturii marxisto-leniniste. 

Încadrat total. Cu pregătirea și pricepera sa a reușit într-un înalt grad să 
ridice și să menţină pregătirea moralo-politică a ofițerilor elevi și subofițeri și în 
mod special a trupei, care a prezentat o problemă destul de grea. 

A ştiut să mobilizeze pe toţi, fiind el însuși un exemplu și să-și capete 
încrederea lor. A constituit un element de prim ajutor și fundamental pentru unitate. 

4. Sănătos și rezistent, poate suporta cu ușurință greutăţile unei campanii. 

III. Concluziuni 

Caracterizat ca un foarte bun element. 

IV. Propuneri 

Neavând stagiu, nu face obiectul unei propuneri (de înaintare în grad-n.n.) 


Comandantul Flotilei 3 Asalt 
Locotenent-colonel (aviator) Danielescu P. Vladimir 


Șef de Stat Major 
Locotenent-colonel (ss. indescifrabil) 
Secund politic 

Căpitan (ss.indescifrabil) 

Notele șefilor ierarhici superiori 
De acord. 

Ofițer navigant foarte bun. 
Comandantul Diviziei de Aviaţie 
Colonel Alexandru Zaharescu 

Șef de Stat Major 


Locotenent-colonel Constantin Perju 
(S.A.M., fond Ministerul de Război. Direcţia pesonalului, dosar 2046, f.29). 

Flotila 3 Asalt 
Căpitan Bădulescu Mircea 


FOAIE CALIFICATIVĂ 
pe anul 1948/1949, de la 1 nov. 1948 până la 15 iulie 1949 


1.X1.1948-1.V.1949 

Detașat la Șc(oala) de P(ilotaj) S(bor fără) V(izibilitate). 

Ajutor la Biroul Instrucție. 

1.1V.1949-1.V.1949 

La Școala de P.S.V. a reușit să obțină brevetul de pilot pentru transport 
public-printre puţinii absolvenţi și brevetaţi. 

La Biroul Instrucție a activat timp de o lună cu același zel, elan și conștiin- 
ciozitate pentru care l-am apreciat elogios, de când îl cunosc ca ofițer subaltern. 

Căpitanul Bădulescu Mircea este același caracter ferm, corect, disci- 
plinat și cu o putere de pătrundere a problemelor excepţională. 

Este un eminent zburător și un emerit vânător pilot pe toate tipurile de 
avioane pe care le avem în serviciu. 

Are o temeinică pregătire politică și interpretează just toate evenimentele 
interne și externe. 

A fost un preţios ajutor al ser(viciului) politic, în lipsă de cadre, un excelent 
pedagog și lămuritor al cadrelor în problemele ideologice, politice. 

Foarte bună pregătire profesională și cultură generală. 

Polisportiv. 

Foarte bun ofițer navigant și comandant de escadrilă. 


Șef de Stat Major 
Maior Vlăsceanu lon 


Locţiitor politic 

Sublocotenent (ss. indescifrabil) 

Nu cunosc pe ofițer. 

(S.A.M., fond Ministerul de Război. Direcţia personalului, dosar 2046, f.30). 

Școala de Sbor fără Vizibilitate 
Căpitan Bădulescu Mircea 


FOAIE CALIFICATIVĂ 
pe anul 1948/1949, de la 1 nov. 1948 până la 1 mai 1949 


În calitate de elev pilot în această școală a absolvit cursurile teoretice și 
probele practice după 6 luni cu calificativul „f(oarte) bine". 

Ofițerul a fost mereu exemplu de demnitate, corectitudine și desăvârșită 
disciplină, dând (făcând-n.n.) dovada unei temeinice și sănătoase educaţii 
militare. Paralel cu aceasta, căpitanul Bădulescu e înzestrat cu splendide apti- 
tudini profesionale. 

În cadrul școlii a executat 44 ore și 15 m(inute) ore zbor pe avioanele F.W. 
58, Ju.34 și Lockeed 10 în zboruri fără vizibilitate și navigaţie radioelectrică, iar 
16 ore și 15 m(inute) în exerciţiii Link-treiner la clasă. 

A obţinut brevetul de pilot de transport public internaţional, în urma pro- 
belor teoretice la sol și practice în aer pe avionul Lockeed 10, în faţa unei 
comisii mixte cu reprezentanţi din Dir(ecţia) Av(iaţiei) Civile și Comand(amen- 
tul) Aviației. 

În exerciţiile de zbor prin nori ori în condițiuni de rea vizibilitate s-a dovedit 
a fi stăpân pe sine, cu putere de judecată și discernământ chiar în cazuri cri- 
tice. 

Pe lângă aceste calități ale unui încercat pilot, cu reale aptitudini, ofițerul a 
depus multă râvnă și a arătat deosebit interes la cursuri și pentru tot ce poate 
fi interesant și nou în această ramură a zborului. 

În concluzie: Căpitanul B(ădulescu) este un f(oarte) bun pilot în zborul 
f(ără) vizibilitate și nav(igator) radio. 


Comandantul Școlii Sbor fără Vizibilitate 
Căpitan (ss. indescifrabil) 
(S.A.M., fond Minsiterul de Război. Direcţia personalului, dosar 2046, î.34). 


24 
PROPUNERI 


De înaintare la gradul de Maior a, căpitan Bădulescu T. Mircea. Ofițer cu 
planific(area) învățământului/studiilor/din Șc(oala) Ofițeri Naviganţi Aviaţie nr. 2. 

1. În actuala funcţie lucrează de la 7 Mai 1951, numit de către colectivul 
unităţii. 

2. Născut la 7 noiembrie 1917 în Buzău, Regțiunea) Buzău. 

3. (Apartenența politică) Exclus din Partid din 1945 (corect: 1950-n.n.) 

4. Naţionlitatea: Română. 

5. Studii: a) Generale: 5 clase primare, 8 clase liceu teoretic; b) Militare: 
Şc. ofițeri de Aviaţie, ab(solvită în) 1947. 

6. De când este în armată: 27 oct. 1939. 

7. De când este ofițer: 70 mai 1941, Sit. 

8. Nr. și data decretului de înaintre în gradul actual și de la cine emană: 
Î.D. nr. 1644/1947, cu vechimea 16 sept. 1944. 

Textul notării 

În tot acest timp a dat un sprijin real în planificarea, organizarea și con- 
ducerea învățământului. 

Și-a îndeplinit funcţia de profesor în condiţii bune, dovedind prin aceasta 
că este un pedagog bun. 

În munca pe care a prestat-o în cadrul Secţiei, a dat rezultate bune în 
pregătirea noilor cadre. 

Este un ofițer bine pregătit atât din punct de vedere profesional cât și 
social-economic. Muncitor, neprecupeţind timpul său liber pentru ridicarea 
elevilor cât și a ofițerilor tineri. 

Are o cultură generală bogată putând rezolva orice problemă cu ușurință. 

Calităţi. Este un pedagog bun, folosind metodele cele mai bune în pregă- 
tirea elevilor. Are capacitate organizatorică, mai cu seamă în ceea ce privește 
învățământul militar. 

Ofițerul este disciplinat și cu o politeţe militară deosebită. 

Ofițerul a ţinut în mai multe rânduri conferinţe la țară cu caracter științific și 
cultural. 

Concluziuni. Ofiţerul poate să îndeplinească o funcţie superioară gradului 
în Secţia învățământ, dar propunem a fi lăsat în acest grad din cauza originei 
sociale a soţiei (fiică de moșier), precum și din cauza rezultatelor în munca sa 
anterioară în comportamentul militar (participant pe frontul de Est-n.n.). 


Comandantul Şc. Of. Nav. Nr.2 
Locotenent-colonel (nesemnat) 


Data: 24 mai 1951. 
(S.A.M., fond Ministerul de Război. Direcţia personalului, dosar 2046, f.35). 

Școala Ofițeri Naviganţi Aviaţie Nr.2 
Căpitan Bădulescu Mircea 


CARACTERIZARE DE SERVICIU 
pe anul 1950/1951, de la 1 oct. 1950 la 20 mai 1951 


Ofițerul a îndeplinit următoarele funcțiuni: 

-Ajutorul Șefului secției învățământ, 

-Profesor la Tactica aviaţiei, Cunoașterea altor arme și Bombardament avion. 

Ca ajutor al Șefului Secţiei învățământ a dat un sprijin real în planificarea, 
organizarea și conducerea învățământului. 

Ca profesor, îl consider un pedagog de valoare, îndeplinind funcţia de pro- 
fesor în condițiuni optime. Face cinste corpului profesoral. 

Rezultate obținute: 

În munca pe care a prestat-o în cadrul secţiei a dat rezultate foarte bune 
în pregătirea noilor cadre. 

Este un ofițer foarte bine pregătit, atât din punct (de vedere) profesional, 
cât și social-economic. Matur în gândire, foarte muncitor, neprecupeţind timp 
pentru ridicarea (nivelului de cunoștințe ale) elevilor cât și ofițerilor tineri. 

Are o cultură generală bogată, putând rezolva orice problemă cu ușurință, 
de orice natură ar fi. 

Calităţi: 

Este un pedagog de valoare, folosind metode (dintre) cele mai bune în 
pregătirea elevilor. 

Are capacitate organizatorică mai cu seamă în ceea ce privește învăţă- 
mântul militar. 

Starea disciplinară: 

Ofițerul este foarte disciplinat și cu o politețe militară deosebită. 

Este un ofițer de caracter și nu s-a abătut de la morala proletară. 

În afara serviciului, ofițerul a conferenţiat la ţară (sate-n.n.), în mai multe 
rânduri, subiecte cu caracter științific, cultural și social-economic. A dus în 
bune condițiuni munca de presă în calitate de responsabil cu presa (a face și 
a distribui abonamentele în cadrul unui colectiv-n.n.) 

Concluziuni: 

Ofițerul îndeplinește funcţia superioară gradului cu succes și cred că este 
locul de producție cel mai adecvat pregătirii sale. 

Merită a fi avansat la gradul de Maior. 


Șeful Secţiei Invăţământ 
Căpitan (aviator) M(ihail) Bulat 
(S.A.M., fond Ministerul de Război. Direcţia personalului, dosar 2046, î.36). 

Gruparea Aeriană de Luptă 
Comandantul 
Ordin de zi nr.19 
din 6 decembrie 1942 
(Extrase) 


Astăzi, 6 decembrie 1942, împlinindu-se 3 luni de când Gruparea Aeriană 
de Luptă participă efectiv la sprijinirea și întărirea acțiunii Armatei 3 Române 
și Armatei 6 Germane în luptele de pe Don și de la Stalingrad, se citează prin 
ordin de zi pe Grupare toate unităţile în subordine pentru activitatea și rezul- 
tatele deosebite pe care le-au obținut. 

A. Aviația de bombardament 

1. Grupul 5 Bombardament 

(..) 

2. Grupul 1 Bombardament 

(..) 

3. Grupul 3 Bombardament Ușor 

Execută: 104 misiuni de bombardament cu 294 avioane ieșite. Totalizea- 
ză: 431 ore de zbor. Lansează: 91.257 kg bombe. Distruge sau avariază100- 
150 autovehicule, care de luptă și vehicule hipo, 6-8 baterii de artilerie, două 
depozite, o ambarcaţiune pe Don, 9 trenuri, o haltă de cale ferată, o rampă de 
debarcare și un post de comandă. Provoacă14 incendii, 7 explozii puternice și 
numeroase pierderi în trupele inamice. 

Grupul 3 Bombardament Ușor a reprezentat o luptă continuă între posibili- 
tăţile materialului și dorința de a se face simţit. Rezultatele pe care le-a înre- 
gistrat reprezintă un maximum în această privință, născut din elanul perso- 
nalului și impulsiunea comandanților. 

B. Aviația de vânătoare 

1. Grupul 7 Vânătoare 

(..) 

2. Grupul 8 Vânătoare 

(..) 

3. Grupul 6 Vânătoare-Bombardament 

(-.) 

C. Aviația de Recunoaștere 

(Grupul 1 Recunoaștere) 

(..) 

D. Aviația de Legătură 

(Escadrila 113 Legătură) 

(..) 

E. Batalionul 1 Transmisiuni-Exploatare 

(..) 

În această perioadă, de la 6 septembrie la 6 decembrie 1942, când 
Gruparea Aeriană de Luptă execută1.050 misiuni, când realizează 4.737 ore 
de zbor, lansează 1.337.506 kg bombe și distruge 50 avioane inamice, ofițerii 
statului său major s-au remarcat printr-o netăgăduită valoare profesională, 
printr-un spirit deosebit de iniţiativă și printr-o analiză justă a elementelor care 
mi-au servit la luarea hotărârilor. 

Cu toții, ofițeri, subofițeri și soldaţi au fost la datorie chiar și atunci când 
P.C. al Grupării Aeriene de Luptă a trebuit să lucreze sub bombardamentele 
aeriene inamice. 

Prin aceasta, comandament și unităţi, participă efectiv, în ideea de a-și 
servi Țara, la atingerea scopului final: obținerea victoriei, în care aviaţiei 
române i se va recunoaște o parte de merit și de contribuţie. 

Comandantul Grupării Aeriene de Luptă 

General de Escadră aviator Ermil Gheorghiu 

(A.N.R. D.A.I.C., fond P.C.M., Cabinetul Militar al Mareșalului lon Antonescu, dosar 
nr. 91, î.82-87). 


27 


Subsecretariatul de Stat al Aerului 


Cabinet 
Scrisoarea nr. 862 


din 21 august 1943 
Subsecretarul de Stat al Aerului, 
general de escadră aviator Gheorghe Jienescu 
către comandantul Grupului 3 Bombardament „Stuka" 
căpitan-comandor aviator Galeno Francisc. 


lubite Galeno, 

Te rog să comunici camarazilor din Grupul 3 Bombardament „Stuka" să mă 
ierte că până acum nu am putut veni în mijlocul lor, așa cum ar fi dorit-o și cum 
știu că ar fi fost necesar, însă multiplele nevoi legate de răspunderea misiunii 
ce mi-a fost încredinţată și în plus diferitele probleme, deosebit de presante (în 
text, dactilografiat greșit: prezente-n.n.) și concludente ce ne-au fost puse de 
acțiunea aeriană anglo-americană de la 1 august a.c. (bombardarea în covor 
de bombe de la mică înălțime a orașului Ploiești și a zonei petrolifere Valea 
Prahovei cu avioane de bombardament strategic americane Consolidated B 
24 Liberator-n.n.) asupra zonei noastre petrolifere m-au trimis aici, 
împiedicându-mă să vin în mijlocul acelora care, departe de țară, ne apără cu 
dârzenie împotriva dușmanului. 

Cunosc însă din diferite surse faptele voastre de arme cu adevărat impre- 
sionante. Mi-a făcut o deosebită bucurie și am simţit o justificată mândrie, și 
ca român și ca ostaș mai bătrân, la auzul aprecierilor atât de elogioase pe 
care, în special, comandamentele și camarazii germani le fac asupra activităţii 
voastre. 

Cu atât mai mult sunt mândru și mișcat de aceste aprecieri pe deplin meri- 
tate, cu cât este vorba de un material (avionul Junkers 87 Stuka-n.n.) pe care 
noi nu l-am avut până acum în serviciu și e vorba de un procedeu de bom- 
bardament (în picaj-n.n.) cu totul nou, privit până acum câtăva vreme ca o spe- 
cialitate exclusiv (în text, dactilografiat greșit: expresive-n.n.) rezervată glo- 
rioasei și puternicei armate germane. 

Mărturisirea comandamentelor germane că Grupul 3 Bombardament, prin 
acțiunea sa strălucită și prin modul său de comportare deosebit, a reușit să 
egaleze cele mai încercate și mai bune Grupuri de „Stuka" germane, face o 
deosebită onoare și armei (aviaţiei-n.n.) și vouă. 

Voi aţi făcut să se îmbogăţească patrimoniul de fapte eroice a Aeronauticii 
noastre cu noi realizări și noi biruințe, ducând tot mai sus și mai departe faima 

Aripilor Românești, spre slava și gloria acelora care și-au vărsat sângele pen- 
tru strălucirea lor și spre onoarea voastră de ostași încercaţi și hotărâți. 

De aceea, te rog să transmiţi comandanților de escadrile și camarazilor 
subalterni felicitările mele cele mai călduroase, via mea recunoștință, o dată 
cu cele mai sincere urări de sănătate și noroc în acţiunile viitoare ale Grupului 
care-sunt încredinţat -vor fi tot atât de strălucitoare, tot atât de eroice, și vor 
contribui într-o largă măsură la victoria finală, care nu poate fi decât a noastră. 


Subsecretar de Stat al Aerului 
General de Escadră aviator Gheorghe Jienescu 
(S.A.M., fond 948, Serviciul istoric, dosar 813, f.65). 

Comandamentul de Căpetenie al Armatei 


Ordin de zi nr. 48 
din 28 august 1943 


Se citează prin ordin de zi pe Armată Grupul Bombardament în Picaj 
„Stuka", comandat de căpitan-comandor Galeano Francisc, compus din: 

Escadrila căpitan aviator Prislopeanu loan, 

Escadrila căpitan aviator Mintuţă Mihai, 

Escadrila locotenent aviator Andrei Tudor. 

Pentru neîntrecuta activitate aeriană, pentru realul sprijin adus trupelor te- 
restre-române și germane-încleștate într-o grea bătălie defensivă cu un inamic 
superior numericește, pentru hotărârea aprigă de luptă a echipajelor și pentru 
disprețul lor de moarte care -toate- au contribuit și mai mult la gloria Aripilor 
Românești. 


lon Antonescu 
Mareșal al României și Conducător al Statului 
(S.A.M., fond 948, Serviciul istoric, dosar 813, f.70). 

Corpul Aerian Român 
Comandantul 
Ordin de zi nr. 853 
din 17 septembrie 1943 
General de Escadră aviator 
Ermil Gheorghiu 
către Grupul 3 Bombardament „Stuka" 

În momentul în care părăsesc comanda Corpului Aerian (a fost predată- 
generalului de escadră aviator Emanoil lonescu-n.n.) după mai bine de un an 
în care mi-am împreunat nădejdile și însumat efortul cu toți zburătorii buni, 
care prin faptele lor de arme au înscris pagini de glorie pentru Aeronautica 
noastră, mă despart cu regret de acei pe care i-am condus cu deosebita grijă, 
palpitând la emoțiile lor și bucurându-mă de succesele lor. 

Voi rămâne cu inima și gândul la voi și voi spune oriunde mă voi afla: 
Dumnezeu să vă ajute pentru a continua și mai viguros pe (un) drum așa de 
promiţător în care v-aţi angajat. 


General de Escadră aviator Ermil Gheorghiu 
(S.A.M., fond 948, Serviciul istoric, dosar 813, f.77). 

Ministerul de Război 
Cabinetul Ministrului 
Ordin de zi nr. 9 
din 27 decembrie 1943 


Se citează prin ordin de zi pe Armată, Grupul 3 Bombardament „Stuka" de 
sub comanda căpitan-comandor Galeno Francisc pentru: 

-Eroica sa activitate, totalizând de la intrarea în acţiune, în cursul acestui 
an și până la 27 noiembrie 1943: 2.746 ieșiri avion, 1.477.240 kg bombe 
lansate la inamic și 3.541 ore de zbor; 

-Excelentele rezultate obținute de echipaje, care cu toate condiţiile grele în 
care au trebuit să execute bombardamentele, fără însoţire de vânătoare și ata- 
cate des de vânătoarea inamică, au izbutit totuși să ducă la bun sfârșit toate 
misiunile primite; 

-Contribuţia din plin a acestui Grup la gloria Armatei și Aripilor Românești. 


Ministru de Război, 
General Constantin Pantazi 
(S.A.M., fond 948, Secţia 3, dosar nr. 2257, f.595. Copie). 

Comandamentul de căpetenie al Armatei 


Ordin de zi nr. 56 
din 10 aprilie 1944 


Ostași! 
Inamicul s-a revărsat peste Prut, cotropind Bucovina și încălcând pămân- 
tul Basarabiei și Moldovei. 

Începe pentru noi un nou șir de lupte înverșunate. 

Prin bărbăţia și prin lupta voastră se va hotărî soarta Patriei și a vetrelor 
românești. 

Prin râvna voastră de a birui, în clipele grele de astăzi, se va împlini rostul 
atâtor ani de trudă și de sângerare. 

Ostași! 

Stând neclintiţi cu fața la inamic, amintiţi-vă de poruncile străbunilor și luaţi 
pildă de la camarazii voștri care, rezistând eroic în Crimeea, fac departe de 
țară strajă scumpelor noastre hotare. 

Am credinţa că nu puteți fi și nu veți fi mai prejos de ei, voi care luptaţi pen- 
tru graniţele patriei chiar printre căminurile voastre amenințate. 

Ostași! 

Stând în luptă de trei ani, alături de bravii camarazi germani, aţi biruit întot- 
deauna oștiri numeroase. 

Aţi biruit troienele și viscolele cumplite ale iernilor, aveţi astăzi sfânta dato- 
rie să nu lăsaţi pe vrăjmași să-și întindă robia asupra fraţilor noștri moldoveni, 
în această primăvară care trebuie să fie sorocul izbăvirii noastre. 

Ostași! 

Aveţi șefi încercaţi și destoinici. 

Aveţi acum arme mai bune, cadre mai numeroase și mai desăvârșit instru- 
ite decât la începutul luptei. 

Aduceţi în luptă hotărârea unui popor care își apără pământul și aveţi în 
sufletele voastre hotărârea și în braţele voastre vânjoase cea mai puternică 
armă: dreptatea cauzei noastre. Ea ne va ajuta să izbândim și astăzi, când 
lupta noroadelor se înalță pe culmile încleștării. 

Prin sacrificiul vostru împliniţi ursita de viață a Neamului. Prin vitejia și prin 
jertfa voastră, faceţi ca sacrificiile și durerile înaintașilor voștri să nu fi fost 
zadarnice. 

La Prut, astăzi, iar mâine la hotarul regăsit al Moldovei Voevodale (Nistru- 
n.n.), veţi lupta și veţi birui. 

Vă cer aceasta existența părinţilor și a copiilor voștri. 

Vă poruncește aceasta trecutul Patriei. 

Arătaţi neamului că știm să murim pentru a birui. 

Arătaţi lumii că știm să învingem pentru a nu muri. 

Ostași! 

Părinţii și copiii voştri, Regele și Patria au pus toată speranţa în voi. 

Morţii noștri eroici, căzuţi în nenumărate lupte de-a lungul veacurilor, 
părinţii și străbunii noștri viteji, vă privesc și vă îndeamnă, 

Urmaţi-le pilda. 

Mareșal Antonescu 

(S.A.M., fond Armata 3, dosar nr. 3247, f.26. Copie). 

Scrisoare de mulțumire 


Comisariatul Poporului al Apărării U.R.S.S. 

Statul Major al Forţelor Aeriene 

ale Frontului Operaţiilor 

Secţia Operaţiilor. 

23 decembrie 1944 

Către 
Comandantul Corpului 1 Aerian Român 
General comandant lonescu 

În perioada de la 20-22 decembrie 1944, unităţile Corpului 1 Aerian 
Român, conlucrând cu trupele Armatei 27 și acționând prin bombardament și 
asalt asupra nodurilor și centrelor de rezistență inamice, într-o măsură apre- 
ciabilă au ajutat trupele terestre la ruperea rezistenţei inamice și au concurat 
la succesul atacului. 

Recunoașterea bine organizată și informaţiile date la timp au asigurat 
comandamentului Armatei 27 obţinerea informaţiilor necesare pentru luarea 
de hotărâri operative. 

Sovietul militar al Armatei a 27-a, în cap cu generalul de corp de armată 
Trofimenko, apreciază că misiunea ce a avut-o Corpul 1 Aerian Român de a 
susține atacul Armatei 27 a fost bine executată și își exprimă toată încrederea 
că și în viitor va îndeplini în mod distins misiunile de război ce i se vor pune. 


Șeful Statului Major al Forţelor 

Aeriene ale Frontului de Operații 
General-locotenent de aviaţie J. Selesniov 
(S.A.M., fond 1377, dosar 98, f.161-163). 

Corpul 1 Aerian Român Postul de comandă: 
Stat Major. Biroul 3 Miskolc 
Nr. 4301 13 ianuarie 1945, ora 19.30 


Raport operativ-informativ 
pentru ziua de 13 ianuarie 1945 
către 
Statul Major al Aerului Secţia 3-a 
(Extrase) 
|. Activitatea de luptă 
A. Aviația de informaţie: 


(2) 

3. Escadrila 2 recunoaștere-3 misiuni: 2 din vedere (1 |.A.R.39 și 1 Ju.88) 
în zona Lucenec; 1 misiune de recunoaștere din vedere și foto în zona 
Budapesta. 

B. Aviația de bombardament: 

1. Bombardament greu-2 misiuni: cu 9 avioane S.79 a atacat gările Detva 
și Szalatna (Zvolenska Slatina; localităţi în Slovacia, lângă Zvolen-n.n.). 
Rezultate: gara Detva lovită în plin și calea ferată sud-est Szalatna lovită de 2 
bombe. 

Cu 4 Ju.88 a atacat podul nr.2 de peste Dunăre la Budapesta. Rezultat: 
podul lovit de 2 bombe. 

Bombe lansate: 14.100 kg. 

Ore de zbor: 30, 49. 

2. Bombardament în picaj-1 misiune: cu 7 avioane a atacat podul dublu 
nr.3 de pe Dunăre la Budapesta. Rezultat: podul lovit de 2 salve. 

Bombe lansate: 3.150 kg 

Ore de zbor: 9,09. 

C. Asaltul: 

2 misiuni: cu 9 avioane Hs.129 a atacat baterii de artilerie în zona Tamas 
și 2 trenuri în gara Lonjabana. Rezultat: 1 tren cu muniții lovit în plin și explodat. 

Bombe lansate: 2.700 kg. 

Ore de zbor: 10,40. 

D. Aviația de vânătoare: 

1. Grupul 9 Vânătoare-6 misiuni: cu 2 avioane recunoaștere meteo în zona 
Lucenec; cu 17 avioane (4 misiuni) protecţia asaltului și bombardamentului 
greu; cu 4 avioane a atacat 1 tren la sud-est Detva. Rezultat: locomotiva 
avariată. 

Ore de zbor: 22,32. 

2. Grupul 2 Vânătoare. Nici o misiune. 

i alia antiaeriană 


III. Partea informativă 
(...) 
Misiunea nr.3-Ju.88-de la 15.30 la 17.55, verificarea rezultatelor bombar- 
damentelor asupra podurilor atacate de avioanele Ju.87 și Ju.88. Itinerar: 
Miskolc-Budapesta-Miskolc. Informaţiuni: 1 bombă piciorul de lângă malul 
stâng Dunăre; 2 bombe lângă pod la mijloc; 4 bombe partea imediat est pod; 
1 bombă lângă piciorul vestic al podului. Podul a fost rupt. 

(VS Plerdei 

Comandantul Corpului Aerian Român 

General comandant aviator lonescu Emanoil 


Șeful de Stat Major 
Căpitan comandor aviator Al. Zaharescu 
(S.A.M., fond 1377, dosar 98, f.323-324). 

Corpul 1 Aerian Român 
Comandantul 
Ordin de zi nr. 8 
din 20 ianuarie 1945 


Având în vedere raportul nr.7819/1945 al Grupului 8 Asalt Picaj. 
Pentru spiritul de înalt sacrificiu, abnegaţie și devotament dovedite la data 
de 13 ianuarie 1945, de următoarele echipaje: 


- Locot.av. Bădulescu Mircea pilot 
Serg.maj. Nichitiuc Ovidiu mitralior 
- Locot.av.Voloșniuc Ovidiu pilot 
Sergent Braboveanu Constantin mitralior 
- Locot. av. Badea C. loan pilot 
Sergent Perjescu Constantin mitralior 
- Adj. av. Popa Traian pilot 
Sergent major Plugaru Gheorghe mitralior 
- Adj. stagiar av. Chiriloaia Toma pilot 
Sergent Popescu Gh. Constantin mitralior 
- Adj. stagiar av. Săndulescu Constantin pilot 
Sergent Dumitrescu Aurel mitralior 
- Locot.av. Rânja Victor pilot 
Sergent Verdeș Pavel mitralior 


care s-au oferit voluntar la greaua și importanta misiune de a bombarda 
podul principal peste Dunăre de la Budapesta și cari cu un curaj demn de toată 
admiraţia și un calm desăvârșit, neţinând seama de puternica reacţie A.c.A. și 
vânătoarea inamică au bombardat cu precizie matematică obiectivul ordonat, 
înregistrându-se pentru prima dată în istoria actualului război 4 bombe în plin 
pe vechiul pod peste Dunăre al Budapestei, rezultatul fiind confirmat de aviația 
de vânătoare sovietică ce însoțea formaţia și de recunoaștere română care a 
fotografiat rezultatul (din avion-n.n.). 

Pentru vădita activitate de război depusă de echipajele mai sus citate, de 
la începutul campaniei pe frontul Ungariei, dând dovadă de incomparabile cali- 
tăţi de luptători, executând misiuni în condiţii extrem de grele, înfruntând cu 
deosebit calm puternicele baraje A.A. și vânătoarea inamică, 

Precum și pentru calmul, priceperea și precizia cu care au lovit totdeauna 
obiectivul ordonat, 

ORDON 

Citarea prin Ordin de Zi pe Corpul Aerian a echipajelor de mai sus din 

Grupul 8 Asalt Picaj. 

Cei în drept se vor conforma. 


Comandantul Corpului Aerian Român 
General comandant.av. (ss) Emanoil lonescu 
(S.A.M., fond 359, Vest, dosar 129, f.118, 120). 

Ministerul de Război 
Cabinetul ministrului 
Ordin de zi nr. 9 
din 9 februarie 1945 


Corpul Aerian, pus sub comanda generalului aviator lonescu Emanoil, s-a 
distins în mod cu totul deosebit, atât în luptele pentru eliberarea Ardealului, cât 
și în acelea de la vest de Tisa, prin acţiuni îndrăzneţe de bombardament și 
asalt, precum și prin informaţiuni prețioase procurate la timp comandamentelor 
sovietice și române, cu care a colaborat. 

Activitatea Corpului Aerian a fost recunoscută prin cuvinte de mulțumire și 
laudă de către comandamentul unei armate sovietice (Armata 27 sovietică- 
n.n.), în urma luptelor de la 20-22 decembrie 1944, la vest de Tisa. Acţionând 
prin bombardamente puternice (și) precise și prin asalt asupra nodurilor de co- 
municații și centrelor de rezistenţă inamice, precum și prin acţiuni îndrăzneţe 
de recunoaștere, Corpul Aerian a ajutat într-o mare măsură la atacul victorios 
al trupelor terestre ale acestei glorioase armate sovietice. 

Întreaga armată română își arată astăzi admiraţia și mândria față de zbură- 
torii (aviatorii-n.n.) și tunarii (artileriștii antiaeriani-n.n.) Corpului Aerian, care, 
cu mijloacele modeste ce le stau la dispoziţie, au încheiat perioada de la 23 
august 1944 la 1 ianuarie 1945 cu peste o mie de misiuni la inamic, 40 victorii 
aeriene, 40 care de luptă(tancuri-n.n.), precum și numeroase vehicule și mate- 
riale de război distruse. 

Pentru strălucitele fapte de arme, pentru disprețul de moarte al zburători- 
lor, tunarilor şi geniștilor, precum și pentru priceperea și devotamentul coman- 
damentelor, toate unităţile care formează Corpul Aerian, de sub comanda ge- 
neralului aviator lonescu Emanoil se citează prin ordin de zi pe armată. 


Ministrul de Război 
General de Armată 
|. Negulescu 


Șeful Marelui Stat Major 

General de Corp de Armată Adjutant 
Constantin Sănătescu 

(S.A.M., fond 948, dosar 1260, f.129). 

Grupul 8 Asalt Picaj 
Comandantul 
Raport nr. 8001 
din 17 februarie 1945 
Către Corpul 1 Aerian Român 


Am onoare a propune pentru Ordinul Militar „Mihai Viteazul" clasa a III-a cu 
spade pe Locot(enent) aviator Bădulescu Mircea din Grupul 8 Asalt Picaj, 
care s-a distins în mod excepţional în cele 230 misiuni de război de bombar- 
dament în picaj. 

Prin nețărmurit spirit de sacrificiu și curaj exemplar, voluntar întotdeauna la 
cele mai grele misiuni, temerar, dotat cu alese virtuți ostășești, a constituit 
exemplu sublim de jertfă, de bravură și de înțelegere al luptei Neamului său, 
însuflețind continuu lupta formaţiei sale de atac. 

Ziua de 23-24 august îl surprinde pe aerodromul Cioara-Doicești cu avio- 
nul nealimentat, de unde decolează sub ameninţarea mitralierelor germane și 
aterizează în limita de benzină la Brădeanu pe un teren de lucru românesc, 
salvând astfel un avion sortit pieirii. Aici ia parte efectivă timp de două zile (25- 
26 august) la lupta terestră de dezarmare a coloanelor germane ce se retră- 
geau spre Buzău, alături de Esc(adrila) 17 Observaţie) ce se afla pe acel teren. 

În ziua de 29 august, la ordinul Comandamentului Corpului 1 Armată, de- 
colează în fruntea formaţiei sale de Stukas-uri și atacă în trei rânduri cu bombe 
și cu armele de bord convoaiele germane de bacuri și vedete care încercau să 
debarce pe malul Dunării la Rast și Calafat și reușește cu toată reacția de 
A.A. să distrugă personal două bacuri și să avarieze pe un al treilea. 

Astfel, prin apărarea teritoriului naţional își începe lupta contra cotropito- 
rilor germani. Voluntar, încadrează Grupul 6 Stuka și pleacă pe front, unde 
zboară în fruntea Grupului și a Escadrilei în lupta pentru desrobirea Ardealului, 
dând dovadăde curaj, abnegaţie și spirit de sacrificiu în toate misiunile executate. 

La 11 septembrie 1944 surprinde pe șoseaua Deta-Timișoara o mare co- 
loană germană de vehicule auto și motorizate ce intenţiona să ocupe Timișoa- 
ra și printr-un bombardament precis, urmat de atacuri repetate la sol, reușește 
să distrugă și să incendieze cu formaţia sa 15 autocamioane, iar pe celelalte 
să le întoarcă din misiunea lor. 

La 12 septembrie 1944, cu motorul defect rămâne în urma formaţiei și, 
întorcându-se singur la terenul de bază, se întâlnește cu 5 F.W.190 germane 
și este atacat timp de 4 minute de doi vânători (germani-n.n.); știe să se apere 
cu armele sale și ale mitraliorului său și prin manevre abile, deși este incen- 
diat la motor în regiunea muntoasă Ilia, reușește printr-o rapidă și iscusită 
aterizare forțată într-o vâlcea să salveze echipajul. 

La 17 sept. 1944 trece printr-un baraj greu de A.c.A., își conduce cu pre- 
cizie formaţia sa de luptă la obiectiv și bombardeazăcu excepționale rezultate 
gara și depoul Cluj; singur lovește în plin depoul gării. 

Excepţional luptător, navigator și ochitor la ţintă. 

În ziua de 22 sepembrie 1944 atacă în fruntea esacadrilei sale aglome- 
rarea de tancuri germane și maghiare de pe cota 443 Vesckapu și reușește să 
distrugă și să incendieze 11 dintre ele, rezultatul confirmat de Comandamentul 
terestru din liniile infanteriei, cu toată reacţia puternică de A.c.A. și cu tot ata- 
cul a 4 vânători inamici ce se aflau în zonă. 

Pentru excepţionala sa pricepere în luptă și pe teren i se încredințează 
comanda Escadrilei de Stuka la 11 octombrie 1944. 

Primul la misiuni, a știut să-și conducă escadrila la victorii sigure numai 
datorită bravurii sale de zburător de elită; pe orice vreme, sfidând moartea ce 
venea din proiectile de A.c.A. și din tunurile vânătoarei inamice, execută mi- 
siune la (după) misiune și creează coechipierilor săi condiţii optime de luptă și 
de bombardament. 

La 10 și 15 oct. 1944 lovește în plin gările și trenurile staționate de la 
Gherla și Jibou. 

La 23 noiembrie 1944 de pe un teren inundat decolează cu bombe și atacă 
o baterie de A.c.A. de pe frontul Ungariei la Pekata, distrugând-o complet; fără 
însoţire de vânătoare, este atacat de 3 F.W.190, dar știe să se apere, deși lovit 
în plan și profundor, manevrează astfel și reușește să aducă cu bine la bază 
întreaga formaţie. 

De la 20 la 25 decembrie 1944 sprijină efectiv în luptă o mare armată so- 
vietică prin bombardarea tuturor punctelor de rezistenţă și sprijin ale inamicu- 
lui. Rând pe rând, Filakowo, Lucenec, Liniabana (Lovinobana), Poltar, gări și 
terenuri sunt distruse și incendiate. Trece sfidând A.c.A.-ul și nu se abate o 
clipă de la executarea întocmai a misiunii încredințate nici în ziua de 23 
decembrie 1944, când formaţia (condusă de el-n.n.) este atacată de vânătoare 
(inamică-n.n.) înainte de bombardament; prin manevre rapide și suple se 
degajează de vânătoarea inamică, după care ia iarăși înălțime și intră la Poltar 
la bombardament numai la 1 000 m înălţime printr-o pânză continuă de A.c.A. 
reușind totuși să bombardeze cu precizie gara și să incendieze un tren, cu 
salvele sale. 

Armata sovietică este mulţumită de rezultatele obținute de comandantul și 
zburătorii de la Stuka. Comandamentul armatei Române și Corpul 1 Aerian 
Român, de asemenea, este mulţumit de rezultate, de (un) real folos trupelor 
terestre din aceste sectoare şi aduce mulțumiri și felicitări comandantului și 
echipajelor ce au luat parte la luptele de la 20 la 25 decembrie 1944 în sec- 
torul munților Tatra Mică. 

La 3 ianuarie 1945, pe o vreme cu pâclă deasă, nouri groși și la joasă 
înălțime își conduce formaţia sa exact pe ţinta, unde surprinde un tren cu com- 
bustibil, pe care îl incendiază total. 


349 


Foarte bun navigator, totdeauna în fruntea escadrilei, pe orice vreme, în 
toate misiunile a știut să se apere pe sine și pe coechipierii săi ori de câte ori 
formaţia sa a fost atacată de vânătoarea inamică. 

Excepţional ochitor, execută în ziua de 13 ianuarie 1945 misiunea specială 
de bombardare a podului principal de peste Dunăre de la Budapesta, misiune 
încredințată de Comandamentul sovietic. 

Aici își arată toate calităţile sale de zburător; în fruntea a 7 avioane cu 
însoţire de vânătoare rusă, convins dinainte de rezultat, ajunge la Budapesta, 
trece prin A.c.A.-ul greu, mijlociu și ușor al inamicului, pune formaţia în condiţi- 
uni optime de bombardament și reușește personal, împreună cu alţi trei coe- 
chipieri, să lovească cu precizie matematică în plin podul principal de la 
Budapesta. Comandantul aviaţiei de vânătoare de însoţire (sovietică-n.n.) și 
recunoașterea foto (română-n.n.) au confirmat întocmai aceste rezultate. 

Această misiune de onoare ce a fost încredinţată Locot. av. Bădulescu 
Mircea a adus după sine mulţumirile și felicitările Comandamentului Aviației 
Sovietice de pe acest front pentru Corpul 1 Aerian Român și pentru Locot. av. 
Bădulescu Mircea. 

Pentru deosebite fapte de arme a fost citat prin ordin de zi pe Corpul 1 
Aerian cu nr. 8 din 20 ianuarie 1945. 

Nu i-a scăpat nici o misiune pe frontul Ardealului, Ungariei și Cehoslovaciei 
și zi de zi luptă cu mare convingere contra cotropitorilor germani, pentru a servi 
Țara sa. 

Conștiinciozitatea și puterea deciziei cu care a atacat năvalnic (la 13 ianu- 
arie 1945-n.n.) acest ofițer sunt virtuţi pe care Grupul 8 Asalt Picaj le conside- 
ră exemplare camarazilor. 

În toate aceste misiuni a dovedit un optimism viu, un spirit de luptă care 
n-a cântărit niciodată primejdia, alegându-și, dimpotrivă, situațiile cele mai difi- 
cile, pătrunzând cu încredere și hotărâre prin pânze de proiectile inamice, tot- 
deauna lovindu-și obiectivele ordonate sau surprinse. 

Exemplu de bravură și de voluntariat, exemplu de dragoste de luptă și de 
jertfă conștientă, acest zburător și luptător excepţional merită cu prisosinţă să 
se numească printre cei mai viteji cavaleri ai Ordinului Militar „Mihai Viteazul”. 


Comandantul Grupului 8 Asalt Picaj 
Căpitan aviator 
loan Eftimopol 


Rezoluţia șefilor ierarhici 

19.11.1945 

Adj. (către biroul Adjutantură al Corpului 1 Aerian Român-n.n.) 
De acord; susținere onorabilă, fiindcă merită cu prisosinţă. 


(Comandantul Corpului Aerian Român) 
General (comandant) aviator Emanoil M. lonescu 
(S.A.M., fond Ministerul de Război. Biroul Decoraţiilor, dosar 56, f.170-173). 

Corpul Aerian Român Anexa nr. 1 


TABEL NOMINAL 

de propunerile la decorare cu Ord.„Mihai Viteazul" făcute de Grupul 8 
Asalt-Picaj pentru fapte excepţionale de arme în războiul contra germanilor. 

Nr. crt.: 1 

Numele și prenumele: Bădulescu T. Mircea 

Gradul: Locot(enent) av(iator) 

Unitatea: Grup 8 A(salt) P(icaj) 

Vechimea în grad: 23.Ill. 1944 

Locul și data nașterii. 1 noiembrie 1917, Buzău 

Activitate pe front în 1941: - 

Activitate pe front în 1942: 23.VIII-30.XII 

Activitate pe front în 1943 și 1944: 26.11l.-30.X11.1943; 01.1.-31.X11.1944. 

Toate decoraţiile de război primite; nr. ordinului de zi și data conferirii: 
Virt(utea) Aeron(autică), cl(asa) Cr(ucea) de Aur cu 2 barete-15.VII.1944, 
nr.395; Cor(oana) României cl.V-11.XII. 1943, nr.92; Virt.Aeron. cl. Cavaler cu 
1 baretă-15.XI1.1944, nr.395; Steaua României cl.V-10.1X.1943, Corp vt. 
Munte; Virt. Aeron. cl. Ofiţer. 

Ordinul sau Medalia la care se propune: 

Ordinul) „Mihai Viteazul" cl. IIl-a cu spade. 

Motivul propunerii. A executat 230 misiuni de bombardament în picaj cu re- 
zultate excepționale, dând dovadă de curaj, abnegaţie și spirit de sacrificiu. 
Voluntar în cele mai grele misiuni, temerar, dotat cu alese calităţi ostășești a 
constituit exemplu sublim de jertfă, de bravură și de înţelegere a luptei Neamului 
său. 

Încă de la 23 august 1944 începe lupta pentru apărarea teritoriului naţional 
contra germanilor. La 24 august salvează un avion Ju.87 de pe aerodromul 
Cioara-Doicești (german) decolând în limita de benzină sub ameninţarea mi- 
tralierelor germane. La 25 și 26 august luptă pentru dezarmarea coloanelor 
germane, la Brădeanu, alături de Esc(adrila) 17 Obs(ervaţie). În ziua de 29 
august execută 3 misiuni de bombardament și atac la sol în fruntea unei for- 
maţii contra convoaielor germane de pe Dunăre, distrugând două bacuri și 
avariind un al treilea. Voluntar, încadrează Gr(upul) 6 Stuka și luptă pentru 
dezrobirea Ardealului, zburând în toate misiunile în fruntea Grupului și a Esca- 
drilei (din care făcea parte, de la 11 octombrie 1944, în calitatea de comandant 
escadrilă-n.n.). La 12 septembrie, când se întorcea dintr-o misiune este atacat 
de 5 F.W. 190, timp de 4 minute; incendiat, reușește prin abilitatea sa să ateri- 
zeze forțat și să salveze echipajul. 

În ziua de 17 sept. lovește în plin depoul gării Cluj cu toată reacţia de A.c.A. 
greu a inamicului. Brav luptător, excepţional ochitor la ţintă și excelent navigator. 

În zilele de 22 sept., 10 și 15 oct. atacă cu succes tancuri la cota 443, dis- 
trugând personal două, iar la Gherla incendiază un tren combustibil, cu toată 
reacţia de A.c.A. și vân(ătoarea) inamică. De la 20-25 dec. obţine excepţionale 
re-zultate în bombardarea gărilor și trenurilor de la Filakovo, Lucenec, Poltar, 
etc., rezultate confirmate de Comand(amentul) Armatei ruse din sectorul Tatra 
Mică. 

Pe orice vreme, în orice misiune a fost în fruntea formaţiei sale de Stukas, 
pe care a dus-o precis la ţintă și i-a oferit condiţii optime de apărare și de bom- 
bardare. A sfidat moartea ce venea din proiectilele de A.c.A. și de la vân(ătoa- 
rea) inamică și și-a îndeplinit conștiincios misiunile încredințate. Încununează 
această glorioasă activitate de război prin bombardarea podului principal de la 
Budapesta pe care îl lovește în plin cu salvele sale și a altor trei bravi coechipieri. 

Pentru fapte de arme este citat prin ord(in) de zi pe Corp(ul Aerian Român) 
cu nr. 8 din 20.1.1945. Exemplu de bravură, optimism viu, voluntariat și jertfă- 
conștientă este un luptător și un zburător excepțional. 


Comandantul Grupului 8 asalt Picaj 
Căpitan aviator loan Eftimopol 


Părerea șefilor ierarhici 
De acord, rog a se aproba 


Comandantul Corpului Aerian 
General comandantor aviator Emanoil M. lonescu 


De acord. 

Șeful Statulului Major al Aerului 

General aviator Ramiro Enescu 

(S.A.M., fond Ministerul de Război. Biroul Decoraţiilor, dosar 56, f.174). 

NOTE. 

Formularul tip a fost completat manu (cerneală neagră) și înaintat astfel eșaloanelor 
superioare. 

Corpul Aerian Român 
Comandantul 
Nota raport nr. 954 
din 21 februarie 1945 
Către Statul Major al Aerului. Secţia Adjutantură 


Am onoare a înainta alăturat raportul special nr. 8001 din 17 febr. 1945 al 
Grupului 8 Asalt-Picaj, însoțit de un tabel nominal (Anexa nr. 1) prin care prop- 
une pe Locot(enent) av(iator) BĂDULESCU MIRCEA spre a fi decorat cu 
Ordinul „Mihai Viteazul" clasa 3-a cu spade, pentru excepţionalele fapte de 
arme săvârșite de ofițer pe frontul împotriva germano-maghiarilor. 

Subsemnatul susţin cu toată convingerea raportul comandantului său de 
Grup, cunoscând îndeaproape toate acţiunile ieșite din comun ale 
ofițerului și care au fost de multe ori salvatoare în situaţiile grele și cri- 
tice în care se aflau unităţile terestre din linia |. 

În vasta sa activitate de emerit pilot și luptător, executând impresionantul 
număr de 230 misiuni de bombardament în picaj (cifra totalizează și activitatea 
pe frontul de Est-n.n.) a dat dovadă de un nețărmurit spirit de sacrificiu, curaj 
exemplar și un perfect trăgător și bombardier în picaj. 

Cu ocazia evenimentelor de la 23-28 august 1944, rămas singur cu 
eșalonul volant al Grupului 3 Stuka, graţie iniţiativei sale promptă, curajului și 
dragostei de Neam, reușește să salveze întregul material volant de pe 
aerodromul Cioara-Doicești și aerodromul Brădeanu, retrăgându-se în 
fruntea formaţiei sale pe aerodromul Boteni. 

La 29 august 1944, în trei misiuni prin bombardamente precise reușește să 
lovească în plin convoaiele de bacuri și vedete germane pe Dunăre la Calafat, 
scufundând două și avariind pe al treilea. Oprește debarcarea germană de la 
Rast pe malul Dunării. 

De la începutul campaniei pentru cucerirea Ardealului (6 septembrie 1944- 
n.n.) se oferă voluntar, încadrând Grupul 6 Stuka și executând toate misiunile 
sale în fruntea formaţiei Grupului, fiind cel mai versat în arta de a lovi cu cea 
mai mare precizie obiectivul. 

În toate misiunile sale a condus formaţia la obiectiv cu cea mai mare pre- 
cizie, de multe ori pe timp cu totul nefavorabil și prin manevrele sale abile a 
știut să facă faţă în cele mai perfecte condițiuni atacurilor repetate ale vână- 
toarei germane și să manevreze puternicele baraje de A.A. ce-i întâmpina 
întotdeauna la obiectiv, dovedind calități de perfect navigator și ideal con- 
ducător de formaţie. 

Șirul cronologic al faptelor sale excepţionale de arme în campania contra 
naziștilor sunt înserate în alăturatul raport al comandantului său de Grup 

Cu un elan rar și cu sânge rece iești din comun ia parte în fruntea formaţiei 
de bombardament la toate atacurile executate de Grupul său, stârnind prin 
comportarea sa în zbor, modestia și temeritatea sa, admiraţia subalternilor 
săi și aprecierea șefilor, încurajând și stimulând prin exemplul său camarazii 
de luptă. 

La data de 11 septembrie 1944, în fruntea unei formaţii de 12 avioane 
Stuka atacă cu deosebit efect aglomerările de autovehicule și blindate ina--mi- 
ce din regiuna Păuliș și Deta. 

Pentru eficacitatea acestor acţiuni, datorită cărora s-au împiedicat trenurile 
și blindatele inamice să treacă peste infanteria noastră, Corpul Aerian Român 
este menţionat în Ordinul de zi nr. 2 din 23 septembrie 1944 pe Armata |. 

La 11 octombrie 1944, pentru aleasa sa comportare la zbor și pentru pri- 
ceperea dovedită în luptă, deși tânăr (împlinea 27 de ani la 1 noiembrie 1944- 

n.n.) i se încredințează comanda Escadrilei de Stuka pe care o conduce cu 
aceeași demnitate și azi. 

Activitatea sa de război culminează la data de 13 ianuarie 1945 când 
pleacă voluntar în fruntea a șapte avioane Stuka, având însoţire de vânătoare 
rusă, în greaua misiune specială de a bombarda podul principal peste 
Dunăre de la Budapesta. 

Aici, sfidând puternicele baraje de A.c.A. de toate calibrele, pică vertiginos 
de la 4 000 m la 500 m lovind cu formaţia sa cu o precizie matematică obiec- 
tivul ordonat. Bombele sale au lovit în plin podul peste Dunăre de la 
Budapesta, rezultatul (fiind) confirmat de aviația de vânătoare rusă ce-i 
însoțea și de recunoașterea foto executată imediat după bombardament. 

Această misiune de onoare dusă la bun sfârșit de Locot. av. Bădulescu 
Mircea au adus mulțumirile și felicitările Comandamentului Aviației Aliate 
Sovietice, fapt pentru care ofiţerul a fost citat prin Ordin de zi nr. 8 din 20 ianu- 
arie 1945 pe Corpul Aerian Român. 

Propun și susțin cu toată convingerea ca Locot. av. BĂDULESCU 
MIRCEA, comandantul Escadrilei de Stuka, să fie decorat cu ORDINUL 
„MIHAI VITEAZUL" clasa 3-a cu spade, ca o recompensă prea bine meritată 
pentru tenacitatea, temeritatea și dârzenia cu care a dus lupta și a făcut 
față multipelor primejdii ce a întâmpinat, spre a fi un exemplu pentru camarazii 
și subalternii săi. 

Comandantul Corpului Aerian Român 

General comandant aviator Emanoil M. lonescu 


Rezoluţii ale șefilor ierarhici 

23.3.1945 

De acord în totul cu propunerea de față. Acţiunea escadrilei Stuka se sin- 
tetizează de Locot. Bădulescu, comandantul escadrilei, care a fost exemplu 
permanent pentru subalterni. 


Șeful Statului Major al Aerului 
General aviator Ramiro Enescu 


27.1V.1945 
Merită Ordinul „Mihai Viteazul" cu spade clasa 3-a 


General Mihail (Gheorghe) 
(S.A.M., fond Ministerul de Război. Biroul Decoraţiilor, dosar 56, f.168-169). 

Subsecretariatul de Stat al Aerului 
Serviciul Personalului 

Nota nr.17725 
din 6 aprilie 1945 
Către Ministerul de Război. Biroul Decoraţiilor 


Avem onoare a înainta alăturat tabelul nr. 238/1945 al Statului Major al 
Aerului, privitor la propunerea la decorare cu Ordinul MIHAI VITEAZUL cl. a 
III-a cu spade a: 

Locot. Munteanu Lazăr 

Locot. Bădulescu Mircea, 

ambii din Grupul 8 Asalt și vă rugăm să binevoiţi a dispune întocmirea for- 
malităţilor definitive de conferire a acestui Ordin. 

Brevetele respective vor fi trimise acestui Serviciu. 


Șeful Serviciului personalului 
Comandor aviator (ss.indescifrabil) 
(S.A.M., fond Ministerul de Război. Biroul Decoraţiilor, dosar 56, f.167). 


40 


DISCURSUL 
generalului lon Antonescu 
din 10 Mai 1941 

Români, 

10 Mai este ziua bucuriilor naţionale; 

10 Mai este sărbătoarea Dinastiei și a Statului; 

10 Mai ne-a dat Domnia, Regatul și atâtea biruinţe; 

10 Mai ne dă astăzi, din pragul istoriei noastre glorioase, sfatul înțelept al 
nădejdei și siguranţa de stâncă a drepturilor nepieritoare. 

De la Sfânta Unire (din anul 1918-n.n.), este cel dintâi 10 Mai stropit de 
umilire, de jertfă și de durere. 

Nu deznădăjduiţi, Români! 

Când un neam se simte întreg și sănătos, 

Când își simte limpede și puternică conștiința rosturilor lui, 

Când în toate piepturile noastre bate statornic inima de român, gata de 
luptă și de jertfă, 

Când deasupra umbrelor despărţitoare străluceşte o singură lumină-Paitria, 

Să ne privim față-n față pe noi înșine, prietenii și dușmanii, pentru a rosti 
răspicat, ca o cutremurare a vieții: 

Neamul Românesc nu piere. 

Să ne întoarcem din durere puterea, din exemplul strămoșilor unirea și 
credința în Dumnezeu și justiție, drumul viitorului. 

În noi, în onoarea fidelității față de prieteni (la acea dată: Germania, ltalia- 
n.n.) și în disprețuirea dușmanilor-în aceasta ne stă puterea. 

Majestate, 

Prin mine, Neamul Românesc, Guvernul și Armata Țării Vă ridică azi la cea 
mai înaltă treaptă a mândriei ostășești și românești (Mareșal al României- 
n.n.). 

Este în această înălțare, Sire, toată credința noastră în Dinastie, este în 
această ridicare cea mai grea povară care V-o dă Neamul. 

Primiţi simbolul drepturilor românești (bastonul de Mareșal-n.n.). 

În mâna Majestății Voastre, curată și tânără, stă azi dreptul Neamului și 
datoria Majestății Voastre. Vă doresc, Sire, să-L purtaţi cu vrednicie și glorie. 
Să vă hărăzească Domnul destin de împlinitor de drepturi și de mândrie româ- 
nească. 

Camarazi Sublocotenenți, 

Primiţi azi pe umerii voștri gradul intrării voastre în Corpul Ofițeresc. 

Fiți mândri. 

Armata este azi scutul Neamului. 

Pe ea se reazimă ordinea și siguranţa, onoarea și dreptatea. 

Sunteţi cea dintâi promoţie a Ţării sfâșiate. 

Vă numesc promoţia «Mihai |». 

Mi-a fost dat mie, care am luptat și am suferit, care mi-am închinat toată 
viața și lupta Armatei și Neamului, să primesc în mâinile mele zbuciumate 
țăndările unui neam, a cărui unire și a cărui demnitate mi-au fost singurele 
țeluri ale vieții. 

Nu mă zdruncin. 

Oricâte piedici mi-au stat și-mi vor sta în cale le voi sparge în țăndări-ca 
țăndările pe care le-am primit. Pentru că ceea ce mă conduce, ceea ce mă 
îndârjește, ceea ce mă asigură este nebiruita credinţă în drepturile și în drep- 
tatea Neamului Românesc. Aceasta să vă fie temelia carierei, aceasta să vă 
rămână ţinta vieții. 

Ostași, 

Pe voi, pe iubirea voastră de vatră, pe sfințenia disciplinei voastre, fii cre- 
dincioși ai gliei strămoșești, pe voi, pe lupta și jertfa voastră se va zidi dreptul 
statelor, dreptul copiilor voștri, mândria istoriei noastre și a acestui neam. 

Strămoșii ne-au dat Țara și Onoarea. 

Nimic pe acest pământ nu ne va împiedica să ne cinstim trecutul și să ne 
merităm slava celor care vor să vină. 

Români de pretutindeni, din vârf de codrii și câmpuri de mătase, 

Săteni cu trupul de vifor aprig, 

Cărtuari cu gânduri de lumină, 

Bătrâni cu frunţi de încruntare triste și tineri, tineri dragi cu aripi mari în 
cuget, în această Zi de glorie a înaintașilor, treziţi-vă și uniţi-vă în freamătul 
biruitor al Armatei noastre. Veniţi, veniţi cu toţii la închinarea Neamului și a 
Dinastiei, în această zi de sărbătoare, veniţi cu gândul țintă la Dumnezeul veș- 
niciei noastre; veniţi cu sufletul închinat jertfei martirilor noștri, fraţilor de pretu- 
tindeni și prietenilor de credinţă, ca să strigăm: 

Trăiască România! 

Trăiască M.S.Regele! 

Trăiască Regina Noastră! 

(Apud „Curentul", anul XIV, nr. 4755, luni, 12 mai 1941, p.3). 

DECRET LEGE nr.816 
din 23 martie 1945 
(Legea nr.187) 
(Extrase) 
MIHAI |, 
Prin graţia lui Dumnezeu și voinţa naţională, Rege al României, 
La toți de faţă și viitori, sănătate: 
Asupra raportului ministrului Nostru secretar de Stat la Departamentul 
Agriculturii și Domeniilor cu nr.48 040 din 22 martie 1945, 
Văzând jurnalul Consiliului de Miniștri cu nr.448/945, 


Am decretat și decretăm: 
Decret-Lege 


pentru înfăptuirea reformei agrare 
Capitolul | 
Scopul legii (Dispoziţii generale). 
Art.1. -Reforma agrară este pentru ţara noastră o necesitate naţională, 
cil și socială. 


Art.2. -Scopul reformei agrare este: 

a) Mărirea suprafeţelor arabile ale gospodăriilor țărănești existente care au 
mai puţin de 5 ha; 

b) Crearea de noi gospodării țărănești individuale pentru muncitorii agricoli 
fără pământ; 

c) Inființarea prin apropierea orașelor și a localităţilor industriale, a unor 
grădini de zarzavaturi pentru aprovizionarea muncitorilor, funcţionarilor și 
meseriașilor; 

d) Rezervarea unor terenuri pentru școli agricole și ferme experimentale 
model în vederea ridicării nivelului culturilor agricole, a producţiei de seminţe 
selecţionate, a creșterii vitelor și a creării și dezvoltării industriei agricole, 
terenuri ce vor fi sub administrarea Statului. 

Capitolul II 

Expropierea 

Art.3. -În scopul înfăptuirii reformei agrare, trec asupra Statului pentru a fi 
împărțite plugarilor îndreptăţiţi la împroprietărire și pentru a constitui rezervele 
prevăzute la art. 2, pct. c și d, următoarelor bunuri agricole cu inventarul viu și 
mort afectat lor: 

(...) 

h) Prisosul terenurilor agricole constituind proprietăţi ale persoanelor fizice 
care depășesc suprafața de 50 ha, și anume: pământul arabil, livezile, 
fânețele, pășunile, bălțile și iazurile artificiale, fie că servesc sau nu pentru 
PE mlaștinile și terenurile inudabile. 


Art6. -Tractoarele, batozele, locomobilele, secerătoarele și combinele de 
pe bunurile agricole pevăzute la art. 3 trec asupra Statului, care va crea cen- 
tre judeţene de închiriat mașini agricole la dispoziția agricultorilor. Celelalte 
unelte agricole și animalele de tracțiune trec asupra Statului, proporțional cu 
suprafața de teren agricol expropiat și vor fi date țăranilor împroprietăriți. 

Art.7. -Toate bunurile agricole arătate în art. 3 şi 6 trec imediat, fărănici o 
despăgubire, pe deplin, în proprietatea Statului, pentru scopurile arătate la 
art.2. 

Capitolul III 

a de la expropieri 


Capitolul IV 
(rpeoelura expropierii și împroprietăririi 


Capitolul V 
Dispoziţiuni finale 


Art.26. -Prezentul decret-lege intră în vigoare în ziua publicării lui. 
Dat în București la 23 martie 1945. 
MIHAI 

Ministrul Agriculturii și Domeniilor Romulus Zăroni 

Nr. 816 

(M.O., Partea |, nr.68 bis, 23 martie 1944, p.2205-2208). 

NOTE 

1. Prin Decret Regal nr.1.138 din 11 aprilie 1945 a fost adoptat Regulamentul legii 
pentru înfăptuirea reformei agrare nr.187 din 1945, cu 14 articole (Cf. M.O., Partea |, 
nr.85 din 12 aprilie 1945, p.2980-2982). 

DECRET-LEGE nr.310 
din 20 aprilie 1945 
(Extrase) 

Prin graţia lui Dumnezeu și voința naţională, Rege al României, 

La toți de faţă și viitori, sănătate: 

Asupra raportului miniștrilor Noștri secretari de Stat la Departameniele: 
Războiului, Agriculturii și Domeniilor, Comunicaţiilor și Lucrărilor Publice și al 
Sănătăţii cu nr.20.107 din 6 aprilie 1945, 

Având în vedere jurnalul Consiliului de Miniștri cu nr.223/945, 
Am decretat și decretăm: 
Decret-Lege 
pentru înființarea Ordinului Militar 
„Mihai Viteazul" cu spade 

Art.1. Pe data de 23 august 1944 se înființează Ordinul Militar „Mihai 
Viteazul" cu spade. 

Pe aceeași dată se închide ordinul militar „Mihai Viteazul”, înfiinţat prin 
legea publicată în „Monitorul Oficial" nr.223 din 25 decembrie 1916. 

Art.2. Regele este capul Ordinului Militar „Mihai Viteazul", care cuprinde 
atât pe cei decoraţi cu Ordinul „Mihai Viteazul", cât și pe cei decoraţi cu Ordinul 
Militar „Mihai Viteazul" cu spade. 

Art.3. Ordinul Militar „Mihai Viteazul" cu spade va fi conferit pentru fapte 
excepționale de război ofițerilor comandanţi de unităţi și drapelelor unităţilor 
care s-au distins în fața inamicului. 

Art.4. Ordinul are trei clase, cu denumirea: clasa III-a, clasa II-a, clasa |. 
Ordinul se va conferi în mod succesiv, începând cu clasa a III-a. 

Art.5. Ofițerii decoraţi cu Ordinul Militar „Mihai Viteazul" (cu spade-n.n.) se 
vor bucura de următoarele drepturi și avantaje: 

Împroprietărirea cu 5 ha pământ arabil pentru cei ce-l vor lucra în regie pro- 
prie, precum și inventarul agricol necesar sau împroprietărirea cu un lot de 
casă în municipiile sau comunele unde domiciliază cei decoraţi, precum și 
înlesniri pentru construcţia unei case, după cum se va prevedea în regula- 
ment; 

O rentă anuală echivalentă soldei bruto anuale a unui sublocotenent; 

Călătorie gratuită pe C.F.R. (Căile Frate Române-n.n.), N.F.R. (Navigaţia 
Fluvială Română-n.n.), S.M.R. (Serviciul Maritim Român-n.n.), clasa I-a; 

Scutire de taxe școlare la toate categoriile de învățământ pentru descen- 
denții direcți; 

Asistenţa medicală gratuită în sanatorii pentru ofiţerii decoraţi cu Ordinul 
„Mihai Viteazul", cât și pentru soţie și descendenţii minori; 

Marii mutilaţi de război decoraţi cu Ordinul „Mihai Viteazul" vor primi și o 
rentă echivalentă cu indemnizaţia unui însoțitor, în plus peste cea prevăzută 
de statutul invalizilor de război. 

Art.6. Ofițerii decoraţi cu Ordinul Militar „Mihai Viteazul" vor fi împroprietăriți 
în condiţiunile fixate de art.5 numai în cazul când nu au fost împroprietăriți 
potrivit legilor nr.99 din 1927, nr.812 din 1941 și nr.619 din 1942 sau nu au 
putut beneficia de această împroprietărire. Acei care au optat pentru renta 
acordată prin legea nr.812 din 1914 nu mai pot reveni asupra opțiunii făcute. 

Art.7. [...). 

(...) 


Art. 16.Se abrogă orice dispoziţiuni contrarii prezentei legi. 

Dat în București la 20 aprilie 1945. 
MIHAI 

Ministrul de Război 

General de Corp de Armată C. Vasiliu-Rășcanu 

Ministrul Agriculturii și Domeniilor R. Zăroni 

Ministrul Comunicaţiilor și Lucrărilor Publice Gh. Gheorghiu-Dej 

Ministrul Sănătăţii Prof. dr. Bagdazar 

(M.O., Partea |, nr. 93, 21 aprilie 1945, p.13-14). 

NOTE 

1. Extras din Raportul nr.20107 din 6 aprilie 1945 către Majestatea Sa Regele, sem- 
nat de miniștrii de Război, Agricultură și Domenii, Comunicaţiilor și Lucrărilor Publice și 
Sănătăţii: „Sire, Pentru ilustrarea faptelor de arme excepţionale în fața inamicului de 
care au dat dovadă unităţile de luptă sau ofițerii după data de 23 august 1944 am înfi- 
ințat Ordinul Militar „Mihai Viteazul" cu spade. Totodată, pentru ca aceste fapte eroice 
să fie de pildă generaţiilor viitoare, am acordat prin art.5 din proiectul de decret-lege, ca 
titlu de recompensă naţională, o serie de avantaje ofițerilor care obțin Ordinul Militar 
„Mihai Viteazul" și care până în prezent nu au beneficiat de avantajele legilor ante- 
rioare". (Cf. Ibidem, p.14) 

Ministerul de Război 

Marele Stat Major 

Secţia 3 

Repertoriul (Sinteza) 
lucrărilor de documentare asupra contribuţiei militare a 
României în războiul contra Germaniei și Ungariei 

(.) (Extrase) 

V.Faza III 

1.Această fază începe la 10 octombrie 1944, o dată cu trecerea Corpului 
de Cavalerie peste frontiera româno-ungară, și se termină la 15 ianuarie 1945, 
când Corpul 7 Armată a fost scos din bătălia de la Budapesta. 

Ea a durat deci 98 de zile, în care timp: 

-între 10-25 octombrie 1944 parte din forțele române au continuat să 
opereze în Ardealul de Nord; 

-între 25 octombrie-20 decembrie 1944, totalitatea forțelor române au lup- 
tat în Ungaria, iar 

-între 20 decembrie 1944-15 ianuarie 1945 forțele române au trecut trep- 
tat pe teritoriul Cehoslovaciei. 

(...) 
4.În cadrul ofensivei Frontului 2 Ucrainean, trupele române au participat 
efectiv la distrugerea forțelor germano-maghiare în următoarele mari bătălii: 

-Bătălia Debreţinului (8-21 octombrie 1944); 

-Bătălia Szolnocului (19-24 octombrie 1944); 

-Forțarea Tisei (12 octombrie-22 noiembrie 1944); 

-Bătălia Budapestei, inclusiv operaţiunile dintre Tisa și Dunărea (23 
octombrie-15 februarie 1945); 

-Bătălia din Munţii Bukk (16 noiembrie-26 decembrie 1944); 

(a Hernadului (23 noiembrie-19 decembrie 1944). 


5.Contribuţia unităţilor române de aeronautică, geniu și transmisiuni. 

a.Aeronautica 

Misiuni executate: 

-158 misiuni de recunoașteri strategice în folosul Frontului 2 Ucrainean, de 
recunoașteri tactice și de observaţie în folosul trupelor noastre; 

-25 misiuni de vânătoare în profitul marilor unităţi sovietice, pentru pro- 
tecţia formațiunilor de bombardament și asalt și acoperirea aeriană a dispozi- 
tivului terestru; 

-25 de bombardament și asalt; 

-404 misiuni de legătură; 

În total deci: 612 misiuni cu 805 avioane ieșite, însumând 1335 ore de zbor 
și 72 tone bombe lansate. 

Pierderile proprii se ridicăla 13 avioane și 11 personal navigant. 

Între rezultatele obținute de aviaţie se subliniază îndeosebi importanţa dis- 
trugerii a două poduri peste Dunăre și a două aerodroame din zona Buda- 
pesta, graţie îndrăznelii și curajului aviatorilor români, care au executat aces- 
te misiuni într-o zonă foarte puternic apărată de artileria antiaeriană de toate 
calibrele. 

De asemenea, au mai fost distruse 4 care de luptă, 21 autovehicule, 5 gări 
și 3 terenuri. 

Pentru sprijinul eficace dat de Corpul Aerian Român Armatei 27 sovietice 
s-au primit scrisori de mulțumire și felicitări atât din partea Comandamentului 
Armatei 27 sovietice, cât și a comandantului Armatei 5 Aeriene sovietice. 


(S.A.M., fond 948, dosar 732, vol.1, î.154-162). 

GRUPUL STUKAS 


Locotenent-comandor av. GALENO FRANCISCO 
Este comandantul acestui grup de bombardament în picaj românesc 
(Grupul 3 Bomb. Picaj „Stuka'-n.n.), pe care îl duce din victorie în victorie și a 
cărui faimă a trecut de mult peste hotare. 
Pentru felul fin de a se purta este foarte iubit de subalterni cărora le lasă- 
toată libertatea iniţiativelor (a celor bune) și e gata a pune în practică orice 
„banc" bun numai dacă rezultatul ar produce haz sănătos. 

Știe o mulţime de glume, iar dacă cineva aduce vreo una nouă, o ascultă 
cu plăcere, chiar dacă timpul nu-i permite aceasta. Consecința: și-a aranjat o 
odăiță cu foarte mult bun gust, cu toate că această odăiță se găsește la doi 
metri sub pământ. La intrare stă scris cu negru lozinca D-sale (care este a 
întregului grup) „Să ne trăiești!" 

E tutorele de onoare a cățelușei Dorina-mascota Grupului. 


Locotenent av. ANDREI TUDOR 

Este cel mai bun cap de formaţie, conducând adeseori întreg Grupul „ca 
pe fir", exact deasupra obiectivului, iar după terminarea bombardamentului, în 
timpul redresajului nu se grăbește, ci îi așteapta pe toţi să se strângă în jurul 
lui, ca apoi să îi aducă înapoi la aerodrom, tot așa de precis. 

A fost doborât de câteva ori, dar tot de atâtea ori a scăpat nevătămat. Nu 
de mult (la 29 august 1943-n.n.) a primit (Ordinul Militar-n.n.) „Mihai Viteazul" 
pentru excepționale fapte de arme. E foarte modest și nimeni nu poate spune 
că l-ar fi văzut purtând această înaltă distincţie sau că l-ar fi auzit vreodată 
făcând caz de ea. Nu „pilește" (bea băuturi alcoolice-n.n.), dar când aceasta 
se întâmplă, cântă cu o voce plăcută ce surprinde pe mulți. Melodia lui prefer- 
ată: Am iubit cum n-am iubit niciodată! N-are nici un fel de superstiții. 


Locotenent av. BECHEANU VICTOR 

Este cel mai popular comandant de escadrilă și e văzut veșnic printre cei 
mici (în gradul militar-subofiţeri, trupă-n.n.) cu care împarte bucurii și necazuri, 
fără ca, prin aceasta, demnitatea de ofiţer să fie atinsă. 

Gurile rele l-au poreclit „Morcovel" pentru prudenţa ce o arată la începutul 
misiunilor sale (pe avionul Ju.87 Stuka; în sensul expresiei populare „i-a intrat 
morcovul în fund de emoţie"-n.n.), dar acum când împlinește aproape una sută 
de misiuni (la inamic-n.n.) porecla nu-și mai are rostul. 

Are pasiunea șahului pe care însă nu-l „vede" (în sensul de stăpânește- 
n.n.), are ambiția să-l posede. 

Cântecul lui preferat: Să-mi dai surâsul, Maria, pe care îl cânta mereu și 
mai ales atunci când se primește șnapsul (băutura alcoolică, de regulă coniac 
sau șampanie, prevăzută în norma de hrană-n.n.) de la nemți. 


Sublocotenent av. CERCEL OVIDIU 

Un nou candidat la Ordinul „Mihai Viteazul". 

Camarazii l-au poreclit „Prinţul" pentru atmosfera ce o creează atunci când 
se află într-un mediu cu cât mai multe reprezentante ale sexului slab. 

Foarte bun pilot și jucător de șah. 

A fost doborât o dată la Krimskaia, reușind să scape sărind cu parașuta, 
iar a doua oară la Perekop chiar între linii, de unde a ieșit târându-se, trans- 
formându-și burta în picioare (sic!) aproape un kilometru. 

Râde veșnic, descoperindu-și gropițele obrajilor ce-i dau o înfățișare plă- 
cută, avantaj la realizarea cuceririlor ce a putut să le înscrie în număr destul 

de mare, la palmaresul său amoros. E cunoscut în lumea femeilor de aici 
(rusoaice-n.n.) sub numele de „Nasolul" (cu nasul mare; în limba rusă: nosmeti 
-a avea nas-n.n.) 


Sublocotenent av. PASĂRE DUMITRU 

Un bun pilot, dar totdeauna găsește partea slabă a trenurilor de aterizaj (în 
sensul de a le deteriora sau rupe-n.n.). Diferite avioane (din dotare, Ju.87- 
n.n.) pot confirma aceasta. 

lubește la nebunie zborul care îl pasionează până la obsesie. Afară de 
zbor, nu mai are nici o slăbiciune. 

Are până în prezent un total de 140 misiuni (la inamic-n.n.), cifră de care 
este foarte mândru. 

Poartă pe o ureche o caschetă de iarnă germană (din postav gros-n.n.) 
după care a umblat cam mult până a reușit să o obțină. 


Sublocotenent av. POPOVICI DUMITRU 

Omul care la cea de a treia campanie (cea a anului 1943-n.n.) arată 
aceeași voință nestrămutată și aceeași dragoste de zbor. 

A reușit să totalizeze până acum 185 de misiuni din care 134 numai pe 
Stuka. 

li place să bea un pahar cumsecade cu măsură, atunci când este și când are motiv. 

Este un îndrăgostit al naturii, iar în nopţile cu lună iese tiptil afară să o 
admire. Poate (că) face și poezii. 

Cei care l-au urmărit, au văzut că pleacă să caute pe încă cineva cu care 
să admire împreună frumuseţile naturii, chiar dacă acel cineva locuiește în al 
șaptelea sat (departe) de aerodrom. 

Nu se supără de aluziile răutăcioase. 

Este de părere că omul trebuie să se mulțumească cu ceea ce îi oferă 
providenţa. 


Sublocotenent inginer MEȚEANU VERNER 

O figură de seamă a Grupului. 

Inteligent și om al datoriei atunci când e vorba de lucru. Nu face un pas fără 
ca cineva să nu fie păcălit. 

Pot fi numărați pe degete acei care n-au purtat barbă montată de acest 
năstrușnic ofițer (în timp ce dormeau-n.n.). 

Duce în spate tot biroul adjutanturei, birou care în schimb îi dă posibilitatea 
să-și pună în practică farsele sale nevinovate, cum ar fi de exemplu: avansări, 
concedii peste concedii și... schimbul (înlocuirea pe front-n.n.) cel mai aștep- 
tat de către unii. 

Posedând la perfecţie limba germană face și pe ofițerul de legătură. 


Sublocotenent mecanic ENESCU GHEORGHE 
Șeful serviciului tehnic pe care îl conduce cu mare pricepere și seriozitate. 
Cu toate acesta, calcă destul de des pe urmele lui Meţeanu, căruia i se ală- 
tură la reușita farselor. 

Născocește toate poreclele din Grup. 

Îi place din când în când să pozeze și ca pilot. 

Ca „părinte" al cățelului Jak, mascota Escadrilei, prin „căsătoria" acestuia 
cu cățelușa Dora, devine „socru" al acesteia și „rudă apropiată" Grupului, 
Dorina fiind mascota unităţii... mame! 

Mai posedă o mulțime de alte mascote, tot din neamul patrupedelor. 

A visat odată că purta pălărie, iar de atunci de multe ori cei din jurul lui îl 
aud pomenind-o. 


Adjutant aviator ROZMAN CONSTANTIN 

Este pilotul care până mai ieri a purtat tricoul galben în clasamentul celor 
cu mai multe misiuni. 

A rămas în urmă puţin-cu o roată (expresie figurativă-n.n.)-din cauza unui 
concediu. 

Un comitet de specialiști i-a decernat titlul de cel mai „tare pilot". Sunt însă 
alţii care îl sapă, căutând să-l întreacă. 

Camarazii îl poreclesc „Berilă". Aceasta pentru înfățișarea sa fioroasă, 
înfățișare care ascunde însă un suflet mare și un foarte bun camarad. 


Adjutant aviator NICHITA DUMITRU 

Artistul Grupului. Pictorul și pilotul se întrunesc într-o frumoasă armonie 
sub înfățișarea de Crist a Adjutantului av. Nichita. 

Îi place să deseneze chipuri după natură. 

Când zboară însă se tranformă complet. Are 90 de misiuni. 

Nu iubește căldura și disprețuiește frigul. E î.f. (foarte, foarte-n.n.) gingaș. 

Îi place câteodată să facă pe judecătorul de pace, când se ivește câte un 
diferend mai grav între camarazi. 


Adjutant aviator rez. SĂCĂLUȘ ION 
E ceferist și își împarte de șase ani încoace truda, când pe la Flotilă, când 
pe front ca aviator, când pe la Secţia de Autobuze C.F.R.-Mizil. 
Este un om complet, fără nici o scădere și foarte sociabil. 
Are 130 de misiuni și posedă toate decoraţiile posibile. 
N-are pe conștiință nici o vătămare a vreunui avion. 
Foarte prudent, nu face decât ceea ce scrie la carte. 


Adjutant aviator MAZILU CONSTANTIN 

Visător, căci e căsătorit nu de mult și a stat prea puţin lângă scumpa lui 
soție. Jucător de șah pasionat, fapt pentru care se războiește adesea cu 
sublocotenentul Cercel Ovidiu. 

Poreclit „Mexicanul" și „Ciornii" (în limba rusă: ciornii-negru-n.n.) pentru 
culoarea pielii și a obiceiurilor care sunt cam brunete (sic!). Îi place să discute 
mult pe tema ideologiilor și veșnic se contrazice. Citește multe cărţi serioase 
(de câte 1000, 1500 pagini). 

Adjutant aviator POPA TRAIAN 

Poreclit „Ghenicek" pentru verva ce a arătat-o când Grupul opera în acea 
localitate. Și noaptea prin somn pomenea acest nume. E f.f. (foarte, foarte- 
n.n.) ambițios. Vrea să ia „Crucea de Fier' în gradul de Cavaler. Spune că nu 
pleacă în Țară decât cu 600 de misiuni trecute în palmaresul Grupului și exe- 
cutate de el. Nimic nu-l sperie în timpul misiunii. Aceea nu e misiune în care 
el să nu se întâlnească cu vânătoarea (inamică-n.n.) și să nu tragă (asupra 
avionului său-n.n.) măcar patru secţii de antiaeriană. 

Are mitralior nou, pe „D-l Lache" (Lache Marin, sergent-n.n.) cum 
obișnuiește el să-l numească, și pe care caută să-l iniţieze în tainele zborului 
la inamic. 

Se contrazice des cu Adjutantul Stan pe care are necaz de când acesta 
i-a luat-o înainte cu câteva misiuni. 


Adjutant aviator MIHAI COSTACHE 
Nu e mai mare decât o bombă de 50 kg, dar are în el suflet cât una de 250. 
Omul despre care nu se pot spune multe în acest fel de prezentare. 
Datoria de pilot și rândul la misiune e tot ce-l preocupă mai mult. 
Joacă din când în când șah cu Adjutantul Mazilu, dar ia bătaie, ceea ce 
nu-l supără deloc pentru că n-are pretenţie de campion. 


Adjutant stagiar aviator STAN NICU 

Obișnuiește să se prezinte: „Mă re-prezint Nicu Pilotul și sunt de pe Grant" 
(cartier din București-n.n.) a cărui fală este și care nu-l cunoaște decât așa. 

Este pilotul care are cele mai multe misiuni pe Grup: 166 pe avion Stuka, 
plus 20 făcute în cea de a doua campanie (1942, la Cotul Donului-n.n.). 

Are toate decoraţiile posibile gradului și se uită cu jind la cât un camarad 
german ce are atârnată de gât „Crucea de Fier" în gradul de Cavaler. O vrea! 

Vorbește franțuzește cu accent pronunţat pe „ă", literă pe care o amestecă 
(în vorbire-n.n.) dacă e sau nu e cazul. 

Cântă mult și prost, de preferință șansonete pariziene, scuzându-se față 
de cei care îl ascultă că... e mult de când a plecat de la Operă! 

E foarte iubit de camarazi pentru buna dispoziţie ce o împărtășește tuturor 
și mai ales când e făcut un pic... 


Adjutant stagiar aviator LĂZĂROIU PAUL 

Pilotul cu cele mai multe ghinioane (aceasta nu numai în viața de aviator). 
Vorbește pe nas și se omoară după carne friptă-fie ea de ce o fi!-, pe care o 
mănâncă cu pofta de pe un fund de lemn, de care-cu toate deplasările-a 
rămas nedespărțit. 

A fost un timp când Grupul ducea lipsă de carne proaspătă și atunci bietul 
Paulică se uita cu jind la fundul din lemn, zicându-și: „Mai treci la poftă, coane 
Bițule!' Un camarad milos, voind să-i scurteze chinurile, a ascuns fundul 

(respectiv-n.n.). De atunci, cu toate că aprovizionarea s-a îmbunătăţit în chip 
simţitor, conu' Biţu nu și-a mai făcut un alt fund din lemn, zicând că n-are mate- 
rial de calitate. Are 102 misiuni și de fiecare dată a pătimit cât una. 

Cam totdeauna rămânea de formaţie, fiind încăierat de vânătoarea inami- 
că, dar se descurca bine până la urmă. 

Într-o cursă peste Mare, o pană de motor l-a făcut să se prăbușească în 
apă cu aparat (avion-n.n.) cu tot, fiind salvat de un vas german de patrulare 
dovedind încă o dată că are mai mult decât noroc. 

De atunci nu mai bea apă. Zice că și-a făcut plinul pe cel puţin trei ani înainte. 

lubește cu pasiune și scrie scrisori lungi drăguței sale din Țară. 


Adjutant stagiar aviator GHERMAN PETRU 

Nimeni nu l-a văzut vreodată supărat! 

În toate cele trei campanii (1941, 1942, 1943-n.n.) a totalizat până 
prezent vreo 150 de misiuni. Nu se grăbește, dar nici la urmă nu se lasă. 

Râde veșnic. Toate bancurile slabe la el au succes. 

Întrebat odată de ce râde când nu e cazul, a răspuns că și cel ce 
povestește bancurile slabe are drept de viață, pentru ca (și) acesta să se 
bucure. Râde așa, ca să fie. 

Afară de avion pilotează cu ușurință și vehicule cu tracţiune animală. A 
dovedit aceasta nu demult când, fiind doborât aproape de prima linie, s-a 
evacuat împreună cu mitraliorul și întreg echipamentul (de zbor-n.n.) într-o 
căruță cu două gloabe. 

Adjutant stagiar aviator rez. NIȚĂ CONSTANTIN 

Tot ceferist ca și camaradul său Adj. Secăluș. 

Suflete răutăcioase i-au desenat la capul patului un tren nenorocit cu trei 
vagoane intrând în staţia Chitilei (lângă București-n.n.). 

De toate aluziile camarazilor se apără cu succes având gură bogată și tot 
atât de bogat vocabular. 

Pe lângă aptitudinile de zburător mai are și ceva spirit comercial dovedit, 
fapt pentru care a fost însărcinat un timp cu aprovizionarea. 

Îi place să denatureze adevărul, fără intenţii rele, ci pentru a distra pe cei 
din jurul său, atunci când devine cazul. 

Își simte ades inima făcându-i 13-14, 13.14 (în sensul că iubește-n.n.). 

Știe vorbi rusește și nemţește, dar le cam amestecă de nu se mai înţelege 
nimic. 

(„Aripi Românești", anul II, nr.61-62, aprilie 1944, p.27-28). 

NOTE 

Autorul textului: neidentificat. Presupunem: Ladmiss Andreescu, redactor la revista 
„Aripi Românești”. Autorul șarjelor grafice: adjutant stagiar aviator Vasile Scripcaru 


(1917-1945). 
CX 

ANEXE 


privitoare la viaţa și activitatea 
căpitanului aviator Mircea T. Bădulescu 


LISTA ANEXELOR 


„ Genealogia. Ramura paternă 

. Genealogia. Ramura paternă a soției 

. Capul de pod Kuban (harta) 

. Peninsula Crimeea (Aerodromurile) 

. Podurile de la Budapeste (harta) 

.„ Ungaria și Slovacia (harta) 

„ Schița trecerii peste calea ferată la Nucet-Târgoviște 

. Tipuri de avioane pilotate de Mircea T. Bădulescu 

. Decoraţiile conferite căpitanului aviator Mircea T. Bădulescu 

Anexa nr.4 Anexa nr.5 


Peninsula Crimeea 
(Aerodromurile) Podurile de la Budapesta 
(Harta actuală) 


ACTIVITATEA CORPULUI 1 AERIAN 
PE FRONTUL DE EST 

Anexa nr.8 


TIPURI DE AVIOANE 
pilotate de Mircea T. Bădulescu (1940-1 950)*) 
(Principalele caracteristici; prezentare selectivă) 


Total: 15 tipuri de avioane pilotate. 


1. FLEET F10G - Avion de școală, antrenament și legătură. 
Anvergura: 8,53 m. 
Lungimea: 7,29 m. 
Înălțimea: 2,50 m. 
Greutatea: 530 kg. 
Greutatea totală: 780 kg. 
Motorul: |.A.R. Gipsy Major 4, 130 CP. 
Viteza maximă: 185 km/oră. 
Plafonul: 3000 m. 
Autonomia de zbor: 2 ore. 

e Avion biplan, biloc, cu dublă comandă. Construit cu licenţă (din 1936) la 
fabricile I.A.R. Braşov și S.E.T. București, după avionul american Fleet, căruia 
i s-a înlocuit motorul original în stea Kinner K-5, 115 CP, cu unul în linie, de 
130 CP, fabricat la I.A.R. Brașov. Scheletul fuzelajului și ampenajului-metalic, 
cu învelișul din pânză. Rezervorul de benzină-în planul (aripa) central; sub 
fuselaj se acroșa un rezervor suplimentar de 113 litri. Tren de aterizare fix, 
elice din lemn. Suprafața portantă mare (18,00 m.p.) îi asigura o planare lină 
și o bună stabilitate în zbor. Construit în serie-circa 300 exemplare. A fost în 
dotarea aviației române în anii 1936-1951. (Cf. lon Gudju ș.a., Construcţii aero- 
nautice românești, 1905-1970, p.182). 

Notă: Fleet F10G a fost cel dintâi avion pe care l-a zburat Mircea T. 
Bădulescu, elev în Școala de Ofiţeri Aviaţie Cotroceni-București, pe aerodro- 
mul Otopeni; dubla comandă: 1 aprilie-13 iunie 1940; simpla comandă: 24 
iunie-28 august 1940. Cu nostalgie, elevii promoției 10 mai 1941 (intervievaţi 
de noi) își amintesc de primele zboruri cu avionul Fleet F10G. „Plana ca un 
uliu” (loan Dobran). 


2. POTEZ XXV - Avion de școală și antrenament 
(Import Franţa) 


* )În ordinea în care au fost pilotate; apud Mircea T. Bădulescu, Carnet de zbor 
(1940-1950), 84 file. 

3. L.A.R. 27 - Avion de școală și antrenament 
Anvergura: 9,10 m. 
Lungimea: 7,41 m. 
Înălţimea: 2,40 m. 
Greutatea: 670 kg. 
Greutatea totală: 948 kg. 
Motorul: I.A.R. 6G1, 180 CP. 
Viteza maximă: 180 km/oră. 
Plafonul: 5000 m. 

e Avion monoplan cu aripa jos, biloc, cu dublă comandă. Construit în serie 
(din 1937) la fabrica I.A.R. Brașov, precum și la fabrica S.E.T. București (din 
1941; 30 avioane). Schelet metalic, înveliș din pânză. In dotarea școlilor mi- 
litare și civile de pilotaj, în anii 1937-1951. (Cf. lon Gudju ș.a., Construcţii aero- 
nautice românești, 1905-1970, p.188). 


4. Nardi F.N.-305 - Avion de școală și antrenament. 
Anvergura:8,476 m. 
Lungimea: 7,136 m. 
Înălțimea: 2,15 m. 
Greutatea: 750 kg.s 
Greutatea totală: 858 kg. 
Motorul: I.A.R. 6G1, 180 CP. 
Viteza maximă: 300 km/oră. 

e Avion monoplan cu aripa jos, biloc, cu dublă comandă. Construit în 
licenţă (U.S.A., din 1939) la fabrica I.A.R. Brașov. Schelet din metal și lemn, 
învelișul din placaj și pânză. Planul (aripa), cu profil biconvex, era prevăzut cu 
două flapsuri în mișcare, înapoi și în jos, ca dispozitiv de hipersustentaţie. 
Elicea era metalică, cu pas reglabil (la sol). Trenul de aterizare se escamota 
mecanic (manual). Era un foarte bun avion de școală și antrenament: sensibil 
la comenzi, stabil pe direcţie la decolare și la aterizare (atât pe pantă, cât și în 
timpul rulajului), capota foarte greu, suficient de robust etc. Antrenamentele pe 
avionul Nardi F.N.-305 erau obligatorii în vederea trecerii pe avioanele de 
război: permitea dobândirea deprinderilor pentur zborul corect, în deplină sigu- 
ranță, precum și „sortarea” piloților pentru diferitele categorii de aviaţie: vână- 
toare, bombardament etc. (Cf. lon Gudju ș.a., Construcţii aeronautice românești, 
1905-1970, p.200). 


5. L.A.R. 38 - Avion de recunoaștere și bombardament. 
Anvergura: 13,20 m. 
Lungimea: 9,56 m. 
Înălţimea: 3,80 m. 
Greutatea: 2300 kg. 
Greutatea totală: 3100 kg. 
Motorul: B.M.V.-132, 700 CP. 

Viteza de croazieră: 220 km/oră. 
Plafonul: 7000 m. 
Raza maximă: 680 km. 
Autonomia de zbor: 3 ore. 
e Avion biplan, triloc, contrucție mixtă: lemn, metal, pânză. Sub aspectul 
constructiv a derivat din avionul |.A.R.37. Fabricat în serie mică, el a constitu- 
it o variantă de trecere spre avionul l.A.R.39 


6. |.A.R. 37 - Avion de recunoaștere și bombardament. 
Anvergura: 12,22 m. 
Lungimea: 9,50 m. 
Înălțimea: 3,97 m. 
Greutatea: 2219 kg. 
Greutatea totală: 3060 kg (varianta recunoaștere), 
3459 kg (varianta bombardament). 
Motorul: |.A.R. K14, 870 CP. 
Viteza maximă: 335 km/oră (la 3200 m). 
Plafonul: 8000 m. 
Suprafaţa portantă: 35,7 m.p. 
Timpul de urcare: 4 min.10 sec (până la 2000 m), 8 min. 30 sec 
(până la 4000 m). 
Raza maximă: 650 km. 
Autonomia de zbor: 2 ore 30 min. 

e Avion biplan, triloc (pilot, observator, mitralior-telegrafist). Scheletul din 
lemn și metal, învelișul din placaj și pânză. Avionul era echipat cu: instalație 
de oxigen, staţie radio, aparat fotoaerian și vizor de bombardament (tip 
Estopey). 

Armament de bord: patru mitraliere (două fixe-în aripi, cu câte 700 cartușe; 
două mobile-una cu tragere în emisfera posterioară, cu 600 cartușe, și una în 
fuzelaj, cu tragere în jos, cu 300 cartușe); douăsprezece lansatoare (sub plan- 
ul inferior) de care se puteau acroșa bombe de câte 50 kg. 

Avionul l.A.R.37 a fost construit în serie (din 1937) la fabrica I.A.R. Brașov 
și a dat bune rezultate ca avion de recunoaștere, îndeosebi în campaniile 
anilor 1941 și 1942, dar și ca avion de bombardament în dotarea armatelor de 
operaţii (Comandamentul Aero Armata 4-a, Comandamentul Aero Armata 
3-a). Pentru trupele proprii, aflate în tranșee, avionul I.A.R.37 oferea protecţie 
și încredere. Soldaţii l-au poreclit cu duioșie „Moș Neaţă”. (Cf. lon Gudiju ș.a., 
Construcţii aeronautice românești, 1905-1970, p.194); Cristian Crăciunoiu, Șerban 
lonescu, „Moș Neaţă”-l.A.R.37, 38, 39, Editura Modelism, 2000, 16p.). 


7. JUNKERS Ju.87 D - Avion de bombardament în picaj. 
Fabricat de: Junkers Flugzeug und Motorenwerke A.G., 
Dessau (Germania). 

În utilizare: 1939-1945 (operativ). 
În dotarea Forţelor Aeriene Române: 1943-1945 
(variantele Ju.87 D-5, Ju.87 D-4). 

Anvergura: 13,8 m. 

Lungimea: 11,13 m. 

Înălțimea: 3,9 m. 

Suprafaţa portantă: 31 m.p. 

Greutatea normală: 5720 kg. 

Greutatea maximă: 6585 kg. 

Viteza de croazieră: 408 km/oră (la 4120 m). 

Timpul de urcare: 19 min (la 4575 m). 

Plafonul: 7320 m. 

Raza maximă: 1920 m (la greutatea normală); 1000 m 

(cu bombe: 1800 kg). 

Motorul: Junkers Jumo 211J, 1300 CP, 12 cilindri în V, 

cu lichid de răcire. 

Armament de bord: 2 tunuri de 20 mm MG151/20 montate în 
aripi, câte unul de fiecare parte a fuzelajului; 1 mitralieră de 7,9 mm MG81, 
flexibilă, montată la carlinga din spate (a trăgătorului de bord). Pentru atac la 
sol mai putea transporta două casete a șase lovituri fiecare, montate sub aripi. 


8. l.A.R.80 - Avion de vânătoare 
Anvergura: 10,50 m. 
Lungimea: 8,90 m. 
Înălţimea: 3,60 m. 
Greutatea: 1780 kg. 
Greutatea totală: 2550 kg. 
Motorul: |.A.R. K14-1000 A, 1000 CP. 
Viteza maximă: 510 km/oră. 
Plafonul: 10.500 m. 
Raza maximă: 940 km. 
Armament de bord: diverse variante de înarmare. 
Tipul |.A.R.81, vânător și bombardier. 

e Avion monoplan, monoloc, construcţie metalică, aripă joasă, tren de 
aterizare escamotabil, cu bechie (suport fix) în spate. Proiectat și construit în 
serie (din 1939) la fabrica I.A.R. Brașov. A fost unicul avion de vânătoare de 
concepție și producţie românească. La data producţiei de serie, se situa, la 
categoria sa, ca performanţe de zbor, pe locul al cincilea în lume. Spre sfârșitul 
războiului (1939-1945) era deja un avion depășit (ca performanţe de zbor și 
luptă), chiar supranumit „sicriul zburător”. Cu toate acestea, mai ales în cam- 
pania anului 1941, avionul I.A.R.80 a făcut gloria aviației de luptă românești, 
fiind un adevărat erou al acesteia, piloții de vânătoare erau, pe drept, mândri 
de avionul lor. (Vezi pe larg toate aceste aspecte în Dan Antoniu, George Chicoș, 

Vânătorul |.A.R.80. Istoria unui erou necunoscut, Editura Modelism, 2000, 320p.; carac- 
teristicile tehnice cf. lon Gudju ș.a., Construcţii aeronautice românești, 1905-1970, 
p.204). 


9. GOTHA Go10 - Avion de școală și antrenament. 
(Import Germania) 


10. I.A.R.39-Avion de recunoaștere și bombardament. 

Anvergura: 13,10 m. 

Lungimea: 9,60 m. 

Înălţimea: 3,99 m. 

Greutatea: 2177 kg. 

Greutatea totală: 3007 kg (recunoaștere); 3085 kg 
(bombardier). 

Motorul: |.A.R. K14-IV C32, 870 CP. 

Viteza maximă: 336 km/oră. 

Plafonul: 8000 m. 

Raza de acţiune: 650 km. 

e Avion biplan (cu planurile inegale), triloc (pilot, observator, trăgător), con- 
strucție mixtă (lemn, metal). Proiectat și produs în serie (din 1939) la fabrica 
I.A.R. Braşov. Avionul era echipat cu aparate și instalaţii de bord pentru zborul 
de noapte. Armament de bord: 3 mitraliere, 24 bombe a 12 kg. A fost una din 
construcţiile cele mai reușite realizate de fabrica I.A.R. Brașov. Circa 200 apa- 
rate produse. (Cf. lon Gudju ș.a., Construcţii aeronautice românești, 1905-1970, p.202). 


11. FOCKE-WULF Fw 58 -Avion de transport, școală și antrenament. 
(Import Germania) 
Motorul: 2 x ARGUS A.S. 10G, 240 CP. 

e Avion monoplan, utilizat din 1935 pentru transport persoane (6 
pasageri). În timpul răboiului, amenajat pentru bombardament ușor. Ca avion 
de școală, permitea dobândirea deprinderilor pentru zborul corect, în deplină 
securitate. 


12. JUNKERS Ju.34 -Avion de transport persoane. 
(Import Germania) 
Anvergura: 10,27 m. 
Lungimea: 18,48 m. 
Greutatea: 1700 kg. 
Greutatea totală: 3200 kg. 
Motorul: 1 x Gn6me-Rhâne, 420 CP. 
e Avion de transport (6 pasageri), în dotarea aviației române de transport 
din 1947. Utilizat cu bune rezultate pentru școală și antrenament. 

13. LOCKEED 10 - Avion de transport persoane. 
(Import U.S.A.) 
Anvergura: 11,76 m. 
Lungimea: 16,76 m. 
Greutatea: 2930 kg. 
Greutatea totală: 4670 kg. 
Motorul: 2 x PRATT et WHITNEY, Wats Junior, 450 CP. 
Viteza: 325 km/oră. 
Raza maximă: 1300 km. 

e Avion monoplan, construcţie metalică, pentru transport persoane (10 
pasageri). Utilizat din 1937 pentru transport intern și internaţional de aviația 
română de transport, cu rezultate foarte bune în zborul fără vizibilitate. Scos 
din dotare în jurul anului 1951. 

NOTE. Pentru avioanele de transport Fw.58, Ju.34 și Lockeed10 datele provin din 
surse diverse. 


14. HEINKEL He111 - Avion de bombardament (mediu) 
(Import Germania) 
Anvergura: 22,60 m. 
Lungimea: 16,39 m. 
Înălțimea: 4,00 m. 
Greutatea: 8680 kg. 
Greutatea totală: 14.000 kg. 
Motorul: 2 x J. Jumo 211 F2, 1350 CP. 
Viteza maximă: 405 km/oră. 
Plafonul: 8500 m. 
Raza maximă: 2060 km. 
Armament de bord: 1 tun 20 mm; 1 mitr. 13 mm; 5 mitraliere 
7,9 mm; 2495 kg bombe. 

e Avion produs de Ernest Heinkel A.G. în serie (din 1936), operativ în anii 
1939-1945. Echipaj: 5 oameni. Importat de statul român din 1939. A făcut 
campania anului 1941 (eliberarea Basarabiei, a nordului Bucovinei și cucerirea 
Odessei) cu rezultate foarte bune. (Datele tehnice cf. Enzo Angelucci, Airplanes 
from the Down of Flight to the Present Day, 1973, p.238-239). 


15. POLIKARPOV Po-2 - Avion de școală, antrenament și legătură. 
(Produs în U.R.S.S., din 1928) 

e Avion biplan, biloc, cu dublă comandă, monomotor (iip Shveisov M-11 
radial, 110 CP). In anii războiului a avut întrebuinţări multiple (în U.R.S.S.), 
inclusiv utilizat ca bombardier ușor. Intrat în parcul de avioane de școală din 
România, după război. Scos din dotare în jurul anului 1951. (Datele tehnice cf. 
Kenneth G. Munson, Aircraft of World War Two, 1969). 

Anexa nr.9 


DECORAŢIILE 


conferite căpitanului aviator Mircea T. Bădulescu 
(Abordarea phaleristică)” 


1. Prin Decretul Regal nr. 1932 din 30 iunie 1941 s-au stabilit categoriile de 
merite și servicii pentru care puteau fi conferite decoraţiile de război (ordine, 
medalii, etc.), astfel: fapte de arme cu totul excepționale; fapte de arme 
deosebite și efectuări de serviciu excepţionale pe câmpul de luptă; fapte de 
arme obișnuite și efectuări de serviciu deosebite.! În temeiul aceluiași decret, 
militarii români puteau fi distinși cu mai multe ordine de război, între care: 1) 
Ordinul Militar „Mihai Viteazu!”, în clasele a III-a, a II-a și l-a; 2) Ordinul „Steaua 
României”, cu spade, în gradele Cavaler, Ofiţer, Comandor, Mare Ofiţer, Clasa 
I-a, Mare Cruce, cu sau fără panglică de „Virtute Militară”; 3) Ordinul „Coroana 
României” cu spade în gradele Cavaler, Ofiţer, Comandor, Mare Ofiţer, Mare 
Cruce, cu sau fără panglică de „Virtute Militară”; 4) Ordinul „Virtutea Aeronau- 
tică” de Război (cu spade), în gradele Crucea de Aur, Cavaler, Ofițer, Coman- 
dor, unde gradele Crucea de Aur și Cavaler aveau fiecare câte două barete 
(obligatoriu de conferit pentru a se putea trece la gradul următor).2 Alte deco- 
rații de război ce puteau fi conferite militarilor români (în ordinea importanţei) 
erau: Ordinul „Crucea Regina Maria”; Medalia „Virtutea Militară” de Război; 
Medalia „Aeronautică” cu spade; Crucea „Serviciul Credincios” cu spade; Me- 
dalia „Bărbăţie și Credinţă” cu spade ș.a. 

După 23 august 1944 cea mai importantă modificare din punct de vedere 
phaleristic a fost închiderea Ordinului Militar „Mihai Viteazul”, înființat în 1916, 
și instituirea Ordinului Militar „Mihai Viteazul” cu spade, în baza Decretului 
nr.1935 din 18 octombrie 1944 și Legea nr.310 pentru înfiinţarea Ordinului 
Militar „Mihai Viteazul” cu spade, sancționată prin Decretul-Lege nr.1309 din 
20 aprilie 1945.3 

Cât privește Ordinul „Virtutea Aeronautică”, a fost instituit de Regele Carol 
al II-lea, fiind destinat „a răsplăti faptele strălucite aeronautice, precum și pe 
acei care au contribuit la propășirea ei.” La început clasele acestui ordin erau: 
Crucea de Aur, Cavaler, Ofiţer, Comandor. Ulterior, primelor două clase li s-a 
atașat cîte două barete pe panglica ordinului, faptul specificându-se în decre- 

"Anexă realizată cu sprijinul și bunăvoința drd. Laurenţiu-Viorel Popescu, 
Comisia Română de Istorie Militară. 

tul de conferire: clasa și „cu o baretă” sau/și „a doua baretă” la respectiva 
clasă. Practic, primele două clase se puteau conferi fiecare de trei ori. Dacă 
Ordinul „Virtutea Aeronautică” se conferea pentru fapte de arme în timp de 
război, însemnele ordinului erau cu spade. Ofiţerilor români decorați cu 
Ordinul Militar „Mihai Viteazul” pentru fapte de arme în domeniul aeronauticii li 
se conferea de drept clasa imediat superioară a Ordinului „Virtutea 
Aeronautică” pe care o poseda. 

2. Decoraţiile românești conferite căpitanului aviator Mircea T. Bădulescu 
pentru fapte de arme în anii 1942-1945, în ordinea descrescătoare a impor- 
tanţei acestora (pe piept -dinspre reverul vestonului spre mâneca stângă) au 
fost: 

a) Ordinul Militar „Mihai Viteazul”, cu spade, clasa a III-a. 
-Decret Regal nr.1494 din 4 mai 1945. 

Însemnul Clasei a III-a era compus dintr-o cruce treflată, cu smalţ albastru 
deschis și diametrul de 40 mm, în centrul căreia, pe avers, era încrustată cifra 
Regelui Mihai | și coroana regală deasupra, iar pe revers anul instituirii „1944. 
Între ramurile crucii treflate erau dispuse două spade încrucișate (semnul 
tradiţional al bătăliei/războiului), de 38 mm lungime fiecare. 

Panglica însemnului era de moar roșu închis, lată de 37 mm, având la 
fiecare margine cîte o dungă din fir de aur, lată de 3 mm. Între însemn și pan- 
glică era coroana regală din argint aurit, de 20 mm, cu inel de prindere mobilă 
în partea superioară. 

b) Ordinul „Virtutea Aeronautică”, cu spade, clasa Crucea de 
Aur cu prima și a doua baretă, clasa Cavaler cu prima baretă. 

-Decret nr.1821 din 6 octombrie 1944. 

c) Ordinul „Virtutea Aeronautică”, cu spade, A doua baretă la 
Cavaler și Clasa Ofiţer. 

-Decret nr.1158 din 11 aprilie 1945. 

d) Ordinul „Virtutea Aeronautică”, cu spade, clasa Comandor. 

-Decret nr.2348 din 29 iulie 1946. 

Însemnul ordinului de Război (cu spade) reprezenta o cruce cu braţul ver- 
tical mai lung, în formă de floare de crin la capete, iar braţul orizontal, mai 
scurt, în forma unei aripi stilizate. Între braţele crucii se aflau două spade încru- 
cișate. Pe centrul însemnului, avers, era plasat un scut pe care se afla acvila 
încoronată, cruciată (cu cruce verticală în cioc) și armată, specifică stemei 
Regatului României, cu cifra Regelui Mihai | pe un alt scut central. Pe revers, 
în centru, anul instituirii ordinului: „1930”. Panglica era din rips albastru 
deschis, azur, având la margini și în centru câte o bandă din fir de argint. În 
anul 1938 au fost adăugate panglicii câte o bandă marginală din fir de aur, late 
de 3 mm. Între însemn și panglică era un inel din metal argintat prins de veri- 
ga fixă a însemnului. 

Însemnele claselor Crucea de Aur, Cavaler și Ofiţer aveau braţul vertical al 
crucii de 44 mm, iar cel orizontal de 40 mm. Panglicile acestor clase aveau 

lățimea de 35 mm. Spadele încrucișate dintre braţele însemnului clasei 
Crucea de Aur erau din metal aurit, iar la celelalte clase-Cavaler, Ofiţer, 
Comandor-erau din argint. 

Însemnul clasei Crucea de Aur era din metal aurit, iar acvila stemei, cifra 
regală și anul pe revers erau ștanțate. Clasele Cavaler, Ofiţer și Comandor 
aveau însemnele emailte în culoarea albastru închis, iar scutul de pe avers era 
emailat alb, cu acvila aurită și scutul central emailat albastru închis. Cifra 
Regelui Mihai | de pe avers și anul de pe revers erau emailate alb. La clasa 
Ofiţer între braţele crucii se afla o cunună ovală deschisă, din frunze de laur 
emailate verde închis. 

Însemnul pentru clasa Comandor avea aceeași formă ca şi cel de la clasa 
Ofițer, dar prezenta dimensiuni mai mari, astfel: crucea avea braţele de 60 mm 
și 58 mm; spadele erau de 60 mm; lăţimea panglicii era de 65 mm. Însemnul 
se purta la gât, prins sub gulerul cămășii cu bentiţe lungi și înguste, fixate de 
panglica însemnului. Inelul însemnului se prindea de un inel plat, care 
strângea în cute panglica. 

Baretele pentru clasa Crucea de Aur erau confecţionate din metal aurit, iar 
cele pentru clasa Cavaler erau din argint. Baretele erau identice, aveau forma 
unei aripi stilizate cu cifra Regelui Mihai | ștanţată la mijlocul acestora, se apli- 
cau tranversal peste panglica ordinului. 

Căpitanul aviator Mircea T. Bădulescu a fost printre puținii militari ai 
Armatei Române căruia i s-a conferit Ordinul „Virtutea Aeronautică” în toate 
cele patru clase ale acestuia -Crucea de Aur, Cavaler, Ofiţer, Comandor pen- 
tru fapte de arme în timp de război. În timpul războiului în Est (1941-1944) 
Ordinul „Virtutea Aeronautică” de Război clasa Comandor a fost conferit urmă- 
torilor militari români: 

1. Mareșal lon Antonescu (D.R. nr.3332 din 3 decembrie 1941, în M.O. 
nr.295 din 12 decembrie 1941); 

2. General de escadră aviator Gheorghe Jienescu, subsecretar de Stat 
al Aerului (D.R. nr.2487 din 9 septembrie 1943, M.O. nr. 221 din 21 septem- 
brie 1943); 

3. General de escadră aviator Ermil Gheorghiu (D.R. nr.359 din 16 fe- 
bruarie 1944, M.O. nr. 53 din3 martie 1944); 

4. Adjutant stagiar aviator în rezervă Tiberiu Vinga (D.R. nr.359 din 16 
februarie 1944, M.O. nr. 53 din 3 martie 1943); 

În timpul războiului în Vest (1944-1945) Ordinul „Virtutea Aeronautică” de 
Război clasa Comandor a fost conferit următorilor militari români: 

1. General comandant aviator Emanoil lonescu (D.R. nr.1158 din 11 
aprilie 1945, M.O. nr. 110 din 18 mai 1945); 

2. Căpitan aviator în rezervă Constantin Cantacuzino (D.R. nr.1158 din 
11 aprilie 1945, M.O. nr. 110 din 18 mai 1945); 

3. Locotenent aviator Mircea T. Bădulescu (D.R. nr.348 din 29 iulie 
1946, M.O. nr. 180 din 6 august 1946); 

4. Adjutant aviator loan Mucenica (D.R. nr.348 din 29 iulie 1946, M.O. 
nr. 180 din 6 august 1946); 

e) Ordinul „Steaua României” cu spade în gardul de Cavaler cu 
panglică de „Virtute Militară”. 

-Decret Regal nr.1910 din 13 sept. 1944. 

Însemnul gradului de Cavaler reprezenta o cruce bizantină repetată, 
emailată albastru închis, înconjurată, între brațele acesteia, de patru acvile 
heraldice românești cu aripile larg desfăcute și două spade încrucișate, de 49 
mm fiecare. În centrul însemnului se afla un medalion emailat roșu, înconjurat 
de o cunună din frunze de stejar emailată verde. Medalionul avea pe avers 
cifra Regelui Carol | și pe bordură inscripţia „IN FIDE SALUS”, iar pe revers 
„1877”, anul instituirii ordinului. Panglica de „Virtute Militară” era din moar roșu, 
lată de 40 mm, având câte o dungă albastră pe margini, lată de 3 mm. Între 
însemn și panglică era coroana regală din argint, de 23 mm, cu inel de 
prindere în partea superioară. 

f) Ordinul „Coroana României” cu spade în gradul de Cavaler 
cu panglică de „Virtute Militară”. 

Însemnul gardului de cavaler reprezenta o cruce de Malta, cu diametrul de 
40 mm, emailată roșu și bordurile emailate alb, înconjurată, între braţele ei, cu 
câte o coroană regală și două spade încrucișate, de 43 mm fiecare. În centru 
însemnului se afla un medalion emailat roșu, înconjurat de un inel emailat alb. 
Medalionul avea pe avers cifra Regelui Carol | și pe inel inscripția „PRIN NOI 
ÎNȘINE. 14 MARTIE 1881”, iar pe revers, în centru, avea inscripția „10 MAIU” 
și pe inel anii „1866-1877-1881”. Panglica de „Virtute Militară” era identică cu 
cea de la Ordinul „Steaua României”, la fel coroana regală dintre panglică și 
însemn, cu inelul de prindere aferent. 

Alte decoraţii românești conferite căpitanului aviator Mircea T. Bădulescu 
au fost (în ordinea conferirii lor) următoarele: 

9) Medalia „Eliberarea de sub jugul fascist”. 

-Medalia a fost instituită prin Decret al Prezidiului Marii Adunări 
Naţionale nr.309 din 23 iulie 1949, în B.O. la R.P.R. nr.49 din 28 iulie 
1949. 

Nu se cunoaște data conferirii. 

h) Ordinul „Apărarea Patriei” clasa a III-a. 

-Decret al Consiliului de Stat al R.S. România nr.784 din 10 
octombrie 1966.4 Ordinul a fost instituit prin Decret al Prezidiului Marii 
Adunări Naţionale nr,308 din 23 iulie 1949, în B.O. al R.P.R. nr.49 din 
28 iulie 1949. 

3. Decorații străine conferite căpitanului aviator Mircea T. Bădulescu pen- 
tru fapte de arme în anii 1942-1945, în ordinea conferirii acestora: 

a) Ordinul „Crucea de Fier” clasa a Il-a și clasa l-a. 

-Decret al guvernului german din anul 1943 (?) și 1944 (?). 

Ordinul „Crucea de Fier” a fost ce mai apreciată distincţie de război ger- 
mană, reînființată la 1 septembrie 1939. Însemnul clasei a II-a a ordinului au 
fost înmânate Sublocotenentului aviator Mircea T. Bădulescu la 26 august 
1943 „pentru faptele de arme din campania 1942-1943 la Cotul Donului”, pe 
aerodromul Bagherovo-Kerci nr.6 (Crimeea), de către comandantul Grupului 3 
Picaj „Stuka”, căpitan-comandor Galeno Francisc5, iar însemnul clasei a l-a, la 
25 martie 1944, pe aerodromul Karankut-Crimeea.6 

b) Medalia „Pentru Victoria asupra Germaniei în Marele Război 
pentru Apărarea Patriei, 1941-1945”. 
-Decret al guvernului sovietic din anul 1946 (?). 

Medalia a fost instituită de Prezidiul Sovietului Suprem al U.R.S.S. la 9 mai 
1945. În România,prin Decretul nr.2205 din 12 iulie 1946 s-a autorizat purtarea 
de către toți cetăţenii români, distinși de către guvernul U.R.S.S., a acestei 
decoraţii, fără a mai fi nevoie de autorizări individuale, conform art.10 alin.3 din 
Constituţia României (1923), în vigoare la acea dată („Art.10,3. Decoraţiunile 
străine se vor purta de către Români numai cu autorizarea Regelui.”) 

c) Medalia „Crucea de Război”. 
-Decret al guvernului Cehoslovaciei din anul 1946 (?). 

Medalia a fost instituită la 20 decembrie 1940 la Londra de către guvernul 
ceh aflat în exil, fiind destinată a recompensa actele de bravură ale civililor din 
forțele de rezistenţă contra ocupantului german, precum și pe cele ale milita- 
rilor cehi combatanți în forțele Aliaților. Autorităţile instalate la Praga după 8 
mai 1945 au conferit această medalie și militarilor străini (sovietici, români etc.) 
care s-au distins în luptele pe teritoriul Cehoslovaciei în anii 1944-1945. 


NOTE 

1. „Monitorul Oficial”, nr.158, 7 iulie 1941. 

2. ibidem. 

3. Ibidem, nr.93, 21 aprilie 1945. 

4. Cf. Carnet de muncă, seria D.|., nr.232.431, eliberat de Trustul Regional Gostat 
Ploiești la 4 februarie 1961, p.12. Decretul de conferire nu a fost dat publicităţii. 

5. S.A.M,, fond 813, dosar 1, f.67. Familia nu mai posedă brevetul de decorare și 
nici însemnul. Situaţia aceasta este identică pentru toate decoraţiile românești și străine 
conferite căpitanului aviator Mircea T. Bădulescu pentru fapte de arme în anii 1942- 
1945. Pentru detalii vezi lucrarea lon Safta ș.a., Decorații românești de război, 1860- 
1947, Editura Universitaria, București, 1993, 170p. (Album poliglot cu planșe color, după 
care am reprodus și noi decoraţiile prezentate în lucrarea de față). 

6. Ibidem, dosar 2, f. 64. 

GLOSAR 


cu termeni și expresii specifice 
din aviaţie care s-au folosit în text” 


e Avionul -sistem tehnic complex compus din subsistemele: a) 
structura avionului; b) sistemul de propulsie; c) echipamente și aparate de 
bord; d) echipamente speciale (armamentul de bord etc.). Elemente compo- 
nente: aripa, fuzelajul, ampenajele, trenul de aterizare, sistemul de propulsie, 
sistemul de comenzi, dispozitive diverse etc. În zbor dispune de șase grade de 
libertate: trei rotații și trei translaţii. Sistemul de forțe care acţionează asupra 
avionului în zbor: forța de greutate (atracţia exercitată de Pământ); forța de 
tracţiune (dată de sistemul de propulsie, numit și grupul motor-propulsor, for- 
mat de regulă, la avioanele de tip clasic, din motorul cu piston și elicea care, 
prin rotire, produce forța de tracţiune); forțele aerodinamice (care iau naștere 
datorită înaintării avionului prin aer); alte forţe (forțele de frecare, la contactul 
cu solul etc.). Modul cum își fac echilibrul aceste forțe determină și caracterul 
mișcării. La rândul ei, mișcarea este caracterizată, în orice moment, de viteza 
pe traiectorie, de mărimea și direcţia acesteia. Evoluţiile avionului: a) evoluții 
uniforme: zborul orizontal; zborul în urcare; zborul planat; b) evoluții neu- 
niforme: în plan orizontal -virajul; în plan vertical (planul de simetrie) -picajul 
(coborârea); șandela; loopingul; immelmannul; răsturnarea; ranversarea; 
tonoul (dubla răsturnare); în apropierea solului -decolarea; aterizarea. 
Tipurile constructive ale avioanelor (aeronavelor) sunt, în general, după desti- 
naţia acestora: de transport (pasageri, mărfuri etc.); de luptă (vânătoare, bom- 
bardament, observaţie etc.) ș.a. Elementele (generale) componente ale unui 
avion (pe silueta avionului Junkers Ju. 87, în fig.) sunt: 1-fuzelajul anterior; 2- 
cabina (carlinga); 3-aripa; 4-deriva; 5-direcţia; 6-stabilizator; 7-profundor; 8- 
eleron; 9-flaps; 10-fuzelaj posterior (coada avionului); 11-tren aterizare (două 
roți în faţă, roată în spate); 12-cală; 13-elice (tri-pală); 14-mitraliera de bord 
(spate); 15-antena radio; O-centrul de greutate; x, y, z -axele avionului. La 
avionul Ju. 87, armamentul de bord (două mitraliere, tun) este fixat sub planuri 
(aripă), iar bombele sunt acroșate sub fuzelaj și sub aripi; trenul de aterizare- 
neescamotabil (pentru mărirea rezistenţei la aterizare pe terenuri diverse). 

eAmpenajele avionului - componente (organe) care asigură echili- 
brul și stabilitatea avionului în timpul zborului și manevra acestuia în plan ori- 

” Majoritatea termenilor și expresiilor se referă la aerodinamica avionului. S-a 
folosit lucrarea, N. Florescu, Aerodinamica avionului, Scrisul Românesc, Craiova,1984. 

zontal, cât și în plan vertical, astfel: a) ampenajul orizontal (format din stabi- 
lizator ca parte fixă și profundor ca parte mobilă) asigură echilibrul și stabili- 
tatea longitudinală a avionului și comanda acestuia în plan vertical; b) ampe- 
najul vertical (format din derivă ca parte fixă și direcția ca parte mobilă) asig- 
ură stabilitatea de drum a avionului și comanda lui în plan orizontal. Împreună 
cu aripioarele (eleroanele) și compensatoarele aerodinamice (la avioanele 
moderne) formează organele de comandă ale avionului. 

e Anvergura (deschiderea aripei) -lungimea totală a aripei avionului 
în metri. 

e Aterizarea -evoluţie neuniformă prin care avionul este adus la sol 
în condiții de securitate deplină. Etape: a) planarea -porţiunea rectilinie a 
traiectoriei înclinată față de orizont cu un anumit unghi (atât panta cât și viteza 
avionului sunt aproximativ constante); b) redresarea -etapa în care viteza ver- 
ticală de coborâre este micșorată până la zero și avionul este adus în zbor ori- 
zontal; c) filarea -etapa în care se continuă zborul avionului până în momen- 
tul contactului cu pista (viteza avionului continuă să scadă, iar portanţa a 
devenit mai mică decât greutatea, începe o lansare ușoară (parașutare) pen- 
tru ca după o „plutire" scurtă să se producă contactul cu pista); d) rularea 
(rulajul) -etapa care începe din momentul în care avionul a pus roțile pe pistă 
(teren) și se termină când acesta se oprește complet. Aterizarea forțată are 
loc în condiţiile când cele patru etape sunt comprimate și siguranţa aterizării 
este compromisă din diverse cauze (incendiu la bord, pană de motor etc.). 

e Autonomia de zbor -durata maximă pe care poate să o aibă un 
avion în zbor neîntrerupt, de la decolare până la aterizare. Se măsoară în ore. 
Depinde, în principal, de rezerva de combustibil existentă la bordul avionului. 
La avioanele de transport (azi), autonomia de zbor poate depăși 18-20 ore. 

e Aripa avionului -organul principal, care creează forța portantă 
necesară menţinerii avionului în aer și evoluţiei acestuia în spaţiul tridimen- 
sional. Are diferite profile (secțiunea aripii într-un plan paralel cu planul de 
simetrie al avionului) și forme (în planul orizontal -aripa dreaptă, aripa în 
săgeată etc.), pe baza cărora se obţin, sub raport constructiv, diferite efecte 
aerodinamice. 

e Bondtt) -evoluţie la aterizare, care nu respectă etapele prevăzute 
și care constă în izbirea solului cu roțile trenului de aterizare, situaţie care 
poate duce la ruperea avionului (prin izbire sau răsturnare). 

e Cală -dispozitiv mecanic special care se plasează sub roţile 
avionului pentru a opri înaintarea acestuia când se încearcă grupul motor 
propulsor sau înainte de decolare. 

e Coechipier (avion coechipier) -la zborul în formaţie, de regulă la 
zborul în celulă (două avioane). 

e Decolarea -evoluţie neuniformă prin care avionul se desprinde de 
sol și ia înălțimea necesară pentru a dezvolta o altă evoluţie în deplină sigu- 
ranță. Etape: a) rularea și accelerarea avionului pe sol -etapă în care se 

micșorează reacţiunea solului datorită creșterii portanţei avionului; b) 
desprinderea de sol; c) zborul accelerat în palier -etapă obligatorie pentru 
a mări viteza avionului la valoarea necesară în etapa de urcare; d) urcarea - 
etapă în care viteza pe traiectorie crește continuu, atingând valoarea ei ma- 
ximă la circa 50-70 m înălţime (după escamotarea trenului de aterizare etc.). 
În general, avioanele de luptă din timpul celui de-al doilea război mondial nu 
aveau trenul de aterizare escamotabil (era fix, rigid, nu se putea plia/introduce 
în aripa avionului). 

e Deraparea -evoluţie prin care are loc o deplasare laterală a avionu- 
lui cu efecte negative la contactul cu solul, din diferite cauze. În limbaj curent: 
derapajul avionului. 

e Formaţie (zborul în formaţie) -evoluţie aeriană în care avioanele 
pot fi grupate astfel: două -zbor în celulă; patru -zbor în patrulă; mai multe (de 
regulă, douăsprezece) -zbor în/cu escadrilă ș.a. 

e Forţa de tracțiune -forța de înaintare a avionului în aer, creată de 
sistemul de propulsie (motorul) avionului; este singura forță creată, celelalte 
forțe iau naștere datorită evoluţiei avionului (forțele aerodinamice), atracției 
gravitaționale (forța de greutate), contactului cu solul (forțele de frecare) etc. 

e Furătură (în limbaj curent) -evoluţie la aterizare sau la decolare 
când, din diferite cauze, avionul nu poate fi menţinut pe direcţie. 

e Glisadă (în limbaj curent) -alunecare pe aripă sau evoluţie în care 
se comprimă etapele aterizării pentru ca aceasta să se realizeze într-un teren 
(pistă) scurt. 

e Hobană -dispozitiv mecanic rigid (tija, etc) pentru mărirea rezis- 
tenţei aripilor la avioanele biplane (I.A.R. 37 etc.). 

e Immelmannul (semibucla) -evoluţie cu câștig de înălțime și cu 
schimbarea direcţiei de zbor cu 180%; la sfârșitul primei jumătăţi a buclei pilo- 
tul întoarce avionul în poziție normală de zbor. 

e Loopingul -evoluţie curbilinie în plan vertical, care în prima parte 
se face cu câștig de înălţime; buclă în care avionul execută un „viraj' complet 
în planul său de simetrie. 

e Maniabilitate (în limbaj curent-maniabilităţi) însușirea/proprietatea 
avionului (din punct de vedere al construcției acestuia) de a-și modifica 
regimurile de zbor după voinţa pilotului (avionul „urmează" manșa), adică de a 
răspunde la comenzi. Pilotul apreciază bracajul (mișcarea, rotirea, înclinarea) 
suprafeţelor de comandă (profundor, direcție, eleroane) după eforturile fizice 
depuse la comenzi (manșă -la mâna dreaptă, paloniere -la ambele picioare). 
Avioanelor de luptă, în special, li se asigură o maniabilitate ridicată, întrucât 
prin diferite evoluţii acrobatice (virajul, șandela, loopingul, ranversarea etc.) 
pilotul poate angaja eficient lupta aeriană, bombardamentul în picaj, evitarea 
tirului artileriei antiaeriene inamice etc. Brevetarea piloților de război vizează, 
în principal, examinarea riguroasă a acestora în evoluțiile de acrobație aeriană 
(care la mitingurile aviatice oferă spectatorilor neavizați emoții puternice). 

e Picajul avionului -evoluție executată în plan vertical cu pierdere 
de înălțime. Etape: a) introducerea avionului în picaj; b) picajul propriu-zis; c) 
redresarea (scoaterea avionului din picaj). Prima și ultima etapă sunt evoluții 
pe traiectorii curbilinii, iar picajul propriu-zis este o evoluţie pe traiectorie rec- 
tilinie. Porțiunea rectilinie a avionului aflat în picaj este folosită de piloţii de pe 
avioanele de bombardament în picaj pentru vizarea țintelor (obiectivelor tere- 
stre), înaintea lansării bombelor sau pentru executarea tirului cu armamentul 
de bord. In principiu, picajul se aseamănă cu planarea, dar panta traiectoriei 
se execută sub un unghi mare (unghiul de picaj). Pilotul distinge între planare 
și picaj, întrucât în această din urmă evoluţie viteza avionului crește intens în 
timp pe toată durata picajului. Intrarea avionului în picaj se face din zborul ori- 
zontal, prin împingerea manșei în faţă. În urma acestei comenzi, avionul 
capătă un moment transversal care îi micșorează unghiul de incidenţă, por- 
tanța scade și avionul se înscrie pe o traiectorie înclinată față de orizontală. 
Procedeul acesta este, de regulă, evitat, întrucât prin scăderea portanţei 
avionului scade și factorul de sarcină (suprasarcina) și se produc senzații 
neplăcute (amețeală, pierderea vederii, așa numitul „vălul negru” etc.). Se uti- 
lizează procedeul introducerii avionului în picaj din viraj: mai întâi avionul se 
înclină pe o aripă (dreapta, stânga), după care se dă comanda pentru 
înscrierea în picajul propriu-zis. Avioanele Junkers 87 au fost special con- 
struite pentru bombardamentul în picaj, având frâne aerodinamice automate, 
întrucât picajul se realiza la verticală (unghiul de picaj: 900) pentru mărirea pre- 
ciziei în bombardarea obiectivelor terestre fixe. 

e Plafonul avionului -înălțimea maximă până la care avionul poate 
urca și la care se mai poate menţine în zbor orizontal; are loc atunci când 
viteza ascensională este egală cu zero. 

e Portanţă (forța portantă sau forța de sustentaţie) -forța aerodi- 
namică care ia naștere în timpul zborului și este perpendiculară pe direcţia 
curentului de aer incident (forță rezultantă a unor forțe de presiune „distribuite" 
pe toată suprafaţa aripii; aripa este organul principal al avionului care 
creează forța portantă). Avionul se menţine în aer datorită portanţei (forța 
care „împinge" în sus avionul). 

e Ranversarea -evoluţie cu întoarcere de 1800 pe o direcţie paralelă 
cu direcţia inițială; ea este o combinaţie între șandelă și picaj: avionul, din zbor 
orizontal, este „tras" într-un zbor în urcare și, înainte ca acesta să atingă viteza 
de evoluţie, este răsucit în planul mișcării cu 1800 și introdus în picaj pe o 
pantă identică cu cea pe care a urcat, după care, este redresat în zbor ori- 
zontal pe o traiectorie paralelă cu cea iniţială. 

eRaza (maximă) de zbor -distanța maximă pe care poate să o 
atingă un avion, cu rezerva de combustibil existentă la bord, astfel încât să se 
înapoieze și să aterizeze de unde a decolat. Se măsoară în kilometri. 
Caracteristică importantă la avioanele de luptă. 

e Razmot -evoluţie la mică înălțime și cu viteză maximă la verticala 
obiectivului vizat; ea este considerată, de regulă, abatere de la disciplina 
zborului, întrucât pune în pericol viața pilotului și integritatea avionului. 

e Răsturnarea -evoluție acrobatică de luptă cu pierdere de înălțime; 
are loc răsturnarea avionului pe o aripă cu trecerea ulterioară în picaj (se exe- 
cută o semibuclă în sens invers: din zbor orizontal, avionul este întors pe 
spate, după care, în această poziţie, el execută un picaj pe spate, un picaj la 
verticală și o redresare ca dintr-un picaj obișnuit). 

e Rezistenţa la înaintare (forța de rezistență la înaintare) - forța 
rezultată la deplasarea (evoluţia) avionului în aer; ea ia naștere concomitent 
cu forța portantă, după cum, în mecanica clasică, deplasarea unui corp este 
frânată de forţa de frecare; rezistenţa la înaintare a avionului fiind produsă de: 
fuzelaj, trenul de aterizare, ampenaje, diferitele elemente acroșate de fuzelaj 
sau aripă (bombe etc.) trenul de aterizare neescamotabil (Junkers Ju. 87 etc.) 
sporeşte substanţial rezistenţa la înaintare. 

e Suprasarcina -forță (sistem de forțe) care acţionează asupra 
avionului (și pilotului, a celorlalți membri ai echipajului) la evoluţii neuniforme 
(accelerate, întârziate, curbilinii) ale acestuia, producând efecte de „îngre- 
unare" (la urcare) sau „ușurare" (la coborâre) pe o durată egală cu timpul cât 
viteza variază (de la zero la o valoare maximă în urcare și invers la coborâre). 
Organismul uman poate suporta, în condiţii relativ bune, suprasarcinile care 
acționează asupra lui dinspre piept către spate sau dinspre bazin către cap; 
durata de acţiune a suprasarcinilor nu trebuie să depășească câteva secunde; 
ele trebuie să crească și să descrească progresiv, caracterul brusc al varia- 
țiilor producând șocuri insuportabile pentru organismul uman. Suprasarcinile 
pot fi negative, zero sau pozitive, în funcţie de forțele (portanţa, tracţiunea, 
rezistenţa la înaintare) care domină asupra avionului supus greutăţii sale (forța 
gravitaţională). Cel mai greu de suportat de către pilot este suprasarcina ne- 
gativă. Aceasta se înregistrează în evoluţiile în plan vertical la valori negative 
ale forței portante (zborul pe spate etc.) și este repercutată la creier și, prin 
aceasta, asupra organelor de simţ vitale pentru organismul uman („vălul 
negru" la ochi etc.). 

e Șandela -evoluţie acrobatică de luptă cu câștig de înălțime; constă 
dintr-o urcare pe o pantă mult mai abruptă decât cea care se practică într-un 
zbor de urcare obișnuit; permite atingerea unui anumit plafon într-un timp 
scurt; este o evoluţie în plan vertical, fără a fi socotită ca inversă picajului. 

e Tonoul (dubla răsturnare) -evoluție care constă în răsucirea 
avionului în jurul axei sale longitudinale și revenirea la direcția de zbor avută 
inițial. Tipuri de tonou (azi): simplu (cu rotirea de 36009); dublu (7200); un tonou 
și jumătate (5400). Mai pot fi (față de panta traiectoriei): orizontale; în urcare 
(la avioanele cu propulsie reactivă). 

e Virajul -evoluție în plan orizontal pe o traiectorie curbilinie, cu 
viteză constantă, cu unghi de incidenţă invariabil, cu înclinare constantă și fără 

alunecare sau derapare; ca urmare, raza de viraj va fi constantă, iar traiecto- 
ria -o circumferință. Cu virajul încep și se încheie foarte multe evoluții ale 
avionului, fapt pentru care în sistemul de pregătire al piloților se insistă pe vira- 
jul corect. 

e Virajul de luptă -evoluţie tipică în acţiunile aeriene (luptă aeriană, 
asalt, bombardament în picaj etc) în care avionul este accelerat în zbor ori- 
zontal până atinge viteza maximă, după care este „tras" într-un zbor în urcare, 
concomitent cu o înclinare executată pe partea virajului (dreapta, stânga). 
După întoarcerea cu 1800, avionul își continuă drumul în zbor orizontal într-o 
direcţie opusă celei iniţiale însă la o altitudine mai mare, câștigată în urma 
evoluţiei executate; este o combinaţie între viraj și șandelă, traiectoria rezul- 
tată în timpul evoluţiei fiind o curbă în spaţiu ca o serpentină. Pentru curbarea 
traiectoriei în plan orizontal, avionul trebuie înclinat în partea în care se exe- 
cută manevra; se folosește cu efecte notabile atât la intrarea la atac, cât 
și la ieșirea din zona de foc a inamicului. Majoritatea instantaneelor foto din 
timpul celui de-al doilea război mondial îi surprind pe piloţi la sol cum explică, 
folosindu-se de palmele mâinilor, virajele de luptă executate în diferite situații. 
Stăpânirea tehnicii virajului de luptă rămâne un deziderat al oricărui aviator 
pilot militar; unii dintre aceștia devin „artiști" în executarea virajelor de luptă. 

e Vria avionului -evoluție verticală, extrem de complexă, în care 
avionul se rotește și în jurul celor trei axe ale sale, iar centrul său de greutate 
(unde, de regulă, se află scaunul pilotului) descrie o traiectorie în formă de spi- 
rală foarte strânsă, ca o serpentină, cu pierderea înălțimii de zbor; deși (azi) 
se poate face deliberat, intrarea avionului în vrie (vrilă -termen vechi) este de 
nedorit, întrucât fenomenul de autorotaţie (determinat de parametrii construc- 
tivi ai avionului) nu mai poate fi stăpânit la unele greșeli de tehnica pilotajului 
(care au adus avionul în vrie). 

e Vizibilitate -distanța maximă (în metri) până la care poate fi văzut 
cu ochiul liber un obiect (reper de la sol) în condiţiile atmosferice date (senin, 
ceaţă, ploaie etc.). 

e Zborul fără vizibilitate -evoluţie a avionului în condiţii atmos- 
feerice fără vizibilitate; zborul avionului numai cu ajutorul aparaturii de la bord 
(busolă, altimetru, radio etc.). 

e Zborul orizontal -evoluţie a avionului pe o traiectorie rectilinie, ori- 
zontală și cu viteză constantă. 

e Zborul planat -evoluţie prin care avionul are o traiectorie rectilinie 
de coborâre și viteză constante. 

THE DESTINY OF A FLYER. 
The Captain aviator Mircea T. Bădulescu 
(1917-1967) 


SUMMARY 


The monograph The destiny of a flyer is based on an extensive and 
systematic research in the archives, libraries and on the spot. It is dedicated 
to the life and activity of a valiant officer of the Romanian Army, who fought 
during the Second World War-the Captain aviator Mircea T. Bădulescu, distin- 
guished with the "Mihai Viteazul" Military Order with swords, the "Aeronautics 
Virtue" Order in the ranks of Golden Cross, Knight, Officer and Commander, 
as well as with the "Iron Cross", 1st and 2nd grades, German, for exceptional 
acts of bravery during his missions on the battlefront. 

The Captain aviator Mircea T. Bădulescu was an ace of the 
Romanian dive bombarding air force "Stuka", having 175 war missions on the 
Eastern battlefront, during 1942-1944, and 105 war missions on the Western 
front, during 1944-1945. He fought within the well-known Romanian Air-Force 
Groups - the Dive Group 3, on the battlefronts of Kuban, Melitopol and Crimea, 
and within the Assault-Dive Group 8, on the battlefront of Transylvania, 
Hungary and Czechoslovakia, as an Officer -war pilot and Commander of Dive 
Bombarding Air Squadron. He spent his most beautiful youth years, from the 
age of 25 to 28, on the battlefront, where he did his duty in excess for his coun- 
try, as a citizen and officer of the Romanian Army. He was a war pilot of excep- 
tion, endowed with calm, tenacity, prompt and exact judgment, proving remark- 
able character, being loved and respected by his comrades in arms as well. 

During the period he was a Commander on the battlefront, the 
Captain aviator Mircea T. Bădulescu benefited, from the part of his chiefs and 
superiors, by eulogistic appreciations according to his acts of bravery, which 
were registered in the yearly qualification pages (notes) of service. 

Here are some excerpts: "He is a young element, but a serious one, 
with a lot of work power. A very good high flyer, disciplined and tidy. Worth 
standing military skills, remarkable moral qualities. He proved to be a very 
good, courageous and tenacious fighter with a lot of spirit of sacrifice on the 
battlefront. During the air raids he performed, he obtained very good results". 
(Commander of the Romanian Air Corps 1, General Aviator Emanoil M. 
Ionescu, October 31st 1943, Eastern battlefront); "The flying officer Bădulescu 
Mircea is an enterprising person, an indefatigable and perfect expert of the 

dive-bombarding techniques. He was a very good example for the pilots of his 
squadron, being always at the head of its unit in the most difficult missions. By 
his qualities, he brought an immense 

Contribution to the rise of the Romanian Army glory". (Commander of 
the Fighting Aircraft, Commander Aviator Anton Mărășescu, June 1st 1945, 
after the end of the war in Europe); "Always the first one on his duty, he is a 
living example within his unit, both as regards his education and profession. 
Having plenty of calm and sense of tact, extremely conscientious, with a very 
developed sense of duty, all these make that the Pilot Officer Bădulescu 
Mircea be an important pawn in this Group. | cannot have but compliments for 
this young Officer". (Commander of the Dive Group 3 "Stuka", First lieutenant 
Commander Aviator Galeno Francisc, October 31st 1943, on the batilefront of 
Crimea); "He performed 230 dive bombarding missions, facing directly the 
enemy, obtaining exceptional results, showing courage, spirit of abnegation 
and sacrifice. As a volunteer during the most difficult missions, courageous, 
having remarkable military attributes, he represented a sublime example of 
sacrifice, valiance and sympathy for his Nation's fight against the enemy." 
(Commander of the Assault-Dive Group 8, Captain aviator loan Eftimopol, 
February 17th 1945, on the Western battlefront). 

The Captain aviator Mircea T. Bădulescu was born on November 1st 
1917 in Buzău town, in a modest family of four children. At the age of ten, he 
became motherless, his father, -a tailor-, did not remarry, being preoccupied 
with the education of his children. Mircea T. Bădulescu attended the primary 
school (five forms) in his native town, as well as eight secondary school forms 
(scientific section) at "Bogdan Petriceicu Hasdeu" High School of Buzău, pro- 
moting with good results all study years. He passed the school-leaving exam- 
ination in the session of June 1938. Since the autumn of 1939, for a period of 
two years, he attended the Air Force Officers School at Cotroceni - Bucharest, 
being advanced to the Pilot Officer rank on May 10th 1941. Subsequenily, he 
attended improvement courses of flight, being patented as a war pilot. He was 
a combatant on the battlefront, facing directly the enemy, since August 1942 
until May 12th 1945, fighting as an officer war pilot and aero observer in the 
Cotul Donului, on the /.A.R.37 plane, and since June 1943 until the end of the 
war in Europe, only on the dive bombarding plane Junkers Ju.87, as a war pilot 
during the air force military missions in Kuban, Melitopol, Crimeea, the inferior 
flow of Danube, Transylvania, Hungary and Czechoslovakia. He served with- 
in the operative effectives of the Romanian Army during 12 years, of which ten 
as an Officer aviator, since September 1939 until October 1951, when, at the 
age of thirty-four, he was put in reserve on political criteria (he fought against 
the Soviet Union and his wife was the daughter of a landlord expropriated in 
1945 and 1949 by the agrarian reform), as well as many of his comrades in 
arms, without any pecuniary rights and a secured place of work. 

His elimination from the Army at an early age, without having any 
other profession than that of military pilot, officer, which ensured the existence 
to him and his family (a wife and a child) represented, during the difficult and 
troubled period after the Second World War, a real traumatism, that completely 
changed his life, becoming embittered, without, nevertheless, modifying his 
moral qualities: his altruism, goodness, esprit of corps, a tender concern for his 
family and, especially, for his son, Doru-Laurian, who he considered to be the 
supreme realization of his life. Showing a will worthy of envy, came to maturi- 
ty during the severe period of the war and with the memory of a youth deprived 
of the goodness and warmth of a mother, he restarted from the beginning, 
breaking the deadlock only in a few years. He attended during five years, con- 
currently with his professional activities, the classes by correspondence of the 
Institute of Economic Sciences (today, the Academy of Economic Sciences) of 
Bucharest, becoming an economist, with a license diploma in agrarian econo- 
my. As an economist and Head of Department (during the last period of his 
professional activity) at the Regional Trust Gostat Ploiești, he distinguished 
himself by his perfect spirit of organization, conscientiousness and discipline 
worthy of being followed. He deceased unexpectedly, on duty, in a railway 
accident, near the Nucet-Târgoviște locality, on June 19th 1967, only a few 
months before reaching the age of fifty. 

This work The destiny of a flyer reconstitutes the biography of the 
Captain aviator Mircea T. Bădulescu and benefits of important evidence from 
his wife, Mrs. Polixenia (Paula) Bădulescu, as well as of a touching foreword, 
To the memory of my father, written by his son, Mr.Doru-Laurian Bădulescu, 
senator. Prof. Dr. loan-Mircea Pașcu, Minister of National Defence of 
Romania, signs a vibrating Argument on the first page of the volume, with pos- 
itive receptions on the approached subject and congratulations for the initia- 
tors and hard-workers of this project. 

The fundamental text of the work The destiny of a flyer was divided 
into seven chapters which develop, on chronological criteria, the periods of life 
and the activity of the Captain aviator Mircea T. Bădulescu (1917-1967), 
emphasizying especially the period during which he was an officer of the 
Romanian Army and a combatant on the battlefront. A corpus of more than 
forty documents, original in their majority, on the Captain aviator Mircea T. 
Bădulescu, was added to the initial text. At the same time, there were added 
several annexes, a glosary of specific air force terminology, as well as the 
used bibliography (on a selective basis). 

The work The destiny of a flyer appears in the year when it is cele- 
brated 85 years from the birth of Captain aviator Mircea T. Bădulescu, a hero 
of the Romanian Air Force during the period of the Second World War. 

The author, Aurel Pentelescu (born in 1939) is a Commander aviator 
at retreat, Doctor of Military Science and Art, specialisation Military History, 

specialist in the history of the Second World War, Aeronautics field, having vol- 
umes and studies in the field, a member of the Romanian Commission of 
Military History, distinguished with the Great Prize "Mihai Viteazul" of the 
"Review of Military History" (2001) for the volume "The Golgotha of the East" 
(co-author), Romanian Cultural Foundation Publishing House, Bucharest, 
2000. 


Translation into English by: Ms.Mirela Pentelescu 


LE DESTIN D'UN VOLANT. 
Le Capitain aviateur Mircea T. Bădulescu 
(1917-1967) 


Resume 


La monographie “Le destin d'un volant" est fondee sur une vaste et 
syst&matique recherche dans les archives, biblioth&ques et sur les lieux. 
L'ouvrage est dedie ă la vie et lactivite d'un vaillant officier de l'Armee 
roumaine, combattant pendant la periode de la Deuxieme Guerre Mondiale - 
le Capitain aviateur Mircea T.Bădulescu, distingue avec l'Ordre militaire "Mihai 
Viteazul" ă epses, l'Ordre "La Vertu Agronautique" dans les grades la Croix 
d'Or, Chevalier, Officier et Commandeur, ainsi qu'avec la "Croix de Fer", 1-er 
et 2-2me degres, allemand, pour ses faits d'armes exceptionnels pendant les 
missions sur le front. 

Le Capitain aviateur Mircea T. Bădulescu a €t6 un as de l'aviation 
roumaine de bombardement de vol en pique "Stuka", ayant 175 missions de 
guerre sur le front d'Est, pendant les ann6es 1942-1944, et 105 missions de 
guerre sur le front d'Ouest, pendant les annees 19944-1945. Il a lutte dans les 
cel&bres groupes roumains d'aviation - le Groupe de vol en pique 3, sur les 
fronts de Kiban, Melitopol et Crimee, et le Groupe d'Assaut-Vol en pique 8, sur 
les fronts de Transylvanie, Hongrie, Tchecoslovaquie, en tant qu'officier pilote 
de guerre et commandant d'escadrille de bombardement de vol en pique. Il a 
passe ses plus belles ann6es de jeunesse, de 25 ă 28 ans (1942-1945), sur 
le front, ou il a pleinement accompli son devoir ă l'egard de son pays, en tant 
que citoyen et officier de l'Armee roumaine. Il a ste un pilote de guerre d'ex- 
ception, doue avec calme, tenacite, un jugement rapide et exact, et il a fait 

preuve de remarquables traits de caractere, etant beaucoup aime et respecte 
par ses camarades. 

Dans les ann6es pendant lesquelles il a 6te combattant sur le front, 
le capitain aviateur Mircea T. Bădulescu a bengfici6, de la part de ses 
superieurs et chefs, d'appreâciations €elogieuses, par rapport aux faits d'iarmes 
accomplis et enregistres dans les registres (notes) de qualification annuels. 

En voici quelques citations: "Il est un 6l&ment jeune, mais serieux, 
avec un immense pouvoir de travail. Un tr&s bon executant, discipline et 
ordonne. De beaux penchants militaires, de remarquables qualites spirituelles. 
Sur le front, il a prouve &tre un tr&s bon combattant, courajeux, tenace, ayant 
un grand esprit de sacrifice. Dans les bombardements executes, il a obtenu de 
tres bons resultats". (Commandant du Corps Asrien Roumain 1, Gensral avi- 
ateur Emanoil M. Ionescu, le 31 octobre 1943, sur le front d'Est); "Le lieutenant 
aviateur Bădulescu Mircea est un t&meraire, un infatigable et parfait connais- 
seur de la technique du bombardement de vol en piqu€. II a constitu€ un tres 
bon exemple pour les pilotes de son escadrile, etant present tout le temps ă la 
t6te de son unite, pendant les plus difficiles missions. Grăce a ses qualites, il 
a apporte une grande contribution ă €lever la gloire de l'Arme6e Roumaine". 
(Commandant de l'Aviation de Chasse, Commandeur aviateur Anton 
Mărășescu, le 1 juin 1945, apres la fin de la guerre en Europe); "Toujours le 
premier ă son poste, il est un exemple vivant dans son unite, tant du point de 
vue de l'&ducation que du metier. Avec beaucoup de calme et tact, extreme- 
ment consciencieux, ayant un sens du devoir tres developpe, tout cela fait du 
sous-lieutenant aviateur Bădulescu Mircea un pion serieux de ce Groupe. Je 
ne peux avoir que de paroles €logieuses ă l'&gard de cet officier." 
(Commandant du Groupe vol en pique "Stuka" 3, Lieutenant commandeur avi- 
ateur Galeno Francisc, le 31 octobre 1943, sur le front de Crimee); "Il a effec- 
tu6 230 missions de bombardement de vol en pique contre l'ennemi, obtenant 
des resultats exceptionnels et prouvant du courage, abnegation et esprit de 
sacrifice. En tant que volontaire dans les plus difficiles missions, temeraire, 
doue des plus remarquables qualit&s militaires, il a constitu€ un exemple sub- 
lime de sacrifice, courage et comprehension pour la lutte de sa nation." 
(Commandant du Groupe Assaut-Vol en pique 8, Capitain aviateur loan 
Eftimopol, le 17 fevrier 1945, sur le front d'Ouest). 

Le Capitain aviateur Mircea T. Băadulescu est n€ au 1 novembre 
1917, dans la ville de Buzău, dans une famille modeste ă quatre enfants. A 
l'âge de dix ans, il devient orphelin suite ă la mort de sa mere; son pere, 
tailleur, d&cede en 1957, ne se remarie plus, se pr&ocuppant de l'education de 
ses enfants. Mircea T. Bădulescu a suivi l'6cole primaire (cinq classes) dans 
sa ville natale, ainsi que huit classes de lycee (section scientifique) au Lycâe 
"Bogdan Petriceicu Hasdeu" ă Buzău, obtenant de bons râsultats pendant 
toutes les ann6es d'âtude. II a passe son baccalaureat dans la session de juin 
1938. Des l'automne de 1939, pendant deux annes, il a suivi l'Ecole 

d'Officiers d'Aviation ă Cotroceni - Bucarest, 6tant avance au grade de sous- 
lieutenant aviateur au 10 mai 1941. Ulterieurement, il a suivi des cours de per- 
fectionnement de vol, &tant brevete en tant que pilote de guerre. Il a 6te com- 
battant, faisant front ă l'ennemi, depuis aoât 1942 jusqu'au 12 mai 1945, en 
tant qu'officier pilote de guerre et observateur agro ă Cotul Donului, sur l'avion 
LA.R.37, et depuis juin 1943 jusqu'ă la fin de la guerre en Europe, seulement 
sur l'avion de bombardement de vol en pique Junkers Ju.87, en tant que pilote 
de guerre, dans les missions militaires asriennes de Kuban, Melitopol, Crimee, 
le cours inferieur de la Danube, Transylvanie, Hongrie et Tchecoslovaquie. II 
a rendu service dans les cadres actifs de l'Armee roumaine pendant douze 
annees, dont dix en tant qu'officier aviateur, depuis septembre 1939 jusqu'au 
octobre 1951, lorsqu'ă l'âge de 34 ans, il est devenu officier de r&serve par 
crităres politiques (il a lutt& dans la guerre contre l'Union sovistique et sa 
femme tait la fille d'un grand proprietaire foncier exproprie en 1945 et 1949 
par la reforme agraire), comme plusieurs de ses camarades de guerre, sans 
obtenir aucuns droits materiaux et sans avoir un emploi assur€. 

Son 6limination de l'armee ă un âge assez jeune, sans avoir une 
autre profession que celle de pilote militaire, officier, qui lui assurait l'existence 
et celle de sa famille (une femme et un enfant), a constitu6, pendant les p&ri- 
odes difficiles et troublees suite ă la Deuxieme Guerre Mondiale, un veritable 
traumatisme qui a completement change le cours de sa vie, l'endurcissant, 
sans, pourtant, alterer ses remarquables qualitss morales: son altruisme, sa 
bont6, son esprit d'&quipe, une tendre pr&occupation envers sa famille et 
surtout envers son fils, Doru-Laurian, quiil considerait la realisation supreme 
de sa vie. Demontrant une volonte digne d'envie, venu ă maturite pendant la 
dure periode de la guerre, portant la memoire d'une adolescence privee de la 
bonte et chaleur d'une mere, il a tout recommence des le debut, reussissant ă 
sortir de la terrible impasse seulement dans quelques annees. II a suivi, pen- 
dant cinq annees, parall&lement avec ses activites professionnelles, les cours 
par correspondence de linstitut d'Etudes Economiques (aujourd'hui 
l'Academie d'Etudes Economiques) de Bucarest, devenant &conomiste, avec 
une licence en €conomie agraire. En tant qu'6economiste et chef de service 
(pendant la dernigre periode de son activite) au Trust Regional Gostat Ploiești, 
il s'est fait remarque par son parfait esprit d'organisation, correction et disci- 
pline dignes ă suivre. Il a dâcede etonnament, pendant son service, dans un 
accident ferroviaire, pres de la localit6 Nucet-Târgoviste, au 19 juin 1967, 
quelques mois avant d'iaccomplir 50 ans. 

Le present ouvrage, Le destin dun volant reconstitue la biographie 
du capitain aviateur Mircea T. Bșdulescu et benficie d'importanits 
temoignages de la part de sa femme, Mme. Polixenia (Paula) Bădulescu, ainsi 
que d'un &mouvant avant-propos A la m&moire de mon pere, €crit par son fils, 
M. Doru-Laurian Bădulescu, senateur. M. Prof. Dr. loan-Mircea Pașcu, 
Ministre de la Defense Nationale de Roumanie, signe un vibrant Argument au 

debut de ce volume, appreciant le theme et felicitant les initiateurs et les real- 
isateurs de ce projet. 

Le texte fondamental de l'ouvrage Le destin d'un volant a ste struc- 
ture en sept chapites qui developpent, par criteres cronologiques, les 6tapes 
de vie et l'activite du Capitain-aviateur Mircea T. Bădulescu (1917-1967), insis- 
tant surtout sur la pâriode pendant laquelle il a ete officier de l'Armee roumaine 
et combattant sur le front. Un corpus de plus de quarante documents, la plu- 
part inedits, sur le Capitain aviateur Mircea T. Bădulescu, a 6t6 ajoute au texte 
fondamesntal. Plusieurs annexes, un glossaire de termes specifiques ă l'avia- 
tion, ainsi que la bibliographie utilisee (selective) ont 6te aussi ajoutes. 

L'ouvrage Le destin d'un volant apparait dans l'annee ou on câl&bre 
85 annees de la naissance du Capitain aviateur Mircea T. Bădulescu, un heros 
de l'Aviation roumaine pendant la periode de la Deuxieme Guerre Mondiale. 

L'auteur, Aurel Pentelescu (n6 1939) est commandeur aviateur 
retrait6, docteur €&s Science et Art Militaire, specialisation Histoire militaire, 
specialiste dans lhistoire de la Deuxisme Guerre Mondiale, domaine 
Aronautique, ayant des volumes et Studes dans le domaine, membre de la 
Commission Roumaine d'Histoire Militaire, distingue avec le Grand Prix "Mihai 
Viteazul" de la "Revue d'Histoire Militaire" (2001) pour le volume "La Golgotha 
de l'Est" (co-auteur), Edition Fondation Culturelle Roumaine, Bucarest, 2000. 


Traduction en frangais par: Mirela Pentelescu 

MĂRTURII ICONOGRAFICE 


privitoare la viaţa și activitatea 
Căpitanului aviator Mircea T. Bădulescu 


1. Mama, 
Sofia Bădulescu 
(1894-1927). 

2. File din Buletinul de înscriere la Biroul populaţiei al Sofiei 
Bădulescu (1927). (Colecţia C. Drăgan). 

3. Fratele mai mare Alexandru T. 
Bădulescu (1915-1971), în unifor- 
ma de subofițer de aviaţie (plu- 
tonier). Fotografie din anul 1952, 
când a fost trecut în rezervă. 


4. Maria Batiste (1920), năs- 
cută Bădulescu, sora mezină. 
Fotografie din anul 1986. 

5. Buzău. Palatul Comunal, așa cum arăta acesta în anii copilăriei și adolescenţei 
lui Mircea T. Bădulescu. Fotografie din epocă. 


6. Buzău. Bulevardul lon. C. Brătianu (azi Nicolae Bălcescu), de la Palatul 
Comunal spre Crâng. În prim-plan hotel Coroana, existent și astăzi. In dreapta, 
Palatul Justiţiei. Fotografie din epocă. 

7. Buzău. Şcoala primară de băieţi nr.2, unde Mircea T. Bădulescu a urmat 
clasele I-V primare în anii 1924-1928 și 1929-1930. Fotografie din epocă. 


8. Buzău. Liceul „B.P.Hasdeu”, unde Mircea T. Bădulescu a urmat clasele 
I-VIII liceale în anii 1930-1938. Fotografie din epocă. 

9. Foaia matricolă a elevului Mircea T. Bădulescu din clasa a V-a primară, anul școlar 
1929-1930, Școala primară nr.2 de băieţi Buzău. 

Nicolae Nazarie Alexandru Stancu 
(1860-1941) (1886-1965) 


10. Doi dintre profesorii de renume ai Liceului „B.P.Hasdevw” din 
Buzău, care au fost și profesorii elevului Mircea T. Bădulescu: Nicolae 
Nazarie, profesor de științe naturale, și Alexandru Stancu, titularul 
catedrei de matematică și director în anii 1931, 1933-1936. 


11. Dimitrie Gh. lonescu (1900-1982), 
profesor de istorie, dirigintele clasei a 
VIll-a B Științifică (în care a fecventat 
elevul Mircea T. Bădulescu) în anul 


școlar 1937-1938 la Liceul „B.P. 

Hasdeu” din Buzău. Era prețuit de elevi 

pentru distincția sa și spiritul de justiţie 12. Mircea T. Bădulescu, la 20 ani. Fotografia de pe diploma de bacalaureat- 
manifestat. Autor de studii și lucrări de Buzău, iunie 1938. (Colecţia familiei). 

istorie, între care Istoria orașului Buzău 

(1979). Premiul „Năsture!” al Academiei 

Române (1935). 

14. București (Cotroceni). Clădirea Școlii de Ofiţeri Aviaţie (astăzi demolată). 
Fotografie din anul 1930. 


15. București. Școala de Ofiţeri Aviaţie. Sala cu motoare de aviaţie. 
Fotografie din anul 1930. 

16. Căpitan aviator Valentin Stănescu, Cavaler al 
Ordinului Militar „Mihai Viteazul” (1942), unul din- 
tre instructorii de zbor ai elevului Mircea T. 
Bădulescu în timpul Școlii de Ofiţeri Aviaţie- 
Cotroceni. (După „Aripi Românești”, nr.7, 10 fe- 
bruarie 1943). 


17. Avionul biplan Fleet F-10G, biloc cu dublă comandă (machetă), primul avion 
zburat de elevul Mircea T. Bădulescu în Școala de Ofiţeri Aviaţie-Cotroceni. 
(Colecţia C. Crăciunoiu). 

18. Colegi de promoţie-promoţia 10 mai 1941: Dragomir P. Constantin, Stoian Șt. Dan 
(sus, în uniforma de elev, colegi de clasă), Munteanu V. Lazăr (cu casca de pilot), 
Anastasescu S. Carol (în uniforma de sublocotenent aviator, coleg de clasă în liceu). 
(Colecţia C. Dragomir). 

“cmutut puiet me meet, en dp 
peer ad emil. 
Stcei iat, ehustut + fu atenZie Dale deovo tit. 
Foua  stneaulaal 8 ePomdaut - 
f ohm a Bet Rege baraca 


lare x Dima poat damage efepegm e alb pruni - 


Clasiticat al ae /” Z. Pia ÎN re (73, Ra 


Cămandanțui-Șisăiei Ofiţeri de Aviaţie 
Compndor. Avia 


tor, A 
We p.4 (tan oi 


sr 


wii, i a 3) 


NOTE CALIFICATIVE OBȚINUTE IN AMBII ANI DE STUDII 


APRECIERILE COMANDANTULUI DE ESCADRILĂ 


Aptitudini 


Educaţie 


Instrucţia Practică 


COMAND. Zau 
rara 4 LUA A 


atit” film nuca 


i 


ȘI i pes de Studil, 
V. A a 
hr ARE ai 


19. Foaia personală de note (extrase) a elevului Bădulescu T. Mircea la 


absolvirea Școlii de Ofiţeri Aviaţie cu aprecierile comandantului Școlii (sus) 
și ale comandantului Escadrilei elevi (jos). 

20. Sublocotenentul aviator Mircea T. Bădulescu. Fotografie din aprilie 1941 
pentru Memoriul (dosarul) personal, ca absolvent al Școlii de Ofiţeri Aviaţie. 

21. Ghimbav, vara 1941. Sublocotenentul 
aviator Mircea T. Bădulescu în carlinga 
avionului PZL 11F (de vânătoare), pozând 
pentru eternitate.. (Colecţia familiei). 


22. Ghimbav, vara 1941. Moment de repaus la punctul de zbor. (Colecţia C. Dragomir). 
1.Naghirneac Nicolae; 2.Vasiliu Mircea; 3.Oniceanu Marcel; 4.Constantinescu Decebal; 
5.Dragomir C-tin; 7.Bădulescu Mircea; 8.Tiţei Nicolae; 13.lonescu Alex. 

23. Ghimbav, vara 1941. Sublocotenenţii aviator Taraze G. Vasile (cu buchetul din flori 
de câmp) și Bădulescu T. Mircea trăind bucuria ieșirii la simplă comandă pe avionul 
Nardi. (Colecţia familiei). 

24. Ghimbav, vara 1941. Regele Mihai | în vizită la Centrul Perfecţionarea Pilotajului 
(comandant: căpitan-comandor aviator Budac M. Coriolan, răspunde la întrebările 


Suveranului). (Colecţia loan Dobran). 


26. Buzău, iarna 1941/1942. Subloco- 
tenentul aviator Mircea T. Bădulescu. 
Revenirea la Buzău, ca ofițer pilot aviator, 
a fost un moment de reală satisfacție. 
(Colecţia familiei). 


— Pedepse suferite 


— Motivul pentru care a fost pedepsit 


— Propuneri d 


UNRANNABTUL CENȚABLOI PEDEEEȚIANIREA PAZALTUII 
Cpt. Cdor av. 


“ULECTAE E PILOTAJ ȘI STARUL 


(ne (3: 


25. Fișa calificativă (extras) a sublocotenentului aviator Mircea T. Bădulescu la 


brevetarea ca pilot de observaţie pe avionul l.A.R.38. 

27. Buzău, iarna 1941/1942. 
Sublocotenentul aviator Mircea 
T. Bădulescu împreună cu 
nepotul drag Stelian Batiste 
(1938-1942). (Colecţia familiei). 

28. Buzău, primăvara 1942. 
Sublocotenentul aviator Mircea T. 
Bădulescu pe bulevardul lon C. 
Brătianu (azi Nicolae Bălcescu). În 
fundal, Palatul Justiţiei (latura ves- 
tică). (Colecţia familiei). 


29. Buzău, primăvara 1942. Domni- 
șoara Polixenia (Paula) Dumitrescu 
(viitoarea soţie) când l-a cunoscut pe 
sublocotenentul aviator Mircea T. 
Bădulescu. (Colecţia familiei). 

30. Sublocotenentul aviator Mircea T. Bădulescu. Fotografie dăruită Polixeniei (Paulei) 
Dumitrescu (viitoarea soţie), cu dedicaţia: „Buzău, 25 aprilie 1942. O piedică în calea 
uitării. Gicu.” Peste șase luni împlinea 25 ani... pe frontul de la Stalingrad! Fotografia 
(mărită-portret) se află în dormitorul Polixeniei Bădulescu, alături de fotografiile părinţilor 
Enache și Chiriachiţa Dumitrescu, în ultimii lor ani de viaţă. (Colecţia familiei). 

31. Buzău, vara 1942. Grup de ofițeri aviatori din Escadrila 81 Bomb. De la stân- 
ga la dreapta: sublocotenențţii aviator Mircea Bădulescu, Dumitru Pasăre, 
Niţescu Gheorghe, căpitanii aviator Petrini loan, Chelemen Alex. Liviu, sublo- 
cotenentul aviator Dragomir C-tin. (Colecţia C. Dragomir). 

32. Filă din Carnetul de zbor al sublocotenentul aviator Mircea T. Bădulescu cu acti- 
vitatea de zbor la Escadrila 81 Bomb. (comandant: căpitan aviator Gh. Dobrescu) în 
perioada aprilie-august 1942 pe aerodromul Buzău, înainte de a pleca pe front. 

33. File din Carnetul de zbor al sublocotenentul aviator Mircea T. Bădulescu 
privind misiunile de război pe avionul I.A.R.37 în Cotul Donului în perioada 
octombrie-noiembrie 1942. 

35. Locotenentul aviator Anton 
Andorfer (născut la Linz-Austria, în 
23 dec. 1919), instructorul de zbor 
german la $coala de la Nicolaev 
(aprilie-mai 1943) pentru formarea 
și brevetarea piloților români pe 
avionul de bombardament în picaj 
Junkers Ju.87D. A fost deosebit de 
îndrăgit de camarazii români care îl 
numeau simplu „Toni”. (Colecţia C. 
Crăciunoiu). 

34. File din Carnetul de zbor al sublocotenentul aviator Mircea T. Bădulescu care atestă — >= 


că a urmat întreg programul Școlii germane de la Nicolaev pentru formarea și 36. Vara, 1943. Formaţie de avioane de bombardament în picaj românești 
brevetarea piloților de război pe avionul de bombardament în picaj Junkers Ju.87D. pe frontul din Kuban. (Colecţia C. Dragomir). 

37. Bagherovo, vara 1943. Doi ași ai aviaţiei de bombardament în picaj pe avionul Ju87: 
în devenire-sublocotenentul aviator Mircea T. Bădulescu; deja consacrat-locotenentul 
aviator Andrei Tudor, care la 7 august 1943 a fost sărbătorit pentru 100 misiuni de război 
la inamic pe frontul de Est. Amândoi vor fi distinși cu Ordinul Militar „Mihai Viteazul”, 
primul-la 4 mai 1945, al doilea-la 9 martie 1944. Una din „plăcerile” celor de la Grupul 3 
Picaj „Stuka” era să se odihnească (și să pozeze!) pe stiva din bombele ce așteptau să 
fie încărcate în avionul Ju87D. (Colecţia C. Crăciunoiu). 


38. Gherăseni, jud. Buzău, 5 august 1943. Sublocotenentul aviator Mircea T. Bădulescu, 
aflat în concediu, în vizită la Polixenia (Paula) Dumitrescu. (Colecţia D. Dabija). 

39. Bagherovo, 1943. Raportul după misiunea de război. De la dreapta la stânga: adj. 
av. Stan Nicolae, adj. av. Niţă loan, adj. av. Popa Traian, submaistru Capdemai Gh. (în 
rândul doi), adj. Anastasiu Ovidiu, adj. Badistru C-tin, sublocot. Popovici Dumitru, adj. 
Tura loan, adj. Mazilu C-tin, adj. Rosman C-tin. (Colecţia C. Crăciunoiu). 

40. Bagherovo, 15 august 1943. După reprezentaţia în aer liber a grupului folcloric venit 


din țară. Identificaţi: 1.Galeno Francisc; 2.Andrei Tudor; 3.C-tin Dragomir; 4.Petre 
Călina; 5.Vasile Pungan. (Colecţia C. Crăciunoiu). 

42. Aerodromul  Bagherovo 
(Kerci nr.6, Crimeea), 26 august 
1943. Comandantul Grupului 3 
Picaj, căpitan-comandor aviator 
Galeno Francisc înmânează 
sublocotenentului aviator Mircea 
T. Bădulescu Ordinul german 
„Crucea de Fier” clasa a ll-a 
„pentru faptele de arme din cam- 
pania 1942-1943 la Cotul Donu- 
lui.” (Colecţia familiei). 


ș , 
43. Bagherovo, 31 august 1943. General de escadră aviator Gheorghe Jienescu, sub- 
secretar de Stat al Aerului în prima sa vizită la Grupul 3 Picaj Stuka, primind explicaţii 
41. Bagherovo, august 1943. Formaţie de avioane Ju.87D aparţinând Grupului 3 Picaj asupra avionului Junkers Ju.87D din partea căpitan-comandorului aviator Galeno 
Stuka deasupra Mării Negre, la înapoierea din misiune, pe frontul din Kuban. Francisc, comandantul Grupului. (Colecţia C. Crăciunoiu). 

44. Bagherovo, 1943. Adjutantul aviator Alfons Auner (pilot) și caporal Viorel Almășanu 
(mitralior de bord; cu mâinile împreunate) pe capota avionului Junkers Ju.87D „Hai 
Puşa”, primul echipaj și avion căzut la inamic, la 2 septembrie 1943. (Colecţia A. Aleman 
via D. Bernard). 


A 

45. Bagherovo, 1943. Mitraliorii de bord ai Grupului 3 Picaj. Identificaţi: 1.Capdemai 
Gheorghe; 2.Almășanu Viorel; 3.Pungan Vasile. (Colecţia V. Pungan) 

46. Bagherovo, 28 septembrie 1943. După 
ceremonia de decorare a militarilor Grupului 3 
Picaj . Identificaţi: 3.Leon Chirilă, 4.Alexandru 
Andrei; 6.Constantin Niţă; 7. Teodor Negulici; 
8.loan Secăluș;  10.Constantin Rosman; 
11.Paul Lăzăroiu; 12.Alexandru Aleman; 
15.Petru Stere; 16.Nicolae Stan; 17.Mihai 
Belcin; 20.loan Oprea (medic); 21.Ovidiu 
Cercel; 22.Dumitru Popovici; 23.Francisc 
Galeno;  24.Dumitru Nichita;  25.Hans 
Neumann (ofițer german de legătură); 
26.Constantin Dragomir; 27.Dumitru Popovici; 
28.Dumitru Pasăre; 29.Mircea Bădulescu; 
31.Gheorghe Cameniţă; 32.Petre Călina. 
Sublocotenentul aviator Mircea T. Bădulescu a 
fost distins cu Ordinul „Coroana României” cu 
spade în gradul de Cavaler și panglică de 


„Virtute Militară”. (Colecţia M. Belcin). 

47. Doi prieteni și camarazi pe frontul de Est: căpitan-comandor aviator 
Galeno Francisc, comandantului Grupului 3 Picaj şi căpitanul aviator 
Alexandru Șerbănescu, as al aviaţiei de vânătoare. (După „Aripi Românești”, 
martie 1944). 


49. Rikovo (frontul Melitopol), octombrie 
1943. Camarazi din Grupul 3 Picaj „Stuka”, 


48. Submaistru Capdemai Gheorghe (stânga) și sergent Pungan Vasile văzuţi de |. Radovici (După revista „Aripi 
(dreapta), radiotelegrafişti şi mitraliori de bord, admirabili coechipieri în misiu- Românești”, 1943). La acea dată sublo- 
nile de război executate de sublocotenentul/locotenentul aviator Mircea T. cotenentul aviator Mircea T. Bădulescu 
Bădulescu. purta mustață. 

50. Filă din Carnetul de zbor al sublocotenentului aviator Mircea T. Bădulescu 
privind activitatea de zbor în perioada iunie-octombrie 1943. 


52. Aerodromul Nicolaev, iarna 1943/1944. General de escadră aviator Emanoil 
M. Ionescu, comandantul Corpului Aerian Român pe frontul de Est (din septem- 
brie 1943) decorând un ofițer aviator (sus), văzut de graficianul Mihail Gion, 
redactorul artistic al revistei „Aripi Românești” (jos). Alţi camarazi aviatori văzuți 
de M. Gion. 


General Locot. av. Cpt. av. Lt. av. 
51. Karankut (Crimeea), martie 1944. Doi admirabili prieteni și camarazi de Comandant Ghiuriţan Eftimopol Munteanu 
front, foști colegi de liceu și de promoţie în Școala de Ofiţeri Aviaţie: sublo- Emanoil M. oil loan Lazăr 
cotenenții aviator Dumitru Pasăre și Constantin Dragomir (cu șapca germană). lonescu 

DELA STUKAS: 
Sub, Lt. av. BĂDULESCU MIRCEA 


53. Coperta a patra a revistei „Aripi Românești”, anul III, nr.61-62, aprilie 1944, 
cu fotografia-portret a sublocotenentului aviator Mircea T. Bădulescu și legenda: 
„Un brav de la Stukas” (Karankut-Crimeea, martie 1944). 

54. Vara, 1944. O poveste 
de dragoste. Locotenentul 
aviator Mircea T. Bădules- 
cu pe aerodromul Cârlo- 
mănești-Tecuci  (Româ- 
nia). Pe capota avionului 
Ju.87 inscripția „Paula”. 
Fotografii trimise iubitei, 
Polixenia (Paula) Dumi- 
trescu, datate 16 iunie 
1944 (primele două) și 18 
iunie 1944, cu diverse de- 
dicaţii, pe ambele părţi: 
„Mereu împreună”; „Întorși 
din misiune, cei doi, ală- 
turi, se odihnesc”; „Nedes- 
părţiți”; „Paula și ...Mircea 
așteaptă o nouă misiune”. 
(Colecţia familiei). 

55. Vara, 1944. O poves- 
te de dragoste (continua- 
re). „Paulei mele scumpe 
îi ofer pe „Paula” mea. 
Mircea” (sus). Următoa- 
rele fotografii sunt datate 
27 august 1944 și au fost 
realizate pe terenul Bră- 
deanu, lângă avionul 
Ju.87D salvat de pe Cioa- 
ra-Doiceşti la 24 august 
1944. Domnișoara Poli- 
xenia (Paula) Dumitrescu 
în combinezon de zbor și 
cu casca de zbor pe cap: 
„Curajoasa!”. Cei doi îm- 
brățișaţi, lângă planul 
avionului Ju.87 (jos). (Co- 
lecţia familiei). 


56. Aerodromul Miskolc (Ungaria), 16 ianuarie 1945. Locotenentul aviator Mircea T. 
Bădulescu pozând lângă ampenajul avionului Junkers Ju.87D nr.2, cu care a condus 
formaţia de bombardament în picaj în misiunea de război din data de 13 ianuarie 1945. 
(Foto: sergent Rădulescu lon, Serviciul cultural al Corpului Aerian Român). Fotografia a 
apărut în revista „Sburătorii României”, an |, nr.2-3, februarie-martie 1945. (Fototeca 
Muzeului Militar Naţional). 

57. General de divizie J. Selesniov, șeful de 
stat major al Armatei 5 Aeriene sovietice, cel 
care a ordonat generalului aviator Emanoil 
M. Ionescu, comandantul Corpului Aerian 
Român, misiunea de război din data de 13 
ianuarie 1945 de la Budapesta. 


"DURATA _| 59. Locot. av. Voloșniuc Ovidiu 60. Locot. av. Badea C. loan 


OBSERVAȚIUNI (Colecţia Dan Antoniu). (Fototeca M.M.N.). 

58. Filă din Carnetul de zbor al locotenentului aviator Mircea T. Bădulescu unde a fost N Aa L > 
consemnată misiunea bombardării podului principal (Elisabeta) de la Budapesta din 61. Adj. Stg. av. Chiriloaie Toma 62. Adj. Stg. av. Săndulescu C-tin 
data de 13 ianuarie 1945. (Fototeca M.M.N.). (Fototeca M.M.N.). 

In ziua de 11.1,0945 an fost chemat foarte 
urgent la Comand,Arhatei 5-a Aeriene, la orele 13,09 
mtam prezenţat D-lui General de Divizie sele sniov, 
însoţiţ de RE DUA de Stat Major şi seful Biroului 2, 
r 


unde am primit 6rdin de a bombarda cele 2 poduri 
e ste unare e 


Sta fixat astfel ; 
1. Podul Sousa va fi atacat cu 6 av.Ju.87 
2, Podul delaYsuă va fi atacat cu 5 av,Ju.88 


3,— Bombe cu înţârziere cel mai mare calibru 


de care dispuneme 


e j fi aşi ă i. Vi.oape 
de. Jânăţoare say ietice Care urmu. să se deplaseze pe 


terenul liiskole şi să Insoyească chiar dela plecare 
avioanele noastre, 


De— Misiunea va fi declangaţă funcţie de con- 
dițiile meteo în regiunea Buda-Pesta,plafon pentru 
picaj minim 2.000 me 


In cursul conforbirilor a reeşiţ că toate 
încercările aviațiilor aliate (ame ricane „engleze şi 
ruse)nu a reuşit să inţerzică ace sţe poduri ,Comanda- 
mentul aliat acordând o importanţă capițală acestei 
mişiuni,âm dedus că în zonă se află un Mareşal Sovi- 
etic venit dela Moscova în scopul de a vedea la faţa 
locului mersul operaţiunilor, 


An prinit linia frontului în interiorul 
oraşului,informaţii asupra A.ceA-ului şi vânătoarei 
inamice,precun şi hărți la scară mare cu situaţia 
obiectiivel or 


La terminarea discuţiunălor Domnul General 


selesniov a declarat textul ; „Câhe A9veste_ podua de- 
Vine epeu..81 Uniunii SOVÂSR RE 


S'a exprimat deasemeni că,recunoscând suc- 
cesele în operaţiunile în sprijinul Armatei 2-a a 
ipropus să se acorde Corpului Aerian numele de Iucene o 
şi speră că acest titlu va fi acordat imediat după 
căderea localităţii, 


| Oraşul Lucenec a fost ocupat în ziua de 24 
Ianuarie 19455 


app acmAe. 


N 2 e = 
63. Locot. Av. Rânja Victor 64. Adj. av. Popa Traian 
(Fototeca M.M.N.) (Colecţia C. Crăciunoiu). 


a Lia FI Pa e 


a Dună zi EI isiunea de război din 13 ianuarie 1945 66. Extras din Jurnalul de operații al Corpului sali i guli i 15 aim Al ai 
te pri aia sau da date oa ă biserici unde a fost consemnat raportul detaliat al generalului aviator Emanoil M. 
Vedere dinspre Buda (malul Sta al Dunării). Se văd turlele celor două biserici-reper cupfiuie la iile de zid) 43) Ian alle: 194. des. Budapeaiai 
din Pesta. (Colecţia Dan Antoniu). 

Din cauza timpului nefavorabil Escadrila rusă 
nu a putut veni pe Miskolc în ziua âe 12 Ianuarie a 
sosit în dimineaţa de 13 Ianuarieţ$ecidenţat 2 avioane, 
la aterisare, 


S'au produs înțârzieri cu alinenţarea avioa- 
nelor ruse (rămasă în grija aliaților deoarece noi nu 
aveam benzină de 100 octane) astșel că,deşi timpul era 
senin complect misiunea nu s'a deolangat decât ia ora 


2300 decolând 7'av.Ju+87 şi 4 duaâ8 cu bombe de 250 
Bre SN tg, ea! 


Protecţia sta făcut numai cu 2 av, JAKE ÎsRare- 
ce un avion nu a putut porni, 
_ „Misiunea sta executati în-peztacta condițiuni 
la înapoiere Z-âvioâne Ju,87 au aterisat în pană pe 


terenul Hatvan, 


Avionul de renunoaştere care a însoţit bomba Y- 
danentul nu a tei fotografia rezultatele ,din cauză 
că nu i-a funcţionat trapa, A repetat misiunea a doua 
zi obyinând fotografia anexată, i 


Din declarațiile executanților rezultă 4 
dul. bombardat de Ju.87 a fost lovit-de 4 
Caii sORs 


Sz, 9 ză Dian i ş 
bonbe în pi dece aiiie echipajelor şi a Cpt - 
tantinov comandantul Es6,de_V-re ruse care a picat pâ- 


ne Za inalţimea caselor îrippeună cu, avioanele noastre. 


_— podul. bonbardaţ de Ju 88 a fost lovit de 
2 bombe în plin (declaraţiile echipaje lor şi a avionu- 
lui de recunoaştere) 


gorpul Aerian considefă rezultatul atins ca 
foarte mulţunitor,iar modul cun sta executat misi unea 
Şi modul cun s'au comportat echi ajel&z drept foarte 
bun. Aceasta denotă odată mai mult gradul ridicat de 
pregătire şi instrucţie precun şi elanul de care este 
a oa personalul de la această categorie de aviaţie, 
ombardamentul în picaj, 


Am considera; ca o datorie să raportez Dvs, 
pele de mai sus, adăugând detalii ce nu aveau rost în 
raportul operativ-infornativ 


67. Extras din Jurnalul de operații al Corpului Aerian Român din 15 
ianuarie 1945 (continuare). 

Budapesta este strâns încercuită 
conform schiţei anexă, 

, Situaţia aeriană: In zona Arnate 
27-a, neschimbată, 

„In zona Buda-Pesta, reacţie de 
vânătoare neexistentă, 

hneacţie de a.c,a foarte slată,din 
cauza lipsei ae muniții, 

-Wăsiunea: Grupul 8 Asalt Picaj,a 
tacă cu Escadrila Ju 87, podul dublu de 
peste Dunăre nr.3 (a1 fpeilea dela lnsuli 
la Suâ). ; 

Cu: Escadrila Asalt atacă poziţiil 
de artilerie grea din zona gării ZELENE, 
precum şi circulaţia pe comunicațiile ZE 
LENE — IUCENEC; 

—Lrescriptiuni: Protecţia Ju 87 
se va asigura pe-către avtaţia de vânător 
re Sovietică de tipul I4AK; 

Pentru Ju 87 se va asigura prin - 
înţelegere directă cu Couandementul Rus, 

Protecţia asaltului se va asigura 
prin înţelegere reciprocă cu Grupul 9 
Vânătoare, a 

Toate unităţile gata de decolare 
la orele 09,00, 


1/ "ACTIVITATEA. OPERATIVA SI REZULTATE- OBTINUTE, 


„Zona: TABAS, BUDAPESTA, 

-Obiectiva: Podul Nr,3 Buda Pesta 
şi poziţiile & artilerie; 

Rezultate: S'a atacat cu avioane, 
asalt poziţiile de artilerie din zona TAÂ- 
VAS, şi cireulaţiile pe comunicațiile de = 
18, TAMAS „ LONYABANYA, cu rezultate bune; 

Sta bombarâat în picaj, podul de 
peste Dunăre la Budapesta,. . - 

-Beneţie inamici: Â;c,A. foarte pu- 
temiăc, greu a tras inteng. 

„Informatiuni: S'a observat explo- 
zii puternice în regiunea TAVAS. 

S'a observat efectul bombardamentu= 
lui 1a podul de peste Dunăre la Budapesta; 

Podul lavit în plin, 

Protectie amici: 6 avioane JAY. au 
făcut protecţia formaţiei de Ju 87 foarte 
bine,până la obiectiv şi retur, , 

4 avioane le,109 G, au făcut pro 
tecţia avioanelor de asalt, bine, 


-avioane du 87 = 7, 
-Munitie consumată: 
-7,92 nm o 
= 20 mm> — 
= bombe =5600 Kgr. 
-Ayioane disponibile pentru ziua 
da 14 _ Ienuarie_1945; - 


68. Extrase din Jurnalul de operații al Grupului 8 Asalt Picaj din data de 12 ianuarie 1945 
(stânga) și din data de 13 ianuarie 1945 (dreapta) privind programarea și, respectiv, 
executarea misiunii de război din data de 13 ianuarie 1945 de la Budapesta. 

69. Budapesta (harta actuală). Podul cu Lanţuri (sus) și Podul Elisabeta (jos). 

70. Aerodromul Miskolc (Ungaria), ianuarie 1945. Locotenentul av. Mircea 
Bădulescu răspunzând întrebărilor puse se comandantul Corpului 1 Aerian 
Român, general comandant aviator Emanoil M. lonescu. (Colecţia familiei). 


71.Aerodromul Miskolc (Ungaria), februarie 1945. Fotografie de grup. 
Locotenentul aviator Mircea Bădulescu(x). (Colecţia C. Dragomir). 

72. Aerodromul Miskolc (Ungaria), 1-8 februarie 1945. Poate unica fotografie cunos- 
cută până în prezent în care locotenentul Mircea T. Bădulescu râde mulțumit. Pe 
capota avionului Ju.87D se află inscripţia „Paula” (probabil cu cretă albă). După misi- 
unea de război din 17 februarie 1945 (bombardarea gării Zvolen-Slovacia) va pleca 
în concediu la Buzău (România) și se va căsători cu domnișoara Polixenia (Paula) 
Dumitrescu. (Foto: sergent Rădulescu lon, Serviciul cultural al Corpului Aerian 
Român). (Fototeca Muzeului Militar Naţional). 


73. Aerodromul Miskolc (Ungaria), feburarie 1945. Trei bravi piloți „Stuka” din subor- 
dinea locotenentului aviator Mircea T. Bădulescu, de la stânga la dreapta: adj.aviator 
Chiriloaie Toma, Săndulescu C-tin, Radu loan. (Fototeca Muzeului Militar Naţional). 


453 


705 AA E, 
pa L-A: 


Y 
: 


cr O OREUI Ie AERIAN, RORAN 


pr [i ar ii iii 
i 
pa N Am onoare a propuna pantru Orâinul Mi- 
: ii litar "Mihai Vitoazul” C1.Il[-a cu sade pe 
Locot av. Badulaacu Mircsa ia Gruvul 8 Asalt 
i A PI E ”  Picaj,care s'a distins ia mod excaptional in 
4 - mut cala 230 misiuni da rasboiu,âa= boribardameni 
lar: Tin picaje= i : 
A 7 9 4i Pria notarnuri5 spirit âs sacrificiu 
| te? AP ud si curaj exemplar,voluntar intotdsuna la cele 
Ea dr i nai grele nisiuni,temarar,dotas cu alsaa vir-: 
wm ? / ÎP tuti ostas-sti,a constituit exemolu sublim de 
o. Ai ; pi jertfa,d+ bravura si ga întolazara ad. luptei 
Lă ij neamului sau,insufletina continuu lupta forma- 
ELE A ui viei salgp de atac,- 


d3 pe asroârohul gernan Cioara — Doicesti cu 
avionul nealimanţatţ,âe unds decoleaza sub a- 
nenintarea mitralierelor germane si aterizeaze 
in limita de benzina la Brădeznu ne ua teren € 
de lucru ronanese,salvand astfel un avioca sor- 
bn i e i Pezlaiă 


fi | Ziua Ge 23 — 24 August 1944 il surprin- 


Bxemplu de bravura si de voluiiariat, 
exenplu de dragoste,de lupta si jertfa cona- 
stients,acest sburator si luntatob excenti- 

74. Partea de început și partea finală a raportului întocmit de comandantul 
Grupului 8 Asalt Picaj, căpitan aviator loan Eftimopol, pentru decorarea locote- 
nentului aviator Mircea T. Bădulescu cu Ordinul Militar „Mihai Viteazul” cu 
spade, avizat laudativ de comandantului Corpului 1 Aerian Român, general 
comandant aviator Emanoil M. lonescu. 


75. Buzău, 4 martie 1945. Sublocotenentul aviator Mircea T. Bădulescu (în uniformă 
de gală) alături de soţia sa Polixenia (Paula) Bădulescu. Foto-SYLVIA, Buzău. 
Decoraţiile de pe piept, alături de floarea de mire: Ordinul „Virtutea Aeronautică” de 
Război, clasa Cavaler cu prima baretă; Ordinul „Steaua României” cu spade în gradul 
de Cavaler și panglică de „Virtute Militară”; Ordinul „Virtutea Aeronautică” de Război, 
clasa Crucea de Aur cu prima și a doua baretă; Ordinul „Coroana României” cu 
spade în gradul de Cavaler și panglică de „Virtute Militară”. (Colecţia familiei). 

76. Lucenec (Slovacia), aprilie 1945. Una dintre ultimele fotografii pe frontul de 
Vest, cunoscută până în prezent. De la stânga la dreapta: căpitan aviator rez. 
Constantin (Bâzu) Cantacuzino, locotenent aviator Mircea T. Bădulescu, gene- 
ral de escadră aviator Traian Burduloiu, comandantul Corpului 1 Aerian Român. 
La 11 aprilie 1945 prin D.R. nr.1158 s-a conferit locotenentului aviator Mircea T. 
Bădulescu Ordinul „Virtutea Aeronautică” clasa Ofiţer (prins în piept) și A doua 
baretă la clasa Cavaler. (Colecţia familiei). 

77. Ceasul de mână tip DOXA Cronometru primit de locotenentul aviator Mircea 
T. Bădulescu din partea ministrului de Război, general Constantin Vasiliu- 
Rășcanu (Lucenec, 15 aprilie 1945). (Colecţia familiei). 

noiembrie 1944-1 iunie 1945, întocmită de comandantul Grupului 8 Asalt Picaj, 
căpitanul aviator loan Eftimopol, privind înaintarea la gradul de căpitan aviator cu 
calificativul „Excepţiona!” și rezoluțiile șefilor ierarhici: subsecretar de Stat al 
Aerului, general comandant aviator Emanoil M. Ionescu; comandantul Corpului 
Aerian, general de escadră aviator Traian Burduloiu; șeful Statului Major al 
Aerului, general comandant aviator Ermil Gheorghiu. 

81. Buzău, decembrie 
1948. Soții Polixenia și 
Mircea Bădulescu împre- 
ună cu fiul lor Doru- 
Laurian în vârstă de trei 
luni (în landou). (Colecţia 
familiei). 


79. Cele patru surori, născute Dumitrescu. De la stânga la dreapta: Polixenia 
(Paula), Georgeta, Niculina, Tincuţa. Fotografie din anul 1976. (Colecţia familiei). 


82. Buzău, decembrie 
1948. O mămică fericită. 
Polixenia Bădulescu și 
Doru-Laurian (în landou). 
(Colecţia familiei). 


83. Buzău, decembrie 
1949. Locot. major avia- 
tor Dumitru Dabija și 
domnișoara Tincuța Du- 
mitrescu la o agapă, cu 
puțin timp înainte de a se 
căsători. (Colecţia D. 
Dabija). 


80. Buzău, 1947(?). În parcul Crâng, la iarbă verde, jucând remmy. Căpitanul 
aviator Mircea T. Bădulescu, în centrul imaginii (cu cravată și cămașă albă). 
Enache Dumitrescu (cu pălărie, șezând pe scăunel). Polixenia Bădulescu, în 
dreapta. (Colecţia familiei). 

84. Focșani, 17 ianuarie 1951. Raport al căpitanului Mircea T. Băculeadu către coman- 
dantul Școlii de Ofiţeri Naviganţi Aviaţie nr.2 prin care protestează asupra măsurilor dis- 
criminatorii întreprinse la adresa sa. 

85. Foaie de serviciu (extrase) completată de căpitanul aviator Mircea T. 
Bădulescu la 12 aprilie 1951. 

87. Căpitan aviator Mircea T. Bădulescu. Fotografie din anul 1951 
86. Autobiogratie (extrase) întocmită de căpitanul aviator Mircea T. Bădulescu pentru Memoriul (dosarul) personal, la 33 ani împliniţi. Ultima 
la 12 aprilie 1951. fotografie în uniforma militară (aici uniforma după model sovietic). 

PROPUNERI 

88. Fragment din Notare de serviciu (1951) în care s-a decis: „Concluziuni. Ofițerul 
poate să îndeplinească o funcţie superioară gradului în Secţia învățământ, dar 
propunem a fi lăsat în acest grad (căpitan-n.n.) din cauza originei sociale a soției 
(fiică de moșier), precum și din cauza rezultatelor în munca sa anterioară în com- 
partimentul militar (combatant pe frontul de Est-n.n.).” 

REPUBLICA POPULARA ROMANĂ 


MINISTERUL INTĂŢĂMÂNTULUI 
INSTITUTUL DE ȘTIINȚE ECONOMIGE ŞI PLANIFI CARE „VLADIMIR ILICI LENIN“ 


BUCURESTI — PIATA M, EMINESCU Nr. 6 — Telean 1.0610 


PACULTATEA Dă PLANIFICARE 


Nr 4,4624. Cuvâur: fără frecvenţă 


15 auguet 1955. 


CE BR ŢI PIC AT 


Se certifică de noi că tov,BADULESCU MIRCEA 
a terminat studiile din anii 1 = V la Pacultatea 
âe Manificare, cursuri fări frecvenţă în sesiunea 
iulie 1956 şi urmează a-şi susţine examenul de staț 


pentru u fi declarat absolvent sd acestei facultăţi, 


89. Certificat privind absolvirea 
ApoRagaR, studiilor universitare de către 
adi Mircea T. Bădulescu în 1956. 
(Colecţia familiei). 

90. Diploma conferită lui Mircea T. Bădulescu de către Institutul de Științe 
Economice și Planificare (azi Academia de Studii Econimice) București în anul 
1957 în urma examenului de Stat-diplomat în științe economice, specialitatea 
economia agriculturii. (Colecţia familiei). 

91. Mircea T. Bădulescu. Fotografie din 
ultimii ani ai vieţii. (Colecţia familiei). 


92. Ploiești, 1 mai 1966. Înainte de a intra în coloana pentru defilare, împre- 
ună cu colegii de muncă de la Trustul Regional Gostat Ploiești. De la stânga 
la dreapta: Anghel Petre, Bădulescu Mircea (cu ochelari fumurii), Irimescu 
Vasile, Costineanu Oreste. (Colecţia Costineanu Oreste). 


93. Ploiești. Blocul Gostat din 
strada Ramurei nr.6, unde a locuit 
(la parter) familia Bădulescu în 
anii 1955-1976. Polixenia Bădu- 
lescu: „Deschideam dimineaţa fe- 
reastra și dădeam de trandafiri. 
Soarele inunda camera”. (Foto: 
Nicolae Răducu, 2002). 

94. Nucet, jud. Dâmboviţa. Trecerea peste calea ferată (azi) unde s-a produs acci- 
dentul în data de 19 iunie 1967. In dreapta, clădirea cantonului vechi. (Foto: A. 
Pentelescu, 2002). 


95. Nucet, jud. Dâmboviţa. 
Locul unde a fost găsit 
Mircea T. Bădulescu după 
accidentul din 16 iunie 
1967. (Foto: A. Pentelescu). 

96. Nucet, jud. Dâmbovi- 
ţa. Clădirea Şcolii de 
agricultură (sus), ultima 
în care a intrat viu Mir- 
cea T. Bădulescu. Dis- 
pensarul medical comu- 
nal (jos). (Foto: A. Pen- 
telescu, 2002). 

97. File din Carnetul de muncă al lui Mircea T. Bădulescu, unde s-a consemnat 
decesul din data de 19 iunie 1967 şi pensia de urmași. (Colecţia familiei). 


98. București. Cimitirul 
Ghencea Civil. Mormântul 


căpitanului aviator Mircea 99. Doru-Laurian M. Bădulescu la 18 ani, în 1966, absolvent al Liceului „I.L. Caragiale” 
T. Bădulescu. (Foto: A. din Ploiești, secţia reală (științifică). Nu se gândea atunci că, peste un an, la dispariția 
Pentelescu, 2002). neașteptată a tatălui său, va rămâne „singurul bărbat în familie”. (Colecţia familiei). 


471 


472 


Pl 
nOMANEȘ 


CONTRIBUȚII 
LA ISTORICUL 
AERONAUTICII 


EDITURA MILITARĂ 1966 


DECORAŢIILE DE RĂZBOI ROMÂNEȘTI 
conferite căpitanului aviator 
Mircea T. Bădulescu 


100. Foaia de titlu a lucrării științifice (colectiv) „Aripi românești. 
Contribuţii la istoricul aeronauticii” (1966), prima după anul 1945 în care 
este relatată misiunea de război din 13 ianuarie 1945 de la Budapesta și 
publicată fotografia portret, cu legendă, a locotenentului aviator Mircea 
T. Bădulescu. 


1. Ordinul „Mihai Viteazul” cu spade, clasa a III-a (revers). 


2. Ordinul „Steaua României”, md. 1938/1941, de Război în gradul de Cavler , cu 
panglică de „Virtute Militară” (revers). 


3. Ordinul „Coroana României”, md. 1938/1941, de Război, cu panglică de 
„Virtute Militară”, în gradul de Cavaler (revers). 

(125 x 190 cm). (Colecţia Muzeul Aviației). 


ânză 


lon Țarălungă: „Escadrila 74 Stuka”, ulei pe p 


Ordinul „Virtutea Aeronautică” de Război (cu spade), în gradele: 
Crucea de Aur (1), Cavaler (2), Ofiţer (3), Comandor (4). 

